Dusun Pepas: Bible for 1 Corinthians, 1 John, 1 Peter, 1 Thessalonians, 1 Timothy, 2 Corinthians, 2 John, 2 Peter, 2 Thessalonians, 2 Timothy, 3 John, Acts, Colossians, Ephesians, Galatians, Hebrews, James, John, Jude, Luke, Mark, Matthew, Philemon, Philippians, Revelation, Romans, Titus

Formatted for Translators

©2022 Wycliffe Associates
Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)
©2017 Wycliffe Associates
Available at https://bibleineverylanguage.org/translations
The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at https://unfoldingword.bible/ult/.
The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes
©2017 Wycliffe Associates
Available at https://bibleineverylanguage.org/translations
The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at https://unfoldingword.bible/utn.
The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit http://creativecommons.org/licenses/by-sa/4.0/

Below is a human-readable summary of (and not a substitute for) the license.
You are free to:

Share — copy and redistribute the material in any medium or format.

Adapt — remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.
Under the following conditions:

Attribution — You must attribute the work as follows: "Original work available at https://BibleInEveryLanguage.org." Attribution statements in derivative works should not in any way suggest that we endorse you or your use of this work.

ShareAlike — If you remix, transform, or build upon the material, you must distribute your contributions under the same license as the original.

No additional restrictions — You may not apply legal terms or technological measures that legally restrict others from doing anything the license permits.

Notices:
You do not have to comply with the license for elements of the material in the public domain or where your use is permitted by an applicable exception or limitation.
No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

Matthew

Chapter 1

Zereh Yesus Kristus ¹Kitab zereh Yesus Kristus Anak Daud, anak Abraham. ²Abraham aye hio amah Ishak,Ishak aye hio amah Yakub.Yakub aye hio amah amah Yehuda nihi pulaksanai-pulaksai e. ³.Yehuda aye hio amah Peres nihi Zerah,ine here aye hio Tamar.Peres aye hio amah Hezron,Hezron aye hio amah Ram.⁴Ram aye hio amah Aminadap.Aminadap aye hio amah Nahason.Nahason aye hio amah Salmon. ⁵Salmon aye hio amah Boas,ine e aye hio Rahab.Boas aye hio amah Obed, ine e aye hio Rut.Obed aye hio amah Isai. ⁶Isai aye hio amah tekei Raja Daud.Daud aye hio amah Salomo,ine e aye hio bakas harau Uria.⁷Salomo aye hio amah Rehabeam.Rehabeam aye hio amah Abia.Abia aye hio amah Asa. ⁸Asa aye hio amah Yosafat.Yosafat aye hio amah Yoram.Yoram aye hio amah Uzia.⁹Uzia aye hio amah Yotam.Yotam aye hio amah Ahas.Ahas aye hio amah Hizkia. ¹⁰Hizkia aye hio amah Manase.Manase aye hio amah Amon. Amon aye hio amah Yosia. ¹¹Yosia aye hio amah Yekhonya nihi pulaksai-pulaksanai e,katika naumpe gi Babel.¹²Udi na umpe gi Babel,Yekhonya aye hio amah Sealtiel.Sealtiel aye hio amah Zerubabel. ¹³Zerubabel aye hio amah Abihud.Abihud aye hio amah Eiyakim.Elyakim aye hio amah Azor. ¹⁴Azor aye hio amah Zadok.Zadok aye hio amah Akhim,Akhim aye hio amah Eliud.¹⁵Eliud aye hio amah Eleazer.Eleazer aye hio amah Matan.Matan aye hio amah Yakub. ¹⁶Yakub aye hio amah Yusuf,wane Maria.Dari Maria dilahirkan Yesus,sa na antuh Kristus. ¹⁷Jari,kaluhan Zereh tekei Abraham hampe Daud naan epat walas katurunan,balalu tekei Daud hampe na umpe gi Babel naan epat walas katurunan,balalu tekei na umpe gi Babel hampe Kristus naan epat walas katurunan.Kalahiran Yesus Kristus¹⁸Wayah ina,kalahiran Yesus Kristus aye hio sameh ina.katika Maria,ine E haot batunang nihi Yusuf,samete here baya,salenga aye sawuntung tekei Roh Kudus. ¹⁹tapi gene Yusuf,wane e,aye hio ulun sa maeh balalu bakoi kakan nampamangan Maria tangar penah ulun ajoh,Yusuf ba aheng nampasarak Maria nihi benyem-benyem.²⁰tapi,katika Yusuf rahat manimbang gene hio,ini lei,malaikat Tuhan nyantarang arep e gi aye huang upi balalu ngeau,"Yusuf anak Daud,ada takut ngalap Maria gi harau nu gene anak sa na sawuntung e hio tekei Roh Kudus. ²¹Aye sagar nganak erang kulun nakia laki balalu hanyu sagar ngantuh aranE Yesus gene Aye sagar nyalamat umatE tekei dosa-dosa here."²²Kaluhan ina jari pakai nyansukup sa na firman ulah Tuhan nangkah nabu E, ²³Ini lei,erang kulun bujang peruna sagar sawuntung balalu sagar nganak erang kulun nakia laki.Here sagar ngantuh aranE Imanuel,"sa naarti lei:Allah nampahayak takam"²⁴Katika Yusuf mele tekei andre e,aye ngagawi sameh sa malaikat Tuhan marentah gi aye,balalu aye ngalap harau e,Maria, ²⁵tapi bakoi baya nihi Maria hampe nganak Nakia laki.Balalu,Yusuf ngantuh aranE,Yesus

Chapter 2

Ulun-ulun Majus nyambah Yesus. ¹Rahat e,udi Yesus na lahir ta Betlehem,ta Yudea,waktu wayah Raja Herodes,ini lei,ulun-ulun majus tekei timur hahi gi Yerusalem. ²here nyantane,"ta awe lah Aye,sa na anak hio.Raja ulun Yahudi?gene,kami haou ngini bintang E ta timur balalu kami hawi kakan mayambah E." ³Katika Raja Herodes ngarengei gene hio, gelisah bo aye nihi kaluhan Yerusalem umba aye.⁴balalu,aye ngumpul kaluhan imam kepala nihi ahli-ahli taurat bang hio.aye nupui katerangan tekei here,uneng Kristus na anak lei. ⁵here ngeau gi aye,"ta Betlehem,wilayah Yudea,ulah kalitilah sa natulis Nabi: ⁶Balalu hanyu Betlehem,ta tane Yehuda,bakoi hindra lei sa panga halus tekei antara hadi penguasa Yehuda,ulah tekei hanyu sagar hulet erang kulun pamimpin,sa sagar menggembalakan umatKu,Israel."Mika 5:2⁷Udi hio,Herodes benyem-benyem nerau ulun-ulun majus hio.ngalako kepastian tekei here gene waktu bacahaya e bintang hio. ⁸balalu,aye nunyu here gi Betlehem nihi ngeau,"tulak nihi selidiki lei andri teliti gene nakia hio.Balalu,amun kaon haot kahaba E,wara gi aku mat aku lei tau hawi nihi manyambah E⁹Udi ngarengei eau Raja,here tulak.Balalu ini lei,bintang sa na ini here ta timur hio nunda here hampe balalu tunduk ta entu uneng Nakia hio muneng. ¹⁰katika ngini bintang hio,here sanang nihi kasanangan sa hante tuu.¹¹Udi suluk gi huang lewu,here panalu Nakia hio nengkeng Maria ine E.Balalu here suntup nihi mayembahE.Udi hio,here nguka uneng harta here balalu ngami pangamian-pangamian gi Aye,aye hio amas,kemenyan nihi mur. ¹²gene na peringat lei huang upi mat ada waleng gi Herodes,here waleng gi negri e nangkah lalan lain.Perintah mat nempat gi Mesir¹³Udi ulun-ulun Majus hio tulak,ini lei,malaikat Tuhan nyantarang arep e gi Yusuf huang upi balalu ngeau,"buan bo,tunda Nakia hio nihi ine E balalu lempat bo gi Mesir.Muneng bo ta aro hampe aku mawara gi hanyu gene Herodes hamen nupui Nakia hio mat munu E." ¹⁴Udi hio Yusuf buan balau nunda Nakia hio nengkeng ine E wayah malem ge tulak lawit gi Mesir, ¹⁵balalu muneng ta aro hampe Herodes matei mat ganap lei sa na firman kan Tuhan nangkah Nabi:"Tekei Mesir Ku nerau NakiaKu."Hosea 11:1.Panampateian kaluhan Nakia laki ta Betlehem¹⁶udi hio,hayak Herodes ngini bahwa aye haot na akal ulah ulun-ulun Majus,aye sangit tuu balalu nunyu nampatei kaluhan nakia laki ta Betlehem nihi kaluhan wilayah ta riet e,sa ba umur rueh taun gi kapit,sameh nihi waktu sa haot napastikan ulah ulun-ulun Majus¹⁷balalu,ganap lei sa nahampe ulah Nabi Yeremia: ¹⁸"isa lengan karengei ta Rama,tangisan nihi ratapan sa sedih.Rahel nangis gi nakia-nakiae,balalu bakoi hakun na katau ulah here haot bakoi naan."Yeremia 31: 15 Parentah mat waleng gi Mesir¹⁹Namun,katika Herodes matei,ini lei,malaikat Tuhan nyantarang arep e huang upi gi Yusuf ta Mesir, ²⁰Balalu ngeau,"buan bo,tunda Nakia hio nengkeng ine E gi tane Israel ulah ulun-ulun sa kakan munu Nakia hio haot matei." ²¹balalu,aye buan nihi nunda Nakia hio baya ine E waleng gi tane Mesir²²tapi lei,katika aye ngarengei bahwa Arkhelaus mamarintah ta Yudea nganti Herodes amah e,Yusup bakoi heei tulak gi aro.udi naparingat ta huang upi,aye tulak gi daerah Galilea. ²³Yusuf hampe balalu muneng ta isa tumpuk sa ngarane Nazaret,mat ganap lei sa nahampe here Nabi,"Aye sagar na antuh ulun Nazaret."

Chapter 3

¹Khotbah Yohanes panapandrus.Ta andrau-andrau hio,huletlah Yohanes panapandrus,berkhotbah ta pulau haket Yudea. ²aye ngeau,"batobatlah ulah Kerajaan Surga haot riet." ³Gene,aye lah sa na wara Nabi Yesaya katika ngeau,"lengan erang kulun sa kamiak-kamiak ta pulau haket,sadialah lalan gi Tuhan,ulahlei lalanNe lurus."Yesaya 40: 3⁴Balalu,Yohanes raerai makai lamma e tekei wulu unta nihi huruk pahiwu e upak ta kaliling pinggang e.nakuta e aye hio sangkalap-sangkalap nihi ranu wani. ⁵udi hio ulun-ulun Yerusalem hawi gi aye,nihi kaluhan Yudea,nihi kaluhan wilayah riet Yordan. ⁶Balalu,here natapandrus ulah Yohanes ta Yordan,nelang mangaku dosa-dosa here⁷Tapi,waktu Yohanes kakini ojoh ulun Farisi nihi Saduki hawi gi baptisan e,aye ngeau gi here,"kaon,zereh nipe raat,hie sa nyompo kaon mat nempat tekei muruka sa sagar hawi? ⁸gene hio, hasilkan lei wua-wua sa sameh nihi pertobatan, ⁹balalu ada bapikir mat ngeau gi tenga raerai,kami ampun Abraham,amah zereh kami,gena kuki ngeau gi kaon aye hio tekei watu-watu iti Allah kiut nampabuan nakia-nakia gi Abraham!¹⁰Nelang lei,wayah ina,kapak na andak ta wakat kayu-kayu,balalu setiap kayu sa bakoi naan hasil wua sa maeh nateweng balalu na tawut gi huang apui. ¹¹kuki sabujur e napandrus kaon nihi ranu pakai pertobatan,tapi Aye sa sagar udi kuki aye hio labih bakuasa tekei kuki,sa sarumpah E gin kuki bakoi susuk nunda e.Aye sagar napandrus kaon nihi Roh Kudus nihi Apui. ¹²banda pangitap naan ta tangan E,balalu Aye sagar mambarasih uneng pangiikan E,nihi sagar ngumpul gandumgi huang palunu.Tapi,aye sagar nutung ape e nihi apui sa bakoi kiuh na tampare."Yesus na tapandrus ulah Yohanes Pengapandrus¹³Udi hio,Yesus hawi tekei Galilea gi Yordan nalu Yohanes mat na tapandrus ualh Yohanes. ¹⁴Tapi,Yohanes bausaha nahalang E balalu ngeau,"kuki lah sa perlu natapandrus ulahNu,tapi justru Kayo sa hawi gi kuki?" ¹⁵balalu, Yesus nuing nihi ngeau gi aye,"wayah ina,elah e bo ulah kalina lei sa harus e jari gi takam mat nansukup kaluhan sa bujur,"Balalu Yohanes ngaret bo Aye.¹⁶Udi natapandrus, Yesus langsung balua tekei ranu,balalu inni lei,Surga ta uka nihi Aye ngini Roh Allah minau sameh wurung Merpati hawi gi amau E ¹⁷. Balalu,rengei bo lengan tekei Surga sa ngeau,"itilah NakiaKi sa nasayangKi,gi Ayelah Kuki katuju."

Chapter 4

Yesus na cobai ulah iblis ¹Udi hio,Yesus na tunda ulah Roh gi pulau haket mat nacobai ulah iblis. ²Balalu,Aye ngaret epat pulu andrau nihi epat pulu malem,udi hio Aye jari kaluan. ³Balalu,hawi lei aye,sa mancobai yo,nihi ngeau gi Yesus,"amun kayo bujur Anak Allah,huyu bo mat watu-watu iti jari wadai." ⁴Tapi,Aye nuing nihi ngeau,"naan tatulis,bakoi ekat tekei nakuta bo marunsia welum,tapi ulah setiap Firman tekei wawa Allah."Ulangan 8:3⁵Udi hio,iblis nunda Aye gi tumpuk barasih nihi ngandak Aye ta entu Bait Allah, ⁶balalu ngeau gi Aye,"amun kayo Anak Allah,sanawu bo tengaNu gi kapit ulah naan tertulis : gene Kayo,Allah sagar marentah malaikat-malaikat E balalu ngenat Kayo ta entu tangan here mat pee Nu ada wuah watu."Mazmur 91: 11-12⁷Yesus ngeau gi aye,"hindra lagi,naan tertulis,kayo ada mancobai Tuhan Allahnu."Ulangan 6:16 ⁸Hindra lagi,iblis nunda Yesus gi entu gunung sa entu tuu balalu nyantarang gi Aye kaluhan kerajaan ta dunia namput kemegahane, ⁹balalu ngeau gi Aye,"kaluhan ina sagar naamiki gi Kayo,amun Kayo suntup manyembah kuki."¹⁰Udi hio,Yesus ngeau gi aye,"hulu kayo iblis,kayo harus menyembah Tuhan Allahnu nihi ekat gi Aye bo kayo sambayang."Ulangan 6 : 13 ¹¹Udi hio,iblis nanan Aye,balalu ini lei,malaikat-malaikat hawi malayani Aye.Yesus mamulai pelayan E ta Galilea¹²Balalu,katika Yesus ngarengei bahwa Yohanes haot najaput,Aye mahulu gi Galilea. ¹³Aye nanan Nazaret balalu hampe nihi muneng ta Kapernaum,ta iring danau,ta helang Zebulon nihi Naftali,¹⁶¹⁴Mat nasansukup inon sa nawara nangkah Nabi Yesaya: ¹⁵"tane Zebolon nihi tane Naftali,lalan danau, ta sabarang Yordan,Galilea,wilayah ulun-ulun bakoi Yahudi, bangsa sa muneng huang mieng ngini maraai sa hante,balalu bagi here sa muneng ta negri nihi amma-amma kapateian,maraai hio haot hulet.Yesaya 9 : 1-2¹⁷Mulai saat hio,Yesus mulai berkhotbah nihi ngeau,"batobatlah ulah Kerajaan Allah haot riet!" Yesus Nerau epat murid E sa ka isa¹⁸Katika Yesus takia ta iring danau Galilea,Aye kainni rueh kulun pulaksanai,aye hio Simon sa naantuh Petrus,nihi Andreas,pulaksanai e,rahat nimai lunta ta danau gene here pangenahan. ¹⁹Balalu,Aye ngeau gi here,"gi iti bo umma Kuki mat kuki sagar ngajari kayo ngalunta murunsia." ²⁰Here palus nanan lunta -lunta e balalu umma Aye.²¹Balalu,katika tulak nekei hio,Aye kakini rueh kulun pulaksanai sa lain,Yakobus anak Zebedeus nihi Yohanes pulaksanai e.Here rahat ta huang isa jukung baya Zebedeus amah here,rahat nagkaeh lunta-lunta here.Balalu Aye nerau here. ²²Balalu,here palus nanan jukung nihi amah here,palus umma Yesus. Yesus ngajar nihi nyamare ajoh ulun.²³Udi hio Yesus ngaliling kaluhan daerah Galilea,ngajar ta Sinagoge-sinagoge here,mawara lei Injil Kerajaan , nihi nyamare ajoh masam panyakit,nihi ajoh masam kahanang ta penah ulun ajoh. ²⁴Balalu,kabar tentang Aye tersebar hampe gi kaluhan Siria.Balalu,here nunda gi Aye kaluhan ulun sakit sa rara ajoh masam panyakit nihi hanang,nihi sa karasukan setan,sa sa sakit rapui iwek,nihi lumpuh,balalu Aye nyamare here. ²⁵karumunan hante ulun ajoh tekei Galilea,Dekapolis,Yerusalem,nihi tekei Yudea nihi tekei sabarang Yordan.

Chapter 5

³Khotbah Yesus ta bukit antuhan berkat ¹Katika kakini ulun ajoh hio,Yesus mambai gi bukit.Balalu udi hio Aye maharung,murid-murid E hawi nalu Aye. ²Balalu,Aye nguka wawa E nihi ngajar here,eau E,

⁴Naberkati lei here sa kahanang atei ulah here sagar na katau⁵Naberkati lei ulun sa maleme atei e gene here sagar ngawaris bumi. ⁶Naberkati lei here sa kaluan nihi haus sagar sa bujur gene here sagar natamising. ⁷Naberkati lei here sa pamaahi ulah here sagar kiuh kaahi. ⁸Naberkati lei here sa barasih huang atei e gene here sagar kakini Allah.⁹Naberkati lei here sa nunda damai gene here sagar naantuh nakia-nakia Allah. ¹⁰Naberkati lei here sa natampahanang ulah sabujur gene here sa ampun Kerajaan Surga¹¹Naberkati lei kaon amun ulun ngahulut kayo balalu nampahanang kayo,nihi ngeau kaluhan masam pander sa koi maeh gi kayo nihi fitnah gene kuki. ¹²Basanang bo nihi barami-rami lei gene hante upa kayo ta Surga ulah sameh hio lei here nampahanang here Nabi samete kaon." Sira nihi tarang dunia¹³" Kayo aye hio sira dunia,tapi amun sira hio mapahe,nihi inon aye sagar natampa erang?aye bakoi naan guna e ekat naumpe nihi na rarah-rarah ulah murunsia." ¹⁴" Kayo aye hio tarawa dunia.Tumpuk sa na andak ta entu bukit bakoi kiuh na siok.¹⁵ulun-ulun gin bakoi nyamelum pelita balalu ngandak e ta kapit gantang,tapi ta entu pee pelita,balalu aye nampatarawa kaluhan sa naan ta huang lewu. ¹⁶Elah bo tarawanu lei bacahaya nihi cara sa sameh mat here kiuh ngini ulahan-ulahan kayo sa maeh balalu nyanawat Amahnu sa ta Surga."Penggenapan Hukum Taurat nihi kitab here Nabi¹⁷Ada ngono amun Kuki hawi pakai nyanyawoh Hukum Taurat atawa kitab here Nabi.Kuki hawi bakoi mat nyanyawoh tapi mat nyansukup e. ¹⁸Kuki mawara sabujur e gi kaon,hampe langit nihi bumi ti nangkah,bakoi naan isa titik atau coretan lei sa sagar jawoh tekei Hukum Taurat hampe kaluhane na sansukup.¹⁹Ulah gene hio,hie sa nynyawoh isa bo tekei huyuan-huyuan sa paling halus iti balalu ngajar ulun lain mat ngagawi hal sa sameh,aye sagar naantuh sa paling halus huang Kerajaan Surga.Tapi,hie sa ngagawi huyuan-huyuan hio balalu ngajar e lei sagar na antuh hante huang Kerajaan Surga. ²⁰Ulah Kuki mawara gi kaon aye hio amun kewuahan nu bakoi labih maeh tekei kewuahan ahli-ahli Taurat nihi ulun-ulun Farisi,kaon bakoi tau sama sekali suluk huang Kerajaan Surga. Mengenai ulun sa sangit nihi pulaksanai e²¹Kaon haot karengei sa nawara gi itak buyut takam,ada munu,balalu hie sa munu susuk na tunda gi pengadilan. ²²Tapi lei,aku mawara gi kayo aye hio hie lei sa sangit nihi pulaksanai e susuk naan huang hukuman,balalu hie lei sa ngeau gi pulaksanai e `kayo godo`,susuk naan ta hadapan Mahkamah Agama,balalu hie lei sa ngeau `kayo bungul`,susuk ta huang neraka apui.²³Ulah gene hio,amun kayo ngami pangamian nu ta entu altar,balalu taaro kayo kaingat aye hio pulaksanainu naan sangkutan nihi kayo, ²⁴tanan bo pangamiannu hiota muka altar palus tulak bo dulu e badamai nihi pulaksanainu,udi hio waleng bo²⁵sa hinang bo,badamai lei nihi ulun sa mantaka kayo sawaktu kayo rahat ta lalan hayak aye mat ada pamantaka kayo hio nyarah kayo gi pagawai e,balalu kayo natampasuluk e gi huang penjara. ²⁶Kuki mawara sabujur e gi kayo,kayo bakoi sagar tau balua tekei hio nampe kayo haot bayar duit sa pangalis e. Ulun sa ba zina²⁷Kaon haot ngarengei aye hio sa nawara,`ada bazina`, ²⁸Tapi lei,kuki mawara gi kayo aye hio setiap ulun sa ngini erang kulun wawei balalu ngakan e,aye haot bazina nihi wawei hio ta huang atei e.²⁹Amun mate kawannu ngulah hanyu badosa,sungkil bo matenu hio palus umpe.gene,oboh maeh kayo kajawoh isa tekei anggota tenga nu tekei kaluhan tenganu naumpe gi huang neraka. ³⁰Balalu,amun tangan kawannu ngulah hanyu badosa,tetek palus umpe bo tangan nu hio ulah lebih maeh kayo kajawoh isa tekei anggota tenganu tekei kaluhan tenganu naumpe gi huang neraka. Aturan hal sarak³¹haot nawara: hie sa nampasarak harau e harus ngami surat sarak gi harau e hio. ³²Tapi lei,kuki mawara gi kaon aye hio hie sa nyansarak harau e, kacuali ulah zina,aye ngulah harau e bazina.Balalu hie sa namane nihi wawei sa haot nasansarak hio,aye lei bazina. Gene hal sumpah³³Hindra lagi,kayo haot ngarengei sa nawara gi itak buyut takam,`ada basumpah oso,tapi tampenu bo sumpah kayo hio ta hadapan Tuhan.` ³⁴tapi, kuki mawara gi kayo ada bo hindra-hindra kayo basumpah,maeh demi Surga ulah Surga hio takhta Allah, ³⁵atau lei demi bumi gene bumi aye hio tumpuan pee E,atau lei demi Yerusalem ulah hio aye tumpuk Sang Raja hante.³⁶Ada lei kayo basumpah demi ulunu ulah hanyu bakoi kiuh ngulah isa hijir wulu lei,mahilak atau maintem. ³⁷tapi,aheng lei pamanerannu,oi amun oi,bakoi amun bakoi,gene sa labih nekei hio asal e tekei sa jahat. Hal panyamalehan³⁸kaon haot ngarengei inon sa haot na wara,`mate ganti mate,dipen ganti dipen.` ³⁹Tapi,kuki mawara gi kayo ada nawan sa jahat,tapi hie sa nampar kayo ta pahu kawan,surung bo pahu kawi nu lei.⁴⁰Balalu,amun erang kulun kakan nuntut kayo palus ngalap lamma nu,ami lei jubahnu gi aye. ⁴¹Balalu,hie sa mamaksa hanyu takia 1 mil,takia bo nihi aye salawit 2 mil. ⁴²Ami bo gi ulun sa lako tekei kayo nihi ada manolak ulun sa kakan ngihau tekei kayo," Ahi lei musuh nu⁴³kayo haot ngarengei sa na Firmankan,`na ahi lei sameh kaon,`balalu `narikang bo musuhnu,` ⁴⁴Tapi kuki mawara gi kayo,na ahi lei musuh-musuhnu palu nadoa lei gi ulun-ulun sa nampahanang kayo, ⁴⁵nihi hio kayo kiuh jari nakia-nakia Ambah nu sa ta Surga ulah Aye nampahulet mate andrau E gi sa jahat nihi sa maeh,balalu nampinau uran gi sa maeh nihi sa bakoi maeh.⁴⁶Ulah hio,amun kayo ekat maahi ulun-ulun sa maahi kayo,inon upa sa nahaba nu?bakoilah pangumpul pajak lei ngagawi sameh hio? ⁴⁷Balalu,amun kayo ngami hormat ekat gi pulaksanai-pulaksanainu,inon sa labih e gawiannu?bakoi lah ulun-ulun sa bakoi kataru Allah ngagawi sameh hio lei? ⁴⁸ulah hio,kayo harus jari sempurna,sameh Ambahnu sa ta Surga sempurna."

Chapter 6

Ajaran hal ngami ¹"baingat lei huang ngagawi kewajiban agamanu ta hadapan murunsia,ada nihi aheng mat naindi gi here.amun kala hio,kayo bakoi sagar narime upa tekei Amah nu sa ta surga. ²Ulah hio,katika kayo ngami sadakah,ada nampalengan terompet ta hadapannu sameh sa ulun-ulun munafik ngagawi e ta Sinagoge-sinagoge nihi ta lalan-lalanmat here na sanawat ulun lain.Kuki mawara sa bujur e gi kayo aye hio here haot narime upa e.³Tapi katika kayo ngami sadakah,ada na aret tangan kawi nu karasa inon sa na gawi tangan kawan nu, ⁴mat sadakah nu hio na siok bo balalu Ambah nu sa kakini sa nasiok hio sagar ngami upa gi kayo." Ajaran hal berdoa⁵" Balalu,katika kayo berdoa,ada sameh ulun-ulun munafik ulah here sanang mindri palus berdoa ta sinagoge-sinagoge nihi ta iring-iring lalan mat na inni ulun lain.kuki mawara sabujur e gi kayo,here haot narime upa e. ⁶tapi,katika kayo berdoa,suluk bo gi huang kamarnu palus tutup bo wanawang e,balalu berdoa bo gi Amahnu sa naan ta uneng tasiok,balalu Ambahnusa kakini sa tasiok hio sagar ngami upa gi kayo. ⁷Balalu,katika kayo berdoa,ada bo ngaguna paner-paner sa⁸Gene hio,ada sameh here ulah Amah nu karasa inon sa na kahanak kayo samete kayo ngalako gi Aye. ⁹Berdoalah sameh siti,`Amah kami sa ta Surga,nabarasih lei aranNu. ¹⁰Hawilah kerajaanNu,jari lei kahandakNu ta bumi sameh ta surga.¹¹Ami lei gi kami,ta andrau ina,nakuta kami sa sasukup e. ¹²Balalu,ampuni lei kahalaan-kahalaan kami,sameh kami lei mengampuni ulun-ulun sa bahala nihi kami. ¹³Balalu,ada nunda kami gi huang pencobaan,tapi sanapas lei kami tekei sa jahat.gene Hanyulah isa ampun kerajaan,nihi kuasa,nihikemuliaan hampe salawah-lawah e.Amin.`¹⁴ulah amun kayo mengampuni kesalahan-kesalahan ulun lain,Amah surgawinu lei sagar mengampuni kayo. ¹⁵Tapi lei,amun kayo bakoi mengampuni kesalahan-kesalahan ulun lain,Amah nu lei bakoi sagar mengampuni kesalahan-kesalahannu. " Kalakuan katika bangaret¹⁶" Balalu,katika kayo bangaret,ada marut sameh ulun munafik gene here sangaja ngarubah rai mate here mat nainnni ulun here rahat bangaret.Kuki mawara sabujur e gi kayo aye hio here haot narime upa e. ¹⁷Tapi lei,kayo katika bangaret,na minyak lei ulu nu palus na sawu rai matenu ¹⁸mat ngaretnu bakoi naan naini ulun,tapi ulah Amahnu sa ta uneng tasiok.Balalu,Amahnu sa ngini gawiannu sa tasiok hio sagar ngabalas e gi kayo." Kumpul bo katatau ta surga¹⁹Ada mangumpul lei pakai tenga nu raerai katatau ta bumi,uneng wuwuk nihi karat nanrusak,nihi uneng pangalat ngungkar palus ngalat e. ²⁰Tapi lei,kumpul bo katatau pakai tenga raerai katatau ta surga,uneng wuwuk nihi karat bakoi nyanrusak nihi uneng pangalat bakoi ngungkar palus ngalat. ²¹gene ta uneng katataunu na simoh,ta hio lei atei nu muneng.²²" Mate aye hio palita tenga.Jari,amun matenu maeh,kaluhan tenganu sagar jari maraai. ²³Tapi lei,amun matenu raat,kaluhan tenganu sagar penu maieng.Jari,amun maraai saharus e naan ta hanyu sakali e sa maieng,jari maieng tuu bo hio." ²⁴"Bakoi naan ulun sa kiuh melayani rueh tuan ulah aye sagar marikang tuan sa isa balalu sayang nihi tuan sa isa,atawa aye sagar setia gi tuan sa isa balalu maremehkan tuan sa isa e,Kayo bakoi kiuh melayani Allah nihi mamon," Ada hanyu gaer²⁵"gene hio lei kuki ngeau gi kayo,bakoi usah gaer hal welumnu,inon sa sagar nakuta kayo atawa inon sa sagar nakoot kayo.kalahio lei hal tenga nu,inon sa sagar na pakai nu.bakoi lah welum labih penting tekei nakuta,nihi tenga tekei pakaian? ²⁶ini lei wurung-wurung ta langit sa bakoi ngamule,bakoi masi,nihi bakoi mangumpul gi huang palunnu,tapi Amah Surgawi nu ngami here kuman.Bakoi lah kayo labih baharaga tekei here?²⁷hie boh tekei antara kaon sa ulah kagaer e kiuh nambah sehasta tekei umur e ? ²⁸Balalu,hal pakaian,wuah inon kayo gaer? perhatikan lei wunge bakung ta pulau rikut,kalawe here welum,here bakoi bagawi nihi lei bakoi mapuru, ²⁹tapi kuki ngeau gi kaon aye hio Salomo huang kaluhan hal kemulian e gin bakoi bapakaian sameh salah isa tekei wunge-wunge hio.³⁰Jari,amun rikut ta haket,naan andrau ina balalu katuni natawut gi apui,Allah ngadandan e sameh hio,bakoi lah labih lei kaon,ui kaon sa kurang iman? ³¹Gene hio,ada kayo gaer balalu ngeau,`inon sa sagar nakuta kami?,`atawa inon sa sagar na oot kami ?,`atawa inon sa sagar na pakai kami?`³²Gene,bangsa-bangsa lain nupui-nupui kaluhan iti balalu Amah Surgawinu karasa bahwa kayo perlu kaluhan hio. ³³Tapi lei,lupui bo dahulu Kerajaan palus kebenaran E,balalu kaluhan hio sagar na tambah gi kayo. ³⁴jari,ada gaer tentang andrau katuni gene andrau katuni sagar naan kagaer e raerai.Sukup bo erang andrau nihi kasusah e raerai.

Chapter 7

Ada menghakimi ¹" ada menghakimi mat kayo bakoi nahakimi. ²Gene nihi penghakiman sa napakai kayo gi menghakimi,kayo sagar nahakimi,balalu nihi ukuran sa kayo pakai gi ngukur sagar naukur lei gi kayo.³Balalu,wuah inon kayo kakini sasuban ta mate pulaksanai nu,tapi bakoi karasa balok sa naan ta mate nu raerai? ⁴Atawa,kalawe tau kayo ngeau gi pulaksanainu,`elah e kuki nampalua sasuban ta mate nu,`tapi inni,naan balok ta mate nu raerai? ⁵ui ulun munafik, na tampalua bo dahulu balok hio tekei mate nu,balalu udi hio kayo sagar kakinni nihi lentah gi nampalua sasuban tekei mate pulaksanai nu.⁶Ada ngami barang sa kudus gi tahu-tahu,ada lei nawut mutiara nu gi hadapan wawui mat here bakoi narah-narah hio nihi pee e balalu waleng minsit-minsit kayo. "Lako bo,lupui bo,nihi katok bo⁷Lako bo,palus hal hio na ami gi kayo.Lupui bo,palus kayo sagar kahaba,katok bo balalu hal hio sagar na uka gi kayo. ⁸gene,setiap ulun sa ngalako,aye narime,balalu ulun sa nupui sagar kahaba,balalu basing sa ngatok sagar nauka lei. ⁹Atau,hie tekei antara kaon,sa amun anak e lako roti sagar ngami watu gi anak e hio ? ¹⁰Atau,amun anak e lako kenah,aye bakoi sagar ngami lei nipe gi anak e hio,bakoi ?¹¹Jari,amun kayo sa jahat gin kataru kala awe ngami gi nakia-nakia nu pangamian - pangamian sa maeh,labih lagi Amah nu sa tasurga,aye sagar ngami sa maeh pakai here sa lako nihi Aye."Hukum sa panga entu ¹²" gene hio,segala sesuatu sa kayo kakan ulun ngulah gi kayo,kala hio lei kayo ngulah e gi here gene iti lah wusi Hukum Taurat nihi kitab here Nabi." Lalan nuju pamelum¹³" Suluk bo nangkah pintu sa hipit gene hante lbo lalan balalu luas bo lalan sa nuju kabinasaan,palus ajoh sa suluk nangka e. ¹⁴Gene, hipit lei pintu nihi sasak lei lalan sa nuju pamelum,palus doho sa kahaba e."Peringatan hal Nabi-nabi palsu¹⁵Tapi,waspada bo nihi nabi-nabi palsu sa hawi gi kayo nihi bapakaian domba,tapi sabujur e here sarigala-sarigala buas. ¹⁶tekei wua e lei kayo sagar ngataru here.kiuh lah ulun mangumpul wua-wua anggur tekei jobot-jobot barundrui balalu wua ara tekei kayu-kayuan barundrui? ¹⁷Kala hio lei,setiap kakau sa maeh halu hasil wua sa maeh,tapi kakau sa bakoi maeh halu hasil wua sa bakoi maeh.¹⁸Kakau sa maeh bakoi sagar halu hasil wua sa bakoi maeh,kaku sa bakoi maeh bakoi sagar halu hasil wua sa maeh. ¹⁹setiap kaku sa bakoi naan halu hasil wua sa maeh sagar na teweng palus naumpe gi huang apui. ²⁰Jari,tekei wua-wua e kayo sagar ngataru here.²¹Bakoi kaluhan ulun sa ngeau gi Kuki,`Tuhan,Tuhan`,sgar suluk gi huang Kerajaan Surga. ²²Huang andrau hio,ajoh ulun sa ngeau gi Kuki,`Tuhan,Tuhan`, bakoi lah kami bernubuat huang aranNu,balalu ngusir roh-roh raat huang aranNu,nihi ngulah ajoh mujizat huang aranNu? ²³Balalu,Kuki sagar nekah gi here,`Kuki bakoi piji ngataru kayo! hulu bo kayo nekei Kuki,kaon sa naggawi sa hala! " Ngarengei palus ngagawi²⁴gene hio,kaluhan ulun sa ngarengei eau-eau Ku iti palus ngagawi e sagar jari sameh ulun sa bijaksana sa namuan lewu e ta amau watu. ²⁵Balalu,minau lei uran balalu ranu lalem,nihi angin riwut nukun lewu hio,balalu lewu hio bakoi runtun uluah na tamuan ta entu watu.²⁶Balalu,setiap ulun sa ngarengei eau Ku iti nihi bakoi ngagawi e sagar jari sameh ulun bungul sa namuan lewu e ta entu pasir. ²⁷Balalu,minau lei uran palus hawi lei ranu lalem,nihi angin riwut nukun lewu hio,balalu lewu hio runtun,nihi hante tuu karusakane."²⁸Katika Yesus tadoh ngantuh hal-hal iti,ulun ajoh dodor-dodor ngarengei pengajaran E, ²⁹Gene Aye ngajar here sebagai ulun sa berkuasa,nihi bakoi sameh ahli-ahli Taurat here.

Chapter 8

"Yesus nyamare ulun sa sakit kodong ¹Waktu Yesus minau tekei bukit hio,ulun ajoh nutah Aye. ²balalu,inni,erang kulun sa sakit kodong hawi gi Aye,palus sujud ta hadapan Aye,nihi ngeau,"Tuan,amun Kayo hakun,Kayo kiuh nyamare kuki." ³Balalu,Yesus nyolor tangan E nihi negei e,eau E,"Kuki hakun,ware bo."waktu hio lei,na samare lei kodong ulun hio.⁴Balalu,Yesus ngeau gi aye," perhatikan lei,ada kayo nyurah inon-inon gi erang kulun lei,tapi tulak bo,batampai bo tenganu gi imam,palus persembah kan bo pangamian sa na rentah Musa sebagai kesaksian gi here. " erang kulun pelayan Perwira Romawi na samare⁵Waktu Yesus suluk gi Kapernaum,erang kulun Perwira hawi gi Aye,lako tekei Aye, ⁶palus ngeau,"Tuan, hambaku rahat mangkading lumpuh ta lewu,rara tuu". ⁷Balalu,Yesus ngeau gi aye,"Kuki sagar hawi palus nyamare aye."⁸Tapi lei,perwira hio nuing palus ngeau,"Tuan,kuki bakoi layak gi Kayo suluk kapit hatap kuki,tapi antuh bo erang kawusi paner balalu hamba kuki sagar ware. ⁹Gene,kuki lei aye hio ulun sa naan ta kapit kekuasaan,nihi tentara-tentara sa takapit kuki.Balalu,kuki ngeau gi sa isa,`tulak bo,`aye gin tulak,balalu gi sa lain,`hawi bo,`palus aye gin hawi,balalu gi hamba kuki,`gawi nu ina,`palus aye gin ngagawi e." ¹⁰waktu Yesus ngarengei hal iti,Aye kagum palus ngeau gi ulun-ulun sa nutah Aye,"Kuki mawara sawitu e iman sakahante ina bakoi piji Kuki kahalu nihi erang kulun lei tekei antara ulun Israel.¹¹Kuki ngeau gi kayo aye hio ajoh sa sagar hawi tekei timur nihi barat,palus maharung kuman nihi Abraham,Ishak,nihi Yakub huang kerajaan Surga, ¹²tetapi nakia-nakia kerajaan hio sagar na umpe gi huang kamaieng sa panga maieng e.taaro sagar naan ratap nihi dipen saketek." ¹³Balalu,Yesus ngeau gi perwira hio,"tulak bo,elah bo jari gi kayo sa sameh na harap kayo."balalu katika hio lei,hamba e na samare. "Umpu wawei Petrus nihi ulun ajoh na samare¹⁴Katika Yesus hampe ta lewu Petrus,Aye kakinni umpu wawei Petrus rahat mangkading nihi maringin. ¹⁵balalu,Yesus negei tangan umpu wawei e hio palus ringin e jawoh.udi hio aye buan palus nyarungan Yesus.¹⁶Katika andrau kakan kamalem,here nunda gi Aye ajoh ulun sa karasukan roh jahat,balalu Aye nulak roh-roh hio nihi erang kawusi paner,palus nyamare kaluhan ulun sa maringin, ¹⁷mat na tampa geneplah inon sa naantuh ulah Nabi Yesaya: "Aye lah sa ngalap kamalemean-kemalemean takam palus nangung panyakit-panyakit takam."Yesaya 53 : 4 " Jari panutah Yesus¹⁸Wayah ina,waktu Yesus ngini ulun ajoh ta riet Aye,Aye nunyu mat tulak gi sabarang. ¹⁹Udi hio,erang kulun ahli Taurat hawi palus ngeau gi Aye,"Guru,kuki sagar nutah Kayo gi awe bo Kayo tulak." ²⁰Balalu,Yesus ngeau gi Aye,"here rubah naan liang nihi wurung-wurung ta langit naan hanai-hanai.tapi Anak Murunsia bakoi naan uneng pakai ngandak ulu E."²¹Isa tekei antara murid ngeau gi Aye," Tuhan,izin bo kuki gi dahulu tulak palus ngogang amah ki." ²²tapi,Yesus ngeau gi aye,"tutah bo Kuki,nihi elah e ulun matei ngogang ulun matei kakarep e." Yesus nyantadoh riwut barat²³Balalu,katika Yesus mamai gi jukung,murid-murid E nutah Aye. ²⁴Balalu,inni bo,jari riwut barat hante ta danau hio hampe jukung hio tatutup ombak.Tapi lei,Yesus mandre. ²⁵Balalu,murid-murid nutah Aye palus ngele Aye,eau e,"Tuhan,salamat kan kami! takam rahat binasa!"²⁶Balalu,Aye ngeau gi here,"wuah inon kayo takut,ui kayo sa kurang kaharap?" balalu,Aye mindri palus nyompo angin nihi danau hio,palus jari tenang tuu. ²⁷Balalu,ulun-ulun hio dodor-dodor palus ngeau,"ulun masam inon lah Aye iti,hinga angin nihi danau gin umma eau E?" Rueh ulun Gadara karasukan roh raat²⁸Katika Yesus hampe ta sabarang danau,uneng ulun Gadara,rueh ulun sa karasukan roh raat nutah Aye.Here balua tekei ogang nihi maraat tuu hampe bakoi naan ulun sa kiuh nangkah lalan hio. ²⁹Balalu,inni bo,here kamiak,eau e,"inon urusan nihi Kayo nihi kami,ui Anak Allah?inon kah Kayo hawi gi manyiksa kami sa mete waktu e?³⁰Balalu,lawit doho tekei here naan kumpulan hante iwek sa rahat nupui kuta. ³¹setan-setan hio ngalako gi Aye palus ngeau,"amun Kayo kakan nulak kami,huyu bo kami mahulu gi kumpulan iwek hio." ³²Balalu,Yesus ngeau gi here,"hulu bo!"balalu,here balua palus suluk gi huang iwek-iwek hio.udi hio,kaluhan iwek hio gin mitun tekei iring danau palus matei huang ranu.³³ulun-ulun sa ngajaga pulau iwek hio buyo,palus suluk gi huang kota,nihi nyurah kaluhane,termasuk inon sa terjadi nihi ulun-ulun sa narasuk setan hio. ³⁴Balalu,inni bo,kaluhan kota balua pakai nalu Yesus.Katika ngini Yesus,here ngalako Aye gi nanan wilayah here.

Chapter 9

Yesus mengampuni dan menyembuhkan seorang lumpuh ¹Udi suluk gi huang jukung,Yesus nyabarang danau balalu hampe ta kota E raerai. ²Balalu,inni,here nunda gi Aye erang kulun lumpuh sa mangkading ta uneng mandre.katika ngini iman here,Yesus ngeau gi ulun lumpuh hio,"tamape ateinu anakKu, dosanu haot naampuni."³udi hio,papire ahli taurat ngeau huang atei e,"ulun ina nnyumpah!" ⁴Tapi,Yesus karasa huang atei here,eau e,wuah inon kayo ngarayang sa raat huang ateinu? ⁵saawe lah sa labih murah,ngeau,`dosa-dosanu na ampuni,`atau ngeau,`buan bo palus takia lei`? ⁶Tapi,mat kayo kiuh karasa aye hio ta bumi anak murunsia berkuasa gi mangampuni dosa."udi hio,Yesus ngeau gi ulun lumpuh hio,"buan bo,enat uneng mandre nu,palus mudi bo!"⁷Balalu , aye buan palus mudi. ⁸Tapi,katika ulun ajoh nginni hal ina,here jari dodor palus nyanawat Allah sa ngami kuasa sameh hio gi manusia. "Matius pangumpul Pajak nutah Yesus ⁹Katika Yesus tulak tekei hio,aye nginni erang kulun sa na herau Matius rahat maharung ta uneng pangumpulan pajak.balalu Yesus ngeau gi aye,"tutah bo Kuki,"balalu,Matius mindri palus nutah Yesus.¹¹¹⁰Katika Yesus maharung kuman ta huang lewu hio,inni,ajoh pangumpul pajak nihi ulun-ulun berdosa hawi,palus maharung kuman hayak Yesus nihi murid-murid E.

¹²Tapi,katika Yesus ngarengei hal hio,Aye ngeau,"here sa sehat bakoi memerlukan tabib,tapi here sa sakit. ¹³Tapi, tulak bo palus pelajari inon arti e ina,`Kuki ngakan belas kasihan,bakoi e pangamian,`gene Kuki hawi bakoi pakai gi nerau sa bujur,tapi ulun-ulun berdosa." Tanean hal berpuasa¹⁴Udi hio,murid-murid Yohanes hawi gi Yesus palus nane,"wuah inon kami nihi ulun-ulun Farisi ngagawi puasa,tapi ulun-ulun Nu bakoi puasa?" ¹⁵Balalu,Yesus ngeau gi here,"kiuh lah here pangapit panganten berdukacita salawah pangantin laki masih naan hayak nihi here? tapi,sagar hampe waktu e katika pangantin laki hio naalap tekei here,palus udi hio here sagar berpuasa."¹⁶bakoi naan erang kulun lei sa manumpangkan kain sa bio tangar pakaian sa lawah,gene tumpangan hio naminsit pakaian sa lawah palus makin hantelah jabas e.¹⁷Lei,bakoi naan ulun sa nuang anggur bio gi huang kantung upak sa lawah.amun sameh hio,kantung upak hio sagar jabas,balalu anggur e sagar tundrak,palus kantung upak e lenuh.Tapi,here nyimoh anggur sa bio ta kantung upak sa bio lei mat kararueh e ta palihara." Yesus namuan nihi nyamare¹⁸Sewaktu Yesus ngeau hal-hal iti gi here,inni lei,erang kulun pemimpin lewu ibadah hawi mayambah Aye,palus ngeau,"anak ki wawei japo bo matei.tapi hawi bo andak bo tanganNu ta entu e,maka aye sagar welum." ¹⁹Balalu,Yesus buan palus nutah ulun hio,kala hio lei nihi murid-murid E.²⁰Balalu,inni lei,erang kulun wawei sa haot rara pendaharaan salawah dua belas taun ngariet Yesus tekei lutuk palus negei puting jubah E, ²¹gene wawei hio ngeau gi tenga e kakareb,"amun kuki negei jubah E bo,kuki sagar ware." ²²Tapi,Yesus waleng palus nginni wawei hio,palus ngeau,"ta mape ateinu,ui anakKu,imannu haot nyamare kayo."sa katika hio lei,kaoh lah wawei hio.²³katika Yesus hampe ta lewu kepala lewu ibadah hio palus ngini here panyiwui suling nihi kangajoh ulun sa ngulah ridu, ²⁴Aye ngeau gi ulun-ulun hio,"tulak bo,gene nakia wawei hio bakoi matei,tapi rahat mandre."Balalu here ngakihi Yesus.²⁵Tapi,katika ulun ajoh hio haot na huyu tulak gi wading,Yesus suluk balalu negei tangan nakia hio,palus nakia wawei lei buan. ²⁶barita ina hampe gi kaluhan daerah hio. Yesus nyamare rueh kulun pehe²⁷Katika Yesus tulak tekei hio,rueh ulun pehe nutah Aye nelang kamiak-kamiak," ahi lei kami,anak Daud." ²⁸udi aye suluk lewu hio,kararueh ulun pehe hio nahalu Aye palus nane gi here,"inonkah kaon harap amun Kuki kiuh ngulah hal iti?"here nuing gi Aye,"oi Tuhan!"²⁹udi hio,Yesus negei mate here,eau E,"jari bo gi kayo sameh imannu." ³⁰balalu,ta uka lah mate here.Yesus babujur mamparingatkan gi here,"perhatikanlah,ada hampe erang kulun lei karasa hai ina," ³¹tapi,here balua balalu mawara barita tentang Yesus gi kaluhan daerah hio. Yesus nyamare ulun bisu³²Udi kararueh ulun hio balua,inni lei,ulun-ulun nunda erang kulun bisu sa na rasuk roh raat gi Yesus. ³³udi roh raat hio natulak,ulun bisu hio lei bapaner.Ulun ajoh jari dodor palus ngeau,"hal sameh ina mete piji kakinni ta Israel." ³⁴Tapi,ulun-ulun Farisi ngeau,"Aye nulak roh-roh raat nihi penguasa roh-roh raat." Ajoh sa na wasi doho sa bagawi³⁵³⁶Balalu,Yesus tulak ngaliling kaluhan kota nihi desa nelang ngajar ta sinagoge-singoge here,palus mangabar kan injil kerajaan,nihi nyamare kaluhan panyakit nihi kahanang. Katika Yesus ngini ulun ajoh hio,Aye nginam kaahi gi here gene here kauyuh,terlantar sameh domba-domba koi naan gembala.³⁷Udi hio Aye ngeau gi murid-murid E,"sabujue e, wasian ajoh,tapi sa pakai bagawi e doho." ³⁸Gene hio,lako bo gi Tuhan sa ampun wasian,gi ngirim sa bagawi huang wasian E."

Chapter 10

Yesus mengutus murid-murid E ¹Balalu,Yesus nerau karueh belas murid E palus ngami here kuasa entu roh-roh raat pakai nulak roh-roh hio nihi pakai nyamare kaluhan masam penyakit gin lei kaluhan kahanang.²iti lah aran-aran karueh belas Rasul hio: sa kaisa,Simon sa na antuh Petrus,nihi Andreas pulaknai e,nihi Yakobus anak Zebedeus,nihi Yohanes pulaknai e, ³Filipus nihi Bartolomeus,Tomas,nihi Matius sa pangumpil pajak,Yakobus anak Alfeus,dan Tadeus, ⁴Simon orang Zelot,dan Yudas Iskariot yang menghianati Yesus.⁵Yesus mengutus karueh belas Rasul hio palus nuyu here,"ada tulak gi lalan bangsa-bangsa lain atawa suluk gi kota ulun Samaria, ⁶Tapi tulak bo gi domba-domba sa tawang tekei antara umat Israel. ⁷Balalu,salawah kayo tulak,kabar bo nihi ngeau,`Kerajaan Surga haot riet,`⁸Samare bo sa sakit,samelum bo sa matei,samare bo sa kusta,palus natulak roh-roh raat.kayo haot narime nihi bakoi bayar,ami bo nihi bakoi na bayar lei. ⁹ada kayo nunda amas,atawa perak,atawa tembaga huang ikat pingang nu, ¹⁰atawa tas gi kia an,atawa rueh lamar lamma,atawa sandal,atawa tungkeh gene erang kulun sa bagawi pas bo pakai nakuta e.¹¹Balalu,ta kota atwa ta tumpuk awe bo sa kayo suluk,selidiki ba hie sa pas ta huang e balalu muneng bo ta aro hampe kayo tulak. ¹²katika kayo suluk lewu hio,ami bo salam. ¹³Balalu,amun lewu hio pas,elah e damai sejahtera nu minau gi entu e,tapi amun bakoi,elah e damai sejahteranu waleng gi kayo.¹⁵¹⁴Balalu,hie bo sa bakoi narime kayo atawa bakoi kakan ngarengei eau kayo,katika kayo balua tekei lewu atawa kota hio,nakibas bo habu tekei pee kayo. Kuki mawara sabujur e gi kayo aye hio tangar andrau penghakiman,tane sodom nihi Gamora sagar labih tau mananggung e tekei kota hio," Kahadin-kahadin sa sagar na hadapi here murid¹⁶" inni bo,Kuki mangutus kayo sameh domba ta penah-penah serigala.Gene hio, jari bo cerdik sameh nipe palus tulus sameh wurung-wurung merpati. ¹⁷Tapi, bahati-hati lei nihi ulun-ulun ulah here sagar manyarah kayo gi Sanhendrin nihi sagar ngompak kayo tangar sinagoge-sinagoge here. ¹⁸Balalu,kayo sagar natunda gi hadapan here penguasa nihi here Raja ulah Kuki,sebagai kesaksian gi here nihi bangsa - bangsa lain.²⁰¹⁹tapi,katika here manyarah kayo,ada gaer mengenai kala awe atawa inon sa na eau kayo ulah saat hio lei sagar na amin gi kayo inon sa harus na antuh kayo. gene,bakoi kayo sa bapaner,tapi hio lah Roh Amah nu sa bapaner huang kayo.²¹Pulaksanai sagar manyarah pulaksanai e gi matei,balalu amah nihi anak e.Balalu anak-anak sagar nawan ulun matueh palus munu here. ²²kayo sagar nakarikang ulah kaluhane gene aranKu,tapi ulun sa batahan hampe akhi e sagar salamat. ²³katika here nampahanang kayo huang isa kota,lempat bo gi kota sa lain.Kuki mawara sabujur e gi kayo aye hio kayo mete sagar galis nangkah kota-kota Israel hampe Anak Manusia hawi.²⁴Murid bakoi labih tekei guru e,kala hio lei walah bakoi labih tekei tuan e. ²⁵Sukup bo amun murid sameh nihi guru e,balau walah sameh nihi tuan e.Amun here ngantuh ulun ampun lewu hio beelzebul,labih raat lagi gi anggota keluarga e. "Takut bo nihi Allah bakoi nihi murunsia²⁶Gene hio,ada lei kayo takut nihi here ulah bakoi naan inon lei sa tatutup sa bakoi na uka,atawa sa na siok sa bakoi sagar narasa. ²⁷Inon sa na eau kuki gi kayo huang maieng,wara bo hio huang tarawa.palus,inon sa kanarengei kayo nakeneh ta silu kayo,nawara bo ta entu lewu.²⁸ada takut nihi here sa kiuh munu tenga,tapi bakoi kiuh munu jiwa,tapi sa diwi e takut bo nihi Aye sa kiuh mamusnahkan jiwa atawa tenga ta neraka. ²⁹Bakoilah rueh kikui wurung pipit na batang nihi isa duit?palus bakoi naan erang kikui lei tekei here sagar lawu gi tane taluar aheng Ammahnu. ³⁰Magin e,wulu ta ulu nu kaluhane tareken. ³¹Gene hio,ada takut,kato diwi ba uman tekei ajoh wurung pipit. " Mangaku Yesus ta hadap ulun lain³²Jari setiap ulun sa mangaku Kuki ta hadap murunsia,Kuki lei sagar mangaku aye ta hadap Ammah Kuki ta surga. ³³Tapi lei,hie sa bakoi mangaku Kuki ta hadap murunsia,Kuki lei sagar bakoi mangaku aye ta hadap Ammah Kuki sa ta Surga."Aheng hawi e Yesus.³⁴Ada bapikir bahwa Kuki hawi pakai nunda perdamaian ta bumi.Kuki hawi bakoi gi nunda perdamaian,tapi pedang. ³⁵Gene,Kuki hawi pakai nampisah nakia laki tekei ammah e,nakia wawei tekei ine e,nantu wawei tekei umpu wawei e, ³⁶balalu musuh erang kulun aye hio tekei anggota keluarga e.³⁷Hie sa labih sayang ammah atawa ine e tekei Kuki,bakoi pas gi Kuki.Balalu,hie sa labih sayang anak e laki ataw anak e wawei tekei Kuki,bakoi pas gi Kuki. ³⁸Balalu,hie sa bakoi ngaun salib e palus nutah Kuki,bakoi pas bagi Kuki. ³⁹hie sa mempertahan lei nyawa e sagar kajawohan nyawa e,balalu hie sa kajawohan nyawa e gene Kuki sagar kahalu e. "Upa tekei Allah⁴⁰" hie sa narime kayo,narime Kuki.balalu,hie sa narime Kuki,narime Aye sa mengutus Kuki. ⁴¹hie sa narime Nabi huang aran Nabi sagar narime upa Nabi.balalu,hie sa narime ulun wuah huang aran ulun wuah sagar narime upa ulun wuah.⁴²Balalu,hie sa ngami ngoot gi isa tekei ulun-ulun halus ina biar lei ekat erang galas ranu risak huang aran erang kulun murid,Kuki mawara sabujur e gi kayo,aye bakoi sagar kajawoh upa e."

Chapter 11

¹Katika Yesus haot jari ngami parintah gi ka rueh belas murid E,Aye tulak tekei hio pakai ngajar palus khotbah ta kota-kota here.Yesus nihi Yohanes pembaptis ²Wayah ina,katika Yohanes,sa naan ta penjara,ngarengei gawian-gawian Kristus,aye ngirim pesen nangkah murid-murid E, ³Palus nane gi Aye," inon kah Kayo sa sagar hawi hio,ataw harus kah kami ngandrei sa lain e?"⁴Yesus ngajawab palus ngeau gi here,"tulak bo palus wara gi Yohanes inon sa na rengei nihi na inni kayo, ⁵ulun pehe kakinni,sa lumpuh takia,sa sakit kusta kaoh,sa marengen karengei,sa matei buan,palus gi sa susah na hampe Injil. ⁶Balau,na berkatilah ulun sa bakoi ta lonyong gene Kuki."⁷Balalu,udi here tulak,Yesus mulai bapander gi ulun ajoh hal Yohanes,"inon sa kakan na inni kayo ta pulau haket?erang kakau paring sa na tampuh riwut? ⁸kayo tulak gi nginni inon? erang kulun sa ba pakaian halus? Here sa bapakaian halus hio naan ta istana-istana Raja.⁹Pakai nginni inonkah kayo tulak?erang kulun Nabi?oi,Kuki mawara gi kayo,aye bahkan labih hante tekei erang kulun Nabi. ¹⁰Gene,aye lah ulun sa hal aye haot tatulis:`inni bo!Kuki mangirim utusan Kuki ngadahulu Kayo.aye sa sagar nyadia lalan gi Kayo tangar hadapan Kayo.`Maleakhi 3 : 1¹¹Kuki mawara sabujur e gi kayo,ta helang here sa naanak ulah wawei,bakoi piji hulet ulun sa labih hante tekei Yohanes Pembaptis.Tapi,sa palin halus huang Kerajaan Surga,labih hante tekei aye. ¹²Tekei wayah Yohanes Pembaptis hampe wayah ina,Kerajaan Surga rara gene kekerasan,balalu ulun-ulun kejam hio ngulah e nihi paksa.¹³Gene,kaluhan Nabi nihi hukum Taurat banubuat hampe wayah Yohanes. ¹⁴Balalu,amun kayo hakun narime e,aye lah Elia sa sagar hawi hio. ¹⁵hie sa naan silu pakai ngarengei, elah bo aye ngarengei!¹⁶Tapi,nihi inon lah Kuki ngabanding generasi iti?here hio sameh nakia halus sa maharung tangar uneng-uneng umum,sa nerau hengau-hengau e, ¹⁷balalu ngeau,`kami nyiwui suling gi kayo,tapi kayo bakoi matandrik.kami manyanyi nyanyian kahanang,tapi kayo bakoi mahanang.`¹⁸Gene Yohanes hawi bakoi kuman,bakoi ngoot lei,`aye karasukan roh raat,` ¹⁹Tapi,katika Anak Murunsia hawi balalu kuman nihi ngoot,palus here ngeau,`inni,erang kulun sa rakus palus pamabuk,hengau here pangumpul pajak nihi ulun-ulun badosa,`tapi,hikmat nasamuah ulah gawian E." Peringatan gi ulun sa bakoi hakun harap²⁰Udi hio Yesus mulai ngeau kota-kota uneng Aye ngulah paling ajoh mukjizat gene here bakoi batobat. ²¹" Salaka lei kaon,Khorazim!,salaka lei kaon,Betsaida! gene,amun mukjizat-mukjizat sa haot jari ta helang kaon jari lei ta Tirus,Sidon,here haot lawah batobat nihi bapakaian kabung palus walenun. ²²Tapi,Kuki mawara gi kayo aye hio tangar andrau penghakiman,Tirus nihi Sidon sagar labih kiuh nanggung e tekei kayo.²³Balalu kayo,Kapernaum, sagar kah kayo na tampa ammau hampe langit? bakoi,kayo sagar na tampinau gi dunia ulun matei,gene amun mukjizat-mukjizat sa haot jari ta helang kaon hio jari ta Sodom,kota hio sagar tatap naan hampe andrau ina. ²⁴tapi,Kuki mawara gi kayo aye hio tangar andrau penghakiman,tane Sodom sagar labih tau nanggung e tekei kayo."Kelugaian gi ulun sa hawi nihi Yesus²⁵Tangar wayah hio Yesus mawara,"Kuki memuliakan Kayo,Ammah,Tuhan entu langit nihi Bumi,aye hio Kayo nyiok kaluhan iti tekei ulun-ulun sa bijaksana nihi panai,palus nampa hulet e pakai nakia-nakia halus. ²⁶oi,Ammah,gene sameh hio lei sa pas ta hadapan Kayo. ²⁷kaluhan hal haot na sarah gi Kuki ulah Ammah Kuki.Balalu bakoi erang kulun lei sa kataru Anak ,salain Ammah;bakoi erang kulun lei kataru Ammah salain Anak palus setiap ulun sa naaheng Sang Anak hio pakai nampa hulet e.²⁸Hawi bo gi Kuki,kaluhan sa kauyuhbalalu weat na tanggung e,palus Kuki sagar ngami kayo kalugaian. ²⁹pikul bo kuk sa napasang Kuki,balalu balajar lei nihi Kuki ulah Kuki lemah lembut balalu bakoi sakah,balalu kaon sagar kahaba kalugaian huang jiwa kayo. ³⁰gene kuk sa napasang Kuki hio murah palus beban Kuki neat bo."

Chapter 12

Yesus aye hio Tuan entu andrau Sabat ¹Ta wayah hio,Yesus takia nangkah pulau gandum tangar andrau Sabat,balalu murid-murid kaluan,palus here mulai ngutik wusi-wusi gandum,palus nguta e. ²Tapi,katika ulun-ulun Farisi kakinni e ,here ngeau gi Aye,"inni,murid-muridNu ngagawi inon sa bakoi wuah ta andrau Sabat."³Tapi,Yesus mawara gi here,"mete piji lah kayo ngabaca inon sa na gawi Daud waktu aye nihi sa nutah aye kaluan, ⁴kalawe aye suluk gi huang Lewu Allah palus nguta roti persembahan sa bakoi tau gi aye pakai nakuta e, kalahio lei ulah ulun-ulun sa umma aye,kecuali ekat pakai here Imam?⁵Atau,mete piji lah kayo ngabaca huang hukum Taurat,aye hio tangar andrau Sabat,here Imam ta Bait Allah ngalangar Sabat palus here bakoi bahala? ⁶Tapi,Kuki mawara gi kayo aye hio sa labih hante tekei Bait Allah naan ta iti.⁷Tapi,amun kayo haot karasa arti e iti:`Kuki ngaheng belas kasihan palus bakoi persembahan,`kayo bakoi sagar suah ngahukum sa bakoi bahala. ⁸Gene,Anak Murunsia aye hio Tuhan entu andrau Sabat,"Yesus nyamare ta andrau Sabat⁹Udu tulak tekei aro,Yesus hampe ta Sinagoge here. ¹⁰Inni,naan erang kulun laki sa lumpuh tuhi tangan e.Balalu,here nane tekei Yesus,eau here,"inon kah na samuah pakai nyamare tangar andrau Sabat?" mat here tau nampahala Yesus.¹¹Balalu,Aye ngeau gi here,"Hie ulun e ta helang kaon sa naan baisi erang kikui domba,palus amun domba hio lawu gi huang tolong ta andrau Sabat,bakoilah aye sagar ngaweh e palus nampalua e? ¹²Kalawe lawit labih banilai e murunsia tekei erang kikui domba!gene hio,na samuah ngulah sa maeh ta andrau Sabat."¹³Udi hio,Yesus ngeau gi ulun hio,"sansolor tangan nu."ulun hio nyansolor tangan e balalu na samare sepenu e sameh tangan e sa lain. ¹⁴Tapi,ulun-ulun Farisi tulak tekei hio balalu bagabung nawan Aye,kala awe here tau nampatei Aye.Yesus,Hamba Pilihan Allah¹⁵Tapi,Yesus,katika karasa hal iti,tulak tekei hio.Banyak sa nutah Aye palus Aye nyamare here kaluhan, ¹⁶Balalu memperingatkan here mat bakoi ngulah Aye rasa ulun. ¹⁷Hal iti jari pakai nyansukup inon sa nahampe nangkah Nabi Yesaya:¹⁸"inni bo,hamba Kuki sa haot napidi Ku,sa na sayang Ku,sa gi Aye jiwaKu berkenan.Kuki sagar ngandak Roh Ku gi entu E,balalu Aye sagar nyantarang keadilan gi bangsa-bangsa lain.¹⁹Aye bakoi sagar nawan,atawa kamiak,balalu bakoi sagar naan erang kulun lei sa ngarengei lengan E ta lalan-lalan. ²⁰paring sa tepu bakoi sagar Aye nyamitus e,balalu sumbu sa ane pare bakoi sagar Aye nampatei e,hampe Aye ngulah keadilan manang, ²¹Balalu aran E,bangsa-bangsa lain sagar baharap,"Yesaya 42 : 1 - 4 Kuasa Berasal dari Roh Allah²²Udi hio erang kulun sa karasukan roh raat,sa pehe nihi bisu,na tunda gi Yesus.Balalu,Yesus nyamare e sehingga ulun sa pehe nihi bisu hio bapander nihi nginni. ²³kaluhan ulun jari ta dodor-dodor balalu nane," mungkin lah Aye iti Anak Daud?"²⁴Tapi,katika ulun-ulun Farisi ngarengei here ngeau,"ulun iti bakoi mungkin nulak roh-roh raat amun bakoi nihi Beelzebul,pemimpin roh-roh raat," ²⁵Yesus karasa aheng here balalu ngeau gi here,"Setiap kerajaan sa ta bagi-bagi nawan tenga e raerai,na tanan.Balalu,setiap kota atawa lewu sa ta bagi-bagi nawan tenga e raerai,bakoi sagar batahan.²⁶Balalu,amun iblis nulak iblis,aye ta bagi-bagi nawan tenga e raerai.Amun sameh hio,kalawe kerajaan e sagar batahan? ²⁷Balalu,amun Kuki,nulak roh-roh raat nihi Beelzebul,nihi hie kah anak-anaknu nulak here?gene hio,here sagar jari hakimnu.²⁸Tapi,amun nihi Roh Allah,Kuki nulak roh-roh raat,Kerajaan Allah haot hawi gi kayo. ²⁹Atau,kalawe erang kulun tau suluk gi lewu ulun sa gagah pakai marampok harata banda e amun aye bakoi nuruk dulu e ulun gagah hio?udi hio,japo aye kiuhngarampok lewu hio. ³⁰Hie bo sa bakoi hayak Kuki,nawan Kuki.balau hie bo sa bakoi mangumpul hayak Kuki,aye mapisah-pisah.³¹Gene hio,Kuki mawara gi kayo aye hio satiap dosa nihi sapa murunsia sagar naampuni,tapi sapa gi Roh bakoi sagar naampuni. ³²Balalu,hie bo sa ngantuh inon-inon sa nawan Anak Murunsia sagar naampuni,tapi hie bo sa bapander nawan Roh Kudus bakoi sagar naampuni,maeh ta wayah ina atau lei ta wayah sa sagar hawi. "kakau na santaru tekei wua e³³Amun kakau hio maeh,wua e sagar maeh lei.Atawa,amun kakau hio bakoi maeh wua e lei bakoi sagar maeh.Gene,kakau na santaru tekei wua e. ³⁴Uy,katurunan nipe haket,kalawe tau kayo sa jahat ngantuh isa maeh? gene balua tekei atei,wawa bapaner. ³⁵Ulun maeh nampalua hal-hal sa maeh tekei panatau e sa maeh,balalu ulun jahat nampalua hal-hal sa jahat tekei panatau e sa jahat.³⁶Tapi,Kuki mawara gi kayo aye hio satiap paner sa bakoi maeh,sa nantuh ulun,here sagar mempertanggung jawab e ta andrau penghakiman. ³⁷Gene ulah paneran nu,kayo sagar na samuah,palus gene paneran nu kayo na hukum. "Ulun Farisi nihi Ahli Taurat ngalako tanda³⁸Udi hio,papire ahli Taurat nihi ulun Farisi ngeau gi Yesus,"Guru,kami kakan ngini tanda tekei Kayo." ³⁹Tapi,Yesus ngajawab palus ngeau."Katurunan sa jahat palus bazina iti nupui isa tanda.balalu,bakoi sagar naan tanda sa naami gi here,kecuali tanda Nabi Yunus. ⁴⁰Gene,sameh nihi Yunus sa tangar wuntung kenah hante salawah telu andrau telu malem,kala hio lei Anak Murunsia sagar muneng salawah telu andrau telu malem huang wuntung bumi.⁴¹Ulun-ulun Niniwe sagar mindri hayak nihi katurunan iti ta penghakiman nihi sagar menghukum e gene here bertobat udi ngarengei khotbah Yunus.Balalu,inni,sa labih hante tekei Yunus naan ta iti.⁴²Ratu tekei selatan sagar buan hayak turunan iti ta andrau penghakiman nihi sagar nukum e gene aye hawi tekei iring bumi pakai ngarengei hikmat Salomo naan ta ina. Bahaya tekei kakosongan⁴³" waktu roh raat balua tekei murunsia,aye nangkah uneng-uneng sa baranu pakai nupui uneng istirahat,tapi bakoi kahalu. ⁴⁴Balalu aye ngeau,`kuki sagar waleng gi lewu kuki,uneng kuki balua.`balalu,hayak hampe,aye kahalu lewu hio kosong,haot na sapu,nihi saregep. ⁴⁵udi hio,roh raat hio tulak palus nunda hayak aye pitu roh lain sa labih jahat tekei aye,balalu here suluk palus muneng tangar hio.Akhir e,keadaan ulun hio jari lawit labih raat tekei sa mete e.kala hio lei sa sagar jari nihi katurunan sa jahat iti."⁴⁶Waktu Yesus rahat bapander nihi ulun ajoh,inni,ine nihi pulaksanai-pulaksanai E mindri tangar wading,bausaha mat basurah nihi Aye. ⁴⁷erang kulun mawara gi Aye,"ine nihi pulaksanai-pulaksanai Nu mindri tangar wading,bausaha basurah nihi Kayo."⁴⁸Tapi,Yesus ngajawab ulun sa nampe gi Aye hio palus ngeau,"hie lah ine Kuki nihi hie lah pulaksanai-pulaksanai Kuki? ⁴⁹Balalu,nelang ngansang tangan E gi tuhi murid-murid E, Yesus ngeau,"ina lah ine Kuki nihi pulaksanai-pulaksanai Kuki! ⁵⁰Ulah hie bo sa ngagawi aheng Amah Kuki sa naan ta Surga, aye lah pulaksanai Kuki laki,pulaksanai Kuki wawei,nihi ine Kuki."

Chapter 13

Perumpamaan hal penabur ¹huang andrau hio,Yesus balua tekei lewu palus maharung iring danau. ²Balalu,ulun ajoh bakumpul gi Aye.Gene hio, Aye mambai gi jukung balalu maharung , palus ulun ajoh hio mindri iring danau.³Balalu,Aye nyurah ajoh hal gi here huang perumpamaan,eau E,"naan erang kulun penabur tulak lepuh mule, ⁴balalu waktu aye mule,papire umang lawu tangar iring lalan,wurung-wurung hawi palus nguta e hampe galis. ⁵umang sa lain lawu tangar uneng sa ba watu,sa bakoi ajoh tane e,palus hinang bo tumbu gene tane e bakoi lalem. ⁶tapi,hayak mate andrau hulet,tanaman hio wuah laing.Balalu,gene bakoi naan wakat,tanaman hio jari meang.⁷Umang sa lain lawu ta helang pulau runrui,balalu pulau runrui hio tumbu,palus napid e. ⁸tapi,umang sa lain lawu ta tane sa maeh nihi menghasilkan wua,naan sa jatuh kali lipat,naan sa enem pulu kali lipat,palus naan sa telum pulu kali lipat. ⁹Hie sa basilu,rengei bo aye ngarengei."Yesus ngajar nihi perumpamaan¹⁰Balalu,murid-murid Yesus hawi palus nane gi Aye,"Wuah inon Kayo mawara gi here huang perumpamaan?" ¹¹Yesus ngajawab here,"gi kaon haot na karuniakan pakai ngarasa rahasia Kerajaan Surga,tapi gi here bakoi na karuniakan. ¹²Gene,ulun sa naan,gi aye sagar na ami palus aye sagar bakalabihan.tapi,hie sa bakoi naan inon-inon,bahkan inon sa naan ta aye sagar naalap tekei aye.¹³Gene hio lah,Kuki bapander gi here huang perumpamaan gene waktu here nginni,here bakoi nginni,palus katika here ngarengei,here bakoi karengei,nelang bakoi paham. ¹⁴Hal here,na tampa ganap lah nubuat Yesaya sa ngeau,`nihi pangarengei,kayo sagar karengei,tapi bakoi sagar suah paham.Balalu,nihi nginni,kayo sagar nginni,tapi bakoi sagar paham.`¹⁵Gene atei bangsa iti haot mape,silu here koler pakai ngarengei,palus here nutup mate here.amun bakoi,pasti here kiuh nginni nihi mate here,ngarengei nihi silu here,palus kiuh paham nihi atei here,balalu waleng gi Kuki palus na samare.` Yesaya 6 : 9 - 10¹⁶Tapi,na berkati lei mate nu gene nginni palus silu nu gene karengei. ¹⁷Kuki mawara sabujur e gi kayo aye hio ajoh Nabi nihi ulun-ulun wuah sa kakan nginni inon sa na inni kayo,tapi bakoi nginni e,balalu kakan ngarengei inon sa na rengei kayo,tapi bakoi ngarengei e."Penjelasan hal perumpamaan penabur¹⁸Ulah gene hio,rengei bo lah arti perumpamaan hal penabur. ¹⁹katika ulun ngarengei Firman Kerajaan tapi bakoi mamaham e,sa jahat hawi ngarampas inon sa haot na bule huang atei ulun hio.Iti lah ulun sa umang e na bule tangar iring lalan.²⁰naan lei sa ta bule tangar uneng sa bawatu - watu,iti lei ulun sa ngarengei Firman palus narime e nihi sanag atei, ²¹tapi aye bakoi naan wakat huang tenga e balalu batahan tawelek bo.Balalu,waktu panindasan atawa pangahanang jari gene Firman hio, aye palus lawu.²²Umang sa lawu tangar penah pulau runrui aye hio ulun sa karengei Firman hio,udi hio kagaer dunia nihi tipu daya katatau nyingkir Firman hio balalu bakoi ba wua. ²³Tapi,ulun sa umang e na bule ta tane sa maeh,iti lah ulun sa ngarengei Firman hio balau mamaham e.Aye lah sa bujur-bujur bawua palus bahasil, naan sa jatuh kali lipat,papire enem kali lipat,balalu telum pulu kali lipat."Perumpamaan hal rikut liar nihi Gandum²⁴Yesus ngahampe perumpamaan sa lain e gi here, eau E ,"Kerajaan Surga hio kiuh na umpama lei sameh ulun sa ngamule umang sa maeh tangar allah e. ²⁵Tapi,salagi ulun-ulun mandre,musuh e hawi palus ngamule umang rikut ta helang umang gandum,palus tulak. ²⁶Waktu tanaman batunas nihi bainsoi,udi hio rikut hio timbul lei.²⁷Balalu,walah-walah tekei sa ampun allah hio hawi palus nane gi Aye,`Tuan,bakoi lah kayo ngamule umang sa maeh tangar allah nu?balalu,tekei awe lah hawi e rikut hio?` ²⁸Aye ngeau gi here,`erang kulun musuh haot ngulah e.`balalu,walah-walah hio ngeau gi Aye,`inon kah Kayo kakan kami tulak balalu ngumpul e?`²⁹Tapi,Tuan hio ngeau,`ada ! gene,katiak kayo mangumpul rikut-rikut hio,tau bo kayo munat gandum hio hayak e. ³⁰elah e bo kararueh e tumbu sasameh hampe wayah masi, balalu tangar waktu masi , kuki sagar ngeau gi here sa ngamule,"sa kaisa,na kumpul bo rikut-rikut hio palus huruk bo huang kakumpulan mat na tutung.Tapi,kumpul lei gandum gi huang palunnu kuki. " Kerajaan Allah sameh insoi sesawi nihi Ragi³¹Udi Yesus ngesah perumpamaan sa lain gi here,eau E,"Kerajaan Surga hio sameh insoi sesawi sa naalap ulun palus na bule ta allah e. ³²insoi hio aye hio sa paling halus tekei kaluhan masam umang,tapi katika tummu,aye labih hante tekei kaluhan masam sayuran,bahkan jari kakau kayu sehingga wurung-wurung ta langit hawi palus ba hanai tangar jangkeng-jangkeng e."³³Udi hio Yesus ngesah isa perumpamaan sa lain gi here,"Kerajaan Surga hio sameh ragi,sa ulah wawei naalap balalu na tampa suluk gi huang kalutan tepung sa ajoh telu sukat hampe kaluhan kalutan hio ta sampur ragi.³⁴Kaluhan hal iti na eau Yesus gi ulun ajoh huang perumpamaan-perumpamaan,balalu Aye bakoi bapaner gi here bakoi perumpamaan. ³⁵nihi hio,na genep lei inon sa nahampe nangkah Nabi,"Kuki sagar nguka wawa huang perumpamaan-perumpamaan,Kuki sagar ngantuh hal-hal sa nasiok tekei dunia na sanyari."Mazmur 78:2 Perumpamaan hal rikut liar tangar allah³⁶Udi hio,Yesus nanan ulun ajoh hio balalu suluk gi lewu.Palus murid-murid E hawi gi Aye balalu,"na jelas bo gi kami perumpamaan hal rikut-rikut ta allah." ³⁷Balalu, jawab E," ulun sa ngamule umang sa maeh aye hio Anak Manusia, ³⁸balalu allah hio aye hio dunia iti.umang sa maeh aye hio anak-anak Kerajaan,palus rikut aye hio anak-anak sa jahat, ³⁹balalu musuh sa ngamule e aye hio iblis,balalu musim masi hio aye akhir zaman,palus here sa masi hioaye hio Malaikat.⁴⁰Jari,sameh nihi rikut sa nakumpul balalu na tutung huang apui,ka hio lei sa sagar jari tangar akhir zaman. ⁴¹Anak murunsia sagar mangutus here Malaikat E,balalu here sagar mangumpul kaluhan watu sandungan hayak ulun-ulun sa ngulah kajahatan tekei Kerajaan E, ⁴²balalu sagar nawut e gi tungku apui.tangar hio sagar naan tangis an nihi karutup dipen. ⁴³Udi hio,ulun-ulun wuah sagar ba mara ai sameh mate andrau huang Kerajaan Amah here.Hie sa basilu,elah lei aye ngarengei."Kerajaan Surga sameh panatau⁴⁴"Kerajaan Surga aye hio sameh panatau sa nasiok tangar allah,sa na halu ulun,balalu na siok lagi.Balalu gene kasanang atei e,aye tulak,matang kaluhan sa naan ta aye,palus midi allah hio. ⁴⁵hindra lagi,Kerajaan Surga aye hio sameh erang kulun pedagang sa nupui mutiara sa maeh. ⁴⁶waktu aye kahaba isa mutiara sa banilai entu,aye tulak palus matang kaluhan sa naan ta aye,balalu midi mutiara hio."Kerajaan Surga sameh lunta sa penu kenah⁴⁷Kala hio lei,Kerajaan Surga aye hio sameh lunta sa na timbai gi huang laut,balalu ngumpul ajoh kenah, ⁴⁸katika lunta hio penu,here narik e gi pampang balalu maharung,balalu ngumpul kenah-kenah sa maeh gi huang karanjang-karanjang hante,tapi ngumpe sa bakoi maeh.⁴⁹Jari,hio lah sa sagar jari tangar akhir zaman.Here Malaikat sagar balua balalu nampisah sa jahat tekei ulun-ulun wuah, ⁵⁰palus nawut ulun-ulun jahat hio gi huang tungku apui.Ta uneng hio sagar naan ratapan nihi karautup dipen.⁵¹Haotlah kayo paham mat kaluhan iti?"here ngeau gi Aye,"oi". ⁵²Balalu,Yesus ngeau gi here,"gene hio,setiap ahli Taurat sa haot jari murid Kerajaan Surga,aye sameh ulun ampun lewu sa nampalua panatau e sa bio palus sa lawah tekei panatau e."Yesus na tulak tangar kota asal E ⁵³Katika Yesus haot nyanyari perumpamaan-perumpamaan hio,Aye tulak tekei hio.⁵⁴Balalu,katika Aye hampe ta kota asal E, Aye ngajar tangar Sinagoge-sinagoge here balalu heredodor palus ngantuh,"tekei awe ulun ina kahaba kebijaksanaan nihi mujizat-mujizat iti? ⁵⁵Bakoi lah Aye iti anak erang kulun tukang kayu?bakoilah ine E naantuh Maria,balalu pulaksanai-pulaksanai E aye hio Yakobus,Yusuf,Simon nihi Yudas? ⁵⁶bakoi lah pulaksanai-pulaksanai E sa wawei naan nihi takam? balau tekei awe ulun ina kiuh kaluhan hal sameh iti ?"⁵⁷Balalu,here tasinggung ulah E.Tapi,Yesus ngeau gi here,"Erang kulun Nabi bakoi lah bakoi na hormati,kecuali tangar uneng asal E nihi ta lewu E raerai." ⁵⁸Balalu,Aye bakoi ngualh ajoh mujizat ta aro gene here bakoi harap.

Chapter 14

Herodes ngarengei kabar hal Yesus ¹ta wayah hio,Herodes Raja wilayah,ngarengei kabar-kabar hal Yesus. ²Balalu,aye ngeau dapot walah-walah e," iti lah Yohanes pangapandrus.Aye haot buan tekei helang ulun matei palus gene hio mujizat-mujizat iti bagawi huang E,"kejadian kapateian Yohanes pangapandrus⁵³Gene,Herodes haot nyaput Yohanes,nuruk e,palus nampasuluk aye gi penjara ulah Herodias,harau Filipus,pulaksanai Herodes. ⁴gene Yohanes piji ngeau gi aye,"bakoi maeh gi kayo ngalap Herodias." balalu,biar lei Herodes kakan munu Yohanes,aye takut nihi ulun ajoh gene here nganggap Yohanes Nabi.⁶Tapi,katika andrau ulang taun Herodes hampe,anak wawei Herodias manari tangar hadapan here,balalu hio nampasanang atei Herodes, ⁷hampe aye basumpah pakai ngami inon bo sa sagar nalako wawei hio.⁸Balalu,udi na paksa ulah ine e,wawei hio ngeau,"ami bo gi kuki ta iti,ulu Yohanes pangapandrus tangar talam." ⁹biar lei Raja mahanang atei,tapi gene sumpah e nihi gene ulun-ulun sa kuman hayak aye,aye nuyu lei mat hio naami.¹⁰Aye nuyu mat netek ulu Yohanes ta penjara. ¹¹Balalu,ulu Yohanes na tunda tangar entu talam,naami lei gi wawei hio palus aye nunda e gi ine e. ¹²Udi hio,murid-murid Yohanes hawi,ngalap tenga e,palus ngogang e,balalu,here tulak palus mawara gi Yesus. "dime roti nihi rueh kenah mat gi dime ribu ulun¹³Katika Yesus ngarengei hal iti,Aye tulak tekei hio nihi jukung,gi uneng sa suni ngareerai.Balalu,ulun-ulun ngarengei iti,here nutah E nihi takia pee tekei kota - kota. ¹⁴Katika Yesus balua,Aye nginni ajoh ulun,balalu kaahi nihi here,balalu nyamare panyakit here.¹⁵waktu andrau kakan kamalem,here murid hawi gi Yesus palus ngeau,"uneng iti suni balau andrau haot kakan kamalem.huyu bo ulun ajoh hio gi tumpuk-tumpuk nihi midi nakuta pakai here raerai."¹⁶Tapi,Yesus ngeau gi here,"here bakoi ngatah tulak . Kayo,sa ngami here kuman." ¹⁷here ngeau gi Aye,"tangar iti bakoi naan inon-inon,ekat dime roti nihi rueh kenah." ¹⁸Balalu,Aye ngeau,"tunda bo hio gi ina,gi Kuki."¹⁹Udi hio,Aye nunyu ulun ajoh hio maharung tangar rikut,palus Aye ngalap dime roti nihi rueh kenah hio,balalu nelang nginni gi langit,Aye ngantuh syukur palus muhi-muhi roti hio.Udi hio,Aye ngami e gi murid-murid E,balalu murid-murid E gi ulun ajoh. ²⁰Balalu,here kaluhan kuman hampe wising,palus here ngalap puhian-puhian sa tisai,naan rueh belas panuk penu. ²¹Balalu,here sa kuman kakiraan dime ribu ulun laki,mete tamasuk wawei nihi hadi nakia. "Yesus takia tangar entu ranu²⁴²²Yesus hinang manggasak murid-murid E suluk gi huang jukung balalu tulak ngadahulu E gi sabarang,sadang Aye nunyu ulun ajoh mudi. ²³Balalu,udi Yesus nunyu ulun ajoh hio mudi,Aye mambai gi entu gunung raerai balalu berdoa ta aro. Tapi,jukung hio haot lawit tekei pampang,na ombang ambing lei ulah gelombang gene nawan angin.²⁵Balalu,tangar jam epat malem hio,Aye hawi gi here,takia ta entu ranu. ²⁶katika here murid ngini E takia ta entu ranu,here takut tuu palus kamiak,"hio panguluh!"balalu,here kamiak kamakai gene takut. ²⁷Tapi,Yesus palus bapander nihi here,eau E"natamape lei atei kaon!iti Kuki,ada takut."²⁸Balalu,Petrus ngeau gi Aye,"Tuhanamun hio Kayo,huyu lei kuki hawi gi Kayo ta entu ranu." ²⁹Yesus ngeau,"hawi bo!"balalu,Petrus balua tekei jukung,palus takia ta entu ranu,balalu hawi gi Yesus. ³⁰Tapi,katika nginni angin,aye mulai takut palus mulai leteng.aye kamiak,"Tuhan,awat nyalamat Kuki!"³¹Yesus palus nyolor tangan E,negei Petrus,balalu ngeau,"kayo sa kurang harap,wuah inon kayo ragu-ragu?" ³²katika here suluk gi huang jukung,angin lei tadoh. ³³Udi hio,here sa naan tangar huang jukung nyambah Yesus palus ngeau,"sabujur e, Kayo itilah Anak Allah!"Yesus nyamare ulun sakit³⁴Udi nyabarang,here hampe gi tane Genesaret. ³⁵katika ulun-ulun tangar hio kataru Aye,here mawara gi kaluhan daerah hio balalu nunda kaluhan ulun sa sakit nutah Yesus. ³⁶here lako nihi Yesus mat tau negei puting jubah E,balalu kaluhan ulun sa negei jari kaoh.

Chapter 15

Hukum Allah nihi tradisi murunsia ¹Udi hio,papire ulun Farisi nihi ahli-ahli Taurat tekei Yerusalem hawi gi Yesus balau ngeau, ²"Wuah inon murid-muridNu ngalanggar tradisi itak buyut?gene,here bakoi mui tangan waktu kuman roti!" ³Balalu,Yesus ngajawab palus ngeau gi here,"balalu wuah inon ngalanggar perintah Allah gene tradisi nu?⁴Gene Allah berfirman,`hormati lah ammah nihi ine nu,`balalu hie sa nyapa ammah atawa ine e,harus na hukum matei.` ⁵tapi,kayo ngeau,"hie bo sa ngeau gi ammah atawa ine e,`inon sa naan na ami gi kayo haot naami gi Allah," ⁶aye bakoi perlu ngahormat ammah atawa ine e,nihi kala hio,kayo ngabatal Firman Allah gene tradisinu.⁷Kayo,ulun-uln munafik,mula bujur nubuatan Yesaya gene kayo: ⁸bangsa iti mahormati Kuki nihi wawa here,tapi atei here lawit tekei Kuki. ⁹Balalu,sia-sia here menyembah Kuki nihi ngajar perintah-perintah murunsia."¹⁰Balalu,Yesus nerau ulun ajohpalus ngeau,"rengei balau napaham! ¹¹bakoi inon sa suluk gi huang wawa sa manajis kan ulun,tapi inon sa balua tekei wawa e,itilah sa manajiskan ulun."¹²Udi hio,murid-murid Yesus hawi palus nane nihi Aye,"karasa lah Kayo aye hio ulun-ulun Farisi tasinggung waktu ngarengei pamaneran iti?" ¹³Tapi,Yesus ngajawab palus ngeau,"setiap tanaman sa bakoi nabule ulah Ammah Kuki sa tangar Surga sagar na bunat hampe gi wakat-wakat e. ¹⁴Elah bo here.here aye hio penuntun-penuntun pehe tekei ulun pehe.¹⁵Petrus ngeau gi Aye," na jelas bo perumpamaan hio gi kami." ¹⁶Yesus ngeau,"inon ksh kayo mete paham lei? ¹⁷inon kah kayo bakoi mamaham aye hio kaluhan isa suluk gi huang wawa sagar minau gi wuntung balalu na umpe gi jamban?¹⁸Tapi,inon sa balua tekei wawa timbul tekei atei,balalu hio lah sa manajiskan ulun. ¹⁹gene tekei atei timbul pikiran-pikiran sa jahat,pamunu,perzinahan,dosa-dosa seksual,pangalat,panamposo,palus pitnah. ²⁰Hal-hal hio lah sa manajiskan ulun,tapi kuman bakoi mui tangan bakoi manajiskan ulun."Yesus ngawat wawei Kanaan²¹Udi hio,Yesus tulak nekai hio palus mahulu gi daerah Tirus nihi Sidon. ²²Balalu,erang kulun wawei Kanaan sa nekei daerah hio hawi palus kamiak,"ahi bo kuki,Tuhan,Anak Daud! anak kuki wawei karasukan roh jahat tamam tuu." ²³Tapi,Yesus bakoi ngajawab wawei hio,isa wusi lei.palus murid-murid E hawi mandasak Aye," huyu bo aye tulak gene aye kamiak tarus ta lutuk takam."²⁴Balalu Aye ngajawab here nihi ngeau,"Kuki ekat na utus gi domba-domba sa jawoh tekei umat Israel." ²⁵Udi hio,wawei hio nutah palus sujud ta hadapan Yesus,eau e,"Tuhan awat bo Kuki!" ²⁶Tapi,Yesus ngajawab palus ngeau,"bakoi maeh ngalap roti ampun nakia-nakia palus nawut gi tahu-tahu."²⁷Wawe hio ngajawab,"Bujur,Tuhan,tapi tahu-tahu hio kuman garabak-garabak sa lawu tekei meja ampu e." ²⁸Udi hio,Yesus ngeau gi aye,"ui wawei,iman nu hante! jari lah gi kayo sameh kaaheng kayo."waktu hio lei,nakia wawei e kaoh. "Yesus nyamare ulun ajoh²⁹Yesus tulak tekei hio,netei pampang danao Galilea.Balalu,udi mambai gi entu bukit,Aye maharung ta aro. ³⁰Udi hio,kumpulan ulun ajoh hawi nutah Aye,nunda ulun-ulun lumpuh,cacat,pehe,bisu palus ulun ajoh lain e.balau here nampakading ulun-ulun hio tangar pee Yesus balalu Aye nyamare here, ³¹hampe ulun ajoh hio dodor katika here nginni ulun bisu tau bapanner,sa cacat kaoh,sa lumpuh takia,balalu sa pehe kakinni.Balalu here nyanawat Allah Israel. "Yesus ngami kuman gi labih epat ribu ulun ³²Balalu,Yesus nerau murid-murid E palus ngeau,"Kuki kaahi nihi ulun-ulun hio gene here haot nampahayak Kuki salawah telu andrau nihi bakoi naan nakuta.palus,Kuki bakoi kakan nuyu here mudi kaluan mat here ada pisan tangar lalan." ³³Udi hio,here murid ngeau gi Aye,"tekei awe takam sagar kahalu roti sa ajoh ta uneng suni iti namising ulun sa ajoh tuu iti." ³⁴Yesus nane gi here,"pire ka ngajoh roti saampun kayo?"here ngajawab,"pitu,nihi papire kenah halus." ³⁵ Balalu,Yesus nuyu ulun ajoh hio maharung tatane.³⁶Udi hio,Aye ngalap kapitu roti hio nihi kenah-kenah hio. Balalul,nelang ngantuh syukur,Aye mambagi-bagi e,balalu ngami e gi murid-murid E,palus murid-murid E ngami gi ulun ajoh hio. ³⁷here kaluhan kuman nihi wising.balalu,here ngumpul pulakan-pulakan tisai e,naan pitu panuk penu. ³⁸here sa kuman naan epat ribu ulun laki,bakoi tamasuk wawei nihi hadi nakia. ³⁹udi nuyu ulun ajoh hio mudi,Yesus suluk gi jukung balalu tulak gi daerah Magadan.

Chapter 16

Ulun Farisi nihi ulun Saduki mancoba Yesus ¹Udi hio,ulun-ulun Farisi nihi Saduki hawi mat mancobai Yesus.here lako mat Yesus nampa inni gi here isa tanda tekei Surga. ²Tapi,Yesus ngajawab,"waktu sanya,kayo ngeau,`andrau maeh gene langit mariang.`³Balalu,waktu andrau kiat,`andrau iti sagar naan angin mehet gene langit mariang nihi mieng.`kayo kataru kalawe mambeda rai langit,tapi bakoi sanggup membedakan tanda-tanda zaman. ⁴isa turunan sa jahat nihi penzina iti lako isa tanda,tapi isa tanda lei bakoi sagar naami gi aye,kecuali tanda Nabi Yunus."balalu,Aye nanan here palus tulak. 'Penjelasan hal ragi ulun Farisi nihi Saduki⁵Katiak murid-murid hampe ta sabarang danau,here koi ingat nunda roti. ⁶Balalu,Yesus ngeau gi here,"perhati lei nihi waspada bo nihi ragi ulun-ulun Farisi nihi Saduki." ⁷Balalu,here mulai nyurah hal hio nihi here sameh here palus ngeau,"iti gene takambakoi nunda roti." ⁸tapi,Yesus karasa hal hio balalu ngeau, "ui ulun sa kurang iman,wuah inon kayo nyurah nihi sameh kaon raerai hal koi naan roti?⁹Inon lah kayo masih mete paham jua,bakoi ingat nihi dime roti pakai dime ribu ulun,balalu pire kangajoh panuk tisai e sa na kumpul kayo? ¹⁰Atawa,pitu roti gi epat ribu ulun,balalu pire panuk tisai e sa nakumpul kayo?¹¹Kalawe lah kayo bakoi paham aye hio Kuki bakoi rahat basurah gi kayo hal roti? tapi ,waspada bo nihi ragi ulun-ulun Farisi nihi Saduki." ¹²Udi hio,here paham aye hio Aye bakoi ngantuh mat waspada nihi ragi roti,tapi nihi ajaran ulun-ulun Farisi nihi Saduki." Yesus aye hio Mesias"¹³Katika Yesus hampe tangar daerah Kaiseria Filipi,Aye nane gi murid-murid E,"manurut eau ulun,hie lah anak murunsia hio?" ¹⁴here ngajawab,"papire ngeau Yohanes pangapandrus,sa lain ngeau Elia,balalu sa lain lagi ngeau Yeremia,atawa isa tekei here Nabi." ¹⁵Balalu, Yesus nane tekei here,"Tapi manurut kayo,hie lah Kuki iti?" ¹⁶Simon Petrus ngajawab,"Kayo hio Mesias,Anak Allah sa welum!"¹⁷Yesus ngeau gi aye,"na berkati lah kayo,Simon anak Yunus,gene bakoi tekei lunek nihi ira sa nyantarang iti gi kayo,tapi Ammah Kuki sa ta Surga. ¹⁸Balalu,Kuki lei ngantuh gi kayo aye hio kayo Petrus.balalu tangar entu watu iti,Kuki sagar nabuan jemaat Kuki palus gerbang-gerbang Hades bakoi sagar menguasai e.¹⁹Kuki sagar ngami kunci-kunci Kerajaan Surga.balalu,inon bo sa nahuruk kayo ta bumi sagar ta huruk ta surga.Balalu,inon bo sa nalapas kayo ta bumi sagar talapas tangar surga." ²⁰Balalu,Yesus nampaingat gi murid-murid mat bakoi mamander gi hie-hie aye hio Aye Mesias. "Yesus mawara hal kapateian E²¹Nekei waktu hio,Yesus mulai nampa inni gi murid-murid E aye hio Aye harus tulak gi Yerusalem palus rara ajoh hal tekei here matueh-matueh,imam-imam kepala,atau lei ahli-ahli Taurat,balalu na wunu palus na tamuan ta andrau ka telu. ²²Udi hio,Petrus nyujut Yesus gi pampang,nyompo E,palus ngeau,"Tuhan,mudahan Allah nampalawit hal hio tekei Kayo!hal iti bakoi sagar suah jari gi Kayo." ²³Tapi,Yesus ngulik palus ngeau gi Petrus,"tulak bo tekei hapa Kuki,ui iblis!kayo hio watu santukan gi Kuki gene kayo bakoi²⁴Udi hio Yesus ngeau gi murid-murid E,"amun naan sa kakan nutah Kuki,aye harus nawan tenga e raerai,mamikul salib e,nihi nutah Kuki. ²⁵gene hie sa hamen nyalamat kan nyawa e sagar kajawohan nyawa e.tapi hie sa kajawohan nyawa e gene Kuki,aye sagar kakiyuh e. ²⁶Inon untung e amun erang kulun kakiyuh kaluhan dunia,tapi kajawoh nyawa e ?atawa,inon sa tau erang kulun ngami mat ngaganti nyawa e ?²⁷Gene,Anak Murunsia sagar hawi huang kemuliaan Ammah E hayak nihi here Malaikat E palus udi hio sagar ngabalas tiap ulun manurut gawian e. ²⁸Kuki mawara sabujur e gi kayo,naan papire ulun sa mindri tangar ina sa bakoi sagar nginam matei hampe here kakinni Anak Murunsia hawi huang Kerajaan E."

Chapter 17

²Yesus na inni hayak Musa nihi Elia ¹Enem andrau udi hio,Yesus nunda Petrus,Yakobus,nihi Yohanes pulaksanai Yakobus,balalu nunda here mambai gi gunung sa entu raerai. Balalu,Yesus barubah rai mate e ta hadap here,rai mate E maraai sameh mate andrau balalu lamma E jari mahilak sameh cahaya.³Balalu,inni,kainni an bo gi here Musa nihi Elia,rahat basurah nihi Yesus. ⁴Petrus ngeau gi Yesus,"Tuhan, maeh lah gi takan mat naan tangar iti,kuki sagar napindri telu kemah ta iti,isa gi Kayo,isa gi Musa balalu isa gi Elia."⁵Katika Petrus masih basurah,isa awan sa tarang nyanungen here,balalu inni,naan lengan tekei huang awan hio ngeau,"Iti lah AnaKuki sa na sayang Kuki,gi Aye lah Kuki berkenan.rengei bo Aye." ⁶Waktu murid-murid ngarengei iti,here ta suntup nihi rai hampe gi tane palus takut tuu. ⁷Tapi,Yesus hawi balalu nyantuk here,eau E," buan bo ada takut." ⁸katika here nguka mate here,here bakoi kakinni hie lei,kecuali Yesus kakarep.⁹Waktu here minau tekei gunung,Yesus nuyu lei gi here,eau E,ada nyurah panginni hio gi hie lei hampe Anak murunsi na tamuan tekei helang ulun matei." ¹⁰Balalu,murid-murid nane tekei Aye," balalu,wuah inon ahli-ahli Taurat ngeau aye hio Elia harus hawi labih dahulu?"¹¹Yesus ngajawab,"Elia mula hawi labih dahulu palus sagar nangkaeh kaluhane. ¹²Tapi,Kuki ngeau gi kayo bahwa Elia haot hawi,tapi here bakoi ngataru e palus ngulah aye sameh aheng here.Kalahio lei Anak Murunsia sagar rara tangar tanga here. ¹³"Udi hio,here murid paham aye hio Aye bapander gi here hal Yohanes Pangapandrus. "Erang kulun nakia na bebas kan tekei roh jahat¹⁴Katika Yesus nihi murid-murid waleng gi ulun ajoh,erang kulun laki hawi gi Yesus palus suntup ta hadap Aye nelang ngeau, ¹⁵"Tuhan,lako ahi gi anak kuki gene aye sakit ayan balalu rara tuu.aye gaha lawu gi huang apui nihi huang ranu. ¹⁶kuki haot nunda aye gi murid-murid Kayo,tapi here bakoi kiuh nawas aye."¹⁷Yesus ngajawab,"ui,kaon katurunan sa bakoi harap nihi tawang!pire kalawah lagi kuki sagar muneng hayak kaon?pire kalawah lagi kuki harus sabar nadap kaon?tunda bo nakia hio gi Kuki." ¹⁸maka Yesus nyampengar roh jahat hio hampe balua tekei nakia laki hio,balalu naki hio kaoh waktu hio lei.¹⁹Udi hio here murid hawi gi Yesus,katika here kakarep nihi Aye palus nane",wuah inon kami bakoi kiuh nulak roh jahat hio?" ²⁰Eau E gi here,"gene iman nu sa halus.Kuki mawara sa bujur e gi kayo,amun kayo naan iman sakahante insoi sasawi bo,maka kayo kiuh ngeau gi gunung iti,`pindah bo tekei iti gi aro!`balalu gunung iti sagar pindah.bakoi naan sa mustahil gi kayo. ²¹(tapi,roh jahat masam iti ekat kiuh na tulaknihi doa palus puasa.") "Yesus nyrah hal kapateian E²²Katika Yesus nihi murid-murid E rahat bakumpul tangar wilayah Galilea,Aye ngeau gi here,"Anak Murunsia sagar na sarah gi tangan murunsia, ²³Balalu here sagar munu Aye,palus Aye sagar na tamuan ta andrau sa katelu."Balalu,here murid E jari mahanang atei tuu." Pengajaran hal ngabayar pajak²⁴waktu here hampe ta Kapernaum,here pangumpul pajak rueh Dirham hawi gi Petrus palus nane,"inonkah guru nu bakoi ngabayar pajak rueh dirham?" ²⁵Petrus ngajawab,"oi"katika aye suluk gi huang lewu,Yesus terlabih dahulu nyurah gi aye,"kala awe pendapat nu,Simon? tekei awe lah raja-raja dunia iti managih bea nihi pajak? tekei anak-anak e atau tekei ulun lain?"²⁶Katika Petrus ngajawab,"tekei ulun lain",Yesus ngeau gi aye,"amun kala hio,anak-anak e bebas. ²⁷tapi,mat takam bakoi manyinggung here,tulak bo gi danau palus tawut bo wintan.alap bo kenah sa pertama wuah palus waktu kayo nguka wawa e,kayo sagar kahaba sakeping stater.alap bo duit hio balalu ami bo gi here,gi Kuki nihi gi Kayo."

Chapter 18

Hie sa panga hante huang Kerajaan Surga ? ¹ta wayah hio,murid -murid hawi nutah Yesus palus nane,"hie lah sa panga hante huang Kerajaan Surga?" ²Balalu,Yesus nerau erang kulun nakia halus nutah Aye,balau ngandak nakia hio ta peneh-penah here, ³balalu ngeau,"Kuki mawara sa bujur e gi kayo,kecuali kayo bertobat palus jadi sameh nakia-nakia,kayo bakoi sagar suluk gi huang Kerajaan Surga.⁴hie sa marendah kan tenga e sameh nakia iti aye hio sa panga hante huang Kerajaan Surga. ⁵Balalu,hie sa narime nakia halus sa isa iti huang aran Kuki,aye narime Kuki."peringatan hal panyabab dosa ⁶"Tapi,hie sa nyantawang isa tekei nakia-nakia halus sa harap gi Kuki iti,lebih maeh gi aye amun watu kilangan na gonteng tangar diung e balalu na saneteng gi laut sa paling lalem.⁷Salaka lah dunia gene payantawang-panyantawang sa naan ta huang e!gene,panyantawangan mula harus jari,tapi salakalah ulun sa nampahawi e. ⁸amun tangan atawa pee nu ngualh kayo badosa,tetek balalu umpe bo hio.labih maeh gi kayo suluk gi huang welum nihi kutung atawa kepa tekei naan rueh tangan nihi rueh pee,tapi naumpu gi huang apui sa kekal.⁹Amun mate nu ngulah kayo badosa,sungkil palus umpe bo hio.labih maeh kayo suluk gi huang welum nihi isa mate,tekei naan rueh mate tapi naumpe gi huang apui neraka."¹⁰"perhati kan bo,ada kayo maremeh kan isa tekei nakia-nakia halus iti.gene,Kuki ngeau gi kayo aye hio Malaikat-malaikat here ta Surga ngulik tarus rai Ammah Kuki sa ta Surga. ¹¹(gene,Anak Murunsia hawi pakai manyalamat ulun sa jawoh.) "Perumpamaan hal domba sa jawoh¹²Kala awe manurut kayo ? amun erang kulun baisi 100 ikui domba,tapi sa isa tekei here tawang,bakoi lah ulun hio nanan sa 99 ikui tangar gunung balalu tulak ngalupui isa sa tawang hio? ¹³Balalu,amun aye kahaba e,sabujur e Kuki mawara gi kayo,aye labih sanang gene isa sa tawang hio tekei 99 sa bakoi tawang. ¹⁴Kala hio lei, bakoi lah aheng Ammah nu sa ta Surga amun erang kulun tekei nakia-nakia halus iti binasa."Manesihati ulun sa bahala¹⁵"amun pulaksanai nu berdosa,tulak palus nawara kesalahan e,kayo nihi aye kakareb.amun aye ngarengei eau kayo,kayo haot kahaba pulaksanai nu. ¹⁶tapi,amun aye bakoi ngarengei kayo,tunda isa atawa rueh ulun lagi nihi kayo mat nihi wawa tekei rueh atawa telu ulun saksi,setiap pamaneran na tetap kan.¹⁷amun aye bakoi kakan ngarengei here,surah bo hal hio gi Jemaat.balalu,amun aye bakoi kakan ngarengei Jemaat,elah bo aye jari sameh bangsa-bangsa lain nihi pangumpul pajak.¹⁸Kuki mawara sabujur e gi kayo aye hio inon sa nahuruk kayo tangar bumi sagar tahuruk lei ta Surga.balalu,inon sa nalapas kayo tangar bumi sagar talapas lei ta Surga." ¹⁹Hindra lagi,Kuki mawara gi kayo aye hio amun rueh kulun ta antara kaon sapakat tangar bumi mengenai hal sa nalako here,hal hio sagar jari gi here ulah Ammah Kuki ta Surga. ²⁰gene, ta uneng rueh atawa telu ulun bakumpul sasameh huang aran Kuki,Kuki naan ta penah-penah here. "perumpamaan hal pengampunan²¹Udi hio,Petrus hawi gi Yesus palus nane,"Tuhan,sapire ka gaha seharus e kuki mengampuni pulaksanai Kuki sa badosa nihi kuki? hampe 7 kali? ²²Yesus ngeau gi aye,"Kuki bakoi ngeau gi kayo hampe 7 kali tapi hampe 7 kali 7 kali.²³gene hio lah,Kerajaan Surga na umpamakan sameh erang kulun raja sa ngulah perhitungan nihi here walah e. ²⁴waktu aye mulai ngulah perhitungan, ulun sa ba utang sa ajoh 10.000 talenta na tunda gi aye. ²⁵gene aye hio bakoi kiuh mambayar utang e,ampu e nuyu mat aye na batang palus namput harau nihi anak-anak e,namput lei kaluhan sa ampun aye,palus nihi hio lah aye bayar e.²⁶Balalu,walah hio suntup nihi manyembah ampu e,eau e,`basabar lah nihi kuki balalu kuki sagar ngabayar kaluhan e gi kayo.` ²⁷Udi hio,ampu tekei walah hio kaahi,palus nga bebas aye,palus ngami ampunan gi utang e hio.²⁸tapi,waktu walah hio balua aye panalu nihi walah lain sa bautang 100 dinar nihi aye,aye nyaput palus ngeat walah hio,balalu ngeau,`bayar waleng duit sa na utang nu tekei kuki!` ²⁹balalu,walah sa bautang hio suntup nihi ngalako gi aye, eau e,`basabar bo nihi kuki palus kuki sagar ngabayar kaluhan e gi kayo.`³⁰tapi,aye bakoi kakan narime balalu nampasuluk hengau e hio gi panjara hampe aye hio ngalunas kaluhan utang e. ³¹katika walah-walah sa lain kakinni kejadian hio,here jari mahanang atei balalu hawi ngalapor gi ampu e mengenai kaluhan sa terjadi.³²Udi hio,ampu e nerau walah sa pertama hio balalu ngeau gi aye,`kayo walah sa jahat. Kuki mangampuni kaluhan utang kayo gene kayo ngalako gi Kuki. ³³Bakoi lah kayo seharus e naan kaahi gi sasameh nu walah,sameh kuki haot nampainni kaahi gi kayo?`³⁴Balalu,ampu e,nihi penu kasangit e,manyarah aye gi here sa nyiksa aye hampe aye kiuh ngabayar waleng kaluhan sa na tampa utang gi aye. ³⁵Amah Kuki tangar Surga lei sagar ngulah hal sa sameh gi kayo,amun kayo bakoi mangampuni pulaksanai nu tekei huang atei nu."

Chapter 19

Pengajaran hal sarak tuar ¹Katika Yesus haot nyanyari paneran-paneran iti,aye tulak tekei Galilea balalu hampe tangar wilayah Yudea,ta sabarang hungei Yordan. ²Balalu,kumpulan hante ulun ajoh nutah Aye,balalu Aye nyamare here ta aro.³papire ulun Farisi hawi gi Yesus pakai mancoba Aye palus nane,"inon kah na samuah pakai laki gi nanpasarak harau e nihi ajoh sabab?" ⁴Balalu,Yesus ngajawab palus ngeau,"bakoi lah lah kayo ngabaca aye hio Aye,sa ngulah here tekei asal,ngajari here laki nihi wawei,⁵Balalu Aye ba Firman,` gene hio,laki harus nanan ammah e nihi ine e,balalu jari isa nihi harau e,palus here rueh hio sagar jari isa tenga`? ⁶Jari,here bakoi lagi rueh,tapi isa tenga.gene hio inon sa haot napakisa Allah,marunsia bakoi tau nampisah e."⁷Here ngeau gi Yesus,"balalu wuah inon Musa nuyu mat ngami surat sarak nihi nampasarak harau?" ⁸Yesus ngeau gi here,"gene kakape atei kayo,Musa ngijin kayo nampasarak harau nu.tapi,nekei asal e bakoi lei kala hio. ⁹balalu,Kuki mawara gi kayo aye hio hie sa nampasarak harau e,kecuali gene zinah,balalu naharau nihi wawei lain,aye bazina."¹⁰Murid-murid ngeau gi Aye,"amun sameh ina hal e wane nihi harau e,lebih maeh bakoi naharau." ¹¹Tapi,Yesus ngeau gi here,"bakoi kaluhan ulun kiuh narime pamaneran hio,kecuali here sa nakaruniai. ¹²gene,naan ulun sa bakoi naharau gene mula lahir sameh hio tekei huang wuntung ina e,balalu naan ulun sa bakoi naharau gene na ulah ulun lain,nihi naan lei sa ulah aheng kakareb e demi Kerajaan Surga.hie bo sa kiuh narime hal ina,elah e bo aye narime e." Yesus nihi nakia-nakia halus¹³Udi hio,papire nakia halus na tunda napot Aye mat Aye kiuh ngannak tangan E entu nakia-nakia hio balalu nag doa here.Tapi,murid-murid nyompo ulun-ulun hio. ¹⁴Tapi, Yesus Ngeau,"elah e bo nakia-nakia halus hio.ada ngahalang here hawi gi Kuki gene Kerajaan Surga aye hio ampun nakia-nakia halus iti." ¹⁵Udi Yesus ngannak tangan E tangar entu nakia-nakia hio,Aye tulak tekei hio. "Kala awe kiuh welum kekal ?¹⁶Udi hio,hawi lei erang kulun gi Yesus palus nane,"Guru,hal maeh inon sa harus na gawi kuki mat tau kiuh welum sa kekal?" ¹⁷Balalu,Yesus ngeau gi ulun hio,"wuah inon kayo nane nekei Kuki hal inon sa maeh?ekat isa sa maeh.tapi amun kayo kakan suluk gi huang welum,umma bo perintah-perintah hio."¹⁸Ulun hio nane tekei Yesus,"perintah sa awe?" Yesus ngajawab,"ada munu,ada bazina,ada ngalat,ada namposo, ¹⁹hormati lei amahnu nihi ine nu,balalu n ahi lei sameh murunsia sameh tenga arep raerai."²⁰Ulun bujang hio ngeau gi Aye,"kaluhan ahl hio haot na umma kuki,inon lagi sa masih kurang?" ²¹Yesus ngeau gi aye,"amun kayo kakan sempurna,tulak balau batang bo kaluhan panatau kayo.balalu,ami gi ulun susah,balalu kayo sagar ampun harta tangar Surga,palus ayu umma bo Kuki." ²²Tapi,katika ulun bujang hio ngarengei paneran iti,aye tulak nihi sedih gene ajoh panatau e.²³Balalu,Yesus ngeau gi murid-murid E,"Kuki mawara sabujur e gi kayo,mahadin pakai ulun tatau mat suluk Kerajaan Surga. ²⁴Hindra lagi,Kuki ngeau gi kayo aye hio lebih murah gi erang kikui unta suluk tolong pilos tekei ulun tatau suluk Kerajaan Allah."²⁵Katika here murid karengei paneran hio,here jari dodor,palus ngeau,"amun sameh hio,hie sa kiuh na salamat?" ²⁶nelang nginni here,Yesus ngeau,"hayak murunsia,hal iti mustahil,tapi hayak Allah,kaluhan hal hio mungkin." ²⁷Udi hio,Petrus ngeau gi Aye,"inni bo,kami haot nanan kaluhan e balalu umma Kayo.jari,inon sa sagar na tarime kami?"²⁸Balalu,Yesus ngeau gi here,"Kuki mawara sabujur e gi kayo aye hio kayo,sa nutah Kuki huang dunia sa bio,katika Anak Murunsia maharung tangar tahkta hante E,kayo lei sagar maharung ta entu rueh belas tahkta pakai menghakimi karueh belas suku Israel.²⁹Balalu,setiap ulun sa haot nanan lewu,pulaknanai laki,pulaksanai wawei,ammah,ine,anak-anak,atawa allah e gene aran Kuki sagar narime jatuh kali lipat palus sagar ngawaris welum sa kekal. ³⁰Tapi, ajoh ulun sa panga dahulu sagar jari panga handrian,balalu sa panga handrian sagar jari panga dahulu."

Chapter 20

Perumpamaan hal here panggawi kabun anggur ¹"gene,Kerajaan Surga aye hio sameh ulun ampun kabun sa kiat sunsung tulak mat nupui panggawi-panggawi gi kabun anggur e. ²Katika aye haot sapakat nihi here sa bagawi hio mat sedinar erang andrau,aye nuyu here gi kabun anggur e.³Balalu,sekitar jam telu aye tulak balalu kakinni sa lain e rahat mindri koi naan gawian ta uneng umum. ⁴Balalu,aye ngeau gi here,`kaon,tulak bo lei gi kabun anggur balalu inon sa pas sagar naami kuki gi kayo.`palus ,here tulak lei.⁵Hindra lagi,sekitar jam ka enem balalu jam ka suei aye tulak ngulah hal sa sameh. ⁶Balalu,sakitar jam ke sebelas,aye tulak balalu kahalu sa lain e rahat mindri palus aye nane gi here,`wuah inon kayo mindri tangar ina koi naan gawian erang andrau?` ⁷Here ngeau gi aye,`gene mete naan sa ngupa kami.`sa ampun kabun hio ngeau gi here,`kaon ,tulak bo lei gi kabun anggur kuki.`⁸Katika andrau haot mulai kamalem,sa ampun kabun hio ngeau gi mandor e,`herau bo here sa bagawi palus bayar lei gi here upa e,mulai tekei sa panga handrian hampe sa panga dahulu.` ⁹katika here sa bagawi ta jam sebelas,hawi masing-masing ulun narime 1 dinar. ¹⁰katika here sa bagawi panga dahulu,hawi,here nanguh sagar narime labih ajoh.tapi here masing-masing narime 1 dinar.¹¹Katika narime e,here memprotes nihi sa ampun kabun. ¹²here ngeau,`ulun-ulun sa suluk panga handrian ekat bagawi 1 jam,balalu kayo ngami here sameh nihi kami,sa haot naggung weat nihi laing andrau erang andrau.`¹³Tapi,sa ampun kabun hio ngajawab balalu ngeau gi here,`pulaksanai,kuki bakoi bahala nihi kaon.bakoi lah kayo haot sapakat nihi kuki gi isa dinar? ¹⁴Alap bo upa kayo palus tulak bo,tapi kakan ngami gi ulun sa pang handrian iti,sameh nihi gi kayo.¹⁵Inon kah kuki bakoi wuah mat ngulah inon bo sa na aheng kuki nihi ampun kuki kakareb?atawa inon kah jahat tangar mate nu gene kuki maeh? ¹⁶jari,sa panga handrian sagar jari sa pang dahulu,balalu sa panga dahulu sagar jari panga handrian."Yesus ba surah lagi hal pamaptei E¹⁷Katika Yesus sagar tulak gi Yerusalem,Aye nunda rueh belas murid E nihi bapisah.huang perjalanan,Aye nyurah gi here, ¹⁸"inni lei,takam rahat nuju Yerusalem palus Anak Murunsia sagar nasarah gi imam-imam kepala nihi ahli-ahli Taurat.here sagar nukum Aye nihi pampatei. ¹⁹balalu,here sagar manyarah Aye gi bangsa-bangsa lain mat ngasese,mancambuk,palus menyalibkan Aye.balalu ta andrau ka telu,Aye sagar na tamuan."Pangalako ine tekei anak-anak Zebedeus²⁰Udi hio,ine tekei anak-anak Zebedeus nihi anak-anak e hawi dapot Yesus balalu suntup mat ngalako isa hal nihi Yesus. ²¹Balalu,Yeus ngeau gi aye,"inon sa na aheng kayo ?"ine hio ngajawab,"huyu bo mat kararueh anak kuki kiuh maharung tangar huang Kerajaan Nu,isa ta tuhi kawan Nu balalu isa ta tuhi kawi Nu."²²Tapi,Yesus ngajawab,"kayo bakoi paham inon sa nalako.inonkah kayo kiuh ngoot tekei cawan sa harus na koot Kuki?"here ngeua gi Yesus,"oi,kami kiuh." ²³Yesus ngeau gi here,"kayo mula sagar ngoot tekei cawan Kuki,tapi gi maharung ta kawan Kuki atawa ta kawi Kuki,bakoi lah hak Kuki ngami e,tapi mat gi here sa nasiapkan ulah Ammah Kuki." ²⁴Katika sapuluh murid sa lain e karengei e,here sangit nihi karueh pulaksanai hio.²⁵Tapi,Yesus nerau here palus ngeau,"kayo karasa aye hio penguasa bangsa-bangsa lain memerintah entu here,balalu ulun-ulun hante here ngajaln wewenang entu here. ²⁶sa harus e bakoi kala hio ta antara kaon,tapi hie sa kakan jari hante tekei antara kaon,aye harus jari walah nu. ²⁷Balalu,hie bo sa kakan jari sa panga dahulu tekei antara kaon,aye harus jari walahnu, ²⁸sameh nihi Anak Murunsia sa hawi bakoi mat nalayani,tapi mat melayani palus nyarah nyawa E mat jari tewuhan gi ajoh ulun."²⁹Balalu,katika here nanan Yeriko,kumpulan hante ulun nutah E. ³⁰Balalu,rueh ulun pehe sa rahat maharung iring lalan,katika ngarengei aye hio Yesus kakan nangkah,here kamiak,"Tuhan Anak Daud,ahi lei kami!" ³¹Ulun ajoh nyompo here mat her benyem.Tapi,magin mehet kamiak,"Tuhan ,Anak Daud,ahi lei kami!"³²Balalu,Yesus tunduk palus nerau here.Aye ngeau,"inon sa kangakan kayo Kuki ngagawi gi kayo?" ³³Here ngeau gi Aye,"Tuhan,kami hamen mate kami nauka lei." ³⁴Yesus kaahi gi here,balalu negei mate here, balalu saat hio lei here narime panginni e waleng,balalu nutah Yesus

Chapter 21

³Yesus na sambut sameh erang kulun Raja ¹Katika here haot riet nihi Yerusalem balalu haot hampe gi Betfage,ta wungkur Zaitun, Yesus mangutus rueh kulun murid E; ²eau E gi here," tulak bo gi tumpuk sa naan tangar hadapan nu,balalu kayo palus kahalu erang kikui keledai sa tahuruk balalu erang kikui anak keledai hayak e.sanapas hurukan here balalu tunda bo kararueh e gi Kuki. Amun naan ulun nane inon-inon tekei kayo,kayo harus ngeau,`Tuhan memerlukan e,`balalu aye palus ngrim e."⁴Hal iti jari mat tagenep lah inon sa naantuh ualh Nabi: ⁵"wara bo gi putri Sion,`inni lei,Raja nu hawi gi kayo,rendah atei,nihi nunggang erang kikui keledai,nihi erang kikui keledai muda,anak tekei keledai beban. Zakaria 9 : 9⁶Murid-murid tulak balalu ngagawi sameh sa haot na huyu Yesus gi here. ⁷here nunda keledai nihi anak keledai hio,balalu ngandak jubah-jubah here ta entu keledai-keledai hio,balalu Yesus maharung ta entu e. ⁸ta pa ajoh ulun ajoh hio ngampar jubah-jubah here ta lalan,balalu sa lain e netek raan-raan kayu,balalu ngampar e ta lalan.⁹Ajoh ulun takia ta hadapan E palus here nutah Aye kamiak,"Hosana gi Anak Daud`na berkatilah Aye sa hawi huang aran Tuhan.`Hosana ta uneng sa entu!"Mazmur 118 : 25-26 ¹⁰Katika Yesus suluk Yerusalem,kaluhan kta geger gampar.here nane,"hie lah Aye ina?" ¹¹Balalu,ulun ajoh hio ngajawab,"Aye hio Nabi Yesus,tekei Nazaret ta Galilea."Yesus Menyucikan Bait Allah¹²Balalu,Yesus suluk gi Bait Allah palus nulak ulun-ulun sa rahat babatang nihi bawidi ta Bait Allah,balalu nyamaleng hadi meja-meja uneng bahurup duit palus bangku-bangku here sa matang wurung-wurung merpati. ¹³Aye ngeau gi here,"haot ta tulis,`Lewu Kuki sagar naantuh lewu Doa,`tapi kayo ngulah e jari uneng here parampok," ¹⁴Balalu,ulun sa pehe nihi sa lumpuh hawi nutah Aye ta Bait Allah,balalu Aye nyamare here.¹⁵Tapi,katika here imam kepala nihi ahli-ahli Taurat nginni mukjizat-mukjizat sa haot na ulah Yesusbalalu nginni nakia-nakia sa kamiak huang Bait Allah,"Hosana gi Anak Daud,"here jari sangit. ¹⁶Balalu,here nane gi Yesus,"inon kah Kayo karengei sa na antuh nakia-nakia iti?"balalu,Yesus ngajawab here,"oi.mete piji kah kayo ngabaca,`tekei wawa awau-awau nihi nakia-nakia sa omo,Kayo haot nyansiap pujian pakai tenga Nu kakareb.?" ¹⁷Udi hio,Yesus nanan here palus balua tekei kota hio¹⁸Wayah ina,waktu andrau kiat,katika Yesus waleng gi kota,Aye jari kaluan. ¹⁹Balalu,katika kakinni kakau ara ta iring lalan,Aye hawi gi hio balalu bakoi halu inon-inon,ekat rawen-rawen bo.balalu aye ngeau gi kakau hio,"bakoi sagar naan wua lagi tekei kayo hampe kalawah-lawah e!"waktu hio lei,kakau ara hio jari meang.²⁰Katika murid-murid nginni hal iti,here murid dodor palus nane,"kalawe kakau ara hio meang sa katika hio lei?" ²¹balalu,Yesus ngajawab here,"sabujur e Kuki ngeau gi kayo,amun kayo naan Iman nihi bakoi bimbang,kayo bakoi ekat sagar ngulah inon sa nagawi nadap kakau ara iti,`bahkan amun kayo ngeau gi gunung iti,pa enat bo palus lawu gi huang laut,`hal hio sagar jari. ²²Balalu,kaluhan e sa kayo lako huang doa,harap bo,kayo sagar narime e." Pemimpin Yahudi bakoi harap Kuasa Yesus²³Katika Yesus suluk gi Bait Allah,here imam kepala nihi matueh an bangsa Yahudi hawi gi Aye rahat Aye mengajar palus nane,"nihi kuasa inon kah Kayo ngulah hal-hal iti ?" ²⁴Yesus ngajawab here,"Kuki lei sagar nane isa hal nihi Kayo,sa amun kayo tau ngajawab e,Kuki lei sagar mawara gi kayo nihi kuasa inon Kuki ngulah kaluhan hal iti.²⁵Tekei awe kah baptisan Yohanes?tekei Surga atawa tekei murunsia?"balalu,here mulai nyurah sameh here kakareb,eau e,"amun takam ngeau,`tekei Surga,`Aye sagar ngeau,`amun kala hio,wuah inon kayo bakoi harap nihi Yohanes?` ²⁶tapi,amun takam ngajawab,`asal tekei murunsia.`takam takutnihi ulun ajoh gene here kaluhan nganggap aye hio Yohanes Nabi." ²⁷balalu here ngajawab Yesus,"kami bakoi karasa."balalu Yesus ngeau,"amun kala hio,Kuki lei bakoi sagar mawara gi kayo nihi kuasa inon kah Kuki ngulah hal-hal iti."perumpamaan hal rueh kulun anak²⁸Tapi,inon pendapat kayo?naan ulun sa baisi rueh anak laki,balalu aye hawi gi sapanga tueh palus ngeau,`anak ku,tulak bo nihi bagawi lah andrau ina tangar kabun anggur.` ²⁹Balalu,aye ngajawab,`oi,Ammah,`tapi udi hio aye bakoi tulak. ³⁰udi hio ammah hio tulak gi anak sa karueh palus ngantuh hal sa sameh.nakia hio ngajawab,`bakoi kakan,`tapi aye manyasal balalu tulak.³¹Hie kah tekei karueh nakia hio sa ngarengei ammah e?"here ngeau,"sa pangalis."Yesus ngeau gi here,"sabujur e,Kuki mawara gi kayo aye hio here pangumpul pajak nihi pelacur-pelacur sagar suluk gi huang Kerajaan Allah ngadahulu kayo. ³²gene,Yohanes hawi gi kayo huang lalan sabujur e balalu kayo bakoi harap aye,tapi,here pangumpul pajak nihi palacur-palacur harap nihi aye.palus,kayo,katika nginni hal iti hampe bakoi manyesal udi hio hampe kayo kiuh harap aye."perumpamaan hal ulun ampun nihi sa nyewa kabun anggur³³Renegei lei perumpamaan sa lain.naan ulun ampun kabun sa ngamule isa kabun anggur,balalu masang pagar tangar kaliling e,balalu ngadi uneng pemerasan anggur,balalu na pindri menara.udi hio,aye nampasewa kabun anggur e gi papire petani,balalu aye tulak gi luar negri. ³⁴katika musim wua kakan hampe,aye mangutus walah-walah e gi petani-petani hio mat narime wua e.³⁵Balalu,here petani nyaput here walah hio palus ngompak erang kulun,balalu munu erang kulun,balalu salain e na pedak nihi watu. ³⁶hindra lagi,ampun kabun hio nuyu walah-walah e sa lain,sa labih ajoh tekei sa dahulu.balalu,here petani hio ngulah hal sa sameh nihi here. ³⁷akhir e,sa ampun kabun hio mangutus anak e gi here,eau e,`here sagar ngahormati anaku,`³⁸Tapi,katika here petani hio nginni anak e,here nyurah nihi here kakareb,`aye ahli waris,ayu takam munu aye palus ngarampas warisan e.` ³⁹Balalu,here nyaput anak sa ampun kabun hio,nawut aye gi luar kabun anggur,balalu munu e.⁴⁰gene hio,katika sa ampun kabun anggur hio hawi,inon sa sagar na gawi e nadap petani-petani hio?" ⁴¹here ngeau gi Aye,"Aye sagar nampatei ulun-ulun sa jahat hio nihi jahat tuu,balalu sagar nampasewa kabun anggur e gi petani-petani sa lain,sa sagar manyarah gi aye wua-wua tangar musim e."⁴²Yesus ngeau gi here,"inon kah kayo piji ngabaca tangar Kitab Suci:`watu sa naumepe ulah tukang-tukang bangunan haot jari watu penjuru.hal iti jari tekei pihak Tuhan,balalu hal iti ajaib ta mate takam`? Mazmur 118 : 22-23⁴³gene hio, Kuki mawara gi kayo,Kerajaan Allah sagar naalap tekei kayo balalu sagar na ami gi ulun-ulun sa ngahasil wua tekei e. ⁴⁴Balalu,hie sa lawu gi entu watu hio sagar puhi ba keping-keping;balalu hie sa natukun watu hio sagar ramuk."⁴⁵Katika imam-imam kepala nihi ulun-ulun Farisi ngarengei perumpamaan-perumpamaan E,here paham aye hio Yesus rahat mamaner here. ⁴⁶Tapi,katika here bausaha pakai nyaput Yesus,here takut nihi ulun ajoh gene ulun ajoh hio manganggap Yesus aye hio Nabi.

Chapter 22

Perumpamaan hal ulun sa na undang gi kakawinan ¹Yesus bapander lagi gi here huang perumpamaan-perumpamaan,eau E, ²"Kerajaan Surga kiuh naumpamakan sameh erang kulun Raja sa ngulah pesta kakawinan pakai anak e laki. ³Balalu,aye nuyu here walah e mat nerau ulun-ulun sa na undang gi pesta hio,tapi here bakoi kakan hawi.⁴Balalu,Raja nuyu pudi walah-walah sa lain,eau e,`antuh bo gi ulun-ulun sa na undang,inni, kuki haot nyadia panguta.lembu-lembujantan nihi satua-satua ponok kaluhan e haot na samalih,balalu kaluhan e haot siap.Hawi bo gi perjamuan kawin iti.`⁵Tapi,here bakoi ngadiuh palus tulak,sa isa gi allah e,sa lain gi usaha e, ⁶balalu sa lain nyaput walah-walah raja hio,nampahanang,balalu munu here. ⁷Balalu,Raja hio sangit,palus aye ngirim tentara-tentara e,nampatei pamunu-pamunu hio,palus nutung kota here.⁸Udi hio,aye ngeau gi walah-walah e,`pesta kakawinan haot siap,tapi ulun-ulun sa na undang hio bakoi pas. ⁹Gene hio,tulak bo gi lalan-lalan hante palus undang bo papire ajoh ulun sa kiuh kayo halu gi pesta kakawinan iti.` ¹⁰Balalu,walah-walah hio tulak gi lalan-lalan palus ngumpul kaluhan ulun sa na halu ,sa maeh nihi sa jahat.Balalu,uneng kakawinan hio penu nihi tamu.¹¹Tapi,waktu raja suluk mat panalu nihi here tamu e,aye kakinni erang kulun tangar aro,sa bakoi makai lamma gi pesta kakawinan. ¹²Aye ngeau gi aye,`pulaksanai,kalawe kayo tau suluk gi ina bakoi makai lamma gi pesta kakawinan?`balalu ulun hio suni.¹³Udi hio raja hio ngeau gi walah-walah e,`huruk tangan nihi pee e,balalu tawut aye gi huang mieng sa paling wading.tangar aro,sagar naan tangis nihi karatup dipen,` ¹⁴gene,ajoh sa na terau,tapi dohot sa na pidi."Usaha pemimpin Yahudi mat ngajebak Yesus¹⁵Udi hio,ulun-ulun Farisi tulak palus ba komplot mat here kiuh ngajarat Yesus nihi paneran E. ¹⁶Balalu,here mengutus murid-murid here gi Yesus,hayak nihi ulun-ulun Herodian.here ngeau,"guru,kami karasa bahwa Kayo jujur nihi mengajarkan lalan Allah huang sabujur e.Kayo bakoi takut nihi hie bo gene Kayo bakoi nginni rupa. ¹⁷amun kala hio,wara bo pendapat Nu gi kami.inon kah na anggap wuah ngabayar pajak gi kaisar atawa bakoi?"¹⁸Tapi,Yesus karasa kejahatan here balalu ngeau,"wuah inon kayo ngacoba Kuki,ui munafik? ¹⁹pa tena bo gi Kuki duit pajak hio."balalu, here manyarah isa kiping dinar gi Aye.²⁰Balalu,Aye ngeau gi here,"gamar nihi tulisan hie kah iti?" ²¹here ngajawab,"kaisar."udi hio,Yesus ngeau gi here,"ulah gene hio,bayar bo gi kaisar hal-hal ampun kaisar,balau gi Allah hal-hal sa ampun Allah." ²²katika ngarengei e,here dodor,balau nanan Aye palus tulak. "Usaha ulun Saduki mat ngajebak Yesus²³Tangar andrau sa sameh,ulun-ulun Saduki,sa ngeau bahwa bakoi naan kebangkitan,hawi gi Yesus palus nane nihi Aye. ²⁴here ngeau,"guru,Musa mawara bahwa amun erang kulun laki matei balalu bakoi naan anak,pulaksanai laki e harus naharau harau e nihi nampalus katurunan gi pulaksanai e sa matei hio.²⁵Wayah ina,naan pitu ba pulaksanai ta antara kami.sa panga tueh kawin,balalu matei bakoi baanak,balalu nanan harau e pakai pulaksanai e. ²⁶Kala hio lei nihi sa karueh,sa katelu,hampe sa ka pitu. ²⁷Akhir tekei kaluhan e,wawei hio matei lei. ²⁸waktu andrau kebangkitan,wawei hio jari harau hie tekei ka pitu pulaksanai hio?gene here kaluhan haot mangawin e."²⁹Tapi,Yesus ngajawab palus ngeau gi here,"kaon tawang,bakoi paham Kitab Suci atawa lei kuasa Allah. ³⁰Gene,tangar andrau kebangkitan,here bakoi kawin atawa lei na kawin,tapi sameh Malaikat ta Surga.³¹Tapi,hal kebangkitan ulun-ulun matei,mete kah kayo ngabaca inon sa na antuh gi kayo ulah Allah, ³²Kuki lah Allah Abraham,Allah Ishak,palus Allah Yakub`?Aye bakoi Allah ulun matei,Tapi Allah ulun welum." ³³Katika ulun ajoh ngarengei hal iti,here dodor nihi pengajaran E. "Hukum awe lah sa paling penting?³⁴Tapi,katika ulun-ulun Farisi ngarengei bahwa Yesus haot ngulah ulun-ulun Saduki suni,bakumpul lah here. ³⁵Udi hio,isa tekei here,erang kulun ahli hukum Taurat,nane tekei Yesus mat manguji E, ³⁶"Guru,perintah sa awe kah sa paling penting huang hukum Taurat?"³⁷Balalu,Yesus ngeau gi aye,"kayo harus sayang nihi Tuhan Allah nu nihi kaluhan atei nu,nihi kaluhan jiwa nu,palus nihi kaluhan pikiran nu. ³⁸Iti aye hio perintah sa paling hante nihi sa panga dahulu.³⁹Sa karueh aye hio sameh iti,`kayo harus sayang sa sameh nu sameh nihi tenga nu kakareb.` ⁴⁰Huang karueh perintah iti,tergantung kaluhan Hukum Taurat nihi kitab here nabi." Tanean hal Mesias⁴¹Wayah ina,rahat ulun-ulun Farisi bakumpul sasameh,Yesus nane gi here, ⁴²"Kala awe pendapat nu hal Kristus?Anak hie kah Aye?"here ngeau gi Aye,"Anak Daud."⁴³Aye ngeau gi here,"amun kala hio,kala awe kah Daud,huang Roh,nerau E `Tuan`,eau e, ⁴⁴Tuhan ber Firman gi Tuan kuki,"maharung bo tangar tuhi kawan Kuki,hampe Kuki ngandak musuh-musuh Nu ta kapit pee Nu.`? Mazmur 110 : 1⁴⁵Amun Daud nerau Kristus aye hio` Tuan`,kalawe tau Aye hio anak Daud?" ⁴⁶Bakoi erang kulun lei sa kiuh ngajawab isa wusi paner lei gi Aye.balalu nekei andrau hio,bakoi naan ulun sa heei nane tanean-tanean lagi nihi Aye.

Chapter 23

Yesus mengecam pemimpin Agama ¹Udi hio,Yesus bapanner nihi ulun ajoh balalu murid-murid E, ²"Here ahli Taurat nihi ulun-ulun Farisi maharung ta kursi Musa. ³Ulah gene hio,kaluhan hal,kangajoh sa na antuh here gi kayo,gawi bo nihi perhatikan bo.tapi,ada ngulah gawian-gawian e gene here ngantuh e,tapi bakoi ngagawi e.⁴Here nuruk banda-banda sa weat nihi ngannak e ta entu papale ulun lain.tapi,here kakareb bakoi kakan nampindah e nihi kingking here. ⁵here ngulah kaluhan gawian here mat nainni ulun.here nampa luas tadi-tadi sambayang here palus nampahante rumbai-rumbai ujung jubah here.⁶here kagiri uneng terhormat huang perjamuan,uneng maharung palin muka huang Sinagoge-sinagoge, ⁷tabe penghormatan ta uneng-uneng umum,balalu na antuh Rabi ulah ulun-ulun.⁸Tapi,kayo ada naantuh rabi gene ekat isa guru kayo,balalu kayo kaluhan ba pulaksanai. ⁹ada ngantuh hie bo mat jari ammah nu tangar dunia iti gene isa bo Ammah nu ,aye hio Aye sa tangar Surga. ¹⁰Ada lei kayo naantuh pemimpin gene isa ba pemimpin nu,aye hio Kristus.¹¹Tapi,sa panga hante ta antara kaon,elah bo aye jari pelayan nu. ¹²Hie sa napa entu tenga e kakareb sagar na tampime balalu hie sa nampime teng e sagar na tampa entu. ¹³salaka lei kayo,ahli-ahli taurat nihi ulun-ulun Farisi,ulun-ulun munafik! kayo nutup wanawang Kerajaan Surga ta hadap ulun gene kayo kakareb bakoi suluk e balalu lei bakoi nampa ijin here sa rahat suluk mat nyuluk e. ¹⁴Salaka lei kayo,ahli-ahli Taurat nihi ulun-ulun Farisi,ulun-ulun munafik! kayo nelen lewu here walu nihi mat kapura-puraan kayo ngulah doa-doa sa ammau.gene hio,kayo sagar narime hukuman sa labih weat.¹⁵ Salaka lei kayo, ui ahli-ahli Taurat nihi ulun-ulun Farisi,ulun-ulun munafik! kayo menjelajahi lautan nihi daratan mat nunda erang kulun suluk gi huang agama nu.balalu,katika aye haot jari salah isa e,kayo ngajari e anak neraka,rueh kali liapt tekei kayo kakareb.¹⁶Salaka kayo,ui here pemimpin pehe,sa ngeau,`hie sa basumpah demi Bait Allah,aye tahuruk gene sumpah e hio.` ¹⁷Kayo,sa bungul nihi sa pehe!awe sa panga hante,emas atawa Bait Allah sa mangudus kan emas hio?¹⁸Balalu,`hie sa basumpah demi altar,sumpah hio bakoi naan arti e.Tapi,hie sa basumpah demi persembahan ta entu altar hio,aye ta huruk gene sumpah e hio,` ¹⁹ui kaon ulun-ulun pehe! sa awe sa panga hante,persembahan atawa altar sa manguduskan persembahan hio ?²⁰Gene hio,hie sa basumpah demi altar,basumpah demi altar nihi kaluhan sa naan ta entu e. ²¹Balalu,hie sa basumpah demi Bait Allah nihi demi Aye sa muneng tangar huang e. ²²Balalu,hie sa basumpah demi Surga,basumpah demi takhta Allah,balalu demi Aye sa maharung ta entu e.²³Salaka kayo,ui ahli-ahli Taurat nihi ulun-ulun Farisi,ulun-ulun munafik!kayo ngami persepuluhan nu tekei selasih,adas mamis,nihi jintan,tapi haot ng abaikan hal-ahal sa labih weaat tekei hukum Taurat,aye hio keadilan,ahi lelu,nihi iman.hal-hal iti lah sa saharus e haot na gawi kayo bakoi nga abaikan hal-hal sa lain. ²⁴kayo pemimpin-pemimpin pehe,sa mehet mamu balalu nelen erang kikui unta!²⁵Salaka kayo,ui ahli-ahli Taurat nihi ulun-ulun Farisi,ulun-ulun munafik!gene kayo ngabarasih tangar luar sangkir nihi piring nu,tapi bagian huang e penu rampasan nihi kasarakahan. ²⁶kayo,ulun-ulun Farisi sa pehe!barasih dulu e bagian huang sangkir nihi piring,balalu bagian luar e jari barasih lei.²⁷Salaka kayo,ahli-ahli Taurat nihi ulun-ulun Farisi,ulun-ulun munafik!gene,kayo sameh kuburan sa na cet mahilak,tangar bagian luar e kainni an maeh,tapi bagian huang e penu tulang-tulang ulun matei nihi kaluhan kenajisan. ²⁸kala hio lei nihi kayo,ta luar kayo kakinni wuah gi murunsia.tapi,ta bagian huang kayo penu kemunafikan nihi kejahatan.²⁹Salaka lei kayo,ahli-ahli taurat nihi ulun-ulun Farisi,ulun-ulun munafik!gene,kayo na buan ogang-ogang here nabi nihi nampa kaeh nisan-nisan ulun-ulun saleh, ³⁰Balalu ngeau,`amun kami haot welum ta jaman itak uyut kami,kami bakoi sagar ngalap bagian nihi here huang ira here nabi.` ³¹Nihi kalahio,kayo bersaksi nadap tenga nu kakareb bahwa kayo aye hio anak-anak here sa munu here nabi.³²Jari,genep lei ukuran here itak uyut nu. ³³Kayo,nipe-nipe,utus nipe-nipe haket,kalawe kayo sagar nyanapas tenga tekei hukuman neraka?³⁴Gene hio,inni lei,Kuki ngutus nabi-nabi,ulun-ulun bijaksana,nihi ahli-ahli Taurat gi kayo.papire tekei here sagar nawunu kayo nihi nasalib kan,papire sagar na ompak kayo ta sinagoge-sinagoge nu,balau na tampahanang kayo tekei kota gi kota, ³⁵gene kaluhan ira ulun-ulun wuah sa na santundrak ta bumi sagar hawi gi kayo,mulai tekei ira habel,ulun wuah hio,hampe gi ira Zakharia,anak Berekhya,sa na wunu kayo ta helang Bait Allah nihi altar. ³⁶Sabujur e,Kuki mawara gi kayo bahwa kaluhan hal-hal iti sagar hawi entu generasi iti," Hukuman gi Yerusalem³⁷"ui Yerusalem,Yerusalem,sa munu here nabi balalu medak nihi watu here sa nautus gi aye.kalawe gaha e Kuki kakan mengumpulkan anak-anaknu ta kapit kalekep e,tapi kayo bakoi kakan. ³⁸Inni lei,lewu nu na tanan gi kayo balalu jari suni. ³⁹Gene,Kuki mawara gi kayo bahwa mulai wayah ina,kayo bakoi sagar nginni Kuki lagi hampe kayo ngeau,`na berkati lah Aye sa hawi huang ngaran Tuhan

Chapter 24

Khotbah Yesus tentang akhir zaman Bait Allah sagar na sanruntun ¹Yesus balua nekei Bait Allah balalu tulak katika here murid E hawi mat nutui bangunan-bangunan Bait Allah gi Aye. ²Balalu,Aye nane gi here,"bakoi lah kayo kakainni kaluhan hal ina?Kuki mawara sabujur e gi kayo bahwa bakoi naan isa lei watu ta iti sagar na aret naan ta entu watu sa lain,sa bakoi sagar na san runtun." mulai kasansara an³Balalu,waktu Yesus maharung ta entu wungkur Zaitun,murid-murid hawi gi Aye kakareb here balalu ngeau,"wara bo gi kami,tawuk awe hal- hal hio sagar jari balalu inon kah sa sagar jari tanda Kayo hawi nihi pangalis jaman iti?" ⁴Yesus ngajawab here,"perhati bo mat ada naan sa nyantawang kayo. ⁵gene,ajoh sa sagar hawi huang aran Kuki palus ngeau,`Kuki aye hio Kristus,`balalu here sagar nyantawang ajoh ulun.⁶Kayo sagar ngarengei peperangan palus kabar hal perang.perhatikan lei mat kayo bakoi takut gene hal-hal harus jari,tapi iti mete pangalis e. ⁷gene,bangsa sagar buan nawan bangsa,balalu kerajaan nawan kerajaan,balalu ta ajoh uneng sagar naan kaluan nihi gempa bumi. ⁸kaluhan iti aye hio mulai tekei rara mahanang ulun nganak.⁹Udi hio,here sagar manyarah kayo mat gi natampahanang,palus sagar munu kayo,balalu kayo sagar na rikang ulah kaluhan bangsa gene ngaran Kuki. ¹⁰ta waktu hio,ajoh sa sagar ta pahantuk,palus sagar saling manyarah,nihi marikang isa nihi sa lain. ¹¹Ajoh nabi palsu sagar balua palus nyantawang ulun ajoh.¹²Gene,palanggaran makin batamah,kasih ka ajohan ulun sagar jari marisak. ¹³Tapi,ulun sa batahan hampe galis sagar nasalamat kan. ¹⁴Balalu,Injil Kerajaan iti sagar na kahampe gi kaluhan dunia jari kesaksian gi kaluhan bangsa,palus udi hio pangalis e sagar hawi. "kara hante nihi Kristus-Kristus palsu¹⁵Jari,katika kayo kakinni pembinasa keji,sameh sa naantuh nabi Daniel,mindri ta unengan suci,oboh lei here pembaca ngataru e, ¹⁶balalu here sa naan ta Yudea harus mahulu gi pegunungan. ¹⁷hie sa naan ta entu hapau lewu,ada bo aye minau mata nagalap inon bo tangar huang lewu e. ¹⁸hie sa naan tangar allah,ada mudi mat ngalap jubah e.¹⁹tapi,salaka lei here sa rahat sa wuntung nihi here sa rahat nampomo awau e ta andrau-andrau hio. ²⁰Badoa bo mat panulak nu ada tangar musim marisak nihi andrau sabat. ²¹Gene udi hio sagar jari wayah sansara hante,sameh nihi mete piji jari nekei mulai dunia hampe wayah ina,balalu bakoi sagar jari lagi. ²²Balalu,amun andrau-andaru hio bakoi na tampa imme,bakoi naan sagar sa welum salamat.Tapi,gene here sa na pidi,andrau-andrau hio sagar na pa imme.²³Udi hio,amun erang kulun ngeau gi kayo,`inni,Kristus naan ta iti,`atawa`Aye naan ta aro,`ada bo harap nihi aye. ²⁴Gene, Kristus-Kristus palsu nihi nabi-nabi palsu sagar balua palus sagar ngulah tanda-tanda sa hante nihi mukjizat-mukjizat hampe nyantawang,amun tau,bahkan here sa napidi. ²⁵Perhatikan lei,Kuki haot mawara gi kayo sa mete e.²⁶jari,amunhere ngeau gi kayo,`inni,aye naan ta pulau haket,`ada tulak gi aro,atawa`inni,Aye naan ta huang kamar hio,`ada harap e, ²⁷gene,sameh nihi kelat sa mamancar tekei timur balalu bacahaya hampe gi barat,kala hio lei Anak Murunsia hawi sagar jari. ²⁸Tangar uneng sa naan bangkai,ta hio lah wurung nazar sagar bakumpul."Kahawian Anak Murunsia²⁹Hinang bo,udi wayah sansara hio,`mate andrau sagar jari mieng,balalu wulan bakoi sagar ngami cahaya e,bintang-bintang sagar lawu tekei langit,balalu kuasa-kuasa ta langit sagar na gunsang kan.`Yesaya 13 : 10;34 : 4³⁰Balalu,tanda Anak Murunsia sagar balua ta langit palus suku-suku ta bumi maratap.here sagar nginni Anak murunsia hawi huang awan-awan ta langit,nhi kuasa palus kemuliaan sa hante. ³¹Balalu,Aye sagar mengutus Malaikat-malaikat E nihi lenga terompet sa mehet,palus here sagar mangumpul umat pidian E tekei ka epat penjuru bumi,tekei puting langit sa isa gi puting e sa lain.³²Wayah ina,pelajari lei perumpamaan tekei kakau ara katika raan e jari maleme balalu rawen eba paka,kayo kataru bahwa musim malaing haot rieet. ³³kala hio lei katika kayo nginni kaluhan hal iti,kayo kataru bahwa Aye haot rieet,tangar ambang wanawang.³⁴Sabujur e,Kuki mawara gi kayo bahwa turunan iti bakoi sagar nangkah hampe hal iti jari. ³⁵Langit nihi bumi sagar jawoh,tapi Firman-Firman Ku bakoi sagar jawoh." Waktu kahawian Anak Murunsia³⁶" tapi, hal andrau nihi waktu e,bakoi naan isa lei sa karasa,Malaikat-malaikat ta Surga gin bakoi,Sang Anak gin bakoi,ekat Sang Ammah bo.³⁷Sameh nihi sa sagar jari tangar zaman Nuh,sameh hio lei kahawian Anak Murunsia sagar jari. ³⁸Gene,sameh nihi andrau-andrau samete ranu baah,here kuman nihi ngoot,kawin nihi nakawin lei,hampe andrau Nuh suluk gi huang bahtera. ³⁹Balalu,here bakoi mamaham hampe ranu baah hawi palus nyaneteng here kaluhan;sameh hio lei kahawian Anak Murunsia sagar jari.⁴⁰Udi hio,sagar naan rueh ulun tangar allah;sa isa sagar naalap balalu sa isa sagar natanan. ⁴¹Rueh wawei sagar ngagiling ta watu kilangan,sa isa sagar naalap balalu sa isa sagar naalap balalu sa isa na tanan. ⁴²Gene hio,berjaga-jaga bo gene kayo bakoi karasa ta andrau inon Tuhan nu sagar hawi.⁴³Tapi,karasa bo iti bahwa amun ulun ampun lewu haot karasa wayah awe,ta waktu malem, pangalat sagar hawi,aye sagar bajaga-jaga nihi bakoi sagar ngabiar lewu e na bongkar. ⁴⁴gene hio,kayo lei harus siap sedia gene Anak Murunsia hawi ta waktu sa kayo bakoi ngira e."Walah sa setia nihi walah sa jahat⁴⁵Balalu, hie bo walah sa setia nihi bijaksana,sa na enat tuan e entu kaluhan lewu e mat ngami kuta ta waktu sa pas? ⁴⁶na berkati lah walah hio,sa katika tuan e hio kahalu aye rahat bagawi sameh hio. ⁴⁷sabujur e, Kuki mawara gi kayo bahwa Tuan hio sagar ngenat walah hio entu kaluhan ampun aye.⁴⁸Tapi,amun walah sa jatat hio ngeau huang atei e,`Tuan ku mete hawi,` ⁴⁹Balalu aye mulai ngompak walah-walah sa lain,balalu kuman palus ngoot nihi sa mahamui,` ⁵⁰Tuan tekei walah hio sagar hawi tangar andrau katika aye bakoi ngaharap e nihi ta waktu sa bakoi aye karasa, ⁵¹Balalu sagar netek ulu e palus ngandak aye sasameh nihi ulun-ulun munafik.tangar uneng hio,sagar naan tangisan nihi karatup dipen.

Chapter 25

Wawei sa bungul nihi sa bijaksana ¹"Udi hio,Kerajaan Surga sagar naumpamakan nihi sapuluh wawei sa nunda pelita-pelita e balalu tulak mat panalu panganten laki. ²Dime tekei antara here aye hio bungul,balalu dime sa lain e bijaksana. ³Katika sa bungul hio nunda pelita-pelita e,here bakoi nunda minyak hayak e. ⁴Tapi,sa bijaksana nunda minyak huang kusi halus hayak nihi pelita-pelita here.⁵Wayah ina,katika pangantin laki hio mete hawi hawi,here kaluhan kaandre balalu mandre. ⁶Tapi,ta penah malem naan ulun kamiak,`panganten laki hawi ! ayu balua nahalu e!`⁷Udi hio,kaluhan wawei hio buan balalu namberes pelita-pelita here. ⁸Balalu, sa bungul ngeau gi sa bijaksana,`lako gi kami dohot minyak kaon gene pelita-pelita kami kakan pare.` ⁹Tapi,sa bijaksana ngajawab,`bakoi kiuh,bakoi sagar sukup gi kami nihi gi kaon.oboh,hulu bo gi sa matang minyak balalu widi bo gi kaon kakareb.`¹⁰Rahat here tulak mat midi,panganten laki hio hawi,balalu here sa siap ,suluk hayak nihi aye gi uneng kawin,balalu wanawang na tutup. ¹¹Udi hio,hawi lei waei-wawei sa lain e balalu ngeau,`Tuan,tuan! uka bo wanawang gi kami.` ¹²Tapi,aye nuing,`sabujur e,kuki mawara gi kayo,kuki bakoi kataru kaon, ¹³` gene hio, ba jaga-jaga bo gene kayo bakoi andaru atawa waktu e." Perumpamaan hal telu walah¹⁴Gene,Kerajaan Surga sameh nihi erang kulun sa sagar tulak gi luar negri,sa nerau walah-walah e balalu manyarah panatau e gi here. ¹⁵gi sa erang kulun,aye ngami 5 talenta.gi sa lain e, 2 talenta,balalu gi sa lain e lagi, 1 talenta. masing-masing pas nihi ka ulean e.Udi hio aye tulak. ¹⁶Ulun sa narime 5 talenta hio palus tulak,balalu ngajalan talenta hio,palus aye kiuh hasil 5 talenta lei.¹⁷Kala hio lei ulun sa narime 2 talenta,aye kiuh hasil rueh talenta lei. ¹⁸Tapi,ulun sa narime 2 talenta hio tulak,ngdi tolong tangar tane,balalu nyiok duit Tuan e.¹⁹Lawah udi hio,Tuan tekei walah-walah hio hawi balalu ngulah pareken an nihi here. ²⁰Ulun sa haot narime 5 talenta hio nadap palus unda 5 talenta lain e,eau e,`Tuan,kayo nyarah 5 talenta gi kuki,inni bo,kuki kiuh hasil 5 talenta lain.` ²¹Tuan e ngeau gi aye,` maeh tuu,walah sa maeh nihi setia.kayo setia nihi hal-hal halus,kuki sagar ngenat kayo entu ajoh hal,suluk bo gi huang kasanang tuan nu.`²²balalu,ulun sa narime rueh talenta hio nada lei palus ngeau,`Tuan,kayo nyarah rueh talenta gi kuki.inni bo,kuki kiuh hasil rueh talenta lagi,` ²³Tuan e nuing,`maeh tuu,walah sa maeh nihi setia.kayo setia nihi hal-hal sa halus,kuki sagar ngenat kayo entu ajoh hal,suluk bo gi huang kasanang tuan nu,`²⁴Udi hio,ulun sa narime isa talenta hio nadap eli balalu ngeau,` Tuan,kuki karasa kayo ulun sa kejam,masi tangar uneng sa kayo bakoi ngamule,balalu ngumpul tangar uneng sa kayo bakoi ngahambur umang. ²⁵Gene hio,kuki takut,balalu tulak nyiok talenta nu huang tane.inni bo kayo ampun inon sa jari ampun nu.`²⁶Tapi, Tuan e nuing palus ngeau gi aye,`kayo walah sa jahat nihi pangoler!kayo karasa bahwa kuki masi ta uneng sa kuki bakoi ngamule balalu mangumpul ta uneng sa kuki bakoi nammur umang. ²⁷Gene hio,sa harus e kayo nyimoh duit kuki tangar bank balalu katika kuki waleng,kuki sagar narime ampun kuki waleng nihi bunga e.²⁸Alap bo isa talenta hio tekei aye,balalu ammi gi sa ampun 10 talenta hio. ²⁹gene,sa tiap ulun sa naan sagar na ammi lagi,balalu aye sagar balabihan.tapi,tekei ulun sa bakoi naan,bahkan inon sa naan tangar aye sagar na alap. ³⁰Tawut bo walah sa bakoi naan diran e yo gi huang kamieng sa panga mieng.ta uneng hio sagar naan tangisan nihi karatup dipen."Penghakiman ulah Anak Murunsia³¹"katika Anak Murunsia hawi huang kemuliaan E,balalu here Malaikat hayak Aye,balalu Aye sagar maharung tangar tahta kemuliaan E. ³²Kaluhan bangsa sagar na kumpul ta hadap Aye,balalu Aye sagar nampisah here isa nihi sa lain,sameh gembala sa nampisah domba tekei kambing-kambing. ³³Balalu,Aye sagar ngandak domba-domba tangar tuhi kawan E,balalu kambing ta tuhi kawi E.³⁴Balalu Raja sagar ngeau gi here sa tangar tuhi kawan E,`gi iti bo,kayo sa na berkat ulah Ammah Kuki,warisi bo kerajaan sa nasadia gi kayo tekei awal dunia. ³⁵Katika Kuki kaluan,kayo ngami Kuki kuman.Kuki haus palus kayo ngami Kuki ngoot. Kuki ulun asing,palus kayo nunda Kuki suluk. ³⁶Kuki mapoloi balalu kayo ngami Kuki pakaian.Kuki maringin palus kayo nyuwuk Kuki.Kuki na penjara kayo hawi nutah Kuki.`³⁷Balalu,ulun-ulun bujur hio sagar nuing E,`Tuhan,wayah awe kami kakinni Kayo kaluan palus ngami Kayo kuman,atawa haus balalu ngami Kayo ngoot? ³⁸Wayah awe kami kakinni Kayo erang kulun asing balalu nunda Kayo suluk,atawa mapoloi palus ngami Kayo pakaian? ³⁹Wayah awe kami nginni Kayo maringin atawa ta panjara balalu kami hawi nutah Kayo?` ⁴⁰Raja hio sagar nuing,`Kuki mawara sa bujur e gi kayo,kala awe kayo ngulah nadap erang kulun tekei pulaksanai-pulaksanai Kuki sa panga halus iti, kayo ngulah e gi Kuki,`⁴¹Udi hio,Aye sagar ngeau lei gi here tuhi kawi E,`hulu bo tekei hadap Kuki,kayo sa ta kutuk,gi huang apui abadi sa haot na siap gi iblis nihi malaikat-malaikat e. ⁴²gene,Kuki kaluan palus kayo bakoi ngami Kuki kuman.Kuki haus balalu kayo bakoi ngami Kuki ngoot. ⁴³Kuki ulun asing balalu kayo bakoi nunda Kuki suluk;mapoloi palus kayo bakoi ngami Kuki pakaian;maringin nihi ta penjara,balalu kayo bakoi nyuwuk Kuki.`⁴⁴Udi hio,here gi nuing,`Tuhan,andrau awe kami nginni Kayo kaluan ataw haus,atawa erang kulun asing,atawa maringin,atawa mapoloi,atawa ta penjara,balalu bakoi melayani Kayo? ⁴⁵Udi hio,Aye nuing,"Kuki mawara sabujur e gi kayo,kala awe bakoi ngulah e nadap isa tekei here sa panga halus iti,kayo bakoi ngulah e gi Kuki.` ⁴⁶Balalu, hereiti sagar tulak gi huang penghukuman kekal,tapi ulun-ulun bujur gi huang pamelum kekal."

Chapter 26

Rencana mat munu Yesus ¹Katika Yesus haot nyanyari kaluhan wusi-wusi iti,aye ngeau gi murid-murid E, ²"kayo karasa bahwa rueh andrau lagi Paskah hawi,balalu Anak Murunsia sagar nasarah mat na salib."³Udi hio,here imam kepala nihi tueh-tueh bangsa na kumpul sasameh tangar istana Imam hante, sa bangaran Kayafas. ⁴Balalu,here ba sakongkokol mat nyaput Yesus nihi akal nipu palus munu E. ⁵Tapi,here ngeau,"ada salawah perayaan mat ada geger ta penah ulun ajoh."Yesus na urapi ulah erang kulun wawei⁶Wayah ina,katika Yesus ta Betania,ta lewu Simon sa kusta, ⁷erang kulun wawe hawi nutah Aye nihi erang botol kusi pualam halus baisi ilau harum sa larang tuu,balalu wawei hio nyiram e gi entu ulu Yesus katika Aye rahat maharung kuman. ⁸Katika murid-murid nginni e,here sangit palus ngeau,"wuah inon pemborosan ina? ⁹Gene,ilau harum hio kiuh na batang mat uman larang e balalu na ammi gi ulun sa susah."¹⁰Tapi,Yesus,karasa hal iti,ngeau gi here,"wuah inon kayo nyusah wawei ina?gene,aye ngulah gawian maeh gi Kuki. ¹¹gene,kayo naan tarus ulun susah hayak kaon,tapi kayo bakoi sagar hayak Kuki tarus.¹²katika wawei iti nyiram ilau harum gi tenga Kuki,aye ngulah e pakai mempersiap gi ngogang Kuki. ¹³Kuki mawara sabujur e gi kayo bahwa taawe bo Injil na tahampe gi kaluhan dunia,inon sa na ulah wawei iti sagar jari pamaneran lei jari pangingat hi aye."Rencana mat menghianati Yesus¹⁴Udi hio,isa tekei ka 12 murid,sa bangaran Yudas Iskariot,tulak napot Imam-imam kepala, ¹⁵Balalu ngeau,"kayo sagar ngami inon gi kuki amun kuki manyarah Aye gi kaon?" balalu, here manetapkan 30 kiping perak gi aye. ¹⁶Balalu,mulai hio,aye nupui kesempatan maeh mat manyarah Yesus. Hidangan Paskah¹⁷wayah ina,ta andrau ka isa Roti bakoi baragi,here murid hawi napot Yesus palus nane,"tangar awe Kayo kakan kami manyiap gi kuman Paskah gi Kayo?" ¹⁸Yesus nuing,"suluk bo gi kota,gi erang kulun,palus antuh gi aye,`guru ngeau,"waktu Kuki haot rieet.Kuki sagar ngarayakan Paskah ta lewu nu sasameh nihi murid-murid Kuki." ¹⁹here murid ngagawi sameh pesen Yesus gi here,balalu here mempersiap Paskah hio.²⁰wayah ina,katika mulai kamalem,Yesus maharung kuman nihi ka 12 murid. ²¹Balalu,waktu here rahat kuman,Aye ngeau,"Kuki mawara sabujur e gi kayo bahwa isa tekei kaon sagar menghianati Kuki." ²²Here mahanang atei tuu balalu isa-isa ulun mulai bapander gi Aye," pasti e,bakoi kuki,Tuhan?²³Balalu,Aye nuing,"aye,sa nyolop tangan e gi huang mangkuk sameh-sameh Kuki,aye lah sa sagr menghianati Kuki. ²⁴Anak Murunsia sagar tulak sameh sa tatulis hal Aye.tapi,salaka lah ulun hio,s ualah aye Anak Murunsia na hianati! sagar labih maeh gi ulun hio amun aye bakoi piji lahir." ²⁵Udi hio Yudas,sa sagar manyarah Yesus,ngeau gi Aye,"pasti bakoi Kuki, Rabi?Yesus ngeau gi aye,"kayo haot ngantuh e."pangingat sagar tenga nihi ira Kristus²⁶Katika here rahat kuman,Yesus ngalap roti.Balalu,udi ngaberkat e,Yesus nampuhi-nampuhi e balalu ngami e gi here murid palus ngeau,"alap bo palus kuta bo,iti lah tenga Kuki."²⁷Udi hio,Aye ngalap cawan,ngantuh syukur,balalu ngami e gi here,eau E,"kayo kaluhan,ngoot bo tekei e. ²⁸gene,iti aye hio ira Kuki,ira perjanjian,sa na santundrak mat gi ajoh ulun pakai pengampun dosa-dosa. ²⁹Kuki mawara gi kayo bahwa Kuki bakoi sagar ngoot hasil kakau anggur iti,tekei wayah ina hampe andrau hio,katika Kuki ngoot anggur sa bio hayak kaon huang kerajaan Ammah Kuki."³⁰Udi manyanyi isa lagu pujian,here tulak gi wungkur Zaitun.Petrus sagar manyangkali Yesus ³¹Udi hio Yesus ngeau gi murid-murid E,"kayo kaluhan sagar tasandung gene Kukimalem ina.gene naan ta tulis,`Kuki sagar ngompak gembala,nihi domba-domba tekei kawanan hio sagar bahamur,` Zakaria 13 : 7 ³²Tapi,udi Kuki buan,Kuki sagar ngadahulu kayo gi Galilea."³³Petrus ngeau,"biar pun kaluhan tasantuk gene Kayo,kuki bakoi sagar piji tasantuk." ³⁴eau Yesus gi aye,"Kuki mawara sabujur e gi kayo bahwa malem ina,samete manu nandru,kayo sagar manyangkal Kuki telu kali." ³⁵Petrus ngeau gi Aye,"sekali pun kuki harus matei hayak Kayo,kuki bakoi sagar manyangkal Kayo!"kaluhan murid sa lain lei ngantuh hal sa sameh."Yesus berdoa tangar Getsemani³⁶Udi hio Yesus hampe nihi murid-murid E ta uneng sa bangaran Getsemani palus Aye ngeau gi murid-murid E,"harung lah ta iti,rahat Kuki gi aro mat berdoa." ³⁷Balalu,Aye nunda Petrus nihi anak Zebedeus hayak Aye,balalu Aye mulai berduka nihi mahanang atei. ³⁸Udi hio,Aye ngeau gi here,"atei Ku mahanang tuu,bahkan sameh kakan matei nanam e.Muneng bo ta itit balalu tatap bo berjaga-jaga hayak Kuki."³⁹Balalu,Aye balawit doho,balalu suntup nhi rai E hampe tane palus berdoa,eau E,"Ammah Ku,amun tau,elah bo cawan iti nangkah tekei Kuki.tapi ada sameh sa na aheng Kuki,tapi sameh aheng Kayo." ⁴⁰Udi hio,Aye hawi gi murid-murid E balalu kahalu here rahat mandre.balalu Aye ngeau gi Petrus,"jari kayo bakoi kiuh berjaga-jaga nihi Kuki salawah erang jam? ⁴¹Berjaga-jaga bo nihi berdoa mat kayo ada lawu huang pencobaan.Roh mula nuu bo tapi daging maleme."⁴²Yesus tulak lagi gi karueh kali e palus berdoa,eau E,"Ammah Ku,amun iti bakoi kiuh nangkah kecuali Kuki ngoot e,aheng Nu bo sa sagar jari." ⁴³Hindra lagi,Aye hawi palus kahalu here mandre gene mate here kinam maweaat. ⁴⁴Balalu,Aye nanan here,palus Aye tulak lagi,balalu berdoa gi katelu kali e,ngantuh wusi-wusi sa sameh.⁴⁵Udi hio Yesus waleng gi murid-murid E palus ngeau,"mandre bo haot e palus istirahat bo.Inni bo,waktu e magin rieet balalu Anak Murunsia na sarah gi tangan ulun-ulun berdosa. ⁴⁶Buan bo,ayu takam tulak.Inni,ulun sa nyarah Kuki haot rieet."Yesus na japut⁴⁷Rahat Yesus masih basurah,Yudas,isa tekei ka rueh belas murid hio hawi.hayak nihi aye,kumpulan hante ulun ajoh nihi pedang nihi pentung,tekei imam-imam kepala nihi tueh-tueh bangsa hio. ⁴⁸wayah ina,aye sa manyarah Yesus ngami tanda gi here,eau e,"hie sa nasiuk ku,hio lah Aye,japut bo Aye."⁴⁹Yudas hinang rieet nihi Yesus balalu ngeau ,"salam,Rabi!"balalu,Yudas nyiuk E. ⁵⁰Yesus ngeau gi aye,"hengau,ulah bo inon aheng kayo hawi."udi hio ulun ajoh hio ngarieet,negei tangan Yesus,palus nyaput Aye.⁵¹Balalu,inni,isa tekei here sa hayak Yesus nyolor tangan e,nyujut pedang e,palus nyarang walah imam hante hio,balalu netek silu e. ⁵²Udi hio,Yesus ngeau gi aye,"sampudi bo pedang nu gi uneng e,gene kaluhan sa makai pedang sagar matei ulah pedang. ⁵³atawa,kono kaon Kuki bakoi kiuh lako tekei Ammah Kuki,balalu Aye,iti lei, sagar ngami labih rueh belas pasukan malaikat gi Kuki? ⁵⁴Tapi,kalawe udi hio Kitab Suci sagar na genapi sa ngeau bahwa harus jari sameh hio?⁵⁵Tangar waktu hio,Yesus ngeau gi ulun ajoh,"inonkah sameh nawan perampok kaon balua nihi pedangbalalu pentung mat nyaput Kuki?setiap andrau,Kuki maharung ngajar ta Bait Allah balalu kayo bakoi nyaput Kuki. ⁵⁶Tapi,kaluhan iti jari mat kitab-kitab here Nabi na genapi."Udi hio,kaluhan murid nanan Aye palus ngahulu areb e."here pemimpin Yahudi menghakimi Yesus⁵⁷Here nyaput Yesus balalu nunda E napot Kayafas,aye imam hante,uneng here ahli-ahli Taurat nihi tueh-tueh bakumpul sameh-sameh. ⁵⁸Balalu,Petrus nutah Yesus tekei lawit hampe gi hadap lewu Imam Hante.Balalu,Petrus suluk,maharung nihi here pengawal mat nginni kasudahan e.⁵⁹Wayah iti,here imam kepala nihi kaluhan Sanhedrinnupui kesaksian palsu gi Yesus mat kiuh nukum matei Aye. ⁶⁰Tapi,here bakoi kiuh kahalu e biar lei ajoh saksi oso sa hawi.udi hio, naan rueh kulun balua, ⁶¹balalu ngeau,"ulun iti ngeau,`Kuki kiuh nyanruntun Bait Allah palus napindri e waleng huang telu andrau."⁶²Udi hio,Imam hante mindri balalu ngeau gi Yesus,"inon kah kayo bakoi naan tuing?inon sa natuduh ulun-ulun iti gi Kayo?" ⁶³Tapi,Yesus tatap suni.Balalu,Imam hante hio ngeau gi Yesus,"kuki nyumpah Kayo demi Allah sa welum mat Kayo mawara gi kami,inon kah Kayo Mesias,Anak Allah?" ⁶⁴Yesus ngeau gi aye,"kayo haot ngantuh e kakreb.tapi,kuki ngeau gi kayo bahwa mulai wayah iti kayo sagar nginni Anak Murunsia maharung ta tuhi kawan sa maha kuasa,balalu hawi ta entu awan-awan ta langit."⁶⁵Udi hio,Imam hante mawinsit pakaian e palus ngeau,"Aye haot menghujat!inon lagi perlu here saksi?inni,wayah iti kayo haot ngarengei hujatan E. ⁶⁶Kalawe pendapat nu? here pemimpin Yahudi hio ngajawab,"pas bo Aye nahukum matei."⁶⁷Udi hio,here nura rai E palus nampar E.balalu,sa lain ngompak E. ⁶⁸Here ngeau,"bernubuat bo nadap kami,ui Mesias;hie kah sa ngompak kayo?"Petrus bakoi mangaku Yesus⁶⁹wayah iti,Petrus maharung ta luar halaman balalu erang kulun walah wawei hawi gi aye balalu ngeau,"kayo lei hayak nihi Yesus ulun Galilea hio." ⁷⁰Tapi,Petrus bakoi mangaku e ta hadap here kaluhan, aye ngeau,"kuki bakoi paham sa na surah kaon."⁷¹Katika Petrus balua gi pintu gerbang,walah wawei sa lain nginni aye balalu ngeau gi ulun-ulun sa naan ta aro,"ulun iti sasameh nihi Yesus tekei Nazaret hio." ⁷²Balalu,hindra lagi Petrus bakoi mangaku e nihi sumpah,"kuki bakoi kataru nihi ulun hio."⁷³Bakoi lawah udi hio,ulun-ulun sa mindri ta hio ngarieet Petrus palus ngeau,"pasti kayo lei aye hio isa tekei here gene logat nu katena jelas." ⁷⁴udi hio,Petrus mulai nyapa balalu basumpah,eau e,Kuki bakoi kataru ulun hio."balalu salenga,manu jagau nandru. ⁷⁵Balalu,Petrus kaingat inon eau Yesus,"sa mete manu jagau nandru,kayo sagar koi ngaku Kuki telu kali."udi hio, Petrus balua palus nangis nihi mahanang atei e.

Chapter 27

Yesus ta hadap Gubernur Pilatus ¹wayah iti,katika haot kiat,kaluhan Imam kepala nihi tueh-tueh bangsa hio ngalap keputusan sasameh hal Yesus mat ngahukum matei Aye. ²Balalu,here nuruk Yesus,balalu nunda nihi manyarah Aye gi Gubernur Pilatus." Yudas mantiu³Katika Yudas,sa manyarah Yesus,nginni bahwa Yesus na hukum matei,aye nginam manyasal balalu nyampudi 30 kepeng perak napot imam-imam kepala nihi tueh-tueh, ⁴eau e,"kuki haot badosa gene manyarah ira ulun bakoi bahala,"tapi,here ngeau,"inon urusan e nihi kami?hio urusan nu!" ⁵Balalu,Yudas nawut kepeng-kepeng perak hio gi huang Bait Allah palus nanan e.balalu, aye tulak palus mantiu.⁶Tapi,imam-imam kepala ngalap kepeng-kepeng perak hio balalu ngeau,"bakoi wuah mat nyimoh e huang perbendaharaan gene iti aye hio uman ira." ⁷balalu,here negalap keputusan sasameh nihi duit hio,here midi tane tukang periuk mat uneng ogang gi ulun-ulun asing. ⁸hio lah sabab e,tane hio na antuh` tane ira`hampe andrau ina⁹nihi kalahio,genep bo inon sa na antuh nabi Yeremia."Udi hio,here ngalap 30 kepeng perak.hio lah uman gi tenga E sa na kira ulah ulun Israel. ¹⁰here makai 30 kepeng perak pakai midi tane tukang periuk,sameh sa haot Tuhan perintah gi kuki." Yesus nihi Gubernur Pilatus¹¹wayah iti,Yesus mindri ta hadapan Gubernur balalu Gubernur nane nihi Aye,"inonkah kayo ulun Yahudi?"tuing Yesus,"oi,sameh sa naantuh kayo." ¹²tapi,katika Aye na tuduh ulah imam-imam kepala nihi tueh-tueh,Aye bakoi nuing inon-inon. ¹³Udi hio,Pilatus ngeau gi Aye,"inon kah kayo bakoi karengei kalawe ajoh e here nuduh Kayo?" ¹⁴Tapi,Yesus bakoi nuing Pilatus,bahkan gi isa tuduhan lei hampe Gubernur hio waoh tuu." Pilatus gagal nampa bebas Yesus¹⁵wayah iti,ta tiap andrau raya,Gubernur biasa e nyanapas ajoh ulun,erang kulun tahanan sa na aheng here. ¹⁶ta wayah hio,here naan erang kulun tahanan sa terkenal, sa naantuh Barabas¹⁷Jari,katika ulun ajoh hio bakumpul,Pilatus nane gi here,"hie sa naaheng kayo mat kuki nyanapas e,Barabas atawa Yesus, sa naantuh Kristus?" ¹⁸Gene,Pilatus karasa gene bahiri , here haot nyarah Yesus gi aye. ¹⁹katika Pilatus rahat maharung tangar kursi pengadilan,harau e ngirim pesen napot aye,"ada ngulah inon bo nadap ulun wuah hio.gene,kuki haot rara ajoh hal huang upi gene Aye."²⁰Tapi,imam-imam kepala nihi tueh-tueh ngayakin ulun ajoh mat ngalako barabas balalu munu Yesus. ²¹Gubernur nane nihi here,"sa awe nekei karueh ulun hio aheng kaon kuki nyanapas e gi kaon?Balalu,here nuing,"Barabas!" ²²Pilatus ngeau gi here,"amun kalahio,inon sa harus na ulah kuki nihi Yesus,sa naantuh Kristus?"here kaluhan nuing,"salib bo Aye!"²³Balalu,Pilatus nane,"wuah inon?Aye ngulah kajat inon?" tapi,here kamiak magin mehet lagi,"salib bo Aye!" ²⁴katika Pilatus nginni bahwa aye bakoi nyanyari inon lei,malah karusuhan mulai jari,aye ngalap ranu balau mui tangan e ta hadap ulun ajoh hio palus ngeau,"kuki bakoi bahala entu ira ulun iti.hio urusan kaon kakareb.!"²⁵Balalu,kaluhan ulun hio nuing,"ira E naan ta entu kami nihi anak-anak kami!" ²⁶Udi hio,Pilatus nyanapas Barabas gi here balalu udi mencambuk Yesus,Pilatus nyarah Aye mat na salib. " tentara Pilatus ngahahulut Yesus²⁷Udi hio,here tantara Gubernur nunda Yesus gi markas unengan gubernur nihi mangumpul kaluhan pasukan Romawi ngaliling Aye. ²⁸here nguka pakaian Yesus palus makai gi Aye jubah ungu . ²⁹Balalu,udi mengayam isa mahkota barundrui sasameh,here masang e tangar ulu Yesus,isa watang buluh ta tangan kawan E,palus basujud ta hadap Aye,balalu ngahahulut Aye,eau here,"salam Raja ulun Yahudi!"³⁰Here nura Aye,ngalap buluh hio,balalu ngompak e gi ulu E. ³¹Udi here ngahahulut Aye,here napas jubah ungu hio tekei Yesus,balalu masang waleng pakaian Aye kakareb,balalu nunda Etulak mat nyalib Aye. "Yesus na salib³²Katika tentara hio balua,here panalu erang kulun laki tekei Kirene sa bangaran Simon.Here mamaksa Simon mat mamikul salib Yesus. ³³Balalu,katika here hampe ta isa uneng sa bangaran Gologota,sa baarti "uneng tengkorak," ³⁴here ngami Aye anggur mat na oot E na sampur nihi peru,balalu udi nyelap e Aye bakoi kakan ngoot e.³⁵Katika here menyalibkan Yesus,here ngabagi-bagi pakaian E ta sameh here nihi na undi. ³⁶Udi hio,here maharung balalu ngjaga Aye ta hio. ³⁷Balalu,ta entu ulu E,here masang tuduhan E,"ITI LAH YESUS RAJA ULUN YAHUDI."³⁸Ta waktu hio,naan rueh kulun penjahat sa nasalib hayak nihi Yesus. isa ta tuhi kawan balalu isa ta tuhi kawi. ³⁹Balalu,ulun-ulun sa nangkah nyapa Aye nelang ngutik-ngutik ulu, ⁴⁰balalu ngeau,"Kayo sa sagar nyantumang Bait Allah balalu na buan e waleng huang telu andrau,salamat kan tenga Nu kakareb! amun Kayo Anak Allah,minau bo tekei salib hio!"⁴¹Kala hio lei imam-imam kepala,sasameh nihi ahli Taurat,nihi here tueh-tueh ngahulut Yesus,eau here, ⁴²" Aye nyalamat ulun lain,tapi Aye bakoi kiuh nyalamat tenga E raerai. amun Aye Raja Israel,elah bo Aye minau tekei salib hio wayah iti balalu takam harap gi Aye.⁴³Aye harap nihi Allah,balalu ealh bo Allah nyalamat Aye wayah iti,amun Allah ngaheng E.gene Aye kakareb ngeau,`Kuki aye hio Anak Allah." ⁴⁴here penjahat sa na salib hayak Aye ngahahulut Aye lei. "kapateian Yesus⁴⁵Wayah iti,tekei jam enem,mieng tangar kaluhan tane hio,hampe jam suei. ⁴⁶kira -kira jam suei,Yesus kamiak mehet,"Eli,Eli,lama sabakhtani?" sa arti e,"Allahku,Allahku,wuah inon Kayo nanan Kuki?" ⁴⁷Balalu,papire tekei here sa mindri ta hio,katika here ngarengei hio,here ngeau,"ulun iti rahat nerau Elia."⁴⁸salenga e,isa tekei here nempat,palus ngalap wunge karang,nyamehu e nihi anggur maasem,balalu nuruk e nihi isa buluh,balalu ngami e gi Yesus mat na oot. ⁴⁹Tapi,sa lain e ngeau,"ayu takam nginni,inon kah Elia sagar hawi mat nyalamat Aye." ⁵⁰Balalu,Yesus kamiak hindra lagi nihi lengan mehet palus nyarah Roh E.⁵¹Balalu,inni,tirai huang Bait Allah pawinsit jari rueh,tekei entu hampe kapit,balalu bumi bagoncang,balalu watu-watu patuhi. ⁵²ogang-ogang ta uka,ajoh tenga ulun-ulun suci sa haot matei na tambuan. ⁵³Balalu,udi balua tekei ogang-ogang e,udi kebangkitan Yesus,here suluk gi kota suci balalu nampai tenga here gi ulun ajoh.⁵⁴wayah iti,kepala pasukan,balalu here sa hayak nih aye ngajaga Yesus,katika here nginni gempa bumi nihi kaluhan hal sa terjadi iti,jari takut tuu balalu ngeau,"bujur,Aye ina Anak Allah!" ⁵⁵Ta aro,naan ajoh wawei sa nginni tekei lawit,sa nutah Yesus tekei Galilea mat nyadia Aye. ⁵⁶tekei here naan Maria Magdalena,Maria ine Yakobus nihi Yusuf,nihi ine anak-anak Zebedeus. "Yesus na kubur⁵⁷Katika andrau mulai kamalem,hawi lei erang kulun sa tatau tekei Arimatea bangaran Yusuf,sa lei haot jari murid Yesus. ⁵⁸Aye tulak gi Pilatus balalu ngalako tenga Yesus.Balalu,Pilatus mamarentah mat tenga Yesus naami gi Yusuf.⁵⁹Balalu,Yusuf ngalap tenga Yesus,balalu mungkus E nihi kain lenan sa barasih, ⁶⁰Balalu nampakading E huang ogang sa bio,na aye kakareb,sa haot na kadi tangar bukit watu.Balalu,Yusuf ngaguling isa watu hante gi wanawang ogang hio balau tulak. ⁶¹Balalu,ta aro,naan Maria Magdalena nihi Maria sa lain rahat maharung ta hadap ogang hio."ogang Yesus na jaga⁶²Tangar andrau nangkah,aye hio andrau udi persiapan mat Sabat,imam-imam kepala nihi ulun-ulun Farisi na kumpul ta hadap Pilatus. ⁶³Here ngeau,"Tuan,kami kakingat bahwa waktu panamposo hio masih welum,Aye piji ngeau,`udi telu andrau,Kuki sagar buan waleng.` ⁶⁴gene hio,perintah bo mat ogang hio na jaga hampe andrau sa katelu,hie karasa murid-murid E tau hawi ngalat E,balalu ngeau gi ulun ajoh,`Aye haot buan tekei helang ulun matei.`balalu,oso sa pangalis iti sagar labih raat tekei sa mulai e."⁶⁵Pilatus nane gi here,"kayo naan penjaga.hulu tulak jaga bo kala awe sa rasa kayo," ⁶⁶Balalu,here tulak palus mangamankan ogang hio sasameh nihi regu penjaga,nihi manyegel panutup ogang.

Chapter 28

Peristiwa kebangkitan Yesus ¹Wayah iti,udi sabat,waktu dama hari,ta andrau ka isa minggu hio, Maria Magdalena nihi Maria sa lain tulak mat nginni ogang hio. ²Balalu,inni,jari lah gempa bumi sa hante gene Malaikat Tuhan minau tekei Surga,hawi nihi ngaguling watu hio,udi hio maharung tangar entu e.³Rai mate e sameh kelat nihi pakaian e mahilak sameh salju. ⁴ulah katakut nihi aye,here sa ngajaga hio ta gunsang balalu sameh ulun matei.⁵Balalu,Malaikat hio ngeau gi wawei-wawei hio,"ada takut gene Kuki karasa amun kayo nupui Yesus sa haot na salib yo. ⁶Aye bakoi naan tangar ina gene Aye haot buan sameh sa na eau E.gi iti inni uneng Aye na kading. ⁷hinang bo tulak balalu wara gi murid-murid E bahwa Aye haot buan tekei antara ulun matei,balalu inni,Aye bada hulu gi Galilea.ta aro,kayo sagar kakinni Aye.Perhati bo kuki haot mawara gi kayo."⁸Balalu,here hinang-hinang nanan ogang hio nelang takut palus sanang tuu;balalu nempat mat mawara hio gi murid-murid E. ⁹Balalu,inni,Yesus manalu here balalu ngeau,"Salam"balalu,here hawi napot Yesus,negei pee E,palus meyembah E. ¹⁰Udi hio,Yesus ngeau gi here,"ada takut;tulak palus wara bo pulaksanai Ku mat tulak gi Galilea,balalu ta aro,here sagar nginni Kuki." Here penjaga ogang na bayar mat namposo¹¹Waktu here tulak,papire penjaga tulak gi kota balalu mawara gi imam-imam kepala gene kaluhan hal sa jari. ¹²Balalu, katika here na kumpul sasameh here tueh-tueh.udi mapakat,balalu here ngami ajoh duit gihere penjaga hio, ¹³Balalu ngeau,"wara bo,`murid-murid Yesus hawi ta andrau kamalem palus ngalat E waktu kami mandre,`¹⁴Balalu,amun hal iti rengei ulah Gubernur,kami sagar ngayakin aye balalu ngulah kayo bakoi gaer." ¹⁵Balalu,here narime duit hio palus ngulah sameh sa haot na ajar gi here;balalu paneran hio masih naan ta penah ulun Yahudi hampe andrau ina."Amanat Agung Yesus¹⁶Udi hio,kesebelas murid tulak gi Galilea,gi bukit sa haot na tutui Yesus gi here. ¹⁷Waktu here nginni E,here menyembah E.tapi papire ragu-ragu.¹⁸Balalu,Yesus hawi palus ngeau gi here,"kaluhan kuasa haot n ami gi Kuki,ta Surga maupun ta bumi. ¹⁹gene hio,tulak bo balalu sa nyari kaluhan Bangsa murid Ku,pakandrus here huang aran Ammah,nihi Anak,nihi Roh Kudus,²⁰Ajar bo here mat nuu kaluhan sa na perintah Ku gi kayo;balalu inni bo,Kuki hayak kayo tarus,bahkan hampe pangalis zaman.

Mark

Chapter 1

¹itilah pamula injil Yesus Kristus, Anak Allah,²sama sa tatulis huang kitab Nabi Yesaya :"Indilah, Kuki ngirim panetei-Ki ngadahulu Kayo sa kakan nampasiap lalan gi-Kayo. Maleakhi 3:1³naan lengan ulun kamiak-kamiak pulau haket: " sadialah lalan gi Tuhan,napa jari lala-E lurus". Yesaya 40:3⁴jari Yohanes ngandrus ulun-ulun ta pulau haket lahui mengkhotbahkan baptisan pertobatan pakai ngampun dosa.⁵nihi, kaluhan ulun Yudea nihi kaluhan ulun Yerusalem hawi gi Yohanes. Aye ngandrus ire tangar hungei Yordan, nelang ire ngakui dosa-dosa e.⁶Yohanes makai ulu unta nihi huruk pahiwu e. Aye kuman upan nihi ranu wani.⁷Yohanes bakhotbah nihi bapander, "udi kuki kakan hawi isa kaulun sa labih bakuasa neke kuki. Kuki bakoi wajar ngadukut nihi ngalapas tadi sandal-E.⁸Kuki ngandrus kayo nihi ranu, tapi Aye sagar ngandrus kayo nihi Roh barasih."(Yohanes Ngandur Yesus)⁹dan, terjadilah ta andrau-andrau hio, Yesus hawi teke Nazaret, walayah Galilea, nihi nababtis ulah Yohanes tangar hungei Yordan.¹⁰hinang udi balua teke ranu, Yesus ngindi langit patuhi nihi Roh nyarupai erangkikui wurung merpati minau gi entu-Aye.¹¹balalu, naan suara hawi teke surga, "Kayo ayehio Nakia sa nasayang Ki. gi-Kayo Kuki katuju."(Yesus decobai ulah Iblis)¹²Hinang udi hio, Roh nunda Yesus gi pulau haket.¹³Aye naan ta pulau haket salawah epat pulu andrau nihi decobai ulah Iblis. Yesus naan ta helang satua-satua liar nihi ire malaikat nalayani Aye.(Yesus Mara Injil Allah tangar Galilea)¹⁴udi Yohanes de panjara, Yesus tulak gi walayah daerah Galilea nihi mara Injil Allah.¹⁵Aye bapander, "Ganaplah waktu e , Kerajaan Allah. haot riet. Batobatlah nihi percayalah nihi Injil!"(Yesus Midi Papire Murid)¹⁶waktu Yesus rahat btakia tangar iring danau Galilea, Aye ngindi Simon, nihi Andreas, puloksanai e, rahat nimbai lunta tangar danau ulah ire ayehio penjala kenah.¹⁷balalu, Yesus bapander gi ire, "Umbalah Kuki, nihi Kuki sagar ngajari kayo penjala marasia."¹⁸Simon nihi Andreaas hinang nanan lunta ire balalu umba-Aye.¹⁹Waktu Aye tulak labih lawit lagi, Aye ngindi Yakobus, anak Zebedeus, nihi Yohanes, puloksana e, sa naan ta huang jukung rahat ngaripu lunta.²⁰Udihio, Yesus hinag nerau ire balalu ire nanan ambah ire, Zebedeus, tangar jukung sasama nihi walah-walah bayaran , lahui tulak umba Yesus.(Yesus Ngajar nihi Penu Kuasa)²¹Lahui, ire hampe tangar Kapernaum, nihi pada andrau Sabat, Yesus suluk gi sinagoge balalu ngajar.²²Ire kawauh ngarengei ajaran-Aye ulah Aye ngajar sameh isakaulun sa naan kuasa, bakoi sameh ahli-ahli Taurat.²³Waktu hio, tangar sinagoge naan isakaulun laki sa de sanaro roh raat nihi aye kamiak,²⁴Eaue, "Inon urusan Kayo nihi kami, Yeus teke Nazaret? Inonkah Kayo hawi pakai ngarusak kami? Kuki karasa hie Kayo. Kayo ayehio Sa Barasih teke Allah!"²⁵Tapi, Yesus nyampengar aye, eau-E, "Benyem! Balualah teke ulun iti!"²⁶Udi roh raat hio ngagagunsang-ngagagunsang aye nelang kamiak nihi suara mehet, balualah roh hio teke aye.²⁷Ire uras kawauh balalu nane isa nihi sa lain, antuhe, "Inonkah iti? isa ajaran wau nihi kuasa! Aye balalu nuyu roh-roh raat hio nihi ire taat nihi-Aye."²⁸lahui, nihi hinangkabar gi awe-awe hampe gi uras daerah Galilea.(Umpu Simon nihi Ulun Ajoh de Tawas)²⁹Hinang udi Yesus nihi murid-murid-Te nanan sinagoge, ire huluk gi le'u Simon nihi Andreas, samama Yakobus nihi Yohanes.³⁰Tapi, umpu Simon rahat mangkading ulah maringin, maka ire hinang mara keadaan'e gi Yesus.³¹Yesus balalu nutah aye nihi nyaput tangan'e nihi ngawat aye mindri. Waktu hio lei maringin'e jawoh balalu wawei hio manyadia gi ire.³²Waktu malem hampe, udi mateandaru leteng, ire nunda gi Yesus uras ulun sa sasakit nihi sanaro roh raat.³³udihio, kaluhan tenga kota bakumpul ta muka banawang lewu hio.³⁴Yesus nawas ulun ajoh sasakit nihi maam-masam panyakit nihi nulak ajoh setan. Tapi, Aye nguring setan-setan bapander, ulah ire kataru nihi Aye.(Yesus badoa nihi Mara Firman)³⁵Sunsung kiat, waktu andrau lagi mieng, Yesus sele balalu tulak gi uneng sa benyem, lahui Aye badoa tangar anai.³⁶udihio, Simon nihi ulun-ulun sa sasama aye nupui Yesus.³⁷Waktu ire panalu Yesus, ire bapander, "Uras ulun nupui Kayo!"³⁸Nihi, Yesus bapander, "Ayo taka tulak gi kota-kota sariet supaya Kuki lei ta'u bakhotbah gi ulun tangar anai. Ulah, itilah alasan Kuki hawi."³⁹Ulah hio, Yesus tulak ngaliling uras daerah Galilea. Aye mara Firman tangar sinagoge-sinagoge ire nihi ngusir setan-setan.(Ulun Kusta Detawas)⁴⁰lahui, naan erangkaulun sa sakit kusta hawi gi Yesus. Aye lako nihi dadukut gi-Aye nihi bapander, "Amun Kayo kakan, Kayo ta'u nganak kuki."⁴¹tagarak ulah nanam pangono, Yesus nyokoi tangan-E nihi nyaput ulun hio balalu bapander, "Kuki kakan. jarilah ranai!"⁴²waktu hio lei, panyakit kusta'e jawoh nihi ulun hio jari ranai.⁴³Yesus hinang nuyu ulun hio tulak balalu pangkingat aye nihi tegas.⁴⁴Aye bapander gi aye, "ada mara inon-inon gi hie bo masalah ti. Tapi, tulak bo, pakindilah tenga kayo gi imam, nihi amilah korban gene kayo ranai sameh sa de huyu ulah Musa jari isa kesaksian gi ire."⁴⁵Tapi, ulun hio tulak nihi mulai mara'e secara tauka nihi mara kabar hio gi kaluhan tenga. ulah hio, Yesus bakoi ta'u lagi huluk nihi teranga-terangan gi kota, tapi muneng ta wading, ta uneng sa benyem. Tapi, ulun-ulun teke uras uneng tatap nutah-Aye.MARKUSPasal 1( Palayanan Yohanes Pembaptis)

Chapter 2

¹(Yesus Ngami Ampun dan Nawas Ulun Lumpuh)Papire andrau udi hio, katika Yesus Waleng gi Kapernaum, tarengei barita bahwa Aye naan ta leu.²Lahui, ajoh ulun ba kumpul hampe bakoi naan ruangan lagi, bahkan tangar tuhi manawang gin, dan Aye ngantuh tangar firman gi ire.³Lahui, ire ngapung Aye, nunda erang ka ulun lumpuh sa na tandu epat ka ulun.⁴Waktu ire bakoi iyuh nunda ulun riet Yesus ulah ajoh ulun, ire pun nguka hapau ta amau Yesus. Udi nguka hapau, ire pakinau tilam uneng ulun lumpuh mangkading.⁵Waktu Yesus ngindi iman ire, Aye ngantuh gi ulun sa lumpuh hio, "Oi anak-Ki, dosa-dosa kayo haot de ampuni."⁶Lahui, papire ahli Taurat sa maharung tangar hio mulai bapikir pikir huang atei ire,⁷"Uah inon ulun iti ngantuh sameh hio? Aye rahat menghujat! hie sa ta'u ngami ampun kacuali Allah kakarep?"⁸Yesus langsung karasa teke huang Roh-E bahwa ire mulai bapikir huang atei ire. Aye ngantuh ge ire, "Uah inon kayo bapikir kalahio huang atei ko?⁹Awekah sa labih murah, ngantuh ulun lumpuh hio, 'Dosa-dosa kayo na ampuni', atau ngantuh, 'Jungkatlah kayo, enatlah tilam ko dan lahui takia'?¹⁰Akan tetapi, karasalah bahwa anak marasia sa ampun kuasa ta bumi pakai ngampun dosa-dosa." Yesus ngantuh nihi ulun lumpuh hio,¹¹"Aku ngantuh nihi kayo, jungkat, enat tilam ko, dan mudi gi lewu kayo."¹²Ulun lumpuh hio hinang mindri, ngugai tilam e dan balua, ta hadapan ulun ajoh. Kaluhan ire takjub dan memuliakan Allah, lahui ngantuh, "kami bakoi piji ngini sa kalahio!" (Lewi Umba Yesus)¹³Yesus tulak gi pampang danau, dan kaluhan ulun barami-rami hawi gi Aye, dan Aye ngajar ire.¹⁴Waktu Aye mitah, Aye ngini Lewi, anak Alfeus, rahat maharung tangar uneng ulun bayar pajak. Lahui, Yesus ngantuh gi aye, "Umbalah Aku." Lahui, Lewi pun mindri dan umba-Aye.¹⁵Dan, sementara Yesus maharung kuman ta lewu ulun lewi hio, naan ajoh tukang ngumpul pajak, dan ulun-ulun badosa sa umba kuman nihi Yesus serta nihi murid-murid E, karena ta onoi ajoh ulun, dan ire umba Yesus.¹⁶Waktu papire ahli Taurat teke kelompok Farisi ngini Yesus kuman nihi ulun-ulun sa badosa nihi pangumpul pajak, ire nane nihi murid-murid Aye, "Inun ngulah Aye kuman nihi ire panagih pajak dan ulun-ulun badosa?"¹⁷Waktu Yesus ngarengei e, Aye ngantuh gi ire, "Ire sa sehat bakoi parlu dokter, tapi ire sa sakit. Aku hawi bakoi nerau ulun-ulun benar, tapi ulun-ulun sa badosa." ( Nane Masalah Bapuasa )¹⁸Murid-murid Yohanes, dan ulun-ulun Farisi rahat bapuasa. Papire ulun hawi nane nihi Aye, "Uah inun murid-murid Yohanes dan murid-murid ulun Farisi bapuasa, tatapi murid-murid kayo bakoi bapuasa?"¹⁹Lahui, Yesus bapaner nihi ire, "Iyutkah ire pangiring pangantin bapuasa samentara pangantin laki masih nihi ire? Salawah pangantin laki hio masih sameh-sameh nihi ire, ire bakoi iyuh bapuasa.²⁰Namun, andrau hio angaran hawi pangantin laki de ugo teke ire, dan tangar andrau hiolah ire kakan bapuasa.²¹Bakoi naan ulun sa numpek lamba sa jabas sa pawinsit pakai kain sa bio. Jika kalahio, tumpekan kain sa bio hio de minsit lamba sa ohang, dan jabase bahante.²²Dan, bakoi naan ulun sa nuang anggur sa bio ge huang kantong upak sa lawah. Jika kalahti ,anggur hio tau jabas kantong upak yo sahinga maeh anggur hio maupun kantonge tau rusak. Sabalike, anggur sabio desiok ta huang kantong upak sa bio. ( Yesus adalah Tuhan atas Hari Sabat )²³Dan, pada andrau Sabat, Yesus nangkah ume gandum, dan huang kia, murid-murid-E mulai ngutik bulir-bulir gandum.²⁴Lahui, ulun-ulun Farisi bapander nihi-E, "indi, wah inon ire ngulah inon sa de uring hukum andru Sabat?"²⁵Lahui, Aye ba pander nihi ire, "Mete piji kah kaon mambaca inon sa de ulah Daud, katika aye dan ulun-ulun sa nihiaye rahat ba kakurangan dan kaluan?²⁶Kalah awe aye suluk gi huwang Leu Allah waktu Abyatar batugas jari Imam Besar, dan kuman roti persembahan, sa ekat tau de kuta ire imam, dan aye ngami roti hio gi ulun-ulun sa umba aye?"²⁷Lahuy, Yesus ngantuh nihi ulun-ulun Farisi hio,"Andrau sabat de ulah ge marasia, bakoy marasia de andrau Sabat.²⁸Jari, Anak marasia yo Tuhan, ley entu andrau Sabat."Pasal 2

Chapter 3

¹Lalu, Yesus suluk gi sinagoge, ta aro naan hulun lumpuh tangan tahi e.²Ire menperhati Yesus kakan ngidi inon aye kakan ngobat ulun sakit hiyo tanggar andrau sabat de ire tau nuduh aye.³Lalu, Yesus ngatuh gi ulun tangane sa lumpuh tuhi e, niurilah ta penah-penah.⁴Yesus ngatuh gi ire, inon taurah ngulah sa maeh atau bakoi maeh ta andrau Sabat? Ngawat hewuk atawa ngunu? Tapi ire benyem bo.⁵Lalu Yesus ngidi kaliling ire nihi atei sangit aye sedih bujur, ulah kamape atai ire.⁶Lalu Yesus ngatuh gi ulun ajo, tangane lumpuh tuhi e, ulur tangan ko, dan ulun hiyo ngulur tangane, lalu tangane jari ranai, ulah hiyo ulun-ulun Farisi lalu tulak, dan ire mulai sakongkol nihi ulun-ulun Herodian sa malawan aye, tentang kalawe ngunu aye.⁷Lalu Yesus nyalawit arepe take murid-murid e gi danau dan sejumlah ulun take wilayah Galilea, umba aye, dan take Yudea,⁸tako Yerusalem, idiumea, sebelah hunget Yordan, dan take Tirus dan Sidon, ajoh ulun hawi ngarengei sa na gawi Yesus.⁹Ulah ulun ajah hio, Yesus ngatuh ai ire murid-murid e. Supaya nyadia jakung gi aye, supaya ire bakoi ngagasak aye, ulah Yesus haot ngobat ulun tenga ajoh.¹⁰Maka kaluhan ulun sa naan penyakit tarus ada bagagasak, supaya tau nyaput aye.¹¹Dan katika Roh-roh jahat ngidi Yesus ire sujud ta hadapan aye lalu kamiak, hanyu anak Allah!¹²Namun Yesus nguring bene ire ada mara hiye aye.¹³Lalu Yesus mambai gi hambau buntot lalu ngundang ulun-ulun sa na kakan aye, supaya hayak nahi aye ire hawi nutah aye.¹⁴Aye menetapkan dua belas ulun supaya ire tau sasameh nihi aye, lalu ayeh iyuh.¹⁵Ngutus ire ba khotbah dan ngami kuasa pakai ngusir setan-setan .¹⁶Yesus menetapkan dua belas ulun hiyo: Simon sa na ami Yesus ngami aran Petrus.¹⁷Yakobus, anak Zebedeus, dan Yohanes, saudara Yakobus (sa na ami Yesus ngami ire aran Boanerges, artii "anak-anak Guruh"),¹⁸Andreas, Filipus, Bartolomeus, Matius, Tomas, Yakobus, anak Alfeus, Tadeus, Simon orang Zelot,¹⁹dan Yudas Iskariot, sa mahina aye. Kuasa Yesus berasal take Awah,²⁰Lalu Yesus guluk gi isa lewu, lalu kumpulan ulun wakeng ta aro hingga Yesus nihi murid-murid e bahkan bakoi tau kuman roti.²¹Waktu keluarga e bakai rengai masalah iti, ire hawi kakan nunda Yesus ire antuh bahwa aye haot bakoi beres lagi.²²Dan ahli-ahli taurat sa minau take Yerusalem, antah aye sanaro Beelzebul, dan aye ngusir setan nihi kuasa kepala setan.²³Lalu, Yesus herau ire hawi gi aye, dan antuh kihi makai istilah kalawe tau iblis ngusir iblis?²⁴Jaka isa karajaan ta pisah-pisah nawan tenga kakerai, kerajaan hiyo bakoi iyoh batahau.²⁵Dan jaka isa lewe ta pisah-pisah nawan tenga e kakerai, lewu hiyo bakoi tyoh ba tahan.²⁶Jika iblis buan nawan tenga e kakerai dan ta pisah-pisah, aye bokai iyou ba taan, maka galislah riwayat e.²⁷Bakoi naan isa kulunpun tau suluk gi lewu sa kuat marampas harta benda e, kaluali dahalu aye nuruk tangan ulun kuat hiyo, apo aye tau nga rampas lewu e.²⁸Aku antuh sabujur e gi kaon, kaluhan dosa-dosa anak murunsia tau na ampun dan kadi hujatan sa ire antuh.²⁹Akan tapi hiye sa ina hujat Roh Kudus bakoi akan tau na ampuni, melainkan sasara ulah dosa kekal.³⁰Ulah, ahli-ahli taurat hiyo antuh, aye sanaro roh-roh najis. Kaluarga Yesus Sa Bujur E³¹Lalu ine nihi pulaknai Yesus hawi mindri ta wading leu, ire nyuyu ulun gi aye pakai perau aye.³²Kumpulan ulun maharung ngaliling Yesus, dan aye ire antuh gi aye, indi ine ko nihi pulak nai-nai ko naan ta luar lagi ngelo kayo.³³Dan Yesus ngajawab ire dan antuh, hiye ine ki, dan pulak nai ki?³⁴Lalu aye ngidi ulun-ulun sa maharung ka liling aye dan bapander ngidilah ti ine ki dan pulak nai-nai ki.³⁵Sebab hiye bo sa ngulah pa ngakakan Allah, aye pulaknai laki kuki dan pulak nai wuwey ki, dan ine ki.Pasal 3Yesus Ngobat nahi Andrau Sabat

Chapter 4

¹( Paribasa tentang Penabur )Dan, Yesus mulai ngajar lagi ngar hiring danau. Bakumpul ire ngaliling Yesus tenga sa kangajoh hio lahui Aye suluk jukung sa ta danau dan maharung.Samantara, ulun ajoh hio,naan ta tane hiring danau.²Dan, Aye ngajar ire ajoh masalah perumpamaan-perumpamaan. Huwang pangajaran-E, Aye sa de wara ge ire,³"Rengey e! Naan erang ka ulun panabur sa tulak de nabur.⁴Maka naan kajadian, rahat aye nabur papire umang sa ratu ta hiring lalan, dan lahui hawi papulu,de kumane.⁵Mehe e lau ta hambau tane sa bawatu sa dohot tane e. Umang hiyo lahuy tumbu dengan cepat gana tane e bakoi lalem.⁶waktu mate andrau samakin mehet laing e, pamule hio mantes awi bakoi bawakat, pamule hio lahui meyang. ⁷Mehe e lau tapenah rikut barundruy. Lalu rikut barundruy hio tumbu de ngpes pamule hio hampe matei, dan pamule hio bakoi mua.⁸Namun mehe e, dan pamule sa maeh dan bahasil mua, bertumbuh samakin hante, sarta bahasil balipat ganda, telum pulu lipat, enem puluh kali lipat, dan saratus kali lipat."⁹Udi hio, Yesus ngantuh," hie sa basilu depakai ngarengei, biarlah aye ngarengei!"¹⁰Pada waktu Yesus kakarep, ulun ta kaliling-E, hayak nihi kadua belas rasul, nane ge aye-E masalah paribasa hio.¹¹ Lahui, Aye mara ge ire," Rahasia karajaan Allah haot de ami ge kayo. Akan tatapi, ge ulun-ulun sa lain, satiap hal sa de kana hampe huang paribasa,¹²supaya, 'Meskipun tau ngindi, ire ngindi tapi bakoi karasa; dan meskipun tau ngarengei, ire ngarengei tapi bakoi mangerti. supaya ire ada batobat dan de ampuni.'''Yesaya 6:9-10( Penjelasan tentang Wini huang Paribasa Panabur )¹³Udi hio Yesus mara ge ire, "Bakoi pahamkah kayo paribasa iti? Kala awe kayo tau mangarti kaluhan paribasa hio?¹⁴Penabur hio manabur firman.¹⁵Ire hio aye lah ulun-ulun sa tempong ta hiring lalan, uneng firman hio de tabur. Waktu ire ngarengi, dengan segala iblis hawi dan nugo firman de tabur ge ire.¹⁶Kalahio lei, ire sa de tabur tatane bawatu ayelah ulun sa ngarengei firman dan lahui narima e nihi sukacita.¹⁷Akan tatapi ire bakoi bawakat tangar huang tenga ire kakarep dan ekat batahan samantara.Katika, hawi kasusahan atau penganiayaan gana firman hio, ire lahui ratu.¹⁸Dan, sa laine naan sa ratu ta pulau rikut ba runrui. Ire naan lah ulun-ulun sa ngarengei firman,¹⁹ tapi gaer ge dunia, hawa napsu akan kasugihan, dan pangakan-pangakan akan hal-hal sa meh e suluk ta helang firman hio dan ngapes e sahinga aye bakoi ngahasilkan uwa.²⁰Namun ire sa de tabur ta tane sa maeh naan lah ire sa ngarengei firman, narimae, dan ngahasil uwa, telu puluh kali lipat, enem puluh kali lipat, dan saratus kali lipat."(Perumpamaan tentang Pelita )²¹Lahui, Yesus bapander gi ire," Bakoikah pelita hio de tunda de hondok ta hapit sabuah gantang atau ta hapit uneng mandre?Bakoikah palita hio sa harus de hondok ta hambau pee palita?²²Sebab,bakoi naan sa de siok sa bakoi de antuh. Udi hio lagi, bakoi naan rahasia inonpun gana hal hio akan dinyatakan.²³Jaka naan ulun sa basilu de pakai ngarengei, elah bo aye ngarengei!"²⁴Lahui, Yesus ngantuh gi ire, "Perhatikan inon sa de rangei ko. Ukuran sa kayo pakai kakan de ukur ge kayo lei. dan masih naan lagi sa akan detambah ge kayo.²⁵Karna hie sa naan, aye kakan deami lagi, tatapi hie sa bakoi naan memiliki, inonpun sa naan tangar aye kakan de ugo neke aye." ( Peribahasa tentang wini )²⁶Udi hio, Yesus mara, "Kerajaan Allah ayelah ngalut erang kaulun manabur wini ta tane.²⁷ Panabur hio mandre dan sele kandrau dan kamalem, dan wini hio malatik dan tumbu. Panabur hio bakoi karasa kalah awe karasae.²⁸Tane hio tau ngahasilkan uwa kakarepe. Mula-mula tunas, udi hio bulire, lalu insoi-insoi gandum tahuang bulir hio.²⁹Katika insoi-insoi gandum hio mihak, ulun hio lahui ngarite ulah waktu panen haot hampe."( Peribahasa tentang Insoi sasawi )³⁰Udi hio, Yesus bapander,"Nihi inon taka halu membandingkan Kerajaan Allah? Atau nihi perumpamaan inon taka halu mambandingkan e?³¹Kerajaan Allah hio ngalut insoi sasawi sa de tabur ta tane, walaupun insoi hio insoi sa paling halus taantara ngaluhan insoi ta bumi,³²tetapi waktu de tabur, insoi hio lahui tumbu dan jari sa lebih hante teke kaluhan pamuletangar kabun, dan palua raan-raan hante sahinga papulu-papulu ta udara tau ngulah hanai ta hapit naungane."³³Dengan memakai ajoh paribasa ngalut hio, Yesus ngabar firman gi ire, sesuai nihi sa derengei ire.³⁴Aye bakoi piji bapander nawan ire tanpa suatu paribasa, tapi aye ngajalas kaluhane nihi kakarepe gi murid-murid-E. ( Yesus Paranai Riwut Barat )³⁵Dan, ta andrau hio, waktu haot sanja Yesus ngantuh ge murit-murit-E,"ayu taka tulak gi sabarang danau,"³⁶Udi nanan ulun ajoh hio, Yesus hayak ire suluk gi jukung uneng Yesus sa naan. Dan, jukung-jukung sa laine sasama nihi Aye.³⁷ Lahui naan kajadian riwut barat sa dahsyat dan galumbang hante ngahantam gi jukung sehinga jukungpun ahire penu lakun ranu.³⁸Namun, Yesus naan takamudi kapal, mandre tahambau undan. Maka, ire ngele-E dan ngantuh ge Aye, "Guru, inon Bakoi parduli amun taka binasa?"³⁹ Udi hio, Yesus sele lahui nyapongar riwut, lahui ngantuh gi laut," Benyem! Tenanglah!" Maka, riwut hio tendo dan lahui benyem.⁴⁰Udi hio, Aye ngantuh gi ire, " Wah inon kayo takut? Inon kayo bakoi ba imanlah?"⁴¹Tamam katakut ire, hiye ulun Hio? Bahkan riwut barat dan laut taat lakun-Aye!"Pasal 4

Chapter 5

¹( Isa kaulun neke Gadara Delapas neke Roh Raat )Hampe ire ta sabarang danau, ta uneng ulun-ulun Gadara.²Katika Yesus minau teke jukung, nihi tiba-tiba erang kulun teke ogang sa sasanaro ulah rah setan manalu Yesus.³Aye muneng ta huang ogang, bakoi naan ulun tahan nuruk e lagi bahkan nihi rantai.⁴Sebab, aye haot tuhuk na huruk nihi rantai dan pee'e napasung, tapi aye mitus rantai e dan napas pasung- e. Bakoi naan erang ka ulun sagagah ngatatau aye.⁵Setiap andrau malem, aye kamiak tangar ogang dan ta bontot dan pabatan tenga e nihi watu.⁶Katika ulun hio ngindi Yesus teke lawit, aye malempat dan manyambah Yesus.⁷Lahui, nelang sambil kamiak nihi lengan mehet aye ngantuh, "Inun masalah kuki nihi Kayo, Yesus, Anak Allah Sa Entukuki? Aku lako teke Kayo demi Allah, ada ngansara kuki!"⁸Sabab, Yesus haot ngantuh nihi aye, "Balualah teke ulun iti, o roh najis!"⁹Lahui, Yesus nane nihi ulun hio, "Hie aran kayo?" Dan, aye ngajawab, "Aran ki Legion karena kami ajoh."¹⁰Aye saulang-ulang lako nihi Yesus supaya ada nulak ire teke pulau hio.¹¹Tangar anai naan iwek ajoh rahat kuman ta rite bontot.¹²Lahui, roh-roh raat hio ngalako nihi Yesus, nelang ngantuh,"Hunyulah kami nihi iwek-iwek de kami tau suluk gi huange."¹³Yesus nuyu e, gana hio roh-roh bakoi maeh hio tulak dan suluk iwek-iwek. kangajoh sa bajumlah kira-kira ruwek ribu hio buyo gi hiring jurang hampe gi danau, lahui leteng tahuang danau.¹⁴Udi hiyo, pangandrey-pangandrey iwek hiyo pakuyo arep e dan mara gi kota dan ge tumpuk. Dan, ulun-ulun balua de ngindi inon sa terjadi.¹⁵Lahui, ulun-ulun hio hawi ge Yesus dan ngindi aye sa neen sa sanaro roh sa raat, sa ampun legion, rahat maharung dan haot balamba, dan aye haot waleng ranai. Dan, ire lei jari takut.¹⁶Lahui, ire sa ngindi e terjadi hiyo mara nihi ulun-ulun kalah awe hal hio panjari e nihi ulun sa sanaro roh raat dan tentang iwek-iwek hio.¹⁷ Gana hio, ulun-ulun mulai lako Yesus de nanan uneng ire.¹⁸Udi hio, tangar waktu Yesus rahat mambai gi jukung, ulun sa neen sanaro ulah roh sa raat hio ngalako de aye tau sama nihi Yesus.¹⁹Tapi, Yesus bakoi nunyu e, sika ngantuh nihi aye,"Mudi bo kayo gi anak puloknai atei ko. Wara nihi ire inon haot Tuhan ulah nihi kayo dan bahwa Tuhan mahi gi kayo."²⁰Lahui, ulun huo tulak mulai ngabar nihi ulun-ulun ta Dekapolis tentang kaluhan sa haot Yesus ulah gi aye. Dan, kaluhan ulun jari wauh. ( Anak Yairus Debangkitkan dan Paribasasa Pangira Depanaranai )²¹Waktu Yesus nyabarang lagi nihi jukung ge sabarang, ulun ajoh bakarumuk ta rite ire-E, dan Aye naan ta hiring danau.²²Lahui, erang kulun kapala sinagoge sa baaran Yairus hawi dan sahaot ngindi Yesus, aye basujut tangar pee e.²³Dan, aye ngalako bujur-bujur nihi Yesus, antuh,"Anak wawei ki sa halus kakan matei. Hawi dan ondok tanggan-Ko de aye tau kana ranai dan welum."²⁴Lahui Yesus tulak nihi Yairus. naan ajoh ulun sa umba Yesus dan ngaliling-E.²⁵Dan, naan isa wawei uwah loloi site salama dua belas taun.²⁶ Aye haot bapire kali kahanangan ulah ajoh dukun, dan haot palua kaluhan harta sa ampun ne , tapi bakoi naan gunai e dan leon e malah batamboh.²⁷Sahaot ngarengei leon Yesus, wawei hio hawi ge Yesus teke lutuk ta penah-penah ulun ajoh dan ngajapai lamba-E.²⁸Wawei hio bapander,"Amun kuki induh nyaput lamba-E bo, kuki sareh ranai,"²⁹Sakatika hiyo lei loloi site ulep dan aye nginam tenga e haot ranai neke reten e.³⁰Yesus lahui karasa teke tenga-E kakarep naan kuasa sa haot balua teka-E. Aye bapaling ta pulau ulun ajoh dan bapander:" Hie sa ngajapai lamba-Ki?"³¹Lahui murid-murid Yesus ngantuh nihi kayo-E," Kayo ngindi karumuk ulun sa ngancap-ngancap-Ko dan Kayo bapander,'Hie sa ngajapai-Ki?"'³² Lahui, ngindi sakaliling de kindi hiye sa haot ngulah e.³³Balalu, sa haot aye karasa inon sa haot terjadi nihi aye, wawei hio jari tarewen. Aye hawi dan basujud ta hadapan Yesus nelang mara gi Yesus kajadian sa tuu e.³⁴Udi hio Yesus ngantuh nihi wawei hio, "Anak-Ki, iman ko sa nyalamat kayo. Tulak bo ta huang damai sejahtera dan ranai bo teke reten ko."³⁵Salagi Yesus masih bapaner, hawilah papire kaulun teke leu pamimipin sinagoge nelang bapaner, "Anak ko haot matei. Uah inon lagi pakaur guru?"³⁶Tagal, Yesus bakoi hakun ngarengei inon sa haot na antuh, Aye ngantuh nihi pamimpin sinagoge hio, "Ada gaer, harap bo."³⁷Lahui, Yesus bakoi nunyu erang kulun gin uma Aye, kacuali Petrus, dan Yakobus, dan Yohanes, puloknai Yakobus.³⁸Lahui ire hampe ta leu kepala sinagoge hio, dan Aye ngini kakicuhan, dan ulun-ulun nangis lei ngana nihi lengan samehet.³⁹Udi hio, katika Yesus suluk, Aye ngantuh nihi ire, "Uah inon kayo kicuh dan nangis? Anak iti bakoi matei, tapi rahat mandre."⁴⁰Tetapi ire kamihi Yesus. Tagal, Aye nunyu ire kaluhan balua dan Aye nuna amah dan ine nakiya hio, nihi ulun-ulun sa hayak Aye, balalu suluk gi ikong uneng nakiya halus hio naan.⁴¹Udi hio na japut-E tangan nakiya hio dan Aye ngantuh nihi aye, "Talita kum!"(Arti e, "Wawei halus, Kuki ngantuh nihi ko, sele bo!")⁴²Nakiya wawei hio lahui mindri dan mulai takia, gana aye haot b aumur ruwe balas taun, dan hinang kaluhan ulun nginam emah.⁴³Lahui Yesus ngami parintah sa tamam nihi ulun tuha nakiya hiyo supaya ada naan isa karasa hal iti, dan ngantuh nihi ire supaya nakiya hio na ami kuta.Pasal 5

Chapter 6

¹Yesus de tolak tangar kota Asale Salanjute, Yesus tulak deke aro dan hampe tangar kata asale, dan murid-murid te umba aye.²Pas andrau sabat hampe, Yesus mulai ngajar tangar sinagoge. Dan, ajoh ulun sa nga rengey ngingkam takjub, dan bapander? Hikmat inon sa de ami ge aye dan mukjizat-mukjizat sa kalah hiyo sa de ulah tangan ne?³Aye yo anak tukang kayu, anak Maria, babuhan Yakobus, dan babuhan Yoses, ingkeng Yudas dan Simon? Lainkah babuhane naan tangar ti sawawey hayak ingkeng taka? Inonkah pulaknai-pulaknai wawai haan tangar ti sameh taka udi yo, ira ta kait dan nihi nguring aye⁴Selanjute, Yesus bapander nahi ire, ta awe-awe bo ulun hormat ingkeng nabi, salain tangar uneng aye kakarep, ingkeng babuhan-babuhane, kakarep, dan tangar leu e kakarep.⁵Maka, Yesus bakoy tau ngulah mukjizat tangar aro selain ngodok tanggan ne tangar entu ulun sa sakit dan paranaye,⁶Dan, aye heran ingkeng ire gana bakoy percaya. Selanjute, aye tulak kaliling nahi tumpuk-tumpuk dan mangajar. Yesus nunyu murid-murid te⁷Selanjute, Yesus nerau dua blas murid te dan ngutus ire ba ruweh-ruweh, dan ngami kuasa atas roh-roh najis.⁸Udi yo aye ngami parintah gi ire de bakoy nunda inon-inon tangar huwang kia ire. Ekat nunda tungkot, bakoy nunda wadai, bakoy nunda tas, bakoy nunda duit huwang hurukan pakewu e.⁹Ekat makai sandal nihi ada pakai ruweh lemba.¹⁰Dan, Yesus bapander ingkeng ire tangar awe bo kaon mambay lue, suluk bo muneng hampe bo kayo balua waleng neke hiyo.¹¹Dan, amun naan uneng sa bakoy narima kayo dan ngarengey kayo, pas kayo tulak de barasih dabu tangar pee ko de tau jeri kesaksian gi ire.¹²Udi yo ire tulak dan ngami barita gi ulun-ulun de batobat.¹³Maka, ire ngusir ajoh pijat dan mengurapi ajoh ulun nihi minyak, sarta paranaiy ire. Herodes Ngarengey Kabar Yesus¹⁴Dan, Raja Herodes haot ngarengey ye, gana aran Yesus haot de kenal dan ulun bapander, Yohanes pembaptis haot bangkit neke antara ulun sa haot matey, maka mujizat-mujizat te bagawi tangar huwang aye.¹⁵Saparu bapander aye Elia, Namun separu bapander aye yo ulun mehe nabi, kalah isa neke ire nabi.¹⁶Akan salain, pas Herodes nga rengey kabar yo, aye bapander Yohanes, sahaot kuki tetek ulu e haat de bangkit kan lagi! Yohanes Pembaptis de Unu¹⁷Bujur, Herodes kakarep sa nunyu ulun de nyaput Yohanes, dan mangorong tangar huwang panjara demi Herodias. Haraw pulok nai aye kakarep, Filipus, gana Herodes naharaw Herodias.¹⁸Gana, Yohanes ba ulang kali ba pander nihi Herodes, bakoy bujur kayo nugo haraw puloknai ko.¹⁹oleh karna hiyo, Herodias ngingkeh dendam ingkeng Yohanes dan kakan ngunu aye, tatapi aye koy iyut.²⁰Gana, Herodes takut ingkeng Yohanes gana aye kataru Yohanes ulun sa bujur dan sa suci, dan Herodes ngalindung e pas Herodes ngarengey Yohanes, aye merasa bingung tapi Herodes rajin ngarengey Yohanes.²¹Namun, hawilah andrew sapas, pas andraw ulang tahun Herodes ma ada kan perjamuan gi pejabat-pejabat etue, perwira-perwira e, dan pemimpin-pemimpin Galilea.²²Pas sa anak wawey Herodias suluk manari, aye parami Herodes dan nihi ire sa maharung sahayak aye. Dan, raja bapander nihi wawey yo, lakolah sa dekana ngakan kaye dan kuki ngamie gi kayo. Bahkan hampe saparu karajaan kuki.²³Dan, Herodes basumpah gi aye, inon bo sa de lako kayo nihi kuki, tau uki nami gikayo, bahkan hampe separuh karajaan kuki.²⁴Dan, wawey yo tulak dan bapander nihi ine'e, kuki harus lako inon? ine'e manjawab, ulu Yohanes Pembaptis.²⁵Dan, waktu hiyo ley ba ancap-ancap, wawey yo hawi gi hadapan Raja dan Pembaptis, kuki kokan lako nihi kayo itiley kayo ngami ulu Yohanes Pembaptis tangar entu baki.²⁶Gana yo, raja ngingkam sedih, gana sumpahe dan ulun-ulun sa kuman hayak aye, aye bakoy iyut nguring wawey yo.²⁷Lohuy, Raya nunyu ngirim isa ulun algojo nihi parintah de nunda ulu Yohanes, lahuy algojo yo tulak dan netek ulu Yohanes tangar penjara.²⁸Selanjute, aye nunda ulu Yohanes tangar entu baki dan ngami nihi wawey yo, dan wawey yo ngami ge ine e.²⁹Dan, pas murid-murid Yohanes ngarengey, ire hawi dan nugo tengga Yohanes dan nondoke ta huwang ogang. Yesus Ngami Panguta Gi Labih Neke Dime Ribu Ulun³⁰Selanjute, ire rasul bakumpul sahayak Yesus dan mara gi aye inon bo sa haot kayo gawi dan inon bo sa haot kayo ajarkan.³¹Dan, Yesus bapander ingkeng ire, ayo taka tulak mangasingkan arep ge uneng sa benyem dan tawire tawelek gana ajoh tengga sa hawi dan tulak, dan de kuman gin ire koy sampet.³²Ubi, yo Yesus nihi murid-murid te tulak mengasingkan tenga nihi jukung ge uneng sa benyem.³³Akan tetapi, ulun ajoh ngindi ire tulak dan katora ire. Dan, ulun ajoh hiyo malempat sahayak-hayak nangkah lalan entu neke ngaluhan kota, dan hawi tangar aro dahulu neke Yesus dan ire murid-murid te.³⁴Ketika Yesus tulak gi hiring danau, aye ngindi ajoh tengalun, dan aye marasa mehi nihi ire gana ire kalah domba sa bakoy naan gembala. Maka, Yesus mulai ngajar ire ajoh hal.³⁵Pasa andrau mulai kamalem, murid-murid Yesus hawi gi Yesus dan bapander, uneng ti uneng sa benyem dan haot penah malem.³⁶Hunyulah ire tulak gi uneng sakaliling dan ge tumpuk-tumpuk de ire tau midi inon bo sa tau de kuta.³⁷Akan tetapi Yesus manjawab, kayo yo sa harus ngami kuta ire. Dan, ire bapander nihi aye, haruslah kami tulak midi waday sa umane ruweh jatuh dinar (200) dan ngami ge ire biar de kuta ire?³⁸Yesus bapander gi ire, naan pire waday sa ampun kayo? tulak dan indi lah? Pas ire haot karasa, ire bapander, dime waday nihi ruweh kenah.³⁹Lalu, Yesus nunyu ire kaluhan de maharung ba kalompok-kalompok tangar entu rikut sa kakuring.⁴⁰Ulun ajoh hiyo maharung ba kalompok naan sa seratus kulun dan naan sa dimempulu kulun.⁴¹Satelah yo, Yesus nugo dime roti dan ruweh kenah yo, nyidik gi langit, aye mander sukur dan mulok-mulok roti hiyo, lahuy aye ngami ge murid-murid te supayo de mayake ga ulun ajoh aye gin ngami-ngami ruweh kenah yo gi kaluhan tenga.⁴²Dan, ire kaluhan kuman hampe wising.⁴³Sataruse, ire nugo dua belas karanjang sa penu nihi sisay roti dan kenah.⁴⁴Dan, naan dime ribu laki sa kuman roti. Yesus Takiya Tangar Entu Ranu⁴⁵Kamudian, Yesus nunyu ka dua balas murid-murid e mambai ge jukung dan tulak ngadahulu e ge sabarang, ge Batsaida, samantara aye nunyu ulun ajoh yo tulak. Setelah.⁴⁶premisi nihi ire, aye tulak ge bontot de badoa.⁴⁷Katika mulai kamalem, jukung naan targar penah danau, dan Yesus kakarep tangar entu tane.⁴⁸Dan, pas ngindi murid-murid e batananju basusah payah gune riwut balawanan arah nihi ire, kira-kira pas jam jaga malem kaepat, Yesus hawi ge ire nihi takiya tangar entu danau dan aye kakan takiya nangkah ire,⁴⁹Akan tetapi, pas ire kindi Yesus takiya ta entu danau, ire manyangka bahwa aye pijat, lahay ire kaminyak,⁵⁰Karna ire kaluhan gindi Yesus dan katakute. Namun, Yesus lahuy bapander nihi ire, dan bapander, tenangbo ti kuki! Ada takut.⁵¹Lalu, aye mambay umba ire ge jukung, dan riwut yo baranai, dan ire embah.⁵²Gana, ire masih mete mamahame tentang mukjizat dime roti yo gana atey ire masih mape. Yesus Paranai Ajoh Ulun⁵³Dan, udi Yesus dan murid-murid e nyabarang, ire tunduk tangar tane Genesaret dan taping.⁵⁴Katika, ire minau neke jukung, ulun lahay kataru Yesus,⁵⁵dan malempat gi kaluhan daerah yo dan mulai nunda ulun sakit tangar entu tilam, ge awe pun ire karengey kabaradaan Yesus.⁵⁶Maka, ge awe pun Yesus suluk gi tumpuk-tumpuk, atau kota-kota atau daerah-daerah ta sakita-e, ire pakading ulun sakit tangar pulau ulun rami dan memohon ge aye supaya ire tau nyaput ujung jubah-e. Dan hiye bo sa nyaput jubah e lahuy ranai.Pasal 6

Chapter 7

¹Balalu, naan ulun-ulun Farisi nutah Yesus sasama nihi papire ahli Taurat sa hawi neke Yerusalem.²Nihi, ire ngindi papire murid Yesus kuman roti nihi tangan sa raat, ayehio tangan sa bakoi de wanau.³Sabab, Ulun-ulun Farisi nihi uras ulun Yahudi bakoi gagaran kuman amun tangan ire bakoi de wanan hampe gi pergelangan tangan gana adat sana japut ire teke datu moyang.⁴Nihi, amun ulun-ulun Yahudi higo hawi teke uneng ulun ajoh, ire bakoi sagaran kuman amun mete de wangau tangan. Nihi, masih ajoh adat sa lain ni sa ire tarime pakai na japut, sameh wanau galas-galas, kusi, bejana-bejana teke tembaga.⁵Udi Hiyo, ulun-ulun Farisi nihi ahli-ahli Taurat nane nihi Yesus, " uwah inon murid-murid-Nyu bakoi welum ngumba adat datu moyang, tapi malah kuman roti nihi tangan raat ?"⁶Yesus mara gi ire, Yesaya banubuat bujur tentang kayo sa munafik, sameh sa tatulis : 'Bangsa iti mahormati kuki nihi wawi ire, tapi atei ire lawit teke kuki⁷Ire manyembah kuki nihi jajong ujah mangajar ajaran parintah-parintah sa na ulah marasia.⁸Selang ngabai Parintah Allah, koyo nyaput kuat adat marasia."⁹Balalu, Yesus gin bapander ga ire, nihi kacerdik kayo ngumpe hunyuan Allah hampe tau mampartahankan adatkayo kakerai.¹⁰Ulah, Musa bapander, ' Hormati ambah kayo nihi ine kayo, nihi, hiye boh sa nyapaambahe nihi ine e harus na hukum matei.¹¹ Tapi, kayo mara amun erang ka ulun mara gi ambahe nihi ine e, inon boh keuntungan sa tau nahaba kayo teke kuki aye hio kurban, Ayehio persembahan.'¹²Balalu, hanyu ayek lagi ngulah inon-inon gi ambahe atau ine e,¹³Nihi, kaliho hanyu haot mambatalkan Firman Allah, nihi adat kayo sa haot turun temurun. nihi kayo ngaulah ajoh hal sameh iti¹⁴Udi hio, Yesus nerau waleng lagi uras ulun balalu bapander gi ire, narangei kuki, kaon uras, nihi pahami leh.¹⁵Bakoi naen sesuatu oun sa teke luar marasia sa huluf ga huang tenga e sa tau mamparaate, tapi inon sa teke marasia sa mamparaate.¹⁶ Amun ereng ka ulun naan basilu pakai ngarengai, biar boh aye ngarengai !¹⁷Balalu, waktu Yesus huluk ga lewu nihi talak nanan ulun-ulun hio, murid-murid nane nihi-aye masalah paribasa hio.¹⁸Nihi Aye bapander nihi ire, inonkah kayo gin bakoi mengerti ? bakoikah kayo karasa inon boh sa teke luar huluk ga huang marasia bakoi tau mampa raate ?¹⁹Ulah, sa huluk hio bakoi huluk ga huang atei , tapi untunge nihi udi hio balua ga huang jamban ( nihi hio, Yesus mara bahwa uras panguta hio halal.)²⁰Balalu aye mara, inun sa balua teke marasia hio sa mamparaate.²¹Awi, teke huang, teke atei marasia timbul pikiran raat, dosa-dosa seksual, Maling ungunu²²Perzinaan,Keserakahan, Kejahatan, tipu daya, hawa napsu , Bahiri, Fitnah, Kesombongan,Nihi Kebingung.²³Uras hal sa bakoi moeh hio hawi ni teke huang marasia, hiolah sa namparaate. ( Iman Seorang Wawei Siro fenisia)²⁴Teke uneng hio, Yesus buan nihi tulak gi daerah Tirus nihi Sidon. Nihi, Aye huluk gi lewu nihi bakoi kakan erang ulung pun sa karasa, tapiaye bakoi tau lepak teke perhatian.²⁵Ancap udi ngarengi tentang Yesus, erang kulun wawei sa nakia wawei sanoro roh maraat hawi nihi sujud te pee Yesus.²⁶Wawei hio ayehio ulun Yunani, lahir te Siro-Fenesia, aye lako gi Yesus de palua setan hio teke anake²⁷Udi hiyo, Yesus mara gi wawei hio, biarlah kawanakia depawising badahulu. Sabab, bakoi maeh ngalop roti ampun kawanakia balalu mantinge gi tahu-tahu.²⁸ Tapi, wawei hio nuwing nihi bapander gi Yesus, Bujur, Tuhan . Tapi, tahu-tahu sa naan ta hapit meja pun kuman tisai kawanakia hio.²⁹Balalu, Yesus bapander nihi wawei hio, sabab kayo bapander iti, kayo tau tulak. Setan hio haot nanan anak kayo.³⁰ Udihiyo, wawei hio waleng gi lewu balalu panalu anake lagi makading te uneng mandre, nihi setan hio haot tulak.( Ulun Sa Marengen Detawas)³¹Udi hio, Yesus balua lagi teke daerah Tirus balalu tulak nangkah Sidon nuju g danau Galilea ta daerah Dekapolis.³²Balalu, ire nunda gi Yesus erangkulun marengen sa maheka bapander. ire lako gi Yesus de ngandak tangan-na hambau ulun hio.³³Udi hio, Yesus nunda ulun hio kakarep teke kumpulan tenga ajoh. Aye nampahuluk kingking-ni gi huang silu ulun hio, nihi udi nura, Aye nyapu-lela ulun hio.³⁴Balalu, Yesus ngindi gi antu langit aye narik hewuk amban nihi bapander "Efata" Sa artie tabusa lei !³⁵Wartu hio lei, silu ulun hio tabuka, hurukan ta lela e talopas, nihi aye tau bapander nihi jelas.³⁶ Nihi, Yesus nguring ire mara kejadian hio gi hiye pun. Tapi, makin tamam aye nguring ire makin tamam lei mamandere.³⁷Ire bujur- bujur kawaoh balalu bapander, aye haot nguluh uras sesuatu nihi maeh. Aye bahkan ngulah ulun marengen ngarengei nihi , ulun bisu bapander.Pasal 7( Hukum Allah Nihi Adat Marasia)

Chapter 8

¹Tangar andaru-andrau hiyo, naan ajoh ulun bakumpul bakoi naan inon-inon nakuta, Yesus nerau ire murid- murid Te balalu bapander nihi ire.²'' Kuki maahi nihi ulun ajoh hio ulah ulun ajoh wayah ti ire haot sasama nihi kuki salawah telu andrau, balalu bakoi naan inon-inon pakai nakuta.³Balalu, amun Kuki nuyu ire mudi gi leu ire huang rahat kalauan, ire sagar pisan huang penah lalan ulah papire teke ire hawi teke lawit."⁴balalu, murid-murid Te ngajawab Aye, "Neke awe erangkaulun tau napawising ire nihi roti tanggar uneng benyem sameh iti?"⁵balalu, Yesus nane gi ire, "Papire roti sa kayo naan?"ire ngajawab,"Pitu roti."⁶Udihio, Yesus nuyu ulun ajoh hio maharung tangar tane, balalu Aye ngalap pitu roti hio, nihi baucap syukur, nihi Aye nampabadah-nampabadah e, nihi ngami gi murid-murid Te pakai manyadia gi ulun ajoh.⁷ balalu, murid-murid lei naan dohot kenah halus. Udi baucap syukur entu aye, Yesus nuyu murid-murid Te pakai nampabagi lei kenah-kenah hio gi ulun ajoh.⁸ulun ajoh hio kuman hampe wising, balalu ire nyimpun tetekan panguta sa tasisa hio pitu karanjang penu.⁹nakira naan epat ribu ulun sa kuman. Udi hio, Yesus nuyu ire tulak.¹⁰balalu Yesus hinang uluk jukung sasama murid-murid Te hampe gi daerah Dalmanuta.(Yesus Nalako Nutui Ciri Teke Syurga)¹¹ulun-ulun Farisi hawi basual nihi Yesus, nelang ngalako Yesus nutui ciri teke surga, de mancobai Aye.¹²udi Yesus mahewuk ambau huang Roh-E, Aye bapander, "Uwah inon generasi iti ngelo ciri? Kuki mara sa sabujure gi kayo, bakoi naan isa pun ciri sa sagar naami gi generasi iti."¹³udihio, Yesus tulak nanan ire, huluk waleng gi huang jukung, balalu tulak mitah gi sabarang.(Sagi Ulun Farisi nihi Sagi Herodes)¹⁴Murid-murid bakoi ingat nunda roti, nihi ekat naan isa roti tangar huang jukung.¹⁵nihi, Yesus bapesen gi ire, "bajaga-jaga! maeh-maehlah tahadap sagi ulun-ulun Farisi nihi sagi Herodes."¹⁶ balalu ire mapakat isa ulun nihi sa lain ulah ire sa bakoi naan roti.¹⁷nihi, udi ngarasa hal hio, Yesus bapander gi ire, "Uwah inon kayo bapander tentang kayo sa bakoi naan roti? inon kayo bakoi lei karasa nihi paham? inon ateinyu natamape?¹⁸ inonkah kayo naan mate, tapi bakoi ngindi? Nihi, naan silu, tapi bakoi ngarengei? bakoi ingatkah kayo,¹⁹waktu Kuki nampabadah-nampabadah dime roti pakai dime ribu ulun, papire ajoh karanjang sa taisi penu nihi tetekan-tetekan panguta sa kayo nakumpulkan?" Ire ngajawab, "rueh balas karanjang."²⁰ "nihi, waktu pitu roti pakai epat ribu ulun hio, papire karanjang sa penu nihi tetekan-tetekan panguta sa de kumpulkan kayo?" Ire ngajawab, "Pitu keranjang."²¹balalu, Aye bapander gi ire, "inonkah kayo tatap mete paham?"(Yesus Nawas Ulun Pehe ta Betsaida)²²Udihio, Yesus nihi murid-murid Te hampe ta Betsaida. Nihi, papire ulun nunda erangkaulun pehe nihi lako gi Yesusagar nyaput aye.²³Yesus balalu nyaput tangan ulun pehe hio nihi nunda aye gi balua teke tumpuk. Balalu, Yesus nura mate ulun pehe hio nihi ngondok tangan-E endu aye. Aye nane gi aye, "Inonkah kayo ngindi sesuatu?"²⁴balalu, ulun hio ngindi gi entu, nihi bapander, kuki ngindi ulun-ulun tapi ire taindi sameh kakau-kakau sa lagi takia."²⁵udi hio, Yesus ngondok tangan-E ta entu mate ulun hio lagi, balalu ulun hio ngabuka mate e, pangindie ranai, nihi aye pun tau ngindi uras nihi nyata.²⁶balalu, Yesus nuyu aye mudi gi leu aye nihi bapander, ada huluk gi huang tumpuk.'(Yesus ayehio Kristus)²⁷udi hio, Yesus tulak, sasama murid-murid Te, gi tumpuk-tumpuk ta Kaisarea Filipi. balalu, tangar penah lalan, Yesus nane gi ire murid nihi bapander gi ire, "Eau ulun-ulun, hie Kuki iti?"²⁸Ire ngajawab, "Yohanes Pembaptis, sa lain ngeau Elia, nihi sa laine isa teke nabi-nabi."²⁹udihio, Yesus nane gi ire, "tapi, menurut kayo, hie Kuki iti?"Petrus ngajawab Aye, "Kayo ayehio Kristus."³⁰nihi, Yesus mampangiat ire pakai bakoi mara gi hie bo tentang Aye.(Mara tentang Kasusah Yesus)³¹udihio, Yesus mulai ngajar murid-murid Te amun Anak Marasia harus kasusah ajoh hal nihi natulak ulah tua-tua Yahudi, iman-iman pangaentu, nihi de unu, udi telu andrau waleng buan.³²nihi, Yesus mara hal iti secara tauka. sabab hio, Petrus narik Yesus gi lepeh nihi nagur-Aye.³³tapi, rahat ngulik nihi ngindi murid-murid Te, Yesus nagur Petrus nihi bapander, "Tulak teke-Ki, oi Iblis! sabab, kayo bakoi mamikir perkara-perkara Allah, tapi perkara-perkara marasia."³⁴Udi hio, Yesus nerau ulun ajoh, nihi murid-murid Te, nihi bapander gi ire, "Amun isaulun kakan umba Kuki, aye harus nulak tengae kakarep, nihi ngangkat salib e, balalu umba Kuki.³⁵ulah, hie bo sa kakan manyalamat nyawa e sagar kajawohane. tapi, hie bo sa kajawohan nyawa e demi Kuki nihi Injil sagar manyalamate.³⁶ulah, inon batuahe isakaulun kahaba uras dunia, tapi kajawohan nyawa e?³⁷inon sa tau isakaulun ami pakai newuh nyawa e?³⁸ulah, hie bo sa mangan ulah Kuki nihi Firman-Ki ta generasi sa bakoi satia nihi badosa iti, maka Anak Marasia lei sagar mangan mengakui ulun hio amun Aye hawi huwang Kemuliaan Ambah-E sasama nihi Malaikat-malaikat sa Barasi."Pasal 8( Pitu Roti Pakai Epat Ribu Ulun Labih )

Chapter 9

¹Udi hio, eau Yesus gi here, aku mawara sabujur e gi kayo,naan ulun sa mindri tangar ina bkaoi sagar matei hampe here kakini kerajaan Allah hawui hamput kuasa e. ( Yesus Nihi Musa , Elia )²Balalu, enem andrau udi hio, Yesus nuna Petrus, Yakobus nihi Yohanes, balalu nuna here kakarab gi gunung sa etu, lalu Yesus baubah ra'i mate tangar hadapan here.³Balalu, lamaa e jari basinar nihi mahilak tu'u. Bakoi naan tukang hampa hilak kain mahilak tangar dunia tau sameh hio.⁴Balalu, timbul tangar hadapan here, Elia hayak Musa, here rahat basurah nihi Yesus⁵Udi hio, petrus ngeau gi Yesus, guru maeh tuu gi kami muneng tangar ina, oboh takam ngulah telu kemah, isa gi kayo isa gi Musa, isa gi Elia⁶Ulah, Petrus bakoi karasa nuing inon ulah here kaluhan takut⁷Balalu, timbul awan nyalungan here, tarangei lei lengan tekei awan hio eau'e iti lah anak ku sa na kalelu, ngarengei boh aye⁸Waktu hio lei, here ngini kawi kawan, bakoi naan hie-hie bo nihi here ekat Yesus.⁹Nihi, waktu here minau tekei gunung, Yesus nunyu here ada mawara gi ulun lain inon sa na ini here, hampe anak murunsia buan nekei ogang.¹⁰Ulah hio, hire negei paneran hio gi here kareb nelang nane-nane inon arti e buan tekei ulun matei.¹¹Balalu here nane tekei Yesus, woah inon ahli Taurat ngeau Elia harus hawi dahulu ?¹²Balalu, eau Yesus gi here, Elia mula hawi dahulu ham pakaeh kaluhane nihi, kalawe sa tatulis tentang anak marunsia bahwa aye harus ajoh ka rara balalu na hina.¹³Tapi, Aku mawara gi kayo, Elia mula haot hawi, nihi here ngaulah aye sameh aheng here, sameh sa ta tulis tentang aye.(Here Murid Bakoi Kiyut Nyandas Roh Raat Tkei erang Kulun)¹⁴Balalu, waktu hio Yesus, Petrus, Yakobus nihi Yohanes waleng ge murid-murid, hire kakini kumpulan tenga ajoh tangar kawi kawan murid-murid hio, balalu hire ahli Taurat rahat ba soal jawab nihi hire.¹⁵Balalu, hinang udi kaluhan kumpulan tenga hio kakini Yesus hire jari ka embah nihi nempat pakai nahalu aye.¹⁶Balalu, Yesus hane tekei here, inon sa rahat na soal jawab kaon nihi ahli-ahli Taurat hio ?¹⁷ Erang kaulun tekei tenga ajoh hio nuing aye, guru aku nu'na nakia laki kuki gi kayo ulah aye sanaro / kasarungan rih sa ngulah aye bisu.¹⁸Amun roh hio tudi tangar aye, aye nyanawu e gi tane nihi aye nampalua busa tekei wawa e, nihi ngaratup di pen e, balalu aye jari kejang. Kuki lako murid-murid nu nulak roh hio, tapi here tatap bakoi kakiyut.¹⁹Balalu, Yesus nuing hire nihi ngeau, oi utus utus sa bakoi ba iman ! pire ka lawah lagi kuki harus muneng nihi kaon ? pire lawah lagi kuki batahan nihi kayo ? Tuda nakia hio gi Kuki!"²⁰Lahui, ire nunda nakia hio gi Yesus. Nihi, waktu roh hio ngindi Yesus, aye balalu ngagagunsang-ngagagunsang nakia hio. Nakia hio la'u gi tane nihi baguling-guling nihi wawa sa nampalua busa.²¹Udihio, Yesus nane teke ambah nakia hio, haot pire kalawah hal iti terjadi tangar aye?" Aye nuing, "teke lagi halus.²²nihi, roh hio haot gaha nawut aye gi huang apui nihi gi huang ranu pakai de nampalenuh aye. tapi, amun kayo kakiyut ngulah katau, kaahi kami nihi awat kami."²³Eyau Yesus gi hire, "amun Kayo tau? Kaluhane hio mungkin ge hire sa percaya."²⁴Hinang ambah nakia hio nangis balalu kamiak, "Aku harap! Awat kabakoi kepercayaanku!"²⁵Waktu Yesus kakini tenga ajoh hawi bakumpul hinang, Aye nyampengar roh hio nelang ngeau gi aye, "kayo roh bisu nihi marengen, kuki nunyu kayo balua neke nakia hio nihi ada suluk lagi!"²⁶Udi kamiak nihi ngagunsang - gunsang nakia hio bahimat, balalu roh hio balua. Nakia hio jari sameh ulun matei balalu tenga ajoh hio ngeau aye matei.²⁷Tapi, Yesus negei tangan nakia hio balalu nampa buan aye, lalu nakia hio mindri.²⁸Balalu, waktu Yesus huluk gi huang lewu, murid - murid e nane teke aye kakareb, "wuah inon kami bakoi kiyut nulake?"²⁹Balalu, Aye ngeau gi ire,"masam iti bakoi kiut balua kacuali ekat nihi doa." ( Yesus Basurah Lagi tentang kapateian-E)³⁰teke aro, Yesus nihi murid - murid-E tulak balalu nangkah daerah Galilea. Balalu, Aye bakoi kakan naan ulun sa karasa.³¹Aye rahat ngajar murid - murid-E nihi ngeau gi ire, Anak Marasia sagar na sarah gi tangan marasia, balalu ire sagar munu Aye. Balalu, udi Aye na wunu, telu andrau udi hio Aye sagar buan.³²Tapi, murid - murid bakoi paham panderan hio nihi takut nane gi Aye. (Perdebatan tentang Siapa yang Terbesar)³³Balalu, Yesus nihi murid - murid te hampe ta Kapernaum. Balalu, udi Yesus muneng tangar huang lewu, Aye nane gi ire, inon sa na surah kayo tangar lalan?³⁴Tapi, ire benyem ulah tangar lalan ire ba soal jawab tentang tentang hie sa paling hante.³⁵ Balalu, Yesus maharung nihi nerau rueh belas murid. Balalu, Aye ngeau gi ire, amun erangkaulun kakan jari sa ka isa, aye harus jari sa narian teke kaluhane nihi gi kaluhane.³⁶Balalu, Yesus ngalap erangkulun nakia halus nihi ngopet mindri ta helang ire. Balalu, nelang ngikup nakia hio, Aye ngeau gi ire,³⁷"Hie boh sa nahalu erangkulun nakia halus sameh iti huang aran Kuki, aye nahalu Kuki. Balalu, hie bo sa nahalu Kuki, bakoi nahalu Kuki, tapi Aye sa nunyu Kuki. (Ulun sa Nulak Setan Huang aran Yesus)³⁸ngeau gi Yesus, "Guru, kami kakini ulun nulak setan huang aran Kayo, balalu kami nguring e ulah aye bakoi uma takam."³⁹Tapi, eau Yesus,"Ada nguring aye ulah bakoi naan ulun sa ngulah katau waoh huang aran-Ku, tau waktu hio lei nyapa nyumpah Kuki.⁴⁰Ulah, hie sa bakoi nawan takam naan, ta tuhi takam.⁴¹Ulah, Kuki ngantuh sabujur e nihi kaon, hiye bo sa ngami kayo erang galas ranu gana kayo uma Kristus, bakoi sagar kajaohan upa e." (Tentang Pangulah Dosa)⁴²"Balalu hie bo sa ngulah erangkulun teke nakia sa percaya nihi Kuki hio ngulah dosa, oboh maeh gi aye amun isa watu kilangan sa hante degantung ta diunge nihi aye na umpe ge laut.⁴³Balalu amun tangan kayo ngulah kayo badosa, tetek bo tangan kayo hio. Oboh maeh gi kayo suluk ge huang welum nihi tangan kutung, tekei nihi rueh tangan suluk neraka, gi huang apui sa bakoi suah pare.⁴⁴Tangar uneng sa ulet e bakoi sagar matei nihi apui e bakoi sagar pare.⁴⁵Balalu, amun pe'e kayo ngulah hanyu badosa, tetek pe'e kayo hio. Oboh maeh gi kayo suluk gi huang welum nihi pe'e kutung, tekei rueh pe'e na tawut ge huang neraka.⁴⁶Uneng sa ulet e bakoi sagar matei nihi apui e bakoi sagar pare.⁴⁷Balalu, amun mate kayu ngulah kayo berdosa, sungkit mate kayo hio. oboh maeh kayo suluk gi Kerajaan Allah nihi isa mate nekei rueh mate na tawut gi neraka.⁴⁸uneng sa ulete bakoi sagar matei nihi apui e sa bakoi sagar pare.⁴⁹Gana, tiap ulun sagar na sira nihi apui.⁵⁰Sira hio maeh, tapi amun sira hio jawoh erang'e, kalawe kayo ngulah aye maerang lagi? Milikilah sira tangar huang tenga kayo kakareb balalu aman boh isa nihi sa lain."Pasal 9

Chapter 10

¹Udi hio, Yesus nanan uneng hio nihi tulak gi daerah Yudea nihi gi subarang hungei Yordan. Nihi, ulun ajoh bakumpul ngarumbung Aye. Nihi, sameh kebiasaan Aye, Aye ngajar ire lagi.²Udi hio, ulun-ulun Farisi hawi gi Aye, nihi kakan ngacobai Aye ire nane, "Inonkah na pabujur erangkulun wane nampasarak haraue?"³Yesus ngajawab ire, "Apa yang Musa perintahkan gi Aye?"⁴Ire bapander, "Musa nuyu erangkulun wane ngulah surat sarak nihi nampasarake"⁵Tapi, Yesus bapander gi hire, awi kakaras atei kayo, Musa nulis parintah iti gi kayo.⁶Tapi, teke muka penciptaan, Allah mancipta ire laki nihi wawei.⁷Ulah hiolah, erengkulun laki sagar nanan ambahe nihi ine e.⁸Nihi karaeh e sagar jari isa daging. Nihi kaliho, ire lain lagi rueh, melainkan isa daging.⁹Jari non sa haot Allah pakisa, ada naan marasia sa nampapisah.¹⁰Udi hio, te huang lewu, murid-murid-e nane lagi gi aye masalah hio.¹¹Maka aye bapander nihi ire, hie boh sa nampasarak haraue nihi ngawin sa lain, ngaulah zina tahadap harau ni.¹²Nihi, amun harau nampasarak wanae, nihi ngawin sa lain, aye ngulah zina." ( Yesus Mamberkati Kawanakia)¹³Nihi, ire nunda nakia-nakia halus gi Yesus de Aye nyaput nakia-nakia hio, tapi murid-murid nyompo ire.¹⁴Tapi, waktu Yesus ngindi e, Aye jari sangit nihi bapander gi murid-murid - e biar boh nakia-nakia halus hio hawi gi kuki nihi ada nguring ire awi kerajaan Allah hiolah ampun ulun-ulun sameh ire.¹⁵Aku bapander sabujare gi kayo, hiye boh sa bakoi nyambut keraajan Allah sameh erengkulun nakia, bakoi sagar sagar iyuh huluk gi huange.¹⁶Udi hio, Yesus ngikup nakia-nakia hio, Aye mambarkati ire nihi nondok tangan- e entu ire.( Ulun Sugih Sa Bakoi Kakan Umba Yesus )¹⁷Balalu, waktu Yesus lagi menyipakan perjalanan-ne, erangkaluan nempat gi Aye nihi balutut te hadepan Aye nihi nane, guru sa maeh, inon sa harus kuki ulah de haba warisan welum sa kekai ?¹⁸Nihi, Yesus bapander gi aye, uwah inon kayo ngeyau kuki maeh ? Bakoi naan erangkaulun pun sa maeh, kecuali Allah kakerai.¹⁹Kayo karasa perintah-perintah : Ada ngaunu, Ada bazina, da maling, ada ngami kesaksian palsu, ada ngakal, hormati ambah nihi une kayo.²⁰Balalu, ulun hio bapander nihi- Aye, guru, kuki haot mamatuhi uras hio teke kuki masih nakia.²¹Tapi, Yesus ngindi gi pamuda hio nihi nganduk kaahi gi aye, nihi bapander gi aye, isa hal sa kurang teke kayo. Tulak nihi batang uras sa ampun kayo, nihi ami gi ulun susah, ata kayo sagar halu harta ta Surga. Balalu, gitialah kayo umba kuki.²²Tapi, pangantuh hio ngulahe Aye mahang aheng nihi ayo tulak nihi sedih sabab aye naan ajoh harta.²³Udihio, Yesus ngindi gi sakitar nihi bapander gi murid-murid- e, tamam maheka gi hire sa sugih de huluk kerajaan Allah !²⁴Murid-murid kakejew nihi panderan- AYe. Tapi, Yesus bapander lagi gi hire, Oi nakia-nakia, tamam mahekae de huluk kerajaan Allah !²⁵Labih maraoh erengkikui unta huluk nagkah luang pilos teke ulun sugih huluk kerajaan Allah."²⁶Murid-murid makin kakejew nihi bapander Isa nihi sa lain, balalu, hiye sa tau na selamatkan ?²⁷Yesus ngindi gi hire nihi ngantuh marasia hal hio bakoi mungkin, tapi bakoi bagi Allah. gana, kaluhan sanaan mungkin bagi Allah.( Upa Ngumba Yesus )²⁸Petrus mulai bapander nihi Yesus, Indi, Kami haot nahan uras sesuatu nihi umba kayo !"²⁹Yesus bapander, kuki mawara sa so bujur ni gi kaon, bakoi naan erang kulun pin ga haot nanan lewu atau puloknai-pulaknai laki atau puloknai-pulaknai waei, atau ine, atau ambah, atau nakia-nakia, atau ume-ume e gana kuki nihi gana injil.³⁰Sa pasa wayah iti bakoi sagar nerime saratus kali lipat lewu-lewu, nihi puloknai-puloknai laki, nihi puloknai-puloknai wawei, nihi ine-ine, nihi nakia-nakia nihi ume-ume nihi panyiksaan nihi pas wayah sa sagar hawi, welum sa kekal.³¹Tapi, ajoh ulun sa pertama sagar jari sa nandrian nihi sa nandrian jari sa pertama. ( Yesus Mawara lagi Masalah kepatan- E)³²Ire rahat huang perjalanan mam'ai gi Yerusalem nihi Yesus takia ta hadapan hire. nihi hire nginam kawaoh samantara ulun-ulun sa nyumba Aye nginam takut. Nihi, Yesus waleng nunda kawan murid-murid- e, Aye mulai mawara ire inon sa sagar tajadi nihi- Aye,³³Antuh- E, Indi, takam rahat mam'ai gi Yerusalem nihi Anak marasia sagar nasarah gi imam-imam pangaentu nihi ahli-ahli Taurat. ire segar, ngahukum- Aye, hampe matei nihi sagar manyarah- AYe gi ulun-ulun bakoi Yahudi.³⁴Ire sagar ngahina- Aye, nura- Aye, nihi ngompek- Aye, nihi ngunu aye. Tapi udi andrau ka telu, aye sagar mam'ai."( Pangalako Yakobus nihi Yohanes )³⁵Udi hio, Yakobus nihi Yohanes, anak-anak Zebedeus hawi gi Yesus nihi bapander, Guru, kami kakan kayo ngaulah gi kamo boh sa kami lako.³⁶Dan, Yesus bapander gi ire inon sa kayo kakan de kuki ulah gi kayo ?³⁷Ire mawara ai Aye, "izinkan erang kulun teke kami maharung te tuhi kawan-nyu balau sa erangkulun tatuhi kawi-nyu huang kemuliaanya-nya."³⁸Tapi, Yesus mawara nihi hire kayo bakoi karasa inon sa kayo lako. Sanggupkah kayo nguot nike galas sa harus kuki oot atan de baptis, nihi baptisan sa baptiskan gi kunci ?³⁹Ire bapander gi Aye, kami sanggup ! Balalu, Yesus bapander nihi ire galas sa kuki oot memang kayo oot, nihi sagar na baptis nihi baptisan sa na baptisan gi kuki.⁴⁰Tapi, de maharung ta tuhi kawan kuki atau ta tuhi kawai-ku bakoi hak kuki de ngamie tapi uneng hio iah gi hire sa haot napasiapkan."⁴¹Ngarengei hal hio, Sapuluh murid sa lain jari sangit nihi Yakobus dan Yohanes.⁴²Balalu, Yesus nerau hire nihi bapander gi ire, " hanyu karasa bahwa ire sa na anggap sebagai pemerintah ulun-ulun bakoi Yahudi ngulah seolah-oleh bakuasa entu ir e nihi pangentu-pangentu makai kakuasaan eentu ire.⁴³Tapi, bakoi saharus e helang kaon. Sebalik e, hiyo boh sa kakan jari hante ta antara kayo harus jari walah kayo,⁴⁴Nihi hiye boh sa kakan jari sa pertama ta penah kaon harus kiri walah teke uras e.⁴⁵Sabab, Anak marasia pun hawi bakoi de nawalah, tapi de ngawalah, nihi de ngami ayawa-ni sebagai tewuhan de gi ajoh ulun."( Yesus Nampakaoh Bartimeus Yang Buta)⁴⁶Udihio, hire hampe ta Yerikho waktu Yesus nana Yerikho sasameh nihi murid-murid- e nihi ulun ajoh, erengkulun pengenis pena arane Bartimeus, anak Timeus, rahat maharung ta pampang lalan.⁴⁷Waktu aye ngarenggei bahwa naan Yesus teke Nazaret, aye pin mulai kamiak nihi bapander, Yesus, Anak Daud, nasayangilah kuki !⁴⁸Balalu, ayoh ulun nagur aye nihi nuyu aye benyeim. Tapi, aye makin kamiak, Anak Daud nasayanglah kuki !⁴⁹Balalu, Yesus tendak lalu bapander, harau aye. lalu, hire pun nerau ulun pehe hio balalu bapander nihi aye nakuatkan ateinyu ! mindri , aye nerau kayo.⁵⁰Sambil ngukao jubahe ulun pehe hio mindri balalu hawi gi Yesus.⁵¹Lalu, Yesus bapander nihi aye, inon sa kayo kakan de kuki ulah gi kayo ? ulun pahe hio ngajawab, Rabi, biarkan kuki ngindi.⁵²Balalu, Yesus mawara gi aye tulaklah. Iman kayo haot nampawaras kayo. rahat hio lei aye haba waleng pangindini, nihi aye ngumba Yesus sapanjang jalan.Pasal 10(Tentang Pasarak)

Chapter 11

¹Yesus huluk gi Yerusalem sameh Raja Dan lahui, katika ire kakan hampe gi Yerusalem, reet Betfage nihi Betania, ta boutok Zaitun, Yesus nunyu ire rueh murid aye,²dan lahui ngantuh lihi ire, bayo lah gi desa sa ta muka kayo, lahui udi hio kayo suluk e, kayo akan panalu sa erang ka ikui keledai sa lagi muda sa na huruk ire, sa mete piji na sungkat uluu. Lahui na lapas ire keledai hio dan tunda ire.³Jika naan ulun sa nane nihi kayo, uah inon kayo sa melaku kan e, antuh e, Tuhan mameru kan keledai hio dan lahui ma ngirim waleng gi iti.⁴Lahui ire tulak dan panalu erang kaikui keledai muda sa na huruk ta pintu, ta bagian luar ta lalau, lahui ire napas e.⁵Papire ka ulun sa mindri tangar nio nane ta ire, uah inon sa na lakukan salenga napas keledai hio?⁶Ire menjawab sameh sa na e au Yesus nihi ire, lahui ulun-ulun hio na biar ire tulak.⁷Dan lahui, ire nunda keledai hio gi Yesus, ngondok jubah ire ta hamau keledai hio, dan Yesus maharung tangar namau e.⁸Dan, aloh ulun membentangkan jubah ire tangar lalau, dan sa lain e manebar jangkeng-jangkeng sa ire tetek teke ume.⁹Ulun ajoh sa takia ta muka sa umba berseru, Hosana, na berkati aye sa hawi dalam atan Tuhan,¹⁰Na berkati lah sa hawi kerajaan huang, data monyang taka Hosana sa ta uneng sa maha entu!¹¹Lalu lahui, Yesus suluk gi Yerusalem dan tulak gi Bait Allah dan udi ngindi segala kaluahane ta kaliling aye, aye tulak gi Betania nihi kararueh belas murid aye ulah andrau haot entu malem. Yesus mangutuk Paung Ara¹²Dan, gi katuui andrau e, katika ire nanan Betania, Yesus merasa kaluwan.¹³Setelah ngindi kakau ara, sa barawen neke lawit, sa udi buyo untuk ngindi jika mungkin naan sesuatu sa tau aye panalu kakau hio, aye bokol panalu inon-inon kecuali raweu-raweu e sebab waktu hio mete musim ua ara.¹⁴Udi hio, Yesus ngantah gi kakau kayu hio, ada lagi ulun sa piji kuman ua teke kayo untuk sa lawah-lawah e, dan murid-murid aye ngarengei e. Yesus tulak gi Bait Allah¹⁵Udi hio, ire hampe ta Yerusalem dan Yesus huluk gi Bait Allah dan mulai ma usir ulun-ulun sa rahat matang midi, ta Bait Allah, aye na balik meja-meja peu nyilis duit, dan kursi-kursi ulun sa matang papulu-papulu merpati,¹⁶dan aye bokoi lagi mengizinkan ulun sa nunda barang-barang nangkah Bait Allah.¹⁷Udi hio, Yesus ngajar ire dan nganteh, bukankah tertulis leuku akan na antuh leu doa bagi kaluhan bangsa? Akan tetapi, kayo akan ma ubah e jari sarang perampok.¹⁸Dan, imam-imam kepala dan ahli-ahli taurat ngarengei e dan ire ngelo cara kla awe munu aye.¹⁹Dan, katika andrau mulai minyeng, Yesus nihi murid-murid aye nanan kota hio. Ngampun iman ta huang Allah²⁰Lahui, kiat-kiat bene katika ire nangkah, ire ngindi kakau ara sa haot karing nihi wakat-wakat e.²¹Petrus ta ingat dan ngantah ga Yesus, Rabi, Indi ! Kakau ara sa kayo kutuk sa jari meang !²²Dan, Yesus nga jawab ire miliki bo iman ta huang Allah.²³Aku ngantuh sa bujur e nihi kayo, hie bo ngantah gi gunung iti, pa kenat lah dan pasawis lah gi huang laut, dan bakoi naan ragu ta huang atei e, tetapi percaya bahwa inon sa na antuh akan terjadi, maka hal hio akan terjadi lei.²⁴Sebab hio, kuki ngantah nihi kayo, inon bo hanyu doakan dan lako bo pucayalah bahwa kayo akan narima maka hal hio aka ha ami gi kayo.²⁵Dan, apa bila kayo mindri dan ba doa, na ampunilah jika kayo nyiok sesuatu nadap ulun, supaya ambah ko sa naan ta huang sorga lei akan ma ampuni kesalahan-kesalahan kayo.²⁶Namu, jika kayo bakoi nga ampuni, Bapa nu sa naan ta sorga bakoi lei akan ma ampuni kesalahan-kesalahan kayo. Pemimpin Yahudi nane tentang kuasa Yesus²⁷Udi hio, ire hawi lagi gi Yerusalem, sementara Yesus takia ta Bait Allah, imam-imam kepala, ahli-ahli Taurat, dan tuha-tuha Yahudi hawi nalu Aye.²⁸Dan, ire ngantuh nihi aye, nihi kuasa inon kayo malakukan e hal-hal hio, atau hie sa ngami gi kayo kuasa untuk melaksana e?²⁹Yesus ngantuh gi ire, kuki akan nane isa pertanyaan gi kayo jawablah kuki, fapo kuki akan mara gi kayo nihi kuasa inon kuki ma laku kan hal-hal hio.³⁰Inonkah baptisan Yohanes ba asal neke sorga atau teke marasia? Jawablah kuki !³¹Ire ma pakat isa nihi sa lain nihi ngantah jaka taka ngantah, lahui uah inon kaon bakoi harap aye?³²Udi hio, jaka taka menjawab, teke marasia? Para pemimpin hio takut nihi ulun ajoh ulah ire kaluhan ma anggap bahwa Yohanes bujur-bujur erang kaulun nabi.³³Udi hio, Yesus ngantah gi ire, meh hio lah kuki, kuki lei bakoi akan mara gi kayo nihi kuasa inon kah kuki malakukan hal-hal hio.Pasal 11

Chapter 12

¹lahui, Yesus mulai basurah nihi ire huang paribasa-paribasa. " Naan ulun sa ampun isa kabun anggur. Aye ngulah pagar tangar kaliling'e, nihi ngadi isa tolong gi miek anggur, nihi ngulah isa menara pengawas. Udihio, aye nampasewa gi pekerja kabun balalu tulak gi luar negeri.²waktu wayah panen, aye ngirim erangkulun walah gi sa ngagawi kabun anggur hio gi narime teke ire hasil kabun aye.³Tapi, ire nyaput walah hio, nihi ngompak aye, lahui nulak aye nihi tangan lawang.⁴ulah hio, ngirim lagi sa lain gi ire, nihi ire ngompak tangar ulu'e, nihi ngulah nampamangan aye.⁵lahui, aye ngirim lagi walah sa lain'e nihi ire ngunu aye. hal iti terjadi gi ulun lain'e, mehe na ompak, nihi mehe de unu.⁶Sa ampun kabun hio masih naan isa lagi, ayehio nakia sa nasayang'e. Akhir'e, aye ngirim anak'e hio gi ire nihi bapander, 'ire sagar ngahormati anak ki.'⁷Tapi, ire ngagapi kabun hio bapander isa nihi sa lain, 'iti adalah waris'e. Ayu, taka ngunu aye balalu warisane sagar gi taka.'⁸Lahui, ire nyaput aye, nihi ngunu aye, lahui nawut aye gi luar kabun anggur.⁹Inon sa sagar na ulah ampun kabun anggur hio? aye sagar hawi balalu ngunu ire sangawi kabun hio lahui ngami kabun anggur aye gi sa lain.¹⁰Mete pijikah kayo ngabaca Kitab Barasih iti :'Watu sa na umpe nihi tukang bangunan haot jari watu penjuru.¹¹Itilah ulahan Tuhan,nihi ulahan iti wa'oh tu'u ta mate taka'?"Mazmur 118:22-23¹²udihio, ire bausaha kakan nyaput-Aye, tapi ire takut nihi ulun ajoh gene ire karasa bahwa Yesus nampe paribahasa hio gi ire. lahui, ire nanan Yesus balalu tulak.(Hal Ngabayar Pajak)¹³Udihio, ire nuyu hawi gi Yesus papire ulun Farisi nihi ulun Herodian gi ngajabak Aye nihi paneran-Aye kakareb.¹⁴Ire hawi lahui ngeau gi Yesus, "Guru, kami karasa bahwa kayo bujur nihi bakoi paduli nihi pendapat ulun lain. Gene, Kayo bakoi ngindi penampilan ulun tapi ngajar lalan Allah sa sesuai nihi kabujur. Inonkah bujur ngabayar pajak gi kaisar atau bakoi?"¹⁵haruskah kami ngabayar atau haruskah kami koi ngabayar? Tapi Yesus, udi karasa akal ire, Aye bapander gi ire " Uwahinon kayo mancobai Kuki? Tunda gi-Kuki dinar nihi elah bo Kuki ngindi'e."¹⁶Lahui, ire nunda e, lahui Yesus bapander gi ire, " Gam'ar nihi tulisan hie kah ti?" Ire ngajawab-Aye, "Gam'ar nihi tulisan kaisar."¹⁷Udihio, Yesus bapander gi ire, "Ami gi kaisar hal sa ampun kaisar nihi gi Alah hal sa jari ampun Allah." Balalu, ire wa'oh gi Yesus.(Tane'an Ulun Saduki gi Manjabak Yesus)¹⁸Lahui, ulun-ulun Saduki, sa nmara bahwa bakoi naan ke ma'mambaian, hawi gi Yesus balalu nane gi-Aye, eau ire,¹⁹"Guru, Musa nulis gi taka bahwa amun erangkaulun, sa naan puloksanai laki, matei nihi nanan erangkaulun harau, tapi bakoi nanan nakia, puloksanai aye sa laki hio naharauu nihi walu hio nihi namuan utus gi puloksanai aye.²⁰Naan pitu puloksanai. puloksanai sa ka isa ngalap erangkaulun harau, balalu waktu aye matei, aye bakoi naan utus.²¹Balalu, puloksanai sa karueh naharau wawei hio, balalu matei bakoi nanan utus. Kalahio lei nihi puloksanai sa katelu.²²balalu, bakoi naan teke ka pitu puloksanai hio sa nanan nakia. akhir teke uras'e, wawei hio lei matei.²³Tangar andrau aye mambai, waktu ire mam'ai, jari harau hiekah wawei hio? Gene, ka pitu puloksanai hio sa haot ngajari aye harau."²⁴Yesus ngajawab ire, bakoikah itilah aheng kayo jari tawang, gene kayo bakoi paham Kitab Barasih atau kuasa Allah?²⁵Gene, waktu ire mambai teke helang ulun matei, ire bakoi naan sa naharau atau nataharau, tapi ire jari sameh malaikat ta surga.²⁶Hal ulun-ulun matei sa sagar mambai, bakoilah kayo ngabaca tangar Kitab Musa, tangar bagian hal pulau rikut kalawe Allah basurah gi aye, 'Kuki ayehio Alah Abraham nihi Allah Ishak, nihi Allah Yakub'?²⁷Aye bakoi Allah ulun matei, tapi Allah ulun welum. Kayo bujur-bujur tawang!"(Huyuan Sa Panga Penting)²⁸Udihio, isa teke ahli Taurat hawi, nihi ngarengei ire basual. Waktu aye kakindi Yesus haot ngajawab ire nihi maeh, maka ire nane gi Yesus, "Huyuan sa awe kah sa panga penting teke kaluhan'e?"²⁹Yesus ngajawab, aturan sa paling ka isa ayehio : 'rengi, oi ulun-ulun Israel! Tuhan Allah taka ayehio ekat isa Tuhan.³⁰balalu, nasayanglah Tuhan Allah kayo nihi kaluhan atei kayo, nihi kaluhan nyawa kayo, nihi kaluhan pikiran kayo, nihi kaluan kakuatan kayo.'³¹nihi sa karueh ayehio : 'Nasayanglah sasama kayo sameh kakareb kayo.' Valliaturan sa labih hante teke iti."³²Lahui, Ahli Taurat hio bapander gi Yesus, "Kayo bujur, Guru. Kayo bujur nihi mara bahwa Aye hio isa, nihi bakoi naan sa lain teke Aye.³³balalu, nasayang-E nihi kaluhan atei, lahui nihi kaluhan paham, nihi kaluhan kakuatan. lahui nasayang samama sameh tenga kayo kakareb, mula labih penting neke uras kurban sa na tutung nihi pangamian.³⁴Udihio, waktu Yesus ngindi ulun hio ngajawab nihi bijaksana, Aye bapander gi aye, "Kayo bakoi lawit teke Kerajaan Allah." udi hio, bakoi naan lagi ulun sa maleh nane gi Yesus.(Kristus Ayehio Tuhan)³⁵Balalu, nelang ngajar tangar Bait Allah,Yesus bapander, kalawe tau ahli-ahli Taurat bapander bahwa Kristus ayehio anak Daud?³⁶Daud kakareb bapander ta huang Roh Barasih,'Tuhan bapander gi Tuanki: harunglah tangar tuhi kawan Kuki, hampe Kuki nondok musuh-musuh-Kayo tangar kapit pe'e-Kayo.' Mazmur 110:1³⁷Daud kakareb bapander Kristus sebagai 'Tuhan'. Jari, kalawe ta'u Kristus ayehio anak aye?" balalu, ulun ajoh ngarengei-Aye nihi sanang.(Sikap tahadap Ahli-ahli Taurat)³⁸Huang pangajaran-Aye, Yesus bapander, "Mamaeh bo nihi ahli-ahli Taurat, sa rajin takia-takia makai jubah ambau nihi rajin narime tabe hormat tangar uneng-uneng rami,³⁹nihi naan uneng maharung ta hormat tangar sinagoge-sinagoge nihi uneng-uneng ta hormat huang perjamuan-perjamuan.⁴⁰Ire sa nyi'au lewu-lewu ire walu nihi sebagai alasan badoa sa ambau-ambau. Ire sagar narime hukuman sa labih mawe'at."(Pangamian Sa Sabujure)⁴¹Udihio, Yesus maharung bahadapan nihi pati pangamian balalu ngndi ulun-ulun sa nampasuluk duit gi huang pati pangamian hio, ajoh ulun sugih sa pasuluk huang jumlah hante.⁴²udihio, erangkaulun walu susah hawi balalu nampasuluk rueh kiping duit logam, sa banilai isa sen.⁴³Balalu, Yesus heran murid-murid-Te nihi bapander gi ire, "Kuki mara sa sabujure gi kayo, walu susah iti haot nampasuluk labih ajoh gi huang pati pangamian hio teke kaluhan ulun lain'e.⁴⁴Gene, ire kaluhan ngami teke kalabihan ire, tapi walu susah hio, ngami teke kasusah'e, ngami uras sa aye ampun, ayehio kaluhan nafkah aye."Pasal 12(Paribahasa Tentang tukang Sewa Kabun Anggur Sa Raat)

Chapter 13

¹Bait Allah kakah Panatumbang Lalu, waktu Yesus nanan Bait Allah, naan murid e antuh Guru, maeh e watu-watu, dan maehe bangunan-bangunan iti.²Dan, Yesus nga jawab e, inon kayo indi bangunan-bangunan sa megah iti? Koi naan isa watu sa kakan muneng ta ambau watu lain e, sa bokoi kakan na patumbang.³Waktu Yesus rahat maharung ta ambau bukit zaitun . sa nadap Bait Allah, Petrus dan Yakobus dan Yohanes dan Andreas nane gi Yesus kakerai.⁴Wara gi kami, song awe hal-hal hiyo kakan terjadi dan inon sa kakan jari tanda ajuhi kaluhan hiyo kakan berakhir?⁵Lalu Yesus mulai antuh gi ire, berhati-hatilah supaya bakoi naan ulun sa manyesatkan kayo.⁶Ajoh ulun sa hawi huang aran ki, antuh akulah dia dan ire kakan menyesatkan ajoh ulun.⁷Katika hanyu nga rengei tentang peperangan pakat hihi berita-berita palakat, ada takut. Hal-hal iti harus ta jadi, tapi pengalis take kaluhane sa niete terjadi.⁸Sebab bangsa akan bangkit nawan bangsa dan kerajaan kakan bangkit nawan kerajaan, dan tajadi gempa bumi tangar papire uneng akan naan lau, itilah tuku hanang take hanang balolos.⁹Namun, waspada lah kayo, sebab ire kakan nyarah kayo gi pengadilan, dan kayo akan de ompak ta sinagoge-sinagoge dan kayo akan mindri ta hadapan sanhedrin raja ulah kuki, sebagai kesaksian gi ire.¹⁰Dan Injil harus panga dahulu de wara ge kaluhan bangsa.¹¹Dan katika ire nunda kayo dan nyarah kayo, ada gaer hihi inon sa harus kayo antuh, tapi antuhlah inon sa na karuniakan gi kayo waktu hiyo ulan bakoi kayo sa bapander melainkan Roh Kudus.¹²Dan isa ulun pulaknai kakan nyarah pulak nai e gi ka pateyan dan ambah gi anake, anak-anak kakan bangkit nawan ulun matueh dan ngunu ire.¹³Dan, kayo de kanarikang ire gana aram kuki, akan tapi, ulun sa tatap ba tahan hampe garis akan de slamatkan. Ulah jahat ulah Kahancuran¹⁴Namun katika kayo ngindi pabinasa sa pules ta uneng sa bakoi se harus e (ulun mabaca tau ngerti), ire sa ta Yudea harus buyo gi gunung.¹⁵Ulun sa naan ta atap leu ada minau atau suluk gi huang lewu de paluwa inon bo sa naan huang lewu.¹⁶Dan ulun sa naan ta ume, ada waleng ngalap jubah e.¹⁷Celakalah ire sa rahat sahuntung dan ire rahat patomo anak-anak e andrau hiyo.¹⁸Ba doalah de hal hiyo ada ta jadi zaman marisak.¹⁹Sebab, pada andrau hiyo ta jadi waktu kasusahan sa hante sa bakoi piji ta jadi sejok ude panatuku sa tahun ulah hampe andrau ti, dan bakoi akan ta jadi lagi,²⁰dan jika Tuhan bakoi mapahinang andrau-andrau hiyo bakoi naan ulunpun sa salamat, akan tapi ulah na pidi, sa haot aye pidi aye ma pahinang andrau-andrau hiyo.²¹Naan ulun sa antuh gi kayo ngindi Kristus ta iti atau aye naan ta aro, ada percaya.²²Ulah mesias-mesias palsu dan nabi-nabi palsu kakan mambai dan ciri-ciri dan ke aneh-anehan sa manyesatkan jaka tau ulun-ulun pilihan.²³Waspadalah ! kuki haot mara kaluhan iti gi kaou sa matee hati-hatilah !²⁴Namun, waktu andrau-andrau hiyo, ta jadi kuasa ka susahan hante mate andrau jari mieng, dan ulan bakoi akan ba sinar.²⁵Bintang-bintang kakan ratu take langit, dan langit kakan gunsong. Yesaya 13:10; 34:4 Panawi anak Marasia²⁶"Udi hiyo, ire kakan ngindi anak marasia hawi huang awan-awan nihi kuasa dan kemuliaan sa hante.²⁷Lalu, aye nuyu malekat-malekat ngumpul sa na pidi take epat arah mete riwut, take ujung-ujung bumi hampe gi ujung-ujung langit.²⁸Balajar lah take paribahasa paung ara, katika raan-raan e haot leme dan rawan-rawan e baluwa, maka kayo karasa musim malaing haot riet.²⁹Same hiyo lai nihi kayo amun kayo ngindi hal-hal iti ta jadi, karasa bo bahwa aye haot rite, ta ambang pintu.³⁰Kuki antuh sa bujur e gi kayo generasi iti bakoi sagar nangkah hampe kaluhan e terjadi.³¹Langit nihi bumi akan nangkah, tapi pirman kuki bakai akan tau nangkah. Waspada nihi Ba jaga-jagah³²"Akan tetapi, tentang andrau atau jam hio, bakoi naan isa kalunpun sa karasa, bakoi lei malekat-malekat ta sorga, bahkan bakoi lei anak ekat Ambah.³³Waspadalah, bajaga-jagalah, sebab kayo bakoi karasa, nangkarawe waktu e akan hawi.³⁴Hal iti sameh ulun sa lagi huang perjalanan, ketika aye nahan leu dan ngami kuasa gi pelayan-pelayan e nihi gawian masing-masing dan nuyu panjaga pintu ba jaga-jaga.³⁵Ulah hio, ba jaga-jagalah ulah kayo bakoi karasa nagkarawe ulun ampun leu hio kakan hawi, inon penah malem, atau rahat manu ma koko, atau kiat subuh.³⁶Ada hampe aye ma dadak hawi dan kahaba kayo rahat mandre.³⁷Inon sa na antuh kuki gi kayo iti, kuki ngantuh gi kaluhan ulun, ba jaga-jagalah.Pasal 13

Chapter 14

¹Andrau Raya Paskah nihi Andrau Raya Roti Bakoi Barasagi sagar nalaksana rueh andrau lagi, imam-imam panga entu nihi ahli-ahli Taurat rahat nupui cara pakai nyaput Yesus nihi tipu muslihat nihi ngunu-Aye.²Ulah, ire bapander, "ada hampe salawah andrau raya terjadi kagabutan ta helang masyarakat."(Yesus Deurapi Nihi Ilau Nawastu)³Sementara Yesus naan tangar Betania, tangar le'u Simon sa Kusta, waktu tangar meja kuman, hawilah erangkaulun wawei nihi isa kusi halus teke watu pualam bahuang ilau harum teke Nawastu sa murni nihi larang. Aye nampabadah kusi hio nihi nasuake gi entu ulu Yesus.⁴Tapi, naan papire ulun sa bapander nihi kesal isa sameh salain, "Uwahinon nampahanyang ilau harum sameh ti?⁵Ulah, ilau iti ta'u debatang 300 dinar labih nihi ta'u naami gi ulun susah." Nihi, ire nyangit wawei hio.⁶Tapi, Yesus bapander, "biar bo aye, Uwahinon kayo nampasusah aye? Aye haot ngulah perbuatan sa maeh pakai-Ki.⁷Ulah, kayo selalu naan ulun susah nihi kayo, angkar awe bo kayo kakan, kayo ta'u ngulah kalakuan maeh pakai ire. Tapi, kayo bakoi sagar selalu naan Kuki.⁸Wawei iti haot ngulah inon sa aye ta'u. Aye mengurapi tenga-Ki labih dahulu pakai pangogangan.⁹Kuki bapander gi kayo sa sabujure, ta awe Injil demara tangar uras dunia, inon sa haot deulah wawei hio lei kakan de pander jari pangingat gi aye."(Pakat Yudas pakai Berkhianat)¹⁰Udihio, Yudas Iskariot, erangkaulun teke rueh balas murid, tulak gi imam-imam panga entu pakai manyarah Yesus gi ire.¹¹Waktu ire ngarengei aye, ire sanang nihi bajanji ngami Yudas duit. Ulah hio, Yudas nupui kesempatan sa maeh pakai ngami-Aye.(Hidangan Paskah)¹²Ta andrau pertama Hari Raya Roti Bakoi Baragi, waktu ire mangorbankan anak domba Paskah, murid-murid Yesus nane gi Aye, gi awe Kayo kehendaki kami tulak pakai nyadia gi-Kayo perjamuan Paskah?"¹³Balalu, Aye nuyu rueh kulun murid-Te nihi bapander gi ire, "tulaklah gi kota, nihi erangkulun laki sa rahat nunda kusi baisi ranu sa sagar nutah kayo. Umbalah aye,¹⁴dan gi awe bo aye suluk, mara gi sa ampun le'u, 'Guru ngantuh : Ta'awe uneng Kuki ta'u perjamuan Paskah hayak murid-murid-Ki?'¹⁵Balalu, aye kakan nutui gi kayo isa ruangan hante ta lantai entu sa haot baparabut nihi siap sadia. Desiaplah perjamuan gi taka tangar anai.¹⁶Udihio, murid-murid tulak balalu hampe ta kota. Tangar anai, ire kahaba sama sa Yesus antuh gi ire, balalu ire nyampadia Paskah.¹⁷Waktu andau malem, hawilah Yesus sasama kareuh balas murid.¹⁸nihi, pas waktu hio ire rahat maharung nihi kuman, Yesus bapander, "Kuki mara gi kayo sa sabujure gi kayo, erangkaulun teke antara kayo, sa rahat kuman sasama nihi Kuki, sagar mengkhianati-Ki."¹⁹Ire mulai deulah sedih nihi bapander gi-Aye isa demi isa, pasti bakoi kuki, kan?"²⁰Yesus bapander gi ire, Aye hio erangkaulun teke rueh balas murid, ulun sa nyolop roti sasama Kuki gi huang mansi.²¹Ulah, Anak Marasia sagar tulak, sameh sa haot tatulis tentang Aye, tapi salakalah ulun sa gene aye Anak Marasia dekhianati! Akan labih ma'eh ulun hio amun aye bakoi piji deanak. "(Pangingat gi Tenga nihi Ira Kristus)²²Waktu ire rahat kuman, Yesus ngalap roti, balalu udi ngaberkati, Aye nampabadah-nampabadah nihi ngami gi ire, nihi bapander, alablah, iti tenga-Ki."²³balalu, Aye ngalap cawan, nihi baucap syukur. Aye ngami gi ire, balalu ire uras ngoot teke cawan hio.²⁴balalu, Yesus bapander gi ire, " itilah ira-Ki, Ira perjanjian, sa decurahkan gi ulun ajoh.²⁵Kuki mara gi kayo sa sabujure, Kuki bakoi sagar ngo'ot lagi hasil teke kakau anggur, hampe saat Kuki ngoot anggur sa bio tangar huang Kerajaan Allah."²⁶Udi banyanyi isa lagu rohani, ire balalu tulak gi Bontot Zaitun.(Murid-murid Yesus sagar Nanan-Aye)²⁷Udihio, Yesus bapander gi ire, "Kayo kaluhan kakan nanan Kuki, ulah naan tatulis,'Kuki sagar nyarang gembala,nihi domba-domba hio sagar tapisah-pisah.'Zakharia 13:7²⁸Tapi, udi Kuki depabuan, Kuki sagar tulak gi Galilea ngadahulu kayo."²⁹Tapi, Petrus bapander gi-Aye, "Sekalipun ire kaluhan nanan-Kayo, tapi kuki bakoi."³⁰Balalu, Yesus bapander gi aye, "Kuki mara sa sabujure gi kayo, malem iti, samete manu jago makoko rueh kali, kayo sagar menyangkal Kuki telu kali."³¹Tapi, Petrus makeng ngajawab, " Sekalipun kiki harus matei sasama Kayo, kuki bakoi sagar manyangkal Kayo!" Balalu, ire kaluhan bapander hal sa sama.(Yesus Tangar Galilea)³²Udihio, hampelah ire ta isa uneng baaran Getsemani, balalu Aye bapander gi murid-murid Te, "Maharunglah tangar ti, sementara Kuki badoa."³³Balalu, Aye nunda Petrus, Yakobus, nihi Yohanes, sasama-Aye, balalu mulai jari tamam takut nihi tertekan.³⁴Lahui, eau-E gi ire, Nyawa-Ki tamam sedih, bahkan hampe kakan matei. Tataplah muneng tangar ti nihi bajaga-jagalah."³⁵ Maka, udi balawit doho, Aye badukut ta entu tane balalu badoa, amun mungkin, saat hio balalu teke pada-Aye.³⁶Balalu, Aye bapander" Abba, Ambah, segala sesuatu mungkin bagi-Kayo. Alaplah cawan iti teke-Kuki. Tapi, bakoi inon sa Kuki kehendaki, tapi inon sa Kayo kehendaki."³⁷Udihio, Aye hawi waleng balalu panalu murid-murit-Te rahat mandre, nihi Aye bapander gi Petrus, Simon, uwahinon kayo mandre? Bakoi ta'ukah kayo bajaga-jaga salawah erang jam?³⁸Bajaga-jagalah nihi badoa supaya kayo bakoi la'u gi huang pencobaan. Roh mula marati, tapi daging maleme."³⁹nihi lagi, Aye tulak balalu badoa nihi maucap panderan sa sama.⁴⁰Dan lagi, Aye hawi balalu panalu ire mandre ulah mate ire tamam weat, nihi ire bakoi karasa harus ngajawab inin gi-Aye.⁴¹Udi hio, Yesus hawi gi katelu kali'e nihi bapander gi ire, "kayo masih mandre nihi istirahat ? Sukup, saat'e haot hawi. indi, Anak Marasia deami gi huang tangan ulun-ulun badosa.⁴²Buanlah, Ayo taka tulak, indi, sa ngami Kuki haot riet."(Yesus Dejaput)⁴³Hinang udi hio, sementara Yesus masih bapander, Yudas, erangkaulun teke rueh balas murid, hawi sasama ulun ajoh hio nihi pedang dan pamantung, dehuyu ulah imam-imam panga entu, ahli-ahli Taurat, nihi tua-tua bangsa Yahudi.⁴⁴Aye sa nyarah haot ngami ire isa ciri, eaue, "Ulun sa sagar kuki siuk, Ayelah Ulun'e. Japut Aye nihi tunda Aye tulak gi leba pengawas."⁴⁵Balalu, waktu Yudas hampe, aye hinag ngariet Yesus balalu bapander, rabi! Balalu, aye nyiuk Yesus.⁴⁶Udihio, ire negei Yesus balalu nyaput-Aye.⁴⁷Tapi, erangkulun teke ire sa mindri, narik pedang nihi nyarang walah iman hante, manetek silu'e.⁴⁸Balalu, Yesus bapander gi ire, inonkah kayo hawi nihi pedang dan pamangkung de nyapu Kuki sameh erangkulun parampok?⁴⁹Satiap andrau, kuki sasama nihi kayo tangar Bait Allah sambil ngajar, tapi kayo bakoi nyaput Kuki. Tapi, iti terjadi supaya Kitab Barasih ta'u de ganapi."⁵⁰Udihio, ire kaluhan nanan-Aye balalu buyo.⁵¹Naan erangkulun pemuda sa umba Yesus, ekat makai kain lenan ta tenga'e. Balalu, ire nyaput aye,⁵²tapi aye nanan kain lenan hio balalu buyo dengan balalu.(Yesus Dehakimi Pemimpin Yahudi)⁵³Udihio, ire nunda Yesus gi Imam Hante. Balalu, kaluhan imam panga entu, tua-tua, nihi ahli-ahli Taurat bakumpul sasama.⁵⁴Balalu, Petrus ngumba Yesus teke lawit, hempe gi muka le'u Imam Hante. Ta anai, aye maharung sasama ire pangawal rahat mampalaing tenga ta riet apui.⁵⁵Ire imam panga entu nihi kaluhan Mahkamah Agama terus nupui kasaksian pakai ngalawan Yesus supaya ire ta'u ngunu-Aye, tapi ire bakoi kahaba inon-inon.⁵⁶Ulah, ajoh ulun ngami kasaksian palsu pakai ngalawan-Aye, tapi kasaksian ire bakoi sasuai isa sama lain.⁵⁷Udihio, papire ulun mindri balalu mara kasaksian palsu pakai ngalawan Yesus, eaue,⁵⁸" Kami ngarengei Aye bapander, 'Kuki sagar mampahancur Bait Allah ulahan tangan marasia, nihi huang telu andrau, Kuki sagar ngabangun sa lain'e, sa bakoi nabuat nihi tangan."⁵⁹Tapi, kasaksian ire bakoi sesuai isa sama lain.⁶⁰Lahui, Imam Hante mindri ta penah-penah ire balalu nane gi Yesus, "Inonkah Kayo bakoi ngami jawaban gi ulun-ulun sa basaksi ngalawan-Kayo?"⁶¹Tapi, Aye tatap benyem nihi bakoi ngajawab. Imam Hante nane lagi gi Yesus balalu bapander, "Inonkah Kayo Mesias, Anak sa Terpuji?"⁶²Balalu, Yesus bapander, "Kukilah Aye, balalu kayo sagar ngindi Anak Marasia maharung ta tuhi kawan Sa Mahakuasa balalu hawi sasama nihi awan-awan ta langit. '⁶³Lahui, nelang mawinsit jubah'e, Imam Hante bapander, "Uwahinon taka masih perlu saksi lagi?⁶⁴Kayo haot ngarengei hinaan. imom keputusan kayo?" Balalu, ire kaluhan ngahukum-Aye nihi hukuman matei.⁶⁵Papire ulun mulai manura Aye, balalu nutup rai-E, nihi nampat-Aye, balalu bapander i-Aye, "Banubuatlah!" Ire pengawal narima-Aye nihi nampar-Aye.(Petrus Bakoi Ngakui Yesus)⁶⁶Balalu, sementara Petrus masih naan ta leba muka le'u Imam Hante, erangkulun walah Imam Hante hawi.⁶⁷nihi, ngindi Petrus rahat mampalaing tenga, walau hio ngindi aye balalu bapander, "Kayo lei sasama Yesus, Ulun Nazaret hio."⁶⁸Tapi, Petrus manyangkal nelang bapander, kuki bakoi karasa nihi bakoi paham inin sa kayo pander." Lahui, aye tulak gi pintu gerbang, balalu manu jago makoko.⁶⁹Walah wawai hio ngindi Petrus lagi balalu mulai bapander lagi gi ulun-ulun sa mindri, "Ulun iti ayehio erangkulun teke ire."⁷⁰Tapi, aye manyangkal lagi. Balalu, bakoi lawah udihio, ulun-ulun sa mindri bapander lagi gi Petrus, "Kayo pasti erangkulun teke ire ulah kayo lei ulun Galilea."⁷¹Tapi, aye mulai nyapa nihi basumpah, "Kuki bakoi karasa ulun sa kayo pander !"⁷²Balalu, manu jago makoko gi karueh kali'e balalu Petrus taingat nihi inin sa haot Yesus pander gi aye, "Samete manu jago makoko rueh kali, kayo sagar manyangkal Kuki telu kali." Lahui, Petrus bakoi ta'u nahan tangis.Pasal 14(Pakat Ngunu Yesus)

Chapter 15

¹Sunsung kiat bujur, imam-imam panga entu ngulah isa kapakat nihi ire tuha-tuha, nihi ahli-ahli Taurat, nihi kaluhan Sanhedrin. Dan, ire nuruk Yesus, nunda-Aye tulak, de manyareh-Aye gi Pilatus.²Lahui, Pilatus nane gi-Aye, " Inonkah Kayo Raja ulun Yahudi?" Balalu, Aye ngajawab, " Kayo sa mara'e."³Udi hio, ire iman panga entu nuduh Yesus pol-polan.⁴Balalu, Pilatus nane "Inonkah kayo bakoi ngajawab aye ? indi, papire ajoh tuduhan ire de ngalawan_Kayo."⁵Tapi, Yesus bakoi lagi ngajawab sehingga Pilatus kawauh.(Yesus nihi Barabas)⁶Waktu Andrau Paskah, Pilatus biasa mampabebas pakai ire erangkulun tahanan sa ire lako.⁷balalu, naan erangkulun baaran Barnabas haot detahan sasama ire pembarontak sa ngunu huang waktu pemberontakan.⁸Ulun ajoh hawi balalu mulai lako gi Pilatus de ngulah sameh kebiasaan sa aye ulah gi ire.⁹Balalu, Pilatus ngajawab ire nihi bapander, "Inonkah kayo kakan supaya kuki mampabebas gi kayo Raja ulun Yahudi iti?"¹⁰Ulah, aye karasa bahwa ire imam panga entu haot manyarahkan Yesus ulah bahiri.¹¹Tapi, imam-imam panga entu malah mangurapi ulun ajoh pakai lako Pilatus mampabebas Barabas.¹²Lahui, Pilatus bapander lagi gi ire, "Jari, inon sa harus kuki ulah nihi Ulun sa kayo antuh Raja ulun Yahudi iti?"¹³Balalu, ire kamiak-kamiak lagi, "Salibkan Aye!"¹⁴Udihio, Pilatus bapander gi ire, "Uwahinon? Kajahatan inon sa haot Aye ulah?" Tapi, ire kamiak-kamiak labih mehet lagi, "Salibkan Aye!"¹⁵Ulah kakan mamuaskan aheng ulun ajoh, Pilatus mampabebaskan Barnabas gi ire, nihi udi nyambuk Yesus, aye nyarahkan-Aye pakai desalibkan.(Yesus Dekea nihi Desiksa)¹⁶Balalu, ire prajurit nunda Yesus huluk gi istana, ayehio gedung pengadilan, nihi ire nerau kaluhan pasukan bakumpul.¹⁷Lahui, ire makai-Aye jubah ungu, nihi udi mapundru sebuah mahkota barunrui, ire makai'e gi Yesus.¹⁸Udihio, ire mulai mara tabe gi-Aye, "Tabe, Raja ulun Yahudi!"¹⁹Balalu, ire ngompak ulu-E nihi isa paring balalu nura-Aye, lahui dukud nyembah-Aye.²⁰Udi ire ngalahulut Yesus, ire ngalapas jubah ungu teke Yesus, balalu nyuluk lamba Aye kakareb. Lahui, ire nunda Yesus kaluar de nyalipkan-Aye.(Penyaliban Yesus)²¹Balalu, ire maksa ulun sa rahat mitah, Simon ulun Kirene, sa rahat hawi teke tumpuk, ambah teke Aleksander nihi Rufus, de mikul salib-Aye.²²Lahui, ire nunda Yesus gi uneng baran Golgota, sa arti'e "Uneng Tengkorak."²³Ire ngami-Aye anggur bacampur mur, tapi Aye bakoi nugo.²⁴Udihio, ire nyalib Aye lahui nyabagi lamba-Aye ta helang ire, sambil manting undian de menentukan bagian inin sa ta'u dealap ulah asing-asing.²⁵Balalu, waktu hio jam katelu ketika ire nyalip-Aye.²⁶nihi, tulisan mengenai tuduhan tahadap yesus detulis, "Raja Ulun Yahudi."²⁷Lahui, ire nyalib rueh ulun parampok sasama nihi-Aye, erangkulun ta tuhi kawan-Aye nihi erangkulun ta tuhi kawi-Aye.²⁸Jari, tergenapilah Kitab Barasih sa mara, "Nihi, Aye tahitung ta helang ulun-ulun durhaka."²⁹Udihio, ulun-ulun sa rahat mitah ngahujad Yesus sambil ngakilik ulu ire balalu bapander, "Oi! Kayo sa sagar pajujuh Bait Allah nihi ngabangun'e waleng huang telu andrau,³⁰salamatkanlah tenga-Kayo kakareb nihi minaulah teke salib!"³¹Kalahio lei iman-iman panga entu, sasama nihi ire ahli Taurat, nge'a Yesus nihi bapander isa sama lain, "Aye manyalamatkan ulun lain, tapi Aye bakoi ta'u manyalamatkan tenga-Aye kakareb!³²Biar bo Mesias, Sang Raja Israel, wayah ti minau teke salib supaya taka ta'u ngindi nihi percaya." Ire sa desalibkan sasama nihi Yesus lei mencela Aye.(Kapatean Yesus)³³Waktu jam kaenem, terjadi kegelapan ta kaluhan tane hio hampe pada jam kasu'ei.³⁴Waktu jam ka-9, Yesus kamiak nihi bapander sa mehet, "Eloi, Eloi, lama sabakhtani," sa arti'e "Allah-Ku, Allah-Ku, uwahinon Kayo nanan Kuki?"³⁵Balalu, udi ngarengei aye, papire ulun sa mindri ta rite-Aye bapander, "Indi! Aye nera'u Elia."³⁶Lahui, erangkulun malempat, nihi ngisi erang spons nihi anggur asem, balalu pakuneng ta isa paring, nihi ngami'e gi Yesus de ko'ot, sambil bapander, "Elah bo taka ngindi inonkah Elia sagar hawi de pakinau Aye ."³⁷Udihio, Yesus bapander nihi suara mehet balalu ngitus hewuk terakhir-E.³⁸Waktu hio, tenda Bait Allah winsit jari rueh, teke ambau hampe gi leba.³⁹Balalu, waktu pamimpin pasukan, sa mindri nadap Yesus, ngindi kalawe Yesus ngitus hewuk terakhir-E, aye bapander, "Bujur, ulun ti ayehio Anak Allah !"⁴⁰Ta anai lei naan papire wawei sa ngindi teke lawit, de helang ire ayehio Maria Magdalena, Maria ine Yakobus Muda nihi Yoses, serta Salome.⁴¹WAktu Yesus naan ta daerah Galilea, ire nutah Aye nihi ngalayani Aye. Nihi, ta anai naan ajoh wawei lain'e sa hawi sasama Yesus gi Yesusalem.(Ngogang Yesus)⁴²Waktu andrau haot malem, ulah andrau hio ayehio Andrau Persiapan, ayehio andrau samete andrau Sabat,⁴³Yusuf ulun Arimatea hawi, erangkulun anggota Majelis Habte sa dehormati, sa tenga'e lei ngandrei-ngandrei kehawian Kerajaan Allah, nyangkaleh tenga nihi tulak gi Pilatus balalu lako tenga Yesus.⁴⁴Pilatus kawa'uh ngarengei bahwa Yesus haot matei. Aye nerau pemimpin pasukan nihi nane Yesus haot matei.⁴⁵Udi Pilatus karasa teke pamimpin pasukan, aye ngami mayat hio gi Yusuf.⁴⁶Balalu, Yusuf midi kain lenan nihi pakinau mayat Yesus, udi ngabungkus-Aye huang kain lenan hio, aye mampakading-Aye ta huang ogang sa dekadi ta bontot watu. Balalu, aye ngaguling sebuah watu gi banawang huluk ogang.⁴⁷Maria Magdalena nihi Maria ine Yones ngindi uneng mayat Yesus depakading.Pasal 15(Yesus Ta Muka Pilatus)

Chapter 16

¹Dan, waktu andrau Sabat haot nangkah, Maria Magdalena, Maria ine Yakobus, serta Salome, haot midi rempah-rempah sehingga ire induh tulak dan ngaminyak Yesus.²Sunsung kiat ta andrau pertama minggu hio, waktu mate andrau hulet, ire hawi ge ogang.³Ire bapaner sama ire, "Hie sa induh ngaguling watu hio nike banawang ogang?"⁴Namun, udi ngindi gi entu, ire ngindi watu kangante hio haot de galing.⁵Dan, udi suluk ge huang ogang, ire ngindi erangkulun pamuda sapakai jubah mahilak rahat maharung ta tuhi kawan, dan ire embah.⁶Lahui, aye ngantuh ge ire, "ada embah, kaon ngelo Yesus ulun Nazaret sa haot na salib. Aye haot mambai. Aye bakoi naan tanggar ti. Indi tanggar uneng ire sapakading Aye.⁷Akan tetapi, tulaklah, antuhlah ge murid-murid-E dan gi Petrus bahwa Aye rahat ngadahulu kaon ge Galilea. Anggar anai, kayo bakahalu Aye, ngalut sadewara-E ge kayo."⁸Udi hio, ire balua dan buyo neke ogang gana ire tarewen, dan ire bakoi ngantuh inon-inon ge hie bo gana ire tamam katakut e. [Dan, kaluhan sa haot dehunyu supaya ire mara ge Petrus lawan kawal e, ire mara e singkat bo. Udi hio, Yesus kakarepe sanun yu ire neke Timur hampe ge Barat, de mara kabar sa maeh dan sabakoi induh binasa tentang keselamatan kekal. Amin. ]( Yesus Nyantarang Arepe ge Murid-Murid-E )⁹Waktu Yesus mambai susung kiat ta andrau pertama huang minggu hio, Tuku e Aye hulet ge Maria Magdalena saneke aye Yesus lahui pakuyo pitu roh raat.¹⁰Aye lahui tulak de mara ge ire sa hayak Yesus, sementara ire rahat berduka dan nangis.¹¹Dan waktu ire ngarengei bahwa Yesus welum dan haot de indi ulah aye, ire bakoi percaya.¹²Udi kajadian hio, Yesus hawi ge ire huang rupa salain rahat ire rueh takia ge tumpuk.¹³Lahui, ire waleng de mara ge ire salain, tapi ire salain bakoi percaya.( Yesus Bapaner lakun Murid-Murid )¹⁴Udi hio, Aye hawi kakarep ge sabalas murid-E rahat ire maharung kuman dan Aye nagur ire gana ire bakoi percaya dan makeng. Sebab, ire bakoi yakin ge ire sa haot ngindi Aye udi aye muan.¹⁵Dan, Aye ngantuh ge ire, "Tulaklah ge kaliling dunia dan waralah Injil ge kaluhan ciptaan.¹⁶Hie sa haot percaya dan haot de pandrus cagar de selamatkan, tapi hie sa bakoi percaya cagar dehukum.¹⁷Dan, tanda-tanda iti kakan umba ire sa percaya: Huang aran Kuki ire kakan pakuyo roh-roh raat; ire kakan bapaner pakai bahasa-bahasa bio;¹⁸ire kakan nyaput nipe, de ire ko'ot wisa sa ta'u pakatei, tapi ire bakoi ta'u celaka; ire kakan nondok tangan ta hambau ulun-ulun sa bareten, dan ulun-ulun hio ta'u ranai." ( Yesus Pakenat ge Surga )¹⁹Lahui, udi Tuhan Yesus ngantuh ge ire, Aye pakenat ge surga dan maharung tuhi kawan Allah.²⁰Lahui, ire tulak dan berkhotbah ta awe-awe, sementara Tuhan bagawi sasama ire dan de pakuat firman-E nangkah ciri-ciri sa umba-e.Pasal 16( Kabar Yesus Mambai )

Luke

Chapter 1

¹Haot ajoh ulun bausaha nyusun isa catatan gene kajadian-kajadian sa haot jari tangar penah-penah takam, ²sameh hal e catatan sa haot na hampe napot takam ulah ulun-ulun sa nekei asal e haot jari saksi mate nihi pemberita Firman. ³gene kuki haot mempelajari kaluhan e nihi teliti tekei awal,maeh bo kuki lei manulis e secara ba ururtan napot kayo,ui Teofilus sa mulia, ⁴mat kayo kiuh ngarasa sa wuah gene hal-hal sa haot na ajarkan napot kayo."pawaraan gene Yohanes Pembaptis⁵Tangar wayah pemerintahan Herodes,Raja Yudea,naan erang kulun Imam bangaran Zakharia sa baasal tekei kelompok imam Abia.Harau e ba asal tekei katurunan Harun,balalu aran e Elizabet. ⁶Zakharia nihi Elizabet aye hio ulun-ulun sa wuah tangar mate Allah.here welum bakoi naan cacat e susuk nihi kaluhan hukm nihi aheng Allah. ⁷Tapi,here bakoi naan anak gene Elizabet mandul balalu kararue e haot matueh.⁸Katika hampe gilir rombongan e mat batugas,Zakharia haba tugas mat jari Imam tangar hadap Allah. ⁹Manurut kebiasaan keimaman,Zakharia ta pidi nangkah undian mat suluk gi huang Bait Allah balalu nutung ukupan. ¹⁰Tangar wayah ukupan na persembahkan,kaluhan umat ba lako doa tangar wading.¹¹Salenga,malaikat Tuhan nyantena areb e napot Zakharia palus mindri tangar kawan alter ukupan. ¹²Katika kakini Malaikat hio,Zakharia jari saketek palus takut tuu. ¹³Tapi,malaikat hio ngeau napot aye,"ada takut,Zakharia,gene lako doa nu haot na rengei.Harau nu,Elizabet,sagar nganak erang kulun laki mat gi kayo balalu kayo sagar nampa ngaran e Yohanes.¹⁴Kayo sagar basuka cita nihi basanang atei,balalu ajoh ulun lei sagar umma basukacita ulah kelahiran e. ¹⁵Aye sagar jari hante tangar hadap Tuhan balalu bakoi sagar ngoot anggur atawa ngoot pangoot sa mehet lain e.hampe,nekei huang wuntung ine e aye sagar na tampenu ulah Roh Kudus¹⁶Aye sagar ngulah ajoh ulun Israel waleng napot Tuhan,Allah here. ¹⁷Aye sagar takia dahulu tekei Tuhan nihi Roh palus kuasa Elia,`mat ngulah atei here ambah-ambah waleng napot anak e,`Aye lei sagar ngulah ulun-ulun sa bakoi nuu mat waleng napot hikmat ulun-ulun wuah.nihi sameh hio,aye nampa siap umat sa haot na sadia kan napot Tuhan."¹⁸Zakharia ngeau napot Malaikat hio,"kalawe kah kuki sagar karasa gene hal iti?gene,kuki iti haot matueh nihi harau ku lei haot matueh." ¹⁹Malaikat hio nuing,"kuki aye hio Gabriel,malaikat sa mindri tangar hadap Allah. Kuki na utus mat bapander napot kayo balalu nampe kabar maeh iti napot kayo. ²⁰Tapi,wayah iti rengei bo!kayo sagar jari muna balalu bakoi kiuh bapander hampe tangar andrau katika hal-hal iti jari gene kayo bakoi harap nihi paneran kuki,sa sagar na genapi tangar waktu e."²¹Helang hio,umat ngandrei Zakharia.here nane-nane wuah inon Zakharia muneng lawah tuu tangar Bait Allah. ²²Katika balua,Zakharia bakoi kiuh bapander napot here.here lei karasa bahwa Zakharia haot kakinni panginni tangar Bait Allah gene aye tarus-tarusan ngulah kode napot here,tapi bakoi kiuh bapander. ²³Udi helang wayah tugas keimaman e galis,mudi lah Zakharia gi lewu e.²⁴Udi kejadian hio,Elizabet sawuntung balalu nyiok areb e salawah dime wulan.aye ngeau, ²⁵"iti lah sa haot na ulah Tuhan napot kuki.aye memperhatikan kuki nihi ngahapus aibku tekei helang ulun ajoh."Pawaraan gene Yesus Kristus²⁶Tangar wayah Elizabet sawuntung enem wulan,Allah mengutus malaikat Gabriel gi isa kota tangar wilayah Galilea sa bangaran Nazaret. ²⁷Aye na ututs mat nalu erang kulun wawei bujang sa rahat batunangan nihi laki sa bangaran Yusuf,katurunan Daud.ngaran wawei bujang hio Maria. ²⁸Balalu,malaikat hio hawi napot Maria palus ngeau,"Tabe,ui kayo sa na berkati!Tuhan hayak kayo." ²⁹ngarengei antuhan hio,Maria jari dodor,aye nane-nane huang atei e gene arti tabe hio.³⁰Malaikat hio ngeau napot aye,"ada takut,Maria,gene Allah haot ngami kasih Karunia E napot kayo. ³¹rengei bo,kayo sagar sawuntung balalu nganak erang kulun nakia laki,balalu kayo sagar ngulah aran E Yesus. ³²Aye sagar jari hante balalu sagar na antuh anak Allah Sa Panga Entu.Tuhan Allah sagar ngami Aye takhta Daud,itak uyut E. ³³Aye sagar memerintah entu keturunan Yakub mat gi kalalawah e balalu kerajaan E bakoi sagar piji galis."³⁴Balalu,Maria ngeau napot Malaikat hio,"kalawe hal iti sagar jari padahal kuki mete namane?" ³⁵Malaikat hio nuing palus ngeau napot aye,"Roh Kudus sagar hawi entu kayo balalu kuasa Allah sa Panga Entu sagar nyanungen kayo.hio lah gene e,nakia sa sagar lahir hio aye lah kudus balalu na antuh Anak Allah.³⁶Balalu,karasalah bahwa Elizabet,pulaksanai nu hio,rahat sawuntung lei ta umur matueh e.aye sa sadi na antuh mandul,wayah iti haot sa wuntung sa lawah enem wulan. ³⁷Gene,bakoi naan hal sa mustahil napot Allah." ³⁸Balalu,Maria ngeau,"sabujur e,kuki iti hamba Tuhan.jari lah napot kuki sameh sa na antuh nu hio."Udi hio,Malaikat hio tulak nanan aye."Maria ganta Elizabet³⁹Ta andrau-andrau hio,Maria basiap-siap mat hinang tulak gi daerah pegunungan,gi isa kota tangar Yudea. ⁴⁰Aye suluk gi lewu Zakharia balalu ngami tabe napot Elizabet. ⁴¹katika Elizabet ngarengei tabe tekei Maria,nakia tangar huang wuntung e nampetu balalu Elizabet na tampenu Roh Kudus.⁴²Udi hio Elizabet kamiak nihi lengan mehet,"na berkati lah kayo tangar helang kaluhan wawei,balalu na berkati lah wua kandungan nu. ⁴³Hie kah kuki iti hampe ine Tuhan ku hawi napot kuki? ⁴⁴Bujur,katika lengan nu tabe nu hampe gi silu ku,nakiia huang wuntung ku nampetu gene sanang. ⁴⁵berbahagia lah aye sa harap bahwa inon sa na antuh Tuhan napot aye sagar na tampa genep."Pujian Maria napot Allh⁴⁶Balalu,bapanderlah Maria,"jiwa ku memuliakan Allah, ⁴⁷balalu Roh ku basuka cita ta huang Allah,juru selamatku.⁴⁸Gene,Allah haot ngahitung hamba E sa hina iti.rengei lah,mulai wayah iti palus kalawah e,kaluhan turunan sagar ngantuh kayo berbahagia. ⁴⁹Gene Aye Sa Pangakuasa haot ngulah hal-hal sa hante napot kuki,nihi kuduslah aran E.⁵⁰Rahmat E na ami tekei generasi napot generasi,napot ulun-ulun sa takut sagar Aye. ⁵¹Aye haot nutui kuasa E nihi tangan E.Aye nampisah-pisahkan ulun sa sombong huang pikiran atei e.⁵²Aye nampinau here penguasa tekei takhta here,balalu nanan ulun-ulun sa imme atei e. ⁵³Aye haot namising ulun sa kaluan nihi sa maeh,tapi nyanulak ulun sa sugih nihi tangan lawang.⁵⁴Allah haot ngami pangawat napot Israel,hamba E,gene ngitung rahmat E. ⁵⁵sameh awe sa haot na natuh e napot itak uyut takam,napot Abraham nihi katurunan e mat gi kalalawah e."⁵⁶Balalu,Maria muneng baya Elizabet kira-kira telu wulan lawah e,balalu aye mudi gi lewu e."kelahiran Yohanes Pembaptis ⁵⁷wayah iti hampe lah waktu e gi Elizabet mat nganak balalu aye nganak erang kulun nakia laki. ⁵⁸here tetangga nihi babuhan e ngarengei bahwa Tuhan haot nutui rahmat E sa hante napot Elizabet,balalu here umma bersuka cita hayak nihi aye.⁵⁹Tangar andrau sa ka walu,here hawi lepuh nyunat nakia hio.here ngahengnampangaran nakia hio Zakharia,sameh aran amah e. ⁶⁰Tapi,ine e ngeau,"bakoi,aye sagar natampa ngaran Yohanes." ⁶¹ulun-ulun hio ngeau napot Elizabet,"bakoi naan erang kulun lei ta helang pulaksanai atei nu sa tampa ngaran nihi aran hio."⁶²Udi hio,here ngami kode napot Zakaria mat nane tekei aye,aran inon sa kakan na ami e napot anak e hio. ⁶³Zakharia ngalako isa kua papan tulis,balalu manulis sameh iti:"Aran e Yohanes."Balalu,kaluhan ulun jari dodor.⁶⁴wayah hio lei,wawa Zakharia ta ukan nihi lela e talapas.Aye lei mulai bapander nihi memuji Allah. ⁶⁵Kaluhan tetangga here jari takut nihi kejadian iti jari bahan pamaneran ta kaluhan desa perbukitan Yudea. ⁶⁶Balalu,kaluhan ulun sa ngarengei hal iti jari ba tane-tane huang atei here,"sagar jari inonkah nakia iti narian e?"Gene,tangan Tuhan ngahayak e."Zakharia memuliakan Allah⁶⁷Zakharia,amah Yohanes,na tampenu Roh Kudus lei balalu banubuat,eau e, ⁶⁸"terpujilah Tuhan,Allah Israel gene Aye haot melawat nihi newuh umat E.⁶⁹Aye haot nambuan tandruk keselamatan mat gi takam tekei katurunan Daud,hamba E, ⁷⁰sameh sa Aye Firmankan nangkah wawa nabi E sa kudus tekei sadi hurap ⁷¹mat takam na selamatkan tekei musuh-musuh takam,nihi tekei tangan kaluhan ulun sa marikang takam.⁷²Aye ngulah mat nutui rahmat itak uyut takam,nihi gene Aye ngingat sagar perjanjian E sa kudus, ⁷³aye hio sumpah sa na antuh napot itak uyut takam,Abraham, ⁷⁴Bahwa takam sagar na bebaskan tekei musuh-musuh takam mat takam kiuh melayani E nihi bakoi naan takut, ⁷⁵Huang kekudusan nihi sa wuah ta hadapan E,sa umur welum takam.⁷⁶Balalu kayo,anakku,sagar na antuh Nabi Allah Sa Panga entu,gene kayo sagar takia ngadahului Tuhan,mat mempersiapkan lalan mat gi Aye. ⁷⁷Mat ngami pamahaman gene keselamatan napot umat E nangkah pengampunan entu dosa-dosa here.⁷⁸Gene rahmat nihi ahi lelu Allah takam,cahaya mate andrau sagar nyatarang takam tekei uneng amau ⁷⁹Mat nyantarang here sa muneng huang ka mieng nihi sa muneng huang bayang-bayang pampatei,mat nunda pee takam nutah gi lalan damai sejahtera."⁸⁰Balalu,nakia hio tumbu magin hante,nihi magin gagah ta huang Roh.Aye muneng tangar pulau haket hampe wayah e hampe mat nyantarang areb e napot bangsa Israel.

Chapter 2

¹Tangar wayah hio,Kaisar Agustus nampa lua perintah mat na ulah sensus napot kaluhan penduduk tangar seluruh dunia. ²iti lah sensus penduduk sa ka isa na ulah katika Kirenius jari gubernur ta Siria. ³Balalu,kaluhan ulun waleng gi kota asal here asing-asing mat ngadaftar areb e.⁴Yusuf lei nanan Nazaret,kota ta Galilea,balalu nuju Yudea,gi kota Daud sa na antuh Betlehem,gene aye baasal tekei garis katurunan Daud, ⁵mat aye na daftar kan hayak nihi Maria,tunangan e,sa rahat sa wuntung.⁶Katika Yusuf nihi Maria naan tangar Yerusalem,hampe lah wayah e gi Maria mat nganak. ⁷Maria lei nganak nakia laki e sa panga tueh.aye mungkus e nihi kain salampin balalu nampa kading e tangar huang dulang gene bakoi naan kamar gi here uneng bamalem."here gembala ngini awau Yesus⁸Tangar daerah sa sameh,naan papire gembala sa muneng tangar pulau haket mat ngajaga kawan domba here ta andaru kamalem. ⁹salenga,Malaikat Tuhan mindri tangar riet here balalu kemuliaan Tuhan bacahaya ta kaliling here hampe here takut tuu.¹⁰Tapi,Malaikat hio ngeau napot here,"ada takut gene rengei lah,Kuki mawara napot kayo kabar maeh gene kasanang hante sa na tuju napot kaluhan bangsa. ¹¹Tangar andrau iti,haot lahir gi kayo erang kulun Juru Selamat,aye hio Kristus,Tuhan,ta kota Daud. ¹²iti lah tanda napot kayo:kayo sagar kahalu awau sa na bungkus nihi kain salampin balalu ta nampa kading tangar dulang."¹³Salenga,ka tena lah hayak-hayak Malaikat hio sa kumpulan ajoh tantara surgawi memuji Allah nihi ngeau, ¹⁴"Kemuliaan napot Allah tangar uneng sa panga entu balalu damai sejahtera ta bumi,ta helang ulun-ulun sa susuk napot Aye."¹⁵Katika here Malaikat nanan here gembala hio balalu waleng gi surga,here gembala hio bapander isa napot sa lain,"ayu bo takam gi Betlehem mat ngini hal-hal sa haot terjadi iti,sa haot na wara Tuhan napot takam." ¹⁶Balalu,here hinang-hinang tulak balalu kahalu Maria nihi Yusuf,namput awau sa mangkading tangar dulang.¹⁷Katika gembala ngini Aye,here ngesah paneran sa haot na antuh napot here gene nakia hio. ¹⁸Balalu,kaluhan ulun sa ngarengei hal hio dodor entu hal-hal sa na antuh here gembala napot here. ¹⁹Tapi,Maria nyimoh hal hio balalu mamaham e huang atei e. ²⁰Balalu,here gembala waleng napot domba-domba here nelang memuliakan nihi memuji Allah entu kaluhan sa haot na inni here palus na rengei sameh sa na antuh napot here.²¹Balalu,udi genep walu andrau mat manyunat kan awau hio,aran E na antuh Yesus,sameh ngaran sa na ami ulah malaikat samete Aye na sawuntung ta huang rahim,"awau Yesus na tunda gi Bait Allah²²Katika andrau penyucian hukum Musa haot galis,Maria nihi Yusuf nunda Yesus gi Yerusalem mat manyarah E napot Tuhan, ²³sameh sa tatulis huang hukum Tuhan,"satiap nakia laki panga tueh harus na kuduskan gi Tuhan ²⁴balalu mat ngami persembahan susuk nihi inon sa na antuh huang hukum Tuhan,aye hio sapasang wurung dara atawa rueh kikui wurung merpati muda."Simeon dan Hana ngini Yesus²⁵Naan erang kulun laki bangaran Simeon sa muneng tangar Yerusalem.Aye hio ulun sa wuah nihi taat,sa ngandrei-ngandrei penghiburan Allah entu Israel,nihi Roh Kudus ngahayak e. ²⁶Roh Kudus mawara gi aye bahwa aye bakoi sagar matei samete ngini Kristus sa na urapi Tuhan.²⁷Balalu,Simeon hawi gi Bait Allah entu huyuan Roh Kudus,katika Yusuf nihi Maria nunda awau Yesus gi Bait Allah mat ngulah napot Aye inon sa haot na tutui ulah Hukum Taurat. ²⁸Udi hio,Simeon nyantatang awau hio balalu memuji Allah,eau e, ²⁹"wayah iti,ui Tuhan,kono e Kayo nuyu pelayan Nu iti tulak huang damai,susuk nihi Firman Nu;³⁰Gene mate ku haot kakini keselamatan Nu, ³¹sa haot na sadia Nu ta hadapan kaluhan bangsa; ³²aye hio cahaya sa sagar nampatarang bangsa-bangsa sa bakoi kataru Tuhan,balalu sa jari kemuliaan napot umat Nu,Israel."³³Yusuf nihi ine Nakia hio jari dodor entu inon sa na antuh Simeon gene Aye. ³⁴Udi hio,Simeon memberkati here balalu ngeau napot Maria,ine Yesus,"rengei,nakia iti haot na tantu kan mat nyanruntun palus nambuan ajoh ulun Israel,nihi jari tanda sa na sual ajoh ulun. ³⁵(balalu,isa kawua pedang sagar nyusuk jiwa nu)mat isi atei ajoh ulun sagar na santarang."³⁶tangar aro lei naan erang kulun nabiah bangaran Hana,anak Fanuel tekei suku Asyer.Aye haot matueh tuu.aye ekat welum nihi wane e salawah pitu taun udi kawinan e, ³⁷balalu udi hio jari walu hampe umur 84 taun.Aye bakoi piji nanan Bait Allah,tapi ba ibadah ka andrau kamalem nihi bapuasa palus ba lako doa. ³⁸Tangar wayah hio,hawilah Hana nihi ngantuh syukur napot Allah nelang ngesah gene Yesus napot kaluhan ulun sa ngandrei-ngandrei panewuhan Yerusalem ".Yusuf nihi Maria mudi gi Nazaret³⁹Udi Yusuf nihi Maria ngagawi kaluhan hal sameh hukum Tuhan,here waleng gi Galilea,kota asal here,aye hio Nazaret. ⁴⁰Nakia hio lei tumbu magin hante,gagah,penu hikmat,balalu Allah memberkati E."Yesus tangar Bait Allah⁴¹Setiap taun,ulun matueh Yesus tulak gi Yerusalem tangar andaru Raya Paskah. ⁴²Katika Yesus ba umur rueh belas taun,here tulak gi aro susuk nihi kapatuhan andrau Raya hio. ⁴³udi perayaan hio galis,here mudi,tapi,Yesus tatap muneng tangar Yerusalem bakoi sa pangarasa ulun matueh E. ⁴⁴Gene ulun matueh Yeus ngono bahwa Aye naan tangar helang rombongan,here lei nampalus jalanan hampe erang andrau penu.balalu here mulai nupui Aye tangar helang kula warga nihi ulun-ulun sa na patuh here.⁴⁵Katika here bakoi kahalu Yesus,here waleng gi Yerusalem mat nupui E. ⁴⁶udi telu andrau,here panalu Yesus ta Bait Allah rahat maharung ta helang guru-guru Agama,nelang ngarengei balalu ba katane nihi here. ⁴⁷kaluhan ulun sa ngarengei E jari dodor sagar panga rasa nihi tuingan-tuingan E.⁴⁸Katika ulun matueh E ngini Aye,here lei dodor.balalu ine E nane,"nak,wuah inon Kayo ngulah sameh iti napot kami?amah Nu nihi kui gaer tuu nupui Kayo." ⁴⁹tuing Yesus napot here,wuah inon kayo nupui Kuki?bakoi karasa kah kayo bahwa Kuki pasti muneng ta lewu Amah Ku?" ⁵⁰Tapi,here bakoi paham inon sa na antuh E napot here.⁵¹Balalu,Yesus mudi hayak here gi Nazaret palus nuu nihi here.tapi ine E nyimoh paneran hio huang atei e. ⁵²Yesus lei magin ba tumbu magin hante balalu magin bijaksana.Aye na kagiri Allah nihi murunsia.

Chapter 3

¹tangar taun ka dime belas wayah pemerintahan Kaisar Tiberius,katika Pontius Pilatus jari gubernur Yudea,Herodes jari raja Galilea;Filifus pulaksanai Herodes jari raja wilayah Iturea nihi Trakhonitis;nihi Lisanias jari raja Abilene, ²Hanas nihi Kayafas menjabat jari imam agung,hawi lah firman Allah napot Yohanes,anak Zakharia,sa muneng ta pulau haket.³Balalu,tulak lah Yohanes gi kaluhan daerah ta sekitar Yordan balalu mangabar baptisan pertobatan mat pengampunan dosa,⁴Sameh sa tatulis ta huang kitab Nabi Yesaya:"itilah lengan ulun sa kamiak-kamiak ta pulau haket,`na siapkan bo lalan napot Tuhan,sa mitu bo lalan napot Aye.⁵Satiap lembah sagar na timbun,balalu satiap gunung nihi bukit sagar na ratakan.lalan sa liku-liku sagar na san witu,balalu satiap lalan sa bakoi rata sagar na tangkaeh. ⁶Balalu,kaluhan ulun sagar ngini keselamatan tekei Tuhan!"⁷Balalu,Yohanes ngeau napot ulun ajoh sa hawi mat na baptis ulah e,"ui,kayo katurunan nipe haket! hie sa nampa ingat kayo mat nempat tekei muruka sa sagar hawi?⁸Ulah gene hio,ngahasil bo wua-wua sa nutui pertobatannu.ada ngeau napot areb nu kakareb,`Abraham aye hio itak uyut kami!`kuki ngeau napot kayo,sabujur e tekei watu-watu iti Allah kiuh nambuan nakia-nakia napot Abraham!⁹Bahkan,mulai wayah iti kapak haot na andak tangar wakat kakau.satiap kakau sa bakoi ngahasil wua sa maeh sagar na teweng balalu na tawut gi huang apui."¹⁰Ulun-ulun ba tane napot Yohanes,"amun sameh hio,inon sa harus na ulah kami?" ¹¹Aye nuing,"setiap ulun sa naan rueh lamma,aye harus ngami e nihi ulun sa bakoi naan.balalu satiap ulun sa naan panguta,harus ngulah hal sa sameh."¹²Papire pangumpul pajak lei hawi mat na baptis.here nane napot Yohanes,"Guru,inon sa harus na gawi kami?" ¹³Yohanes mawara gi here,"ada narik pajak labih tekei sa haot na tantu gi kayo."¹⁴Papire tentara nane napot aye,"kala awenihi kami?inon sa harus na ulah kami?"Yohanes ngeau napot here,"ada lako duit tekei hie bo nihi cara paksa atawa tuduhan palsu.sukup lah tenga nu nihi gaji nu."¹⁵katika kaluhan ulun rahat ngahrap ka hawian Mesias,here kaluhan baka tane huang atei gene Yohanes,inon kah aye Kristus ataw bakoi. ¹⁶Yohanes nuing here nihi ngeau,"kuki membaptis kayo nihi ranu.sagar tapi,erang kulun sa labih bakuasa tekei kuki sagar hawi.mat nguka tadi sarumpah E bo kuki bakoi pas.Aye sa sagar membaptis kayo nihi Roh Kudus nihi apui.¹⁷Alat pangitab haot naan tangar tangan E mat ngarasih lantai pangiikan balalu mat mangumpulkan gandum sa maeh gi huang palunu E.tapi,Aye sagar nutung ape gi huang apui sa bakoi piji pare."¹⁸Nihi ajoh nasihat ulun lain,Yohanes mengajarkan Injil napot ulun ajoh.Yohanes Pembaptis na penjarakan ¹⁹Tapi,gene Yohanes nyompo Herodes,raja wilayah,ulah gawian e nihi Herodias,harau pulaksnai Herodes,balalu gene kaluhan hal jahat sa haot na ulah e, ²⁰maka Herodes nambah iti mat gi kaluhan e nihi nampasuluk Yohanes gi huang penjara.Yesus na Baptis²¹Katika kaluhan ulun na baptis,Yesus na baptis lei.Balalu,katika Aye lako doa,langit ta uka, ²²Balalu Roh Kudus minau ma entu E huang ujud wurung merpati.Balalu,naan lengan tekei langit nihi ngeau,"Kayo aye hio Anak Kuki sa na sayang ku.Napot Kayo lah Kuki berkenan."Silsilah Yesus²³Katika Yesus memulai pelayanan E,Aye ba umur tanguhan telum pulu taun.ulun-ulun ba pendapat aye hio Yesus aye lah anak Yusuf.Yususf anak Eli. ²⁴Eli anak matat.matat anak Lewi.Lewi anak Malkhi.Malkhi anak Yanai.Yanai anak Yusuf.²⁵Yusuf anak Matica.Matica anak Amos.Amos anak Nahum.Nahum anak Hesli.Hesli anak Nagai. ²⁶Nagai anak Maat.Maat anak Matica.Matica anak Simei.Simei anak Yosek.Yosek anak Yoda.²⁷Yoda aye hio anak Yohanan.Yohanan anak Resa.Resa anak Zerubabel.Zerubabel anak Sealtiel.Sealtiel anak Neri. ²⁸Neri anak Malki.Malki anak Adi.Adi anak Kosam.Kosam anak Elmadam.Elmadam anak Er. ²⁹Er anak Yesua.Yesua anak Eliezer.Eliezer anak Yorim.Yorim anak Matat.Matat anak Lewi.³⁰Lewi aye hio anak Simeon.Simeon anak Yehuda.Yehuda anak Yusuf.Yusuf anak Yonam.Yonam anak Elyakim. ³¹Elyakim anak Melea.Melea anak Mina.Mina anak Matata.Matata anak Natan.Natan anak Daud. ³²Daud anak Isai.Isai anak Obed.Obed anak Boas.Boas anak Salmon.Salmon anak Nahason.³³Nahason aye hio anak Aminadab.Aminadab anak Admin.Admin anak Arni.Arni anak Hezron.Hezron anak Peres.Peres anak Yehuda. ³⁴Yehuda anak Yakub.Yakub anak Ishak.Ishak anak Abraham.Abraham anak Terah.Terah anak Nahor. ³⁵Nahor anak Serug.Serug anak Rehu.Rehu anak Peleg.Peleg anak Eber.Eber anak Salmon.³⁶Salmon aye lah anak Kenan.Kenan anak Arpakhsad.Arpakhsad anak Sem.Sem anak Nuh.Nuh anak Lamekh. ³⁷Lamekh anak Metusalah.Metusalah anak Henokh.Henokh anak Yared.Yared anak Mahalaleel.Mahalaleel anak Kenan. ³⁸Kenan anak Enos.Enos anak Set.Set anak Adam.Adam aye hio anak Allah.

Chapter 4

¹Yesus,sa penu nihi Roh Kudus waleng tekei Yordan.udi hio,Aye na pimpin ulah Roh Kudus nuju pulau haket ²salawah 40 andrau mat na pansoba ulah iblis.Aye bakoi nguta inon-inon salawah andrau-andrau hio.Katika haot galis,Aye jari kaluan.³Balalu,iblis ngeau napot Aye,"amun Kayo Anak Allah,huyu bo watu iti jari roti." ⁴Yesus nuing e,"naan tatulis,`Murunsia welum bakoi nekei roti bo."⁵Udi hio,iblis nunda Yesus gi uneng sa entu balalu nyantarang napot Aye kaluhan kerajaan dunia nihi tawelek. ⁶Balalu,Iblis ngeau napot Aye,"Kuki sagar ngami Kayo kuasa nihi kemuliaan entu kaluhan uneng hio,gene kaluhan e haot na ami napot kuki.Balalu,kuki ngamie napot hie bo sa na aheng kuki. ⁷Jari,amun Kayo menyembah kuki,kaluhan e hio sagar jari ampun Nu."⁸Balalu,Yesus nuing,"naan tatulis,`kayo harus menyembah Tuhan Allahnu,balalu ekat napot Aye kayo harus berbakti."⁹Udi hio,Iblis nunda Yesus gi Yerusalem balalu ngandak E tangar pusing entu Bait Allah.eau Iblis napot Yesus,"amun kayo Anak Allah,sanawu bo areb nu tekei iti gi leba, ¹⁰gene naan ta tulis,1gene Kayo,Allah sagar nuyu malaikat-malaikat E mat ngajaga Kayo,` ¹¹Balalu,nihi tangan here,here sagar nyangga Kayo mat pee Nu bakoi ta santuk watu."¹²Tuing Yesus napot Iblis,"naan tatulis,`ada mansoba Tuhan Allahnu," ¹³Udi iblis galis mansoba Yesus,aye tulak nanan E balalu ngandrei kesempatan sa lain."mulai Pelayanan Yesus ta Galilea¹⁴Yesus waleng gi Galilea nihi penu kuasa Roh,balalu kabar gene Aye hampe gi kaluhan daerah ta iring e. ¹⁵Balalu Aye mulai ngajar ta Sinagoge balalu kaluhan ulun nawat Aye."Yesus bakaoi na tarime ta kota asal E¹⁶Udi hio Yesus tulak gi Nazaret,kota uneng Aye na tampa hante.Sameh biasa E,Yesus tulak gi Sinagoge tangar andrau Sabat,balalu mindri mat ngabaca. ¹⁷Kitab Nabi Yesaya sa na ami napot Aye,balalu Aye nguka Kitab hio palus kahalu bagian sa manulis,¹⁸"Roh Tuhan naan tangar Kuki,gene Aye haot mengurapi Kuki mat nampe kabar maeh napot ulun-ulun susah.Aye mangutus Kuki mat mawara pembebasan napot here tawanan,balalu nyamare pangini napot ulun-ulun pehe,mat nyanapas ulun-ulun sa ta tindas, ¹⁹balalu mat mawara bahwa taun rahmat Tuhan haot hawi."²⁰Yeus nutup Kitab hio balalu nyampudi e napot pejabat lewu ibadah,balalu udi hio Aye maharung.Mate kaluhan ulun ta huang Sinagoge hio tapaku napot tenga E. ²¹Balalu,Yesus mulai bapander nihi here,"Andaru iti,geneplah inon sa na tuliskan Kitab Suci iti wayah kayo ngarengei e." ²²Balalu,kaluhan ulun nyamuah E nelang dodor-dodor nihi paneran bungas sa balua tekei wawa E.here ngeau,"bakoi lah Aye hio anak Yusuf?"²³Udi hio,Yesus ngeau napot here,"kayo pasti sagar ngantuh paribahasa iti napot Kuki,`Tabib,samare bo areb Nu kakareb!kami ngarengei gene hal-hal sa na ulah Kayo ta Kapernaum,ulah bo hio lei tangar iti,tangar kota asal Nu kakareb." ²⁴Udi hio Aye ngeau,"Kuki marawara napot kayo,sabujur e bakoi naan Nabi sa na tarime tangar kota asal e kakareb.²⁵Huang sa wuah,Kuki ngantuh napot kayo,naan ajoh walu ta Israel tangar wayah Elia,waktu langit ta tutup salawah telu taun nihi enem wulan,katika kaluan weat jari tangar kaluhan negeri. ²⁶Tapi,Elia bakoi na utus napot hie lei kecuali napot erang kulun walu ta Sarfat,ta daerah Sidon. ²⁷Balalu,naan ajoh karara kusta ta Israel wayah Nabi Elisa,tapi bakoi naan erang kulun lei tekei here sa na samare salain tekei Naaman,ulun Siria hio."²⁸Katika ngarengei hal-hal iti,kaluhan ulun ta huang sinagoge hio na tampenu nihi kasangit. ²⁹Balalu,mindri lah here palus nyujut Yesus balua tekei kota hio,balalu nunda E gi entu bukit uneng kota here na tambuan mat nyanawu E tekei tebing. ³⁰Tapi,Yesus nangkah tekei penah-penah here balalu tulak."Erang kulun laki na bebas kan tekei Roh Setan³¹Yesus tulak gi Kapernaum,isa kota ta daerah Galilea,balalu ngajar ulun ajoh ta andra Sabat. ³²here nyanawat napot pengajran-E gene paneran E penu nihi kuasa.³³Ta Sinagoge,naan erang kulun laki sa karasukan roh setan sa najis.ulun hio kamiak nihi lengan mehet, ³⁴elah bo kami kakareb!inon urursanNu nihi kami Yesus,ulun Nazaret?inonkah Kayo hawi kakan nampatei kami?kuki kataru hie Kayo,Sa Kudus tekei Allah!"³⁵Tapi,Yesus nyompo roh setan hio,eau E,"benyem!balua bo tekei ulun iti!"udi setan hio nampas ulun hio gi tane,ta hadap kaluhan ulun,aye balua tekei tenga ulun hio balalu bakoi nampa hanang e. ³⁶nihi penu ka bangga,kaluhan ulun sa naan tangar hio ba pander isa nihi sa lain,"paneran inonkah iti? gene nihi wibawa namput kuasa,Aye nuyu roh-roh najis hio balalu here balua." ³⁷Balalu,kabar gene Yesus ta sebar gi kaluhan uneng tangar daerah hio." umpu wawei Petrus nihi ulun ajoh na samare³⁸Udi hio,Yesus nanan lewu ibadah hio balalu tulak gi lewu Simon.wayah hio,umpu wawei Simon rahat maringin,gene hio here lako Yesus mat nyamare e. ³⁹Balalu,mindri lah Yesus ta riet umpu wawei Simon palus nyompo maringin hio,balalu ringin e kaoh.Wayah hio lei,umpu wawei Simon buan palus melayani here.⁴⁰Katika mate andrau mulai leteng,kaluhan ulun nunda babuhan here sa rara ulah ajoh masam panyakit napot Yesus.Balalu Yesus ngandak tangan E ta entu here asing-asing palus nyamare here. ⁴¹setan-setan lei balua tekei ulun ajoh hio nelang kamiak,"Kayo aye hio Anak Allah!"tapi,Yesus nyompo here,Aye bakoi kalewa here bapander gene here karasa bahwa Aye lah Kristus."Yeus berkhotbah tangar kota-kota lain⁴²mat gi katuni kiat e Yesus tulak gi isa uneng mat kakareb e.ulun ajoh nupui Aye,balalu katika here kahalu Aye,here ba usaha ngahalang Aye mat bakoi nanan here. ⁴³Tapi,Aye ngeau napot here,"Kuki harus memberitakan Injil Kerajaan Allah gi kota-kota lain lei gene ulah iti lah Kuki na utus." ⁴⁴Balalu,Yesus berkhotbah ta sinagoge-sinagoge ta Yudea.

Chapter 5

¹Tangar isa katika,ulun ajoh bakumpul iring Aye mat ngarengei Firman Allah.wayah hio,Yesus mindri tangar iring danau Genesaret, ²balalu kakinni rueh jukung sa rahat tunuk ta iring danau hio,tapi here pangenahan haot balua tekei jukung-jukung hio nihi rahat mui lunta here. ³Yesus suluk gi isa tekei jukung hio,aye ampun Simon,balalu nuyu Simon mat mawehei jukung e lawit dohot tekei pampang.Udi hio, Yesus maharung balalu ngajar ulun ajoh tekei entu jukung.⁴Udi galis bapander,Yesus ngeau napot Simon,"tulak bo gi uneng sa ranu e lalem palus timai bo lunta nu mat nyaput kenah." ⁵Simon nuing,"Guru kami bagawi erang malem,tapi bakoi kiuh inon-inon!tapi,gene Kayo sa nuyu,kuki sagar nimai lunta iti." ⁶Balalu,katika here ngagawi e,here kiuh ajoh tuu kenah hampe lunta here kakan jabas. ⁷Balalu,here ngami kode napot hengau-hengau here tangar jukung sa lain mat hawi ngawat here.Udi hio,hawi lah hengau-hengau here palus ngisi rueh jukung hio nihi kenah hampe jukung here kakan leteng.⁸Katika Simon Petrus kakinni hal iti,aye basujud ta hadap Yesus palus ngeau,"tulak bo tekei kuki,Tuan,gene kuki aye hio ulun badosa!" ⁹Petrus ngeau sameh hio gene aye nihi kaluhan ulun sa hayak aye nginam kagum tuu gene ajoh e kenah sa iyuh here. ¹⁰Sameh hio lei nihi Yakobus nihi Yohanes anak Zebedeus,sa bahengau nihi Simon.Yesus ngeau napot Simon,"ada takut.mulai wayah iti,kayo sagar ngalunta murunsia." ¹¹Udi here nyujut jukung-jukung here gi pampang,here nanan kaluhan hal balalu nutah Yesus."Ulun sakit kusta na samare¹²Ta isa andrau,Yesus naan ta isa kota.ta kota hio,naan erang kulun sa tenga e penu kusta.katika ulun hio kakiini Yesus,aye basujud hampe rai e santuk tane nelang ngalako napot Aye,"Tuan,amun Kayo kakan,Kayo kiuh nyamare kuki." ¹³Balalu,Yesus nyolor tangan E nihi negei ulun hio.eau E,"Kuki kakan,jarilah kaoh."Wayah hio lei,penyakit kusta ulun hio jawoh.¹⁴Tapi,Yesus nuyu ulun hio mat bakoi mawara napot hie lei nihi ngeau,"tulak palus santarang areb nu napot imam.Persembahkan kurban entu ka barigas nu sameh sa haot na huyu Musa mat jari bukti napot here."¹⁵Kabar gene Yesus magin ta siar balalu ajoh ulun hawi bakumpul mat nagrengei Aye nihi mat na samare tekei penyakit here. ¹⁶Tapi,Yesus gaha tulak nyelinap gi uneng-uneng suni mat ba lako Doa."Ulun lumpuh na samare¹⁷Ta isa andrau,katika Yesus rahat ngajar,ulun-ulun Farisi nihi ahli-ahli Taurat sa hawi tekei kaluhan kota tekei wilayah Galilea,Yudea,nihi kota Yerusalem lei maharung ta aro.Balalu,kuasa Tuhan ngahayak Yesus hampe Aye kiuh nyamare ulun ajoh.¹⁸Balalu,tena bo papire ulun ngaun ulun lumpuh ta entu uneng mandre e,balalu here bausaha nunda e suluk palus ngandak ulun hio tangar hadap Yesus. ¹⁹Tapi,gene here bakoi kahalu lalan mat nunda ulun hio suluk gene ajoh ulun,mamai lah here gi entu hatap balalu nampinau ulun lumpuh hio hayak nihi uneng mandre e ta penah-penah ta hadap Yesus.²⁰Katika ngini iman here, Yesus ngeau,"Ui pulaksanai,dosanu haot na ampuni." ²¹Ahli-ahli Taurat nihi ulun-ulun Farisi mulai nane-nane,"Hiekah ulun sa menghujat Allah iti?Hie sa kiuh mengampuni dosa-dosa kecuali Allah bo?"²²Katika Yesus karasa aheng here,Aye ngeau,"wuah inon kayo nane sameh hio huang atei nu? ²³Sa awe sa labih maraoh,ngantuh `dosa-dosanu haot na ampuni`atawa `buan nihi takia bo`? ²⁴Tapi,mat kayo karasa bahwa Anak Murunsia bakuasa tangar bumi mat mengampuni dosa,"Yesus ngeau napot ulun lumpuh hio,"Kuki ngeau napot kayo:buan bo,enat uneng mandre nu balalu mudi bo."²⁵Ta wayah hio lei,ulun hio palus mindri tangar penah kaluhan ulun palus ngalap uneng mandre e,balalu takia mudi nelang memuji Allah. ²⁶Kaluhan ulun nginam kagum palus memuji Allah.Nihi nginam takut tuu nadap kuasa Allah,here ngeau,"andrau iti kami kakini hal-hal sa luar biasa!"Lewi nutah Yesus²⁷Udi hio,Yesus balua balalu ngini erang kulun pangumpul pajak bangaran Lewi sa rahat maharung ta uneng pamungutan pajak.Yesus ngeau napot aye,"tutah bo Kuki." ²⁸Balalu Lewi mindri lei,nanan kaluhane,palus nutah Yesus.²⁹Udi hio,aye ngulah pesta hante mat gi Yesus ta lewu e.ajoh pangumpul pajak nihi ulun-ulun lain sa kuman hayak here. ³⁰Tapi,ulun-ulun Farisi nihi ahli-ahli Taurat mulai mangomel napot murid-murid Yesus,"wuah inon kayo kuman nihi ngoot hayak here pangumpul pajak namput ulun-ulun badosa?" ³¹Yesus nuing palus ngeau napot here,"bakoi ulun-ulun sehat sa memerlukan tabib,tapi ulun-ulun sakit. ³²Kuki hawi bakoi mat nerau ulun-ulun wuah,tapi mat nerau ulun-ulun ba dosa mat here batobat."Ulun Farisi ngabanding murid Yohanes nihi Yesus³³Here ngeau napot Yesus,"murid-murid Yohanes Pembaptis gaha ba puasa nihi ba lako doa,kala hio lei murid-murid ulun Farisi.tapi,murid-murid Nu kuman nihi ngoot tarus." ³⁴Yesus ngeau napot here,"kiuh lah kayo nuyu pangiring pangantin laki bapuasa katika pangantin laki hio magun hayak-hayak here? ³⁵Tapi,andrau-andaru hio sagar hawi,katika pangantin laki hio na alap tekei here,balalu ta andrau-andrau hio lah here sagar bapuasa."³⁶Yesus ngesah lei perumpamaan iti napot here,"bakoi erang kulun lei sagar mawinsit isa tetek kain tekei pakaian sa bio mat nambal pakaian sa haot lawah.gene amun sameh hio,ulun hio sagar nyanrusak pakaian sa bio,balalu kain panambal tekei pakaian sa bio hio bakoi sagar susuk nihi pakaian sa lawah.³⁷Sameh hio lei bakoi naan erang kulun lei sa nyanawang anggur bio gi huang kantong upak sa lawah.anggur sa bio hio sagar minsit katung upak sa lawah balalu anggur hio sagar tundrak balalu kantung upak e sagar lenuh. ³⁸Anggur sa bio harus na simoh ta huang kantong upak sa bio. ³⁹bakoi erang kulun lei sa udi ngoot anggur lawah,kakan ngoot naggur bio gene here ngeau,`anggur sa lawah hio labih maraoh."

Chapter 6

¹Tangar isa katika,ta andrau Sabat,Yesus takia nangkah isa ka wua kabun gandum.Ta wayah hio,miridmurid E ngutik papire insoi gandum,ngusuk-ngusuk e nihi tangan here,balalu nguta e. ²Papire ulun Farisi nane,"wuah inon kayo ngulah hal sa bakoi iyuh na ulah tangar andrau Sabat?"³Yesus nuing here nihi ngeau,"bakoi kah kayo piji mambaca inon sa na ulah Daud katika aye nihi ulun-ulun e kaluan, ⁴gene kala awe aye suluk gi huang lewu Allah,ngalap roti persembahan balalu nguta roti hio,balalu ngami e napot ulun-ulun sa hayak aye,sa bakoi iyuh nguta e,kecuali here imam bo?" ⁵Balalu,Yesus ngeau napot ulun-ulun Farisi hio,"Anak Murunsia aye hio Tuhan entu andrau Sabat."Yesus nyamare tangar andrau Sabat⁶Tangar andrau Sabat sa udi hio,Yesus tulak gi Sinagoge balalu mengajar.ta uneng hio naan erang kulun sa tangan kawan e lumpuh. ⁷ahli-ahli Taurat nihi ulun-ulun Farisi nyantena Yesus mat ngini inon kah Aye sagar nyamare ta andrau Sabat,mat here naan alasan pakai nuduh Aye. ⁸Tapi,Yesus karasa inon sa na pikir here.Aye ngeau napot ulun sa tangan kawan e lumpuh hio,"buan palus mindri bo ta penah."balalu ulun hio buan nihi mindri ta aro.⁹Yesus ngeau napot here,"Kuki nane napot kaon,sa awe kah na huyu mat na gawi ta andrau Sabat:ngulah sa maeh atawa ngulah sa jahat?nyalamat nyawa atawa nampatei e?" ¹⁰Udi ngini kaliling,napot here kaluhan,Yesus napot ulun sa tangan e lumpuh hio,"sansolor bo tangan nu."udi hio ulun hio nyansolor tangan e balalu tangan e kaoh. ¹¹Tapi,ulun-ulun Farisi nihi ahli-ahli Taurat jari sangit tuu balalu mapakat gene inon sa sagar na ulah here nadap Yesus. "Pamidian ka rueh belas Rasul¹²Tangar andrau-andrau hio,Yesus mambai gi bukit mat ba lako doa,balalu ta aro Aye lako Doa napot Allah earang malem. ¹³Mat katuni kiat e,Aye nerau murid-murid E balalu midi rueh belas ulun tekei helang here,aye hio ulun-ulun sa na antuh E rasul:¹⁴Simon sa lei na tamapa ngaran e "Petrus",Andreas pulaksanai Petrus,Yakobus,Yohanes,Filipus,Bartolomeus, ¹⁵Matius,Tomas,Yakobus anak Alfeus,Simon sa na antuh ulun Zelot, ¹⁶Yudas anak Yakobus,nihi Yudas Iskariot sa ja penghianat."Pengajaran Yesus¹⁷Udi Yesus nihi here rasul minau,Aye mindri ta isa uneng rata.Balalu,hawi lah napot Aye sa rombongan hante here murid E nihi ulun ajoh sa hawi tekei kaluhan daerah Yudea,Yerusalem,namput tekei daerah pampang kota Tirus nihi Sidon. ¹⁸here kaluhan hawi mat ngarengei Yesus nihi mat kiuh kaoh tekei kaluhan penyakit here.Balalu,ulun-ulun sa na rasuk roh jahat lei kaoh. ¹⁹Kaluhan ulun ba usaha mat nyaput Yesus gene naan kuasa sa balua tekei Aye balalu nyamare here kaluhan.²⁰Yesus waoh napot murid-murid E hio balalu ngeau," na berkati lah kayo sa susah gene kayo ampun Kerajaan Allah. ²¹Na berkatilah kayo sa wayah iti kaluan gene kayo sagar na tamising.na berkatilah kayo sa wayah iti nangis gene kayo sagar kakihi.²²N berkati lah kayo amun ulun marikang kayo,mengucilkan kayo,menghina kayo,namput nampa raat aran kayo gene Anak Murunsia. ²³bersuka cita lah tangar andrau kayo wuah e,balalu nampetu bo kasuka an gene upa nu hante ta surga;gene sameh hio lah itak uyut here ngulah here nabi.²⁴Tapi,salaka lah ui kayo sa tatau gene kayo haot kiuh karaoh welum. ²⁵salaka lah kayo sa wayah iti wising gene kayo sagar kaluan.salaka lah kayo sa wayah iti kakihi gene kayo sagar maratap nihi nangis.²⁶salakalah kayo amun kaluhan ulun ngantuh hal-hal maeh gene areb nu ulah sameh hio lei itak uyut here katika bapander hal nabi-nabi palsu."na ahilah musuh nu²⁷"Tapi,Kuki mawara napot kayo sa ngarengei Kuki.Na ahilah musuh nu balalu ulah sa maeh lah napot ulun sa marikang kayo. ²⁸Berkatilah ulun sa nyapa kayo palus lako doa bo gi here sa nampahanang kayo.²⁹napot ulun sa nampar pahunu,ami lei pahu nu sa lain.Balalu,napot hie lei sa nyiau jubah nu,ada nguring e mat nyiau lama nu lei. ³⁰Ami lah napot satiap ulun sa lako nihi kayo,balalu amun erang kulun ngalap ampun kayo,ada bo ngalako e waleng.³¹Ulah bo ulun lain sameh kayo ngaheng ulun ngulah napot kayo. ³²amun kayo ekat sayang nihi ulun sa sayang kayo,inonkah tawat sa na ami napot kayo? gene,ulun badosa lei sayang ulun-ulun sa sayang here. ³³amun kayo ekat ngulah sa maeh napot ulun sa ngulah maeh gi kayo,pas kah kayo kiuh tawat?gene ulun badosa lei ngulah hal sa sameh. ³⁴amun kayo ngihau barang napot ulun lain nihi ngaharap imbalan,inonkah tawat sa na ami napot kayo?gene, ulun badosa lei ngihau napot ulun badosa lain e mat here kiuh narime e waleng nihi jumlah sa sameh.³⁵Tapi,sayangi lah musuh nu balalu ngulah sa maeh,ami bo ihauan napot ulun lain bakoi ngaharap imbalan.nihi sameh hio,kayo sagar kiuh upa sa hante balalu kayo sagar jari anak-anak Sa Panga Entu,gene Allah hio maeh napot ulun-ulun sa bakoi kataru ba tarima kasih nihi sa jahat. ³⁶Gene hio,aheng e kayo ba belas kasian,sameh nihi Amahnu sa lei penu nihi belas kasian."Ada menghakimi ulun lain³⁷"ada menghakimi mat kayo bakoi na hakimi.ada nukum mat kayo bakoi na hukum.ampuni lah balalu kayo sagar na ampuni.³⁸ami lah balalu sagar na ami napot kayo: isa takaran sa maeh,sa na tampenu,sa na gagunsang nihi limpar,balalu sa sagar na isik gi santatang nu.gene nihi ukuran sa sameh sa na pakai kayo pakai mengkur,hal hio sagar na ukurkan waleng napot kayo."³⁹Yesus ngesah perumpamaan iti napot here,"kiuh lah ulun pehe ngayak ulun pehe?bakoi lah here rueh sagar lawu gi tolong? ⁴⁰erang kulun murid bakoi labih tekei guru e.tapi,tiap ulun sa haot na latih sagar jari sameh nihi guru here.⁴¹Wuah inon kayo ngini uhai tangar mate pulaksanai nu,tapi kayo bakoi karasa balok kayu ta mate nu kakareb? ⁴²kalawe kayo kiuh ngantuh napot pulaksanai nu,`pulaksanai,elah bo kuki nampalua uhai kayu hio tekei mate nu,`padahal kayo kakareb bakoi kakini balok kayu ta mate nu? ui ulun munafik!tampalua dahulu balok kayu hio tekei mate nu kakareb.udi hio,kayo kiuh ngini nihi tena mat nampalua uhai kayu tekei pulaksanai nu."Kakau sa maeh ngahasil wua sa maeh⁴³"kakau sa maeh bakoi sagar ngahasil wua sa raat,balalu kakau sa raat bakoi sagar ngahasil wua sa maeh. ⁴⁴Satiap kakau na santaru tekei macam wua sa na hasil e.ulun bakoi ngumpul wua ara tekei pulau haket barunrui,atawa ngutik anggur tekei pulau haket.⁴⁵Ulun sa maeh nampalua hal-hal sa maeh tekei atei e sa maeh balalu ulun jahat nampalua hal-hal sa jahat tekei atei e sa jahat.Inon sa balua tekei wawa erang kulun baasal tekei inon sa nampenu atei e."Rueh masam Fondasi⁴⁶"wuah inon kayo nerau Kuki,`Tuhan,Tuhan,`tapi bakoi ngulah inon sa na ajarkan Ku? ⁴⁷Kuki sagar nutui napot kayo,sameh inonkah ulun sa hawi napot Kuki,ngarengei ajaran Ku palus ngulah e. ⁴⁸Aye sameh ulun sa nambuan erang kua lewu,sa ngadi lalem-lalem,balalu ngandak fondasi e ta entu watu.katika banjir hawi,ranu nantam lewu hio,tapi bakoi kiuh nyanruntun e gene lewu hio na nambuan nihi tagap tuu.⁴⁹Tapi,ulun sa ngarengei ajaran Ku tapi bakoi nuu e,aye sameh ulun sa nambuan lewu ta entu tane bakoi ba fondasi.katika banjir hawi,lewu hio runtun palus tamam karusak e."

Chapter 7

¹Udi Yesus nyanyari kaluhan paneran E ta hadap ulun ajoh,Aye suluk gi Kapernaum.²Ta aro,naan erang kulun perwira Romawi sa naan ba isi budak sa na hargai e.Budak hio rahat maringin mehet balalu kakan matei. ³Katika perwira hio ngarengei gene Yesus,aye nuyu papire tueh-tueh Yahudi nalu Yesus palus ngalako Aye hawi mat nyamare pelayan e hio." ⁴Katika ulun-ulun hio hawi napot Yesus,here tuu-tuu ngalako napot Aye.eau here,"ulun iti pas bo kiuh na awat ulah Kayo, ⁵Gene aye ma ahi nihi bangsa takam balalu aye lah sa nambuan Sinagoge gi takam."⁶Tulak lah Yesus hayak here.katika Aye haot riet gi lewu perwira hio,perwira hio nuyu papire hengau e balalu ngeau napot Yesus,"Tuan,ada Kayo nganguyuh areb Nu mat gi kuki gene kuki bakoi susuk narime Kayo tangar lewu ku. ⁷hio lah gene e,kuki kakareb nginam bakoi susuk mat hawi napot Kayo.Tapi,antuh bo isa pangeau bo,balalu pelayan ku pasti sagar kaoh. ⁸Gene,kuki lei erang kulun sa ta ime tapi tangar kapit kuki naan lei prajurit-prajurit.amun kuki ngantuh napot erang kulun prajurit,`tulak bo!,`aye lei tulak.amun kuki ngantuh napot prajurit lain,`hawi bo!`aye lei hawi.balalu,amun na antuh kuki napot budakku,`gawi bo iti!`,budakku hio lei sagar ngagawi e."⁹Katika Yesus ngarengei hal hio,aye ngawaoh nihi perira Romawi hio.nelang bawaleng napot ulun ajoh sa nutah Aye,Aye ngeau,"Kuki ngeau napot kayo,hampe tangar helang ulun Israel lei Kuki mete piji kahalu iman sa hante iti." ¹⁰Wayah rombongan sa na utus napot Yesus waleng gi lewu perwira hio,here kahalu budak e haot kaoh."Anak erang kulun walu na tambuan¹¹Mat gi katuni andrau e,Yesus tulak gi isa kota sa bangaran Nain hayak here murid E balalu rombongan ulun ajoh nutah Aye. ¹²Katika Aye ngariet pintu gerbang kota,naan bangkai erang kulun laki na enat balua.ulun sa matei hio aye hio anak tungal tekei ine e sa haot walu.Balalu,naan ajoh ulun tekei kota hio sa hayak-hayak wawei hio. ¹³Katika Tuhan ngini wawei hio,Tuhan ka ahi napot aye nihi ngeau,"ada nangis." ¹⁴Udi hio,Aye ngariet balalu negei tandu bangkai hio.ulun-ulun sa nunda tandu hio balalu tunduk.Balalu,Yesus ngeau,"ui nakia bujang,Kuki ngeau napot kayo,buan bo!" ¹⁵Udi hio,ulun sa huni e matei hio maharung palus mulai bapander.Balalu,Yesus nyamaleng e napot ine e.¹⁶Kaluhan ulun sa ngini hal hio na tampenu kanakut balalu mulai memuji Allah nihi ngeau,"erang kulun nabi hante haot balua tangar penah-penah takam!"balalu "Allah haot melawat umat E." ¹⁷Balalu,berita gene Aye ta siar gi kaluhan Yudea nihi gi kaluhan uneng lain ta iring e."Yohanes Pembaptis mengutus murid e napot Yesus¹⁸Murid-murid Yohanes mawara napot Yohanes gene kaluhan hal hio. ¹⁹Balalu,Yohanes nerau rueh kulun murid e palus mangutus here napot Tuhan mat nane,"Kayo kah sa hawi hio?atawa,harus kah kami ngandrei sa lain?" ²⁰katika here hawi napot Yesus,here lei ngeau,"Yohanes pembaptis nuyu kami mat hawi napot Kayo palus nane,`Kayo kah sa hawi hio?atawa, harus kah kami ngandrei sa lain ?"²¹Ta wayah hio,Yesus rahat nyamare ulun ajoh tekei ba masam panyakit,wabah,nihi roh-roh jahat.Aye lei mengaruniakan pangini gi ajoh ulun pehe. ²²Tuing Yesus napot rueh ulun hio," tulak balalu surah bo napot Yohanes inon sa na inni kayo palus rengei:ulun pehe kiuh ngini,ulun lumpuh kiuh takia,ulun sa sakit kusta na samare,ulun marengen kiuh karengei,ulun matei na tambuan,balu ulun-ulun susah na kahampe kabar maeh. ²³Gene hio,berbahagia bo aye sa bakoi ta santuk ulah Kuki."²⁴Udi utusan-utusan Yohanes tulak,Yesus bapander napot ulun ajoh gene Yohanes,"mat ngini inonkah kayo tulak gi pulau haket?ngini buluh sa na siwui angin? ²⁵Tapi,inon sa tulak na inni kayo?ulun sa ba lamma bungas?inni bo,ulun sa makai lamma bungas balalu welum huang kemewahan naan e tangar istana-istana raja. ²⁶Jari,inon sa tulak na inni kayo?erang kulun nabi?oi,Kuki ngeau napot kayo,hampe labih nekei erang kulun nabi.²⁷Aye lah ulun e,sa gene Aye naan na tulis:`rengei bo! kuki nuyu utusan Ku ngadahulu Kayo.Aye lah sa sagar mempersiapkan lalan ta hadapab Kayo.` ²⁸Kuki ngeau napot kayo,ta helang kaluhan ulun sa piji na anak ulah wawei,bakoi naan erang kulun lei sa labih hante tekei Yohanes.tapi sa panga halus huang Kerajaan Allah,labih hante tekei aye."²⁹Katika ulun ajoh nihi here pangumpul pajak ngarengei hal iti,here kaluhan mengakui keadilan Allah gene here haot na baptis nihi baptisan Yohanes. ³⁰tapi,ulun-ulun farisi nihi ahli-ahli taurat nulak rencana Allah nadap areb here gene here mete na baptis ulah Yohanes.³¹" NIhi inonkah Kuki ma umpamakan ulun-ulun sa welum tangar turunan iti?sameh inonkah here hio? ³²here aye hio sameh nakia-nakia sa maharung-maharung ta pasar,sa kamiak isa nihi sa lain,`kami nyiwui suling mat gi kayo,tapi kayo bakoi ba igal.kami manyanyikan lagu pampamtei,tapi kayo bakoi nangis.`³³Gene,katika Yohanes Pembaptis hawi nihi bakoi nguta roti atawa ngoot anggur,kayo ngeau,`Aye karasukan setan.` ³⁴Tapi,katika anak murunsia hawi kuman nihi ngoot,kayo ngeau,`inni bo! Aye erang kulun sa rakus nihi pa ngoot!Aye lei hengau here pangumpul pajak nihi ulun badosa!` ³⁵Tapi,hikmat na samuah ulah anak-anak e."erang kulun wawei badosa mengrapi Yesus³⁶Ta isa katika,naan erang kulun tekei golongan Farisi sa ngundang Yesus mat kuman hayak aye.Yesus tulak gi lewu ulun Farisi hio balalu maharung kuman. ³⁷Ta kota hio, naan erang kulun wawei badosa.katika aye karasa bahwa Yesus rahat kuman ta lewu ulun farisi hio,aye balalu midi erang botol pualam sa baisi minyak harum. ³⁸Balalu,aye mindri ta lutuk Yesus,rieet pee E,nelang nangis balalu mulai mui pee Yesus nihi ranu mate e balalu muhut e nihi wulu e.udi hio,aye nyiuk pee Yesus balalu muwui e nihi minyak harum.³⁹katika ulun Farisi sa mengundang Yesus nginni hal iti,aye ngeau huang atei,"amun ulun iti erang kulun nabi,Aye tentu karasa hie balalu masam inon wawei sa nyaput Aye hio gene wawei iti aye hioerang kulun badosa." ⁴⁰Yesus nuing nihi ngeau,"Simon,naan sa kakan na antuh Ku napot kayo."tuing Simon,"antuh bo,Guru."⁴¹Yesus ngeau,"naan rueh ulun sa ba utang napot erang kulun kredit an,sa erang kulun ba utang 500 dinar balalu sa lain e ba utang 50 dinar. ⁴²katika kararueh e bakoi sanggup mambayar,sa tukang kredit hio nyanyawoh utang here rueh.wayah iti,hie kah ta antara kararueh ulun hio sa sagar labih sayang nihi tukang kredit hio? ⁴³Tuing Simon,"manurut ku,ulun sa panga ajoh na sa nyawoh utang e."Yesus ngeau napot aye,"kayo manilai e nihi wuah."⁴⁴Nelang bawaleng napot wawei hio,Yesus ngeau napot Simon,"inonkah kayo nginni wawei iti?katika Kuki hawi gi lewu nu,kayo bakoi ngami ranu mat pakai mui pee Ku,tapi aye mui pee Ku nihi ranu mate e balalu muhut e nihi wulu e. ⁴⁵kayo bakoi ngami Kuki siuk an,tapi aye bakoi tadoh-tado e nyiuk pee Ku nekei Kuki suluk.⁴⁶kayo bakoi muwui ulu Ku nihi minyak,tapi aye muwui minyak tangar pee Ku nihi minyak harum. ⁴⁷Gene hio,Kuki ngeau napot kayo,dosa e sa ajoh hio haot na ampuni gene aye nutui kasih sa hante.tapi,ulun sa dohot na ampuni hio,dohot lei mengasihi."⁴⁸Balalu Yesus ngeau napot wawei hio,"dosa nu haot na ampuni." ⁴⁹ulun-ulun sa maharung kuman hayak Yesus mulai ba tane-tane huang atei here,"hiekah ulun iti hampe Aye kiuh ngampuni dosa? ⁵⁰Yesus ngeau napot wawei hio,"Iman nu haot nyalamat kayo,tulak bo nihi damai."

Chapter 8

¹Tangar gi katuni andrau e,Yesus tulak ba kaliling gi kota-kota nihi desa-desa mat nampe palus nyantaranag Injil Kerajaan Allah.ka rueh belas rasul naan hayak-hayak nihi Aye, ²sameh hio lei papire wawei sa haot na samare Yesus tekei kaluhan roh-roh jahat nihi ajoh masam penyakit.ta helang here aye hio Maria,sa na antuh Magdalena,sa na sanapas Yesus tekei pitu roh jahat. ³Naan lei Yohana harau Khuza bendahara Herodes,susana,nihi masih ajoh wawei lain e sa makai ka tatau here kakareb mat mendukung Aye.⁴Katika ulun ajoh bakumpul balalu ulun-ulun tekei ba masam-masam kota hawi napot Yesus,Aye bapander napot here nihi isa perumpamaan. ⁵erang kulun petani tulak nambur umang.katika aye nambur,naan mehe e lawu ta iring lalan balalu ta rarah-rarah,nihi na kuta ulah wurung-wurung ta udara. ⁶Mehe e lagi lawu ta entu ba watu,balalu katika umang hio mulai tumbu,umang hio jari meang gene bakoi naan ranu.⁷mehe lain e lawu ta penah-penah rikut barundrui balalu tumbu hayak e hampe rikut hio nyiek e. ⁸tisai lain e lawu tangar tane sa subur balalu tumbu hampe ngami hasil jatuh kali lipat ajoh e."udi nangalis perumpamaan hio Yesus kamiak,"aye sa naan silu mat ngarengei,aheng e ngarengei maeh-maeh!"⁹Udi hio,murid-murid Yesus nane napot Aye gene arti perumpamaan hio. ¹⁰Aye ngeau,"napot kayo na wara rahasia Kerajaan Allah,tapi napot ulun lain na wara huang perumpamaan mat,`biar lei ngulik,here bakoi kakinni,balalu biar lei ngarengei,here bakoi paham."Penjelasan Yesus gene Perumpamaan umang¹¹Iti lah arti perumpamaan hio: " umang hio aye lah Firman Allah. ¹²Umang sa lawu tangar iring lalan hio aye lah here sa ngarengei Firman Allah.udi hio,hawilah setan ngalap Firman hio tekei atei here mat here ada harap balalu na selamatkan. ¹³umang sa lawu ta entu tane ba watu aye hio ulun-ulun sa ngarengei firman Allah balalu narime e nihi sanang atei,tapi bakoi ba wakat.here ekat harap tawelek,tapi katika ka hadin hawi,here palus nantalutuk Allah.¹⁴Umang sa lawu ta helang haket barunrui aye hio ulun-ulun sa ngarengei Firman Allah,tapi nelang here ba tumbu,here na siek ulah nanam gaer,ka tatau,nihi ka sanang welum hampe here bakoi ngahasil wua sa mihak. ¹⁵sedangkan umang sa lawu ta tane sa subur hio aye lah ulun-ulun sa ngarengei Firman Allah balalu nyimoh e huang atei sa jujur nihi maeh,nelang ba wua huang ketekunan."Pa tene bo cahaya nu¹⁶"bakoi naan erang kulun lei sa udi nyamelum pelita,udi hio nutup e nihi gantang atawa ngandak e ta kapit uneng mandre.sa waleng e,aye sagar ngandak pelita hio tangar pee pelita mat ulun sa suluk gi huang lewu kiuh ngini cahaya e. ¹⁷Gene,bakoi naan hal sa na siok sa bakoi sagar na santarang,balalu bakoi naan rahasia sa bakoi sagar na ungkap nihi na tunda napot tarang. ¹⁸Gene hio,perhatikan bo sameh awe kayo ngarengei gene hie sa naan sagar na ami magin ajoh lagi.tapi,hie sa bakoi naan,tekei aye sagar na alap, hampe inon sa na tanguh e ampun aye."Keluarga Yesus sa tuu e.¹⁹Balalu,ine nihi pulaksanai Yesus hawi nalu Aye,tapi here bakoi tau ngarieet Aye gene ajoh ulun. ²⁰Jari,na wara lah napot Aye,"ine namput pulaksnai-pulaksanai Nu rahat mindri tangar wading,here kakan nalu Kayo." ²¹Tapi,Yesus nuing here,"ine Kuki nihi pulaksanai-pulaksanai Ku aye hio here sa ngarengei Firman Allah palus ngagawi e."Yesus nyantadoh angin mehet²²Tangar isa andrau,Yesus mambai gi huang jukung hayak murid-murid E balalu Aye ngeau napot here,"ayu bo takam nyabarang gi tuhi danau iti."balalu,tulak bo here gi sabarang. ²³Tapi,katika here berlayar,Yesus sa andre.balalu,ba siwui lah angin mehet gi danau hio balalu jukung here suluk ranu hampe here naan huang bahaya.²⁴Ydi hio,here murid hawi napot Yesus balalu ngele Aye nelang ngeau,"Guru! Guru! takam sagar matei!" balalu,Yesus lei buan palus nyangangar angin mehet hio namput gelombang sa bergelora hio.angin mehet hio lei tadoh balalu danau hio jari benyem. ²⁵Balalu,Aye ngeau napot here,"ta awe kah iman nu?"here jari takut nihi waoh nelang bapander isa nihi sa lain,"Hie kah ulun iti? Aye hampe kiuh marentah napot angin nihi ranu,balalu here nuu eau E." Erang kulun Gerasa na sanapas tekei roh jahat²⁶Balalu hampe lah Yesus nihi murid-murid E ta wilayah ulun Gerasa,ta sabarang Galilea. ²⁷katika Yesus minau gi entu,Aye na tahalu ulah erang kulun laki tekei kota hio sa na rasuki ulah roh-roh jahat.ulun hio haot lawah mapoloi balalu bakoi muneng ta lewu,tapi ta ogang.²⁸Katika ulun hio ngini Yesus,aye lei kamiak palus sujud tangar hadap Aye.nihi lengan sa mehet aye ngeau,"inonkah urursan helang Kayo nihi kuki,ui Yesus,Anak Allah sa Panga Entu?kuki lako nihi Kayo,ada nyiksa kuki!" ²⁹hal hio gene Yesus mmamarentah roh jahat hio balua nekei ulun hio.setan hio gaha tuu nyujut-nyujut ulun hio hampe aye na rantai,na borgol,balalu na jaga ulun,tapi aye kiuh nya mitus rantai e balalu na tunda ulah setan gi uneng-uneng sa suni.³⁰Udi hio,Yesus nane napot ulun hio,"hie ngaran nu?tuing ulun hio,"legion"gene naan ajoh setan sa marasuki aye. ³¹Setan-setan hio ngalako napot Aye mat Aye ada mamarentah here suluk gi jurang pampatei.³²Ta uneng hio,naan sa kumpulan hante iwek sa rahat nupui kuta ta bukit.Setan-setan hio ngalako napot Yesus mat nuyu here suluk gi huang kumpulan iwek hio,balalu Yesus nuyu here. ³³Balalu,setan-setan hio lei balua tekei ulun hio balalu suluk gi huang iwek-iwek,balalu kumpulan iwek hio nempat minau iring bukit sa curam nuju gi danau palus leteng.³⁴Katika here penggembala iwek nginni e,here ngahulu areb e palus nyurah kejadian hio ta kota nihi ta tumpuk sa rieet e. ³⁵Jari,ulun ajoh hawi mat ngini inon sa rahat jari.here hawi napot Yesus balalu kahalu ulun sa haot na sanapas tekei setan-setan hio rahat maharung ta rieet pee Yesus,haot ba lamma,nihi haot waras pikiran e.hal iti ngulah here takut.³⁶here sa nginni kejadian iti nyurah napot ulun lain kalawe ulun sa karasukan setan hio na samare. ³⁷Balalu,kaluhan ulun sa muneng ta daerah Gerasa ngalako Yesus mat nanan here gene tamam kanakut here.gene hio,Yesus mambai gi jukung balalu waleng gi Galilea.³⁸Tapi,ulun sa haot na sanapas tekei setan-setan hio ngalako nekei Yesus mat aye kiuh hayak-hayak nihi Yesus.Tapi Yesus nuyu aye tulak,eau E, ³⁹"mudi bo gi lewu nu balalu surah bo hal-hal sa hante sa haot na ulah Allah napot kayo."ulun hio lei tulak gi kaluhan penjuru kota palus nyurah inon sa haot na ulah Yesus napot aye."anak Yairus na tambuan palus erang kulun wawei na samare⁴⁰Katika Yesus waleng gi Galilea,ulun ajoh nahalu Aye gene here kaluhan haot ngandrei Aye. ⁴¹Ta hio naan erang kulun bangaran Yairus sa hawi napot Aye,aye hio erang kulun kapala Sinagoge.nelang sujud menyembah ta pee Yesus,Yairus ngalako mat Aye hawi gi lewu e ⁴²gene aye naan erang kulun anak wawei tunggal sa kira-kira ba umur rueh belas taun,balalu nakia hio ane matei.balalu,katika Yesus nuju gi aro,ulun ajoh badasak-dasak ta iring Aye.⁴³Ta hio naan erang kulun wawei sa haot rara pendarahan weat salawah 12 taun,nihi bakoi erang kulun lei sa kiuh nyamare e. ⁴⁴Wawei hio ngariet Yesus tekei lutuk nihi negei jubah E,balalu katika hio lei pendarahan e tadoh.⁴⁵Balalu,Yesus ngeau,"Hie sa negei Kuki?"gene kaluhan ulun bakoi ngaku,Petrus ngeau,"Guru,ulun ajoh bakumpul irirng Kayo balalu badasak-dasak nihi Kayo!" ⁴⁶Tapi,Yesus ngeau,"erang kulun negei Kuki gene Kuki nginam naan kuasa sa balua nekei Kuki."⁴⁷Katika wawei hio nginni aye bakoi kiuh nyiok areb e,aye hawi napot Yesus nihi neter balalu ba sujud ta hadap Aye.ta hadap kaluhan ulun,aye nyurah wuah inon aye negei Yesus,balalu kala awe aye nihi wayah hio lei na samare. ⁴⁸Udi hio,Yesus ngeau napot aye,"Anak-Ku,imannu haot nyamare kayo."tulak bo huang damai sejahtra."⁴⁹Katika Yesus rahat basurah,erang kulun tekei lewu kapala Sinagoge hio hawi balalu ngeau napot Yairus,"anak wawei nu haot matei.koi usah lagi namparepot Guru." ⁵⁰Tapi,ngarengei hal hio Yesus ngeau napot Yairus,"ada takut.percaya bo balalu anak nu sagar selamat."⁵¹Katika Yesus hampe ta lewu Yairus,Aye bakoi nuyu hie lei suluk hayak Aye kecuali Petrus,Yohanes,Yakobus namput amah nihi ine nakia hio. ⁵²Kaluhan ulun nangis nelang meratap nakia wawei hio,tapi Yesus ngeau,"ada nangis,aye bakoi matei tapi mandre." ⁵³Ulun ajoh hio lei kamihi napot Aye gene here karasa nakia wawei hio haot nanan.⁵⁴Tapi,Yesus negei tangan nakia hio palus nerau e,"buan bo,nak!" ⁵⁵Balalu,waleng lah roh nakia hio balalu wayah hio lei aye mindri.balalu Yesus nuyu mat nakia hio na ami inon bo mat nakuta. ⁵⁶Karueh ulun matueh nakia hio takjub,tapi Yesus nguring here mat mawara hie lei gene inon sa haot jari.

Chapter 9

¹Udi hio,Yesus nerau ke rueh belas murid E balalu ngami here kuasa nihi otoritas entu roh-roh jahat,nihi lei mat nyamare panyakit. ²Aye mengutus here mat memberitakan gene Kerajaan Allah palus memulihkan.³Eau E napot here,"ada nunda inon lei huang kian nu,ada nunda tungkeh,tas,roti,duit atawa rueh lambar lamma. ⁴gi lewu awe lei kayo suluk,muneng bo ta aro hampe kayo tulak nekei uneng hio.⁵napot here sa bakoi kakan narime kayo,tanan bo kota hio balalu kibas bo abu e nekei pee nu jari pangingat nadap here." ⁶udi hio tulak bo here rasul nihi bakaliling gi desa-desa nelang memberitakan injil balalu nyamare ulun-ulun maringin ta awe-awe."kebingungan Herodes gene Yesus⁷Herodes,isa raja wilayah,ngarengei gene kaluhan hal sa rahat jari balalu aye bingung tuu gene papire ulun ngantuh bahwa Yohanes Pembaptis haot buan tekei helang ulun matei, ⁸rahat e sa lain ngeau bahwa Elia haot balua waleng,balalu naan lei sa ngeau bahwa isa tekei erang kulun nabi sa welum ta wayah sadi haot haot buan. ⁹Herodes ngeau,"kuki haot netek ulu Yohanes.jari,hiekah ulun sa gene Aye kuki ngarengei kabar sa sameh hio iti?balalu,Herodes hamen tuu mat panalu Yesus."panguta mat gi dime ribu ulun.¹⁰Katika here Rasul waleng,here nyurah napot Yesus gene kaluhan hal sa haot na ulah here balalu Aye nunda here mat kakareb gi isa kota bangaran Betsaida. ¹¹Tapi,ulun ajoh karasa hal hio balalu here lei nutah E.balalu,nelang nahalu here,Yesus bapander napot here gene Kerajaan Allah nihi lei here sa kakan na samare.¹²Katika andrau mulai kamalem,ka rueh belas murid Yesus hawi napot Aye palus ngeau,"huyu bo ulun-ulun hio tulak gi tumpuk-tumpuk nihi pedesaan tangar iring iti mat nupui uneng bamalem namput panguta gene ta iti takam muneng ta uneng terpencil." ¹³Tapi,Yesus ngeau nihi here,"kayo bo sa ngami here kuman."tuing murid-murid E,"kami ekat naan dime roti nihi rueh kenah,keculai amun kami tulak midi panguta mat gi kaluhan ulun iti." ¹⁴Tangar hio naan kira-kira dime ribu ulun laki.Yesus ngeau napot murid-murid E,"huyu bo here maharung bakalompok,kira-kira dimem pulu ulun per kalompok."¹⁵Balalu,here lei ngulah susuk nihi sa na huyu Yesus balalu nuyu kaluhan ulun hio maharung. ¹⁶Balalu,Yesus ngalap dime roti nihi rueh kenah hio,nadap gi langit,memberkati e, mepet-mepet e,balalu ngami e napot here murid mat here nyadia e napot ulun ajoh. ¹⁷Balalu,here kaluhan kuman nampe wising.udi hio,tisai-tisai tetekan roti sa na kumpulkan naan rueh belas panuk penu."Petrus mengakui Yesus aye hio Kristus¹⁸ta isa katika,wayah Yesus rahat ba lako doa kakareb E,murid-murid E hayak Aye.balalu,Aye nane napot here,"hie kah Kuki iti manurut ulun ajoh?" ¹⁹tuing here,"Yohanes pembaptis,sa lain ngantuh Elia,balalu sa lain lagi ngantuh Kayo aye hio isa tekei nabi-nabi wayah sadi sa buan waleng."²⁰Udi hio,Yesus ngeau napot here,"tapi,manurut nu,hiekah Kuki?" tuing Petrus,"Kayo aye hio Kristus tekei Allah." ²¹Tapi,Yesus nampa ingat here nihi mehet balalu nuyu here mat bakoi mawara napot hie lei gene hal iti."Yesus mawara pampatei E ²²Udi hio Yesus ngeau,"Anak Murunsia harus rara ajoh hal balalu na tulak ulah tueh-tueh,imam-imam kapala,nihi ahli-ahli Taurat,balalu na wunu nihi sagar na tambuan tangar andrau katelu."²³Yesus ngeau napot here kaluhan,"amun erang kulun kakan nutah Kuki,Aye harus nulak areb e kakareb,balalu mikul salib e satiap andrau,balalu nutah Kuki. ²⁴Gene,hie lei sa bausaha menyelamatkan nyawa e,sagar ka jawoh nyawa e.tapi,hie sa ka jawoh nyawa e gene Kuki,aye sagar nyalamat e. ²⁵inonkah untung e amun erang kulun kiuh kaluhan dunia,tapi matei atawa kajawoh nyawa e kakareb?²⁶Napot ulun sa nginam mangan gene Kuki nihi paneranKu,Anaka Murunsia lei sagar mangan mangaku ulun hio katika Aye hawi huang Kemuliaan E nihi kemuliaan Amah E,nihi here malaikat kudus. ²⁷Kuki mawara sa sabujue e napot kayo,naan papire ulun ta helang sa mindri ta ini sa ba bakoi sagar matei sa mete ngini Kerajaan Allah."Yesus hayak Musa nihi Elia²⁸Kira-kira,8 andrau udi Yesus nampe pengajaran E hio,Aye nunda Petrus,Yohanes,nihi Yakobus mambai gi gunung mat lako doa. ²⁹Katika Yesus rahat lako doa,rai E baubah nihi lamma E jari mahilak ba kilauan.³⁰Udi hio,tena lah rueh ulun rahat bapander nihi Aye.karueh ulun hio aye hio Musa nihi Elia, ³¹sa nyantena areb e huang kemuliaan nihi bapander gene pampatei Yesus sa sagar hinang na tampa genep ta Yerusalem.³²Ta wayah hio,Petrus nihi hengau-hengau e rahat na kuasai ulah sa ruru sa mehet,tapi katika here bujur-bujur ta sadar,here ngini kemuliaan Yesus nihi rueh ulun sa mindri hayak-hayak nihi Aye. ³³Katika Musa nihi Elia sagar nanan Yesus,Petrus ngeau,"Guru,maeh bo takam tatap tangar iti.kami sagar na pindri telu kemah,isa gi Kayo,isa mat gi Musa,balalu isa mat gi Elia."tapi,Petrus bakoi sadar inon sa na antuh e hio.³⁴Katika Petrus rahat ngantuh hal hio,hawilah awan nyanungen here hampe Petrus,Yohanes nihi Yakobus jari takut katika here suluk gi huang awan hio. ³⁵Udi hio,karengei lah lengan tekei awan hio,"itilah Anak-Ku,Ayelah sa na pidi Ku,rengei bo Aye." ³⁶udi hio lengan hio tadoh,Yesus ekat kakareb E.here ngarahasia kan e nihi bakoi mawara erang kulun lei ta andrau-andrau hio gene inon sa haot na inni here."erang kulun nakia laki na bebaskan tekei Roh jahat³⁷Mat gi katuni andrau e,katika here minau tekei gunung,sa rombongan hante ulun ajoh hawi napot Yesus. ³⁸erang kulun tekei ulun ajoh hio kamiak,"Guru,kuki lako napot Kayo,suwuk bo anakku gene aye isa-isa e anakku. ³⁹Inni bo,naan roh sa menguasai e,balalu salenga aye kamiak kamakai.roh hio ngagunsang-gunsang aye hampe wawa e babusa,roh hio nampa hanang aye tarus nihi bakoi hakun nanan aye. ⁴⁰Kuki haot ngalako napot murid-murid Nu mat nulak e,tapi here bakoi kiuh ngagawi e."⁴¹Tuing Yesus,"Ui,kaon turunan sa bakoi harap nihi tawang!pire kalawah lagi Kuki harus muneng hayak kaon nihi sabar napot kayo?tunda bo nakia hio gi iti." ⁴²Katika nakia hio rahat ngariet napot Yesus,roh jahat hio mambanting e gi tane nelang ngagunsang-gunsang e.tapi,Yesus nyampengar roh najis hio,nyamare nakia laki hio,balalu nyampudi e napot amah e."Yesus mawara pampatei E⁴³Kaluhan ulun waoh entu kuasa Allah,tapi katika here magun dodor-dodor napot kaluhan hal sa na ulah Yesus,Aye ngeau napot murid-murid E, ⁴⁴"rengei bo antuhan iti maeh-maeh:Anak Murunsia sagar na sarah gi tangan murunsia." ⁴⁵Tapi,here murid bakoi mamaham aheng paneran hio,balalu hal hio na siok napot here hampe here bakoi kiuh mamaham e.tapi,here takut nane napot Yesus gene arti paneran hio."Hie kah sa panga dahulu?⁴⁶Isa katika,jari kalakat tangar helang murid-murid Yesus gene hie sa panga dahulu ta helang here. ⁴⁷Tapi,Yesus karasa aheng atei here,balalu Aye ngalap erang kulun nakia halus balalu nunda e mindri tangar iring Aye. ⁴⁸Balalu,Aye ngeau napot murid-murid,"Satiap ulun sa narime nakia halus iti huang aran Ku,aye narime Kuki.Balalu,hie lei sa narime Kuki,aye lei narime Aye sa mengutus Kuki.gene,sa panga hina ta helang kayo,aye lah sa panga dahulu."Tuhi sa sameh⁴⁹Yohanes nuing E balalu ngeau,"Guru,kami nginni erang kulun nulak roh jahat huang aran Nu balalu kami ba usaha nyantadoh e gene aye bakoi tekei kelompok takam." ⁵⁰Tapi,Yesus ngeau napot aye,"ada nyantadoh e gene hie lei sa bakoi nawan kayo,aye naan ta tuhi nu."Yesus na tulak ta Samaria⁵¹Katika wayah e magin riet mat gi Yesus na tamap entu,Aye nampa kuat atei E mat tulak gi Yerusalem. ⁵²Aye nuyu papire utusan ngadahulu Aye.balalu,utusan-utusan hio lei tulak balalu suluk gi isa ka wua tumpuk tangar daerah Samaria mat manyiap kaluhan e gi Aye. ⁵³Tapi,ulun-ulun ta uneng hio bakoi narime Yesus gene Aye rahat nuju gi kota Yerusalem.⁵⁴Katika murid-murid Yesus,aye hio Yakobus nihi Yohanes,nginni hal iti,here ngeau,"Tuhan,inonkah Kayo ngakan kami mat nuyu apui minau tekei langit balalu nutung here? ⁵⁵Tapi,Yesus ngulik gi lutuk balalu nyompo here. ⁵⁶Balalu,Yesus nihi murid-murid E tulak gi tumpuk sa lain."Tantangan napot Panutah Yesus⁵⁷Katika here rahat huang kiaan,naan erang kulun ngeau napot Yesus,"Kuki sagar nutah Kayo gi awe lei Kayo tulak." ⁵⁸Yesus lei ngeau napot aye,"rubah naan tolong mat uneng muneng balalu wurung-wurung ta udara naan sarang e.Tapi, anak murunsia bakoi naan uneng mat gi istirahat.'⁵⁹Yesus ngeau napot sa lain,"tutah bo Kuki!"tapi,ulun hio ngeau,"Tuhan ijin bo dulu e kuki tulak ngogang amah ku dulu e." ⁶⁰Tapi,Yesus ngeau napot aye,"elah bo ulun matei ngogang ulun matei here,tapi kayo harus tulak memberitakan Kerajaan Allah."⁶¹Balalu,naan erang kulun lagi ngeau,"kuki sagar nutah Kayo,Tuhan,tapi ijin bo kuki mawara dulu nihi babuhan ku." ⁶²Yesus ngeau napot aye,"bakoi naan erang kulun lei sa haot ngandak tangan e ta entu bajak,tapi ngulik lagi gi lutuk,sa pas napot Kerajaan Allah."

Chapter 10

¹Udi hio,Yesus manentukan pitu pulu ka ulun sa uma lain e,nihi Aye mengutus here tulak ba rueh-rueh mat dahulu tekei Aye gi setiap kota nihi uneng sa sagar na suwuk E. ²eau E napot here,"hasil wasi mula ajoh tuu,tapi sa ngagawi e dohot.ulah gene hio,lako bo napot Tuan sa ampun hasil wasi hio mat mangutus ulun sa bagawi mat mengumpul hasil wasi E."³" Tulak bo!Kuki mangutus kayo sameh anak domba tangar penah-penah pulau serigala. ⁴ada nunda kantung duit,tas,atawa sandal.nihi,ada nyompo hie lei huang kiaan.⁵Gi lewu awe lei kayo suluk,antuh bo dahulu,`damai sejahtera entu lewu hio.` ⁶amun ulun sa naan ta hio cinta damai,damai sejahtera nu sagar muneng entu e.tapi,amun bakoi,damai sejahteranu hio sagar waleng napot kayo. ⁷muneng bo tangar lewu hio.kuman bo nihi ngoot bo inon sa na sadia here gi kayo,gene erang kulun sa bagawi pas bo halu upa e.ada ba pindah-pindah tekei isa lewu gi lewu sa lain.⁸Setiap kali kayo suluk ta isa kota nihi ulun-ulun ta aro nahalu kayo,kuman bo panguta sa na surung here ta hadap kayo. ⁹samare bo ulun-ulun maringin sa muneng ta aro,nihi wara bo napot here,"Kerajaan Allah haot riet napot kayo.`¹⁰Tapi,amun kayo suluk gi isa tumpuk balalu ulun-ulun ta aro bakoi nahalu kayo,tulak bo gi lalan-lalan kota hio nihi ngeau, ¹¹Hampe abu tekei kota nu sa leket ta pee kami sagar na kebas kami tangar hadap kayo.Tapi,ingat bo iti: Kerajaan Allah haot rieet.` ¹²Kuki ngeau napot kayo:ta andrau hio,tanggungan sodom sagar labih nean tekei tanggungan kota hio."Pangingat napot sa nulak Yesus¹³"Salaka lah kayo,Khorazim!salakalah kayo,Betsaida!amun eKuki ngulah mukjizat-mukjizat sa sameh ta Tirus nihi Sidon,balalu here pasti haot lawah ba tobat nihi maharung balalu makai kain kabung nihi abu. ¹⁴Tapi,ta waktu penghakiman,tanggungan Tirus nihi Sidon magin nean tekei tanggungannu. ¹⁵Balalu kayo,Kapernaum,inonkah kayo sagar na enat gi Surga?bakoi,kayo sagar na tawut gi dunia ulun matei!¹⁶Hie lei sa ngarengei kayo,ngarengei Kuki.Tapi,hie sa nulak kayo,aye lei nulak Kuki.balalu,hie nulak Kuki,aye nulak Aye sa mengutus Kuki."setan-setan tunduk napot Pengikut Yesus¹⁷Udi hio ka pitu pulu sa nutah hio waleng nihi sanang nelang ngeau,"Tuhan,setan-setan lei tunduk napot kami huang aranNu." ¹⁸Yesus ngeau napot here,"Kuki ngini iblis lawu tekei langit sameh kelat. ¹⁹karasa bo aye hio Kuki haot ngami kuasa mat narah nipe nihi kalajengking,lei kuasa entu kaluhan kekuatan musuh.bakoi sagar naan sa nampahanang kayo. ²⁰Tapi,ada bo kayo ba suka cita gene roh-roh hio tunduk napot kayo,tapi ba suka cita bo gene ngarannu ta tulis ta surga."Yesus ba lako doa napot Amah²¹Ta wayah hio,ba suka citalah Yesus ta huang Roh Kudus nihi ngeau,"Kuki bersyukur napot Kayo Amah,Tuhan entu langit nihi bumi,gene Kayo nyiok hal-hal iti tekei ulun bijaksana nihi cerdas.Tapi,Kayo nutui e napot awau-awau.Ui Amah,gene hio lah sa pas tangar hadap Kayo.²²AmahKu haot manyarah kan kaluhan hal napot Kuki,nihi bakoi erang kulun lei sa kataru Anak kecuali Amah.nihi bakoi erang kulun lei sa kataru Amah,kecuali Anak namput ulun-ulun sa napot here Anak ba aheng mat nyantarang e."²³Udi hio,Yesus ngulik napot murid-murid E palus bapander napot here nihi kakareb,"babahagialah mate sa ngini inon sa na inni kayo, ²⁴gene Kuki ngeau napot kayo:ajoh nabi nihi raja sa kakan tuu ngini hal-hal na na inni kayo wayah iti,tapi here bakoi ngini e.Balalu,kakan tuu ngarengei hal-hal sa na rengei kayo,tapi here bakoi ngarengei e."Ulun Smaria sa maeh atei²⁵Udi hio,erang kulun ahli Hukum Taurat mindri mat mencobai Yesus,eau e,"Guru,inon sa harus na ulah ku mat kiuh welum sa kekal? ²⁶Tuing Yesus napot aye,"inon sa tatulis huang Hukum Taurat?inon sa nabaca kayo ta huang e?" ²⁷Ulun hio nuing,"Kasihilah Tuhan, Allah nu,nihi kaluhan atei nu,nihi kaluhan jiwa nu,nihi kaluhan kekuatan nu,palus nihi kaluhan akal budi nu.Balalu,kasihi lah sameh murunsia ngalut arebnu kakareb." ²⁸Yesus bapander napot aye,"tuing nu hio pas.ulah bo hio,balalu kayo sagar welum."²⁹Tapi,ulun hio kakan nyamuah areb e,balalu aye ngeau napot Yesus,"balalu,hiekah sasamehku murunsia?" ³⁰Yesus nuing hio nihi ngeau,"naan erang kulun sa minau tekei Yerusalem gi Yerikho,aye lawu gi tangan here parampok sa marampas pakaian e nihi ngompak aye,udi hio nanan aye gagaleng huang keadaan kakan matei.³¹Salenga,erang kulun imam nagkah lalan hio.katika aye ngini ulun hio,aye tulak bo nelang takia nekei tuhi lain. ³²sameh hio lei sa na ulah erang kulun Lewi,katika hawi gi uneng hio balalu nginni ulun hio,aye nangkah nihi takia ta tuhi lalan sa lain.³³Tapi,naan erang kulun Samaria sa rahat huang kiaan nangkah ta hio.balalu,katika aye kakinni ulun hio,aye ka ahi napot aye. ³⁴Balalu,ulun Samaria hio ngariet e,palus nuruk batan-batan e.aye ngusuk nihi ilau nihi anggur,balalu nampamai ulun hio gi entu Keledai e palus nunda e gi uneng penginapan,balalu marawat ulun hio. ³⁵Mat gi katuni andrau e,ulun Samaria hio nampalua duit 2 dinar balalu ngami e napot ulun sa jaga penginapan hio nihi ngeau,`rawat bo ulun sa batan iti.balalu,pire bo kayo galis duit mat gi aye,kuki sagar nganti e katika kuki waleng."³⁶Balalu,Yesus ngeau,"manurut kayo,hie kah tekei helang katatelu ulun hio sa jari sasameh murunsia tekei ulun sa lawu gi tangan here perampok hio? ³⁷Tuing ahli Taurat hio,"ulun sa nyantarang ka ahi napot aye."balalu eau Yesus,"tulak bo,palus ulah bo hal sa sameh."Maria nihi Marta³⁸Katika Yesus nihi murid-murid E huang kiaan,Yesus suluk gi isa desa balalu erang kulun wawei bangaran Marta nahalu Yesus ta lewu e. ³⁹Marta naan pulaksanai wawei bangaran Maria sa maharung ta riet pee Yesus nelang ngarengei pengajaran Yesus.⁴⁰Tapi,Marta deruh tuu ngagawi kaluhan gawian sa harus na sanyari.Marta balalu ngariet Yesus palus ngeau,"Tuhan,bakoi paduli kah Kayo bahwa pulaksanai wawei ku maladar kuki ngagawi kaluhan gawian iti kakareb?huyu bo aye ngawat kuki!" ⁴¹Tapi,Tuhan nuing,"Marta,Marta,kayo gaer nelang ngelau ulu nihi ajoh hal. ⁴²ekat isa sa hal sa penting.Maria haot midi bagian sa labih maeh,balalu bagian e hio bakoi sagar piji na alap tekei aye."

Chapter 11

¹Tangar isa andrau,Yesus lako doa ta isa uneng.katika Aye galis lako doa,erang kulun tekei murid-murid E ngeau napot Aye,"Tuhan,ajar bo kami lako doa sameh nihi Yohanes ngajar murid-murid e."²Udi hio Yesus ngeau napot here,"katika kayo lako doa,lako doa lah sameh iti:`Amah,na kudus lah aranNu.Hawilah kerajaanNu.³Ami bo napot kami panguta kami sa sukup e tiap andrau, ⁴balalu ampunilah dosa-dosa kami gene kami kakareb lei mengampuni satiap ulun sa bahala napot kami.balalu ada bo nunda kami gi huang pencobaan."Lako bo,lupui bo,nihi katuk bo⁵Udi hio Yesus ngeau napot here,"umpama e isa tekei kaon naan erang kulun hengau balalu kayo tulak gi lewu hengau kayo hio tangar penah malem nihi ngeau napot aye,`hengau,pa kihau gi kuki telu roti, ⁶gene erang kulun hengau ku rahat naan huang kiaan tunduk ta lewu kuki,tapi kuki bakoi naan inon-inon ta lewu mat na surungan napot aye.` ⁷tau lah hengau nu tekei huang lewu nuing,`ada nganggu kuki! wanawang haot takunci nihi kuki namput anak-anakku haot ta uneng mandre.kuki bakoi kiuh buan mat ngami inon lei napot kayo.` ⁸kuki ngantuh napot kayo bahwa biar lei hengau nu hio bakoi buan balalu ngami isa lei napot kayo gene kayo hengau e,tapi gene kayo tarus ngalako,aye pasti sagar buan balalu ngami inon sa na perlu kayo.⁹Jari,Kuki mawara napot kayo lako lah,kayo sagar narime.lupui,kayo sagar kahalu.katuk bo,wanawang sagar na uka napot kayo. ¹⁰gene hie lei sa ngalako sagar narime.hie lei sa nupui sagar kahalu.balalu hie lai sa ngatuk,wanawang sagar na uka napot aye.¹¹naan kah erang kulun amah tekei helang kaon sa sagar ngami nipe napot anak e amun aye lako kenah? ¹²atawa ngami alimangu,amun aye lako telui? ¹³amun kayo sa jahat kataru kalawe ngami pangamian sa maeh napot anak-anak nu,magin e Amah nu sa ta surga.Aye sagar ngami Roh Kudus napot ulun-ulun sa ngalako napot Aye."Yesus makai Kuasa Allah¹⁴Tangar isa andrau,Yesus nulak setan tekei erang kulun laki sa bisu.udi setan hio balua,ulun sa huni e muna hio kiuh bapander nihi ajoh ulun jari heran. ¹⁵Tapi,papire ulun ngeau,"Aye nulak nihi kuasa Beelzebul,pemimpin setan."¹⁶Papire ulun lain e kakan manguji Yesus,here ngalako Aye nutui isa tanda tekei Surga. ¹⁷Tapi,Yesus karasa inon sa na pikir here balalu ngeau napot here,"setiap kerajaan sa ta puhi-puhi nihi bakasarang sagar lenuh.nihi keluarga sa anggota-anggota e baka lakat sagar sarak tuar.¹⁸Jadi,amun iblis lei ta puhi-puhi nihi nawan areb e kakareb,kalawe tau kerajaan e kiuh tatap batahan?Kuki ngantuh bahwa Kuki makai kuasa Beelzebul mat nulak setan-setan. ¹⁹Amun Kuki nulak setan-setan nihi Beelzebul,nihi kuasa hie kah anak-anak nu nulak here?gene hio,here lah sa sagar jari hakim nu. ²⁰Tapi,amun Kuki makai kuasa Allah mat ngusir setan,"Kerajaan Allah haot hawi napot kayo.²¹Amun erang kulun sa gagah nihi basenjata lengkap ngajaga istana e kakreb,harta benda e pasti huang keadaan aman. ²²Tapi,amun naan ulun sa labih gagah tekei aye kakan nyarang balalu nampa kalah e,balalu ulun sa labih gagah hio harus marampas senjata-senjata sa na andal kan ulah ulu hio balalu mambagi-bagikan harta rampasan e. ²³Hie lei sa bakoi muneng tangar tuhi Kuki,aye nawan Kuki.Balalu hie lei sa bakoi ngumpul hayak Kuki,aye nampisah tuar."Waleng e Roh Najis²⁴"Amun roh najis balua tekei tenga erang kulun,roh hio sagar bakaliling nangkah uneng-uneng sa meang mat nupui uneng ba istirahat,tapi aye bakoi kahalu.gene hio,aye ngeau,`kuki sagar waleng gi lewu sa haot na tanan ku.` ²⁵Katika aye waleng,aye kahalu lewu hio huang keadaan nasapu barasih nihi ta atur rapi. ²⁶Udi hio,roh najis hio tulak nihi nunda pitu roh sa labih jahat tekei aye mat suluk nihi muneng ta lewu hio hampe keadaan ulun hio jari magin labih raat tekei samete e."Ulun-ulun sa berbahagia²⁷Katika Yesus ngantuh iti,erang kulun wawei sa muneng tangar penah-penah ulun ajoh kamiak,"na berkatilah rahim sa haot ngalahir Kayo nihi wua dada sa nampomo Kayo." ²⁸Tapi,Yesus ngeau,"Berbahagialah ulun-ulun sa ngarengei firman Allah palus ngagawi e."Tanda Yunus²⁹Katika ulun-ulun sa ba kumpul magin ajoh,Yesus ngeau,"katurunan iti aye hio katurunan sa jahat; here ngalako isa tanda,tapi bakoi sagar isa tanda lei sa na tutui napot here sa lain tanda Yunus. ³⁰sameh Yunus sa jari tanda napot ulun-ulun Niniwe,sameh hio lah Anak Murunsia sagar jari tanda bagi katurunan iti.³¹" Ta andrau kiamat,Ratu tekei Selatan sagar buan hayak ulun-ulun tekei generasi iti nihi aye sagar nukum here gene aye hawi tekei ujung bumi mat ngarengei hikmat Salomo,sedangkan ta iti naan erang kulun sa labih hante tekei Salomo.³²Tangar andrau kiamat,ulun-ulun Niniwe sagar buan hayak turunan iti balalu nukum e,gene ulun-ulun Niniwe ba tobat katika Yunus ba khotbah ta hadap here,padahal ta iti naan erang kulun sa labih hante tekei Yunus."Mate aye hio pelita tenga³³bakoi erang kulun sa haot nyamelum pelita,sagar ngandak pelita hio ta uneng sa masiok atawa ta kapit gantang.sa waleng e,here ngandak pelita hio ta pee pelita hampe ulun-ulun sa suluk kiuh ngini cahaya e. ³⁴mate aye hio pelita tenga nu.amun mate nu maeh,kaluhan tenga nu sagar penu nihi tarang.Tapi,amun mate nu jahat,kaluhan tenga nu sagar na tampenu maieng. ³⁵Gene hio,ha hati-hati bo mat tarang ta huang tenga nu bakoi jari maieng. ³⁶amun tenganu na tampenu nihi tarang balalu bakoi naan bagian e sa mieng,tenganu hio sagar tarang kaluhan e sameh nihi katika isa ka wua pelita nyilu kayo nihi cahaya e."Yesus nyompo ulun Farisi nihi Ahli Taurat.³⁷Udi Yesus galis bapander,erang kulun Farisi ngundang Aye kuman.Aye hawi lei,balalu maharung palus kuman. ³⁸Tapi,ulun Farisi hio dodor katika ngini Yesus bakoi mui tangan E dahulu sa mete kuman.³⁹Tapi,Tuhan ngeau napot Aye,"ulun-ulun Farisi sameh kayo marasih tuhi wading galas nihi piring,tagal tangar huang tenga nu penu nihi keserakahan nihi kejahatan. ⁴⁰ui ulun-ulun bungul!bakoi kah Aye sa ngulah tuhi wading nihi ngulah tuhi huang? ⁴¹Gene hio,bagi bo inon sa naan ta huang nu hio jari sadakah nu.nihi sameh hio,kayo sagar bujur-bujur barasih.⁴²Tapi,salaka lah kayo,ulun-ulun Farisi!gene,kayo ngami persepuluhan tekei hasil selasih,inggu,nihi kaluhan masam tanaman kabun nu,tapi kayo mengabaikan keadilan nihi kasih Allah.seharus e,kayo ngulah kaluhan hal hio bakoi mengabaikan hal-hal sa lain.⁴³Salaka lah kayo,ulun-ulun Farisi gene kayo sanang maharung ta uneng sa panga maeh ta Sinagoge nihi lei sanang narime hormat ta pasar. ⁴⁴Salaka lah kayo gene kayo sameh ogang sa bakoi ba siri,sa na rarah-rarah ulun bakoi here sadar."⁴⁵Udi hio,isa tekei ahli Taurat ngeau napot Yesus,"Guru,katika Kayo ngantuh hal-hal iti,Kayo lei ngahina kami." ⁴⁶Tapi,Yesus nuing,"salaka lah kayo,ui ahli-ahli Taurat!gene,kayo ngandak beban sa weat mat na pikul ulun lain,tapi areb nu kakareb bakoi kakan nyaput beban hio nihi isa kingking lei.⁴⁷Salaka lah kayo gene nambuan ogang mat gi nabi-nabi sa na wunu ulah itak uyut nu. ⁴⁸Hampe,kayo nyantarang napot kaluhan ulun bahwa kayo mangaku ulahan itak uyutnu;herelah sa munu nabi-nabi hio,tapi kayo sa nambuan ogang e.⁴⁹Iti lah gene e,Allah huang hikmat E ngeau,`Kuki sagar mengutus nabi-nabi nihi rasul-rasul napot here,tapi papire tekei ulun-ulun sa na utus Kuki hio sagar na wunu nihi na siksa,` ⁵⁰mat ira kaluhan nabi,sa tundrak tekei dunia na ciptakan,kiuh na tuntut tekei generasi iti, ⁵¹mulai tekei ira Habel hampe Zakharia,sa na wunu ta helang altar nihi Bait Allah.oi,Kuki ngeau napot kayo bahwa katurunan iti sagar ba tanggung jawab napot hal iti.⁵²Salakalah kayo,ui ahli-ahli Taurat!gene kayo haot ngalap kunci pangataru,tapi kayo kakareb bakoi kakan suluk nihi nga halang-halang ulun lain mat suluk."⁵³Udi Yesus nanan uneng hio,ahli-ahli Taurat nihi ulun-ulun Farisi mulai ngalakat Aye palus nyameeat Aye nihi ajoh masam tane an. ⁵⁴Here ba komplot mat nyaput Yesus nihi paneran sa na antuh E.

Chapter 12

¹Rahat hio,katika naan ribuan ulun bakumpul nihi here ba ka rarah,Yesus mulai bapander napot here murid panga dahulu,"ba hati-hatilah nadap ragi ulun-ulun Farisi,aye hio kemunafikan.²Gene,kaluhan sa ta tutup sagar na uka nihi kaluhan sa na siok sagar na santarang. ³Gene hio,inon sa kayo antuh ta huang mieng sagar na rengei ta huang tarang nihi sa na keneh kayo ta huang kamar sagar na wara ta entu-entu atap lewu."Takut napot Allah⁴Kuki ngantuh napot kayo,ui hengau-hengau Ku,ada bo takut napot here sa kiuh munu tenga,tapi udi hio bakoi kiuh ngagawi labih lawit lagi. ⁵Tapi,Kuki sagar nampa ingat kayo gene hie sa harus na takut kayo;takut bo napot Aye,sa udi munu,lei ba kuasa nawut kayo gi huang neraka.oi,Aye lah sa harus na takut kayo.⁶Bakoi lah 5 kikui wurung pipit na batang ekat sa harga 2 kiping bo?tapi,bakoi erang kikui lei tekei wurung-wurung hio sa koi na ingat ta hadap Allah. ⁷Hampe,jumlah wulu tangar ulu nu lei ta hitung.ada takut,kayo lawit labih ba uman tekei ajoh wurung pipit."pangingat napot sa nulak Yesus⁸"Kuki ngeau napot kayo,setiap ulun sa mangaku Kuki tangar hadap ulun lain,lei sagar na akui ulah Anak Murunsia ta hadap malaikat-malaikat Allah. ⁹Tapi,setiap ulun sa nulak Kuki ta hadap ulun lain lei sagar na tulak ta hadap malaikat-malaikat Allah. ¹⁰Balalu,hie lei sa ngantuh isa hal nawan Anak Murunsia kiuh na ampun,tapi hie lei sa menghujat Roh Kudus bakoi sagar na ampuni.¹¹Katika here nunda kayo gi Sinagoge balalu gi hadap here pemimpin nihi penguasa,ada gaer gene kalawe kayo ngabela areb nu atawa inon sa harus na antuh kayo, ¹²gene wayah hio lei Roh Kudus sagar ngajar kayo gene inon sa harus na antuh kayo."Perumpamaan gene erang kulun tatau¹³Isa tekei ulun ajoh hio ngeau napot Yesus,"Guru,huyu bo pulaksanai ku mat babagi warisan nihi kuki." ¹⁴Tapi,Yesus ngeau napot aye,"pulaksanai,hie sa ngenat Kuki jari hakim atawa pengantara entu kayo?" ¹⁵Udi hio,Yesus ngeau napot here,"ba jaga-jaga bo nihi waspada bo entu kaluhan model ka sakakar gene welum erang kulun bakoi bagantung tangar ajoh e harta sa ampun aye."¹⁶Balalu,Yesus nyurah isa perumpamaan napot here,"naan tane ampun erang kulun sa tatau tuu sa ngahasilkan ajoh tuu hasil wasi. ¹⁷Jari,ulun hio bapikir huang atei e,`inon sa harus na ulah kuki gene kuki bakoi naan uneng lagi mat nyimoh hasil wasi ku?` ¹⁸Balalu,aye ngeau,`itilah sa sagar na ulah ku.kuki sagar mungkas lumbung-lumbung ku balalu nambuan sa magin hante.Ta hio,kuki sagar nyimoh kaluhan gandum nihi barang-barangku. ¹⁹Balalu,kuki ngeau napot jiwa ku,`ui jiwaku,kayo naan ajoh barang sa ta simoh mat ba taun-taun;istirahat bo,kuman,ngoot,nihi ba sanang-sanang bo!`²⁰Tapi,Allah ngeau napot ulun hio,`ui ulun bungul! malem iti lei,jiwa nu na alap tekei kayo.balalu,hiekah sa sagar ampun barang-barang sa na simoh kayo?` ²¹Sameh hio lah sa sagar jari napot ulun sa nyimoh harta napot tenga e kakareb,tapi bakoi lah tatau tangar hadap Allah."ada gaer²²Yesus ngeau napot murid-murid E,"gene hio,Kuki ngeau napot kayo,ada gaer gene welum nu,gene inon sa sagar na kuta kayo.atawa,gaer gene tenga nu,gene inon sa sagar na pakai kayo. ²³Gene,welum labih penting tekei panguta nihi tenga labih penting tekei pakaian.²⁴Inni lah wurung-wurung gagak.here bakoi mule atawa masi,here lei bakoi naan gudang atawa lumbung,tapi Allah ngami here kuman.kayo lawit labih ba uman tekei wurung-wurung hio. ²⁵hie kah ta helang kaon sa gene gaer kiuh nambah sehasta lei ta umur welum e? ²⁶amun kayo bakoi kiuh ngulah hal-hal sa halus iti,wuah inon kayo gaer hal-hal sa lain?²⁷Perhati bo wunge bakung,sameh awe here tumbu.wunge-wunge hio bakoi bagawi mehet atawa memintal,tapi Kuki mawara napot kayo,hampe Salomo huang kemuliaan e lei bakoi bapakaian sa maeh isa tekei wunge-wunge hio. ²⁸amun Allah ngahias rikut ta kabun,sa andrau iti tumbu balalu katuni na umpe gi huang apui,bakoi kah Aye sagar ngahias kayo labih tekei rikut hio?ui,kayo sa kurang kaharap!²⁹Jari,ada bo kayo nupui inon sa sagar na kuta kayo atawa inon sa sagar na oot,balalu ada bo nga gaer e. ³⁰Gene,bangsa-bangsa ta dunia nupui hio kaluhan,tapi Ambah nu karasa bahwa kayo memerlukan e.³¹Sa waleng e,lupui bo dahulu Kerajaan Allah,balalu kaluhan e iti lei na tambahkan napot kayo."kumpul bo harta ta surga ³²"ada takut,ui kumpulan halus,gene Amah nu kakan ngami napot kayo Kerajaan hio.³³Batang bo kaluhan sa ampun kayo balalu ami bo sadakah.ulah bo napot kayo kantung duit sa bakoi tau rusak,aye hio harta ta surga sa bakoi kiuh jawoh,sa bakoi kiuh na alap maling atawa na rusak ulah wuwuk. ³⁴gene,ta awe uneng harta nu muneng,ta hio lei atei nu muneng."Hamba sa setia ngulah tugas e³⁵" maeh bo pinggang nu tatap bahuruk balalu pelita-pelita nu tatap welum. ³⁶Jarilah sameh nihi ulun-ulun sa ngandrei tuan e mudi tekei pesta kakawinan mat here kiuh hinang nguka pintu gi aye,katika tuan e mudi nihi ngatuk pintu.³⁷Na berkatilah hamba-hamba,sa na halu tuan e basiap sedia,katika aye hawi.Kuki mawara napot kayo,sabujur e,aye sagar nuruk pinggang e mat malayani nihi nyurung pelayan-pelayan e mat maharung kuman.Aye sagar hawi melayani here. ³⁸Amun tuan hio hawi rahat penah malem atawa kiat subuh balalu kahalu here rahat ngulah sameh hio,na berkatilah here!³⁹Tapi karasa bo,amun erang kulun ampun lewu karasa jam pire maling sagar hawi gi lewu e,aye pasti bakoi sagar ngaret lewu e na bobol. ⁴⁰ulah gene hio,kayo lei harus tarus ba siap sedia gene Anak Murunsia sagar hawi ta wayah sa bakoi na inna-inna."⁴¹Udi hio,Petrus nane napot Aye,"Tuhan,inonkah Kayo nyurah perumpamaan iti ekat napot kami atawa napot kaluhan ulun lei?" ⁴²Tuing Tuhan,"hie kah kapala pelayan sa setia nihi bijaksana sa na percaya tuan e mat mengawasi here hamba sa lain,mat ngami here panguta ta wayah sa pas? ⁴³Na berkatilah hamba hio,sa katika Tuan e hawi,kahalu aye rahat ngagawi tugas e. ⁴⁴Kuki ngeau napot kayo,sa bujur e,tuan hio sagar midi aye mat mengawasi kaluhan ampun e.⁴⁵Tapi,amun hamba hio ngeau huang atei e,`Tuan ku bakoi sagar hawi hinang,`balalu mulai ngompak walah laki namput walah wawei lain e,udi hio kuman ngoot hampe mahamui, ⁴⁶katika tuan e hawi ta wayah sa bakoi na inna-inna balalu bakoi na karasa ulah hamba hio,sang tuan sagar munu hamba hio balalu ngandak aye hayak nihi ulun-ulun sa bakoi setia.⁴⁷erang kulun hamba sa karasa aheng tuan e,tapi bakoi basiap sedia atawa ngulah susuk aheng tuan e sagar kiuh ajoh kahanang. ⁴⁸Tapi,hamba sa bakoi karasa inon sa kana kakan tuan e nihi ngulah hal-hal sa pas kiuh kahanang,aye sagar kiuh kahanang labih doho.Setiap ulun sa na ami ajoh,na tuntut ajoh.nihi here sa na percaya labih ajoh sagar na tuntut labih ajoh lagi.Yesus ngulah pamisahan⁴⁹Kuki hawi mat nawut apui gi dunia,nihi Kuki baharap apui hio haot welum! ⁵⁰Tapi,naan baptisan sa harus na langkah Ku,balalu Kuki nginam ma weat tuu hampe hal hio na tampa genep.⁵¹Inonkah kayo nanguh bahwa Kuki hawi mat nunda perdamaian ta entu bumi?bakoi,Kuki mawara napot kayo,tapi psah-pisah! ⁵²Mulai wayah iti,dime ulun huang isa keluarga sagar na pisah.telu ulun sagar nawan rueh ulun balalu rueh ulun sagar nawan telu kulun. ⁵³here sagar na tampisah;Amah sagar nawan anak laki e,balalu anak laki sagar nawan amah e.ine sagar nawan anak wawei e,balalu anak wawei e sagar nawan ine e.umpu wawei e sagar nawan nantu wawei e,balalu nantu wawei e sagar nawan umpu wawei e."Menafsirkan Zaman⁵⁴Balalu,Yesus mawara napot ulun ajoh,"katika kayo ngini awan bakumpul ta tuhi barat,kayo hinang ngeau,`uran sagar minau,`balalu uran bujur-bujur minau. ⁵⁵Katika kayo nginam angin nyiwui tekei selatan,kayo ngeau,`andrau iti sagar kai mehet,`balalu hal hio bujur-bujur jari. ⁵⁶kayo munafik!kayo tau menafsirkan rupa langit nihi bumi,tapi wuah inon kayo bakoi tau menafsirkan zaman iti?"⁵⁷"wuah inon kayo kakareb bakoi tau mamutus inon sa wuah? ⁵⁸katika kayo tulak hayak musuh nu mat nadap pemerintah,usahakan bo mat nyanyari masalah nu nihi aye huang kiaan mat aye bakoi nyujut kayo napot hakim balalu hakim sagar nyarah kayo napot pengawal,balalu pengawal hio sagar nawut kayo gi huang penjara. ⁵⁹Kuki mawara napot kayo,kayo bakoi sagar balua tekei aro samete kayo bayar utang nu hampe peser pangalis e."

Chapter 13

¹Ta aro,naan papire ulun mawara Yesus gene ulun-ulun Galilea sa ira e nasampur Pilatus nihi kurban persembahan here. ²Tuing Yesus napot here,"inonkah here nanguh ulun-ulun Galilea iti labih badosa tekei ulun-ulun Galilea lain e gene here rara sameh hio? ³Kuki mawara napot kayo,bakoi.tapi,amun kayo bakoi batobat,kayo kaluhan lei sagar matei.⁴Atawa kataru gene ka walu belas ulun sa matei katika menara ta riet kolam Siloam lawu balalu nukun here,inonkah kayo nanguh here hio pendosa sa labih raat tekei kaluhan ulun sa muneng ta Yerusalem? ⁵Kuki ngeau napot kayo,bakoi.tapi,amun kayo bakoi batobat,kayo kaluhan lei sagar matei!"kakau kayu sa bakoi ba wua⁶Yesus ngesah lei perumpamaan iti:"naan erang kulun sa ampun erang kakau kayu ara sa na bule e ta kabun anggur e.tapi, wayah aye hawi mat nupui wua ta kakau hio,aye bakoi ka halu e. ⁷Jari,aye ngeau napot tukang kabun e,`haot telu taun kuki hawi nuoui wua ta kakau ara iti,tapi kuki mete piji kahalu isa lei.Teweng bo kakau kayu hio!wuah inon ngumpe-ngumpe tane mat kakau kayu hio?`⁸Tapi,tukang kabun hio nuing,`Tuan,ami bo kakau kayu hio kesempatan lagi taun iti mat mua.elah bo kuki ngadi tane ta iring e balalu ngami pupuk, ⁹bahara kakau kayu hio sagar ngahasil wua taun hadap.amun bakoi mua lei,Tuan tau neweng e."Yesus nyamare ta andrau Sabat¹⁰Ta isa wayah,Yesus ngajar ta isa Sinagoge ta andrau Sabat. ¹¹Ta aro naan erang kulun wawei sa karasukan roh hampe ngulah aye maringin salawah walu belas taun.punggung wawei hio bungkuk hampe bakoi kiuh mindri tagap.¹²Katika Yesus ngini e, Aye nerau wawei hio balalu ngeau,"Ui wawei,kayo haot na bebaskan tekei panyakitnu." ¹³Udi hio,Yesus menumpangkan tangan E ta wawei hio palus wayah hio lei,aye kiuh mindri tagap palus memuji Allah. ¹⁴Tapi,pimpinan Sinagoge hio jari sangit gene Yesus nyamare ta andrau Sabat.Aye ngeau napot ulun ajoh,"naan enem andrau mat bagawi.gene hio,hawi lah mat na samare ta andrau-andrau hio,bakoi ta andrau Sabat."¹⁵Tapi,Tuhan nuing ulun hio,"Kayo ulun-ulun munafik! bakoikah kayo kaluhan nyanapas sapi atawa ampun kayo sa na huruk tangar kandang balalu ngayak e balua mat ngoot ta andrau Sabat? ¹⁶Gene hio,bakoi kah wawei iti,erang kulun katurunan Abraham sa haot na huruk salawah walu belas taun ulah setan,harus lei na sanapas tekei belenggu e hio ta andrau Sabat?"¹⁷Katika Yesus ngeau sameh hio,kaluhan lawan E na pamangan,nihi ulun ajoh ba suka cita entu gawian ajaib sa haot na ulah E."perumpamaan Insoi Sesawi nihi ragi¹⁸Udi hio,Yesus ngeau," sameh inon kah Kerajaan Allah hio?nihi inonkah Kuki kiuh nga umpamakan e? ¹⁹Kerajaan Allah hio sameh insoi sesawi sa na alap ulun palus na bule ta kabun e;insoi hio tumbu jari kakau kayu,balalu wurung-wurung ta udara ba hanai tangar jangkeng-jangkeng e."²⁰Balalu lagi Aye ngeau,"nihi inonkah kuki ma umpama Kerajaan Allah? ²¹Kerajaan Allah hio sameh ragi sa na alap erang kulun wawei balalu na sampur huang telu sukat tepung hampe kaluhan adonan hio kamer."ekat dohot sa naselamatkan²²Yesus malupui kota-kota nihi desa-desa,Aye ngajar nihi tarus takia nuju Yerusalem. ²³Balalu,erang kulun nane napot Aye,"Tuhan,inonkah ekat dohot ulun sa na salamtkan?"Yesus ngeau napot here kaluhan, ²⁴" ba juang bo mat kiuh suluk nangkah pintu sa hipit;gene Kuki ngeau napot kayo,ajoh ulun sagar ba usaha suluk gi aro,tapi here bakoi sagar tau.²⁵Amun ulun ampun lewu mindri palus nutup lewu e,rahat kayo mindri tangar wading nihi nagtuk wanawang nelang ngeau,`Tuan,awat uka bo napot kami.` Aye nuing,`Kuki bakoi karasa nekei awe kayo ba asal.` ²⁶Balalu,kayo sagar nuing,`kami haot kuman nihi ngoot hayak kayo.Kayo haot ngajar ta lalan-lalan kota kami.` ²⁷Tapi,Aye sagar nuing,`Kuki bakoi kataru nihi kayo balalu bakoi karasa tekei awe kayo ba asal.Tulak bo nekei hadap kuki,kaon kaluhan sa ngulah kajahatan!`²⁸Kayo sagar nangis nihi ngaratup dipen katika ngini Abraham,Ishak,nihi Yakub,namput kaluhan Nabi muneng huang Kerajaan Allah nelang kayo na tawut gi wading. ²⁹Udi hio,ulun-ulun sagar hawi tekei timur nihi barat,balalu lei utara nihi selatan.here sagar maharung nihi kuman huang Kerajaan Allah. ³⁰Sa bujur e,ulun-ulun sa pangalis sagar jari sa panga dahulu nihi ulun-ulun sa panga dahulu sagar jari sa pangalis e."Yesus harus tulak gi Yerusalem³¹Ta wayah hio,papire ulun Farisi hawi napot Yesus palus ngeau,"tulak bo,tanan uneng iti gene Herodes kakan munu Kayo." ³²Yesus nuing here,"tulak bo palus wara napot rubah hio,`andrau iti nihi katuni,Kuki sagar nulak roh-roh jahat nihi nyamare ulun,nihi andrau ka telu,Kuki sagar nyanyari gawian Ku.` ³³Tapi,Kuki harus nampalus kiaan andrau iti,katuni,nihi karuan gene bakoi sagar erang kulun Nabi matei ta wading Yerusalem.³⁴Yerusalem,Yerusalem!kayo munu here Nabi nihi merajam ulun sa na utus naot kayo! gaha Kuki ngaheng ngumpul anak-anak nu,sameh nihi indu manu sa ngumpul anak-anak e tangar kapit kalekep e.Tapi,kayo bakoi hakun. ³⁵wayah iti lewu nu sagar na sa nawang nihi jari suni.Kuki mawara napot kayo,kayo bakoi sagar ngini Kuki lagi hampe hawi wayah e kayo sagar ngeau,`na berkati lah Aye sa hawi huang aran Tuhan!"

Chapter 14

¹Ta isa andrau Sabat,Yesus hawi gi lewu erang kulun pamimpin ulun-ulun Farisi mat kuman roti hayak-hayak e balalu here kaluhan mangawasi Yesus. ²Wayah hio,naan erang kulun sa rara gene busung ranu ta hadap E. ³Yesus mawara napot ulun-ulun Farisi nihi ahli-ahli Taurat,"inonkah iyuh nyamare ulun tangar andrau Sabat?"⁴Tapi,here bakoi nuing E.Udi hio,Yesus lei negei ulun maringin hio balalu nyamare e,balalu nuyu ulun hio tulak. ⁵Yesus mawara napot here,"hie kah nekei penah kaon sa amun anak e atawa sapi jagau e lawu gi huang sumur ta andrau Sabat,bakoi hinang nyujut e balua?" ⁶Balalu,here lei bakoi kiuh nawan paneran E." Uneng Kehormatan.⁷Udi hio,Yesus nyurah isa perumpamaan napot tamu-tamu undangan wayah Aye ngini sameh awe here midi uneng-uneng maharung sa terhormat ta iring meja kuman,eau E napot here, ⁸"amun kayo na undang ulah erang kulun gi isa pesta kawinan,ada bo kayo maharung ta uneng kehormatan gene tuan pesta hio tau haot mengundang ulun sa labih terkemuka tekei kayo. ⁹Balalu,tuan lewu hio sagar hawi napot kayo palus ngeau,`ami bo unengan nu napot ulun lain iti!"balalu,kayo lei harus mahulu gi uneng sa panga imme nihi mangan.¹⁰Tapi,amun kayo na undang,maharung bo ta uneng sa panga wading mat katika sa ngundang kayo hawi,aye sagar ngeau napot kayo,`Sahabat,pindah bo gi uneng sa labih terhormat.`nihi sameh hio,kayo sagar kiuh penghormatan ta hadapan ulun-ulun sa maharung kumanhayak nihi kayo. ¹¹Gene,kaluhan ulun sa nampa entu areb e sagar na tampinau,tapi aye sa nampinau areb e sagar na tampa entu."Undangan kuman nihi balasan e¹²Balalu,Yesus ngeau napot ulun sa ngundang E hio,"amun kayo nyarungan kuman entu andrau nihi kuman kamalem,ada ngundang hengau-hengau,pulaksanai-pulaksanai,babuhan kaluhan,atawa tetangganu sa tatau gene here sagar nyamaleh gi kayo nihi ngundang lei kayo kuman hayak here.¹³Tapi,amun kayo ngulah pesta,undang bo ulun-ulun susah,ulun-ulun cacat,ulun-ulun lumpuh nihi ulun-ulun pehe. ¹⁴Balalu,kayo sagar na berkati gene ulun-ulun iti bakoi kiuh nyamaleh kayo waleng;kayo sagar halu waleh an e ta wayah ulun-ulun wuah na sambuan."Perumpamaan gene undangan surungan kuman¹⁵Katika erang kulun sa kuman hayak Aye ngarengei paneran-paneran iti,ulun hio ngeau napot Aye,"na berkati lah ulun sa sagar kuman roti huang Kerajaan Allah." ¹⁶Tapi,eau Yesus napot ulun hio,"naan erang kulun sa nyurung kuman kamalem sa hante nihi ngundang ajoh ulun, ¹⁷balalu katika wayah kuman kamalem haot hampe,ulun hio nuyu walah e mat ngeau napot tamu sa haot na undang,` hawi bo,gene kaluhan e haot siap.`¹⁸Tapi,kaluhan tamu undangan hio ngulah alasan-alasan.ulun sa panga dahulu ngeau,`kuki japo midi isa kabun balalu kuki harus tulak ngini e.tarime bo lako maaf ku.` ¹⁹sa lain ngeau,`kuki japo midi dime pasang sapi nihi kuki harus tulak ma mariksa sapi-sapi hio.tarime bo lako maaf ku.` ²⁰nelang sa lain lagi ngeau,`kuki japo bo kawin.gene hio,kuki bakoi kiuh hawi.`²¹Balalu,pelayan hio lei waleng palus ngadu kaluhan e napot tuan e.Balalu,tuan e hio jari sangit,balalu ngeau napot walah e,`hinang bo! tulak gi lalan-lalan nihi tiap gang tangar kota iti.tunda bo napot kuki ulun-ulun susah,ulun-ulun lumpuh,ulun-ulun kepa,nihi ulun-ulun pehe.` ²²Udi hio,walah hio ngeau napot aye,Tuan,kuki haot ngagawi inon sa na huyu kayo,tapi magun naan uneng lawang.`²³Tuan hio ngeau napot walah e,`tulak bo gi lalan-lalan raya nihi tiap gang.tunda bo ulun-ulun ta aro mat hawi gi ina mat lewu ku jari penu. ²⁴Kuki mawara napot kayo,bakoi erang kulun lei tekei here sa na undang ku sa mete e hio sagar nginam panguta surungan ku."Gene nutah Yesus²⁵Ajoh ulun takia hayak-hayak nihi Yesus.udi hio Yesus ngulik napot here nihi ngeau, ²⁶Amun erang kulun hawi napot Kuki tapi bakoi marikang amah nihi ine e,harau nihi anak-anak e,pulaksanai laki nihi pulaksanai wawei e,hampe welum e kakareb,aye bakoi tau jari murid Ku. ²⁷Hie lei sa bakoi ngaun salib e palus nutah Kuki,aye bakoi tau jari murid Ku.²⁸Hie kah tekei helang kaon sa kakan napindri menara,tapi bakoi maharung dulu e nihi ngareken biaya mat ngarasa inonkah aye sukup duit mat nyanyari e? ²⁹Amun sameh hio,katika aye ngandak fondasi nihi bakoi sanggup nyanyari e,kaluhan ulun sa ngini e sagar kamihi napot aye. ³⁰Ulun-ulun hio ngeau,`ulun iti mulai nambuan,tapi aye bakoi sanggup nyanyari e.`³¹Atawa,Raja awe kah sa sagar tulak berperang nawan Raja lain tapi bakoi maharung dulu e balalu mempertimbangkan inonkah aye hayak 10.000 tentara e kiuh nawan 20.000 tentara? ³²Amun aye bakoi kiuh nyantalau raja lain hio,aye sagar ngirim erang kulun utusan balalunane syarat-syarat ba damai katika pasukan lawan e hio magun lawit. ³³Sameh hio lei nihi kayo asing-asing,bakoi naan erang kulun lei tangar penah kayo sa kiuh jari murid Ku amun aye bakoi nyarah kaluhan ampun aye."Sira sa mapahe bakoi naan guna e.³⁴"Sira hio maeh,tapi amun sira hio jari mapahe,kala awe kah ngulah e maerang waleng? ³⁵Sira hio hampe bakoi lagi kiuh na pakai mat gi kabun atawa pupuk hampe ulun ekat sagar ngumpe e.hie sa naan ba silu mat ngarengei,oboh lei aye ngarengei!"

Chapter 15

¹Here sa ngumpul pajak nihi ulun badosa ngariet Yesus mat ngarengei E. ²Udi hio ulun-ulun Farisi nihi ahli-ahli Taurat mulai ba mamai,"Ulun iti narime ulun-ulun berdosa nihi hampe kuman hayk here."³Udi hio Yesus mawara perumpamaan iti napot here,eau E, ⁴Hie kah tekei penah kaon sa amun naan 100 ikui domba,nihi ka jawoh erang kikui,bakoi sagar nanan 99 kikui lain e tangar pulau haket?bakoikah aye sagar tulak nupui sa tawang hio hampe aye kahalu e? ⁵Balalu katika aye kahalu e,aye sagar nyantatang domba hio ta entu papale e nihi sanang tuu.⁶Sa hampe e ta lewu,aye sagar tulak manalu hengau-hengau nihi tetangga-tetangga e palus ngeau napot here,`ba sanang-sananglah nihi kuki gene kuki haot kahalu dombaku sa jawoh.` ⁷kuki mawara napot kayo,sameh iti lah sagar naan kasanang sa magin hante ta surga entu 1 ulun badosa sa batobat tekei entu 99 ulun wuah sa bakoi memerlukan pertobatan."Perumpamaan Duit Perak sa jawoh⁸Atawa wawei awe sa naan sapuluh kepeng duit perak,amun aye ka jawoh isa kepeng nekei helang e,bakoi nyamelum palita e nihi mayapu lewu e,balalu nupui kepeng duit hio nihi maeh-maeh hampe aye kahalu e? ⁹Balalu,amun aye kahalu e,aye nerau hengau-hengau nihi tetangga-tetangga e nihi ngeau napot here,`basanang lah hayak kuki gene kuki haot kahalu isa kepeng sa jawoh hio.` ¹⁰Kuki ngeau napot kayo,sameh hio lei naan kasanang ta helang malaikat Allah gene isa ulun berdosa sa bertobat."Perumpamaan rueh nakia laki nakia bungsu nanan amah e.¹¹Udi hio Yesus ngeau,"naan erang kulun ba isi rueh anak laki. ¹²Anak sa sepu ngeau napot amah e,`Amah,ami bo napot kuki bagian harta sa jari ampun ku,`balalu,amah e lei ngabagi katatau e napot kararueh anak e.¹³Bakoi lawah udi hio,anak sa sepu hio ngumpul kaluhan ampun aye, balalu tulak gi negri sa lawit palus ta aro aye namur-namur harata banda e nihi ba foya-foya. ¹⁴Katika aye haot nangalis kaluhan e,jarilah bencana kaluan sa mehet tuu tangar negri hio,balalu aye lei mulai bakakurangan.¹⁵Jari,tulak lah aye palus bagawi nihi erang kulun ta negri hio,sa nuyu aye gi kabun mat ngamin kuta iwek-iwek e. ¹⁶Aye kakan tuu ngisi wuntung e nihi wua karob sa nakuta iwek-iwek hio,tapi bakoi naan erang kulun lei sa ngami napot aye.Anak sepu mudi napot amah e.¹⁷Katika anak sepu hio sadar,aye ngeau,`sameh hio ajoh e ulun sa bagawi uneng amah ku sa naan nakuta sa balabih-labih,tapi kui tangar iti kakan matei kaluan. ¹⁸kuki sagar buan balalu waleng napot amah ku.kuki sagar ngeau napot aye:Amah,kuki haot badosa napot surga nihi tangar hadap kayo. ¹⁹Kuki bakoi lagi pas na antuh anak nu,jari bo kuki isa tekei erang kulun sa bagawi nihi kayo.`²⁰Balalu,mindrilah aye palus tulak napot amah e.Tapi,katika nakia hio magun lawit tuu,amah e ngini aye balalu nihi penu kaahi sayang,amah e hio nempat balalu ngikup nihi nyiuk e. ²¹Udi hio,nakia hio ngeau napot amah e,`amah,kuki haot badosa napot surga nihi tangar hadap kayo.kuki bakoi pas lagi na antuh anak nu.`²²Tapi,amah e hio ngeau napot ulun sa bagawi nihi aye,`hinang!tunda bo jubah sa panga segah balalu pakai bo napot aye.na pakai lei cincin ta kingking tangan e nihi sandal tangar pee e. ²³tunda bo gi iti anak sapi sa bonok palus samalis bo.ayu bo takam kuman nihi basanang, ²⁴gene anak ku iti haot matei,tapi welum waleng! aye haot jawoh,tapi wayah iti haot na kahalu!`balalu here lei mulai basanang-sanang."anak panga tueh sangit napot amah e²⁵"wayah hio,anak panga tueh rahat tangar kabun,balalu katika aye haot rieet lewu e,aye ngarengei lengan musik nihi tari-tarian. ²⁶Jari,aye nerau isa tekei ulun sa bagawi hio balalu nane gene inon sa rahat jari. ²⁷tuing ulun sa bagawi hio napot aye,`andi nu haot hawu,balalu amah nu nyamalis anak sapi sa bonok,gene aye waleng nihi salamat.`²⁸Tapi,anak panga tueh hio sangit balalu bakoi kakan suluk hampe ambah e balua palus ngararunu aye. ²⁹Tapi,aye ngeau napot ambah e,`ba taun-taun kuki haot bagawi melayani kayo balalu bakoi piji nawan huyu an nu,tapi kayo hampe bakoi piji ngami kuki kambing muda mat kuki tau ba pesta nihi hengau-hengau ku. ³⁰Tapi,katika anak nu hio mudi udi nangalis harta nu nihi pelacur-pelacur,ambah nyamalis anak sapi sa bonok gi aye.`³¹Balalu,ambah e nuing napot aye,`anakku,kayo hayak nihi kuki tarus,balalu kaluhan ampun ku aye hio ampun kayo. ³²Tapi,andrau iti takam harus ba pesta nihi basanang gene andi nu iti haot matei tapi wayah iti aye welum waleng;aye haot jawoh,tapi wayah iti haot na kahalu."

Chapter 16

¹Yesus ngeau napot murid-murid E," naan erang kulun tatau sa ampun kepala walah.balalu,napot ulun tatau hio na lapor kan aye hio kepala alah e haot ngaroros kan katatau e. ²Gene hio,ulun tatau hio nerau kepala walah e hio palus ngeau,`inon sa na rengei kuki gene kayo iti?ami bo pertanggungjawaban entu tugas nu gene kayo bakoi tau lagi jari bendaharaku.`³Kepala walah hio lei ba pikir,`inon sa sagar na ulah kuki gene wayah iti tuan ku haot nyantadoh kuki tekei gawian ku?kuki bakoi sukup gagah mat mancangkul balalu mangan mun ngalako. ⁴kuki karasa inon sa sa harus na ulah kuki mat katika kuki na santadoh jari bendahara,ulun-ulun sagar narime kuki ta lewu here.`⁵Udi hio,aye nerau lei tiap ulun sa ba utang napot tuan e.napot ulun sa ka isa aye ngeau,`pire utang nu napot tuan ku? ⁶Ulun hio nuing,` jatuh bat ilau zaitun.`balalu kapala walah hio ngeau napot aye,`alap bo surat utang nu,hinang bo maharung balalu tulis bo 50 bat.` ⁷Udi hio kepala walah hio nane napot ulun lain,`pire ka ngajoh utang nu?`ulun hio nuing,`jatuh kor gandum.`balalu bendahara hio ngeau napot aye,`alap bo surat utang nu balalu tulis bo bahwa utang nu 80 pikul.`⁸Udi hio,ulun tatau hio nawat kepala walah sa bakoi jujur hio gene aye ngagawi nihi cerdik.Gene,anak-anak dunia iti labih cerdik ba urusan nihi sameh e tekei anak-anak tarang. ⁹Kuki ngeau napot kayo,ba sahabat bo nihi mamon sa bakoi bujur mat katika mamon hio galis,kayo sagar na tahalu tangar lewu abadi.¹⁰Hie bo sa setia huang hal-hal sa halus,aye lei setia huang hal-hal sa hante.Balalu,hie lei sa bakoi jujur huang hal-hal sa halus,aye lei bakoi jujur huang hal-hal sa hante. ¹¹Jari,amun kayo bakoi kiuh na harap mat mengelola harata duniawi,hie sa sagar harap harata sa bujur e napot kayo? ¹²Balalu,amun kayo bakoi kiuh na harap huang makai ampun ulun lain,hie sa sagar ngami inon sa seharus e jari ampun kayo?¹³Bakoi naan tau walah melayani rueh majikan e gene aye sagar marikang nihi sa isa balalu sanang nihi sa lain.Atawa,aye sagar nuu napot majikan sa isa balalu koi nuu nihi sa lain.kayo bakoi kiuh melayani Allah nihi mamon."Pangingat napot ulun Farisi¹⁴Ulun-ulun Farisi,sa aye hio pecinta duit,ngarengei hal iti ngahulut Yesus. ¹⁵Yesus ngeau napot here,"kayo aye hio ulun-ulun sa nyamuah areb nu kakareb tangar hadap murunsia,tapi Allah karasa isis atei nu sa sabujur e gene sa na agung-agungkan ta helang murunsia aye hio isa raat tangar hadap Allah.¹⁶Hukum Taurat nihi Kitab here Nabi na jarkan hampe jaman Yohanes;tekei jaman Yohanes,kabar maeh gene Kerajaan Allah haot na wara balalu kaluhan ulun mamaksa suluk gi huang e. ¹⁷Tapi sa bujur e,labih maraoh gi Bumi nihi langit jawoh tekei isa titik huang hukum Taurat na batalkan.Gene sarak¹⁸"satiap ulun sa nyansarak harau e balalu naharau nihi wawei lain,aye ngulah zinah.balalu,ulun sa naharau wawei sa na sansarak wane e,lei ngulah zina."Ulun tatau nihi Lazarus¹⁹" Naan erang kulun tatau sa tarus ba pakaian ungu nihi kain linen,balalu ba sanang-sanang tarus tiap andrau huang kemewahan e. ²⁰ta pintu gerbang lewu ulun tatau hio,mangkadinglah erang kulun susah bangaran Lazarus,sa tenga e penu nihi purat. ²¹Aye baharap na ami kuta inon lei sa lawu tekei meja kuman ulun tatau hio;hampe tahu-tahu hawi nelap purat e.²²Ta isa katika,ulun susah hio matei balalu ulah here malaikat gi santatang Abraham.ulun tatau hio matei lei balalu na ogang. ²³Ta alam diau aro,wayah na siksa,ulun tatu hio nginni gi entu balalu ngini Abraham ta lawit nihi Lazarus ta santatang e.²⁴Balalu,ulun tatau hio kamiak,`Bapa Abraham,kaahilah nihi kuki balalu huyu bo Lazarus nyolop puting kingking e gi ranu balalu nyanrisak lelaku gene kuki rara huang lelap apui iti.`²⁵Tapi,Abraham ngeau,`Nak,itung lah katika kayo masih welum,kayo haot narime hal-hal sa maeh,nelang Lazarus narime hal-hal sa raat;wayah iti,ta iti Lazarus na hibur,nelang kayo na siksa. ²⁶salain hio kaluhan,naan jurang hante sa nampisah takam hampe ulun sa kakan nyabarang tekei iti gi uneng nu bakoi tau nyabarang,balalu ulun sa tekei uneng nu lei bakoi tau nyabarang gi uneng kami.`²⁷Balalu,ulun tatau hio ngeau,`amun sameh hio,kuki lako napot kayo Bapa,utuslah Lazarus gi lewu amah ku, ²⁸gene kuki naan dime pulaksanai laki.elah bo Lazarus nampa ingat here mat uni here bakoi suluk gi uneng penyiksaan iti.`²⁹Tapi,Abraham ngeau,`here naan hukum Musa nihi Kitab here nabi,elah bo here karasa tekei kaluhan hio.` ³⁰eau ulun tatau hio lagi,`bakoi Bapa Abraham.amun erang kulun tekei helang ulun matei hawi napot here japo lah here sagar batobat.` ³¹Tuing Abraham napot ulun tatau hio,`amun pulaksanai-pulaksanai nu bakoi ngarengei Hukum Musa nihi kitab here nabi,here bakoi sagar tau na yakinkan,hampe ulah erang kulun sa buan tekei helang ulun matei."

Chapter 17

¹Udi hio,Yesus ngeau napot here murid E,"watu santukan pasti naan,tapi salaka lah ulun sa ngulah e. ²magin maeh isa kua watu kilangan na huruk ta diung e nihi aye na tawut gi huang laut tekei aye jari watu santukan napot nakia-nakia halus iti.³Waspadalah! amun pulaksanai nu ngulah dosa napot kayo,tagur bo aye;amun aye manyasal dosa e,ampuni bo aye. ⁴Hampe,amun aye badosa napot kayo kangajoh pitu kali huang erang andrau,balalu waleng napot kayo pitu kali nelang ngeau,`kuki manyasal,`ampuni lah aye."Kuasa Iman⁵Eau rasul-rasul hio napot Tuhan,"tambahkan bo Iman kami!" ⁶Tuing Tuhan napot here,"amun kayo naan iman sa hante insoi sasawi bo,kayo kiuh ngantuh napot kakau murbei iti,`ta bunat bo tekei tane balalu ta bule bo ta laut,`nihi kakau hio sagar nuu napot kayo."Walah sa nuu parentah Tuan e⁷" Hie kah tekei helang kaon sa naan walah,sa rahat membajak atawa menggembala,sagar ngeau napot walah e hio katika aye waleng tekei kabun,`ayu,maharung bo palus kuman`? ⁸bakoikah aye magin sagar ngeau napot walah e hio,`sadia bo panguta mat gi kuki balalu ba lamma bo sa patut mat melayani kuki sa lagi kuki kuman nihi ngoot.udi hio,japo lah kayo tau kuman nihi ngoot`?⁹inonkah aye sagar batarima kasih napot walah e hio gene ngagawi sa na parentah e? ¹⁰Sameh hio lei nihi kayo.amun kayo haot ngulah kaluhan sa na parentahkan napot kayo,maeh e kayo ngeau,`kami aye hio walah sa bakoi ba uman.kami ekat ngulah inon sa wajib na ulah."Sapuluh ulun kusta sa samare¹¹Huang kiaan E napot Yerusalem,Yesus netei sa amau batas antara Samaria nihi Galilea. ¹²Wayah suluk gi isa kawua desa,Aye panalu nihi sapuluh ulun kusta sa mindri lawit-lawit tekei Aye, ¹³balalu here kamiak nihi lengan mehet,"Yesus,Guru,kaahilah nihi kami!"¹⁴Katika Yesus nginni here,Aye ngeau napot here,"Tulak bo balalu santarang bo areb nu napot Imam-imam."Balalu,katika here huang kiaan,here jari kaoh. ¹⁵katika isa tekei here ngini bahwa areb e haot kaoh,aye waleng palus memuji Allah nihi lengan mehet, ¹⁶Balalu sujud ta hadap pee Yesus nihi ba tarime kasih napot Aye.ulun hio aye hio ulun Samaria.¹⁷Udi hio,Yesus ngeau napot ulun hio,"bakoi lah naan sapuluh ulun sa haot na samare?ta awekah suei ulun lain e? ¹⁸Bakoi naankah ta helang here sa waleng mat memuliakan Allah sa lain ulun asing iti? ¹⁹Balalu,Yesus ngeau napot aye,"buan palus tulak bo,imannu haot nyalamt kan kayo."Ka hawian Kerajaan Allah²⁰Katika na tane ulah papire ulun Farisi gene wayah awe Kerajaan Allah sagar hawi,Yesus nuing here nihi ngeau,"Kerajaan Allah sagar hawi bakoi naan tanda-tanda sa kiuh na tena, ²¹Bakoi sagar naan ulun sa ngeau,`inni,Kerajaan Allah naan ta iti!`atawa `Kerajaan Allah naan ta aro!`gene sabujur e Kerajaan Allah naan ta penah-penah kaon."²²Udi hio,Yesus ngeau napot murid-muirid E,"sagar hampe wayah e kayo kakan tuu nginni isa andrau tekei andrau-andrau Anak Murunsia,tapi kayo bakoi kiuh nginni e. ²³Ulun-ulun sagar ngeau napot kayo,`inni,ta aro!` atawa inni,ta iti!`tapi,ada bo kayo tulak balalu nutah ulun-ulunhio."Kahawian Anak Murunsia ²⁴gene sameh kelat sa mamancar tekei puting langit sa isa napot puting langit sa lain,sameh hio lah Anak Murunsia tangar andrau E.²⁵Tapi,Anak Murunsia harus rara ajoh hal labih dahulu nihi natulak ulah turunan iti. ²⁶Balalu,sameh sa haot jari ta andrau-andrau ta wayah Nuh,sameh hio lei uni ta andrau-andrau Anak Murunsia. ²⁷Ulun-ulun kuman nihi ngoot,kawin nihi na kawin hampe ta andaru Nuh suluk gi huang bahtera nihi hawilah ranu baah balalu munu here kaluhan.²⁸sameh hal ni sa jari wayah Lot,wayah hio ulun-ulun kuman,ngoot,midi,matang,ngamule,nihi nambuan. ²⁹tapi,tangar andrau wayah Lot nanan kota Sodom,apui nihi balerang lawu tekei langit sameh uran palus munu here kaluhan.³⁰Sameh hio lei keadaan e ta andrau wayah Anak Murunsia na santarang. ³¹Ta andrau hio,hie lei sa rahat muneng ta wuwungan lewu,ada bo aye minau mat ngalap e;balalu hie lai sa rahat muneng ta kabun,ada bo aye mudi.³²Ingat bo inon sa jari napot harau Lot! ³³Hie lei sa ba usaha memelihara nyawa e,sagar kajawoh nyawa e,balalu hie lei sa kajawoh nyawa e,sagar nyalamat e.³⁴Kuki mawara napot kayo,tangar malem hio sagar naan 2 ulun sa mandre ta 1 uneng mandre.tapi,sa erang kulun sagar na tunda,sedangkan sa lain sagar na tanan. ³⁵Rueh wawei sagar manggiling gandum sasameh.sa erang kulun sagar na tunda,tagal sa lain sagar na tanan. ³⁶[sameh hio lei rueh ulun sa bagawi tangar kabun,sa erang kulun sagar na tunda,tagal sa lain sagar na tanan."]³⁷Balalu murid-murid nane nihi Yesus,"ta awe Tuhan?tuing Yesus napot here,"ta awe naan bangkai,ta hio lah wurung elang sagar ba kumpul."

Chapter 18

¹Udi hio, Yesus nyurah isa perumpamaan napot murid-murid E mat mawara here bahwa here harus tarus lako doa balalu bakoi mawah. ²Eau E,"ta isa kota,naan erang kulun hakim sa bakoi takut napot Allah nihi bakoi menghormati ulun lain.³Ta kota hio,naan erang kulun walu sa tarus-tarusan hawi napot hakim hio balalu ngeau,`ami bo keadilan napot kuki nadap musuh ku.` ⁴mat papire wayah,hakim hio bakoi kakan ngawat walu hio.tapi,udi hio hakim hio ngeau huang atei e,`biar lei kuki bakoi takut napot Allah nihi bakoi menghormati hie lei, ⁵tapi gene walu iti tarus-tarusan ngaganggu kuki,kuki sagar ngami keadilan napot aye mat aye bakoi nyusah kuki nihi kahawiane tarus-tarusan hio."⁶Balalu,Tuhan ngeau,"rengeilah inon sa na antuh hakim sa bakoi adil hio. ⁷Bakoikah Allah sagar ngami keadilan napot ulun-ulun pilihan E sa kamiak napot Aye ka andrau nihi kamalem?inonkah Aye sagar menunda-nunda hampe lawah mat ngawat here? ⁸Kuki ngeau napot here,Aye sagar hinang ngami keadilan napot here.tapi,katika Anak Murunsia hawi,inonkah Aye sagar kahalu iman ta bumi?"Perumpamaan gene Ulun Farisi nihi Pangumpul Pajak⁹Yesus nampe lei perumpamaan iti napot papire ulun sa nganggap areb e bujur nihi nginni ime ulun lain. ¹⁰"naan rueh ulun tulak gi Bait Allah mat lako doa.sa erang kulun aye hio ulun Farisi nihi sa lain aye hio erang kulun pengumpul pajak.¹¹Ulun Farisi hio mindri nihi ngantuh doa gene areb e,`Ui,Allah,kuki lako terima kasih napot kayo gene kuki bakoi sameh nihi ulun lain;sameh tukang peras,panipu,pezina,atawa hampe sameh pengumpul pajak iti. ¹²Kuki bapuasa rueh kali isa minggu,kuki ngami sepersepuluh tekei kaluhan penghasilanku.`¹³Tapi,sa pengumpul pajak mindri lawit dohot,hampe bakoi nginni gi langit.sa waleng e aye nampas-nampas dada e nelang ngeau,`Ui,Allah.kaahilah napot kuki,sa badosa iti`. ¹⁴Kuki ngeau napot kayo,pangumpul pajak iti mudi gi lewu e jari ulun sa labih na samuah tekei ulun Farisi hio gene ulun sa nampa entu areb e sagar na tampinau,balalu ulun sa nyampime areb e sagar na tampa entu."Yesus nihi nakia-nakia¹⁵Balalu,ulun-ulun nunda nakia-nakia here sa masih halus napot Yesus mat Aye nyaput here.Tapi,katika here murid nginni e,here mulai nyangit ulun-ulun hio. ¹⁶Tapi,Yesus nerau nakia-nakia hio mat hawi napot Aye balalu ngeau,"elah bo nakia-nakia halus hio hawi napot Kuki,ada nahalang here gene Kerajaan Allah aye hio ampun ulun-ulun sa sameh here iti. ¹⁷Kuki mawara sa bujur e napot kayo,hie lei sa bakoi narime Kerajaan Allah sameh erang kulun nakia halus,aye bakoi sagar piji suluk gi huang e."Ulun tatau nihi Kerajaan Allah¹⁸Naan erang kulun pemimpin here sa nane tekei Yesus,"Guru sa maeh,inon sa harus na gawi kuki mat kiuh mawarisi welum sa kekal?" ¹⁹Tuing Yesus napot aye,"wuah inon kayo ngantuh Kuki maeh? bakoi naan erang kulun lei sa maeh kecuali Allah kakareb. ²⁰Kayo karasa gene hukum-hukum iti: `ada berzina,ada munu,ada ngalat,ada namposo,nihi hormati bo amah nihi ine nu." ²¹Tuing ulun hio,"kuki haot ngulah kaluhan hio nekei kuki masih iya."²²Katika Yesus ngarengei e,Aye ngeau napot ulun hio,"masih naan isa hal sa kurang.batang bo kaluhan sa ampun kayo balalu bagi kan bo napot ulun-ulun susah,balalu kayo sagar naan ka tatau ta surga;balalu ayo lah,umba Kuki." ²³Katika ulun hio ngarengei paneran Yesus hio,aye jari mahanang atei tuu gene aye tatu tuu.²⁴Udi hio Yesus waoh napot aye balalu ngeau,"mahadin tuu ulun-ulun tatau mat suluk gi huang Kerajaan Allah! ²⁵Hampe,magin maraoh napot erang kikui unta suluk tolong pilos tekei ulun tatau suluk huang Kerajaan Allah."Sa nutah Yesus sagar narime welum kekal²⁶Ulun-ulun sa ngarengei paneran hio ngeau,"amun sameh hio,hie sa tau na selamatkan?" ²⁷Tuing Yesus,"inon sa mustahil napot murunsia aye hio mungkin napot Allah."²⁸Balalu,Petrus ngeau,"inni lah,kami haot nanan kaluhan sa naan tangar kami balalu nutah Kayo." ²⁹Yesus ngeau napot here,"Kuki mawara sa bujur e napot kayo,bakoi erang kulun lei sa haot nanan lewu,harau,pulaksanai-pulaksanai,ulun matueh,atawa anak-anaknya demi Kerajaan Allah, ³⁰sa bakoi sagar narime hal-hal hio balipat ganda ta wayah iti,nihi ta wayah sa sagar hawi,aye hio welum sa kekal."pa waraan gene Pampatei nihi Kebangkitan Yesus³¹Balalu,Yesus ngumpul ka rueh belas murid E balalu ngeau napot here,"rengei,takam sagar tulak gi Yerusalem nihi kaluhan hal sa haot na tulis ulah here nabi gene Anak Murunsia sagar na tampa genep. ³²Aye sagar na sarah napot ulun-ulun sa bakoi kataru Allah.aye sagar na kasese,na aniaya,nihi na tura. ³³Balalu,udi here mencambuk Aye,here sagar munu E.tapi,tangar andrau ka telu,Aye sagar buan waleng."³⁴Tapi,here murid bakoi paham isa lei tekei hal-hal iti.arti paneran hio ta simoh napot here hampe here bakoi paham inon lei sa haot na antuh.Yesus Nyamare ulun pehe³⁵Katika Yesus kakan hampe ta kota Yerikho,naan erang kulun pehe sa rahat maharung tangar iring lalan nelang mengemis. ³⁶Katika ulun pehe hio ngarengei ulun ajoh nangkah,aye nane inon sa rahat jari. ³⁷Balalu,ulun-ulun ngeau napot aye,"Yesus tekei Nazaret rahat nangkah."³⁸Balalu,kamiaklah ulun pehe hio,"Yesus,Anak Daud,ka ahilah nihi kuki!" ³⁹Ulun-ulun sa takia ta hadap rombongan,nyangit ulun pehe hio palus nuyu aye suni.tapi aye magin mehet kamiak,"Anak Daud kaahilah nihi kuki!"⁴⁰Balalu Yesus tunuk palus nuyu mat ulun pehe hio na tunda napot Aye.katika ulun pehe hio ngariet, Aye nane napot aye, ⁴¹"inon sa kanakakan kayo mat Kuki ngagawi e napot kayo?"Ulun pehe hio nuing,"Tuhan,kuki kakan mate ku tau ngini."⁴²Yesus ngeau napot aye,"nginni bo,iman nu haot nyamare kayo." ⁴³Ta wayah hio lei,aye kiuh ngini balalu mulai nutah Yesus nelangmemuji Allah.Katika ulun ajoh nginni hal hio,here lei memuji Allah

Chapter 19

¹Balalu,suluklah Yesus balalu nangkah kota Yerikho. ²Ta aro naan erang kulun laki bangaran Zakheus,aye hio kepala pengumpul pajak nihi erang kulun sa tatau.³Aye ba usaha ngini Yesus,tapi bakoi kiuh gene tahalang ulun ajoh;gene tenga e ime. ⁴Jari,Zakheus nempat ngadahulu ulun ajoh balalu mambai isa kakau ara mat ngini Yesus gene Aye sagar nangkah lalan hio.⁵Katika Yesus hampe ta uneng Zakheus muneng,Aye nangut gi entu balalu ngeau napot aye,"Zakheus,hinang bo minau gene andrau iti Kuki harus nilang ta lewu nu." ⁶Balalu,Zakheus hinang minau lei balalu narime Yesus nihi sanang atei. ⁷Tapi,katika kaluhan ulun ngini hal hio,here mulai bamamai palus ngeau,"Aye jari tamu ta lewu erang kulun badosa."⁸Udi hio,Zakheus mindri balalu ngeau napot Tuhan,"Tuhan,inni lah,saparu tekei katatau ku sagar na ami ku napot ulun susah,balalu amun kuki haot nyanyawoh katatau erang kulun,kuki sagar nyampudi e 4 kali lipat." ⁹Balalu,Yesus ngeau napot Zakheus,"tangar andrau iti,keselamatan haot hawi gi entu lewu iti gene ulun iti lei anak Abraham. ¹⁰Gene,Anak Murunsia hawi mat nupui nihi menyelamatkan sa jawoh."Hamba sa setia nihi Hamba sa jahat¹¹Nelang here ngarengei kaluhan iti,Yesus ngalanjut e nihi nyurah isa perumpamaan gene Aye haot riet nihi Yerusalem balalu gene here nangguh bahwa Kerajaan Allah sagar hinang hawi. ¹²Ulah gene hio,Aye ngeau lei,"Erang kulun bangsawan tulak gi Negri sa lawit mat na angkat jari Raja,balalu udi hio aye sagar mudi.¹³Udi hio,tuan hio mangumpulkan sapuluh ulun pelayan e balalu ngami here duit sa hante 10 mina.Eau e napot here,`ba dagang lah makai duit iti hampe kuki waleng.` ¹⁴Tapi,ulun-ulun sebangsa e marikang aye balalu ngirim perwakilan udi aye tulak mat ngeau,`kami bakoi kakan ulun iti jari raja entu kami.` ¹⁵Udi na enat jari Raja,bangsawan hio waleng balalu nuyu walah-walah sa haot na ami e duit hio na herau nadap aye mat aye kiuh karasa pire hante ka untungan sa halu here tekei badagang.¹⁶pelayan sa ka isa hawi nihi ngeau,`Tuan,duit 1 mina ampun kayo hio haot ngahasilkan 10 mina lagi.` ¹⁷Raja hio ngeau napot aye,`maeh tuu,ui kayo walah ku sa maeh! gene kayo setia huang hal sa halus,kayo sagar memerintah entu sapuluh kota.`¹⁸Pelayan sa karueh lei hawi nihi ngeau,`Tuan,duit 1 mina ampun kayo hio haot ngahasil 5 mina.` ¹⁹Balalu,Raja ngeau napot hamba hio,`ba kuasalah kayo entu 5 kota.`²⁰Udi hio,hawilah walah sa isa lagi nihi ngeau,`Tuan,iti duit 1 mina ampun kayo sa na simoh ku huang sapu tangan. ²¹Kuki takut napot kayo gene kayo ulun sa mape.Kayo ngalap inon sa bakoi piji na simoh kayo nihi masi inon sa bakoi piji ta bule kayo.`²²Udi hio,Raja hio ngeau napot aye,`Kuki sagar mengadili kayo sesuai nihi penerannu,ui kayo walah sa jahat!jari,kayo karasa kuki aye hio ulun sa mape,sa ngalap inon sa bakoi piji na simoh ku nihi masi inon sa bakoi na bule ku? ²³Amun sameh hio,wuah inon kayo bakoi ngandak duit ku uneng ulun sa ngajalankan duit hampe katika kuki waleng,kuki sagar narime duitku hio hayak nihi wunge e?²⁴Balalu,Raja hio ngeau napot ulun-ulun sa mindri ta hio,`alap mina hio tekei aye balalu ami lah napot ulun sa ampun 10 mina.` ²⁵Tapi,here ngeau napot raja,`Tuan,hamba hio haot naan 10 mina.`²⁶Tuing raja hio,`Kuki mawara napot kayo,setiap ulun sa naan sagar na ami labih,tapi tekei ulun sa bakoi naan inon-inon,kaluhan sa ampun aye na alap. ²⁷Tapi,gene musuh-musuhku sa bakoi kakan nihi kuki jari Raja entu here,tunda lah here gi iti balalu wunulah here tangar hadap kuki."Yesus Na tahalu Jari Raja²⁸Udi Yesus ngantuh hal-hal hio,Aye takia panga dahulu nuju Yerusalem.²⁹Katika Aye hampe ta riet desa Betfage nihi Betania,riet bukit ba ngaran Bukit Zaitun,Aye mengutus rueh ulun murud E. ³⁰Eau E napot here,"tulak bo gi desa sa naan ta hadap nu hio.Balalu,katika kayo suluk gi aro,kayo sagar ngini erang kikui anak keledai sa tahuruk nihi bakoi piji na amai ulun.sanapas bo anak keledai hio balalu tunda bo gi iti. ³¹amun naan ulun nane napot kayo,`wuah inon kayo nunda keledai hio?,`eau bo sameh iti:Tuhan memerlukan e."³²Balalu,tulak bo kararueh murid sa na utus E hio nihi kahalu kaluhan hal e pas sameh sa haot na antuh E napot here. ³³Rahat here napas anak keledai hio,sa ampun e nane napot here,"wuah inon kayo napas anak keledai hio?" ³⁴here nuing lei,`"Tuhan memerlukan e." ³⁵Balalu,here nunda anak keledai hio napot Yesus balalu ngandak pakaian e ta entu punggung keledai hio,udi hio nampamai Yesus gi entu e. ³⁶Katika Yesus nangkah lalan,ulun-ulun ngampar pakaian here ta lalan.³⁷Balalu,katika Yesus haot magin riet Yerusalem,aye hio ta lalan sa minau tekei arah bukit Zaitun,kaluhan sa nutah Aye mulai memuji Allah nihi sanang palus lengan sa mehet.here basyukur napot Allah entu kaluhan mukjizat sa haot na inni here. ³⁸Here kamiak,"na berkatilah Aye sa hawi jar Raja huang aran Tuhan,damai sejahtera ta sorga nihi kemuliaan ta uneng sa panga entu!"³⁹Papire ulun Farisi tekei ulun ajoh hio ngeau napot Yesus,"Guru, na sompo bo murid-murid Nu." ⁴⁰Tapi,Yesus nuing,"Kuki mawara napot kayo,amun here suni,watu-watu itilah sa sagar kamiak-kamiak."Yesus Menangisi Yerusalem⁴¹Wayah Yesus haot ta riet kota Yerusalem nihi nginni kota hio,Aye lei nangis. ⁴²Eau E,"jaka e andaru iti kayo karasa inon sa nampahawi damai sejahtera entu kayo.tapi,wayah iti hal hio ta simoh tekei mate nu.⁴³Gene sagar hawi wayah e katika musuh-musuh nu nambuan tembok penghalang tangar sakaliling nu nihi mengepung nu tekei kaluhan arah. ⁴⁴Here sagar nyanruntun kayo,kayo hayak nihi anak-anak nu sa balindung tangar tembok nu.balalu,here bakoi sagar nisai isa watu lei ta susun ta entu watu sa lain ta huang nu gene kayo bakoi kataru wayah Allah nyuwuk kayo."Yesus nulak ulun-ulun sa babatang ta Bait Allah⁴⁵Udi hio,Yesus suluk gi Bait Allah balalu mulai nulak balua ulun-ulun sa babatang ta aro. ⁴⁶Eau E napot here,"naan tatulis:`lewu ku sagar jari lewu doa,`tapi kayo haot ngulah e jar hanai perampok!"⁴⁷Balalu,Yesus mengajar ta Bait Allah satiap andrau.tapi,imam-imam kepala,ahli-ahli Taurat,nihi here pemimpin bangsa hio nupui cara mat munu E. ⁴⁸Tapi,here bakoi karasa sameh awe ngagawi e gene kaluhan ulun negei tagap paneran Yesus.

Chapter 20

¹tangar isa andrau,katika Yesus rahat ngajar ulun ajoh ta Bait Allah nihi memberitakan Injil,imam-imam kepala nihi ahli-ahli Taurat hayak nihi tueh-tueh hawi napot Aye. ²Here ngeau napot Aye,"ara bo napot kami nihi kuasa inonkah Kayo ngagawi hal-hal iti?atawa,hiekah sa ngami Kayo kuasa iti?³Tuing Yesus napot here,"Kuki lei sagar nane isa tanean napot kayo.Tuing lah Kuki, ⁴tekei awe kah asal baptisan Yohanes?tekei Surga atawa tekei murunsia?"⁵here mapakat hal hio ta helang here nihi ngeau,"amun takam nuing,`tekei surga,`Aye sagar ngeau,`amun sameh hio,wuah inon kayo bakoi harap napot Yohanes? ⁶Tapi,amun takam ngeau,`tekei murunsia,`kaluhan ulun sagar merajam takam hampe matei gene here yakin bahwa Yohanes aye hio erang kulun nabi."⁷Jari,here lei nuing bahwa here bakoi karasa tekei awe baptisan hio ba asal. ⁸Udi hio,Yesus ngeau napot here,"amun sameh hio,Kuki lei bakoi sagar mawara napot kayo nihi kuasa inonkah Kuki ngulah hal-hal iti."Perumpamaan gene Here panyewa kabun anggur⁹Balalu,Yesus nyurah perumpamaan itit napot ulun ajoh,"naan erang kulun sa ngamule isa kabun anggur balalu nampasewa e napot papire petani,balalu tulak gi negris sa lawit mat waktu sa lawah. ¹⁰Katika musim masi hampe,aye nuyu erang kulun pelayan e tulak napot petani-petani hio mat here ngami napot aye mehe tekei hasil kabun anggur hio.Tapi,here petani hio ngompak pelayan hio balalu nulak e tulak nihi tangan kosong.¹¹Balalu aye lei ngirim pelayan sa lain,tapi petani-petani hio ngompak lei pelayan hio nihi ngulah aye nihi hina,balalu nulak e nihi tangan kosong. ¹²Balalu,sa ampun kabun anggur hio mengutus pelayan sa katelu napot here petani hio,tapi petani-petani hio lei nambatan pelayan sa isa iti nihi nulak e balua.¹³Sa ampun kabun hio lei ngeau,`inon sa harus na ulahku?Kuki sagar ngirim anakku sa na sayang ku,mudahan here sagar menghormati e.` ¹⁴Katika here petani hio ngini anak sa ampun kabun,here barunding isa nihi sa lain,`Aye iti ahli waris sa ampun kabun anggur iti,ayu takam munu aye mat warisan e jari ampun takam!`¹⁵Udi hio,here lei nawut nakia hio gi wading tekei kabun anggur palus munu e.Balalu,inon sa sagar na gawi ulah sa sa ampun kabun anggur hio napot here? ¹⁶Aye sagar hawi palus nampatei petani-petani hio,balalu nampasewa kabun e napot ulun lain."katika ulun ajoh hio ngarengei perumpamaan iti,here ngeau"Ada bo hal iti hampe jari!"¹⁷Tapi,Yesus waoh napot here balalu ngeau,"amun sameh hio,inonkah arti ayat iti:`Watu sa na umpe ulah tukang bangunan haot jari watu penjuru?` ¹⁸Setiap ulun sa lawu gi entu watu hio sagar lenuh hampe halus nihi hie lei sa na tukun watu hio sagar ramuk!"¹⁹Katika ahli-ahli Taurat nihi here imam kepala sadar bahwa perumpamaan hio nyurah gene here,here kakan nyaput Yesus wayah hio lei.Tapi,here takut napot ulun ajoh.tane an gene membayar pajak ²⁰Udi hio,here ahli Taurat ngawasi Yesus nihi ngirim papire ulun mata-mata sa papura tulus mat here kiuh ngajebak Yesus nihi pertanyaan mat here kiuh nyaput Aye makai paneran E kakareb nihi manyarah Aye gi huang kuasa nihi wewenang gubernur.²¹Ulun-ulun huyuan hio lei nane napot Yesus,"Guru,kami karasa bahwa Kayo ngantuh nihi mengajarkan sa wuah.Kayo lei bakoi nampa lain-lain ulun,tapi ngajar lalan Allah huang sa wuah. ²²inonkah kami na lewa membayar pajak napot Kaisar atawa bakoi?²³Tapi Yesus karasa ka sulas atei here balalu ngeau napot here, ²⁴"suba tutui napot Kuki isa kepeng dinar.Gambar nihi tulisan hie kah sa naan tangar duit hio?" tuing here,"Gambar nihi tulisan Kaisar."²⁵Balalu,Yesus ngeau napot here,"amun sameh hio,ami bo napot Kaisar inon sa ampun Kaisar,balalu ami bo napot Allah inon sa jari ampun Allah." ²⁶nihi sameh hio,ulun-ulun hio bakoi tau ngajabak Yesus nihi paneran E kakareb tangar hadap ulun ajoh;here waoh nihi tuingan E palus suni.Tanean ulun Saduki²⁷Udi hio,hawilah napot Yesus papire ulun Saduki,aye hio golongan sa bakoi harap naan kebangkitan,balalu nane napot Aye, ²⁸"Guru,Musa nulis kan napot takam,amun erang kulun laki nanan,padahal aye naan harau balalu bakoi naan anak,pulaksanai laki e harus naharau walu pulaksanai e hio palus nambuan keturunan gi aye.²⁹Sameh iti,naan pitu ulun ba pulaksanai.pulaksanai sa kaisa kawin,tapi nanan bakoi naan anak. ³⁰Udi hio,pulaksanai sa karueh naharau wawei hio balalu matei lei bakoi naan anak. ³¹Balalu,pulaksanai sa katelu naharau lei nihi wawei hio balalu hal iti jari lei hampe pulaksanai e sa ka pitu,tapi here kaluhan matei bakoi naan anak. ³²ta pangalis e,wawei hio matei lei. ³³ulah gene hio,ta andrau penghakiman,hie kah sa sagar jari wane tekei wawei hio gene ka pitu hio haot naharau aye ?"³⁴Tuing Yesus napot here,"ulun-ulun ta zaman iti naharau nihi na taharaukan, ³⁵tapi ulun-ulun sa na anggap pas mat kiuh bagian huang dunia sa sagar hawi,nihi huang kebangkitan tekei helang ulun matei,bakoi sagar naharau nihi na taharaukan. ³⁶Here bakoi tau matei lagi gene here sameh nihi here malaikat.here aye hio anak-anak Allah gene here haot na tambuan tekei pampatei.³⁷Musa hampe haot nutui gene kebangkitan ulun-ulun matei huang bagian sa mancatat gene rikut runrui sa rakit.huang bagian hio,Tuhan na antuh jari Allah Abraham,Allah Ishak,nihi Allah Yakub.` ³⁸Aye bakoi Allah ulun matei tapi Allah ulun welum,gene kaluhan ulun welum ta hadap Aye.³⁹Udi hio,papire ahli Taurat ngeau,"Guru,tuingan Nu pas." ⁴⁰Balalu,bakoi naan lagi ulun sa heei mengajukan tanean napot Kayo.Kristus aye hio Tuhan⁴¹Udi hio,Yesus ngeau napot here,"kala awe tau ulun-ulun ngeau bahwa Kristus aye hio Anak Daud? ⁴²padahal huang kitab Mazmur,Daud kakareb ngeau,`Tuhan Allah ngeau napot tuanku,"maharunglah tan tuhi kawanKu, ⁴³hampe kuki ngandak musuh-musuhNu ta kapit peeNu. ⁴⁴"amun Daud ngantuh Kristus jari` Tuan,` sameh awe tau Kristus aye hio anak Daud?"Pangingat mat hati-hati nihi Ahli Taurat⁴⁵Katika ulun ajoh ngarengei,Yesus ba bapander napot muridmurid E, ⁴⁶"ba hati-hatilah napot ahli-ahli Taurat sa rajin takia-takia makai jubah amau,sanang na hormati ulun ta pasar,sa sanang maharung ta uneng panga entu ta sinagoge-sinagoge,ta uneng terhormat ta pesta-pesta. ⁴⁷here ngarampas lewu-lewu here walu nihi lako doa amau-amau mat na inni ulun.ulun-ulun sameh itit pasti sagar narime hukuman sa labih ma weat."

Chapter 21

¹Katika Yesus waoh napot entu,Aye kakinni ajoh ulun tatau nampa suluk persembahan here gi huang kota persembahan. ²Aye lei kakinni erang kulun walu susah nampa suluk 2 kepeng duit tembaga. ³Yesus ngeau,"Kuki ngeau sa sabujur e napot kayo,walu susah iti ngami labih ajoh tekei kaluhan ulun tatau hio. ⁴Gene,here ngami persembahan tekei kalabihan here,tapi walu iti ngami persembahan e tekei kakurangan e,aye hio kaluhan sa naan ampun aye mat pakai ngalanjut welum."Tanda-tanda akhir zaman⁵Katika papire murid rahat bapander gene Bait Allah sa na hiasi nihi watu-watu maeh nihi persembahan-persembahan,Yesus ngeau, ⁶"sagar hampe wayah e,kaluhan sa na inni kayo sagar na sanlenuh.bakoi naan isa lei watu sa mindri ta entu watu sa lain sa bakoi sagar na sanruntun."⁷Balalu,here murid nane napot Aye,"Guru,wayah awe hal hio sagar jari?balalu inon tanda-tanda bahwa kaluhan hio sagar jari?" ⁸Tuing Yesus,"bahati-hatilah mat kayo bakoi na santawang gene ajoh ulun sagar hawi makai ngran Kuki balalu ngeau,`Kukilah Aye,`balalu `wayah e haot riet,`ada bo kayo nutah here. ⁹Tapi,katika kayo ngarengei hal perang nihi pembrontakan,ada bo kayo takut gene hal-hal hio mula harus jari labih dahulu,tapi pangalis e bakoi sagar hinang hawi."¹⁰Udi hio Yesus ngeau napot here,"bangsa sagar buan nawan bangsa nihi kerajaan sagar buan nawan kerajaan. ¹¹Sagar jari gempa bumi sa mehet,bencana kaluan,nihi ba masam-masam penyakit ta ajoh uneng.sagar lei balua peristiwa-peristiwa sa maka tatakut nihi tanda-tanda hante tekei langit.¹²Tapi,sa mete kaluhan e iti jari,ulun-ulun sagar nyaput nihi nampahanang kayo.here sagar manyarahkan kayo gi Sinagoge-sinagoge here balalu nampasuluk kayo gi huang penjara-penjara.here lei sagar nunda kayo nadap here raja nihi gubernur ulah gene aran Ku. ¹³Tapi,hal iti sagar jari kesempatan napot kayo mat bersaksi.¹⁴ulah gene hio,tagap kan bo atei nu mat bakoi ngono inon sa sagar na paner kayo mat ngabela areb nu, ¹⁵gene Kuki sagar ngami peneran nihi kebijaksanaan napot kayo sa bakoi kiuh na lawan nihi na tentang ulah musuh-musuhnu.¹⁶kayo sagar na khianati ulah ulun matueh nu,pulaksanainu laki,keluarganu,nihi hengau-hengau nu,nihi here sagar munu papire ulun ta helang kayo. ¹⁷kayo sagar na karikang ulah kaluhan ulun gene aran Ku. ¹⁸Tapi,bakoi erang kahijir wulu lei tekei ulu nu lawu. ¹⁹nihi ketabahan nu,kayo sagar kiuh welum nu."pa waraan gene ka lenuh an Yerusalem²⁰"Tapi,katika kayo nginni kota Yerusalem na kapung ulah pasukan-pasukan tentara,kayo sagar karasa bahwa kalenuh an e haot riet. ²¹ta wayah hio,ulun-ulun sa naan ta wilayah Yudea harus mahulu areb e gi pegunungan,ulun-ulun sa muneng ta luar kota harus balua nekei kota,balalu ulun-ulun sa muneng ta desa-desa bakoi kiuh suluk gi kota Yerusalem. ²²hiolah andrau-andrau penghukuman mat kaluhan hal sa haot tatulis na genep²³Salakalah wawei-wawei sa rahat sawuntung nihi nampomo anak e wayah hio gene sagar jari ka rara sa mehet tuu ta negri iti,nihi muruka sa hante entu bangsa iti. ²⁴Her sagar na wunu nihi pedang nihi na tawan ulah bangsa-bangsa.Kota Yerusalem sagar na kuasai bangsa-bangsa asing hampe wayah kejayaan bangsa-bangsa hio galis."ka hawi Anak Murunsia huang Kemuliaan²⁵"sagar naan tanda-tanda ta mate andrau,wulan,nihi bintang-bintang.ta bumi,bangsa-bangsa sagar katakutan huang kabingungan ulah gemuruh lautan nihi deru ombak. ²⁶ulun-ulun sagar pingsan gene katakut e nihi andreian sagar hal-hal sa sagar jari entu bumi iti gene kaluhan kuasa sa naan ta langit sagar na gunsangkan.²⁷Udi hio,here sagar ngini Anak Murunsia hawi huang awan nihi kuasa nihi kemuliaan sa hante. ²⁸Amun hal-hal iti mulai jari,mindrilah nihi enat lah ulun nu gene wayah pembebasannu haot riet."Perumpamaan kakau Ara²⁹Udi hio Yesus nyurah isa perumpaman napot here: "innilah kakau ara nihi kaluhan sa lain. ³⁰Amun kakau-kakau hio welum rawen-rawen e,kayo sagar paham nihi karasa bahwa musim malaing haot riet. ³¹Sameh hio amun kayo ngini kaluhan hio jari,kayo sagar karasa bahwa Kerajaan Allah haot riet.³²Sabujur e Kuki ngeau napot kayo,katurunan iti bakoi sagar matei hampe kaluhan hal iti jari. ³³Langit nihi bumi sagar jawoh,tapi paneran Ku bakoi sagar nangkah."Siap sedialah setiap saat³⁴" ba hati-hati lah mat atei nu bakoi na tampenu nihi ka ngakan mat ba pesta,ba mabuk-mabukan,nihi gaer gene pamelum.balalu,andrau hio sagar hawi entu kayo sameh perangkap. ³⁵Gene,andrau hio sagar hawi gi entu kaluhan sa muneng ta kaluhan muka bumi iti.³⁶Bajaga-jaga lah setiap wayah nihi lako doa tarus mat kayo kiuh kekuatan mat nyanapas areb nu tekei kaluhan hal sa sagar jari hio nihi mat mindri ta hadap Anak Murunsia."³⁷Tangar entu andrau,Yesus ngajar ulun ajoh ta pelataran Bait Allah,tapi ta malem andrau aye nanan kota balalu mamalem ta Bukit Zaitun. ³⁸Nihi,kiat-kiat,kaluhan ulun hawi napot Aye ta huang Bait Suci mat ngarengei E.

Chapter 22

¹Andrau raya Roti bakoi baragi sa na antuh andrau Paskah haot riet. ²Imam-imam kepala nihi ahli-ahli Taurat nupui cara mat munu Yesus,gene here takut napot ulun ajoh."Penghianantan Yudas³Udi hio,suluk lah setan gi huang Yudas,sa na antuh Iskariot.Aye hio isa tekei rueh belas murid. ⁴Balalu,tulak lah Yudas palus barunding nihi imam-imam kepala dan pengawal Bait Allah gene sameh awe aye kiuh nyarah Yesus napot here.⁵Balalu,here sanang tuu nihi sepakat mat ngami duit. ⁶Balalu,Yudas satuju nihi mulai nupui kesempatan mat manyarah Yesus napot here wayah bakoi naan ulun ajoh.Kutaan Paskah⁷Udi hio,hampe lah andrau raya roti bakoi baragi,hio lah wayah e mat mempersembahkan anak domba Paskah. ⁸tangar wayah hio,Yesus nuyu Petrus nihi Yohanes,eau E,"tulak nihi persiap bo panguta Paskah mat takam kuman." ⁹Eau here napot Yesus,"ta awekah Kayo kakan mat kami mempersiapkan e?"¹⁰Tuing Yesus napot here,"Katika kayo haot suluk gi kota,kayo sagar panalu nihi erang kulun laki sa nunda kendi;tutah bo aye gi lewu sa sagar na suluk e, ¹¹balalu eau bo napot sa ampun lewu hio,`Guru nane napot kayo: ta awe kah ruang tamu uneng Kuki kiuh kuman Paskah hayak murid-murid Ku?"¹²Balalu,aye sagar nutui e napot kayo isa ka wua ruangan hante ta lantai entu,sa parabotan e haot siap.persiapkan bo panguta mat gi takam tangar hio." ¹³Balalu,Petrus nihi Yohanes tulak balalu kahalu kaluhan e jari sameh sa na antuh Yesus balalu here lei mempersiapkan panguta Paskah.Perjamuan Paskah¹⁴Katika haot hampe wayah e,Yesus nihi here Rasul maharung kuman ta sakaliling meja. ¹⁵Udi hio,Yesus ngeau napot here,"Kuki kakan tuu kuman hidangan Paskah iti hayak kaon,samete Kuki rara. ¹⁶Gene Kuki ngeau napot kayo,Kuki bakoi sagar nguta e lagi hampe hal iti na genapi huang Kerajaan Allah."¹⁷Balalu,Yesus ngalap cangkir ba isis anggur palus mengucap syukur,udi hio ngeau,"alap bo cangkir iti balalu bagikan bo ta penah kaon. ¹⁸Gene,Kuki ngeau napot kayo bahwa mulai wayah iti Kuki bakoi sagar ngoot anggur hampe Kerajaan Allah hawi."¹⁹Udi hio,Yesus ngalap roti palus mengucap syukur,Aye nampuhi-nampuhi roti hio nihi ngami e napot here nelang ngeau,"Roti iti aye hio tenga Ku sa na amikan napot kayo;ualh bo iti mat jari pangingat gi Kuki." ²⁰sameh hio lei udi kuman,Yesus ngalap cangkir anggur nihi ngeau,"cangkir sa na tuangkan napot kayo iti aye hio Perjanjian bio huang ira Ku."Pawaraan gene ulun sa manyarah Yesus²¹Tapi,inni bo,tangan ulun sa sagar manyarah Kuki naan hayak nihi Kuki ta meja iti. ²²Gene hio,Anak Murunsia sagar tulak nihi cara sameh sa haot na tantukan,tapi salaka lah ulun sa manyarah Aye!" ²³Murid-murid E nane isa nihi sa lain gene hie ta penah here sa sagar ngagawi e."Jarila ulun sa melayani²⁴Kalakat lei jari ta penah here Rasul gene hie kah ta penah here sa na tanguh panga hante. ²⁵Tapi,Yesus ngeau napot here,"Raja-raja bangsa sa bakoi kataru Tuhan bakuasa entu rakyat e,nihi ulun-ulun sa bakuasa entu raja-raja hio na antuh `Pelindung rakyat.`²⁶Tapi,kayo ada sameh hio,sa waleng e,sa panga hante tekei helang kaon harus ngulah sameh sa panga ia e,balalu pemimpin harus jari sameh pelayan. ²⁷Hie sa panga hante,ulun sa maharung kuman atawa sa melayani?bakoi lah ulun sa maharung kuman?Tapi,Kuki naan ta penah-penah nu jari ulun sa melayani.²⁸Kayo aye hio ulun-ulun sa tatap hayak Kuki huang pencobaan-pencobaanKu. ²⁹Gene hio,Kuki ngami napot kayo isa kua Kerajaan,sameh sa na ami AmbahKu napot Kuki, ³⁰mat kayo kiuh kuman nihi ngoot isa meja nihi Kuki huang KerajaanKu.Balalu,kayo sagar maharung ta entu takhta mat menghakimi ka rueh belas suku Israel."Petrus sagar Manyangkal Yesus³¹" Simon,Simon,rengei bo Kuki.setan lako mat ngitap kayo sameh gandum, ³²tapi Kuki lako doa mat imannu ada lawu.nihi ,udi kayo ba tobat,tampa kuat bo pulaksanai-pulaksanainu."³³Tapi,Petrus ngeau napot Yesus,"Tuhan,kuki siap na penjara hampe matei hayak Kayo!" ³⁴Tuing Yesus napot aye,"Kuki ngeau napot kayo,Petrus,andrau iti manu jagau bakoi sagar nandru samete telu kali kayo nulak bahwa kayo kataru nihi Kuki."Basiap-siap bo nadap kasusah³⁵Udi hio,Yesus nane napot here murid,"katika Kuki mengutus kayo bakoi naan kantung duit,tas,atawa sandal,inonkah kayo kakurangan inon-inon?tuing here,"bakoi." ³⁶Eau E napot here,'tapi wayah iti,hie lei sa naan ampun kantung duit,tas,tunda bo.balalu,hie sa bakoi naan pedang,ealh bo aye matang jubah e balalu midi pedang.³⁷Gene,Kuki ngeau napot kayo bahwa inon sa tatulis huang Kitab Suci iti harus na tampa genep ta huang Kuki,`Aye sagar na reken hayak ulun-ulun badosa.`Gene,sa tatulis gene Kuki rahat jari wayah iti." ³⁸Balalu here ngeau,"inni bo Tuhan,ta iti naan rueh pedang."Balalu,Yesus ngeau napot here," hio sukup."Yesus lako doa ta Taman Getsemani³⁹Udi hio,Yesus balua palus tulak sameh gi bukit Zaitun sameh sa gaha na ulah E;nihi murid-murid E lei tulak nutah Aye. ⁴⁰Katika Yesus hampe ta uneng hio,Aye ngeau napot here,"Lako doa bo mat kayo ada suluk gi huang pencobaan."⁴¹Udi hio,Yesus nampa lawit areb E tekei here kira-kira sa panawut watu lawit e,balalu balutut palus lako doa, ⁴²Amah,amun Kayo kakan,alap bo cawan iti tekei Kuki.tapi,ada lah ka ngakan Ku sa jari,tapi kangakan Nu."⁴³Udi hio,erang kulun Malaikat tekei Surga nyantarang areb E nihi nampa kuat Aye. ⁴⁴Balalu,huang ka rara E,Aye lako doa magin babujur lagi;lahik E jari sameh petak ira sa metak gi tane.⁴⁵Katika Yesus galis lako doa,Aye tulak napot murid-murid E nihi kahalu here rahat mandre gene hanang atei. ⁴⁶Yesus ngeau napot here,"wuah inon kayo mandre?buan nihi lako doa bo mat kayo ada suluk gi huang pencobaab."Panyaputan Yesus⁴⁷Katika Yesus magun ba surah,hawi lah sa rombongan ulun;balalu aye sa na antuh Yudas,isa tekei ka rueh belas murid hio,ma mimpin here.Balalu,Yudas ngariet Yesus mat nyiuk E. ⁴⁸Tapi,Yesus ngeau napot aye,"Yudas,inonkah kayo nyarah Anak Murunsia nihi siuk an?⁴⁹Katika murid-murid sa mindri ta sakaliling E nginni inon sa jari,her ngeau,"Tuhan harus kah kami nyarang nihi pedang?" ⁵⁰Udi hio,isa tekei here murid hio nyarang pelayan Imam Agung hampe nampek silu kawan e. ⁵¹Tapi Yesus ngeau,"haot,sukup!"Balalu, Yesus nyaput silu pelayan hio palus nyamare e.⁵²Udi hio,Yesus ngeau napot imam-imam kepala,kepala pengawal Bait Allah,nihi tueh-tueh sa hawi mat nyaput Aye,"wuah inon kayo kaluhan hawi nihi pedang palus kayu sameh kakan nyaput perampok? ⁵³Katika Kuki hayak kaon tangar Bait Allah setiap andrau,kayo bakoi nyaput Kuki.tapi,itilah wayah e gi kayo nihi kuasa mieng."Petrus nulak Yesus⁵⁴Udi nyaput E,ulun-ulun hio lei nggiring nihi nunda Yesus gi lewu imam hante.Tapi, Petrus nutah here tekei lawit. ⁵⁵Udi ulun-ulun hio nyamelum apui ta penah-penah halaman nihi maharung hayak-hayak,Petrus lei maharung ta penah here.⁵⁶Tapi,erang kulun pelayan wawei sa ngini Petrus maharung ta riet apui hio waoh rai Petrus balalu ngeau,"ulun iti lei hayak nihi Aye." ⁵⁷Tapi,Petrus nulak,eau e,"ui wawei,kuki bakoi kataru Aye." ⁵⁸bakoi lawah udi hio,erang kulun sa lain ngini e palus ngeau,"kayo lei tamasuk isa tekei here!"Tapi Petrus ngeau,"Bakoi,kuki bakoi isa tekei here!"⁵⁹Kira-kira isa jam udi hio,erang kulun sa lain lagi ngeau nihi harap,"pasti ulun iti lei hayak nihi Aye,gene aye lei ulun Galilea." ⁶⁰Tapi,Petrus ngeau," kuki bakoi karasa inon sa na pander kaon!" wayah hio lei,la masih Petrus magun bapander,nandru lah jagau.⁶¹Balalu,ba palinglah Yesus nihi waoh napot Petrus.balalu,Petrus kaingat sagar paneran Yesus,aye hio Aye ngeau napot aye,"samete manu jagau nandru andrau iti,kayo haot nulak Kuki telu kali." ⁶²Udi Petrus tulak gi wading palus nangis nihi mahanang atei tuu."Penjaga nampa hanang Yesus⁶³Ulun-ulun sa nahan Yesus mulai ngasese nihi ngompak E. ⁶⁴here nutup mate E nihi ngeau,"ba nubuat lah! hie sa ngompak Kayo?" ⁶⁵Here lei ngantuh ajoh hal lain sa manantang Aye nihi ngahina E."Yesus tangar hadapan pimpinan Yahudi⁶⁶Mat gi katuni andrau e,tueh-tueh pemimpin Yahudi,imam-imam kepala,nihi ahli-ahli Taurat bakumpul nihi nunda Yesus gi Mahkamah Agama here. ⁶⁷here ngeau," amun Kayo Mesias,eau napot kami,"tapi Yesus ngeau napot here,"amun Kuki mawara gi kayo,kayo bakoi sagar harap napot Kuki. ⁶⁸Balalu amun Kuki nane napot kayo,kayo bakoi sagar nuing.⁶⁹Tapi,mulai wayah iti Anak Murunsia sagar maharung ta tuhi kawan Allah Sa Mahakuasa." ⁷⁰Here kaluhan ngeau,"amun sameh hio,inonkah Kayo Anak Allah?"Yesus nuing here,"kayo lah sa ngeau bahwa Kuki lah Aye." ⁷¹Udi hio here ngeau,"Kesaksian inon lagi sa na perlukan?takam haot ngarengei e kakareb tekei wawa E!"

Chapter 23

¹Udi hio,kaluhan ulun hio mindri balalu nunda Yesus gi hadap Pilatus. ²Balalu,here mulai nuduh Yesus nihi ngeau,"kami kahalu ulun iti nyantawang bangsa kami nihi nguring kami mat ngabayar pajak napot Kaisar,nihi ngantuh bahwa Aye aye hio Kristus,erang kulun Raja."³Pilatus nane nekei Yesus,"inonkah Kayo Raja ulun Yahudi?"Yesus nuing,"hio sa na antuh kayo." ⁴Udi hio,Pilatus ngeau napot imam-imam kepala nihi ulun ajoj,"Kuki bakoi kahalu kahala nihi ulun iti." ⁵Tapi,here nuntut nelang kamiak mehet,"Aye ngasung ulun-ulun nihi ajaran E ta kaluhan wilayah Yudea mulai tekei Galilea hampe ta iti!" Yesus na tunda napot Herodes⁶Katika Pilatus ngarengei hal hio,aye nane inonkah Yesus ulun Galilea. ⁷Balalu,udi aye karasa bahwa Yesus ba asal tekei wilayah kekuasaan Herodes,Pilatus lei ngirim Yesus napot Herodes sa wayah hio rahat muneng ta Kota Yerusalem.⁸Katika Herodes ngini Yesus,aye sanang tuu.Aye haot lawah kakan panalu nihi Aye gene aye haot ngarengei ajoh hal gene Yesus gene aye baharap kiuh nginni isa mukjizat sa na ulah Yesus. ⁹Balalu,Herodes nyurung ajoh tane an napot Yesus,tapi Yesus bakoi ngami jawaban inon lei napot aye. ¹⁰Imam-imam kepala nihi ahli-ahli Taurat sa mindri ta aro nuduh Yesus nihi tamam tuu.¹¹Hampe,Herodes nihi here tentara e lei nampime nihi ngasese Yesus.udi hio,here nampakai jubah sa maeh balalu ngirim E waleng napot Pilatus. ¹²Wayah sadi,Pilatus nihi Herodes bamusuhan,tapi tangar andrau hio here ba hengau."Pilatus gagal nyanapas Yesus¹³Udi hio,Pilatus ngumpul imam-imam kepala,here pemimpin Yahudi,nihi ulun ajoh, ¹⁴Balalu ngeau napot here," kayo nunda ulun iti napot kuki jari erang kulun sa nyantawang ulun ajoh.Tapi,katika kuki mengadili E ta hadap kayo,kuki bakoi kahalu kahala sameh sa na tuduh kayo napot Aye.¹⁵Herodes lei bakoi kahalu kahala E hampe aye ngirim ulun iti waleng napot takam.Inni bo,Aye bakoi ngulah kahala sa pas kiuh hukuman matei. ¹⁶gene hio,udi kuki ngompak E,kuki sagar nyanapas E." ¹⁷[ ta setiap andrau raya Paskah,Pilatus harus membebaskan erang kulun tahanan mat ulun ajoh.]¹⁸Tapi,ulun ajoh hio kamiak hayak-hayak,"na singkir bo ulun iti! lapas bo Barabas napot kami!" ¹⁹[Barabas aye hio erang kulun sa na penjara gene uma huang pembrontakan ta kota nihi lei munu ulun.]²⁰Gene Pilatus kakan nyanapas Yesus,balalu hindra lagi aye bapander napot ulun ajoh. ²¹Tapi,here tatap kamiak," Salib kan Aye!Salib kan Aye!" ²²Mat ka telu kali e Pilatus nane napot here,"wuah inon?kejahatan inon sa haot na ulah ulun iti?Aye bakoi bahala.Kuki bakoi kahalu kahala inon lei napot Aye sa pas kiuh hukuman matei.gene hio,kuki sagar ngompak E balalu nyanapas E."²³Tapi,here tarus ba karas nihi nuntut nihi lengan mehet mat Yesus na salibkan.Nihi,lengan here lei manang. ²⁴Akhir e,Pilatus memutuskan mat nampenu tuntutan here. ²⁵Aye nyanapas ulun sa na lako ulah ulun ajoh,sa na penjara gene ngulah pembrontakan nihi munu ulun.tapi,manyarah Yesus napot ka ngkan here."Penyaliban Yesus²⁶Katika here tentara nunda Yesus tulak,here lei nahan erang kulun,aye hio Simon tekei Kirene sa japo hawi tekei desa.here tentara ngandak salib Yesus ta papale e nihi nuyu aye mikul salib hio tangar lutuk Yesus.²⁷Ajoh ulun sa nutah Yesus,balalu tangar helang here naan wawei-wawei sa nangis nihi maratapi Aye. ²⁸Tapi,Yesus waoh napot here palus ngeau,"Ui putri-putri Yerusalem,ada kaon nangis gi Kuki.na tangis bo areb nu kakareb nihi anak-anak nu.²⁹Sagar hampe wayah e katika ulun-ulun ngeau,`berbahagia bo wawei-wawei sa mandul,nihi sa paranakan e bakoi piji nganak,balalu sa omo e bakoi piji nampomo.` ³⁰Tangar wayah hio her sagar ngeau napot gunung-gunung,`runtun bo gi entu kami!`nihi napot bukit-bukit,`timun bo kami!` ³¹Gene,amun here ngulah hal-hal iti katika kakau kayu magun welum,inon sa sagar jari katika kakau kayu hio haot karing?"³²Naan lei rueh kulun penjahat sa na tunda mat na hukum matei hayak-hayak nihi Yesus.³³Katika here hampe isa kua uneng sa bangaran" Tengkorak,"here tentara nyalib Yesus hayak kararueh penjahat hio,erang kulun tangar tuhi kawan E nihi erang kulun lagi tangar tuhi kawi E. ³⁴Udi hio Yesus ngeau,"oh Amah,ampuni bo here,gene here bakoi kataru inon sa na gawi here."balalu here tentara nawut undi mat ngabagi-bagi pakaian E ta penah here.³⁵Ulun ajoh sa mindri ta aro nginni kaluhan e,tapi here pemimpin Yahudi ngasese Yesus nelang kamihi ngasese.here ngeau,"Aye nyalamat ulun lain,jari elah bo Aye nyalamat areb E kakareb amun Aye aye hio Kristus,"Sa na pidi ulah Allah!"³⁶Here tentara lei ngasese Aye,balalu here hawi nihi nawar anggur maasem napot Aye, ³⁷nihi ngeau,"amun Kayo Raja ulun Yahudi,selamatkan bo areb Nu kakareb!" ³⁸Balalu,naan lei isa tulisan tangar entu E: ITILAH RAJA ULUN YAHUDI."³⁹Isa tekei penjahat ta gonteng tangar hio ngahina Yesus,eau e,"bakoi lah Kayo Kritus?selamatkan bo areb Nu nihi kami!" ⁴⁰Tapi,penjahat sa lain e nyompo aye nihi ngeau," bakoi lah kayo takut napot Allah gene kayo lei narime hukuman sa sameh? ⁴¹takam mula haot sa harus e narime sa pas nihi inon sa haot na ulah,tapi Ulun iti bakoi ngulah kasala inon lei."⁴²Balalu,aye ngeau napot Yesus,"oi Yesus,ingat bo kuki katika Kayo suluk gi huang kerajaan Nu." ⁴³Udi hio Yesus ngeau napot aye,"Kuki mawara sa bujur e napot kayo,andrau iti lei kayo sagar hayak Kuki tangar Firdaus."Pampatei Yesus⁴⁴Wyah hio sekitar jam 12 entu andrau,ka mieng nutup kaluhan daerah hio hampe jam 3 kariwe ⁴⁵Gene mate andrau jari mieng nihi tirai huang Bait Allah jabas jari 2 bagian.⁴⁶Balalu Yesus kamiak nihi lengan sa mehet,"ui Amah,gi huang tangan Nu Ku manyarah nyawa Ku."udi ngantuh hio Yesus nyanapas hewuk E sa pangalis. ⁴⁷Katika kepala pasukan ngini inon sa jari,aye memuliakan Allah nihi ngeau,"bujur,ulun iti bakoi bahala!"⁴⁸Katika ulun ajoh hawi hayak-hayak mat nginni peristiwa hio saksi inon sa jari,here mudi nihi ngompak-ngompak areb e. ⁴⁹kaluhan sa kataru Yesus nihi papire wawei sa haot nutah E tekei Galilea mindri lawit-lawit nihi saksi hal-hal iti. "Yesus na ogang⁵⁰Naan erang kulun laki bangaran Yusuf,anggota dewan penasehat,erang kulun sa maeh nihi wuah. ⁵¹( aye kakareb bakoi satuju keputusan nihi ulahan here).Yusuf ba asal eteki kota Arimatea,isa kua kota ulun Yahudi.Aye lei erang kulun sa nagndrei-ngandrei Kerajaan Allah.⁵²Aye tulak napot Pilatus balalu lako bangkai Yesus. ⁵³Balalu,aye lei nampinau bangkai Yesus tekei kayu salib palus mungkus e nihi kain linen.udi hio,aye nampa kading E huang isa kua ogang sa na peet tangar bukit watu.ta aro,mete piji naan erang kulun lei sa na ogang.⁵⁴Andrau hio aye lah andaru persiapan,nihi andaru Sabat sagar hinang na mulai. ⁵⁵Wawei-wawei sa hawi hayak Yesus tekei Galilea nutah Yusuf.here ngini ogang hio nihi sameh awe bangkai Yesus na tampakading ta huang e. ⁵⁶Udi hio,here mudi nihi nampasiap raragi - raragi namput ilau mat ngusuk bangkai Yesus.ta andrau Sabat here ba istirahat pas nihi hukum Taurat Musa.

Chapter 24

¹Ta andaru ka isa minggu hio,katika andaru lagi sunsung kiat,wawei-wawei hio tulak gi ogang Yesus nelang nunda raragi-raragi sa haot na siap here. ²Balalu here kahalu watu hante haot ta guling tekei ogang. ³Tapi,wayah here suluk,here bakoi kahalu bangkai Tuhan Yesus.⁴Katika here magun waoh gene hal hio,salenga-salenga naan rueh ulun sa makai lamma bakilau-kilauan mindri ta iring here. ⁵Wawei-wawei hio takut tuu nelang manunduk rai here,tapi rueh ulun hio ngeau,"wuah inon kayo nupui ulun sa welum tekei penah ulun-ulun matei?⁶Yesus bakoi naan tangar iti,Aye haot buan.ingat bo gene inon sa haot na antuh e napot kayo katika Aye magun ta Galilea. ⁷Aye ngeau bahwa Anak Murunsia harus na sarah napot tangan ulun-ulun ba dosa,na salibkan,nihi sagar buan waleng ta andrau ka telu."⁸Balalu,wawei-wawei hio ta ingat sagar paneran Yesus. ⁹Udi here waleng tekei ogang Yesus,here nyurah kaluhan kajadian hio napot ka sebelas rasul namput here sa nutah Yesus sa lain e. ¹⁰Wawei-wawei sa nyurah hal hio napot here rasul aye hio Maria Magdalena,Yohana,Maria ibu Yakobus,nihi papire wawei lain.¹¹Tapi,paneran wawei-wawei hio na tanguh oso ulah here rasul nihi here bakoi harap napot wawei-wawei hio. ¹²Tapi,Petrus mindri palus nempat gi ogang Yesus.Aye mambungkuk nelang nginni gi huang,tapi aye ekat kahalu kain linen pa mungkus bangkai.Udi hio,Petrus mudi nihi waoh tuu entu inon sa haot jari. "Yesus nyantarang Areb E napot sa nutah E ta lalan nuju Emaus¹³Tangar andrau hio lei,2 ulun sa nutah Yesus tulak gi isa kua desa bangaran Emaus sa kira-kira 60 stadia lawit e tekei kota Yerusalem. ¹⁴karueh ulun hio nyurah gene kaluhan kajadian sa jari.¹⁵Katika here rahat ba surah-surah nihi ba tukar pikiran,Yesus kakareb hawi ngariet nelang takia hayak-hayak here. ¹⁶Tapi,mate here tahalang hampe here bakoi kiuh kataru Aye.¹⁷Yesus ngeau napot here,"inon sa na surah kaon rueh nelang takia?"karueh ulun hio lei tunuk nihi rai here kainian mahanang atei tuu. ¹⁸Isa tekei here sa bangaran Kleopas ngeau napot Aye,"inonkah Kayo isa-isa e ulun lain ta Yerusalem sa bakoi karasa gene inon sa jari ta aro bio-bio iti?"¹⁹Yesus ngeau,"gene inon?"here lei ngeau napot Aye,"gene Yesus tekei Nazaret.Aye hio erang kulun nabi sa penu kuasa huang paneran namput gawian E ta hadapan Allah nihi ta hadapan kaluhan bangsa kami. ²⁰Tapi,imam-imam kepala nihi here pemimpin kami manyarah Aye mat na hukum matei,nihi here menyalibkan E.²¹Sabujur e kami baharap bahwa sa sagar nyanapas bangsa Israel.Tapi,andrau iti aye hio andaru ka telu nekei kaluhan hio jari.²²Tapi,papire wawei tekei penah kami haot ngangemah kami.katika here muneng ta ogang sunsung kiat, ²³here bakoi kahalu bangkai Yesus.Balalu,here waleng palus mawara bahwa here haot nginni panyantarangan malaikat-malaikat,sa ngantuh bahwa Aye welum. ²⁴Udi hio,papire tekei kami tulak gi ogang nihi kahalu lai sameh sa na antuh ulah wawei-wawei hio.Tapi,here bakoi kakinni Yesus."²⁵Udi hio Yesus ngeau napot here,"uh,kala hio bungul e kayo nihi lamat atei mat harap kaluhan hal sa haot na antuh ulah here nabi. ²⁶bakoikah Kristus harus nginam ka rara iti balalu suluk gi huang kemuliaan E." ²⁷Balalu,Yesus ngajelaskan kaluhan hal sa na tulis huang kaluhan Kitab Suci gene areb E,mulai tekei Kitab Musa hampe kaluhan Kitab here nabi.²⁸katika here haot riet gi desa Emaus,Yesus Yesus takia tarus same kakan nampalus kiaan E. ²⁹Tapi,here nahan Aye nihi ngeau,"muneng bo nihi kami gene andrau haot kakan kamalem nihi mate andrau kakan leteng."Balalu, Yesus suluk mat muneng nihi here.³⁰Katika Aye bagabung nihi here tangar meja uneng kuman,Yesus ngalap roti nihi mamberkat e.Aye nampuhi-nampuhi e,balalu ngami e napot here. ³¹Wayah hio,mate here ta uka palus here kataru Yesus.tapi salenga Yesus jawoh tekei panginni here. ³²Udi hio,ba surah lah here isa nihi sa lain,"bakoi lah atei takam ba kobar-kobar katika Aye bapander nihi takam salawah kiaan nihi katika Aye ngajelas Kitab Suci napot takam?"³³Ta wayah hio lei,here mindri balalu waleng gi Yesrusalem.here panalu ka sebelas murid nihi ulun-ulun sa hayak here rahat bakumpul hayak-hayak. ³⁴murid-murid hio ngeau napot here rueh,"Tuhan bujur-bujur haot buan nihi nyantarang areb E napot Simon!" ³⁵Kararueh sa nutah hio lei nyurah inon sa jari huang kiaan here.here nyurah sameh awe here kataru Yesus katika Aye nampuhi roti."Yesus nyantarang Areb napot sa nutah-sa nutah E³⁶Katika karueh ulun hio magun nyurah kajadian iti,Yesus mindri ta penah-penah here palus ngeau napot here,"Damai hayak kaon." ³⁷Tapi,here tarewen nihi takut.here nanguh bahwa here rahat nginni panguluh.³⁸Udi hio,Yesus ngeau napot here,"wuah inon kayo tarewen nihi bakoi harap timul huang atei nu? ³⁹Inni bo tangan Kuki nihi pee Kuki.iti bujur-bujur Kuki.japut bo Kuki nihi inni bo,panguluh bakoi naan daging nihi tulang sameh sa na inni kayo tangar Kuki." ⁴⁰Udi Yesus ngeau iti,Aye nutui tangan nihi pee E napot here.⁴¹Rahat here magun mete harap gene sanang nihi waoh-waoh,Yesus nane napot here,"inonkah ta iti kayo naan sa tau mat na kuta?" ⁴²Balalu here ngami erang ka tetek kenah papui napot Aye. ⁴³Yesus ngalap kenah hio nihi nguta e ta hadap here.⁴⁴Udi hio,Yesus ngeau napot here,"iti lah paneran sa na antuh Kuki napot kayo katika Kuki magun hayak kayo.kaluhan hal sa na tulis gene Kuki huang hukum Taurat Musa,kitab here nabi,nihi Mazmur harus na genep."⁴⁵Udi hio Yesus nguka pikiran here hampe here kiuh mamaham Kitab Suci. ⁴⁶Yesus ngeau lagi napot here,"naan tatulis bahwa Kristus harus rara nihi buan tekei penah ulun matei ta andrau ka telu. ⁴⁷Balalu,pertobatan mat pangampunan dosa sagar na santarang huang aran E napot kaluhan bangsa,mulai tekei Yerusalem.⁴⁸Kayo aye hio saksi-saksi tekei kaluhan iti. ⁴⁹Karasa bo,Kuki ngirimkan janji Ambah Ku napot kayo.Tapi,muneng bo ta kota Yerusalem hampe kayo na lengkapi nihi kuasa tekei uneng sa entu."Yesus ta enat gi Surga⁵⁰Udi hio,Yesus nunda here sa nutah E gi wading kota hampe Betania.Ta aro,Aye ngenat tangan E nihi memberkati here, ⁵¹Katika Yesus memberkati here,Aye bapisah tekei here nihi ta enat gi Surga.⁵²Balalu,here menyembah E nihi waleng gi Yesrusalem nihi sanang tuu. ⁵³Here muneng tarus ta huang Bait Allah nihi memuji Allah.

John

Chapter 1

¹Cahaya Sejati haot hawi gi dunia nekei asal e aye hio Firman,Firman hio hayak nihi Allah palus Firman hio aye hio Allah. ²Firman hio haot hayak nihi Alllah nekei asal e. ³Kaluhan sa naan na ciptakan nangkah Aye.Amun bakoi Aye,kaluhan sa naan sa haot naan iti bakoi mungkin tau naan.⁴tangar huang Aye naan welum balalu welum hio cahaya murunsia. ⁵cahaya hio tarang huang mieng,balalu kamieng bakoi kiuh manguasai E.⁶Naan erang kulun sa na utus Allah,Aran e Yohanes. ⁷Aye hawi jari saksi mat nampe kesaksian hal cahaya hio mat nangkah aye kaluhan ulun jari harap. ⁸Yohanes kakareb bakoi lah cahaya hio,tapi aye hawi mat nampe kesaksian hal cahaya hio.⁹Cahaya sa sejati,sa nyantarang kaluhan ulun,sagar hawi gi dunia.¹⁰Cahaya hio haot naan tangar dunia balalu dunia iti na sanyari ulah E,tapi dunia bakoi ngataru E. ¹¹Aye hawi nalu ampun E,tapi sa ampun E hio bakoi narime Aye.¹²Tapi,here sa narime Aye naami E kuasa mat jari anak-anak Allah,aye hio here sa harap nihi aran E. ¹³here lahir bakoi tekei ira atawa kaaheng lunek,atawa tekei ka ngakan laki,tapi tekei Allah.¹⁴Firman hio haot jari lunaek balalu muneng tangar helang takam.takam haot ngini kemuliaan E,aye hio Kemuliaan Anak Tunggal Amah,penu nihi Anugrah palus sa wuah. ¹⁵Yohanes ngami kesaksian hal Aye nihi kamiak,"iti kah Aye sa na aheng kuki waktu kuki ngeau,`udi kuki,sagar hawi Aye sa ngadahulu kuki gene Aye naan samete kuki."¹⁶Tekei kapenuan E,takam kaluhan narime Anugrah hayak Anugrah. ¹⁷Gene,Hukum Taurat na ami nangkah Musa;tapi anugrah nihi sa wuah hawi nangkah Yesus Kristus. ¹⁸bakoi erang kulun lei piji nginni Allah,tapi Anak Tunggal Allah,sa na sangkapu Amah,nyantarang E. "Kesaksian Yohanes Pembaptis¹⁹Iti lah kesaksian Yohanes katika ulun-ulun Yahudi mangutus Imam-Imam nihi ulun-ulun Lewi ta Yerusalem mat nane nihi Yohanes," hie kah kayo?" ²⁰Yohanes ngaku,balalu aye bakoi nawan e,aye ngaku,"kuki bakoi Kristus hio." ²¹here nane gi aye,"amun sameh hio,hie kah kayo?inon kah kayo Elia?" aye nuing here,"kuki bakoi Elia."inon kah kayo Nabi hio?" aye nuing,"bakoi."²²Udi hio here nane nihi aye," hie sa kayo, gene kami harus ngami jawaban gi ulun sa mangutus kami?inon sa eau nu hal tenga nu kakareb?" ²³Yohanes nuing nihi wusi paner Nabi Yesaya," Kuki lah lengan ulun sa na eau Nabi Yesaya kamiak-kamiak tangar haket: ` na san witu bo lalan gi Tuhan!" Yesaya 40 : 3²⁴Ulun-ulun Yahudi sa na utus aye hio ulun Farisi. ²⁵Balalu,here ngeau gi Yohanes,"amun kayo bakoi Mesias,bakoi Elia,balalu bakoi Nabi hio,wuah inon kayo napandrus?"²⁶Yohanes nuing here,"kuki napandrus nihi ranu,tapi tangar helang kaon mindri erang kulun sa bakoi na kataru kaon. ²⁷aye hio sa sagar hawi udi kuki.nguka tadi sandal E bo,kuki bakoi pas." ²⁸kaluhan hio jari tangar Betania,ta sabarang hungei Yordan,uneng Yohanes napandrus."Anak Domba Allah²⁹mat gi katuni andrau e,Yohanes kakinni Yesus hawi napot aye,balalu Yohanes ngeau,"Inni bo,Anak Domba Allah sa ngahapus dosa dunia! ³⁰Aye hio sa na aheng kuki katika kuki ngeau,`udi kuki sagar hawi erang kulun sa labih hante tekei kuki gene aye haot naan samete kuki.` ³¹sadi, kuki bakoi kataru Aye,tapi mat Aye na santarang gi ulun-ulun Israel,maka kuki hawi napandrus nihi ranu."³²Balalu,Yohanes bersaksi,eau e,"kuki kakinni Roh minau tekei langit sameh wurung Merpati balalu Roh hio muneng tangar Aye. ³³Kuki kakareb bakoi ngataru Aye,tapi Aye sa mangutus kuki mat napandrus nihi ranu ngeau gi kuki,`Aye sa gi entu E kayo kakinni Roh minau balalu muneng,Aye hio lah sa sagar napandrus nihi Roh Kudus.` ³⁴kuki kakareb haot kakinni nihi ngami kesaksian bahwa Aye iti lah Anak Allah."Murid-murid Yesus sa ka isa³⁵Mat gi kiat katuni andra e,Yohanes mindri lagi nihi rueh kulun murid e, ³⁶balalu aye kakinni Yesus rahat takia.Yohanes ngeau," inni bo,Anak Domba Allah!"³⁷Kararueh murid e ngarengei wusi paner hio balalu here nutah Yesus. ³⁸Yesus ngulik gi lutuk balalu waktu kakinni here rahat nutah Aye,Aye ngeau gi here," inon sa na lupui kaon?"here ngeau gi Aye," Rabi (sa amun naarti lak arti e; Guru),tangar awe kah Kayo muneng?" ³⁹Aye ngeau napot here,"ayu gi iti balalu kayo sagar nginni e." udi hio,here hawi palus nginni uneng Aye muneng balalu here muneng nihi Aye andrau hio gene kakiraan jam sapuluh.⁴⁰Isa tekei karueh murid sa karengei wusi paner Yohanes balalu nutah Yesus hio aye hio Andreas,pulaksanai Simon Petrus. ⁴¹Samete e,Andreas manalu Simon,pulaksanai e,balalu mawara e,"kami haot kahalu Mesias (sa naarti kan jari `Kristus`)." ⁴²Udi hio,Andreas nunda Simon gi Yesus.Yesus ngulik Simon balalu ngeau,"Kayo Simon,anak Yohanes.kayo sagar naantuh Kefas (sa ba arti`Petrus atawa `watu`)".⁴³Gi kiat katuni andrau e,Yesus ngaheng tulak gi Galilea.Aye panalu nihi Filifus balalu ngeau gi aye,"ayu umma Kuki!" ⁴⁴Filipus ba asal nekei Betsaida,kota uneng Andreas nihi Petrus muneng. ⁴⁵Filipus panalu nihi Natanael balalu ngeau napot aye," kami haot kahalu Aye na natulis kan ulah Musa huang hukum Taurat nihi ulah here Nabi,aye hio Yesus tekei Nazaret,anak Yusuf."⁴⁶Natanael ngeau gi aye,"mungkin lah isa sa maeh hawi tekei Nazaret?"Filipus ngeau gi aye," hawi bo balalu inni." ⁴⁷Yesus nginni Natanael hawi napot Aye balalu bapaner hal Natanael,"inni bo,erang kulun Israel sejati,bakoi naan kepalsuan ta huang aye!" ⁴⁸Natanael nane,"kalawe maka Kayo kataru nihi kuki?"Yesus nuing,samete Filipus nerau kayo,Kuki haot kakinni kayo waktu kayo naan ta kapit kakau ara."⁴⁹Tuing Natanael,"Rabi,Kayo aye hio Anak Allah.Kayo aye hio Raja ulun Israel." ⁵⁰Yesus nuing balalu ngeau gi aye,"Gene Kuki ngeau nihi kayo,`Kuki haot kakinni kayo tangar kapit kakau ara,`maka kayo harap?kayo sagar nginni hal-hal sa lawit labih hante tekei iti!" ⁵¹Balalu,Aye ngalanjut kan,"sabujur e,Kuki ngeau gi kayo,kayo sagar kakinni langit ta uka nihi malaikat-malaikat Allah mamai minau melayani Anak Murunsia."

Chapter 2

Ranu na sanjari Anggur ¹Ta andrau katelu naan pesta kakawinan ta Kana,Galilea,balalu ine Yesus naan ta aro. ²Yesus nihi murid-murid E na undang lei gi pesta kakawinan hio.³Katika ranu anggur galis,ine Yesus ngeau gi Aye,"here kagalisan ranu anggur." ⁴Yesus nuing,"wawei,inon hubungan e nihi Kuki?andrau malem Ku mete hampe." ⁵ine Yesus ngeau gi here pelayan,"inon lei sa na antuh E gi kaon,gawi bo hio."⁶Tangar aro,naan enem kusi nekei watu,sa gaha na pakai ulun Yahudi ta upacara penyucian.masing-masing kusi hio muat kira-kira rueh atawa telu ember. ⁷Yesus ngeau gi here pelayan,"isi bo kusi-kusi hio nihi ranu."balalu, here ngisi kusi-kusi nihi ranu hampe penu. ⁸Udi hio,Yesus ngeau gi here,"wayah ina,alap bo doho nihi tunda gi tuan pesta."balalu here nunda gi pamimpin pesta.⁹Katika pemimpin pesta nginam ranu sa haot jari anggur hio,balalu aye bakoi karasa tekei awe asal e hio (tapi here pelayan sa ngalap ranu hio karasa),balalu pemimpin pesta hio nerau panganten laki, ¹⁰balalu ngeau nihi aye,"tiap ulun nyadia ranu anggur sa maeh dahulu balalu katika kaluhan ulun haot puas ngoot,japo lah anggur sa kurang maeh.tapi,kayo nyiok anggur sa maeh hampe wayah ina."¹¹Tanda ajaib ka isa iti na ulah Yesus ta Kana,Galilea,nihi nyantarang kemuliaan E,balalu murid-murid E percaya nihi Aye.¹²Udi hio,Yesus minau gi Kapernaum hayak ine,pulaksanai-pulaksanai,nihi murid-murid E.here muneng ta aro salawah papire andrau."Yesus ta Bait Allah¹³Andrau Raya Paskah ulun Yahudi haot rieet,balalu Yesus lei mamai gi Yerusalem. ¹⁴Tangar Bait Allah,Aye nginni ulun-ulun matang lembu,domba,nihi Merpati,nihi here pahurup duit maharung ta aro.¹⁵Yesus ngulah cambuk nekei tadi balalu nulak here kaluhan balua nekei Bait Allah,ta masuk kaluhan domba nihi lembu here.Aye lei ngumpe duit-duit koin here pahurup duit balalu nyamaleng meja-meja here. ¹⁶gi here pambatang merpati,Yesus ngeau,"tunda balua kaluhan iti nekei ina!ada ngulah lewu Ammah Ku uneng mat babatang bawidi!"¹⁷Murid-murid E ta ingat bahwa naan tatulis:"cinta nihi lewu Nu,nampa hangus Kuki." Mazmur 69 : 10 ¹⁸Udi hio,ulun-ulun Yahudi nuing palus ngeau gi Aye,"tanda ajaib inon sa na pa inni Kayo gi kami hampe Kayo ba hak ngulah hal-hal iti?" ¹⁹Yesus nuing here,"na palenuh bo Bait Allah iti balalu huang telu andrau Kuki sagar ngabangun e waleng."²⁰Here nuing," perlu 46 taun mat ngabangun Bait Allah iti,balalu Kayo sagar ngabangun e huang telu andrau?" ²¹Tapi,sa na aheng Yesus Bait Allah aye hio tenga E kakareb. ²²Gene hio,katika Yesus na tambuan tekei helang ulun matei,murid-murid E taingat wusi paner iti;balalu here harap nihi kitab Suci palus wusi paner sa na antuh Yesus.²³Katika Yesus muneng tangar Yerusalem salawah Perayaan Paskah,ajoh ulun harap huang aran E ulah kakainni tanda-tanda ajaib sa na gawi E. ²⁴Tapi,Yesus kakareb bakoi harap nihi here gene Aye kataru kaluhan ulun, ²⁵balalu bakoi perlu hie lei mat ngami kesaksian hal murunsia gene Aye karasa inon sa naan huang atei murunsia.

Chapter 3

Arti na lahirkan waleng ¹naan erang kulun Farisi ba ngaran Nikodemus. Aye hio erang kulun pemimpin bangsa Yahudi. ²tangar isa malem,aye hawi napot Yesus balalu ngeau,"Rabi,kami karasa bahwa Kayo aye hio Guru sa hawi tekei Allah gene bakoi naan erang kulun lei sa kiuh ngagawi tanda-tanda ajaib sa na ulah Kayo,kecuali Allah naan hayak e."³Yesus nuing aye,"sa bujur-bujur e Kuki mawara gi kayo,amun erang kulun bakoi nalahirkan waleng,aye bakoi kiuh nginni Kerajaan Allah." ⁴Nikodemus nane,"kalawe tau erang kulun tau nalahirkan waleng amun aye haot matueh? kiuh lah aye suluk lagi gi huang paranakan ine e balalu nalahirkan lagi?"⁵Yesus nuieng aye,"sa bujur e,Kuki mawara gi kayo,amun erang kulun bakoi nalahirkan tekei ranu nihi Roh,aye bakoi kiuh suluk gi huang Kerajaan Allah. ⁶Inon sa nalahirkan tekei daging aye hio daging,balalu inon sa nalahirkan tekei Roh aye hio Roh.⁷Ada lah waoh gene Kuki ngeau gi kayo,`kayo harus na lahir kan waleng`. ⁸Angin nyiwui gi awe bo aye kakan balalu kayo karengei lengan e,tapi kayo bakoi karasa tekei awe asal e nihi gi awe aye sagar tulak.kala hio lei nihi tiap ulun sa nalahirkan tekei Roh."⁹Nikodemus nane," kalawe tau kaluhan hal hio jari?" ¹⁰Yesus nuing,"bakoi kah kayo guru ulun Israel,tapi kayo bakoi paham kaluhan hal ina? ¹¹Sabujur-bujur e,Kuki mawara gi kayo bahwa kami bapander hal inon sa nakarasa kami balalu ngami kesaksian hal inon sa na inni kami,tapi kayo bakoi narime kesaksian kami.¹²Amun Kuki mawara gene hal-hal duniawi bo kayo bakoi harap,kalawe tau kayo sagar harap amun Kuki mawara gene hal-hal Surgawi? ¹³Bakoi erang kulun lei piji mambai gi Surga,kecuali Aye sa haot minau tekei surga,aye hio Anak Manusia.¹⁴Sameh nihi Musa nampamai nipe tembaga ta pulau haket,sameh hio lei Anak Murunsia harus natampamai, ¹⁵mat satiap ulun sa harap nihi Aye kahaba welum sa kekal.¹⁶Gene Allah maahi tuu gi dunia iti,Aye ngami Anak E sa tunggal mat setiap ulun sa harap nihi Aye bakoi matei,tapi kahaba welum sa kekal. ¹⁷Gene Allah mengutus Anak E gi huang dunia bakoi mat menghakimi dunia,tapi mat dunia na selamatkan nangkah Anak E. ¹⁸Ulun sa harap nihi Aye bakoi sagar na hukum,tapi ulun sa bakoi harap nihi Aye sagar na hukum,tapi ulun sa bakoi harap haot naan ta kapit hukuman gene aye bakoi harap huang aran Anak Tunggal Allah.¹⁹Iti lah hukum hio : cahaya haot hawi gi huang dunia,tapi manusia labih sanang sa maieng tekei cahaya gene inon sa naulah here aye hio jahat. ²⁰Gene kaluhan ulun sa ngulah jahat marikang cahaya balalu bakoi hawi lei napot cahaya hio mat gawian-gawian e bakoi na ungkit-ungkit. ²¹Tapi,ulun sa ngulah sa wuah hawi gi cahaya hio mat na santarang gawian-gawian e hio na ulah ta huang Allah." Yohanes Bersaksi hal Yesus²²Udi hio,Yesus nihi here murid E tulak gi tane Yudea.tangar aro,Aye nangalis waktu hayak here nihi napandrus. ²³Yohanes na pandrus lei ta Ainon riet Salim gene naan ajoh ranu tangar aro.Ulun-ulun hawi palus na tapandrus. ²⁴Wayah hio,Yohanes mete natampasuluk gi huang penjara.²⁵Balalu,hulet lah soal ta helang here murid Yohanes nihi erang kulun Yahudi hal penyucian. ²⁶Here manalu Yohanes balalu ngeau,"Guru,ulun sa hayak Kayo tangar hungei Yordan,sa hal Aye kayo haot bersaksi,inni bo,Aye lei napandrus nihi kaluhan ulun hawi napot Aye."²⁷Yohanes nuing,"murunsia bakoi kiuh narime inon lei,kecuali hal hio na ami gi aye nekei Surga. ²⁸kayo kakareb kiuh ngami kesaksian bahwa kuki piji ngeau,`Kuki bakoi Mesias,`tapi kuki na utus mat ngadahulu E.²⁹Ulun sa ampun panganten wawei aye hio panganten laki; tapi hengau panganten laki,sa mindri balalu ngarengei e,sanang tuu ngarengei lengan panganten laki,jari kasanang ku iti haot na sanyari penu. ³⁰Aye harus magin hante balalu kuki harus magin halus."³¹" Aye sa hawi tekei entu aye hio ta entu kaluhan e,Aye sa baasal tekei bumi aye hio tekei bumi nihi bapander gene hal-hal sa naan ta bumi.Aye sa hawi tekei surga aye hio ta entu kaluhan hal. ³²Aye ngami kesaksian gene inon sa na inni balalu na rengei E,tapi lun-ulun bakoi narime kesaksian E. ³³Ulun sa narime kesaksian E mangakui nihi sabujur e bahwa Allah hio bujur.³⁴Gene,ulun sa nautus Allah sagar nampe wusi paner Allah gene Allah ngami Roh sa bakoi tabatas. ³⁵Amah kaahi Anak balalu haot manyarah kaluhan hal gi huang tangan E. ³⁶ulun sa harap nihi Anak ampun welum sa kekal,tapi ulun sa bakoi nuu Anak bakoi sagar kakinni pamelum,tapi muruka Allah tatap naan tangar aye."

Chapter 4

Yesus basurah nihi wawei Samaria ¹Katika Tuhan karasa amun ulun-ulun Farisi haot ngarengei bahwa Aye bahasil nihi napandrus labih ajoh murid tekei Yohanes, ²(biar Yesus kakareb bakoi napandrus,tapi murid-murid E), ³Aye nanan Yudea palus waleng lagi gi Galilea.⁴Tapi,Aye harus nangkah daerah Samaria. ⁵Hampe lah Yesus ta Samaria,tangar isa kota sa bangaran Sikhar,sa tangar ta riet tane sa sadi na ami Yakub gi anak e, Yusuf.⁶Sumur Yakub naan ta aro,udi hio, Yesus sa uyuh gene takia,maharung ta iring sumur hio.Waktu hio,kakiraan jam enem. ⁷Hawi lah erang kulun wawei Samaria mat nyauk ranu.Yesus ngeau gi aye,"ami bo Kuki ngoot," ⁸(gene,murid-murid E haot tulak gi kota mat midi nakuta.)⁹Wawei Samaria hio ngeau gi Yesus,"kala awe tau kayo,ulun Yahudi,laku ranu oot nihi kuki sa wawei Samaria?" (gene,ulun Yahudi bakoi ma wawa nihi ulun Samaria). ¹⁰Yesus nuing palus ngeau gi aye,"amun kayo karasa hal karunia Allah balalu karasa hie sa mawara gi kayo,`ami bo kuki ngoot,` kayo pasti sagar lako nihi Aye,balalu Aye sagar ngami kayo ranu welum,"¹¹wawei hio ngeau gi Aye,"Tuan,Kayo bakoi naan panyauk balalu sumur iti lalem tuu,tekei awe Kayo sagar kahalu ranu welum hio? ¹²inon kah Kayo labih hante tekei itak uyut kami,Yakub,sa ngami sumur iti gi kami nihi sa haot ngoot kakareb tekei sumur iti namput kaluhan anak palus pamelum e?"¹³Yesus nuing nihi ngeau nihi aye,"setiap ulun sa ngoot tekei sumur iti sagar kalalah lagi, ¹⁴tapi ulun sa ngoot tekei ranu sa naami Kuki gi aye bakoi sagar piji kalalah lagi; tapi ranu sa naami kuki gi aye hio sagar jari mate ranu ta huang tenga e sa sagar tarus bacahaya hampe gi welum sa kekal."¹⁵Wawei hio ngeau nihi Yesus,"Tuan,ami bo kuki ranu hio mat kuki bakoi sagar kalalah lagi balalu kuki bakoi perlu lagi gi iti mat nyauk ranu." ¹⁶Yesus ngeau gi aye,"tulak bo,herau wane nu balalu waleng gi iti."¹⁷Wawei hio nuing,"kuki bakoi naan wane."eau Yesus nihi aye,"bujur eau kayo waktu ngeau ,`kuki bakoi naan wane,` ¹⁸Gene kayo haot piji naan dime wane,balalu laki sa isa nihi kayo wayah iti bakoi lah wane nu.Huang hal iti,kayo bapander bujur."¹⁹Eau wawei hio gi Aye,"Tuan,wayah iti kuki karasa bahwa Kayo aye hio Nabi. ²⁰itak uyut kami menyembah tangar gunung iti,tapi bangsa Nu ngeau bahwa Yerusalem lah uneng ulun harus menyembah."²¹Yesus ngeau nihi aye," harap bo nihi Kuki,ui wawei! sagar hawi waktu e katika bakoi ta gunung iti atawa ta Yerusalem ulun menyembah Ammah. ²²kayo menyembah sa bakoi kaon kataru,tapi kami menyembah sa kami kataru gene keselamatan hawi tekei bangsa Yahudi.²³Tapi,sagar hawi waktu e,aye hio wayah ina,penyembah-penyembah bujur sagar menyembah Ammah huang Roh nihi sa wuah;gene Amah menuntut sa sameh hio mat menyembah Aye. ²⁴Allah aye hio Roh balalu here sa menyembah Aye harus menyembah E huang Roh nihi sa wuah."²⁵Wawei hio ngeau gi Aye," kuki karasa bahwa Mesias sagar hawi (Aye sa naantuh Kristus).katika Aye hawi,Aye sagar mawara isa kaluhane gi kami," ²⁶Tuing Yesus gi aye," Kuki,sa rahat bapander nihi kayo aye hio Aye."²⁷Waktu hio,hawi lah murid-murid E nihi here waoh nginni Yesus rahat basurah nihi erang kulun wawei.Tapi,bakoi erang kulun lei sa nane nihi Aye,"inon sa nalupui Nu?" atawa "wuah inon Kayo basurah nihi Aye?"²⁸Udi hio,wawei hio nanan kusi ranu e balalu tulak gi kota nelang ngeau gi ulun-ulun ta aro, ²⁹"ayu,inni bo naan erang kulun sa ngantuh gi kuki kaluhan hal sa haot na ulah kuki.mungkin kah Aye Mesias hio?" ³⁰here lei tulak gi luar kota balalu manalu Yesus.³¹Rahat hio,murid-murid E mendasak Yeus nihi ngeau,"Rabi,kuman lah," ³²Tapi,Yesus ngeau gi here,"Kuki naan panguta sa bakoi kayo kataru." ³³Balalu,murid-murid nyantane isa nihi sa lain,"inon kah bakoi naan ulun sa nunda inon lei gi Aye mat nakuta?"³⁴Yesus ngeau,"panguta Kuki aye hio ngagawi aheng Aye sa mangutus Kuki palus nyanyari gawian E. ³⁵Bakoi kah kayo ngeau ,`epat wulan lagi musim masi hawi`?inni bo,Kuki ngeau gi kayo,uka bo mate nu balalu inni bo alah taun haot madintang mat nawasi. ³⁶wayah ina jua,aye sa masi haot narime upa e balalu sa mangumpul wua mat welum sa kekal hampe pamasi nihi pamule kiuh basanang sasameh.³⁷Huang hal iti paneran iti bujur,`sa erang kulun mule balalu sa lain masi,` ³⁸Kuki mangutus kayo mat masi isa sa bakoi na gawi kayo; ulun lain haot ngagawi e balalu kayo haot suluk gi huang gawian here."³⁹Ajoh ulun Samaria tekei kota hio jari harap nihi Yesus gene paneran wawei hio,sa ngami kesaksian,"Aye mawara kuki kaluhan hal sa na ulah kuki." ⁴⁰Jari,katika ulun-ulun Samaria hio hampe gi Yesus,here lako E mat muneng nihi here balalu Yesus muneng ta aro salawah rueh andrau.⁴¹Balalu,naan tamah ajoh lagi sa harap gene panderan Yesus kakareb. ⁴²Here ngeau nihi wawei hio,"bakoi lagi gene paneran nu kami jari harap,tapi gene kami kakareb haot ngarengei,balalu kami karasa bahwa Aye iti bujur-bujur Juru selamat dunia." Anak Pegawai Istana na samare⁴³udi 2 andrau,nanan uneng hio balalu tulak gi Galilea. ⁴⁴(sa mete e,Yesus kakareb haot ngami kesaksian bahwa erang kulun Nabi bakoi sagar na hormati tangar negri e kakareb) ⁴⁵Katika Yesus hampe ta Galilea,ulun-ulun Galilea nyambut Aye gene here haot nginni ssegala hal sa nagawi Yesus huang perayaan Paskah tangar Yerusalem gene here tulak lei gi perayaan hio.⁴⁶Gene hio,Yesus hawi lagi gi Kana,Galilea,unengan Aye piji ngulah ranu jari ranu anggur. Ta Kapernaum naan erang kulun pegawai Istana ya naan ank laki e rahat maringin. ⁴⁷Katika pegawai Istana hio ngarengei bahwa Yesus haot hawi tekei Yudea gi Galilea,Aye tulak manalu nihi ngalako napot Yesus mat hawi palus nyamare anak e sa haot kakan matei.⁵⁰⁴⁸Balalu,Yesus ngeau nihi aye,"amun kayo bakoi kakinni tanda-tanda nihi hal- hal ajaib,kayo bakoi kakan harap," ⁴⁹Pegawai Istana hio nuing,"Tuan hawi bo samete anak kuki matei." Yesus ngeau nihi aye,"mudi bo,anak nu welum!" ulun hio harap nihi paner an Yesus napot aye balalu tulak bo ulun hio.⁵¹Waktu pegawai Istana hio masih huang perjalanan,walah-walah e panalu nihi aye balalu mawara bahwa anak e laki welum. ⁵²Pegawai Istana hio nane tekei here hal jam pire nakia hio mulai kaoh.balalu here nuing," kariwe kira-kira jam pitu ringin laing e jawoh."⁵³Ammbah nakia hio karasa,tangar waktu hio lah Yesus ngeau gi aye,"anak nu welum."jari,pegawai Istana hio namput kaluhan kaluarga e harap gi Yesus. ⁵⁴Hio lah tanda ajaib ka rueh sa ulah Yesus udi mudi tekei Yudea gi Galilea.

Chapter 5

Erang kulun laki na samare ta kolam Betesda ¹Udi kaluhan e hio,naan Perayaan hari raya ulun Yahudi balalu Yesus mamai gi Yerusalem. ²Ta Yerusalem,ta rieet Pintu Gerbang domba naan kolam sa huang bahasa Ibrani na antuh Betesda,sa ba isis dime kamar. ³ta kamar-kamar hio,naan ajoh ulun maringin mangkading:ulun pehe,ulun timpang nihi ulun lumpuh (here ngandrei ranu kolam hio ba gunsang. ⁴Gene,ta waktu-waktu tamuni e,malaikat Tuhan sagar minau gi kolam balalu ngagarak ranu e.ulun sa panga dahulu suluk gi kolam hio hayak ranu e bagunsang,sagar na samare tekei penyakit inon lei sa ta sandang e).⁵Ta hio,naan ulun sa maringin salawah 38 taun. ⁶Katika Yesus nginni aye mangkading tangar hio palus karasa bahwa aye haot lawah tuu ngaret panyakit e, Yesus nane napot aye,"inon kah kayo kakan na samare?"⁷Ulun sakit hio nuing,"Tuan,bakoi naan ulun sa nampinau kuki gi huang kolam waktu ranu e bagunsang,tapi rahat hio kuki bausaha ulun lain haot minau ngadahulu kuki." ⁸Yesus nuing aye,"mindri bo!enat bo tilam nu palus takia bo."⁹ta waktu hio lei,ulun hio na samare,aye ngenat tilam e,balalu takia.tapi,andrau hio aye hio Sabat.¹⁰Gene hio,ulun-ulun Yahudi ngeau nihi ulun sa nasamare hio,"andrau iti aye hio andrau Sabat,kayo bakoi tau ngenat tilam nu." ¹¹Tapi,aye nuing,"ulun sa nyamare kuki,Aye lah sa ngeau gi kuki,`enat bo tilam nu balalu takia bao."¹²Here nane nihi aye,"hie lah ulun sa ngeau gi kayo,`enat bo tilam nu balalu takia bo?" ¹³Tapi,ulun sa haot nasamare hio bakoi karasa hie Aye gene Yesus haot manyalinap tekei ulun ajoh ta uneng hio.¹⁴Udi hio,Yesus panalu lagi nihi ulun hio ta Bait Allah balalu ngeau nihi aye,"rengei,kayo haot kaoh.ada ngulah dosa lagi mat bakoi jari hal sa magin raat lagi nihi kayo!" ¹⁵Ulun hio tulak balalu nyurah nihi ulun-ulun Yahudi bahwa Yesus lah sa haot nyamare e.¹⁶Gene hio,ulun-ulun Yahudi nampahanang Yesus gene Aye ngulah kaluhan hio tangar andrau Sabat. ¹⁷Tapi,Yesus ngeau gi here,"Amah Ku masih bagawi hampe wayah ina,maka Kuki lei masih bagawi." ¹⁸Tuingan hio ngulah ulun-ulun Yahudi bausaha magin mehet lagi mat munu Yesus,bakoi gene ekat Yesus nawan andrau Sabat,tapi lei gene ngantuh Allah hio Ammah E kakareb,sa arti e nyansameh tenga E kakareb nihi Allah. Kuasa Allah dalam Yesus¹⁹Udi hio,Yesus nuing here,eau E,"Sabujur e,sabujur e,Kuki ngeau nihi kayo,anak bakoi kiuh ngagawi isa inon lei tekei tenga e kakareb,amun Aye bakoi kakinni Amah ngagawi e;gene inon sa nagawi Amah,hio lei sa na gawi Anak. ²⁰Gene,Amah sayang nihi Anak balalu nyantarang gi Anak kaluhan hal sa nagawi Aye kakareb,balalu Ammah lei nyantarang gi Aye gawian-gawian sa magin hante lagi mat kayo dodor.²¹Gene,sameh nihi Ammah namuan ulun matei balalu ngami here welum,sameh hio lei Anak ngami pamelum gi hie sa na aheng E. ²²Ammah bakoi mengahkimi hie bo,tapi haot ngami kaluhan penghakiman hio nihi Anak, ²³mat kaluhan ulun sagar ngahormat Anak sameh nihi here ngahormat Ammah.Ulun sa bakoi ngahormat Anak,bakoi ngahormat Ammah sa mangutus E.²⁴Sabujur e Kuki mawara nihi kayo,ulun sa ngarengei pander Ku balalu harap nihi Aye sa mangutus Kuki naan welum kekal,balalu aye bakoi suluk gi huang penghakiman gene aye haot pindah tekei kapateian gi pamelum.²⁵Sabujur e Kuki mawara nihi kayo,waktu e sagar hawi balalu haot hawi wayah ina,katika ulun-ulun matei sagar ngarengei lengan Anak Allah balalu here sa ngarengei hio sagar welum.²⁶Gene sameh awe Ammah naan welum ta huang tenga E kakareb,kala hio lei Aye ngami gi Anak welum ta huang tenga E kakareb, ²⁷Balalu Ammah ngami kuasa gi Anak mat ngajalan penghakiman gene Aye hio Anak Murunsia.²⁸ada waoh sagar hal iti gene waktu e sagar hawi katika kaluhan ulun sa naan ta huang ogang sagar ngarengei lengan E ²⁹balalu here sagar balua,aye hio here sa haot ngagawi sa maeh sagar nintu kebangkitan welum.tapi here sa ngulah sa raat,nintu kebangkitan penghakiman.³⁰Kuki bakoi kiuh ngulah inon-inon tekei tenga Kuki kakareb.Kuki menghakimi susuk nihi sa na rengei Kuki balalu penghakiman Ku adil gene Kuki bakoi nupui aheng Ku kakareb,tapi aheng Aye sa mengutus Kuki."kesaksian hal Yesus baasal tekei Allah Bapa" ³¹Amun Kuki bersaksi hal tenga Ku kakareb,kesaksian Ku bakoi wuah. ³²Tapi,naan sa lain sa bersaksi hal Kuki,balalu Kuki karasa bahwa kesaksian sa na ami E gene Kuki hio wuah.³³Kayo haot mengutus gi Yohanes balalu aye haot ngami kesaksian hal sa wuah. ³⁴Tapi,kesaksian sa Kuki tarime bakoi tekei murunsia.Kukingantuh hal iti mat kayo naselamatkan. ³⁵Yohanes aye hio pelita sa malelap nihi bacahaya,balalu kayo kakan basanang tawelek huang cahaya e.³⁶Tapi,kesaksian sa ampun Kuki diwi hante tekei kesaksian Yohanes.Gene,gawian-gawian sa nasarah Amah gi Kuki mat nasanyari Ku,aye hio gawian-gawian sa rahat na ulah Ku wayah ina,ngami kesaksian hal Kuki bahwa Ammah lah sa mengutus Kuki. ³⁷Balalu,Ammah sa ngutus Kuki hio kakareb haot ngami kesaksian gene Kuki. Tapi,kayo bakoi piji ngarengei lengan E atawa kakinni rai E. ³⁸Balalu,Firman E bakoi muneng ta huang atei nu gene kayo bakoi harap nihi Aye sa na utus E.³⁹Kayo balajar Kitab Suci gene kayo nangguh bahwa huang Kitab Suci kayo sagar kiuh welum sa kekal;balalu Kitab Suci hio lei ngami kesaksian gene Kuki, ⁴⁰Tapi kayo bakoi kakan hawi napot Kuki mat kayo welum.⁴¹Kuki bakoi narime kemuliaan tekei murunsia. ⁴²Tapi,Kuki kataru kayo,bahwa kayo bakoi naan kasih Allah ta huang tenga nu.⁴³Kuki hawi entu aran Ammah Ku,tapi kayo bakoi narime Kuki.amun ulun lain hawi entu aran here kakareb,kayo sagar narime e. ⁴⁴Kalawe lah kayo kiuh harap,amun kayo narime pujian tekei erang kulun nihi sa lain balalu bakoi nupui pujian sa hawi tekei Allah Esa?⁴⁵Ada nangguh bahwa Kuki sagar mandakwa kayo ta hadap Ammah;sa mandakwa kayo aye hio Musa,aye hio ulun sa nihi aye kayo harap. ⁴⁶Gene,amun kayo harap nihi Musa,kayo harus e percaya nihi Kuki gene Musa manulis hal Kuki. ⁴⁷Tapi,amun kayo bakoi harap nihi inon sa natulis Musa,kala awe tau kayo harap nihi paneran Ku?"

Chapter 6

Panguta mat gi labih tekei dime ribu ulun ¹Udi hio,Yesus nyabarang danau Galilea,aye hio danau Tiberias. ²Ajoh ulun nutah Aye gene here nginni tanda-tanda ajaib sa na ulah E nadap ulun-ulun maringin. ³Udi hio,Yesus mambai gi entu bukit balalu maharung ta aro hayak murid-murid E.⁴Wayah hio,perayaan Paskah ulun Yahudi haot riet. ⁵nelang nginni gi kaliling E balalu nginni ulun ajoh hawi napot Aye,Yesus ngeau nihi Filipus," ta awe lah takam kiuh midi roti mat ulun-ulun hio kiuh kuman?" ⁶Yesus ngeau hal hio mat nguji Filifus gene sabujur e Aye kakareb karasa inon sa sagar na ulah E.⁷Filipus nuing,"Roti sa uman 200 dinar bakoi sagar sukup mat gi here,biar lei erang kulun ekat halu erang katetek halus bo." ⁸Isa tekei murid E,aye hio Andreas,pulaksanai Simon Petrus,ngeau nihi Yesus, ⁹"Ta iti naan erang kulun nakia sa ampun dime roti jelai nihi 2 kikui kenah,tapi inon arti e hio mat gi ulun sa ajoh iti?"¹⁰Yesus ngeau,"huyu bo kaluhan ulun mat maharung."tangar hio ajoh rikut,jari ulun-ulun hio maharung kira-kira dime ribu laki jumlah e. ¹¹Udi hio,Yesus ngalap roti-roti hio balalu udi ngucap syukur,Aye membagi roti-roti hio gi here sa maharung;sameh hio lei na ulah E nadap kenah-kenah hio sa ajoh kana aheng here. ¹²Katika kaluhan ulun haot kuman hampe wising,Yesus ngeau nihi murid-murid E,"na kumpul bo tetekan-tetekan sa batisai mat bakoi naan sa na umpe."¹³Gene hio,here murid ngumpul e balalu ngisi 12 panuk nihi tetekan-tetekan tekei dime roti jelai sa na tanan here udi kuman. ¹⁴Katika ulun-ulun hio ngini tanda ajaib sa ulah Yesus,here ngeau,"Aye iti pasti Nabi sa najanjikan sagar hawi gi dunia." ¹⁵Gene karasa bahwa ulun ajoh hio barencana hawi balalu mamaksa Aye jari Raja here,Yesus mahulu lagi gi bukit kakareb."Yesus takia ta entu ranu¹⁶Katika andrau mulai kamalem,here murid minau napot danau ¹⁷balalu udi mamai gi jukung,here mulai nyabarang danau napot Kapernaum.Andrau mulai kamalem,tapi Yesus mete lei hawi nalu here. ¹⁸Danau mulai ba galombang gene angin sa mehet tuu .¹⁹Udi hio,katika here haot mawehei jukung sa lawit 25 atawa 30 stadia,here nginni Yesus takia ta entu danau balalu takia nyanrite jukung hampe here takut tuu. ²⁰Tapi,Yesus ngeau nihi here,"iti Kuki,ada takut!" ²¹udi hio,here kakan nampamai Aye gi huang jukung balalu tiba-tiba jukung hio haot hampe gi uneng sa na tuju here. "Ulun ajoh ngalupui Yesus²²Mat gi katuni andrau e,ulun ajoh sa masih mindri tangar sabarang danau nginni bahwa naan jukung lain ta hio,kecuali isa jukung bo sa murid-murid haot suluk gi huang e.Tapi,Yesus bakoi umma suluk gi huang jukung hio hayak nihi murid E sa haot tulak kakareb. ²³Hawilah jukung-jukung lain tekei Tiberias gi rieet uneng ulun-ulun hio kuman roti,udi Tuhan Yesus mengucap syukur.²⁴Katika ulun ajoh ngini bahwa Yesus nihi here murid E bakoi naan lagi ta hio,here mamai gi jukung-jukung hio balalu tulak gi Kapernaum mat nupui Yesus.Yesus aye hio roti welum ²⁵Waktu ulun ajoh hio kahalu Yesus ta sabarang danau,here nane nihi Aye,"Rabi,wayah awe Kayo hampe gi ina?"²⁶Yesus nuing here balalu ngeau,"sabujur e,Kuki mawara nihi kayo,kayo nupui Kuki bakoi gene kayo haot nginni tanda-tanda ajaib,gene kayo haot nguta roti hampe wising. ²⁷ada bagawi gene nupui nakuta sa sagar galis,tapi mat gi nakuta sa kiuh batahan hampe welum sa kekal,sa sagar naami Anak murunsia gi kayo gene Anak murunsia hio,Ammah,aye hio Allah,haot ngami pengesahan E."²⁸Balalu,ulun ajoh hio nane nihi Yesus,"inon sa harus na ulah kami mat kami ngulah gawian sa na aheng Allah?" ²⁹Yesus nuing balalu ngeau gi here,"iti lah gawian sa na aheng Allah:harap bo nihi Aye sa haot na utus Allah."³⁰Here nane nihi Aye,"amun sameh hio,tanda ajaib inon kah sa sagar na ulah Kayo mat kami nginni balalu harap nihi Kayo?gawian inon sa naulah Kayo? ³¹Itak uyut kami nguta manna tangar haket,sameh sa tatulis,`Aye ngami here roti tekei Surga mat nakuta."³²Yesus ngeau nihi here,"Sabujur e,Kuki mawara gi kayo,bakoi Musa sa ngami roti tekei Surga,tapi Ammah Ku lah sa ngami roti sa sejati tekei Surga. ³³Gene, roti tekei Allah aye hio Aye sa minau tekei Surga balalu ngami welum gi dunia." ³⁴Here ngeau nihi Aye,"Tuhan,ami bo gi kami roti hio tarus."³⁵Eau Yesus nihi here,"Kuki lah roti welum;ulun sa hawi gi Kuki bakoi sagar kaluan lagi,balalu ulun sa harap gi Kuki bakoi sagar kalalah lagi. ³⁶Tapi,Kuki haot ngeau nihi kayo bahwa biar lei kayo haot kakinni Kuki,kayo bakoi harap. ³⁷kaluhan sa naami Ammah gi Kuki sagar hawi gi Kuki,balalu sa hawi gi Kuki bakoi sagar Kuki nulak e.³⁸Gene,Kuki minau tekei Surga bakoi matngagawi aheng Ku kakareb,tapi aheng Aye sa mangutus Kuki. ³⁹Balalu,iti lah aheng Aye sa mangutus Kuki: mat kaluhan sa haot na ami E gi Kuki hio bakoi naan sa jawoh,tapi na tambuan Ku tangar akhir zaman. ⁴⁰Gene,iti lah aheng Ammah Ku,bahwa satiap ulun sa nginni Anak balalu harap nihi Aye sagar kahalu welum kekal,balalu Kuki sagar nambuan aye tangar akhir zaman."⁴¹Gene hio,papire ulun Yahudi mulai baramuham nihi Aye gene Aye ngeau,"Kuki lah roti sa minau tekei Surga hio." ⁴²here ngeau,"bakoi lah Aye iti Yesus,anak Yusuf,sa ammah nihi ine e na kataru takam?kalawe tau Aye kiuh ngeau,`Kuki haot minau tekei Surga?"⁴³Yesus nuing here balalu ngeau,"ada baramuham tangar helang kaon kakareb. ⁴⁴bakoi erang kulun kiuh hawi napot Kuki,kecuali Ammah sa mangutus Kuki nyujut e,balalu Kuki sagar nambuan e tangar akhir zaman. ⁴⁵naan ta tulis tangar kitab here Nabi:`Balalu,here kaluhan sagar na ajar ulah Allah.`satiap ulun sa haot karengei balalu balajar tekei Ammah sagar hawi napot Kuki.⁴⁶hal hio bakoi baarti naan ulun sa haot piji nginni Ammah,kecuali Aye sa hawi tekei Allah;Aye lah sa haot nginni Ammah. ⁴⁷Kuki mawara nihi kayo,`sabujur e,setiap ulun sa harap kiuh welum kekal.`⁴⁸Kuki lah roti welum. ⁴⁹Itak uyut nu haot nguta manna ta pulau haket,tapi here matei.⁵⁰Iti lah roti sa minau tekei Surga,mat tiap ulun sa kuman e balalu bakoi matei. ⁵¹Kuki lah roti welum hio sa haot minau tekei Surga.amun ulun kuman roti iti,aye sagar welum salawah e;balalu roti sa sagar naami Ku mat gi pamelum dunia hio aye lah tenga Ku."⁵²Ulun-ulun Yahudi mulai basoal isa nihi sa lain,here ngeau,"kalawe tau ulun iti ngami tenga E mat nakuta?" ⁵³Yesus ngeau gi here,"Kuki mawara gi kayo,sabujur e amun kayo bakoi nguta tenga Anak Murunsia balalu ngoot ira E,kayo bakoi naan welum huang tenga nu.⁵⁴Setiap ulun sa kuman daging Ku balalu ngoot ira Ku naan welum kekal,balalu Kuki sagar nambuan aye ta akhir zaman. ⁵⁵Gene,daging Ku aye lah panguta sa sejati balalu ira Ku ayelah pangoot sa sejati. ⁵⁶Hie sa kuman daging Ku balalu ngoot ira Ku muneng ta huang Kuki palus Kuki ta huang aye.⁵⁷Sameh Ammah sa welum mengutus Kuki,balalu Kuki welum ulah gene Ammah,sameh hio lei aye sa kuman Kuki,aye sagar welum gene Kuki. ⁵⁸iti lah roti sa minau tekei Surga,bakoi roti sa sameh nakuta itak uyut nu balalu here matei,ulun sa nguta roti iti sagar welum salawah-lawah e." ⁵⁹Yesus ngeau kaluhan e iti tangar Kapernaum waktu Aye ngajar ta Sinagoge."Ajoh sa uma Yesus nanan Aye⁶⁰Katika ajoh tekei murid-murid ngarengei hal iti,her ngeau,"ajaran iti bangat karas.hie sa sanggup narime e?" ⁶¹Gene karasa bahwa sa uma Aye baramuham gene hal hio,Yesus ngeau nihi here,"inon kah paneran Ku iti ngulah kayo rere?⁶³⁶²Amun sameh hio,kalawe amun kaon kakinni Anak Murunsia mambai waleng gi uneng asal E? Roh lah sa ngami welum,sedangkan daging bakoi baguna sama sekali.wusi paner sa na antuh Ku gi kayo aye hio Roh nihi welum.⁶⁴Tapi,naan papire kulun tekei kaon sa bakoi harap."Gene,tekei asal,Yesus karasa hie sa bakoi harap nihi hie sa sagar menghianati Aye. ⁶⁵Yesus ngeau,"hio lah gene e Kuki mawara nihi kayo bahwa bakoi erang kulun lei kiuh hawi napot Kuki,kecuali hal hio na karuniakan gi aye ulah Ammah."⁶⁶Neneki waktu hio,ajoh sa uma Aye undur balalu tadoh nutah Aye. ⁶⁷Gene hio,Yesus ngeau nihi ka dua belas murid E,"inon kah kayo lei kakan tulak?" ⁶⁸Simon Petrus nuing Aye,"Tuhan,nutah hie kah kami sagar tulak?Kayo lah sa naan paneran pamelum kekal. ⁶⁹kami haot harap balalu kataru nihi Kayo,bahwa Kayo lah sa Kudus tekei Allah."⁷⁰Yesus nuing here,"bakoi lah Kuki kakareb sa midi kayo,rueh belas ulun iti?biar sameh hio,isa kulun tekei kayo aye hio setan". ⁷¹Sa na aheng aye lah Yudas,anak Simon Iskariot,gene Yudas aye lah isa tekei ka rueh belas murid hio,tapi aye sagar menghianati Yesus.

Chapter 7

Pulaksanai-pulaksanai Yesus bakoi harap nihi Aye ¹Udi hio,Yesus takia ngaliling Galilea.Aye bakoi hakun takia ta Yudea gene ulun-ulun Yahudi tangar aro ngaheng mat munu Aye. ²Katika hio,andrau Raya ulun Yahudi,aye hio Andrau Raya Pondok Daun,haot riet.³Gene hio,pulaksanai-pulaksanai Yesus ngeau nihi Aye,"tulak bo tekei ina gi Yudea mat murid-murid Nu sagar lei nginni gawian-gawian sa na ulah Nu. ⁴Gene,bakoi naan ulun sa ngagawi inon lei nihi masiok amun aye kakan nakataru ulun ajoh.Amun Kayo ngulah hal-hal hio,santarang bo tenga Nu nihi dunia."⁵Gene,pulaksanai-pulaksanai Yesus kakareb bakoi harap nihi Aye. ⁶Yesus ngeau nihi here,"waktu Ku mete hampe,tapi waktu nu sagar tasadia tarus. ⁷Dunia bakoi kiuh ngarikang kayo,tapi dunia ngarikang Kuki gene Kuki ngami kesaksian hal dunia,bahwa gawian-gawiane aye hio jahat.⁸Tulak bo kaon gi perayaan hio.Kuki mete tulak gi perayaan hio gene waktu Ku mete hampe." ⁹Udi ngeau sameh hio,Yesus tatap muneng ta Galilea.¹⁰Tapi,udi pulaksanai-pulaksanai E tulak gi perayaan hio,Yesus tulak lei gi aro,bakoi nihi batampai tapi nihi masiok. ¹¹ulun-ulun Yahudi nupui Aye huang perayaan hio,balalu ngeau,"ta awe Aye?"¹²Naan ajoh keneh-keneh ta helang ulun ajoh hal Aye.naan sa ngeau" Aye ulun maeh."naan lei sa ngeau,"bakoi,Aye nyantawang rakyat." ¹³Tapi,bakoi erang kulun lei heei bapander babujur hal Aye gene takut nihi ulun-ulun Yahudi. " Yesus ngajar tangar Bait Allah¹⁴Katika perayaan hio rahat nagawi,Yesus suluk gi Bait Allah balalu mulai ngajar. ¹⁵ulun-ulun Yahudi jari awoh balalu ngeau,"kalawe maka ulun ina naan pengetahuan sa sameh hio,padahal bakoi balajar?" ¹⁶Yesus nuing here balalu ngeau,"ajaran Ku bakoi baasal nekei tenga Ku kakareb,tapi tekei Aye sa ngutus Kuki.¹⁷Amun erang kulun kakan ngulah aheng Allah,aye sagar karasa ajaran Ku,inon kah hio baasal tekei Allah atawa tekei tenga Ku kakareb. ¹⁸ulun sa bapander tekei tenga e kakareb nupui hormat gi tenga e kakareb,tapi ulun sa nupui hormat mat gi Aye sa mangutus e,aye wuah balalu bakoi naan sa hala ta huang tenga e.¹⁹Bakoi kah Musa haot ngami hukum taurat gi kayo,tapi bakoi rang kulun lei tekei helang kayo sa nuu hukum hio?wuah inon kayo kakan munu Kuki?" ²⁰ulun ajoh hio nuing,"Kayo karasukan roh jahat!hie sa kakan munu Kayo?²¹Yesus ngeau nihi here,"Kuki ekat ngulah isa gawian balalu kaon kaluhan waoh. ²²Musa ngami kaon sunat,sabujur e hio bakoi tekei Musa,tapi tekei itak uyut,balalu kayo nyunat ulun tangar andrau sabat.²³amun erang kulun na sunat tangar andrau Sabat balalu Hukum Musa na langgar,wuah inon kayo sangit nihi Kuki gene Kuki ngualh erang kulun kaoh kaluhane ta andrau Sabat? ²⁴ada ngahakimi nekei inon sa na inni,tapi hakimi lah nihi penghakiman sa wuah."inon kah Yesus Sang Mesias?²⁵Udi hio,papire ulun sa muneng ta Yerusalem ngeau,"bakoi lah Aye iti ulun sa kakan nawunu here? ²⁶Tapi,inni bo,Aye bapaner nihi terang-terangan balalu here bakoi inon lei nihi Aye.mungki lei here pemimpin hio haot karasa bahwa Aye hio Kristus? ²⁷Tapi,takam karasa tekei awe ulun iti baasal.sementara hio,katika Kristus hawi,padahal apabila Kristus hawi,bakoi erang kulun lei karasa tekei awe Aye baasal,"²⁸Gene hio,rahat Yesus ngajar ta Bait Allah,Aye bapander,"kayo mula kataru Kuki balalu karasa tekei awe Kuki baasal.Tapi,Kuki bakoi hawi tekei tenga Ku kakareb,tapi Aye sa mangutus Kuki aye hio wuah,kayo bakoi kataru Aye, ²⁹tapi Kuki kartaru Aye gene Kuki baasal tekei E palus Aye lah sa haot mangutus Kuki."³⁰Balalu,here bausaha nyaput Aye,tapi bakoi erang kulun lei kiuh negei Aye gene waktu E mete hampe. ³¹Tapi,ajoh tekei ulun-ulun hio percaya nihi Yesus.here ngeau,"apa bila Kristus hawi,inon kah Aye ngulah magin ajoh tanda ajaib tekei sa haot na ulah ulun iti?"Pemimpin Yahudi bausaha nyaput Yesus ³²Ulun-ulun Farisi karengei inon sa na pander ulun ajoh hio gene Yesus,balalu imam-imam kepala nihi ulun-ulun Farisi nunyu here pejabat Bait Allah mat nyaput Aye.³³Gene hio, Yesus ngeau,"waktu Ku kumpul hayak kaon ekat tawelek lagi balalu udi hio,Kuki sagar tulak napot Aye sa mangutus Kuki. ³⁴Kayo nupui Kuki,tapi bakoi sagar kahalu Kuki.Balalu,ta awe Kuki muneng,kayo bakoi kiuh hawi gi aro."³⁵Ulun-ulun Yahudi hio ngeau isa nihi sa lain,"ga awe kah ulun iti sagar tulak hampe takam bakoi kiuh kahalu Aye?inonkah Aye sagar tulak gi ulun Yahudi sa tersebar ta antara ulun-ulun Yunani,balalu ngajar ulun-ulun Yunani? ³⁶inon aheng paneran E sa ngeau,`kayo sagar nupui Kuki,tapi bakoi sagar kahalu Kuki.Balalu,ta awe Kuki muneng kayo bakoi kiuh hawi gi aro?" Yesus bapaner hal Roh Kudus³⁷Tangar andrau pangalis e,aye hio puncak perayaan hio,Yesus mindri balalu ngeau,eau E,"amun naan sa kalalah oboh aye hawi nutah Kuki balalu ngoot. ³⁸ulun sa harap nihi Kuki,sameh sa naantuh Kitab Suci,tekei huang tenga e sagar mangalir aliran ranu welum."³⁹Hal hio na aheng Yesus aye hio Roh,sa sagar na tarime ulah ulun sa harap nihi Aye.Gene,Roh hio mete naami gene Yesus mete na muliakan.Perdebatan gene Yesus⁴⁰Katika here karengei paner hio,pa pire tekei here ngeau,"ulun ina bujur-bujur erang kulun Nabi." ⁴¹Ulun lain ngeau,"Aye hio Kristus."ulun sa lain ngeau lagi,"mungkin kah Kristus hawi tekei Galilea? ⁴²Bakoi kah Kitab Suci ngeau bahwa Kristus baasal tekei keturunan Daud balalu tekei Betlehem,tumpuk uneng Daud sadi muneng?"⁴³Balalu,jari lah kalakat tangar helang ulun-ulun hio gene Aye. ⁴⁴Papire ulun tekei antara here kakan nyaput Yesus,tapi bakoi erang kulun lei negei Aye.ka bakoi harap papire pemimpin Yahudi⁴⁵Gene hio,here penjaga Bait Allah hio waleng gi Imam-imam kepala nihi ulun-ulun Farisi,sa nane nihi here,"wuah inon kaon bakoi nunda Yesus?" ⁴⁶Here penjaga Bait Allah hio nuing,"bakoi naan erang kulun lei piji bapander sameh ulun ina!"⁴⁷ulun-ulun Farisi hio nuing here,"inonkah kaon lei haot na santawang? ⁴⁸naan kah erang kulun tekei helang pemimpin atawa lei ulun Farisi sa haot harap nihi Aye? ⁴⁹Tapi,ulun ajoh sa bakoi karasa hukum Taurat iti aye hio terkutuk!" Pembelaan Nikodemus⁵⁰Tapi,Nikodemus,isa kulun tekei here,sa piji manalu Yesus,ngeau gi here, ⁵¹"inon kah Hukum Taurat takam menghakimi erang kulun sa mete na rengei hal sa na naulah e?" ⁵²Here nuing,"inon kah kayo lei ulun Galilea?selidiki balalu inni bo bahwa bakoi naan Nabi sa hawi tekei Galilea."Wawei sa ta japut berzina⁵³Udi hio,here kaluhan mudi gi lewu masing-masing.

Chapter 8

¹Tapi,Yesus tulak gi bukit Zaitun. ²Sunsung kiat tuu,Aye hawi lagi gi Bait Allah balalu kaluhan ulun hawi napot Aye.Aye maharung balalu ngajar here. ³Lalu,ahli-ahli Taurat nihi ulun-ulun Farisi nunda erang kulun wawei sa kadapatan nglah zina,balalu udi nganak wawei hio mindri tangar penah-penah,⁴Here ngeau nihi Yesus,"Guru,wawei iti tajaput katika rahat berzina. ⁵Hukum Taurat Musa nuyu takam medak wawei sameh ina nihi watu hampe matei.inon pendapat Nu gene hal iti?" ⁶Here ngeau sameh hio mat mancoba Yesus mat here naan dasar pakai nampahala Aye.Tapi,Yesus mambungkuk balalu nihi tangan E,Aye manulis ta tane.⁷Gene here tarus-tarus an nane tekei Aye,Yesus mindri balalu ngeau nihi here,"ulun sa bakoi badosa tekai kaon elah e aye jari sa panga dahulu medak wawei ina nihi watu." ⁸Balalu,Yesus mambungkuk lagi balalu manulis ta tane.⁹Katika here ngarengei hal hio,here mulai tulak isa maka isa,mulai tekei sa paling matueh,balalu Yesus na tanan kakareb,nihi wawei huni sa masih mindri tangar penah. ¹⁰Balalu,Yesus mindri palus ngeau nihi wawei hio,"ui wawei,gi awe here kah here?bakoi naan kah ulun sa nukum kayo?" ¹¹tuing awwei hio,"bakoi naan,Tuhan."Yesus ngeau "Kuki lei bakoi sagar nukum kayo.hulu bo,balalu mulai wayah ina,ada ngulah dosa lagi."Yesus tarang Dunia¹²Udi hio,Yesus ngeau nihi ulun ajoh hio,eau E," Kuki lah tarang dunia.setiap ulun sa nutah Kuki bakoi sagar takia huang mieng,tapi sagar naan tarang welum." ¹³Udi hio ulun=ulun Farisi ngeau nihi Yesus,"Kayo bersaksi hal tenga Nu kakareb,maka kesaksian Nu bakoi wuah."¹⁴Yesus nuing here,eau E,"biar pun Kuki bersaksi hal tenga Ku kakareb,kesaksian Ku aye hio wuah gene Kuki karasa tekei awe Kuki hawi balalu gi awe Kuki tulak,tapi kayo bakoi karasa tekei awe Kuki hawi balalu gi awe Kuki tulak. ¹⁵Kayo menghakimi umma cara kedagingan,sedangkan Kuki bakoi menghakimi hie lei. ¹⁶Tapi,seandai e lei Kuki menghakimi,penghakiman Ku hio wuah gene Kuki bakoi menghakimi kakareb,tapi nihi Ammah sa mengutus Kuki.¹⁷Bahkan,huang Kitab Taurat nu bahwa kesaksian rueh ulun aye hio wuah. ¹⁸Kuki bersaksi gene tenga Ku kakareb balau Ammah sa mangutus Kuki bersaksi hal Kuki."¹⁹Maka,here nane nihi Aye,"ta awe kah Ammah Nu?"Yesus nuing,"kayo bakoi sagar kataru Kuki maupun Ammah Ku,Amun kayo kataru Kuki,kayo lei sagar kataru Ammah Ku." ²⁰Panderan iti na kahampe Yesus ta riet perbendaharaan waktu Aye ngajar ta Bait Allah,tapi bakoi naan erang kulun lei sa nyaput Aye gene waktu E mete hampe."Yesus bapander hal Ammah²¹Balalu,Yesus ngeau lagi nihi here,"Kuki sagar nanan kayo balalu kayo sagar nupui Kuki,tapi kayo sagar matei huang dosa nu.gi awe Kuki sagar tulak,kayo bakoi kiuh hawi." ²²Udi hio,ulun-ulun Yahudi hio ngeau,"inon kah Aye kakan mantiu gene Aye ngeau,`gi awe Kuki sagar tulak,kayo bakoi kiuh nutah?"²³Tapi,Yesus ngeau nihi here,"kayo baasal tekei kapit,tapi Kuki baasal tekei entu.kayo baasal tekei dunia ina,tapi Kuki bakoi tekei dunia iti. ²⁴Ulah gene hio,Kuki ngeau nihi kayo bahwa kayo sagar matei huang dosanu gena amun kayo bakoi harap nihi Kuki,kayo sagar matei huang dosa-dosanu."²⁵Balalu,here nane nihi Aye,"hie kah Kayo?"Yesus nuing here,"Kuki haot mawara nihi kayo nekei asal. ²⁶naan ajoh hal gene kayo sa harus na antuh nihi hakimi,tapi Aye sa mangutus Kuki aye hio wuah balalu inon sa narengei Kuki tekei Aye,hio lah sa nahampe Ku gi dunia." ²⁷here bakoi paham bahwa Yesus rahat bapander nihi here hal Ambah.²⁸Ulah gene hio,Yesus ngeau,"katika kayo haot na paentu Anak Murunsia,waktu hio lah kayo sagar karasa bahwa Kuki aye hio Aye,palus bahwa bakoi naan isa lei sa na ulah Kuki tekei tenga Kuki kakareb,tapi Kuki ngeau inon sa naajarkan Amah nihi Kuki. ²⁹Balalu,Aye sa mengutus Kuki naan hayak nihi Kuki,Aye bakoi nanan Kuki kakareb gene Kuki tarus ngulah hal-hal sa na aheng E." ³⁰Rahat Yesus ngeau kaluhan hio,ulun ajoh harap nihi Aye."Anak-anak Abraham nihi Anak-anak iblis³¹Udi hio,Yesusngeau nihi ulun-ulun Yahudi sa harap nihi Aye,"amun kayo tatap huang Firman Ku,kayo bujur-bujur murid Ku, ³²Balalu kayo sagar karasa sa wuah,balalu sa wuah hio sagar nyanapas kayo." ³³Here nuing,"Kami aye hio keturunan Abraham nihi bakoi piji jari walah hie bo.jari wuah inon kayo ngeau,`kayo sagar bebas?"³⁴Yesus nuing here,"sabujur e,Kuki mawara nihi kayo,setiap ulun sa ngulah dosa aye hio walah dosa. ³⁵Erang kulun walah bakoi muneng huang isa keluarga salawah e,tapi erang kuln anak muneng salawah e. ³⁶Jari,apabila anak nyanapas kayo,kayo bujur-bujur bebas.³⁷Kuki karasa bahwa kayo hio keteurunan Abraham,tapi kayo kakan munu Kuki gene ajaran Ku bakoi kiuh muneng ta huang kayo. ³⁸Kuki ngeau hal-hal sa haot na inni Kuki hayak Ammah Ku,sameh hio lei kayo ngulah hal-hal sa na rengei kayo tekei amahnu."³⁹Here nuing nihi ngeau gi Aye,"Abraham mula ammah kami."tuing Yesus,"amun kayo keturunan Abraham,kayo seharus e ngulah inon sa naulah Abraham. ⁴⁰Tapi,kayo bausaha munu Kuki,ulun sa mawara gi kayo sa wuah,sa narengei Kuki tekei Allah.Abraham bakoi ngulah hal hio. ⁴¹Jari,kayo ekat ngulah inon sa naulah amah nu kakareb."Here ngeau nihi Aye,"kami bakoi na lahir tekei hasil perzinaan.kami naan isa Ammah, aye hio Allah."⁴²Yesus ngeau nihi here,"amun Allah aye hio Amah nu,kayo sagar sayang nihi Kuki gene Kuki baasal tekei Allah.balalu,Kuki hawi bakoi nihi aheng Ku kakareb,tapi Aye sa mengutus Kuki. ⁴³Inon sabab e kayo bakoi paham inon sa naantuh Kuki?hio gene kayo bakoi kiuh ngarengei Firman Ku. ⁴⁴Kayo baasal tekei amah nu,aye hio setan balalu kayo kakn ngulah aheng-aheng amah nu.aye hio pa munu tekei asal balalu bakoi bategei ta sa wuah gene bakoi naan sa wuah huang tenga e.Amun aye ngeau namposo,aye ngeau tekei karakter e kakareb gene aye hio panamposo palus amah sa oso⁴⁵Tapi,gene Kuki ngeau sa wuah nihi kayo,kayo bakoi harap nihi Kuki. ⁴⁶hie kah tekei helang kayo sa kiuh ngantuh bahwa Kuki berdosa?amun Kuki ngantuh sa wuah,wuah inon kayo bakoi harap nihi Kuki? ⁴⁷hie lei sa baasal tekei Allah,aye ngarengei Firman Allah;hio lah gene e kayo bakoi ngarengei e gene kayo bakoi baasal tekei Allah."Yesus bapaner hal tenga E nihi Abraham⁴⁸Ulun Yahudi nuing Yesus balalu ngeau nihi Aye,"bujur bakoi amun kami ngeau bahwa kayo aye hio ulun Samaria balau Kayo karasukan roh jahat?" ⁴⁹Yesus nuing,"Kuki bakoi karasukan roh jahat,tapi Kuki menghormati Amah Kuki,tapi kayo bakoi menghormati Kuki.⁵⁰Tapi,Kuki bakoi nupui kemuliaan gi tenga Ku kakareb;naan Isa sa nupui e nihi sa menghakimi. ⁵¹Nihi sabujue e,Kuki ngeau nihi kayo,setiap ulun sa nuu Firman Ku,aye bakoi sagar piji nginni kapateian."⁵²Ulun-ulun Yahudi hio ngeau nihi Yesus,"wayah iti kami karasa bahwa Kayo mula karasukan roh jahat!gene,Abraham nihi here Nabi lei haot matei.Tapi Kayo ngeau,`setiap ulun sa nuu Firman Ku,aye bakoi sagar piji nginam kapateian.` ⁵³inon kah kayo labih hante tekei Abraham,amah kami,sa haot matei?here Nabi lei haot matei;nihi hie kah Kayo nyameh tenga Kayo?"⁵⁴Yesus nuing,"amun Kuki memuliakan tenga Ku kakareb,kemulian Ku hio bakoi naan arti e; Amah Ku lah sa memuliakan Kuki,sa ha E kayo ngeau,`Aye hio Allah kami," ⁵⁵Tapi,kayo bakoi kataru Aye,tapi Kuki kataru Aye;amun Kuki ngantuh bahwa Kuki bakoi kataru Aye,Kuki sagar jari panamposo,sameh nihi kayo,tapi Kuki kataru Aye balalu Kuki nuu Firman E. ⁵⁶Ammah nu,Abraham,basanang gene aye sagar nginni andrau Ku.aye haot nginni e balalu basanang."⁵⁷Balalu,ulun-ulun Yahudi hio ngeau nihi Aye,"umur nu gin mete hampe 50 taun,tapi Kayo haot nginni Abraham?" ⁵⁸Yesus ngeau nihi here,"Sa bujur e Kuki mawara nihi kayo,sa mete Abraham naan,Kuki haot naan." ⁵⁹Gene hio,here ngalap watu mat medak Aye,tapi Yesus nyiok areb E balalu nanan Bait Allah.

Chapter 9

Ulun sa pehe tekei lahir na samare ¹Katika Yesus rahat takia,aye nginni ulun sa pehe tekei lahir e. ²Murid-murid Yesus nane nihi Aye,"Guru,hie kah sa badosa,ulun iti atawa ulun matueh e hampe nalahir pehe?"³Yesus nuing,"bakoi aye atawa ulun matueh e berdosa,tapi mat gawian-gawian Allah na santarang huang aye. ⁴Takam harus ngagawi gawian-gawian Aye sa mangutus Kuki salawah andrau masih ka andrau;malem sagar hawi waktu bakoi naan erang kulun lei kiuh bagawi. ⁵salawah Kuki masih ta dunia,Kuki lah tarang dunia,"⁶Udi ngeau sameh hio,Yesus nura gi tane balalu ngaur iwei e nihi tane,balalu ngusuk e ta mate ulun hio, ⁷balalu ngeau nihi aye,"hulu,wui bo tenga nu ta kolam Siloam."Siloam artinya "na utus."Balalu,ulun hio tulak,mui tenga e,balalu aye waleng nihi katena.⁸Here tetangga nihi here sa samete e kakinni aye hio pehe ngeau,"bakoi lah ulun iti sa biasa e maharung nelang ngalako?" ⁹Mehe tenga ngeau,"oi,aye hio pengemis hio."sa lain ngeau,"bakoi,aye ekat mirip nihi pengemis hio."tapi ulun sa huni e pehe hio ngeau,"kuki lah pengemis hio."¹⁰Balalu,ulun-ulun hio nane nihi aye,"kalawe hampe mate nu tau katena?" ¹¹Ulun hio nuing,"ulun sa bangaran Yesus hio ngaur tane nihi muhut e gi mate ku.udi hio,Aye ngeau gi kuki,`tulak gi Siloam palus wui bo tenga nu,balalu kuki kiuh nginni." ¹²here ngeau nihi aye,"ta awe kah ulun hio?"aye nuing,"kuki bakoi karasa."¹³Udi hio,here nunda ulun sa hini e pehe hio napot ulun-ulun Farisi. ¹⁴naan lei andrau katika Yesus ngaur tane balalu nguka mate ulun hio aye lah andrau Sabat. ¹⁵Maka,ulun-ulun Farisi hindra lagi nane nihi ulun hio kalawe aye kiuh nginni.aye ngeau nihi here,"Aye ngaur tane balalu muhut e gi mate ku,balalu kuki mui tenga palus kuki kiuh nginni."¹⁶Gene hio,papire ulun Farisi hio ngeau,"ulun hio bakoi baasal tekei Allah gene Aye bakoi nuu andrau Sabat."sa lain ngeau,"tapi,kalaawe tau ulun sa badosa kiuh ngulah tanda ajaib sameh iti?"Balalu timul lah kalakat tangar helang here. ¹⁷Jari,here waleng nane nihi ulun pehe hio,"inon pendapat nu hal Aye gena Aye haot nguka mate nu?"ulun hio ngajawab,"Aye erang kulun Nabi." ¹⁸Ulun-ulun Yahudi hio tatap bakoi harap nihi aye,bahwa ulun hio huni e mula pehe tapi wayah ina kiuh nginni,hampe here nerau ulun matueh tekei ulun sa wayah ina kiuh nginni hio,¹⁹Balalu nane tekei here,"inonkah iti anak nu,kala awe aye wayah iti kiuh kakanni?" ²⁰Ulun matueh e nuing here balalu ngeau,"kami karasa bahwa anak kami mula bujur pehe tekei lahir e, ²¹Tapi kala awe wayah ina aye kiuh nginni,kami bakoi karasa;atwa hie sa haot nguka mate e,kami bakoi karasa.tane bo nihi aye,aye haot dewasa;aye sagar bapander gi tenga e kakareb."²²Ulun matueh e ngeau sameh hio gene takut nihi ulun-ulun Yahudi.gene,ulun-ulun Yahudi hio haot mapakat,bahwa tiap ulun sa mangaku Yesus aye hio Kristus,sagar na kucilkan tekei Sinagoge. ²³Hio lah gene e ulun matueh e ngeau,"aye haot dewasa,tane bo nihi aye."²⁴Jari,gi karueh kali e ulun-ulun Yahudi nerau ulun sa huni e pehe hio,balalu ngeau nihi aye,"ami bo kemuliaan gi Allah,kami karasa bahwa ulun iti berdosa." ²⁵Aye nuing,"inonkah ulun hio berdosa atawa bakoi,kuki bakoi karasa;isa hal sa rasa ku,samete e kuki pehe wayah iti kuki kakinni."²⁶Here ngeau nihi aye,"inon sa na ulah enihi kayo?kala awe aye nguka mate nu? ²⁷Aye nuing here,"kuki haot ngeau nihi kayo,tapi kayo bakoi kakan ngarengei e lagi?inon kah kayo kakan jari murid E lei?"²⁸Maka,here menghina aye balalu ngeau,"kayo lah murid ulun hio,tapi kami murid-murid Musa. ²⁹Kami karasa bahwa Allah haot bapander nihi Musa,tapi gene ulun hio,kami bakoi karasa tekei awe Aye baasal!"³⁰Ulun hio nuing balalu ngeau nihi here,"bujur aneh bahwa kayo bakoi karasa tekei awe Aye baasal,padahal Aye haot nguka mate ku. ³¹Takam karasa bahwa Allah bakoi ngarengei ulun berdosa,tapi hie lei sa takut nihi Allah balalu ngagawai aheng E,Allah ngarengei Aye.³²Tekei sadi hampe wayah ina,mete piji na rengei bahwa erang kulun nguka mate ulun sa pehe tekei lahir. ³³Amun ulun hio bakoi baasal tekei Allah,Aye bakoi kiuh ngulah inon-inon." ³⁴ulun-ulun Yahudi hio nuing balalu ngeau nihi aye,"kayo lahir penu nihi dosa,balalu kayo kakan manggurui kami?"balalu here nulak ulun hio.³⁵Yesus karengei bahwa ulun-ulun Yahudi haot ngusir ulun pehe hio;katika Yesus panalu nihi aye,Yesus ngeau,"inon kah kayo harap nihi Anak Murunsia?" ³⁶Ulun hio nuing,"hie kah Aye hio,Tuhan,mat kuki harap nihi Aye?" ³⁷Yesus ngeau nihi Aye,"kayo haot kakinni Aye.Aye hio sa rahat bapander nihi kayo." ³⁸Ulun hio nuing,"Tuhan,kuki harap!"udi hio,aye sujud ta hadapan E.³⁹Yesus ngeau,"mat gi penghakiman Kuki hawi gi dunia iti mat here sa bakoi kiuh nginni,kiuh nginni balalu here sa nginni,jari pehe." ⁴⁰papire ulun Farisi sa naan riet E ngarengei hal hio,balalu ngeau nihi Aye,"inonkah kami pehe lei?" ⁴¹Yesus ngeau nihi here,"amun kayo pehe,kayo bakoi berdosa;tapi gene kayo ngeau,`kami kakinni,`dosa nu tatap naan."

Chapter 10

Yesus Gembala sa maeh ¹Yesus ngeau,"nihi sa bujue e,Kuki mawara nihi kayo,ulun sa suluk gi kandang domba nihi bakoi nangkah wanawang,tapi nihi mambai nangkah lalan lain,ulun hio aye pangalat nihi parampok. ²Tapi,ulun sa suluk nangkah wanawang,aye hio Gembala domba³Gi aye,penjaga wanawang nguka pintu,balalu domba-domba ngarengei suara e,balalu aye nerau domba-domba e kakareb nihi aran here,balalu nuntun here balua. ⁴Udi hio nampalua kaluhan domba e,aye takia ta muka here balalu domba-domba e sagar nutah aye gene here kataru lengan e.⁵Ulun lain bakoi here nutah,tapi here sagar nempat tekei aye gene here bakoi kataru lengan ulun-ulun lain." ⁶Perumpamaan hio lah sa naantuh Yesus nihi here,tapi here bakoi paham inon sa japo lei na antuh Yesus gi here.⁷Ulah gene hio,Yesus ngeau lagi nihi here,"sabujur e,Kuki mawara nihi kayo,Kuki lah pintu gi domba-domba hio. ⁸kaluhan ulun sa hawi samete Kuki aye hio pangalat nihi parampok,tapi domba-domba bakoi ngarengei here.⁹Kukilah pintu,amun erang kulun suluk nangkah Kuki,aye sagar na salamatkan,balalu sagar balua suluk,nihi kahalu pulau rikut. ¹⁰pangalat hawi ekat mat ngalat,munu,nihi nampatei;Kuki hawi mat here naan pamelum,balalu ampun e nihi balimpah.¹¹Kuki lah gembala sa maeh;gembala sa maeh ngami nyawa E gi domba-domba. ¹²erang kulun upa an,bakoi erang kulun gembala,sa bakoi ampun domba-domba hio,nginni Serigala hawi,aye nanan domba-domba hio balalu nempat;serigala hio kakan ningkap balalu nampa murai domba-domba hio. ¹³Aye nempat ulah aye erang kuln upaan balalu bakoi paduli nihi domba-domba hio.¹⁴Kuki lah gembala sa maeh.Kuki kataru domba-domba Ku balalu domba-domba Ku kataru nihi Kuki ¹⁵sameh nihi Ammbah kataru nihi Kuki balalu Kuki kataru nihi Ambah;balalu Kuki ngami nyawa Ku gi domba-domba hio. ¹⁶Kuki lei ampun domba-domba lain sa bakoi tekei kandang iti; Kuki harus nunda here lei,balalu here sagar ngarengei lengan Ku;balalu here sagar jari isa kumpulan nihi isa gembala.¹⁷Gene ina lah Ambah sayang nihi Kuki,gene Kuki ngami nyawa Ku mat Kuki kiuh ngalap e waleng. ¹⁸Bakoi erang kulun lei haot ngalap e tekei Kuki,tapi Kuki lah sa ngami e manurut aheng Ku kakareb.Kuki naan hak mat ngami nyawa Ku,balalu Kuki lei naan hak mat ngalap e waleng.itilah parentah sa Kuki tarime tekei Ambah Ku."¹⁹Hindra lagi,naan pisah darai ta helang ulun Yahudi gene panderan Yesus hio. ²⁰ajoh tekei here ngeau,"Aye karasukan roh jahat balalu jari rapui.wuah inon kaon ngarengei Aye?" ²¹sa lain ngeau,"hio bakoi paneran erang kulun sa karasukan roh jahat.kiuh lah roh jahat nguka mate ulun pehe?" Yesus nihi Ambah aye lah isa²²ta wayah hio,andrau raya penahbisan rahat ta Yerusalem.waktu hio musim marisak, ²³balalu Yesus rahat takia ta Bait Allah,aye hio ta Serambi Salomo. ²⁴Balalu,ulun-ulun Yahudi bakumpul ngaliling Aye palus ngeau nihi Aye,"papire kalawah lagi Kayo maladar jiwa kami bimbang?amun Kayo Kristus,wara bo wawitu nihi kami."²⁵Yesus nuing here,"Kuki haot mawara nihi kayo,tapi kayo bakoi harap.gawian-gawian sa nagawi Kuki huang aran Ambah Ku,hio lah sa ngami kesaksian gene Kuki. ²⁶Tapi,kayo bakoi harap gene kayo bakoi tamasuk domba-domba Ku.²⁷Domba-domba Ku ngarengei suara Ku,Kuki kataru here balalu here nutah Kuki. ²⁸Kuki ngami welum kekal gi here,balalu here bakoi sagar piji binasa;balalu bakoi erang kulun lei kiuh ngarampas here tekei tangan Ku.²⁹Ambah Ku,sa haot ngami here gi Kuki,labih hante tekei kaluhan,balalu bakoi naan erang kulun lei kiuh ngarampas here tekei tangan Ambah. ³⁰Kuki nihi Ambah aye lah isa." ³¹Hindra lagi,ulun-ulun Yahudi ngalap watu mat medak Yesus.³²Tapi,Yesus ngeau nihi here,"Kuki haot nutui gi kayo ajoh gawian sa maeh tekei Ambah,gawian sa awe kah tekei antara e ngulah kayo kakan medak Kuki nihi awtu?" ³³Ulun-ulun Yahudi hio nuing Aye,"bakoi gene gawian sa maeh kami kakan medak Kayo nihi watu,tapi gene hujat;balalu gene Kayo,sa ekat erang kulun murunsia,ngulah tenga Nu Allah."³⁴Yesus nuing here,"bakoi lah tatulis ta huang kitab Taurat nu,`Kuki haot ba Firman,Kayo aye hio allah`? ³⁵Amun Allah ngantuh here sa narime Firman hio` Allah`, padahal Kitab Suci bakoi tau na batal kan, ³⁶inon kah kayo ngantuh gene Aye sa haot na kudus kan Ambah balalu na utus gi huang dunia,`Kayo menghujat,` gene Kuki ngeau nihi kayo,`Kuki aye lah Anak Allah`?³⁷Amun Kuki bakoi ngulah gawian-gawian Ambah Ku,ada harap nihi Kuki. ³⁸Tapi,amun Kuki ngulah gawian-gawian hio,biar lei kayo bakoi harap nihi Kuki,harap bo nihi gawian-gawian hio mat kayo karasa nihi paham bahwa Ambah huang Kuki,balalu Kuki huang Ambah." ³⁹Hindra lagi,here mancoba nyaput Yesus,tapi Aye lolos tekei here.⁴⁰Balalu,Yesus tulak lagi nyabarang hungei Yordan nuju uneng Yohanes pertama hindra napandrus ari ni balalu Yesus muneng ta hio. ⁴¹Ajoh ulun nutah Aye balalu ngeau,"biar lei Yohanes bakoi ngulah isa tanda ajaib lei,tapi kaluhan sa naantuh Yohanes gene uln iti wuah." ⁴²Balalu,ajoh ulun jari harap nihi Aye ta aro.

Chapter 11

Kapateian Lazarus ¹Naan erang kulun laki sa rahat maringin,aran e Lazarus tekei Betania,tumpuk Maria nihi pulaksanai e,Marta. ²Maria iti lah wawei sa piji ngilau pee Yesus nihi ilau harum balalu muhut e pakai wulu e,sa pulaksanai e laki,Lazarus,waktu hio sakit.³Gene hio,kararueh pulaksanai iti ngirim kabar napot Aye,sa ngeau,"Tuhan, ulun sa nasayang Nu rahat maringin." ⁴Tapi,katika Yesus karengei kabar hio,Aye ngeau,"panyakit hio bakoi sagar nunda pampatei,tapi sagar nyantarang kemuliaan Allah mat Anak Allah na muliakan nagkah e."⁵Yesus mula sayang nihi Marta,palus pulaksanai wawei e,balalu Lazarus. ⁶Jari,katika Yesus ngarengei bahwa Lazarus maringin,Aye sangaja muneng 2 andrau lagi ta uneng aye muneng. ⁷Udi hio,Yesus ngeau nihi murid-murid E,"ayu takam tulak lagi gi Yudea."⁸Here murid ngeau nihi Aye,"guru,ulun-ulun Yahudi mete lawah ina bausaha medak Kayo nihi watu,inonkah Kayo tatap sagar gi aro lagi?" ⁹Yesus nuing," bakoi kah naan 12 jam huang erang andrau ? amun erang kulun takia ta kaandrau,aye bakoi tahantuk gene aye kakinni trang dunia iti.¹⁰Tapi,amun erang kulun takia ta kamalem andrau,aye ta hantuk gene tarang hio bakoi naan ta aye." ¹¹Udi Yesus ngeau sameh hio,Aye ngeau nihi here,"hengau takam Lazarus,haot mandre,tapi Kuki sagar tulak mat nambuan Aye."¹²Murid-murid ngeau nihi Aye,"Tuhan,amun aye haot mandre,aye sagar kaoh." ¹³Yesus sa bujur e bapander hal kapateian Lazarus,tapi murid-murid nangguh Aye bapander hal mandre huang arti istirahat. ¹⁴Gene hio,Yesus udi hio mawara wawitu nihi here,"Lazarus haot matei,¹⁵Balalu Kuki sanang ulah kepentingan nu,Kuki bakoi naan mat kayo kiuh harap.Jari,ayu takam tulak napot aye." ¹⁶Udi hio,Tomas,sa naantuh Didimus,ngeau nihi murid-murid sa lain,"ayu takam lei tulak mat takam kiuh matei hayak Aye."¹⁷Katika Yesus hampe,Aye kahalu Lazarus haot naan ta huang ogang salawah 4 andrau. ¹⁸Naan lei Betania ta andak dime belas stadia lawit e tekei Yerusalem. ¹⁹Ajoh ulun Yahudi haot hawi nalu Maria nihi Marta,mat ngahibur here bakaitan nihi pulaksanai e hio. ²⁰Katika ngarengei bahwa Yesus haot hawi,Marta tulak nahalu E,tapi Maria tatap ta lewu.²¹Marta ngeau napot Yesus,"Tuhan, umpama e wayah hio Kayo naan ta iti,pulaksanai kuki pasti bakoi sagr matei. ²²Tapi,wayah ina kuki karasa bahwa inon lei kalako Kayo tekei Allah,Allah sagar ngami gi Kayo." ²³Yesus ngeau nihi aye,"pulaksanai nu sagar buan,"²⁴Marta nuing Aye,"Kuki karasa aye sagar buan ta andrau kebangkitan ta akhir zaman." ²⁵Yesus ngeau nihi aye,"Kuki lah kebangkitan nihi kehidupan; hie lei sa harap nihi Kuki,aye sagar welum biar aye haot matei, ²⁶balalu setiap ulun sa welum nihi harap nihi Kuki bakoi sagar matei.inon kah kayo harap sagar hal iti?"²⁷Marta ngeau nihi Aye," oi Tuhan,kuki harap bahwa Kayo lah Kristus,Anak Allah,sa hawi gi dunia." Yesus nangis ²⁸Udi ngantuh hal hio,Marta tulak nerau Maria,pulaksanai e, balalu ngeau kakareb,"guru naan ta ina palus Aye nerau kayo." ²⁹Ngarengei hal hio,Maria hinang mindri balalu nalu Yesus.³⁰Waktu hio,Yesus mete hampe gi desa hio,tapi masih ta uneng Marta nalu E. ³¹Ulun-ulun Yahudi sa hayak Maria ta lewu hio,sa rahat ngahibur aye,nginni Maria baansap buan balalu tulak balua;here nutah aye gene nangguh aye sagar gi ogang mat nangis ta aro. ³²Katika Maria hampe gi uneng Yesus,aye nginni Yesus balalu tasungkur ta pee E,palus ngeau nihi Aye,"Tuhan,jaka Kayo naan tangar iti waktu hio,pulaksanai ku bakoi sagar matei,"³³Katika Yesus nginni Maria nangis,nihi ulun-ulun Yahudi sa hayak aye nangis lei,kamiak huang atei lei Yesus ulah kaahi. ³⁴Yesus nane,"ta awe Lazarus na ogang kayo?"here nuing Aye,"Tuhan, ayu nutah balalu inni bo." ³⁵Yesus nangis lei.³⁶Maka,ulun-ulun Yahudi ngeau,"inni bo!kalawe aye sayang tuu nihi Lazarus!" ³⁷Tapi,papire ulun tekei antara here ngeau,"bakoi tau kah Aye sa haot nguka mate ulun pehe iti lei ngulah Lazarus bakoi matei?" Lazarus na tambuan tekei kapateian³⁸Yesus,hindra lagi kamiak huang atei E,tulak gi ogang.Ogang hio aye hio isa gua,balalu naan watu na andak nutup e. ³⁹Yesus ngeau,"tulak bo watu hio!"Marta pulaksanai ulun sa nanan hio,ngeau nihi Aye,"Tuhan,wayah iti pasti sagar naan enguh boto gene aye haot matei salawah 4 andrau." ⁴⁰Yesus nuing aye,"bakoi lah Kuki haot ngeau nihi kayo bahwa amun kayo harap,kayo sagar kakinni kemuliaan Allah?"⁴¹Jari,here ngenat watu hio,udi hio,Yesus nginni gi entu nelang ngeau,"Ambah,Kuki bersyukur nihi Kayo gene Kayo haot ngarengei Kuki. ⁴²Kuki karasa bahwa Kayongarengei Kuki tarus,tapi gene ulun-ulun sa mindri tangar iring Kuki,Kuki ngeau hal iti mat here harap bahwa Kayo lah sa haot mengutus Kuki."⁴³Udi ngeau hio,Yesus kamiak nihi lengan mehet,"Lazarus balua bo!" ⁴⁴Ulun sa haot matei hio balua,tangan nihi pee e magun tahuruk tadi kafan,balalu rai e masih tatutup kain kafan.Yesus ngeau nihi here,"lapas kain-kain hio tekei aye balalu elah bo aye tulak."Rencana mat munu Yesus⁴⁵Ulun-ulun Yahudi sa hawi napot Maria,balalu nginni inon sa haot na ulah Yesus,jari harap nihi Aye. ⁴⁶Tapi,papire tekei here nutah ulun-ulun Farisi balalu mawara gi here inon sa haot na ulah Yesus.⁴⁷Maka,imam-imam kepala nihi ulun-ulun Farisi ngulah pertemuan Sanhendrin balalu ngeau,"inon sa sagar na ulah takam?gene ulun iti ngulah ajoh tanda ajaib. ⁴⁸Amun takam ngabiar Aye tarus sameh ina,kaluhan ulun sagar harap nihi Aye balalu ulun-ulun Roma sagar hawi mat ngarampas uneng iti nihi bangsa takam."⁴⁹Tapi,erang kulun tekei here sa bangaran Kayafas,sa jari imam hante ta taun hio,ngeau nihi here,"kaon bakoi karasa inon-inon, ⁵⁰Atau lei mempertimbang kan bahwa labih maeh isa ulun matei mat gi kaluhan bangsa,tekei kaluhan dunia punah."⁵¹Aye bakoi ngantuh tekei tenga e kakareb,tapi sebagai imam taun hio,aye bernubuat bahwa Yesus sagar matei mat gi bangsa hio. ⁵²Balalu,bakoi ekat mat gi bangsa Yahudi bo,tapi lei mat mangumpulkan jari isa anak-anak Allah sa tapisah. ⁵³Maka mulai andrau hio,here sapakat mat munu Yesus.⁵⁴Gene hio,Yesus bakoi lagi takia nihi terang tarus ta helang ulun Yahudi,tapi Aye tulak nekei aro gi wilayah riet pulau haket sa bangaran Efraim;balalu Aye muneng tangar aro nihi murid-murid E. ⁵⁵Waktu hio,Paskah ulun Yahudi haot riet,balalu ajoh ulun tekei wilayah hio tulak gi Yerusalem sa mete Paskah mat namparasih tenga here.⁵⁶Balalu,here nupui Yesus bapander isa nihi sa lain nelang here mindri huang Bait Allah,here ba santane,"kala awe manurut nu?inonkah Aye sama sekali bakoi sagar hawi gi perayaan ina?" ⁵⁷Naan lei imam-imam kepala nihi ulun-ulun Farisi haot mangaluar kan perintah bahwa amun erang kulun karasa ta awe Aye muneng,ulun hio harus mawara e mat here kiuh nyaput E.

Chapter 12

Maria ngilau pee Yesus ta Betania ¹Enem andrau samete Paskah,Yesus tulak gi Betania,uneng muneng Lazarus,sa haot na tambuan tekei kapateian. ²Ta aro,haot nasadiakan panguta pakai kuman kamalem gi Yesus;balalu Marta rahat nyadia,tapi Lazarus aye hio isa tekei here sa maharung ta meja nihi Yesus. ³Udi hio,Maria ngalap satengah kati ilau Narwastu sa larang tuu uman e,balalu ngilau pee Yesus palus muhut e nihi wulu e.maka,lewu hio penu nihi enguh harum tekei ilau harum hio.⁴Tapi,Yudas Iskariot,isa tekei murid E,sa sagar menghiananti Aye,ngeau, ⁵"wuah inon ilau harum hio bakoi na batang bo sa uman telu jatuh dinar balalu duit e na ami gi ulun-ulun susah?" ⁶Aye ngeau sameh hio bakoi gene aye paduli nihi ulun-ulun susah,tapi gene aye erang kulun pangalat, balalu gene aye nunda kotak duit,aye tau ngalat duit sa na pasuluk gi huang kotak hio.⁷Balalu,Yesus nuing,"elah e bo wawei hio,aye ngulah hio mat persiapan ngogang Kuki. ⁸Gene,ulun sa susah naan tarus hayak kaon." Here imam kepala kakan munu Lazarus⁹Katika sajumlah hante ulun Yahudi ngarengei bahwa Yesus naan ta Betania,here tulak gi aro,bakoi ekat gene Yesus,tapi lei gene kakan nginni lazarus sa haot na tambuan E tekei kapateian. ¹⁰Balalu,imam-imam kepala barencana mat munu Lazarus lei. ¹¹Gene Lazarus,ajoh ulun Yahudi nanan here balalu harap nihi Yesus,Yesus suluk gi kota Yerusalem sameh Raja¹²Gi katuni andrau e,ulun ajoh sa hawi ta pesta hio,katika ngarengei bahwa Yesus sagar hawi gi Yerusalem, ¹³Here ngalap rawen-rawen palem balalu tulak gi luar mat nahalu Aye balalu mulai kamiak-kamiak,"Hosana! na berkatilah Aye sa hawi huang aran Tuhan,Raja Israel!" Mazmur 118 : 25-26¹⁴Udi kiuh erang kikui keledai muda,Yesus maharung ta entu e,sameh sa tatulis: ¹⁵"Ada takut,ui putri Sion!inni bo!Raja nu hawi,maharung ta entu erang kikui keledai muda."Zakaria 9 : 9¹⁶Asal e,murid-murid E bakoi paham kaluhan hal hio,tapi katika Yesus na muliakan,here udi hio paham bahwa kaluhan hio haot tatulis gene Aye,balalu bahwa here haot ngulah kaluhan hio mat gi Aye. "Ulun ajoh basurah gene Yesus¹⁷Jari,ulun-ulun sa hayak Yesus waktu Aye nerau Lazarus balua tekei ogang balalu na tambuan tekei matei tarus bersaksi. ¹⁸Ulah gene hio,ajoh ulun nahalu Yesus gene here karengei bahwa Aye lah sa haot ngulah mujizat hio. ¹⁹Maka,ulun-ulun Farisi ngeau isa nihi sa lain,"inni kaon inon sa na rencana kan bakoi bahasil.inni bo, kaluhan dunia haot nutah Aye!"Yesus ba pander gene Pamelum nihi pampatei²⁰Ta waktu hio,naan lei ulun-ulun Yunani ta antara here sa tulak mat beribadah ta perayaan hio. ²¹Here manalu Filipus,sa baasal tekei Betsaida ta Galilea,balalu ngeau nihi aye," Tuan,kami kakan panalu nihi Yesus." ²²Filipus tulak balalu mawara Andreas;balalu Andreas nihi Filipus tulak palus mawara nihi Yesus.²³Yesus nuing here,"wayah e haot hampe gi Anak Murunsia mat na muliakan. ²⁴Nihi sabujur e,Kuki mawara nihi kayo,kecuali insoi gandum lawu gi tane palus matei,insoi hio tatap isa bo; tapi amun insoi hio matei,aye ngahasil ajoh wua.²⁵Ulun sa nyayang nyawa e,sagar kajawohan nyawa e,tapi ulun sa bakoi nyayang nyawa e ta dunia iti,sagar memelihara e mat gi welum kekal. ²⁶Amun erang kulun melayani Kuki,aye harus nutah Kuki;ta awe Kuki muneng,ta hio lei aye muneng;amun erang kulun melayani Kuki,Ambah sagar ngahormat aye."Yesus bapander hal pampatei E²⁷"Wayah ina,jiwa Ku gelisah.inon sa sagar na antuk Ku?`Amah,selamatkan lah Kuki tekei saat iti?`tapi,mat tujuan itilah Kuki hawi saat iti. ²⁸Amah,muliakan lah aran Nu!" balalu,ta rengeilah lengan tekei surga,"Kuki haot memuliakan aran Ku balalu Kuki sagar memuliakan e lagi." ²⁹ulun ajoh hio mindri ta hio balalu ngarengei e ngeau bahwa hio lengan guntur,tapi sa lain ngeau "erang kulun malaikat haot bapander nihi Aye!"³⁰Yesus nuing balalu ngeau,"lengan hio tarengei bakoi mat gi Kuki,tapi mat gi kayo. ³¹Wayah iti penghakiman gi dunia iti,wayah ina lah penguasa dunia sagar na usir.³²Balalu,amun Kuki na tampa entu tekei dunia iti,Kuki sagar nyujut kaluhan ulun napot Kuki." ³³Yesus ngeau hal iti mat nyantarang nihi pampatei sameh awe Aye sagar matei.³⁴Ulun ajoh hio nuing Aye,"kami haot ngarengei tekei hukum Taurat bahwa Kristus sagar tatap muneng kalalawah e;kala awe tau Kayo ngeau,`Anak Murunsia hio harus na tampa entu?`hie lah Anak Murunsia hio?" ³⁵Yesus nuing here,"ekat tawelek lagi tarang hio naan hayak kayo.takia lah sa lagi tarang hio masih naan mat ka mieng bakoi sagar menguasai kayo;gene ulun sa takia huang kamieng bakoi karasa gi awe aye tulak. ³⁶waktu kayo naan tarang hio,harap bo nihi tarang hio mat kayo jari anak-anak tarang."udi ngeau sameh hio,Yesus tulak balalu nyiok arep e tekei here."Papire ulun Yahudi bakoi harap nihi Yesus³⁷Biar lei Yesus haot ngulah ajoh tanda ajaib tangar hadap here,here tatap bakoi harap nihi Aye, ³⁸Mat genep lah panderan sa na kahampe ulah Nabi Yesaya,"Tuhan,hie kah sa harap nihi pemberitaan kami? balalu,gi hiekah tangan Tuhan haot na santarang ?" Yesaya 53 : 1³⁹hio lah gene e,here bakoi kiuh harap gene Yesaya lei ngeau, ⁴⁰"Aye haot nampehe mate here nihi nampa mape atei here,mat here ada nginni nihi mate here balalu mamaham nihi atei here,balalu waleng hampe Kuki nyamare here."Yesaya 6 : 10⁴¹Yesaya ngeau kaluhan hio gene aye haot nginni kemuliaan Yesus balalu aye bapander hal Aye. ⁴²Biar sameh hio,ajoh lei here pemimpin sa harap nihi Yesus,tapi gene takut nihi ulun-ulun Farisi,here bakoi ngeau terus terang gene takut sagar na kucilkan tekei Sinagoge. ⁴³Gene,here labih sanang narime kemuliaan tekei murunsia tekei kemuliaan tekei Allah."Ajaran Yesus sagar menghakimi murunsia⁴⁴Udi hio,Yesus kamiak,eau E,"setiap ulun sa harap nihi Kuki,bakoi harap gi Kuki,tapi nihi Aye sa mengutus Kuki. ⁴⁵Balalu,setiap ulun sa haot nginni Kuki,haot nginni Aye sa mengutus Kuki.⁴⁶Kuki haot hawi sebagai tarang dunia gi dunia iti,supaya setiap ulun sa harap nihi Kuki bakoi muneng huang kamieng. ⁴⁷Amun erang kulun ngarengei eau Ku,tapi aye bakoi nuu e,Kuki bakoi menghakimi aye;gene Kuki hawi bakoi mat menghakimi dunia,tapi mat nyalamat dunia.⁴⁸Hie sa nulak Kuki balalu bakoi narime eau Ku,balalu Firman sa na eau Kuki sagar menghakimi aye tangar akhir zaman. ⁴⁹Gene Kuki bakoi bapander entu aheng Ku,tapi Amah sa mengutus Kuki ngami Kuki perintah entu inon sa harus na antuh Ku nihi na pander Kuki. ⁵⁰Balalu,Kuki karasa bahwa perintah E aye hio welum kekal.Gene hio,hal sa na kahampe Ku,na kahampe Ku sameh sana antuh Ambah gi Kuki."

Chapter 13

Yesus mui pee murid-murid E ¹Samete andrau Raya Paskah,Yesus karasa bahwa wayah E haot hampe bahwa Aye sagar nanan dunia iti napot Ambah,udi sayang nihi ampun E kakareb ta dunia,Aye sayang here hampe pangalis e. ²Salawah rahat kuman kamalem,setan haot suluk huang atei Yudas Iskariot,anak Simon,mat menghiananti Yesus.³Yesus,katika karasa bahwa Ambah haot nyarah kaluhane gi huang tangan E,balalu bahwa Aye hawi tekei Allah,balalu sagar waleng napot Allah, ⁴Aye mindri ta rahat kuman malem balalu napas jubah E,nelang ngalap kain Linen balalu nuruk e tangar pinggang E. ⁵Udi hio,Aye nuang ranu gi isa baskom balalu mulai mui pee murid-murid E nihi nampameang pee here nihi kain sa na huruk ta pinggang E⁶Balalu,Aye hampe gi Simon Petrus balalu aye ngeau nihi Yesus,"Tuhan,Kayo mui pee ku?" ⁷Yesus nuing nihi ngeau gi aye,"inon sa naulah Kuki,kayo bakoi mamaham e wayah ina,tapi narian kayo sagar paham." ⁸Petrus ngeau,"Kayo bakoi sagar piji mui pee ku!"Yesus nuing,"amun Kuki bakoi mui kayo,kayo bakoi kiuh bagian ta huang Kuki." ⁹Simon Perus ngeau nihi Aye,"amun kala hio Tuhan,ada ekat pee ku bo,tapi lei tangan nihi ulu ku!"¹⁰Yesus ngeau nihi aye,"ulun sa haot mandrus ekat perlu mui pee e,tapi haot barasih kaluhan e. kayo haot barasih,tapi bakoi kaluhan tekei kaon barasih." ¹¹Gene Yesus karasa hie sa sagar menghianati Aye,hio gene e Aye ngeau,"bakoi kaluhan tekei kaon barasih."¹²Jari,udi Yesus galis mui pee murid-murid E,makai waleng jubah E,balalu waleng gi uneng E,Aye ngeau nihi here,"inon kah kaon paham inon sa na ulah Kuki gi kaon? ¹³Kaon ngantuh Kuki Guru nihi Tuhan.hio pas bo gene Kuki mula Guru nihi Tuhan. ¹⁴Amun Kuki,sa aye hio Tuhan nihi Guru nu,haot mui pee nu,kayo lei harus sameh mui pee nu. ¹⁵Gene,Kuki haot ngami contoh gi kayo mat kayo lei ngulah sameh sa na ulah Kuki gi kayo.¹⁶Nihi sabujur e,Kuki mawara gi kayo,erang kulun walah bakoi diwi hante tekei tuan e,atau lei erang kulun utusan bakoi diwi hante tekei ulun sa mengutus e. ¹⁷Amun kayo haot karasa kaluhan iti,kayo na berkati amun kayo ngagawi e. ¹⁸Kuki bakoi bapander gene kaon kaluhan e.Kuki karasa hie bo sa haot na pidi Kuki,tapi nas iti harus na genep,`ulun sa kuman roti Ku haot ngenat tungka e nadap Kuki.`¹⁹Kuki mawara gi kayo wayah ina,samete halhio jari mat katika hal hio jari,kayo sagar harap bahwa Kuki lah Aye. ²⁰Nihi sabujur e,Kuki mawara gi kayo,setiap ulun sa narime ulun sa na utus Ku,narime Kuki;balalu ulun sa narime Kuki,narime Aye sa mangutus Kuki."Yesus mawara hie sa sagar menghianati Aye²¹Udi Yesus ngeau sameh hio,Aye gelisah huang Roh balalu bersaksi,"sa bujur-bujur e Kuki ngeau nihi kayo,isa kulun tekei kaon sagar menghianati Kuki." ²²Murid-murid asing kulik isa nihi sa lain balalu jari bingung gene hie sa na pander E.²³Isa tekei murid E maharung ba sandar ta dada Yesus.ayelah murid sa na sayang ulah Yesus. ²⁴Udi hio,Simon Perus ngami tanda gi aye mat nane tekei Yesus gene hie sa na aheng E. ²⁵Jari,murid sa basandar ta dada Yesus hio nane nihi Aye,"Tuhan hie kah ulun hio?"²⁶Yesus nuing,"ulun hio aye sa gi aye Kuki ngami tetekan roti iti udi Kuki nyolop e."Balalu,udi nyolop tetekan roti hio,Yesus ngami gi Yudas,anak Simon Iskariot. ²⁷Balalu,udi Yudas narime tetekan roti hio,Iblis ngarasuk aye.Gene hio,Yesus ngeau nihi aye,"inon sa sagar kan naulah,ulah bo hinang!"²⁸Bakoi erang kulun lei tekei here sa rahat kuman hio paham wuah inon Yesus ngeau sameh hio nihi Yudas. ²⁹Papire tekei here nangguhgene Yudaslah sa negei kotak duit hampe Yesus ngeau nihi Aye,"widi bo hal-hal sa takam perlu mat gi perayaan,"atawa mat aye ngami inon-inon gi ulun susah. ³⁰Jari,udi narime tetekan roti,Yudas tulak gi wading waktu hio lei;balalu waktu hio haot malem."Yesus bapander hal pampatei E³¹Udi Yudas tulak,Yesus ngeau,"wayah ina lah saat e Anak Manusia na muliakan balalu Allah na muliakan nangkah Aye. ³²Amun Allah na permuliakan ta huang Aye,Allah lei sagar memuliakan Aye ta huang tenga E,balalu sagar memuliakan Aye nihi hinang. ³³Anak-anak-Ku,Kuki naan hayak kaon ekat tawelek lagi.kayo sagar nupui Kuki,balalu sameh nihi sa haot na pander Ku nihi ulun-ulun Yahudi,wayah iti Kuki ngeau lei gi kayo,`gi awe Kuki tulak,kayo bakoi kiuh hawi.`³⁴Isa perintah bio na ami Kuki gi kayo,aye hio mat kayo saling sayang,sameh nihi Kuki haot sayang kaon,kala hio lei kayo saling sayang. ³⁵Nihi sameh hio,kaluhan ulun sagar karasa bahwa kayo murid-muridKu,aye hio amun kayo saling sayang."Peringatan Yesus kepada Petrus³⁶Simon Petrus nane tekei Yesus,"Tuhan,gi awe kah Kayo sagar tulak?"Yesus nuing aye,"gi awe Kuki tulak,kayo bakoi kiuh nutah Kuki wayah iti,tapi narian kayo sagar nutah Kuki." ³⁷Petrus nane nihi Aye,"Tuhan,wuah inon Kuki bakoi kiuh nutah kayo wayah iti?kuki sagar nyarah nyawa ku demi Kayo!" ³⁸Yesus nuing,"kayo sagar nyarah nyawanu gi Kuki? nihi sabujur e Kuki mawara gi kayo,manu bakoi sagar nandru samete kayo nulak Kuki 3 kali."

Chapter 14

Yesus ngahibur murid-murid E ¹" adalah atei nu gelisah;harap lah nihi Allah,haraplah lei nihi Kuki. ²Ta lewu Amah Kuki naan ajoh uneng muneng;amun bakoi sameh hio,Kuki pasti haot ngantuh e nihi kayo gene Kuki tulak mat nyadia isa uneng gi kayo. ³Balalu,amun Kuki tulak balalu nyadia isa uneng gi kayo,Kuki sagar hawi waleng palus nunda kayo napot Kuki mat ta awe Kuki muneng,kayo lei muneng.⁴Balalu,kayo karasa lalan gi uneng Kuki tulak." ⁵Balalu,Tomas ngeau nihi Aye,"Tuhan,kami bakoi karasa gi awe Kayo tulak,kalawe kami karasa lalan hio?" ⁶Yesus ngeau nihi aye,"Kuki lah lalan,balalu sa wuah,balalu pamelum.bakoi naan erang kulun lei hawi napot Ambah,amun bakoi nangkah Kuki. ⁷Amun kayo haot kataru Kuki,kayo lei haot kataru Ambah Ku;mulai wayah iti,kayo haot kataru palus ngini Aye."⁸Filipus ngeau nihi Aye,"Tuhan,tutilah Ambah gi kami,balalu hio haot sukup gi kami." ⁹Yesus nuing Aye,"Filipus,haot kalawah iti Kuki hayak nihi kayo,balalu kayo masih mete kataru Kuki?hie ulun sa haot nginni Kuki,aye haot nginni Ambah,kalawe kayo tau ngeau,`tutui lah Ambah hio gi kami?`¹⁰Inonkah kayo bakoi harap bahwa Kuki ta huang Ambah balalu Ambah ta huang Kuki? paneran-paneran sa na eau Kuki gi kayo,Kuki bakoi ngeau tekei tenga Kuki kakareb,tapi Ambah sa muneng ta huang Kukilah sa ngagawi gawian E. ¹¹Harap lah nihi Kuki,bahwa Kuki ta huang Ambah balalu Ambah ta huang Kuki;atawa paling bakoi,harap bo gene gawian-gawian hio kakareb.¹²Nihi sabujur e,Kuki ngeau gi kayo,setiap ulun sa harap nihi Kuki,gawian-gawian sa na ulah Ku,aye lei sagar ngulah e;balalu gawian-gawian sa labih hante tekei kaluhan hio gene Kuki tulak nutah Ambah. ¹³Inon lei sa nalako kayo huang aran Ku,hio sagar na ulah Kuki mat Ambah na muliakan ta huang Anak. ¹⁴Amun kayo ngalako inon lei nihi Kuki huang aran Ku,Kuki sagar ngagawi e."Janji gene Roh Kudus¹⁵" Amun kayo sayang Kuki,kayo sagar nuu kaluhan perintah Ku. ¹⁶Kuki sagar ngalako nihi Ambah,balalu Aye sagar ngami gi kayo pangawat sa lain,mat Aye pahayak kaon salawah e, ¹⁷aye hio Roh sa wuah,sa bakoi kiuh na tarime dunia,gene dunia bakoi kakinni Aye atawa kataru Aye;tapi kayo kataru Aye gene Aye muneng hayak kayo nihi sagar naan huang kayo.¹⁸Kuki bakoi sagar nanan kayo sameh anule pahatu;Kuki sagar hawi napot kayo. ¹⁹Bakoi lawah lagi,dunia bakoi sagar kakinni Kuki lagi,tapi kayo sagar kakini Kuki;gene Kuki welum,kayo lei sagar welum. ²⁰Ta andrau hio,kayo sagar karasa bahwa Kuki ta huang Ambah Ku,balalu kayo ta huang Kuki,balalu Kuki ta huang kayo.²¹Hie lei sa negei perintah Ku balalu ngagawi e,aye sayang Kuki;balalu ulun sa sayang Kuki sagar na ahi ulah Ambah Ku,balalu Kukisagar sayang aye palus sagar nyantarang tenga Ku nihi aye." ²²Yudas sa bakoi Iskariot,ngeau nihi Aye,"Tuhan,kalawe kayo sagar nyantarang tenga Nu gi kami balalu bakoi gi dunia?"²³Yesus nuing balalu ngeau nihi aye,"amun erang kulun sayang Kuki,aye sagar nuu Firman Ku;balalu Ambah Ku ka ahi aye,balalu kami sagar hawi napot aye palus muneng pahayak aye. ²⁴Tapi,ulun sa bakoi sayang Kuki,bakoi nuu Firman Ku.balalu,Firman sa na rengei kayo bakoi tekei Kuki,tapi tekei Ambah sa mangutus Kuki.²⁵Kaluhan hal iti haot na wara Ku gi kayo salawah Kuki masih hayak kayo. ²⁶Tapi,pangawat hio,aye hio Roh Kudus,sa sagar na utus Ambah huang aran Ku,Aye sagar ngajar kaluhan hal gi kayo,balalu sagar nampa ingat kayo nihi kaluhan hal sa haot na wara Ku gi kayo. ²⁷Damai sejahtra na tanan Ku hayak kayo;damai sejahtra Ku na ami Ku gi kayo,bakoi sameh nihi sa naami dunia sa naami Kuki gi kayo.Ada ngaret atei nu gelisah atawa lei takut.²⁸Kayo haot ngarengei bahwa Kuki ngeau gi kayo,`Kuki sagar tulak,balalu Kuki sagar hawi lagi napot kayo.`amun kayo sayang Kuki,kayo sagar sanang gene Kuki tulak napot Ambah,gene Ambah labih hante tekei Kuki. ²⁹Kuki haot mawara wayah ina samete hal hio jari mat katika hal hio jari,kayo harap.³⁰Kuki bakoi sagar bapander labih ajoh lagi nihi kayo gene penguasa dunia iti rahat hawi.aye bakoi bakuasa dutik lei nihi Kuki. ³¹Tapi mat dunia karasa bahwa Kuki sayang Ambah,Kuki ngulah pas sameh sa Ambah perintah gi Kuki. Buan bo,ayu takam tulak tekei iti."

Chapter 15

Yesus aye lah pokok anggur ¹Yesus ngeau,"Kukilah pokok anggur sa sejati balalu Ambah Ku lah sa ngusaha e ²Setiap jangkeng tangar Kuki sa bakoi ba wua,na rasih E,mat jangkeng hio ba wua magin ajoh.³Kayo mula ha na barasih gene Firman sa haot na wara Ku gi kayo. ⁴Muneng bo ta huang Kuki balalu Kuki ta huang kayo.sameh nihi jangkeng bakoi kiuh ba wua tekei tenga e kakareb,kecuali aye muneng ta pokok anggur,kala hio lei kayo bakoi kiuh bawua,kecuali kayo muneng ta huang Kuki.⁵Kukilah pokok anggur balalu kayo lah jangkeng-jangkeng e.setiap ulun sa muneng ta huang Kuki,balalu Kuki ta huang aye,aye sagar bawua ajoh gene tapisah tekei Kuki,kayo bakoi kiuh ngulah inon-inon. ⁶Amun erang kulun bakoi muneng ta huang Kuki,aye sagar na umpe sameh jangkeng balalu jari meang;balalu ulun sagar ngumpul e balalu nawut e gi huang apui,balalu rakit. ⁷Amun kayo tatap muneng huang Kuki balalu pamaneran Ku muneng huang kayo,lako bo inon lei sa kanakakan kayo,balalu hio sagar na ami gi kayo.⁸Ambah Ku sagar na muliakan nihi hal iti,aye hio amun kayo bawua ajoh balalu nihi sameh hio,kayo lah murid-murid Ku."perintah Yesus mat saling sayang ⁹"sameh Ambah haot sayang Kuki,sameh hio lei Kuki haot sayang kayo;tatap bo muneng huang kasih Ku.¹⁰Amun kayo nuu kaluhan perintah Ku,kayo sagar muneng huang kasih Ku,sameh nihi Kuki haot nuu perintah Ambah balalu muneng huang kasih E. ¹¹Hal-hal iti Kuki ngeau gi kayo mat kasanang Ku naan ta huang kayo,hampe kasanang nu jari penu.¹²Iti lah perintah Ku: kayo harus saling sayang,sameh nihi Kuki haot sayang kayo. ¹³Bakoi naan kasih sa labih hante tekei kasih erang kulun sa ngami nyawa e gi sahabat-sahabat e.¹⁴Kayo lah sahabat-sahabat Ku amun kayo ngulah inon sa na parentah Ku gi kayo. ¹⁵Kuki bakoi lagi ngantuh kayo walah gene walah bakoi karasa inon sa na ulah tuan e.Tapi,Kuki ngantuh kayo sahabat gene kaluhan sa narengei Ku tekei Ambah,haot na wara Ku gi kayo.¹⁶Bakoi kayo sa midi Kuki,tapi Kuki lah sa haot midi balalu haot manetapkan kayo mat kayo tulak balalu ngahasil kan wua,balalu wua nu tatap balalu inon lei sa na lako kayo tekei Ambah huang aran Ku,Aye sagar ngami e gi kayo. ¹⁷Iti lah perintah Ku: kayo harus saling sayang!" Yesus nampa ingat here Murid E¹⁸"Amun dunia marikang kayo,kayo karasa bahwa dunia haot marikang Kuki samete marikang kayo. ¹⁹Amun kayo tekei dunia,tentu lei dunia sagar sayang ampun kesayangan e;tapi gene kayo bakoi tekei dunia,tapi Kuki haot midi kayo tekei dunia,gene hal hio lah dunia marikang kayo.²⁰ingat bo paneran sa haot na antuh Ku gi kayo:`erang kulun walah bakoi labih hante tekei tuan e,`amun here haot nampahanang Kuki,here lei sagar nampahanang kayo.amun here nuu Firman Ku,here lei sagar nuu paneran nu. ²¹Tapi,kaluhan e hio sagar na ulah here nadap kayo,ulah gene aran Ku.gene,here bakoi kataru Aye sa mangutus Kuki. ²²Amun Kuki bakoi hawi balalu mawara kaluhan e hio nihi here,here bakoi sagar naan dosa.Tapi wayah ina,here bakoi naan kiuh ngilah gi dosa here.²³Setiap ulun sa marikang nihi Kuki,aye lei marikang Ambah Ku. ²⁴Umpama e Kuki bakoi ngagawi ta helang here gawian-gawian sa bakoi piji na ulah ulun lain,here bakoi sagar naan dosa.Tapi wayah iti,here haot nginni tapi tatap marikang Kuki nihi Ambah Ku. ²⁵Tapi,Firman sa tatulis huang kitab Taurat here harus na tampa genep: `here marikang Kuki bakoi naan alasan.`²⁶Katika Pangawat hio hawi,sa sagar na utus Kuki gi kayo tekei Ambah,aye hio Roh sa wuah sa baasal tekei Ambah,Aye sagar basaksi gene Kuki. ²⁷Balalu kayo lei sagar basaksi gene kayo haot hayak Kuki nekei asal."

Chapter 16

¹" kaluhan iti haot nawara Ku gi kayo mat kayo bakoi ta gunsang. ²here sagar nulak kayo tekei Sinagoge.hampe,waktu e sagar hampe bahwa satiap ulun sa munu kayo sagar nangguh bahwa here rahat berbakti gi Allah.³Balalu,hal-hal hio sagar na ulah here gene here bakoi kataru Ambah atawa Kuki. ⁴Tapi,kaluhan hio haot na wara Kuki gi kayo mat amun waktu e hampe,kayo kaingat bahwa Kuki haot mawara e nihi kayo tangar mulai e gene Kuki masih hayak kayo. " gawian Roh Kudus⁵Tapi,wayah iti Kuki sagar tulak napot Aye sa mangutus Kuki,balalu bakoi erang kulun lei tekei kayo sa nane Kuki,`Gi awe kayo sagar tulak?` ⁶Tapi,gene Kuki haot mawara kaluhan iti nihi kayo,kahanang nampenu atei nu. ⁷Tapi,Kuki mawara sa wuah nihi kayo: labih maeh gi kayo amun Kuki tulak gene amun Kuki bakoi tulak,pangawat hio bakoi sagar hawi gi kayo;tapi amun Kuki tulak,Kkuki sagar mangutus E napot kayo.⁸Balalu,katika pangawat hio hawi,Aye sagar nampasadar dunia sagar dosa,sa wuah,balalu penghakiman; ⁹Hal dosa,gene here bakoi harap nihi Kuki; ¹⁰Hal sa wuah,gene Kuki tulak napot Ambah balalu kayo bakoi sagar kakinni Kuki lagi, ¹¹Balalu hal penghakiman,gene penguasa dunia iti haot na hakimi.¹²Masih ajoh hal sa kakan nawara Kuki nihi kayo,tapi kayo bakoi kiuh mananggung e wayah iti. ¹³Tapi,katika Aye,Roh sa wuah hio hawi,aye sagar mambimbing kayo gi huang kaluhan sa wuah.gene,Aye bakoi bapander entu aheng E kakareb,tapi kaluhan hal sa narengei E hio lah sa sagar na antuh E;balalu Aye sagar mawara hal-hal sa sagar jari. ¹⁴Aye sagar memuliakan Kuki gene Aye sagar narime sa na tarime Kuki,balalu sagar mawara e nihi kayo.¹⁵Kaluhan hal sa ampun Ambah aye lah ampun Kuki.ulah gene hio,Kuki ngeau bahwa Roh sa wuah sagar mawara nihi kayo inon sa na tarime E tekei Kuki". Kasusah jari kasanang. ¹⁶"Ekat tawelek lagi,balalu kayo bakoi sagar kakinni Kuki lagi;balalu hindra lagi,ekat tawelek bo,balalu kayo sagar nginni Kuki."¹⁷Papire murid Yesus bakatane,"inon maksud E Aye ngeau nihi takam,`ekat tawelek bo,balalu kayo bakoi sagar nginni Kuki lagi;balalu hindra lagi,ekat tawelek bo,balalu kayo sagar nginni Kuki?` balalu `gene Kuki sagar tulak napot Ambah?" ¹⁸Jari here nane,"inon sa na aheng nihi,`ekat tawelek bo`? takam bakoi karasa inon sa na pander E."¹⁹Yesus karasa bahwa murid-murid E kakan nane nihi Aye,maka e Aye ngeau nihi here,"inonkah kaon bakatane nihi sasamah kaon kakareb gene hal sa naaheng Kuki waktu Kuki ngeau,`ekat tawelek bo balalu kayo bakoi sagar kakinni Kuki lagi;balalu hindra lagi,ekat tawelek bo,balalu kayo sagar nginni Kuki`? ²⁰Nihi sa bujur e,Kuki ngeau nihi kayo,kayo sagar nangis nungur,tapi dunia sagar basanang;kayo sagar mahanang atei,tapi hanang atei nu sagar ba ubah jari kasanang. ²¹Katika erang kulun wawei nganak,aye rara gene waktu e nganak hampe;tapi udi anak e lahir,aye koi kingat ka rara e sa weat gene kasanang bahwa erang kulun marunsia haot lahir gi dunia.²²Sameh hio kayo lei nginam ka rara wayah iti,tapi Kuki sagar manalu kayo lagi balalu atei nu sagar sanang,balalu bakoi naan erang kulun lei sa sagar ngalap kasanang nu tekei kayo. ²³Ta andrau hio,kayo bakoi sagar nane inon lei nihi Kuki.nihi sa bujur e,Kuki mawara gi kayo,inon lei sa nalako kayo napot Ambah Ku huang aran Ku,Aye sagar ngami e gi kayo. ²⁴Hampe wayah iti,kayo mete piji lako inon lei huang aran Kuki.Lako bo, mat kayo narime e mat kasanang kayo jari penu." Kamanang entu Dunia²⁵Kuki haot mawara hal-hal iti napot kayo nihi perumpamaan;waktu e sagar hampe katika Kuki bakoi lagi bapander nihi Kayo nihi perumpamaan,tapi sagar bapander nihi kayo wawitu hal Ambah²⁶Ta andrau hio,kayo sagar ngalako huang aran Ku,balalu Kuki bakoi ngeau nihi kayo bahwa Kuki ngadoakan e napot Ambah Ku gi kayo. ²⁷Gene,Amah kakareb sayang nihi kayo gene kayo haot sayang Kuki balalu harap bahwa Kuki hawi tekei Ambah. ²⁸Kuki ba asal tekei Ambah balalu haot hawi gi dunia;wayah iti,Kuki sagar nanan dunia balalu waleng napot Ambah."²⁹Murid-murid E ngeau,"nah,wayah iti Kayo bapander wawitu balalu bakoi makai perumpamaan lagi. ³⁰wayah iti,kami karasa bahwa Kayo karasa kaluhan hal balalu bakoi perlu erang kulun nane nihi Kayo.gene hio,kami harap bahwa Kayo hawi tekei Allah." ³¹Yesus nuing here,"harap kah kayo wayah ina?³²Ini bo! saat e sagar hawi,bahkan haot hawi napot kayo mat na tampisah,masing-masing mudi gi uneng asal e kakareb balalu sagar nanan Kuki kakareb.tapi,Kuki bakoi kakareb gene Ambah pahayak Kuki. ³³Kaluhan iti nawara Kuki gi kayo mat ta huang Kuki,kayo naan damai sejahtera.Ta dunia kayo sagar rara,tapi na tampa mape bo atei nu!Kuki haot nyantalau dunia!"

Chapter 17

Yesus Berdoa mat gi murid-murid E ¹Hio lah paneran-paneran Yesus,udi nangut gi langit balalu ngeau,"Ambah,waktu e haot hampe,muliakanlah Anak Nu mat anakNu lei kiuh memuliakan Kayo. ²sameh nihi Kayo haot ngami Aye kuasa entu kaluhan murunsia,mat gi kaluhan sa na ami Kayo gi Aye,Aye kiuh ngami welum kekal.³Iti lah welum kekal hio,aye hio bahwa here kataru Kayo,ekat isa-isa e Allah sa bujur,balalu kataru Kristus Yesus sa haot na utus Kayo. ⁴Kuki haot memuliakan Kayo ta bumi nihi nyanyari gawian sa na ami Kayo gi Kuki mat na gawi. ⁵Balalu wayah iti,ui Ambah,muliakanlah Kuki hayak Kayo nihi kemuliaan sa naan ta Kuki hayak Kayo samete dunia naan.⁶Kuki haot nyantarang aran Ku nihi ulun-ulun sa naami Kayo gi Kuki tekei dunia iti.Here hio ampun Kayo balalu Kayo haot nagmi here gi Kuki,balalu here lei haot nuu Firman Nu. ⁷Wayah iti,here karasa bahwa kaluhan sa naami Kayo gi Kuki baasal tekei Kayo. ⁸Gene,Kuki haot ngami gi here Firman sa naami Kayo gi Kuki,balalu here haot narime e nihi bujur-bujur karasa bahwa Kuki baasal tekei Kayo,balalu here harap bahwa Kayo lah sa mangutus Kuki.⁹Kuki berdoa mat gi here,Kuki bakoi berdoa gi dunia,tapi mat gi here sa haot naami Kayo napot Kuki;gene here aye lah ampun Kayo. ¹⁰Kaluhan sa ampun Kuki aye lei ampun Kayo,balalu kaluhan sa ampun Kayo aye lah ampun Kuki;balalu Kuki haot na muliakan ta huang kaluhan hio. ¹¹Kuki bakoi lagi ta dunia iti,tapi here masih naan ta dunia iti,balalu Kuki hawi napot Kayo.Ambah sa Kudus,jaga lah here huang aran Nu,ngaran sa haot naami Kayo gi Kuki,hampe here jari isa sameh takam.¹²Salawah Kuki hayak here,Kuki haot nyaga here huang aran Nu sa haot naami Kayo gi Kuki.Kuki haot nyaga here balalu bakoi naan erang kulun lei sa jawoh kecuali sa nakia kapateian,mat Kitab Suci nagenapi. ¹³Tapi wayah iti,Kuki sagar hawi napot Kayo;balalu kaluhan ina naantuh Kuki nihi dunia iti mat here naan kiuh kasanang Ku sa na tampenu ta huang tenga here. ¹⁴Kuki haot ngami Firman Nu gi here,balalu dunia marikang here gene here bakoi baasal tekei dunia,sameh nihi Kuki bakoi baasal tekei dunia iti.¹⁵Kuki bakoi ngalako mat Kayo ngalap here tekei dunia,tapi mat melindungi here tekei sa jahat. ¹⁶here bakoi baasal tekei dunia. ¹⁷Na barasih lei here huang sa wuah;Fiman Nu aye lah wuah.¹⁸Sameh Kayo haot mangutus Kuki gi huang dunia,sameh hio lei Kuki mangutus here gi huang dunia. ¹⁹Mat gi here,Kuki namparasih tenga Ku mat here lei na barasih huang sa wuah.²⁰Kuki bakoi ekat berdoa mat gi here,tapi lei mat gi ulun-ulun sa percaya nihi Kuki nangkah pa waraan here, ²¹Mat here kaluhan jari isa,sameh nihi Kayo;mat here lei jari isa tangar huang takam hampe dunia harap Kayo lah sa haot mangutus Kuki.²²Kemuliaan sa haot na ami Kayo napot Kuki,haot naami Kuki gi here mat here jari isa,sameh ngalut Kayo nihi Kuki aye hio jari isa. ²³Kuki tangar huang here balalu Kayo naan ta huang Kuki,mat here jari isa sa penu e.nihi sameh hio,dunia sagar karasa bahwa Kayo lah sa mangutus Kuki,balalu bahwa Kayo ma ahi here,sameh ngalut Kayo ma ahi Kuki.²⁴Ui Ambah,Kuki kakan mat here,sa haot naami Kayo gi Kuki,naan lei hayak Kuki ta awe lei Kuki muneng,mat here nginni kemuliaan Ku, sa haot na ami Kayo gi Kuki,gene Kayo maahi Kuki samete dunia mulai naan.²⁵Ui Ambah sa adil,biar bo dunia bakoi kataru Kayo,tapi Kuki kataru Kayo;balalu here karasa bahwa Kayo lah sa mangutus Kuki. ²⁶Kuki haot mawara ngaran Kayo nihi here balalu sagar mawarawa e tarus mat kaahi sa nihi e Kayo ka ahi Kuki naan ta huang here,balalu Kuki naan ta huang here."

Chapter 18

Yesus na japut ¹Udi Yesus mawara hal-hal iti,Aye tulak nihi murid-murid E gi sabarang hungei Kidron,uneng naan isa taman balalu Yesus suluk gi huang e nihi murid-murid E. ²Yudas,isa tekei murid sa menghianati Yesus,karasa lei taman hio gene Yesus gaha bakumpul nihi murid-murid E ta aro. ³Yudas,udi narime papire pasukan nihi walah-walah tekei imam-imam kepala nihi ulun-ulun Farisi,hawi gi taman hio nihi nunda lampu,obor,nihi senjata.⁴Yesus sa karasa kaluhan hal sa sagar jari nihi Aye,maju gi muka balalu nane tekei here,"hie lah sa nalupui kaon?" ⁵Here nuing,"Yesus tekei Nazaret."Yesus ngeau nihi here,"Kuki lah Yesus."balalu Yudas lei,sa menghianati Aye,mindri nihi here.⁶Katika Yesus ngeau,"Kuki lah Yesus,"ulun-ulun hio mundur balalu tumang gi tane. ⁷Udi hio,Yesus nane lagi nihi here,"hie lah sa nalupui kaon?"here nuing,"Yesus tekei Nazaret."⁸Yesus nuing,"haot na antuh Kuki nihi Kayo,Kuki lah Yesus.jari amun kayo nupui Kuki,elah e bo murid-murid Kuki ti tulak." ⁹hal iti jari mat genep lah paneran sa haot na antuh Yesus: "tekei kaluhan sa na ami Kayo gi Kuki,Kuki bakoi ka jawoh isa lei."¹⁰Simon Petrus,sa nunda isa pisau,nampalua pisau e balalu nampek e gi pelayan imam Besar,hampe netek silu kawan pelayan hio;aran imam Besar hio malkhus. ¹¹Maka, Yesus ngeau nihi Petrus,"tampasuluk pisau hio gi huang kumpang e! cawan sa haot na ami Ambah gi Kuki,bakoi lah Kuki harus ngoot e?"Yesus na tunda gi hadapan Hanas¹²Udi hio,here prajurit Romawi nihi perwira-perwira e palus here pelayan ulun Yahudi nyaput Yesus palus nuruk Aye, ¹³balalu labih dahulu nunda Yesus gi Hanas,umpu Kayafas,sa aye hio Imam Besar tangar taun hio. ¹⁴Balalu, Kayafas lah sa manasehat ulun-ulun Yahudi bahwa aye hio baguna amun erang kulun matei demi rakyat. Petrus bakoi mengakui Yesus¹⁵Simon Perus nihi erang kulun murid lain e nutah Yesus.murid sa lain hio na kataru ulah Imam Besar balalu aye suluk hayak Yesus gi huang halaman lewu Imam Besar. ¹⁶Tapi,Perus mindri ta luar,ta riet pintu.udi hio,murid sa lain hio,sa kataru nihi Imam Besar,waleng balua balalu bapander nihi wawei sa nyaga pintu,balalu nunda Petrus suluk.¹⁷Balalu,wawei sa nyaga pintu hio nane nihi Petrus,"bakoi lah kayo lei isa tekei murid lun hio?"Petrus nuing,"bakoi!" ¹⁸Udi nyamelum apui,here pelayan nihi perwira mindri ta aro gene wayah hio andrau marisak,balalu here nyanaing tenga rieet apui.Petrus lei hayak here,mindri nyanaing tenga e lei.Imam Besar nane nihi Yesus¹⁹Udi hio,Imam Besar nane nihi Yesusgene murid-murid E balalu gene ajaran E. ²⁰Yesus nuing aye,"Kuki haot bapander terus terang nihi dunia.Kuki tarus ngajar ta Sinagoge-sinagoge nihi Bait Allah,uneng kaluhan ulun Yahudi bakumpul.Kuki bakoi piji bapander benyem-benyem. ²¹wuah inon kayo nane tekei Kuki?tane bo nihi here sa haot ngarengei inon sa naantuh gi nihi here;here karasa inon sa haot na antuh Ku."²²Katika Yesus ngeau sameh hio,erang kulun penjaga sa mindri ta hio nampar rai E balalu ngeau,"sameh hio lah cara Nu nuing Imam Besar?" ²³Yesus nuing aye,"amun Kuki ngeau isa bo sa hala,tuti bo kahala e;tapi amun sa na antuh Kuki wuah,wuah inon kayo nampar Kuki?" ²⁴Blalau,Hanas ngirim Yesus nelang na huruk napot Imam Besar Kayafas.Petrus waleng bakoi mangaku Yesus²⁵Rahat hio,Simon Petrus masih mindri nihi nyanaing tenga e.balalu here nane nihi aye,"bakoi lah kayo lei isa tekei murid ulun hio?"Perus koi mangaku e balalu nuing,"bakoi." ²⁶isa tekei pelayan Imam Besar,sa aye hio babuhan tekei ulun sa silu e na tetek Petrus,ngeau,"bakoi lah kuki ngini kayo hayak Aye ta taman hio?" ²⁷hindra lagi Petrus bakoi mangaku e,balalu ta wayah hio lei,manu nandru. Yesus na tunda nadap Pilatus²⁸Udi hio, here nunda Yesus tekei uneng Kayafas gi gedung pengadilan mat here menajiskan tenga e,balalu iyuh kuman Paskah. ²⁹Maka,Pilatus balua nalu here palus nane,"inon kah tuduhan nu nadap ulun iti?" ³⁰Here nuing balalu ngeau nihi aye,"amun ulun iti bakoi ulun jahat,kami tentu bakoi nunda E napot kayo."³¹Pilatus ngeau nihi here,"tunda bo Aye balalu hakimi bo nutah hukum nu."ulun-ulun Yahudi hio nuing,"aye hio bakoi susuk hukum gi kami mat nukum matei erang kulun." ³²iti jari mat nampa genep paneran Yesus,sa nutui nihi pampatei sameh awe Aye matei.³³Maka,Pilatus suluk waleng gi huang gedung pengadilan balalu nerau Yesus,palus nane nihi Aye,"inon kah Kayo Raja ulun Yahudi?" ³⁴Yesus nuing,"inonkah tanean hio tekei tenga nu kakareb,atawa naan ulun lain sa mawara gene Kuki?" ³⁵Pilatus ngeau,"inon kah kuki erang kulun Yahudi?Bangsa nihi imam-imam kepala nu kakareb manyarah Kayo napot kuki.inon sa haot na ulah Kayo?"³⁶Yesus ngeau,"Kerajaan Kuki bakoi tekei dunia iti. amun Kerajaan Ku tekei dunia iti,pelayan-pelayan Ku pasti sagar nawan mat Kuki bakoi nasarah napot ulun-ulun Yahudi.tapi Kerajaan Ku bakoi tekei dunia iti." ³⁷Pilatus ngeau,"jari Kayo erang kulun Raja?" Yesus nuing,"Kayo lah sa ngeau bahwa Kuki aye lah Raja.mat ina lah Kuki lahir,balalu mat ina lah Kuki hawi gi dunia,aye hio mat bersaksi gene sa wuah.setiap ulun sa basasal tekei sa wuah sagar ngarengei lengan Ku."³⁸Pilatus ngeau nihi Aye,"inon kah sa wuah hio?"balalu,udi ngeau sameh hio,Pilatus balua lagi nalu ulun-ulun Yahudi,palus ngeau nihi here,"kuki bakoi kahalu kahala inon lei ta Aye. ³⁹Tapi kayo naan kebiasaan bahwa kuki harus nyanapas erang kulun tahanan tangar andrau Paskah.jari,inonkah kayo kakan mat kuki nyanapas`Raja ulun Yahudi iti?" ⁴⁰Here nuing lagi nihi kamiak,"ada nyanapas ulun iti,tapi Barabas!"Barabas aye hio erang kulun parampok.

Chapter 19

¹Pilatus ngalap Yesus balalu nuyu mat Yesus na ompak. ²Here prajurit mapuru isa mahkota tekei jangkeng-jangkeng barunrui balalu ngopet e tangar ulu Yesus,balalu here makaian Aye nihi jubah ungu. ³here maju ngariet Yesus nelang ngeau,"Tabe,ui Raja ulun Yahudi!"balalu,here nampar rai E.⁴Pilatus balua lagi balalu ngeau nihi here,"inni lah!kuki nunda Yesus balua napot kaon mat kaon karasa bahwa kuki bakoi kahalu kahala inon lei ta Aye," ⁵Balalu,Yesus balua nelang makai mahkota runrui nihi jubah ungu.Pilatusngeau nihi here,"inni lah Aye!" ⁶katika imam-imam kepala kakinni Yesus,here kamiak,"salib kan Aye,salib kan Aye!"tapi,Pilatus ngeau nihi here,"tunda bo Aye balalu salib bo kakareb gene kuki bakoi kahalu kasala inon lei tangar Aye."⁷Ulun-ulun Yahudi hio nuing Pilatus,"kami naan hukum,balalu manurut hukum hio,Aye harus matei gene Aye nginam tenga E hio Anak Allah." ⁸Katika Pilatus ngarengei paneran hio,aye magin takut ⁹balalu suluk waleng gi huang gedung pengadilan,balalu nane nihi Yesus,"tekei awe kah asal Nu?"tapi Yesus bakoi nuing e.¹⁰Pilatus ngeau nihi Aye,"Kayo bakoi hakun bapander nihi kuki?inonkah Kayo bakoi karasa kuki naan kuasa mat ngabebaskan Kayo nihi naan kuasa mat nyalibkan Kayo?" ¹¹Yesus nuing,"kayo bakoi naan kuasa inon lei nihi tenga Kuki,kecuali kuasa hio na ami napot kayo tekei entu.hio lah gene e,ulun sa manyarah Kuki napot kayo labih hante dosa e."¹²Udi ngarengei hal hio,Pilatus ba usaha ngabebas Yesus,tapi ulun-ulun Yahudi kamiak,"amun kayo ngabebas uln iti,kayo bakoi lah sahabat Kaisar;satiap ulun sa nginam tenga e raja arti e nawan Kaisar." ¹³katika Pilatus ngarengei paneran hio,aye nunda Yesus balua,balalu maharung tangar kursi pengadlan,tangar isa uneng sa bangaran Litostrotos,tapi huang bahasa Ibrani na antuh Gabata.¹⁴Andrau hio aye hio persiapan mat Paskah,wayah hio sekitar jam ka enem.Pilatus ngeau nihi ulun-ulun Yahudi,"iti lah Rajanu!" ¹⁵Maka,here kamiak,"wunu bo Aye!wunu bo Aye!salib bo Aye!" Pilatus ngeau nihi here,"harus kah kuki nyalib kan Raja nu?"imam-imam kepala nuing,"kami bakoi naan Raja selain Kaisar!" ¹⁶Pangalis e,Pilatus manyarah Yesus nihi here mat na salibkan. Yesus na salibkan¹⁷Yesus balua nihi nunda salib E kakareb napot uneng sa bangaran "uneng tengkorak,"sa huang bahasa Ibrani na antuh Golgota" ¹⁸Tangar aro here menyalibkan Yesus hayak nihi rueh kulun lain,sa nasalibkan yangar tuhi kawan nihi kawi Yesus,balalu Yesus tangar penah.¹⁹Pilatus manulis lei isa tulisan balalu ngandak e tangar entu kayu salib,tulisan hio ba lengan,"YESUS ULUN NAZARET,RAJA ULUN YAHUDI." ²⁰Ajoh ulun Yahudi mambaca tulisan hio gene uneng Yesus nasalibkan hio naan tangar riet kota,balalu tulisan hio natulis huang bahasa Ibrani,Latin,nihi Yahudi.²¹Balalu,imam-imam kepala ulun Yahudi ngeau nihi Pilatus,"ada nulis,`Raja ulun Yahudi,`tapi tulis bo,ulun iti ngeau,`Kuki lah Raja ulun Yahudi." ²²Pilatus nuing,"inon sa haot na tulis kuki,sagar tatap tatulis!"²³Here prajurit,katika here haot nyalib Yesus,ngalap pakaian E balalu mambagi e jari epat,isa bagian mat gi masing-masing prajurit,lei jubah E; jubah hio bakoi naan kelim e,ekat na tenun tekei kapit bakoi na jahit. ²⁴here prajurit hio bapander sameh here,"ada bo takam minsit e,tapi ngumpe undi e mat mamutus e hie sa sagar kiuh e."hal iti jari mat genep lah sa tatulis huang Kitab Suci:"here mambagi-bagi pakaian Ku tangar sameh here balalu mat jubah Ku,here nawut undi."Maz. 22 : 18 Sameh hio lah here prajurit ngulah kaluhan hal hio.²⁵ta helang hio,ine Yesus,pulaksanai wawei ine Yesus,Maria harau Klopas,nihi Maria Magdalena,mindri riet salib E. ²⁶Katika Yesus nginni ine E nihi murid sa na sayang E mindri tangar aro,Aye ngeau nihi ine E,"wawei,inni bo,iti anaknu!" ²⁷Balalu,Yesus ngeau nihi murid sa nasayang E hio,"iti lah ine nu!"mulai waktu hio,murid hio narime ine Yesus muneng ta lewu e.Kapateian Yesus²⁸Udi hio,Yesus,sa karasa bahwa kaluhan e haot ta gawi,mat nampa genep Kitab Suci,Aye ngeau,"Kuki kalalah!" ²⁹Tangar hio naan isa kusi penu anggur maasem.gene hio,here nyusuk wunge karang sa haot na solop gi huang anggur maasem tangar isa watang hisop balalu nyurung e gi wawa Yesus. ³⁰Udi nyesep anggur maasem hio,Yesus ngeau,"haot galis jari."udi hio,Aye nyuntup ulu E balalu nyarah nyawa E.³¹Gene andrau hio aye lah andrau persiapan,balalu mat bangkai-bangkai hio bakoi tatap muneng ta kayu salib ta andrau Sabat,gene sabat aye hio andrau hante,ulun-ulun Yahudi lako nihi Pilatus mat pee ulun-ulun sa nasalib hio na pepet balalu bangkai-bangkai e na tampinau tekei salib. ³²Balalu, here prajurit hawi palus mepet pee ulun sa pangadahulue balalu sa lain e,sa na salib hayak Yesus. ³³Tapi,katika here hampe gi Yesus balalu nginni bahwa Aye haot matei,here bakoi nyantepu pee E.³⁴Tapi,isa tekei prajurit hio nyusuk doha e gi wawa atei Yesus,balalu waktu hio,ira leleh balua. ³⁵Ulun sa kakainni peristiwa hio lah sa ngami kesaksian iti,balalu kesaksian e bujur nihi aye karasa amun aye mawara sa bujur e,mat kayo harap lei.³⁶Gene,kaluhan iti jari mat genep lah sa haot tatulis huang Kitab Suci: "bakoi isa lei tekei tulang E sa nasantepu." ³⁷Balalu lei,huang bagian lain Kitab Suci ngeau,"here sagar nginni Aye sa haot na suduk." Yesus na ogang³⁸Udi kaluhan hio,Yusuf tekei Arimatea,sa lei murid Yesus tapi nihi masiok-masiok gene takut nihi ulun-ulun Yahudi,lako nihi Pilatus mat aye na huyu ngalap bangkai Yesus;balalu Pilatus ngalewa e.Jari,Yusuf tekei Arimatea hawi balalu ngalap bangkai Yesus. ³⁹Nikodemus,ulun sa sadi nalu Yesus ta andrau kamalem,hawi lei nihi nundsa campuran ilau mur nihi gaharu,sa weat e sekitar dime pulu kati.⁴⁰Blalau,here ngalap bangkai Yesus palus mungkus e nihi kain linen sa na ami rarampah,sameh adat penguburan ulun Yahudi. ⁴¹Tangar riet uneng Yesus na salib kan,naan isa taman balalu ta huang taman hio naan isa kuburan sa bio sa bakoi isa lei bangkai piji na andak ta aro. ⁴²Gene andrau hio aye lah andrau persiapan mat gi ulun Yahudi,balalu uneng ogang hio bakoi lawit,here ngandak bangkai Yesus ta aro.

Chapter 20

Kabar hal Kebangkitan Yesus ¹Ta andrau ka isa minggu hio,Maria Magdalena tulak gi ogang Yesus kiat subuh tuu,katika andrau masih mieng,balalu here kakinni watu panutup ogang hio haot ta geser tekei ogang hio. ²Balalu,aye malempat palus nalu Simon Petrus nihi murid sa nasayang Yesus,balalu ngeau nihi here,"here haot ngalap Tuhan tekei ogang,balalu kami bakoi karasa ta awe herengandak E."³Balalu,Petrus nihi murid sa lain hio tulak gi ogang. ⁴kararueh e hayak nempat,tapi murid sa lain hio nempat diwi hinang tekei Petrus balalu aye hampe ba da hulu gi ogang. ⁵Aye nganining palus nginni gi huang,balalu kakinni kain linen pa mungkus bangkai Yesus baloyok ta aro,tapi aye bakoi suluk gi huang.⁶Udi hio,Simon Petrus hawi,nutah aye,balalu suluk gi huang ogang palus nginni kain linen pa mungkus baloyok ta aro. ⁷Balalu,kain panutup rai sa na huruk ta ulu Yesus bakoi baloyok hayak kain pamungkus huni,tapi haot ta puntal tangar uneng sa lain.⁸Udi hio,murid sa lain huni,sa dahulu hampe gi ogang,suluk lei.aye kakinni balalu harap. ⁹Gene,sa mete kajadian hio,here mete paham Kitab Suci,bahwa Yesus harus buan waleng tekei pampatei. Yesus nyantarang areb E nihi Maria Magdalena ¹⁰Jari,karueh murid hio mudi gi lewu.¹¹Tapi,Maria mindri ta wading ogang balalu nangis.nelang nangis,aye nginni gi huang ogang hio, ¹²Balalu aye kakinni rueh kulun Malaikat ba lama mahilak rahat maharung ta uneng bangkai Yesus na tampakading sa mete e.isa maharung tangar tuhi ulu balalu isa e tangar tuhi pee. ¹³Kararueh Malaikat hio nane nihi Maria,"Wawei wuah inon kayo nangis?"Maria nuing Malaikat hio,"here haot ngalap bangkai Tuhan kuki balalu kuki bakoi karasa ta awe here ngandak Aye."¹⁴Udi ngantuh sameh hio,Maria ngulik gi wading lutuk balalu kakinni Yesus mindri tangar hio,tapi bakoi karasa amun hio lah Yesus. ¹⁵Yesus nane nihi aye,"wawei,wuah inon kayo nangis?hie lah sa nalupui kayo?"gene nanguh Aye hio sa ngajaga taman,Maria ngeau nihi Aye,"Tuan,amun Tuan haot nampindah E,wara gi kuki ta awe Tuan haot ngandak E,balalu kuki sagar ngalap E."¹⁶Yesus ngeau nihi aye,"Maria,"Maria lei bawaleng palus ngeau nihi Aye huang bahasa Ibrani,"Rabuni,"sa arti e "guru." ¹⁷Yesus ngeau nihi aye,"ada bo kayo negei Kuki gene Kuki mete tulak napot Ambah.tapi,tulak bo gi pulaksanai-pulaksanai Ku palus eau napot here,`Kuki sagar tulak nutah Ambah Ku nihi Ambah nu,napot Allah Ku nihi Allah nu." ¹⁸Maria Magdalena tulak palus mawara gi murid-murid,"kuki haot kakinni Tuhan," balalu Yesus lah sa haot ngantuh hal-hal iti napot aye."Yesus nyantarang areb E napot murid-murid E¹⁹waktu andrau haot kamalem,aye hio andrau ka isa huang minggu hio,balalu wanawang-wanawang uneng here murid bakumpulna tutup gene here takut nihi ulun Yahudi,Yesus hawi balalu mindri tangar penah here nelang ngeau,"damai sejahtra bagi kaon!" ²⁰Udi ngantuh sameh hio,Yesus nyantarang tangan nihi wawaatei E napot here.here murid sanang tuu katika here kakinni Tuhan.²¹Udi hio,Yesus ngeau nihi here lagi,"Damai sejahtra napot kaon.sameh nihi Ambah mangutus Kuki,sameh hio lei wayah iti Kuki mangutus kayo." ²²balalu udi Aye ngantuh sameh hio,Yesus nyiwui here balalu ngeau,"tarime lah Roh Kudus! ²³Amun kayo ngampuni dosa erang kulun,maka dosa ulun hio na ampuni.Amun naan ulun dosa-dosa e bakoi na ampuni,maka dosa here bakoi naampuni."Yesus nyantarang Areb E napot Tomas²⁴Tomas,isa tekei ka dua belas murid,sa na antuh Didimus,bakoi naan hayak here waktu Yesus hawi. ²⁵Balalu,murid-murid sa lain mawara gi aye,"kami haot kakinni Tuhan."tapi Tomas ngeau nihi here,"kecuali kuki nginni bakas paku tangar tangan E balalu nampasuk kingking kuki gi huang bakas paku hio,balalu nampasuk tangan kuki gi huang wawa atei E,kuki bakoi sagar harap."²⁶Walu andrau udi hio,murid-murid waleng bakumpul tangar lewu hio,balalu Tomas naan hayak here.biar bo wawanawang tatutup,Yesus hawi balalu mindri tangar penah-penah here,balalu ngeau,"damai sejahtra gi kayo!" ²⁷Udi hio,Aye ngeau nihi Tomas,"sansolor bo kingking nu ta iti balalu andak bo tangar wawa atei Ku.ada bakoi harap,tapi harap bo!"²⁸Tomas nuing Yesus,"oi,Tuhan ku palus Allah ku!" ²⁹Yesus ngeau nihi aye,"inon kah kayo wayah iti harap gene kayo haot nginni Kuki?na berkati lah here sa bakoi ngini,tapi harap," Tujuan Yohanes nulis Kitab ina³⁰Masih ajoh tanda ajaib lain sa na ulah Yesus tangar hadapan murid-murid E,sa bakoi tatulis huang Kitab iti. ³¹Tapi,kaluhan iti na tulis mat kayo harap bahwa Yesus aye hio Kristus,Anak Allah,balalu mat nangkah kaharap nu hio,kayo kakiuh welum huang aran E.

Chapter 21

Yesus nyantarang Areb mat gi pitu murid E ¹Udi hio,Yesus nyantarang tenga lagi mat gi murid-murid E tangar riet danau Tiberias.Aye nyantarang tenga E nihi cara sameh ina: ²Simon Petrus,Tomas sa naantuh Didimus,Natanael tekei Kana ta Galilea,anak-anak Zebedeus,balalu rueh kulun sa lain rahat bakumpul. ³Simon Petrus ngeau nihi here,"Kuki sagar tulak nyaput kenah."Here ngeau nihi Aye,"kami sagar tulak nihi Kayo."here kaluhan tulak balua balalu nyungkat gi jukung,tapi malem hio,here bakoi nyaput inon-inon.⁴Katika riet subuh,Yesus mindri tangar pantai,tapi murid-murid bakoi karasa bahwa hio lah Yesus. ⁵Aye ngeau nihi here,nakia-nakia,inon kah kayo naan kenah?"here nuing,"bakoi" ⁶Aye ngeau nihi here,"timbai bo lunta nu gi tuhi kawan jukung,balalu kayo sagar kiuh."balalu,here nimbai lunta,tapi bakoi kiuh ngenat e gi huang jukung gene ajoh kenah e.⁷Ulah gene hio,murid sa na sayang Yesus ngeau gi Petrus,"hio Tuhan!"katika Simon Petrus ngarengei bahwa hio Tuhan,aye nyuang lamma e gene aye bakoi ba lamma waktu bagawi,balalu mitun gi huang danau. ⁸murid-murid sa lain hawi nihi jukung balalu nyujut lunta sa penu nihi kenah hio.gene,here bakoi lawi tekei pampang, jarak e tanguhan 200 hasta. ⁹katika here hampe gi pampang,here kakinni waye apui nihi kenah sa na andak ta entu e balalu roti lei.¹⁰Yesus ngeau,"tunda papire kikui kenah sa bio bo na japut kayo." ¹¹Simon Petrus sungakt gi jukung balalu nyujut lunta sa penu nihi kenah hante hio gi pampang, jumlah e 153 kikui.biar kenah ajoh sameh hio,lunta e bakoi jabas.¹²Yesus ngeau nihi here,"ayu palus kuman bo."bakoi mangisa tekei murid-murid hio heei nane nihi Aye," hie lah Kayo?"gene here karasa bahwa Aye hio Tuhan. ¹³Yesus hawi balalu ngalap roti palus ngami e gi here. sameh hio lei na ulah Yesus nihi kenah hio. ¹⁴itilah katelu kali e Yesus nyantarang tenga napot here murid E udi Aye buang tekei helang ulun matei." Yesus ngalako Petrus menggembalakan Domba-domba E.¹⁵Udi here galis kuman,Yesus ngeau nihi Simon Petrus,"Simon,anak Yohanes,inonkah kayo labih sayang nihi Kuki tekei kaluhan e iti?"Petrus nuing,"bujur Tuhan,Kayo karasa bahwa kuki sayang Kayo."udi hio,Yesus ngeau nihi aye,"gembalakan bo domba-domba Ku!" ¹⁶Yesus ngeau lagi mat karueh kali e nihi aye,"Simon,anak Yohanes,inon kah kayo sayang Kuki?"Petrus nuing,"bujur Tuhan,Kayo karasa bahwa kuki sayang Kayo."Yesus ngeau nihi aye,"gembalakan bo domba-domba Ku!"¹⁷Yesus ngeau nihi aye ma katelu kali e,"Simon anak Yohanes,inon kah kayo sayang Kuki?"atei Petrus jari mahanang gene Yesus nane mat katelu kali e,"inonkah kayo sayang Kuki?balalu,Petrus ngeau nihi Aye,"Tuhan,Kayo karasa kaluhan e.Kayo karasa bahwa Kuki sayang Kayo!"Yesus ngeau nihi aye,"gembalakan bo domba-domba Ku! ¹⁸Kuki ngeau sa bujur e napot kayo,waktu kayo iya,kayo kakareb sa nuruk pinggang nu balalu takia gi awe bo kayo kakan;tapi waktu kayo jari matueh,kayo sagar ngansang tangannu balalu ulun lain sa nuruk pinggang nu,palus nunda kayo gi uneng sa bakoi na aheng kayo!".¹⁹Yesus ngantuh hal iti mat nyantarang nihi pampatei sameh awe Petrus sagar memuliakan Allah.balalu udi mawara hal hio,Aye ngeau nihi Petrus,"umma bo Kuki!"inon sa sagar jari nihi murid sa nasayang tuu Yesus ?²⁰Petrus ngulik balalu kakinni murid sa na sayang tuu ulah Yesus rahat nutah here.Aye hio murid sa maharung riet dada Yesus ta perjamuan kamalem palus nane,"Tuhan,hie kah ulun sa sagar menghianati Kayo hio?" ²¹Katika nginni aye,Petrus nane nihi Yesus,"Tuhan,kalawe nihi Aye?"²²Yesus nuing,"umpama Kuki kakan aye tatap welum hampe Kuki hawi waleng,inon urusan nu?kayo tutah bo Kuki!" ²³Balalu,panderan Yesus iti tersebar tangar helang pulaksanai-pulaksanai hio bahwa murid hio bakoi sagar matei,padahal Yesus bakoi ngantuh gi aye bahwa aye bakoi sagar matei,tapi ekat ngeau,"umpama Kuki kakan aye tatap welum hampe Kuki hawi waleng,inon urusan nu?"²⁴Aye lah murid sa bersaksi gene kaluhan hal iti,balalu haot manulis kaluhan iti,balalu takam karasa bahwa kesaksian e hio bujur. ²⁵masih naanajoh hal lain lagi sa haot na ulah Yesus,sa amun natuliskan isa ma ngisa,kuki nginam kaluhan dunia iti lei bakoi sagar sukup mat kaluhan kitab sa harus na tulis hio.[[ayt.co/Yoh]]

Acts

Chapter 1

Yesus na enat gi Surga nihi janji hawi e Roh Kudus ¹Huang buku sa natulis sa mete e,Teofilus,gene kaluhan sa Yesus mulai ngulah nihi ajarkan, ²hampe ta andrau katika Aye na enat,udi hio ngami huyuan,nangkah Roh Kudus napot Rasul-Rasul sa haot na pidi E. ³Napot here,Aye lei nyantarang areb E kakareb welum udi aye rara,nihi ajoh bukti,nelang nyantarang areb E napot here salawah epat pulu andrau nihi ba surah gene Kerajaan Allah.⁴Rahat hayak nihi here,Aye nuyu here mat bakoi nanan Yerusalem,tapi ngandrei janji Ambah,sa eau E,"kayo karengei tekei Kuki, ⁵Gene Yohanes napandrus nihi ranu,tapi kayo sagar na tapandrus nihi Roh Kudus,bakoi lawah tekei wayah iti." Yesus ta enat gi Surga⁶Gene hio,katiak here sasameh bakumpul,here nane nihi Aye,"Tuhan,inonkah iti waktu e Kayo nangkaeh kerajaan mat gi Israel?" ⁷Aye ngeau napot here,"bakoilah bagian nu mat ngarasa gene waktu nihi wayah sa haot na tetapkan ulah Ambah huang kuasa E. ⁸Tapi,kayo sagar narime kuasa katika Roh Kudus haot hawi napot kayo nihi kayo sagar jari saksi-saksi Ku ta Yerusalem,ta kaluhan Yudea nihi Samaria,nihi hampe gi bagian bumi paling ujung."⁹Balalu,udi Aye ngeau hal-hal iti,rahat here waoh,Aye ta enat nihi awan nunda Aye jawoh tekei pangini here. ¹⁰Balalu,katika here masih dodor gi langit,rahat Aye tulak,inni bo,rueh kulun laki ba lama mahilak mindri ta iring here, ¹¹balalu ngeau,"ui ulun-ulun Galilea,wuah inon kayo mindri nelang dodor gi langit?Yesus iti,sa haot ta enat tekei helang kayo gi surga sagar hawi waleng nihi cara sa sameh kayo nginni E tulak gi surga."midi erang kulun Rasul Bio¹²Udi hio,here waleng gi Yerusalem tekei bukit sa naantuh Zaitun,sa naan ta rieet Yerusalem,lawit e sa perjalanan Sabat. ¹³Katika here suluk,here mambai gi ruang entu,uneng here muneng.Petrus,nihi Yohanes,nihi Yakobus,nihi Andreas,Filipus,nihi Tomas,Bartolomeus,nihi Matius,Yakobus anak Alfeus,nihi Simon ulun Zelot,nihi Yudas anak Yakobus. ¹⁴Here kaluhan nihi isa atei bertekun huang doa sasameh nihi here wawei nihi Maria,ine Yesus,namput pulaksanai-pulaksanai E.¹⁵Ta andrau-andrau hio,Petrus mindri ta helang pulaksanai-pulaksanai se iman (ulun ajoh kira-kira jatuh ruam pulu jumlah e),balalu ngeau, ¹⁶Pulaksanai-pulaksanai,Kitab Suci harus na genapi,sa haot na antuh sa mete e ulah Roh Kudus nangkah wawa Daud gene Yudas,sa jari ngapala gi ulun-ulun sa nyaput Yesus.¹⁷Gene,aye ta hitung ta helang takam nihi kiuh bagian huang pelayanan iti. ¹⁸Wayah iti,ulun iti midi sa bidang tane nihi upa tekei kejahatan e,balalu udi ulue lawu panga dahulu,bagian penah tenga e puhi,nihi kaluhan isi wuntung e taburai. ¹⁹Balalu,hal iti haot na karasa ulah kaluhan ulun sa muneng ta Yerusalem hampe tane hio huang bahasa here na antuh Hakal Dama,arti e,`Tane Ira`.²⁰Gene,haot tatulis huang kitab Mazmur:`elah bo uneng muneng e jari suni,nihi elah bo ta aro bakoi naan erang kulun sa muneng ta huang e,`Mazmur 69 : 26 nihi,`elah bo sa lain e ngalap jabatan e.`Mazmur 109 : 8²¹Ulah gene hio,erang kulun tekei here sa tarus hayak nihi takam salawah Tuhan Yesus suluk nihi balua tekei helang takam, ²²mulai tekei pangandrus Yohanes hampe ta andrau katika aye na enat tekei helang takam,isa tekei here iti harus jari saksi hal kebangkitan E hayak takam." ²³Balalu,here mengusulkan rueh kulun,aye hio Yusuf sa na antuh Barsabas,sa lei na antuh Yustus nihi Mtias.²⁴Udi hio,here badoa,`Kayo,Tuhan sa karasa atei kaluhan ulun.tutui bo napot kami hie ta helang karueh ulun iti sa haot na pidi Kayo, ²⁵mat narime bagian pelayanan iti nihi jabatan Rasul,tekei Yudas sa haot menyimpang mat tulak gi uneng e kakareb." ²⁶Udi hio,here Rasul ngumpe undi tangar helang here balalu undiang lawu napot Matias balalu aye ta hitung hayak nihi ka sebelas Rasul.

Chapter 2

Ka hawian Roh Kudus ¹Katika andrau Pentakosta hampe,here kaluhan ba hayak tangar uneng sa sameh. ²Balalu,salenga ta rengeilah tekei langit,lengan sameh siwui an angin mehet,nihi lengan hio nampenu erang ka lewu uneng here rahat maharung. ³Nihi,katena napot here lela-lela sameh lelap apui sa ba hamur balalu tudi ta entu here asing-asing. ⁴Balalu,here kaluhan na tampenu nihi Roh Kudus palus mulai ba pander huang ajoh bahasa,sameh sa na ami Roh Kudus mat na antuh here.⁵Ta wayah hio,naan ulun-ulun Yahudi sa muneng ta Yerusalem,ulun-ulun saleh tekei tiap tiap bangsa ta kapit langit. ⁶Balalu,katika lengan hio ta rengei,sakumpulan ulun ajoh hawi hayak-hayak nihi waoh gene satiap ulun rahat ngarengei here hio bapander huang bahasa here kakareb. ⁷Here takang nihi waoh,nelang ngeau,"bakoi lah here kaluhan sa rahat ba pander aye hio ulun-ulun Galilea?⁸Balalu,kalawe tau asing-asing takam ngarengei here nihi bahasa uneng takam na lahirkan? ⁹Ulun-ulun Partia,nihi Media,nihi Elam,nihi penduduk Mesopotamia,Yudea,nihi Kapadokia,Pontus,nihi Asia, ¹⁰Frigia,nihi Pamfilia,Mesir,nihi daerah-daerah Libia riet Kirene,nihi sa hawi-hawi tekei Roma,maeh ulun-ulun Yahudi lei here Proselit, ¹¹ulun-ulun Kreta nihi Arab.takam ngarengei here bapander nihi bahasa takam gene ulahhan-ulahan Allah."¹²Balalu,here kaluhan kagum nihi waoh nelang ngeau isa nihi sa lain,"inon arti kaluhan iti?" ¹³Tapi,ulun lain ngakihi nihi ngeau,"here na mahamui ulah anggur bio."Petrus bapander napot ulun ajoh¹⁴Tapi,Petrus mindri hayak ka sebelas Rasul,ngenat lengan e nihi ngeau napot here,"ui lun-ulun Yahudi nihi kaluhan sa muneng ta Yerusalem,elah bo na karasa ulah nu nihi na perhatikan bo antuhan ku. ¹⁵Gene,ulun-ulun iti bakoi mahamui,sameh sa kayo kono gene andrau japo jam ka telu,¹⁶Tapi iti lah sa na antuh nangkah Nabi Yoel: ¹⁷Balalu,tangar andrau-andrau pangalis sagar jari,Allah ba Firman : bahwa Kuki sagar mencurahkan Roh Ku gi entu kaluhan murunsia.Nihi,anak-anak nu laki nihi anak-anak nu wawei sagar banubuat,nihi anak-anak nu sagar ngini pangini,nihi ulun-ulun matueh ta helang nu sagar nganupi kan upi-upi.¹⁸Bahkan,ta entu walah-walah Ku laki nihi walah-walahKu wawei ta andrau-andrau hio,Kuki sagar mencurahkan Roh Ku,nihi here sagar ba nubuat. ¹⁹Nihi,Kuki sagar nyantena mukjizat-mukjizat ta langit,ta entu,nihi tanda-tanda ajaib ta bumi,ta kapit,ira,nihi apui,nihi kabut atuk.²⁰Mate andrau sagar na ubah jari ka ieng nihi wulan jari ira,samete andrau Tuhan sa hante nihi mulia hawi. ²¹Nihi sagar jari,setiap ulun sa nerau aran Tuhan sagar na selamatkan."Yoel 2:28-32²²Ui ulun Israel,rengei bo antuhan iti.Yesus,ulun Nazaret,erang kulun sa na santarang ta helang kaon ulah Allah nihi hal-hal ajaib,mukjizat-mukjizat,nihi tanda-tanda,sa haot na tutui Allah ta helang kaon nangkah Aye,sameh sa kayo kakareb karasa. ²³Yesus iti,sa na sarahkan umma rencana sa haot na tentukan nihi pangarasa Allah samete e,kayo munu nihi menyalibkan E nangkah tangan ulun-ulun daraharka. ²⁴Tapi,Allah na muan Aye,nihi nyanapas kan E tekei ka rara matei gene bakoi mungkin napot Aye na kuasai pampatei.²⁵Gene,Daud piji ngeau hal Yesus,`Kuki ngini Tuhan naan tarus tangar hadapan ku,gene Aye muneng ta tuhi kawanku balalu kuki bakoi sagar na santumang. ²⁶Ulah gene hio,atei ku basanang,nihi lelaku ba sorak sorai.Tengaku lei sagar muneng huang pengharapan,²⁷Gene Kayo bakoi sagar nanan jiwaku huang dunia ulun matei,atawa maladar tenga ulun Kudus Nu ngini kebinasaan. ²⁸Kayo haot mawara napot kuki lalan welum.Kayo sagar ngulah kuki penu kasanang nihi rai Nu.`²⁹Pulaksanai-pulaksanai,kuki kiuh bapander napot kayo nihi yakin gene amah leluhur takam,Daud,bahwa aye haot matei nihi na ogang,nihi ogang e masih naan hayak nihi takam hampe andrau iti. ³⁰Jari,gene aye hio erang kulun Nabi nihi karasa bahwa Allah haot bajanji nihi sumpah napot e mat maharung isa nihi katurunan Daud ta entu takhta e. ³¹Gene hio,Daud sa ngini hal iti sa mete e,aye bapander gene kebangkitan Kristus bahwa: Aye bakoi sagar na tanan lei ta dunia ulun matei,nihi tenga E bakoi nginni kebinasaan,`Mazmur 16 : 10³²Yesus iti lah sa Allah tamuan nihi kami kaluhan aye lah saksi gene hal hio. ³³Ulah gene hio,udi na tampa entu ulah tangan kawan Allah nihi narime janji tekei Ambah gene Roh Kudus,Aye haot mencurahkan,maeh inon sa na inni kayo atawa rengei.³⁴Gene,Daud bakoi mambai gi Surga,tapi Aye kakareb ngeau,"Tuhan ngeau napot Tuanku,`harung bo ta tuhi kawan Ku, ³⁵hampe kuki ngulah musuh-musuh Nu jari tumpuan pee Nu."Mazmur 110 : 1 ³⁶Ulah gene hio,elah bo kaluhan lewu Israel karasa nihi pasti bahwa Allah haot ngajari kan E Tuhan nihi Kristus,itilah Yesus sa haot na salib kayo."³⁷Katika here ngarengei hal iti,ta suduk lah atei here,balalu here ngeau napot Petrus nihi here Rasul lain e,"pulaksanai-pulaksanai,inon sa harus na ulah kami?" ³⁸Balalu,Petrus ngeau napot here,batobatlah nihi tapandrus bo tenganu asing-asing huang aran Kristus Yesus mat pengampunan dosa-dosanu,nihi kayo sagar narime karunia Roh Kudus. ³⁹Sebab,janji iti ayelah gi kayo,nihi anak-anaknu,nihi mat kaluhan ulun sa masih lawit,ka ngajoh sa Tuhan Allah takam sagar nerau e."⁴⁰Balalu,nihi ajoh antuhan lain,Petrus bersaksi nihi bujur-bujur nihi kamiak napot here,eau e,"salamat kan bo tenga nu tekei utus sa bengkok iti!" ⁴¹Ulun-ulun sa narime paneran Petrus na tapandrus nihi ta andrau hio kangajoh here batambah kira-kira telu ribu jiwa.Persekutuan ulun-ulun percaya ⁴²Here bertekunhuang pengajaran rasul-rasul nihi huang persukutuan,huang nampuhi roti,nihi berdoa.⁴³Balalu,kanakut hawi gi entu tiap jiwa,nihi ajoh hal ajaib namput tanda-tanda sa jari nangkah here Rasul. ⁴⁴Kaluhan sa percaya bakumpul sasameh nihi naan kaluhan hal e sasameh. ⁴⁵Balalu,here matang harata banda nihi katatau here,udi hio mambagi-bagi e napot kaluhan ulun,sameh kaperluan e asing-asing.⁴⁶Setiap andrau,nihi ba isa atei here bakumpul sasameh ta Bait Allah nihi nampuhi roti ta lewu gi lewu.here narime panguta nihi sanang palustulus atei, ⁴⁷nelang memuji Allah,nihi here na kasanang ulah ulun ajoh.balalu,setiap andrau Tuhan nambah kangajoh here,aye hio ulun-ulun sa na selamatkan.

Chapter 3

Petrus nyamare ulun lumpuh ¹Ta isa andrau,Petrus nihi Yohanes tulak gi Bait Allah tangar jam doa,aye hio tangra jam suei. ²Balalu,erang kulun laki sa lumpuh tekei huang wuntung ine e na enat.Setiap andrau here ngandak e ta pintu Gerbang Indah mat ngalako sadakah tekei ulun-ulun sa sagar suluk gi Bait Allah. ³Katika aye ngini Petrus nihi Yohanes kakan suluk gi Bait Allah,aye lako sadakah.⁴Balalu,Petrus,hayak nihi Yohanes,ngadodor aye palus ngeau,"inni kami." ⁵ulun lumpuh hio ngadodor Petrus nihi Yohanes,nelang baharap narime inon-inon tekei here. ⁶Tapi,Petrus ngeau,"Kuki bakoi naan perak atawa amas,tapi sa kuki naan sagar na amiku napot kayo.Huang aran Kristus Yesus ulun Nazaret hio,buan palus takia bo!"⁷Udi hio,Petrus negei tangan kawan ulun hio palus ngawat aye mindri.waktu hio lei,pee nihi pergelangan nya jari gagah. ⁸nihi nampetu,aye mindri balalu mulai takia.Balalu,aye suluk gi huang Bait Allah hayak Petrus nihi Yohanes,nelang takia,nihi nampetu-nampetu,nelang memuji Allah.⁹Kaluhan ulun nginni e takia balalu nyanawat Allah, ¹⁰Balalu here kataru aye ulun hio lah sa biasa e maharung ta Gerbang Indah Bait Allah mat lako sadakah.Here na tampenu nihi perasaan takjub nihi kagum entu hal sa haot jari napot aye.Petrus bapander napot ulun ajoh¹¹Nelang ulun hio bategei nihi Petrus nihi Yohanes,kaluhan ulun nempat napot here ta sarambi sa na antuh Sarambi Salomo,nihi rasa takjub. ¹²Balalu,katika Petrus nginni e,aye ngeau napot ulun ajoh hio,"ui ulun-ulun Israel,wuah inon kayo ngadodor kami sameh nihi kuasa atawa kesalehan kami kakareb,kami haot ngulah ulun iti takia?¹³Allah Abraham,nihi Ishak,nihi Yakub,Allah itak moyang takam haot memuliakan hamba E,Yesus,sa kaon sarah nihi tulak ta hadap Pilatus katika aye haot mamutus kan mat nampa bebaskan Aye. ¹⁴Tapi,kayo nulak Sa Kudus nihi wuah,nihi kayo ngalako erang kulun pa munu na sanepah napot kayo,¹⁵Balalu kayomunu sang pangami welum,sa haot Allah tambuan tekei helang ulun matei.Gene iti,kami aye hio saksi-saksi. ¹⁶Balalu badasar Iman huang aran E,aye hio aran Yesus,haot menguatkan laki sa na inni kayo nihi na kataru iti.Nihi,iman sa hawi nangkah Aye haot ngami kesehatan sa sampurna napot laki iti ta hadap kayo kaluhan.¹⁷Wayah iti,pulaksanai-pilaksanai ku,kuki karasa bahwa kayo ngagawi huang kabakoi karasaannu sameh sa lei na gawi ulah here pemimpin nu. ¹⁸Tapi,sa na hampe Allah samete e nangkah wawa kaluhan nabi bahwa Kristus sagar rara haot na genep E.¹⁹Ulah gene hio,batobat lah nihi babalik lah mat dosa-dosa nu na sanyawoh, ²⁰hampe waktu kelegaan hawi tekei ka hawian Tuhan,nihi mat Aye mengutus Kristus sa haot na tetapkan napot kayo,aye hio Yesus,²¹Sa harus na tarime Surga hampe ta waktu pemulihan kaluhan hal sameh sa haot na eau Allah nangkah here nabi E sa kudus tekei zaman sadi. ²²Musa ngeau,`Tuhan Allahnu sagar na tambuan napot kayo erang kulun nabi sameh kuki tekei antara pulaksanai-pulaksanai nu kakareb.kayo harus ngarengei kaluhan hal sa na antuh e napot kayo. ²³Balalu sagar jari,setiap jiwa,sa bakoi ngarengei nabi hio sagar na lenyapkan tekei helang bangsa,`²⁴Balalu,kaluhan nabi sa piji bapander,mulai tekei Samuel nihi here sa haot e lei mawara andrau-andrau iti. ²⁵Kaon aye hio keturunan tekei here Nabi nihi tekei perjanjian sa haot Allah ngulah nihi itak uyut nu,nihi ngeau napot Abraham,`nangkah umang nu,kaluhan umang ta muka bumi sagar na berkati,` ²⁶Allah,udi ngabangkitkan hamba E,ngirim E napot kayo panga dahulu mat ngaberkati nu nihi ngulah setiap ulun tekei helang nu waleng tekei kejahatan."

Chapter 4

Rasul-rasul nihi Mahkamah Agama Yahudi ¹Katika Petrus nihi Yohanes bapander napot ulun ajoh,hawi lah napot here Imam,kapala panyaga Bait Allah,nihi ulun-ulun Saduki, ²Nihi sangit tuu gene here ngajar ulun ajoh palus membritakan ta huang Yesus naan kebangkitan tekei helang ulun matei. ³Balalu,here nyaput Petrus nihi Yohanes balalu nampasuluk e gi huang penjara hampe katuni andrau e gene andrau haot kamalem. ⁴Tapi,ajoh tekei here sa haot ngarengei paneran here Rasul jari harap,nihi jumlah laki ta helang here jari kira-kira dime ribu kulun.⁵tangar katuni andrau e,pemimpin-pemimpin,tueh-tueh,ahli-ahli Taurat here bakumpul hahayak ta Yerusalem, ⁶hayk nihi Imam hante Hanas,nihi Kayafas,Yohanes,Alexander,nihi kaluhan ulun tekei kaluarga Imam Hnate. ⁷Katika herengandak Petrus nihi Yohanes ta penah-penah,here nane,"nihi kuasa inon atawa nihi aran hie kah kayo ngulah hal iti?"⁸Balalu,Petrus,na tampenu nihi Roh Kudus,ngeau napot here,"here pemimpin bangsa nihi tueh-tueh, ⁹amun kami na periksa andrau iti ulah gawian maeh sa haot na ulah kami napot ulun sa maleme iti,nihi cara inon ulun iti haot na samare? ¹⁰elah bo hal iti na karasa ulah kaon kaluhan nihi kaluhan ulun Israel bahwa ulah aran Kristus Yesus,ulun Nazaret,sa kayo salibkan,sa haot na tambuan Allah tekei helang ulun matei,ulun iti mindri tangar hadap nu huang keadaan barigas.¹¹Yesus iti aye hio: `watu sa na umpe ulah kayo,tukang-tukang bangunan,sa haot jari watu penjuru.`Mazmur 118:22 ¹²Balalu,bakoi naan keselamatan ta huang hie lei lain e gene bakoi naan aran lain ta kapit langit na ami ta helang murunsia sa ulah aran hio takam kiuh na selamatkan."¹³Katika here ngini ka ehei Petrus nihi Yohanes balalu paham bahwa here aye hio ulun-ulun bakoi ta pelajar nihi awam,here jari waoh balalu mulai kataru bahwa kararueh e piji hahayak nihi Yesus. ¹⁴Balalu,udi ngini ulun sa haot na samare hio mindri ta tuhi Petrus nihi Yohanes,here bakoi kiuh nawan e.¹⁵Tapi,katika here nunyu Petrus nihi Yohanes mat nanan Sanhedrin,here mapakat isa nihi sa lain, ¹⁶nihi ngeau,"inon sa harus na ulah takam nadap karueh ulun iti?gene,erang kua yanda ajaib sa luar biasa haot jari nangkah here nihi kaliho tena mat gi kaluhan ulun sa muneng ta Yerusalem,balalu takam bakoi kiut nawan e. ¹⁷Tapi,mat hal iti magin tasiar penah ulun-ulun,ayu takam ngancam here mat bakoi lagi bapander napot hie lei huang aran hio." ¹⁸Udi hio,here nerau Petrus nihi Yohanes,balalu nunyu kararueh e mat bakoi bapander atawa ngajar inon lei huang aran Yesus.¹⁹Tapi,Petrus nihi Yohanes nuing nihi ngeau napot here,"na putus bo,sa awe sa wuah huang pangini Allah,mat ngarengei kayo labih tekei Allah? ²⁰Gene,kami bakoi tau kecuali ngantuh hal-hal sa haot na inni nihi na rengei."²¹Balalu,katika here tarus ngancam Petrus nihi Yohanes,here ngaret Rasul-Rasul hio tulak,udi bakoi kahalu cara mat nukum karueh e ulah gene ulun ajoh sa nawat Allah entu inon sa jari. ²²Gene,ulun sa napot aye tanda ka oboh an hio haot na santena,haot ba umur labih tekei epat pulu taun.Petrus nihi Yohanes waleng napot pulaksanai-pulaksanai se Iman²³Katika haot na sanapas,Petrus nihi Yohanes tulak napot hengau-hengau e kakareb balalu ngesah kaluhan hal sa na antuh ulah here imam kepala nihi tueh-tueh napot here.²⁴Balalu,katika hengau-hengau e hio ngarengei e,here ngenat lengan here napot Allah nihi isa atei balalu ngeau,"oi Tuhan,Kayo lah sa haot ngajari langit,bumi,laut nihi kaluhan isi e,²⁵sa bapander nangkah Roh Kudus,nangkah wawa hambaNu,Daud,itak uyut kami:`wuah inon bangsa-bangsa lain marunca,nihi ulun-ulun memperhati kan sa sia-sia?²⁶Raja-raja dunia ba siap-siap,nihi here penguasa bakumpul hayak,nawan Tuhan nihi nawan sa na urapi E.`Mazmur 2 : 1-2²⁷Gene,sabujur e ta kota iti haot bakumpul hahayak mat nawan Yesus,hambaNu sa Kudus,sa Kayo urapi,maeh Herodes nihi Pontius Pilatus,hayak nihi bangsa-bangsa lain,nihi ulun-ulun Israel, ²⁸mat ngulah segala hal sa ulah tanganNu nihi rencana Nu haot na tentukan samete e mat jari.²⁹Balalu wayah iti,Tuhan inni bo ancaman-ancaman here nihi karuniakan bo hamba-hamba Nu iti mat mangabarkan Firman Nu nihi kaluhan kaehei, ³⁰nelang Kayo nyansolor tangan Nu mat nyamare nihi tanda-tanda palus keajaiban-keajaiban sa jari ulah aran walah Nu sa Kudus,Yesus." ³¹Balalu,udi here berdoa,ta gunsang lah unengan here bakumpul hayak nihi here nihi here kaluhan na tampenu nihi Roh Kudus,palus mangabar Firman Allah nihi ehei.Pamelum ulun sa harap³²Balalu,kumpulan here sa harap ba isa atei nihi jiwa.Bakoi naan erang kulun lei sa ngeau bahwa brang ampun aye ampun e kakareb,tapi kaluhan hal aye hio ampun here kaluhan. ³³Balalu,nihi kuasa sa hante here Rasul ngami kesaksian here gene kebangkitan Tuhan Yesus nihi anugrah sa hante naan entu here kaluhan.³⁴Bakoi naan erang kulun lei sa kakurangan ta helang here gene kaluhan ulun sa ampun alah atawa lewu,matang e,palus nunda hasil sa na batang e, ³⁵balalu here ngandak e ta pee here Rasul,balalu na bagi-bagi bo napot asing-asing ulun nutah keperluaan e.³⁶Kala hio lei Yusuf ulun Lewi,katurunan Siprus,sa na terau lei ulah here Rasul,Barnabas,sa baarti`anak penghiburan`, ³⁷matang alah taun e balalu nunda duit e,balalu ngandak ta pee here Rasul.

Chapter 5

Ananias dan Safira mencoba Roh Tuhan ¹tapi,naan erang kulun laki baaran Ananias,namput harau e,Safira,matang harata ampun e. ²Balalu,nihi pangarasa harau e,Ananias nyiok mehe e hasil sa na batang e mat tenga e kakareb,balalu ekat nunda mehe e,balalu ngandak e ta hadap pee here Rasul.³Tapi,Petrus ngeau,"Ananias,wuah inon Iblis nampenu atei nu hampe kayo namposo napot Roh Kudus balalu nangkeng mehe e hasil matang tane hio? ⁴katika mete na batang,bakoi lah tane hio naan ta kapit kuasa nu?wuah inon kayo ngono uluhan iti tangar huang atei nu?kayo bakoi namposo napot murunsia,tapi napot Allah." ⁵Balalu,katika ngarengei paneran hio,Ananias lawu nihi nyanapas hewuk e sa pangalis e.maka jari kanakut isa hante napot kaluhan ulun sa ngarengei hal hio. ⁶paire ulun bujang hawi,mungkus e,balalu ngenat e gi wading,palus ngogang e.⁷Udi hio,huang waktu kira kira telu jam,harau Ananias hawi,tapi aye bakoi karasa inon sa haot jari. ⁸Balalu,Petrus ngeau napot aye,"wara napot kuki,inonkah kayo matang tane hio nihi uman sa hante iti?" balalu Safira ngeau,"oi,sa hante hio."⁹Udi hio Petrus ngeau napot aye,"wuah inon kayo nihi wane nu mapakat sasameh mat mencoba Roh Tuhan?inni,bakas-bakas pee ulun sa haot ngogang wane nu pagun naan ta hadap wanawang palus here lei sagar ngaun kayo balua." ¹⁰Salenga,Safira lawu ta hadap pee Petrus palus nampalua hewuk e sa pangalis.katika here ulun bujang suluk,here kakinni Safira haot matei,balalu here ngaun e balua palus ngogang e tangar tuhi wane e. ¹¹Balalu,jari kanakut sa hante ta helang kaluhan Jemaat nihi ulun-ulun sa ngarengei hal iti."Tanda-tanda Ajaib tekei Allah¹²Ajoh tanda ajaib nihi mukjizat jari ta helang ulun ajoh nangkah tangan here Rasul nihi here kaluhan nihi isa atei muneng tangar Serambi Salomo. ¹³Bakoi naan tekei sa lain e nam pa maleh areb e mat bagabung nihi here,tapi ulun-ulun nawat here tuu.¹⁴Balalu,naan magin ajoh jumlah ulun harap huang Tuhan,sa jumlah hante,maeh hio laki namput wawei lei. ¹⁵Gene hio,here lei ngaun ulun-ulun maringin gi lalan-lalan balalu nampakading here ta entu tandu nihi tilam jerami mat Petrus hawi,panga bakoi e amma e kiuh wuah papire tekei here. ¹⁶Lei,naan ajoh ulun tekei kota-kota ta iring Yerusalem hawi ngahayak,nunda ulun -ulun maringin nihi here sa na rasuk roh-roh jahat.here keluhan na samare. "Here Rasul na japut¹⁷Tapi,here imam hante buan,hayak here sa nutah e,aye hio golongan Saduki,* nihi here na tampenu nihi atei bahiri. ¹⁸Here nyaput kawan Rasul palus nampasuluk e gi huang penjara umum.¹⁹Tapi,ta kamalem andrau,erang kulun malaikat Tuhan nguka wanawang-wanawang penjara,ngayak here balua,palus ngeau, ²⁰"Tulak,mindri,nihi wara bo nihi ulun - ulun ta Bait Allah kaluhan Firman gene pamelum iti." ²¹Balalu,udi here ngarengei e,tangar waktu subuh,here suluk gi huang Bait Allah balalu mulai ngajar.katika imam hante nihi ulun-ulun sa hayak aye hampe,here mengumpulkan Sanhendrin nihi kaluhan tueh-tueh Israel,balalu nuyu ulun gi penjara mat nunda Rasul-rasul hio nadap here.²²Tapi,katika ulun-ulun huyu an hio hampe,here bakoi kahalu karueh rasul hio ta penjara.Udi hio,here waleng balalu ngami laporan, ²³nihi ngeau,"kami kahalu penjara hio ta kunci nihi kaluhan pengamanan nihi here penjaga mindri tangar hadap wanawang,tapi katika kami nguka e,kami bakoi kahalu erang kulun lei ta huang e."²⁴Balalu,katika kapala penjaga Bait Allah nihi here imam kepala ngarengei paneran hio,here bingung tuu nihi here rasul hio palus ba santane kala awe tau hal hio kiuh jari. ²⁵Udi hio,erang kulun hawi balalu mawara gi here,"inni bo! ulun-ulun sa kayo pasuluk gi huang penjara rahat mindri ta Bait Allah nihi ngajar ulun ajoh."²⁶Balalu,kepala penjaga Bait Allah namput pengawal e tulak nihi nunda rasul-rasul hio,tapi bakoi nihi kakarasan gene here takut na pedak watu ulah ulun ajoh. ²⁷Katika here haot nunda Petrus nihi Yohanes,here nampahadap here napot Sanhedrin.balalu,Imam hante nane here, ²⁸eau e,"kami haot nguring kayo nihi mehet mat bakoi lagi ngajar ta huang aran hio,tapi kayo haot nampenu Yerusalem nihi ajaran nu palus kayo ba aheng mat mananggungkan ira ulun iti napot kami."²⁹Tapi,Petrus nihi here rasul nuing,"kami harus labih nuu Allah tekei murunsia. ³⁰Allah itak uyut takam haot nambuan Yesus,sa haot na wunu kayo nihi ngagantung e ta kayu salib. ³¹Allah nampa entu Aye ta tangan kawan E jari pemimpin nihi Juru Selamat mat ngami pertobatan gi Israel palus pangampunan entu dosa-dosa. ³²Balalu,kami aye hio saksi-saksi tekei kaluhan iti,balalu kala hio lei Roh Kudus,sa haot na ami Allah napot ulun-ulun sa nuu E."³³Katika here ngarengei hal hio,atei here ta sodok balalu ngaheng munu here rasul hio. ³⁴Tapi,erang kulun Farisi bangaran Gamaliel,erang kulun guru Taurat sa na hormati kaluhan ulun,mindri tangar hadapan Sanhendrin balalu nuyu mat here rasul hio na tunda gi wading tawelek³⁵Balalu,aye ngeau napot here,"ui ulun-ulun Israel,na perhati nihi mamaeh inon sa sagar na ulah kayo nadap ulun-ulun iti. ³⁶Gene,papire waktu sa ari,Teudas buan,mangaku areb e jari ulun penting balalu kira-kira naan epat jatuh ulun sa ba gabung nihi aye.tapi,aye na wunu balalu kaluhan sa uma aye pa hamur,hampe bakoi naan tisai e. ³⁷Udi Teudas,Yudas tekei Galilea buan,ta andrau-andrau sensus,balalu nyujut ajoh ulun mat nutah aye.Aye na wunu lei nihi kaluhan ulun sa nutah aye pa hamur.³⁸Gene hio,huang hal iti,kuki menasehat kan kaon: sanawit ulun-ulun iti balalu elah e here.gene,amun aheng namput gawian iti ba asal tekei murunsia,hal hio bakoi sagar bahasil. ³⁹Tapi,amun aheng iti baasal tekei Allah,kaon bakoi sagar kiuh nyantadoh e.bahkan kaon na tau na kahalu rahat nawan Allah."⁴⁰Here nuu nasihat Gamaliel.udi hio,udi nerau ka rueh belas rasul hio,here ngompak karueh e palus nguring here Rasul mat bapander huang aran Yesus,balalu nyanapas e, ⁴¹Gene hio,rasul-rasul hio tulak tekei hadap Sanhedrin nihi sanang atei gene here na anggap susuk rara na hina gene aran E. ⁴²Balalu,satiap andrau,ta Bait Allah nihi ta lewu gi lewu,here bakoi piji tadoh ngajar nihi nampe kabar Injil abhwa Yeus aye hio Kristus.

Chapter 6

Pitu ulun na pidi mat gi pelayanan khusus ¹tangar andrau-andrau hio,katika jumlah murid tarus batambah,isa wada an timul tekei ulun-ulun Helenis nadap ulun-ulun Ibrani asli gene walu-walu here haot na abai huang pelayanan kutaan tiap andrau.²Balalu,ka rueh belas rasul hio nerau kaluhan murid palus ngeau,"bakoi wuah mat gi kami mat nga abai Firman Tuhan gi melayani meja. ³Gene hio,pulaksanai-pulaksanai,pidi bo pitu ulun ta helang kaon sa ta bukti maeh,penu nihi Roh Kudus namput hikmat,sa sagar na enat kami mat tugas iti. ⁴rahat lei,kami sagar bertekun huang doa nihi huang pelayanan Firman."⁵paneran hio nampasanang atei kaluhan ulun.Balalu,here midi Stefanus,ulun sa penu nihi iman namput Roh Kudus,nihi Filipus,Prokhorus,Nikanor,Timon,Parmenas,nihi Nikolaus,erang kulun proselit tekei Antiokia. ⁶Here iti nunda napot hadap here rasul,udi hio badoa,here rasul menumpangkan tangan here entu kapitu ulun hio.⁷Firman Allah tarus ta hampe nihi jumlah murid ta Yerusalem magin batambah.bahkan,sa kalompok hante imam jari nuu napot iman hio."Stefanus na japut⁸Balalu, Stefanus,penu nihi anugrah nelang kuasa,haot ngulah hal menakjubkan nihi tanda-tanda ajaib ta pulau ulun ajoh. ⁹Tapi,papire ulun tekei Sinagoge sa na antuh ulun-ulun Libertini,maeh ulun-ulun Kirene atawa ulun-ulun Aleksandria,nihi papire tekei Kilikia namput Asia,buan palus ba soal nihi Stefanus.¹⁰Tapi,here hio bakoi kiuh nawan kebijaksanaan nihi Roh sa nihi Aye Stefanus ba paner-paner. ¹¹Balalu,nihi suni-suni here nyansawung papire ulun mat ngeau,"kami haot ngarengei ulun iti ngantuh paneran-paneran hujatan nadap Musa nihi Allah!"¹²Balalu,here nyuun ulun ajoh,tueh-tueh,namput ahli-ahli Taurat,balalu nutah Stefanus,nyaput e,balalu nunda e gi hadap Sanhedrin. ¹³Here ngahadap saksi-saksi palsu sa ngeau,"ulun iti bakoi piji tadoh ngantuh hal-hal sa nawan uneng Kudus iti nihi hukum Taurat. ¹⁴Gene,kami haot karengei aye ngantuh bahwa Yeus tekei Nazaret sagar nampa lenuh uneng iti nihi mangubah adat istiadat sa haot na wariskan Musa napot takam." ¹⁵Balalu,katika nginni rai Stefanus,kaluhan ulun sa maharung huang Sanhedrin kakinni rai e sameh rai malaikat.

Chapter 7

Pembelaan Stefanus ¹Udi hio,Imam hante ngeau,"inon kah bujur sameh hio?" ²Balalu,Stefanus ngeau,"pulaksanai-pulaksanai namput Ambah-ambah,rengei kuki.Allah Sa Mahamulia tena napot itak uyut takam,Abraham,katika aye masih muneng ta Mesopotamia,sa mete aye tangar Haran, ³balalu ngeau napot aye,`tulak bo tekei tane nu nihi kaluhan pulaksanai nu,balalu hawi bo gi tane sa sagar na tutui napot kayo.`⁴Udi hio,Abraham nanan tane ulun Kasdim balalu muneng ta Haran.balalu tekei aro,udi ambah e nanan,Allah nunyu e pindah gi tane iti,uneng wayah iti kayo muneng. ⁵Tapi,Allah bakoi ngami warisan napot aye,bahkan satapak tane lei bakoi,tapi bajanji mat ngami e napot Abraham sebagai ampun aye nihi katurunan udi aye,biar lei Abraham mete naan anak.⁶Tapi,Allah ngeau sameh iti,bahwa katurunan e sagar jari ulun sa hawi ta tane sa asing nihi bahwa here sagar jari walah nihi na aniaya salawah epat jatuh taun. ⁷Tapi,Kuki sagar nukum bangsa sa ngajari here walah,`eau Allah,`Balalu,udi hio here sagar balua tekei aro palus beribadah napot Kuki ta uneng iti.` ⁸Balalu,Allah ngami napot Abraham perjanjian sunat,balalu Abraham jari ambah Ishak palus manyunat e waktu ba umur walu andrau,balalu Ishak jari ambah Yakub,nihi Yakub,ka rueh belas ambah leluhur.⁹Gene bahiri nihi Yusuf,ambah leluhur takam matang e gi Mesir.tapi,Allah ngahayak Yusuf, ¹⁰balalu nyalamat e tekei kaluhan ka rara,namput ngami e anugrah nihi kebijaksanaan ta hadap Firaun,Raja Mesir nihi kaluhan istana e.¹¹ta isa katika,bencana kaluan nukun ta kaluhan Mesir nihi Kanaan,balalu ngulah ka rara sa hante tuu,nihi itak uyut takam bakoi kiuh panguta. ¹²Tapi,katika Yakub ngarengei bahwa naan gandum ta Mesir,aye nuyu itak uyut takam hawi gi aro mat kaisa kali e. ¹³ta ka hawi sa karueh,Yusuf ngulah areb e na kataru ulah pulaksanai-pulaksanai e,nihi kaluarga Yusuf jari tena mat gi Firaun.¹⁴Udi hio,Yusuf ngirim pesen palus mengundang Yakub,amah e,nihi kaluhan sanak pulaksanai e,kaluhan e ba jumlah 75 jiwa. ¹⁵Balalu,Yakub minau gi Mesir hampe matei ta aro,aye namput itak uyut takam. ¹⁶Tekei aro,here na tapindah gi Sikhem palus ta tampakading ta ogang sa haot na widi Abraham nihi sa jumlah duit tekei anak-anak Homer ta Sikhem.¹⁷Tapi,katika magin riett waktu perjanjian hio,sa haot Allah ikrarkan napot Abraham,bangsa hio batambah nihi na lipat gandakan ta Mesir, ¹⁸hampe naan raja lain buan entu kaluhan Mesir, sa bakoi karasa gene Yusuf. ¹⁹Raja hio ngusik bangsa takam palus nampahanang itak uyut takam hampe mamaksa here ngumpe awau-awau here hampe here bakoi kiuh batahan welum²⁰Ta wayah hio,Musa lahir nihi aye segah tuu ta mate Allah.Balalu Musa na asuh ta lewu ambah e salawa telu wulan. ²¹Balalu,katika aye haot na umpe,putir Firaun ngalap e balalu nyamelum e sameh nihi anak e kakareb.²²Balalu,Musa na didik huang kaluhan hikmat ulun-ulun Mesir nihi aye bakuasa huang pamaneran nihi gawian e. ²³Tapi,katika Musa genep ba umur enem pulu taun,balua tangar huang atei e mat ganta pulaksanai-pulaksanai e,aye hio katurunan Israel. ²⁴Balalu,katika kakinni isa tekei here na ulah nihi bakoi adil ulah ulun Mesir,Musa hawi ngabela ulun sa na tampahanang hio balalu ngabalas e nihi munu ulun Mesir hio. ²⁵Musa nanguh bahwa pulaksanai-pulaksanai e sagar paham bahwa Allah ngami here keselamatan nangkah areb e,tapi here bakoi paham.²⁶tangar andrau katuni e,Musa hawi napot ulun Israel sa rahat palakat,balalu aye ba usaha ngahelang here,nihi ngeau,`ui,bakoi kah kaon naan hubungan pulaksanai,wuah inon sameh bakahanang? ²⁷Tapi ulun sa nampahanang pulaksanai e hio nyuun Musa gi pampang nelang ngeau,`hie sa ngajari kayo penguasa nihi hakim entu kami? ²⁸inonkah kayo kakan munu kuki sameh kayo munu ulun Mesir hio kariwe?`²⁹Ngarengei paneran ulun hio,Musa mahulu areb e balalu jari pendatang ta tane Midian. Tangar aro,aye jari ambah rueh kulun nakia laki. ³⁰Hayak genep epat pulu taun,erang kulun Malikat nyantarang areb e napot Musa tangar pulau haket gunung Sinai,huang lela apui ta rikut runrui.³¹Katika Musa nginni e,aye waoh nihi panginni hio.Balalu,katika aye ngariet mat nyantena e,hawilah lengan Tuhan, ³²Kuki lah Allah itak uyut nu,Allah Abraham,nihi Allah Ishak,nihi Allah Yakub;Musa balalu neter katakut nihi bakoi heei mat nyantena e.³³Udi hio,Tuhan bapander napot aye,`uka bo sandal tekei pee nu gene uneng sa taawe kayo mindri aye hio tane suci. ³⁴Kuki bujur-bujur haot kakiini ka rara umat Ku sa naan tangar Mesir balalu haot karengei rintihan here.Balalu,Kukihaot minau mat nyalamat here.Balalu wayah iti ayu bo,Kuki sagar mangutus kayo gi Mesir.`³⁵Musa,sa haot na tulak here nihi ngeau,`hie kah sa ngajari kan kayo penguasa nihi hakim entu kami? Aye hiolah ulun sa Allah utus mat jari,maeh penguasa atawa penyelamat,nangkah tangan malaikat sa nyantarang kan tenga e napot aye tangar pulau haket runrui. ³⁶ulun iti mimpin here balua,nelang ngulah mujizat nihi tanda-tanda ajaib ta tane Mesir,nihi laut mariang,nihi tangar padang haket salawah epat pulu taun. ³⁷Musa iti lah sa ngeau napot bangsa Israel,`Allah sagar nampa buan napot kayo erang kulun Nabi sameh kuki tekei helang pulaksanai-pulaksanainu`.³⁸Aye iti aye hio ulun sa naan ta penah jemaat ta pulau haket hayak malaikat sa bapander napot aye ta gunung Sinai,balalu hayak itak uyut takam,balalu aye haot narime Firman sa welum mat naami napot takam. ³⁹Itak uyut takam menolak amt taat napot musa,tapi manyingkir aye balalu ngaheng waleng gi Mesir huang atei here, ⁴⁰nihi ngeau napot Harun,`ulah gi kami dewa-dewa sa sagar takia tahadap kami gene Musa iti,sa mimpin kami balua tekei tane Mesir,kami bakoi kataru inon sa haot jari tangar aye,`⁴¹Tangar waktu hio,here ngulah erang kua patung anak lembu,balalu ngami persembahan napot berhala hio,nelang ba sorak sorai nihi ulahan tangan here. ⁴²Tapi,Allah ba waleng tekei here palus maladar here menyembah bala tentara langit,sameh sa ta tulis huang kitab here nabi,`inonkah kaon nunda napot Kuki satua samalis an nihi persembahan salawah epat pulu taun tangar pulau haket,ui umat Israel ?⁴³Kayo nunda kemah Molokh nihi satua dewa nu,Refan,patung sa na ulah nu mat menyembah e,balalu Kuki sagar ngumpe kayo gi sabarang Babel.` Am.5 : 25-27⁴⁴Itak uyut takam naan Kemah Kesaksian ta huang haket,sameh sa Allah huyu katika ba pander napot Musa,mat ngulah e sameh nihi gambaran sa na inni e. ⁴⁵Udi narime kemah hio,itak uyut takam nunda e suluk hayak Yosua,waktu nyiau tane here bangsa-bangsa lain,sa haot na singkir kan Allah tekei hadap itak uyut takam,hampe ta zaman Daud. ⁴⁶Daud kiuh ahi lelu tangar hadap Allah nihi lako mat kiuh uneng muneng mat gi Yakub.⁴⁷Tapi,Salomo sa nambuan isa lewu mat gi Aye. ⁴⁸Tapi,Sa panga entu bakoi muneng huang lewu sa na ulah ulah tangan murunsia,sameh sa na antuh ulah Nabi, ⁴⁹`Langit aye hio tahkta Ku balalu Bumi aye hio tumpuaan pee Ku.lewu inon kah sa sagar na tambuan kayo mat gi Kuki? ⁵⁰Bakoi kah tangan Ku sa ngulah kaluhan iti? Yesaya 66 : 1-2⁵¹Ui,kayo ulun-ulun sa mape ulu,nihi atei nihi silu sa bakoi basunat,kayo nawan tarus Roh Kudus,sameh sa na ulah itak uyut nu! ⁵²Nabi-nabi awe sa bakoi na siksa ulah itak uyut nu? balalu,here munu ulun-ulun sa samete e haot mengumumkan pa hawian sangkebenaran,sa wayah iti haot ngajari tenga nu kakareb jari penghianat nihi pamunu. ⁵³Kayo,sa haot narime Hukum Taurat sameh haot na kahampe ulah here malaikat,tapi kayo bakoi ngajaga e ! "Stefanus na wunu⁵⁴Katika here ngarengei hal-hal iti,atei here ta suduk balalu gagiri dipen here napot Stefanus. ⁵⁵Tapi,Stefanus sa na tampenu Roh Kudus dodor gi langit nihi kakinni kemuliaan Allah,nihi Yesus mindri tangar tuhi kawan Allah. ⁵⁶Stefanus ngeau,"Rengei! kuki kakinni langit ta uka balalu Anak Murunsia mindri ta tuhi kawan Allah."⁵⁷Tapi,here kamiak kamakai nihi lengan mehet,balalu nutup silu here,balalu sapakat nyarang Stefanus. ⁵⁸Balalu,here nyujut e gi wading tumpuk balalu mulai medak aye nihi watu.Udi hio,here saksi mate nguka jubah here tangar pee erang kulun muda sa bangaran Saulus.⁵⁹Balalu,here tarus nampahanang Stefanus sa rahat kamiak nelang ngeau,"Tuhan Yesus,tarime lah roh ku." ⁶⁰Udi hio,udi balutut,aye kamiak nihi lengan sa mehet,"Tuhan,ada nampa tanggung dosa iti gi here!"Balalu,udi ngantuh hio,aye lei matei.

Chapter 8

¹Balalu Saulus lei manyetujui pampatei Stefanus hio.Saulus membinasakan Jemaat ta Yerusalem ta andrau hio,isa penganiayaan hante jari nadap Jemaat ta Yerusalem,balalu here kaluhan ta pisah gi wilayah-wilayah Yudea nihi Samaria,kecuali here rasul. ²papire ulun saleh ngogang bangkai Stefanus nelang ma hawi kiak akai sa kaliho hante nadap e. ³Tapi,Saulus ba usaha nampatei jemaat nihi suluk gi lewu lei lewu.aye nyujut laki nihi wawei,balalu nyarah here gi penjara."Filipus membritakan Injil ta Samaria⁴Balalu,here sa haot ta pisah hio ba kaliling nelang membritakan Injil. ⁵Filifus minau gi isa kota ta Samaria nelang nampe hal Kristus.⁶Balalu,ulun ajoh nihi sa atei memperhati inon sa Filipus panner katika here ngarengei nihi nginni tanda-tanda ajaib sa na ulah e. ⁷Gene,roh-roh jahat balua tekei ulun-ulun sa na suluk e,nelang kamiak nihi lengan sa mehet,nelang ajoh ulun lumpuh sa kepa sa na samare. ⁸Gene hio,naan tangar kota hio.⁹Tapi,naan erang kulun laki ba ngaran Simon sa samete e haot ngulah sihir ta kota nihi ngulah dodor kaluhan ulun Samaria,nihi ngantuh bahwa areb e ulun hante. ¹⁰kaluhan ulun,mulai tekei sa panga halus hampe ulun panga hante,ngeau,"ulun iti aye hio kuasa Allah sa na antuh `Hante`." ¹¹Maka,here ngami perhatian napot aye gene haot kalina lawah e aye haot ngulah here dodor nihi ilmu sihir e.¹²Tapi,udi ulun-ulun hio harap Filipus sa membritakan Injil gene kerajaan Allah balalu aran Kristus Yesus,here na baptis,maeh laki atawa wawei. ¹³Bahkan,Simon kakareb harap nihi udi aye na baptis,aye tarus bakarieet nihi Filipus,balalu katika ngini ajoh mukjizat nihi tanda-tanda ajaib sa jari,aye jari kagum.¹⁴Tangar waktu hio,katika rasul-rasul ta Yerusalem ngarengei aye hio ulun-ulun Samaria haot narime Firman Allah,here mangutus Petrus nihi Yohanes napot ulun-ulun ta aro, ¹⁵sa hawi palus badoa gi here mat here narime Roh Kudus. ¹⁶Gene,Roh Kudus mete minau entu erang kulun lei tekei here,here ekat haot na baptis ta huang aran Tuhan Yesus. ¹⁷Balalu,Petrus nihi Yohanes ngandak tangan e entu here balalu here narime Roh Kudus.¹⁸Katika Simon nginni bahwa Roh Kudus na ami nangkah andakan tangan rasul-rasul,Simon manawari duit napot rasul-rasul hio, ¹⁹nihi ngeau,"ami lei ga kuki kuasa iti mat satiap ulun sa napot aye kuki ngandak tanganku sagar narime Roh Kudus."²⁰Tapi,Petrus ngeau napot Simon,"mudahan duitnu hio binasa hayak kayo gene kayo ngono kayo haot kiuh karunia Allah nihi duit! ²¹kayo bakoi naan bagian atawa hak huang hal iti gene atei nu bakoi witu ta hadap Allah. ²²Jari, batobatlah tekei kejahatan nu iti nihi berdoalah napot Tuhan mat,amun mungkin,aheng atei nu kiuh na ampun kan napot kayo. ²³Gene,kuki nginni bahwa kayo naan ta huang amperu sa mapait nihi huang jarat kejahatan."²⁴Tapi,Simon nuing palus ngeau,"ba doalah napot Tuhan mat gi kuki mat inon sa haot na antuh kayo bakoi nukun kuki."²⁵Balalu,udi Petrus nihi Yohanes bersaksi nihi bujur-bujur nihi ngantuh Firman Tuhan,here waleng gi Yerusalem nelang membritakan Injil gi ajoh tumpuk ulun Samaria.Filipus Napandrus Ulun Etopia²⁶Udi hio,malaikat Tuhan bapander napot Filipus,eau e,"buan bo balalu tulak bo gi selatan,gi lalan sa minau tekei Yerusalem napot Gaza.lalan hio aye lalan sa suni." ²⁷Filipus balalu buan palus tulak.balalu katena lah ulun Etopia,sa ye hio sida-sida tekei pejabat pengadilan Sri Kandake,Ratu Kerajaan Etopia.aye batanggung jawab entu kaluhan harta sang ratu.aye haot hawi gi Yerusalem mat beribadah, ²⁸balalu rahat waleng mudi,nelang maharung ta huang kereta e nihi ngabaca kitab Nabi Yesaya.²⁹Balalu,Roh ngeau napot Filipus,"tulak palus ba gabunglah nihi kereta hio." ³⁰Balalu,Filipus nempat napot kereta hio nihi karengei ulun hio rahat ngabaca kitab Nabi Yesaya.Filipus nane nihi aye,"inonkah tuan paham inon sa rahat na baca tuan?" ³¹Balalu,ulun hio nuing,"kalawe kuki tau,kecuali erang kulun ngabimbing kuki?" balalu,aye mangundang Filipus mat mambai nihi maharung hayak aye.³²tangar wayah hio,bagian tekei Kitab Suci sa rahat na baca e iti,"aye na tunda sameh erang kikui domba napot uneng penyembelihan,balalu sameh erang kikui anak domba samete na gunting wulu e nga muna hampe aye nguka wawa E. ³³Huang kahinaan E, ka bakoi adilan na siau tekei Aye.Hie sa kiuh ngesah katurunan E. hie sa kiuh ngesah katurunan E ? gene,welum E haot na siau tekei bumi." Yes. 53:7-8³⁴Udi hio,sida-sida hio nuing nihi ngeau napot Filipus,"Kuki lako napot kayo,hal hie sa nabi ngeau iti,hal areb e kakareb atawa gene ulun lain?" ³⁵Balalu,Filipus nguka wawa e,balalu mulai tekei Kitab Suci iti,aye berkhotbah gene Yesus napot aye.³⁶Balalu,waktu here tulak nebu lalan here hampe sa baranu,nihi sida-sida hio ngeau,"inni bo,naan ranu!inon sa ngahalang kuki mat napandrus?" ³⁷[Balalu,Filipus ngeau,"amun tuan harap nihi sa penu atei tuan,tuan kiuh."Balalu,aye nuing nihi ngeau,"kuki harap bahwa Kristus Yesus aye hio Anak Allah."] ³⁸Udi hio,sida-sida hio nunyu kereta mat tunduk.Balalu,here barueh minau gi ranu,Filipus nihi sida-sida hio,balalu Filipus napandrus e.³⁹Udi here rueh balua tekei ranu,Roh Tuhan nunda Filipus tulak,balalu sida-sida hio bakoi nginni e lagi,balalu nampalus kiaan here nelang sanang atei. ⁴⁰Tapi,Filipus kahaba areb e naan ta Asdod,nihi katika aye nangkah uneng hio,aye membritakan Injil gi kaluhan kota hampe aye hawi ta Kaisarea.

Chapter 9

Saulus jari pa nutah Yesus ¹Tapi,Saulus,nelang tarus ngulah ancaman nihi munu here murid-murid Tuhan,tulak nadap Imam hante, ²Balalu lako surat tekei e,sa nuju napot Sinagoge-Sinagoge ta Damsyik hampe aye kahalu hie lei sa harap napot Lalan hio,maeh laki atawa wawei,aye kiuh nunda here mat na belenggu ta Yerusalem.³salawah aye rahat takia,aye magin riet nihi Damsyik,balalu salenga isa cahaya tekei langit mamancar ngaliling aye. ⁴Balalu,aye lawu gi tane nihi karengei lengan sa ngeau napot aye,"Saulus,Saulus,wuah inon kayo nampahanang Kuki?"⁵Saulus nane,"hie sa Kayo,Tuan?" Balalu,Aye ngeau,"Kukilah Yesus,sa kayo tampahanang. ⁶Tapi,buan bo palus suluk bo gi huang kota,balalu kayo sagar na wara inon sa harus kayo gawi." ⁷Ulun-ulun sa tulak hayak nihi Saulus mindri bakoi naan eau udi karengei lengan hio,tapi bakoi kakinni hie lei.⁸Saulus mindri tekei tane,balalu biar bo mate e tauka tapi aye bakoi kakinni inon-inon.balalu ulun-ulun hio nga gandeng aye nihi tangan palus nunda aye suluk gi Dmasyik. ⁹Balalu,salawah telu andrau,Saulus bakoi kiuh nginni nihi lei bakoi kuman atawa ngoot.¹⁰Ta wayah hio,naan erang kulun murid ta Damsyik,ba ngaran Ananias.Tuhan bapander napot aye huang isa panginni,"Ananias!"balalu Ananias ngeau,"iti kuki,Tuhan." ¹¹Balalu,Tuhan ngeau napot aye,"buan palus tulak bo gi lalan sa naantuh lalan lurus,balalu ta lewu Yudas,lupui bo ulun Tarsus sa bangaran Saulus gene,inni bo,ulun hio rahat lako doa, ¹²balalu aye haot kakinni isa panginni bahwa erang kulun bangaran Ananias hawi ngandak tangan ta entu e mat aye tau nginni lagi."¹³Tapi,Ananias nuing,"Tuhan,kuki haot karengei tekei ajoh ulun gene ulun iti,kala awe ajoh e kajahat sa haot na ulah e nadap umat kudus nu ta Yerusalem, ¹⁴balalu ta iti aye naan kuasa tekei imam-imam kepala mat membelenggu kaluhan ulun sa nerau aran Nu." ¹⁵Tapi,Tuhan ngeau napot aye,"tulak bo gene ulun iti aye hio alat sa na pidi Ku mat nunda aran Ku gi hadap bangsa-bangsa lain,nihi raja-raja,namput bangsa Israel. ¹⁶Gene,Kuki sagar nutui napot aye kalaawe ajoh e aye harus rara gene aran Ku."¹⁷Balalu,Ananias tulak palus suluk gi lewu hio,balalu udi aye ngandak tangan e ta entu Saulus,aye ngeau,"pulaksanai Saulus,Tuhan Yesus,sa nyantarang areb e napot kayo huang jalanan nu gi iti,haot ngutus kuki mat kayo kiuh ngini lagi balalu na tampenu nihi Roh Kudus." ¹⁸Balalu,ta wayah hio lei,banda sameh sihi kenah lawu tekei mate e balalu aye kiuh ngini lagi.udi hio,udi hio aye buan palus na baptis.Saulus mulai Membritakan hal Yesus ¹⁹Balalu,udi kuman,Saulus na kuatkan.aye hayak murid-murid ta Damsyik salawah papire andrau.²⁰Balalu,hinang aye membritakan Yesus ta Sinagoge-sinagoge nelang ngeau,"Yesus Aye lah Anak Allah." ²¹Kaluhan ulun sa ngarengei e takjub balalu ngeau,"bakoi kah aye iti sa naan ta Yerusalem munu here sa ngantuh ngaran hio nihi sa haot hawi gi ina nihi aheng nunda here huang keadaan terbelenggu gi hadap imam-imam kepala?" ²²Tapi,Saulus jari magin gagah palus nampa bingung ulun-ulun Yahudi sa muneng ta Damsyik nihi ngabuktikan bahwa Yesus aye hio Kristus."Saulus lapas nekei papire kulun Yahudi²³Udi genep papire andrau,ulun-ulun Yahudi mapakat sasameh mat munu Saulus, ²⁴tapi kesapakatan here hio haot na karasa ulah Saulus.here nyaga pintu-pintu gerbang kaandrau nihi kamalem mat here kiuh munu e. ²⁵Tapi,murid-murid Saulus nunda e tangar malem balalu nampinau e nangkah isa tembok nelang nyansolor e gi leba ta huang keranjang."Saulus ta Yerusalem²⁶Katika Saulus hampe ta Yerusalem,aye mencoba ba gabung nihi here murid.tapi,here kaluhan takut nihi aye gene bakoi harap bahwa aye murid lei. ²⁷Tapi Barnabas ngagandeng Saulus balalu nunda e napot her rasul,balalu ngesah napot here kalawe aye haot kakinni Tuhan huang jalanan e,balalu Tuhan haot bapander napot aye,nihi kalawe aye nihi heei haot bapander huang aran Yesus ta Damsyik.²⁸Balalu,Saulus sasameh nihi here katika here suluk nihi balua tekei Yerusalem nelang bapander nihi heei huang aran Tuhan. ²⁹Aye bapander nihi ba soal nihi ulun Helenis,tapi bausaha munu aye. ³⁰katika pulaksanai-pulaksanai isa iman karasa hal iti,here nunda e minau gi Kaisarea nihi mengutus e gi Tarsus.³¹Gene hio,jemaat ta kaluhan Yudea,nihi Galilea,nihi Samaria kiuh damai nihi welum.balalu,welum huang takut nihi Tuhan balalu huang penghiburan Roh Kudus,here tarus batambah ajoh.Petrus tangar kota Lida nihi kota Yope ³²ta isa waktu,rahat Petrus ngaliling kaluhan wilayah hio,aye lei ganta ulun-ulun kudus sa muneng ta Lida.³³Ta aro,aye panalu erang kulun sa bangaran Eneas,sa haot makading bo tangar uneng mandre e salawah walu taun gene lumpuh. ³⁴Balalu,Petrus ngeau napot aye,"Eneas,Kristus Yesus nyamare kayo.buan bo palaus tangkaeh uneng mandre nu!" Balalu,seketika hio lei,Eneas buan. ³⁵Balalu,kaluhan ulun sa muneng ta Lida nihi Saron kakinni e palus here waleng napot Tuhan.³⁶Isa wayah,ta Yope,naan erang kulun murid wawei bangaran Tabita,sa amun na terjemahkan baarti Dorkas.Aye penu nihi ulahan maeh nihi gawian sadakah. ³⁷Tangar andrau-andrau hio jari lah,aye maringin palus matei.Balalu,katika ulun-ulun haot na pandrus aye ,here nampa kading e ta ruang entu.³⁸Karena Lida naan ta riet Yope,here murid,udi ngarengei bahwa Petrus naan at aro,mangutus rueh ulun napot Petrus nihi lako awat napot aye,"ada manunda tulak gi uneng kami!" ³⁹Balalu,Petrus buan nihi tulak hayak here.Balalu,aye hampe,here nunda Petrus gi ruang entu.kaluhan walu mindri tangar iring Petrus nelang nangis,nihi nutui tunik-tunik namput pakaian-pakaian lain e sa biasa e na ulah Dorkas wayah aye masih hayak nihi here.⁴⁰Tapi,Petrus nuyu here kaluhan balua,balalu berlutut nihi lako doa.udi hio,aye bapaling napot bangkai Tabita palus ngeau,"Tabita,buan bo!"balalu,wawei hio nguka mate e balalu katika aye nginni Petrus,aye maharung. ⁴¹Balalu,Petrus nyasolor tangan e napot aye nihi ngawat aye mindri.Udi hio,nelang nerau ulun-ulun Kudus namput here walu,aye nutui bahwa Tabita welum. ⁴²Balalu,kejadian hio tersebar tangar kaluhan Yope,balalu ajoh ulun harap nihi Tuhan. ⁴³Balalu,Petrus muneng sadang ka lawah e ta Yope bya erang kulun bangaran Simon erang kulun penyamak kulit.

Chapter 10

Petrus dan Kornelius ¹Wayah hio,ta Kaisarea,naan erang kulun bangaran Kornelius,erang kulun perwira tekei inon sa naantuh pasukan Italia, ²ulun saleh sa takut nihi Allah,kalahio lei nihi kaluhan ulun sa naan ta lewu e,nihi ngami ajoh sadakah napot ulun-ulun nihi tarus lako doa napot Allah.³tangar isa kariwe,kira-kira jam ka suei andrau hio,aye nginni nihi tena huang panginni,erang kulun malaikat Allah hawi balalu ngeau napot aye,"Kornelius!" ⁴Balalu,aye ngadodor malaikat hio nihi kanakut e balalu ngeau,"inon iti,Tuan?"balalu,malaikat hio ngeau napot aye,"doa-doa nu nihi sadakah-sadakahnu haot mamai sebagai isa pangingat ta hadap Allah. ⁵wayah iti,huyu lah ulun-ulun gi Yope nihi herau lah erang kulun bangaran Simon,sa lei naantuh Petrus, ⁶aye muneng hayak nihi erang kulun penyamak upak bangaran Simon,sa lewu e naan ta iring laut."⁷Katika malaikat sa bapander nihi aye haot tulak,Kornelius nerau rueh ulun pelayan e nihi prajurit sa saleh tekei penah ulun-ulun sa tarus melayani keperluan pribadi e, ⁸balalu udi menjelas kan kaluhan hal napot here,aye nuyu here gi Yope.⁹Mat gi katuni andrau e,katika here rahat huang lalan e balalu nyanrite kota hio,Petrus mamai gi entu atap lewu,kira-kira jam ka enem,mat lako doa. ¹⁰Balalu,aye kakinam kaluan balalu kakan kuman,tapi katika ulun-ulun rahat nyadia kuman,Petrus kiuh isa pangini, ¹¹balalu aye ngini langit ta uka nihi isa hal sameh kain sa hante minau balalu taulur tekei ka epat pusing e hampe gi tane. ¹²Ta huang e,naan kaluhan masam binatang ba pee epat,balalu satua-satua maladi ta bumi,nihi wurung-wurung ta udara.¹³Udi hio,hawi lei lengan ngeau napot aye,"buan bo,Petrus,samalis bo palus kuta bo!" ¹⁴Tapi,Petrus ngeau,"bakoi,Tuhan. gene,kuki bakoi piji nguta inon lei sa haram atawa najis." ¹⁵Nihi, lengan lengan hio ngeau lagi napot aye mat karueh kali e,"inon sa haot Allah tahirkan,ada sa hindra-hindra kayo ngantuh haram." ¹⁶Hal iti jari telu kali,balalu tiba-tiba kaluhan hio ta enat gi langit.¹⁷Wayah hio,nelang Petrus rahat bingung tuu ngono inon arti pangini sa haot na inni e hio,tena lah ulun-ulun sa na utus ulah Kornelius rahat nupui ta awe lewu Simon,nelang mindri ta pintu gerbang, ¹⁸Balalu nelang nerau,here nane inonkah Simon,sa na antuh Petrus,nilang ta aro¹⁹Nelang Petrus rahat mamikir panginni hio,Roh ngeau napot aye,"inni bo,naan telu ulun laki sa rahat nupui kayo. ²⁰buan nihi minau bo,tulak bo hayak here bakoi ragu gene kuki haot mengutus here." ²¹Balalu,Petrus minau napot ulun-ulun hio nihi ngeau,"inni,kuki lah ulun sa nalupui kayo.inon aheng ka hawian nu?"²²Here ngeau,"Kornelius,erang kulun perwira,ulun wuah nihi takut nihi Allah,sa kapatuh maeh ta helang kaluhan bangsa Yahudi,haot na pakingat ulah malaikat kudus mat nuyu kayo hawi gi lewu e palus mat ngarengei paneran nu." ²³Petrus mengundang here suluk nihi ngami here tumpangan ta hio.Mat katuni andrau e,aye buan nihi tulak hayak here,balalu papire pulaksanai seiman tekei Yope nangau e.²⁴tangar andrau nutah e,here suluk Kaisarea.Kornelius haot ngandrei-ngandrei here nihi haot mangumpul pulaksanai namput hengau-hengau rieet e.²⁵Katika Petrus suluk,Kornelius nalu aye,balalu berlutut ta pee Petrus nihi menyembah e. ²⁶Tapi,Petrus ngawat aye mindri nelang ngeau,"mindri lah! kuki ekat erang kulun murunsia lei."²⁷Nelang Petrus bapander nihi Kornelius,Petrus suluk gi huang balalu kahalu ajoh ulun bakumpul sasameh. ²⁸Balalu,Petrus ngeau napot here,"kayo karasa bahwa aye hio kekejian gi ulun Yahudi mat bahubungan atawa ganta ulun bakoi Yahudi,tapi Allah haot nutui napot kuki bahwa kuki bakoi sa harus e ngantuh hie lei haram atawa najis. ²⁹Hio lah gene e,kuki bakoi maweat katika kayo nuyu kuki hawi.gene hio,kuki nane inon aheng kayo nerau kuki?"³⁰Balalu,Kornelius ngeau,"epat andrau sa nangkah hampe jam iti,tangar jam ka suei,kuki rahat lako doa ta lewu ku,balalu inni bo,naan erang kulun mindri tangar hadap kuki makai pakaian bacayaha. ³¹Balalu,ngeau,`Kornelius,doa nu haot narengei nihi sadakah nu haot na ingat ta hadap Allah. ³²Ulah gene hio,huyu bo gi Yope balalu lako bo Simon sa na antuh Petrus mat hawi.Aye rahat muneng ta lewu Simon,erang kulun penyamak upak,ta iring laut.` ³³Gene hio,kuki hinang nuyu ulun napot kayo,nihi kayo haot maeh atei hakun hawi.wayah iti,takam kaluhan naan ta iti,ta hadapan Allah,mat ngarengei kaluhan hal sa haot na huyu napot kayo ulah Tuhan."Petrus membritakan Injil ta Lewu Kornelius³⁴Balalu,Petrus nguka wawa e palus ngeau,"wayah iti,kuki bujur-bujur paham bahwa Allah bakoi nutui keberpihakan. ³⁵Tapi,ta setiap bangsa,ulun sa takut nihi Aye balalu ngulah sa wuah,susuk nihi Aye.³⁶Firman sa na hampe Allah napot bangsa Israel membritakan kabar maeh damai sejahtera nangkah Kristus Yesus,Aye lah Tuhan entu kaluhan e. ³⁷Kayo kakareb karasa kejadian sa haot terjadi ta kaluhan Yudea,mulai tekei Galilea,udi Baptisan sa Yohanes beritakan, ³⁸kayo karasa Yesus,ulun Nazaret,kalawe Allah mengurapi E nihi Roh Kudus balalu nihi Kuasa.Aye tulak bakaliling ngulah ka maehan nihi nyamare kaluhan ulun sa na tindas ulah Roh jahat gene Allah ngahayak Aye.³⁹Kami aye lah saksi-saksi tekei kaluhan hal sa haot na ulah Yesus,maeh ta uneng ulun Yahudi atawa ta Yerusalem.here haot munu Yesus nihi menggantung E ta entu kayu Salib. ⁴⁰Tapi,Allah nambuan E ta andrau sa katelu nihi memperkenankan Aye mat nyantarang areb e, ⁴¹bakoi napot kaluhan ulun,tapi napot kami,saksi-saksi sa haot na pidi ulah Allah samete e,sa kuman nihi ngoot sasameh E udi Aye buang tekei helang ulun matei.⁴²Balalu,Aye nuyu kami mat membritakan napot ulun-ulun nihi bersaksi nihi bujur-bujur bahwa aye lah sa na tetapkan Allah jari hakim entu sa welum nihi sa matei. ⁴³gi Dia,kaluhan Nabi bersaksi bahwa ulun sa percaya ya huang E sagar narime pengampunan dosa nangkah aran E."Allah nutui bahwa Aye narime kaluhan ulun⁴⁴Nelang Petrus masih ngeau kata-kata hio,Roh Kudus minau gi entu kaluhan sa ngarengei Firman hio. ⁴⁵Balalu,ulun-ulun sa harap sa basunat,sa hawi hayak Petrus,takjub gene karunia Roh Kudus haot na halui,lei napot bangsa-bangsa lain.⁴⁶Gene,here ngarengei ulun-ulun hio bapander huang ajoh bahasa nihi memuliakan Allah.balalu,Petrus ngeau, ⁴⁷"bakoi kah bakoi naan erang kulun lei sa kiuh mamangkang ranu mat na tapandrus gi ulun-ulun sa haot narime Roh Kudus sameh nihi takam iti? ⁴⁸Balalu,Petrus nuyu here mat na tapandrus ta huang aran Kristus Yesus.udi hio,ulun-ulun hiolako mat Petrus muneng hayak here salawah papire andrau.

Chapter 11

Petrus waleng gi Yerusalem ¹rahat hio,here rasul nihi pulaksanai-pulaksanai isa iman sa naan ta Yudea ngarengei bahwa ulun-ulun bakoi Yahudi lei haot narime Firman Allah. ²Gene hio,katika Petrus mamai gi Yerusalem,ulun-ulun sa basunat basalisih aheng nihi aye, ³nihi ngeau,"kayo tulak napot ulun-ulun bakoi basunat nihi kuman hayak here."⁴Tapi,Petrus mulai ngajelas kan nihi urut napot here,eau, ⁵"kuki rahat lako doa ta kota Yope,balalu huang keadaan bakoi sadar,kuki kakinni pangini,isa hal sameh salamar kain hante minau,sa ta solor nihi ka epat sudut e tekei langit,nihi banda hio nyanrite napot kuki. ⁶Udi hio kuki ngadodor e,kuki memperhati nihi nginni bintang-bintang ba pee epat ta bumi,satua-satua liar,satua-satua malata,nihi wurung-wurung ta udara.⁷Kuki lei ngarengei naan lengan ngeau napot kuki,`buan,Petrus,samalis palus kuta bo!` ⁸Tapi,kuki ngeau,`bakoi,Tuhan.gene,bakoi naan sa haram atawa najis piji suluk gi huang wawa ku.` ⁹Tapi,lengan hio nuing mat karueh kali e tekei langit,`inon sa haot Allah tahirkan,ada hindra-hindra kayo ngantuh haram!` ¹⁰Hal iti jari telu kali,balalu kaluhan e hio na jujut waleng gi langit.¹¹Inni bo,wayah iti lei,naan telu ulun sa na utus napot kuki hawi gi lewu uneng kuki muneng,tekei Kasisarea. ¹²udi hio,Roh ngeau napot kuki mat tulak hayak here nihi bakoi ragu-ragu.ka enem pulaksanai isa iman iti lei tulak hayak kuki nihi kami suluk gi lewu ulun hio. ¹³Balalu,aye ngahampe napot kami kalawe aye haot nginni malaikat mindri ta lewu e nihi ngeau,`huyu bo ulun Yope balalu lako bo Simon sa na antuh Petrus hawi gi iti, ¹⁴Balalu aye sagar mawara pesen napot kayo sa ulah pesen hio kayo na selamatkan,kayo nihi kaluhan ulun sa muneng ta lewu nu.`¹⁵Rahat kuki mulai bapander,Roh Kudus minau gi entu here,sameh nihi sa asal e jari entu takam. ¹⁶Balalu,kuki ta ingat tangar paneran Tuhan,katika aye ngeau,`Yohanes napandrus nihi ranu,tapi kayo sagar na pandrus nihi Roh Kudus.`¹⁷Jari,amun Allah ngami karunia sa sameh napot here sameh sa naami aye lei napot takam udi harap ta huang Tuhan Yesus Kristus,hie kah kuki hampe kuki kiuh ngahalangi Allah?" ¹⁸Katika ngarengei hal-hal hio,here jari tenang nihi memuji Allah nihi ngeau,"amun sameh hio,Allah lei haot mengaruniakan napot ulun-ulun bakoi Yahudi pertobatan sa nuju napot welum."Injil hampe gi Antiokia¹⁹Udi hio,ulun-ulun sa tapisaha pisah gene penganiayaan sa terjadi nadap Stefanus,sabak hampe Fenisia,Siprus,nihi Antiokia,nihi bakoi membritakan Firman Tuhan napot hie lei kecuali napot ulun-ulun Yahudi. ²⁰Tapi,naan papire ulun tekei here,aye hio ulun-ulun Siprus nihi Kirene,sa hawi gi Antiokhia nihi lei bapander napot ulun-ulun Helenis,nelang membritakan gene Tuhan Yesus. ²¹Tangan Tuhan ngahayak here,sa kangajoh ulun sa jari harap waleng gi Tuhan.²²kabar gene here hampe gi silu jemaat ta Yerusalem,balalu here mangutus Barnabas gi Antiokia. ²³Katika Barnabas hampe nihi nginni kasih karunia Allah,aye bersukacita nihi manesehati here kaluhan mat tatap setia nihi Tuhan nihi atei sa teguh. ²⁴Gene Barnabas aye hio ulun sa maeh,penu nihi Roh Kudus nihi iman,sajumlah hante ulun na tunda napot Tuhan.²⁵udi hio,Barnabas tulak gi tarsus mat nupui Saulus. ²⁶Balalu,udi aye kahalu e,aye nunda gi Antiokia.salawah isa taun,here panalu nihi jemaat balalu ngajar ajoh ulun.Balalu,ta Antiokia,murid-murid mat ka isa kali e na antuh "ulun Kristen".²⁷Ta andrau-andaru hio,papire nabi minau tekei Yerusalem hawi gi Antiokia. ²⁸isa kulun tekei here bangaran Agabus,mindri nihi meramal nihi pangawat Roh bahwa sagar jari kaluan sa mehet ta kaluhan dunia.balalu kala`u hio jari ta wayah pemerintahan Klaudius²⁹Balalu,here murid mamutus mat ngirim sumbangan,susuk nihi kemampuan here masing-masing,napot pulaknai-pulaksanai isa iman sa muneng ta Yudea. ³⁰Balalu,sa lei naulah here,ngirim sumbangan hio napot here penatua nangkah tangan Barnabas nihi Saulus.

Chapter 12

Yakobus na wunu balalu Petrus na japut Herodes ¹Ta wayah hio,Raja Herodes ngenat tangan e entu papire ulun tekei jemaat mat nampahanang here. ²Aye munu Yakobus,pulaksanai Yohanes,nini pedang.³Katika Yohanes nginni bahwa gawian e hio nampasanang atei ulun-ulun Yahudi,aye ngalanjutkan nihi nyaput Petrus lei. hal hio jari salawah Andrau Raya Roti bakoi baragi. ⁴Udi aye nyaput Petrus,aye nampasuluk e gi huang penjara palus nyarah e napot epat pasukan prajurit mat mangawasi e,nelang ba aheng,udi paskah,nunda e gi hadap ulun ajoh.⁵Balalu,Petrus na tahan huang penjara,tapi doa napot Petrus tarus menerus na lako napot Allah ulah Jemaat.Malaikat Tuhan nyanapas Petrus tekei Penjara ⁶ta isa malem,katika Herodes sagar nunda Petrus balua,Petrus rahat mandre ta helang rueh kulun prajurit,na huruk nihi rueh rantai,balalu here penjaga ta hadap pintu rahat mengawas penjara.⁷Balalu inni,erang kulun malaikat Tuhan mindri ta riet Petrus nihi cahaya basinar ta sel penjara hio,balalu malaikat hio nepuk rusuk Petrus palus ngele e,nihi ngeau,"hinang mele!"balalu,rantai-rantai hio lawu talapas tekei kararueh tangan e. ⁸Balalu,malaikat hio ngeau napot aye,"huruk bo pinggang nu balalu pakai bo sandal nu."Balalu,aye ngulah sameh hio.udi hio,aye ngeau napot aye,"pakai bo jubah nu balalu tutah bo kuki!"⁹Balalu,Petrus balua palus nutah malaikat hio,aye bakoi karasa bahwa inon sa rahat jari nangkah malaikat hio nyata,tapi nanguh bahwa aye rahat nginni isa pangini. ¹⁰katika here haot nangkah penjaga ka isa nihi karueh,here hampe ta pintu gerbang besi sa nuju gi kota.Pintu gerbang hio ta uka nihi kakareb e gi here,balalu here balua nihi takia hampe ta isa lorong,balalu salenga malaikat hio nanan Petrus.¹¹Katika Petrus sadar nihi inon sa jari entu areb e,aye ngeau,"wayah iti,kuki bujur-bujur karasa bahwa Tuhan mangutus malaikat E balalu nyalamat kan kuki tekei tangan Herodes nihi tekei kaluhan hal sa naharapkan ulah ulun-ulun Yahudi." ¹²Udi Petrus menyadari e,aye tulak gi lewu Maria,ine Yohanes sa na antuh lei Markus,ta awe ajoh ulun rahat bakumpul bahayak palus lako doa.¹³Katika Petrus ngatuk pintu gerbang,erang kulun walah wawei bangaran Rode hawi mat nguka e. ¹⁴udi aye ngataru lengan Petrus,gene sanang tuu aye bakoi kiuh nguka pintu,tapi nempat gi huang balalu mawara bahwa Petrus rahat mindri ta muka pintu gerbang. ¹⁵Here ngeau napot Rode,"kayo rapui!" tapi,Rode ngeau tarus sameh hio,balalu here tatap ngeau,"hio lah malaikat e."¹⁶Tapi,Petrus tarus tarus ngatok,balalu katika here nguka pintu,balalu nginni Petrus,here embah. ¹⁷Tapi,udi Petrus mawara isyarat nihi tangan e mat here benyem,aye ngajelas napot here kalawe Tuhan haot nunda aye balua nekei penjara.Balalu,aye ngeau," tahampe bo hal iti napot Yakobus balalu napot pulaksanai-pulaksanai isa iman."Balalu,aye tulak palus gi uneng lain.¹⁸katika andrau haot hawi,jari lah kekacauan sa bakoi halus ta penah here prajurit gene inon sa haot jari napot Petrus."pampatei Herodes ¹⁹Katika Herodes nupui Petrus balalu bakoi kahalu aye,aye memeriksa here penjaga balalu ngami huyuan mat munu here.balalu,Herodes minau gi Yudea gi Kaisarea palus minau ta aro.²⁰Wayah hio,Herodes sangit tuu nadap ulun-ulun Tirus nihi Sidon,balalu nihi sepakat,here hawi nadap Herodes,balalu udi ngararumuk Blastus,pengurus rumah tangga Raja,here ngalako mat perdamaian gene wilayah here kiuh pasokan panguta tekei wilayah Herodes. ²¹tangar andrau sa haot na tentukan here,Herodes makai pakaian kerajaan,maharung tangar tahkta pengadilan,balalu nampe pidato napot here.²²Rakyat tarus kamiak,"iti aye hio lengan allah,bakoi murunsia!" ²³sakatika hio lei,erang kulun malaikat Tuhan nampar e gene aye bakoi ngami kemuliaan napot Allah nihi aye na kuta cacing-cacing,balalu matei.²⁴Tapi,Firman Tuhan magin welum nihi balipat ganda. ²⁵Balalu,Barnabas nihi Saulus waleng tekei Yerusalem udi here nyanyari pelayanan here,nelang nunda hayak Yohanes,sa lei na antuh Markus.

Chapter 13

Tugas khusus Barnabas nihi Saulus ¹ta isa wayah,naan ta penah jemaat Antiokia,nabi-nabi nihi guru-guru,aye hi Barnabas,Simeon sa naantuh Niger,Lukius tekei Kirene,Menahem sa natapahante hayak Herodes,raja wilayah,nihi Saulus. ²Nelang ulun-ulun iti rahat beribadah napot Tuhan nihi berpuasa,Roh Kudus ngeau,"khususkanlah napot Kuki Barnabas nihi Saulus mat Tugas sa mat hio Kuki haot nerau here." ³Udi hio,udi here bapuasa nihi berdoa,nelang menumpangkan tangan here entu Barnabas nihi Saulus,here mengutus kararueh e tulak."Barnabas nihi Saulus ta Pulau Siprus⁴Balalu,udi na utus tulak ualh Roh Kudus,Barnabas nihi Saulus minau gi Seleukia,balalu tekei aro here balayar gi Siprus. ⁵katika here hampe ta Salamis,here membritakan Firman Allah ta Sinagoge-Sinagoge ulun Yahudi,balalu here lei nunda Yohanes jari pelayan here.⁶Katika here tulak menjelajahi kaluhan pulau hampe gi Pafos,here kahalu erang kulun tukang sihir,erang kulun nabi palsu Yahudi,sa bangaran Baryesus. ⁷Aye hayak nihi Prokonsul Sergius Paulus,erang kulun as cerdas,sa ngalako Barnabas nihi Saulus hawi napot aye balalu kakan ngarengei Firman Allah. ⁸Tapi,Elimas,tukang sihir hio,gene kalahiolah arane na terjemahkan,manantang Barnabas nihi Saulus,nihi bausaha nampabelok kan Prokonsul hio tekei iman e.⁹Tapi,Saulus,sa lei na kapatuh nihi Paulus,na tampenu nihi Roh Kudus,ngadodor Elimas, ¹⁰Balalu ngeau,"ui kayo,sa na tampenu nihi tipu muslihat nihi kaluhan kejahatan,kayo aye hio anak Iblis,kayo aye hio musuh tekei kaluhan sa wuah,bakoi kakan kah kayo tadoh ngabelokan lalan Tuhan sa lurus?¹¹Wayah iti,inni lah,tangan Tuhan hawi gi entu nu balalu kayo sagar jari pehe balalu bakoi nginni mate andrau salawah papire waktu."Sakatika hio lei,kabut nihi kamieng minau entu e balalu aye tulak bakaliling nupui ulun ngayak tangan e. ¹²Balalu,Prokonsul hio jari harap katika ngini inon sa haot jari gene aye kagum nihi ajaran Tuhan.Paulus nihi Barnabas tulak gi kota Antiokia ta wilayah Pisidia¹³Isa wayah,Paulus nihi ulun-ulun sa hayak aye berlayar tekei Pafos hampe gi Perge,ta Pamfilia,tapi Yohanes nanan here balalu waleng gi Yerusalem. ¹⁴Tapi,Saulus nihi Barnabas nampalus kiaan tekei Perga palus hampe ta Antiokia,ta Pisidia.Balalu,ta andrau Sabat,here tulak gi Sinagoge balalu maharung ta aro. ¹⁵Udi pembacaan Hukum Taurat nihi Kitab here Nabi,kepala-kepala Sinagoge nuyu ulun ngeau napot ka dua belas rasul hio,"pulaksanai-pulaksanai,amun kayo naan antuhan-antuhan ngahibur mat gi ulun-ulun iti,wara bo."¹⁶Balalu,Paulus mindri palus ngami kode nihi tangan e balalu ngeau,"Ui ulun-ulun Israel nihi kayo sa takut nihi Allah,rengei bo! ¹⁷Allah bangsa Israel iti haot midi itak uyut takam nihi nampa entu bangsa takam salawah here muneng ta tane Mesir nihi tangan sa ta enat,Aye mimpin here balua tekei hio. ¹⁸Salawah sekitar epat pulu tahun,Aye basabar nadap kalakuan here ta pulau haket.¹⁹Balalu,udi Aye nampunah pitu bangsa ta tane kanaan,Aye mawariskan tane hio. ²⁰Kaluhan iti jari kira-kira salawah 450 taun.Udi hio,Allah manyarah lei napot here hakim-hakim hampe ta masa Nabi Samuel.²¹Udi hio,here lako erang kulun raja,nihi Allah ngami Saul,anak laki-laki Kish,ulun tekei suku Benyamin,salawah epat pulu taun ²²Udi Allah menyingkirkan Saul,Allah nambuan Daud mat jari raja here,sa gene e Allah bersaksi nihi ngeau,`Kuki haot kahalu Daud,anak laki-laki Isai,ulun sa pas ta atei Ku,sa sagar ngagawi kaluhan aheng Ku.`²³Tekei katurunan ulun iti,Allah,susuk janji E,nunda napot Israel erang kulun Juruselamat,aye hio Yesus. ²⁴Samete ka hawian Yesus,Yohanes haot membritakan samete e gene baptisan pertobatan napot kaluhan ulun Israel. ²⁵Balalu,rahat Yohanes nyanyari tugas e,aye tarus bapander,`kono kayo hie kuki iti?Kuki bakoi Aye.tapi,inni bo,erang kulun hawi udi kuki,sandal ta pee E gin kuki bakoi tau napas e.`²⁶Pulaksanai-pulaksanai,katurunan babuhan Abraham nihi ulun-ulun ta penah kayo sa takut nihi Allah,napot takam kabar keselamatan iti haot na kahampe. ²⁷Gene,here sa muneng ta Yerusalem nihi kawan pemimpin here,sa bakoi kataru Aye nihi ngapaham paneran here Nabi,sa na bacakan setiap andrau Sabat,haot manggenep paneran nabi hio nihi nukum Yesus.²⁸Balalu,biar lei here bakoi kahalu alasan inon lei mat hukuman matei,here lako Pilatus mat munu Aye. ²⁹Balalu,katika here manggenepi kaluhan sa tatulis gene Aye,here nampinau E tekei kayu salib palus nampakading E ta huang ogang.³⁰Tapi,Allah nambuan Aye tekei helang ulun matei, ³¹Balalu salawah bandrau-andrau,Yesus nyantarang areb E napot ulun-ulun sa hayak nihi Aye tekei Galilea hampe Yerusalem,sa wayah iti jari saksi-saksi E napot bangsa iti.³²Balalu,kami nunda napot kayo Kabar Maeh gene janji Allah napot itak uyut takam, ³³Bahwa Allah haot manggenep janji hio mat gi takam,anak-anak here,nihi nambuan Yesus,sameh nihi sa tatulis huang kitab Mazmur pasal rueh:`Kayo aye hio Anak Ku.andrau iti,Kuki haot jari Ambah Nu.`Mazmur 2:7 ³⁴Gene Allah sa nambuan Yesus tekei helang ulun matei,bakoi sagar lagi waleng napot pampatei,Allah haot ngeau,`Kuki sagar ngami napot kayo berkat sa kudus nihi kiuh na harap,sa na ami napot Daud.`Yesaya 55:3³⁵Hio lah gene e,Aye lei ngeau huang Mazmur sa lain,`Kayo bakoi sagar maladar ulun Kudus Nu ngini pampatei.`Mazmur 16:10 ³⁶Gene,Daud,udi melayani utus e kakareb ulah aheng Allah,balalu matei,palus natampakading ta helang itak uyut e,namput kakinni pampatei, ³⁷tapi Yesus sa Allah na tambuan tekei helang ulun matei,bakoi kakinni pampatei.³⁸Ulah gene hio,elah bo na karasa ulah nu,pulaksanai-pulaksanai,bahwa nangkah Aye lah pengampunan entu dosa-dosa na santarang napot kayo, ³⁹balalu nangkah Aye,setiap ulun sa harap na bebaskan tekei kaluhan hal e,sa tekei e kayo bakoi kiuh na bebaskan ulah hukum Taurat Musa.⁴⁰Jari,ba hati-hati lah mat hal-hal sa naantuh ta huang kitab here nabi bakoi jari napot kayo: ⁴¹Inni lah,ui here sa ngasese!embah palus binasa bo,gene Kuki ngulah gawian ta wayah nu,isa gawian sa bakoi sagar kayo harap,bahkan amun erang kulun ngajelaskan e napot kayo "Habakuk 1: 5⁴²Rahat Paulus nihi Barnabas balua,ulun-ulun lako awat mat here nampe hal Firman hio ta andrau Sabat narian e. ⁴³Udi pamanalu ta Sinagoge hio galis,ajoh ulun Yahudi nihi here proselit sa takut nihi Tuhan nutah Paulus nihi Barnabas,sa bapander napot here nihi nyuun here mat tarus muneng ta huang anugrah Allah.⁴⁴Ta andrau Sabat nutah e,ane kaluhan ulun ta kota bakumpul mat ngarengei Firman Tuhan. ⁴⁵Tapi,katika ulun-ulun Yahudi ngini karami hio,here ngabahiri e balalu mulai nawan inon sa na antuh ulah Paulus nelang nyumpah e.⁴⁶Balalu,Paulus nihi Barnabas nuing e nihi heei palus ngeau," hal penting bahwa Firman Allah seharus e na nyatakan napot kayo panga dahulu e.Gene kayo nolak e nihi ngono tenga e bakoi pas halu welum kekal,inni bo,kami ba waleng napot bangsa-bangsa lain. ⁴⁷Gene,kaliti lah Tuhan ngami huyuan napot kami: `Kuki haot ngajarikan kayo tarang napot bangsa-bangsa lain mat kayo kiuh nunda keselamatan hampe gi ujung."Yesaya 49 : 6⁴⁸Katika ulun-ulun bakoi Yahudi hio ngarengei hal iti,here basanang palus memuliakan Firman Tuhan.Balalu,sa kangajoh sa haot na tentukan mat welum kekal,jari harap. ⁴⁹Balalu,Firman Tuhan menyebar gi kaluhan wilayah hio.⁵⁰Tapi,ulun-ulun Yahudi ngasung wawei-wawei saleh sa na hormat nihi ulun-ulun penting ta kota,balalu nambuan penganiyayaan nadap Paulus nihi Barnabas,namput nulak kararueh e gi wading tekei daerah batas here. ⁵¹Tapi,nelang ngibas kan abu tekei pee here nadap ulun-ulun Yahudi ta aro,Paulus nihi Barnabas tulak gi Ikonium. ⁵²Balalu,here murid na tampenu nihi sanang atei balalu nihi Roh Kudus.

Chapter 14

Paulus nihi Barnabas ta kota Ikonium ¹Balalu,jari lah,ta Ikonium,Paulus nihi Barnabas suluk hayak gi Sinagoge ulun Yahudi balalu bapander kala hio leon hampe sa kangajoh hante ulun,maeh ulun Yahudi atawa ulun Yunani,jari harap. ²Tapi,ulun-ulun Yahudi sa bakoi harap ngasung ulun-ulun bakoi Yahudi nihi ngaracun aheng atei here nawan ulun-ulun harap.³Balalu,here muneng ta aro huang waktu sa lawah nelang bapander nihi heei gi Tuhan,sa ngami kesaksian gene kabar anugerah E,namput mengaruniakan tanda-tanda ajaib nihi mujizat-mujizat sa jari nangkah tangan here. ⁴Tapi,ulun-ulun ta kota hio ta bagi-bagi,mehe e bapihak napot ulun-ulun Yahudi balalu mehe e napot here rasul.⁵Katika isa usaha naulah,maeh ulah ulun-ulun bakoi Yahudi atawa ulun-ulun Yahudi,nihi here pemimpin here,mat menganiaya nihi medak here rasul nihi watu, ⁶Udi Paulus nihi Barnabas karasa palus ngalempat areb e gi Listra nihi Derbe,kota-kota ta Likonia,nihi gi wilayah ta iring e. ⁷Balalu,ta aro,here tarus membritakan Injil. "Paulus ta kota Lista nihi Kota Derbe⁸Ta Listra,naan erang kulun rahat maharung sa maleme pee e,lumpuh tekei huang wuntung ine e nihi bakoi piji takia. ⁹Ulun hio rahat ngarengei Paulus katika aye rahat bapander,udi Paulus ngadodor aye balalu ngini bahwa ulun hio naan iman mat na samare, ¹⁰Paulus bapander nihi lengan mehet,"Mindri bo witu nihi pee nu." Balalu,ulun hio nampetu balalu mulai takia.¹¹Katika ulun ajoh nginni inon sa haot na ulah Paulus,here ngenat suara here balalu bapander huang bahasa Likaonia,"Dewa-dewa haot minau gi penah-penah takam balalu sameh nihi merunsia!" ¹²Ulun-ulun hio ngantuh Barnabas jari Zeus nihi Paulus jari Hernes gene aye sa mamimpin pamaneran. ¹³Imam dewa Zeus,sa kuil e muneng ta wading kota,nunda lembu-lembu jantan nihi rangkaian wunge gi pintu gerbang kota.aye nihi ulun ajoh hio kakan mempersembahkan kurban napot Paulus nihi Barnabas.¹⁴Tapi,katika rasul Barnabas nihi rasul Paulus ngarengei hal hio,here minsit lamma here balalu nempat suluk gi penah-penah ulun ajoh hio,nelang kamiak, ¹⁵balalu ngeau,"pulaksanai-pulaksanai,wuah inon kayo ngulah kaluhan hal iti?kami lei murunsia biasa sameh nihi kayo nunda kabar maeh napot kayo mat kayo ba waleng tekei hal-hal sa sia-sia iti napot Allah sa welum,sa menciptakan langit nihi bumi,nihi laut,nihi kaluhan isa suatu sa naan ta huang e. ¹⁶Ta katurunan-katurunan sa nangkah,aye ngabiar lei kaluhan bangsa takia nutah lalan-lalan e kakareb.¹⁷Tapi,Aye bakoi ngaret areb E bakoi naan saksi.Gene,Aye ngulah sa maeh nihi ngami napot kayo uran tekei langit nihi musim-musim bawua sa nampuas ateinu nihi panguta namput kasanang." ¹⁸hindra lei nihi ngeau kaluhan hal hio,here mahadin nyantadoh ulun ajoh hio mat bakoi mempersembahkan kurban gi here.¹⁹Tapi,ulun-ulun Yahudi hawi tekei Antiokia nihi Ikonium,balalu udi ngabujuk ulun ajoh hio,here medak Paulus nihi watu balalu nyujut e gi wading kota gene nangguh bahwa Paulus haot matei. ²⁰Tapi,katika here murid ngaliling Paulus,aye mindri palus waleng suluk gi kota.ta andrau nutah e,aye tulak hayak nihi Barnabas gi Derbe.waleng gi Kota Antiokia ta wilayah Siria²¹Udi here memberitakan Injil ta kota hio balalu haot ngulah ajoh murid,here waleng gi Listra,nihi Ikonium,nihi gi Antiokia, ²²Nelang nampa gagah marue here murid,nyuun here mat bertekun ta huang iman,nihi ngantuh bahwa takam harus suluk kerajaan Allah nangkah ajoh ka rara.²³Katika Paulus nihi Barnabas nutui penatua-penatua gi here ta setiap Jemaat,udi lako doa nihi bapuasa,here manyarah kaluhan penatua hio napot Tuhan,sa napot Aye here haot harap. ²⁴Udi hio,here nangkah Pisidia balalu hampe ta Pamfilia. ²⁵Balalu,katika here haot mengabarkan Firman ta Perga,here minau gi Atalia. ²⁶Tekei Aro,here balayar gi Antiokia,uneng here haot na sarah napot anugrah Allah mat gawian sa haot na sanyari here.²⁷Katika here hampe balalu bakumpul sasameh nihi Jemaat,here ngalapor kaluhan hal sa haot Allah ulah hayak nihi here balalu kalawe Aye haot nguka pintu iman gi bangsa-bangsa lain. ²⁸Balalu,here muneng hayak here murid mat waktu sa lawah.

Chapter 15

Panalu tangar kota Yerusalem ¹Udi hio,papire ulun minau tekei Yudea balalu ngajar pulaksanai-pulaksanai isa iman,"amun kayo bakoi na sunat sameh nihi adat istiadat Musa,kayo bakoi kiuh na selamatkan." ²Balalu,katika jari kalakat palus soalan sa bakoi halus ta helang Paulus nihi Barnabas nihi ulun-ulun hio,here mamutuskan bahwa Paulus nihi Barnabas,namput papire ulun lain e tekei here,harus mamai gi Yerusalem mat panalu nihi here rasul nihi here penatua gene hal iti³Balalu,udi na atet gi huang lalan ulah Jemaat,here nangkah Fenisia nihi Samaria nelang ngesah nihi tena gene pertobatan bangsa-bangsa lain,balalu hal hio nunda kasanang hante napot kaluhan pulaksanai isa iman. ⁴katika here hampe ta Yerusalem,here na tahalu ulah here jemaat,here rasul,nihi here penatua,balalu here ngesah kaluhan hal sa haot na ulah Allah nangkah here.⁵Tapi,papire ulun tekei golongan Farisi sa haot na harap mindri nihi ngeau,"Penting mat nyunat here balalu mat memerintah kan here mat nuu Hukum Musa!" ⁶Here Rasul nihi penatua panalu hayak mat mamander hal iti.⁷Udi galis ba soal sa lawah ta aro,Petrus mindri balalu ngeau napot here,"Pulaksanai-pulaksanai,kayo karasa bahwa ta zaman sadi Allah haot ngulah pidian ta helang kayo bahwa nangkah wawaku,bangsa-bangsa lain sagar ngarengei berita Injil balalu jari harap. ⁸Balalu,Allah,sa ngataru atei murunsia,haot basaksi napot here nihi ngami Roh Kudus napot here,sameh nihi sa haot na ulah E napot takam, ⁹Balalu Aye bakoi ngabeda-bedakan antara takam nihi here,udi Aye menyucikan atei here nangkah iman.¹⁰Jari wayah iti,wuah inon kayo mansuba Allah nihi ngandak kuk sa weat ta diung here murid sa,maeh itak uyut takam atawa takam,bakoi sagar piji kiuh menggung e? ¹¹Tapi,takam harap bahwa takam na selamatkan nangkah anugrah Tuhan Yesus,sameh nihi here lei."¹²Udi hio,kaluhan kumpulan ulun hio benyem balalu here ngarengei Barnabas nihi Paulus,nelang karueh rasul hio ngajelas kan kaluhan tanda mukjizat sa haot na ulah Allah nangkah here ta helang bangsa-bangsa lain.¹³Udi here tadoh bapander,Yakobus nuing,"pulaksanai-pulaksanai,rengei bo kuki. ¹⁴Simon haot ngajelaskan kalawe Allah nekei asal haot memperhatikan bangsa-bangsa lain,mat ngalap tekei helang bangsa hio isa umat gi aran E.¹⁵Paneran here nabi menyetujui hal iti,sameh sa tertulis, ¹⁶udi iti,Kuki sagar waleng.balalu sagar nambuan waleng Kemah Daud sa haot runtun.Kuki sagar nambuan waleng puing-puing e,balalu Kuki sagar ma rehab e, ¹⁷mat umat murunsia sa ba tisai kiuh nupui Tuhan,balalu kaluhan bangsa lain sa na terau nangkah aran Ku,sa ngulah kaluhan iti,`Firman Allah,sa ngulah kaluhane iti,Amos 9 : 11-12 ¹⁸haot na karasa nekei asal zaman.Yesaya 45 : 21¹⁹Jadi,kuki bapendapat bahwa takam saharus e bakoi nampa mahadin ulun-ulun tekei bangsa lain sa haot ba waleng napot Allah. ²⁰Tapi,takam sa harus e manulis napot here mat here ngalawit areb e tekei hal-hal sa na karaat ulah berhala-berhala,balalu tekei dosa-dosa seksual,nihi tekei inon sa haot na siek,nihi tekei ira. ²¹Gene,nekei katurunan sa sadi,Musa haot naan,ta satiap kota,ulun-ulun sa mangabarkan e gene na bacakan ta Sinagoge-sinagoge satiap andaru Sabat."Surat napot ulun harap sa bakoi Yahudi²²Balalu,na inni maeh ulah here rasul,nihi penatua,nihi kaluhan jemaat,midi ulun-ulun tekei penah here mat na utus gi Antiokia hayak Paulus nihi Barnabas.Here mengutus Yudas sa naantuh Barsabas,namput Silas,here pemimpin ta helang pulaksanai-pulaksani isa iman, ²³Balalu here manulis surat nihi tangan here,kala iti:"Tekei rasul-rasul nihi penatua-penatua,pulaksanai-pulaksanai isa iman nu,napot kaluhan pulaksanai isa iman bakoi Yahudi ta Antiokia,nihi Siria,nihi Kilikia,tabe!²⁴Gene kami haot ngarengei bahwa papire ulun tekei helang kami,sa napot here kami bakoi ngami huyuan,haot ngandrei kayo nihi paneran here sa ngagunsang jiwa nu, ²⁵hal iti na inni maeh gi kami,udi jari isa pakat,mat midi ulun-ulun palus mangutus here napot kayo hayak nihi pulaksanai-pulaksanai kami sa na sayang,Barnabas nihi Paulus, ²⁶sa haot nyandra welum here gena aran Tuhan takam,Kristus Yesus.²⁷Ulah gene hio,kami mangutus Yudas nihi Silas,sa here kakareb sagar mawara hal-hal sa sameh secara lisan. ²⁸Gene, magin maeh e napot Roh Kudus nihi gi kami mat ngandak kaweat tangar entu kayo sa magin weat tekei sa perlu iti, ²⁹bahwa kayo nyanawit areb nu inon sa haot na persembahkan napot berhala,balalu tekei ira,nihi inon lei sa matei na siek,balalu tekei dosa seksual.amun kayo ngajaga areb nu kakareb tekei hal-hal iti,kayo ngulah sa maeh.hampe panalu."³⁰Udi here ba pamitan,here minau gi Antiokia,udi ngumpulkan Jemaat,here nyarah surat hio. ³¹katika ulun-ulun percaya ngabaca e,here basanang atei gene hio. ³²Yudas nihi Silas,sa here kakareb aye hio nabi,meneguhkan palus nampa kuat pulaksanai-pulaksanai isa iman nihi ajoh paneran.³³Balalu,udi here muneng ta aro mat papire waktu,ulun-ulun percaya hio napas here mudi nihi damai napot ulun-ulun sa mengutus here. ³⁴[Tapi,na kono maeh napot Silas mat tatap muneng ta aro.] ³⁵Tapi,Paulus nihi Barnabas muneng ta Antiokia,nelang ngajar nihi membritakan Firman Tuhan hayak nihi ajoh ulun lain lei."Paulus nihi Barnabas bapisah³⁶Udi papire andrau,Paulus ngeau napot Barnabas,"ayu takam waleng balalu ganta pulaksanai-pulaksanai isa iman ta setiap kota,uneng takam membritakan Firman Tuhan mat nginni kalawe keaadaan here." ³⁷Barnabas kakan nunda lei Yohanes sa na terau Markus. ³⁸Tapi,Paulus ngono bahwa bakoi sa harus e nunda ulun sa haot nanan here ta Pamfilia nihi bakoi tulak hayak here mat gawian hio.³⁹Balalu,jari lah kalakat sa tamam hampe here bapisah isa nihi sa lain.Barnabas nunda hayak Markus nihi balayar gi wilayah Siprus, ⁴⁰Tapi Paulus midi Silas palus tulak,udi na sarah ulah pulaksanai-pulaksanai isa iman gi huang anugrah Tuhan. ⁴¹Balalu,aye nangkah Siria nihi Kilikia nelang meneguhkan here jemaat.

Chapter 16

Timotius nengau Paulus nihi Silas ¹Paulus lei hawi gi Derbe nihi Listra.Balalu,inni lah naan erang kulun murid ta aro,aran e Timotius,anak tekei erang kulun wawei Yahudi sa haot percaya,tapi amah e aye hio ulun Yunani. ²aye na kataru maeh ulah pulaksanai-pulaksanai isa iman ta Litra nihi Ikonium. ³Paulus kakan Timotius tulak hayak nihi aye,balalu aye nunda palus nyunat e gene ulun-ulun Yahudi sa muneng ta daerah hio.Gene,here kaluhan karasa bahwa amah e aye lah ulun Yunani.⁴nelang here takia nangkah kota-kota,here nampe ketentuan-ketentuan gi ulun percaya mat na tutah,sa haot na putuskan ulah here rasul nihi penatua sa naan ta Yerusalem. ⁵Balalu here jemaat na teguhkan ta huang iman nihi jumlah here batamah isa tiap andrau. "Allah nerau Paulus gi Makedonia⁶Balalu,here tulak nangkah wilayah Frigia nihi Galatia gene haot na halang ulah Roh Kudus mat ngantuh Firman ta Asia. ⁷Katika here haot hampe ta Misia,here bausaha tulak gi Bitinia,tapi Roh Yesus bakoi nuyu here. ⁸Balalu,udi nangkah Misia,here minau gi Troas.⁹Isa panginni balua napot Paulus ta wayah malem.erang kulun tekei Makedonia rahat mindri nihi naglako napot aye,eau e,"hawi bo gi Makedonia balalu awat bo kami." ¹⁰Udi Paulus ngini pangini hio,kami ba usaha nihi hinang tulak gi Makedonia,udi manyimpulkan bahwa Allah haot nerau kami mat membritakan Injil napot here." Pertobatan Lidia¹¹Gene hio,udi berlayar tekei Troas,kami palus berlayar gi Samotrake,balalu ta andrau nutah e gi Neapolis, ¹²Balalu tekei aro gi Filipi,kota ka isa ta wilayah Makedonia nihi isa kota jajahan Roma.kami muneng ta kota hi salawah papire andrau. ¹³Balalu,ta andrau Sabat,kami tulak gi wading pintu gerbang kota nuju gi iring hungei,uneng ta awe kami bapikir bahwa ta aro naan uneng lako doa.Balalu,kami maharung nihi bapander nihi here wawei sa rahat bakumpul.¹⁴Erang kulun wawei bangaran Lidia,tekei kota Tiatira,erang kulun pa matang kain ungu sa menyembah Allah.Tuhan nguka atei e mat memperhatikan inon sa naantuh Paulus. ¹⁵Balalu,udi Lidia nihi kaluhan ulun sa muneng ta lewu e na baptis aye lako napot kami,eau e,"amun kayo ngono kuki harap nihi teguh napot Tuhan,hawi bo gi lewu ku balalu muneng bo tar aro."Balalu aye ngadasak kami.Paulus nihi Silas ta Penjara¹⁶Nelang,kami rahat tulak gi uneng lako doa,erang kulun walah wawei,sa naan ampun Roh mat meramal nalu kami.aye nunda ajoh ka untungan napot here majikan e nangkah ramalan-ramalan e. ¹⁷wawei hio nutah Paulus nihi kami nelang kamiak,"ulun-ulun iti aye hio hamba Allah sa pangentu,sa membritakan lalan keselamatan napot kayo!" ¹⁸Aye tarus ngulah hio salawah ba andrau-andrau.Paulus,gene jari marikang tuu,ba waleng palus ngeau napot Roh hio,"Kuki marentah kayo huang aran Kristus Yesus mat balua tekei aye!" Balalu,roh hio balua,saketika hio lei.¹⁹Tapi,katika here majikan e nginni bahwa harapan here sagar kauntungan haot jawoh,here nyaput Paulus nihi Silas,balalu nyujut here gi penah ulun ta hadap penguasa. ²⁰Balalu,katika here haot nunda Paulus nihi Silas napot hakim-hakim kepala,here ngeau,"ulun-ulun itit aye lah ulun-ulun Yahudi sa rahat ngacau ta kota takam. ²¹Here ngajar adat istiadat sa bakoi maeh mat takam narime nihi ngagawi e jari ulun Roma."²²Ulun ajoh hio hayak-hayak buan nyarang Paulus nihi Silas balalu here Hakim kota hio minsit lamma Paulus nihi Silas,namput memerintah kan here ngompak karueh e nihi tungkeh. ²³nelang masih nampahanang Paulus nihi Silas nihi ajoh ompak,here nawut e gi huang penjara balalumemerintahkan kapala penjara mat nyaga Paulus nihi Silas nihi ketat. ²⁴udi narime perintah hio,kepala penjara nampasuluk Paulus nihi Silas gi penjara bagian huang balalu masung pee here nihi belenggu.²⁵Kira-kira penah malem,Paulus nihi Silas rahat lako doa nelang menyanyikan pujian napot Allah,balalu here tahanan lain e lei ngarengei here. ²⁶Balalu,salenga jari lah gempa bumi sa hante hampe fondasi penjara bagunsang.Balalu salenga kaluhan pintu ta uka nihi belenggu satiap ulun talapas.²⁷Katika kapala penjara buan ngini pintu-pintu ta uka,aye munat pedang e balalu ane mantiu kakareb e gene aye nanguh here tahanan haot nempat. ²⁸Tapi,Paulus kamiak nihi lengan sa mehet," ada nampahanang tenga nu kakareb gene kami kaluhan ta iti!"²⁹Udi hio,kepala penjara hio lako lampu palus hinang suluk,balalu nelang kaketer,aye sujud tangar hadap Paulus nihi Silas. ³⁰Udi hio,aye nunda here balua palus ngeau,"tuan-tuan,inon sa harus na gawi kuki mat salamat?" ³¹Balalu here nuing,"harap bo ta huang Tuhan Yesus balalu kayo sagar na selamatkan,kayo nihi kaluhan ulun sa muneng ta lewu nu."³²Udi hio,Paulus nihi Silas memberitakan Firman Tuhan napot kepala penjara hio balalu napot kaluhan ulun sa naan ta huang lewu e. ³³Udi hio,aye nunda Paulus nihi Silas,malem hio lei,balalu mui batan-batan here,balalu aye nihi kaluhan keluarga e na baptis. ³⁴Udi hio,kepala penjara nunda Paulus nihi Silas gi lewu e palus nyadia panguta.balalu aye sanang tuu,bahwa aye nihi kaluhan ulun sa muneng tangar lewu e haot percaya napot Allah.³⁵Tapi,katika entu andrau hampe,here hakim-hakim kota mengutus papire polisi,nihi ngeau,"sanapas ulun-ulun hio!" ³⁶Balalu,kepala penjara mawara pesen hio napot Paulus,nihi ngeau,"hakim-hakim kota haot nuyu mat nyanapas kayo.gene hio,balua bo wayah ina palus tulak bo huang damai!"³⁷Tapi,Paulus ngeau napot here,"ulun-ulun hio haot ngompak kami ta hadap ulun ajoh,bakoi na adili,ulun-ulun sa aye hio warga Roma,balalu haot nawut kami gi huang penjara.Balalu,inonkah wayah ina here nampalua kami nihi benyem-benyem?bakoi! elah bo here kakareb hawi palus nampalua kami." ³⁸Here polisi hio mawara paneran-paneran hio nadap hakim-hakim kota.here takut katika ngarengei Paulus nihi Silas aye lah warga Roma. ³⁹Balalu,here hawi palus lako maaf napot Paulus nihi Silas.Udi here nampalua Paulus nihi Silas,here lako mat karueh e nanan kota hio.⁴⁰Balalu,here balua tekei penjara palus suluk gi lewu Lidia,balalu katika here ngini pulaksanai-pulaksanai isa iman,Paulus nihi Silas meneguhkan atei here,balalu tulak.

Chapter 17

Paulus nihi Silas ta kota Tesalonika ¹Isa waktu,katika Paulus nihi Silas haot nangkah Amfipolis nihi Apolonia,here hampe ta Tesalonika,ta awe naan isa Sinagoge ulun Yahudi. ²Balalu,susuk nihi kapatuhan Paulus,aye suluk gi helang here,nihi salawah telu andrau Sabat bapander nihi here tekei Kitab Suci,³nelang ngajelaskan nihi ngabuktikan bahwa Kristus harus rara nihi buan tekei helang ulun matei,nihi ngeau,"Yesus iti,sa rahat na beritakan napot kayo,aye hio Kristus." ⁴Balalu,mehe e tekei here na yakin kan nihi bagabung nihi Paulus nihi Silas,hayak nihi sajumlah hante ulun Yunani sa takut nihi Allah palus bakoi doho waweiwawei terhormat.⁵Tapi,ulun-ulun Yahudi jari bahiri atei nihi nunda papire ulun jahat sa luntang lantung ta uneng umum,here mangumpulkan ulun ajoh nihi ngukah kakacauan ta kota,balalu nyarang lewu Yason nelang nupui Paulus nihi Silas mat nunda here ba lua napot ulun ajoh. ⁶Katika here bakoi kahalu Paulus nihi Silas,here nyujut Yason nihi papire pulaksanai isa iman gi hadap here pejabat kota,nihi kamiak,"ulun-ulun iti,sa haot ngakaur dunia,haot hawi lei gi iti. ⁷Balalu,Yason nyambut here,nihi here ngulah sa nawan hukum Kaisar nihi ngeau bahwa naan raja lain,aye hio Yesus."⁸ulun ajoh nihi here pejabat kota jari resah katika ngarengei hal hio. ⁹Balalu,udi here narime jaminan tekei Yason nihi sa lain e,ulun-ulun hio ngabebaskan e." Paulus nihi Silas gi kota Berea¹⁰Pulaksanai-pulaksanai isa iman hinang nuyu Paulus nihi Silas,malem hio lei,gi Berea,nihi katika here hampe,here tulak gi Sinagoge ulun Yahudi. ¹¹Ulun-ulun Yahudi ta aro labih maeh atei e tekei ulun-ulun Yahudi ta Tesalonika gene here narime Firman nihi penu samangat,nelang menyelidiki Kitab Suci setiap andrau mat ngarasa amun hal-hal hio mula bujur. ¹²Ulah gene hio,ajoh tekei here jari harap,tamasuk wawei nihi laki-laki Yunani terhormat sa jumlah e bakoi dohot.¹³Tapi,katika ulun-ulun Yahudi ta Tesalonika karasa bahwa Firman Allah lei na britakan ulah Paulus ta Berea,here lei hawi gi Berea mat ngagunsang nihi mersahkan ulun ajoh. ¹⁴Balalu,nihi hinang,pulaksanai-pulaksanai isa iman nuyu Paulus tulak hampe gi pantai,tapi Silas nihi Timotius tatap muneng ta hio. ¹⁵Ulun-ulun sa nengau Paulus nunda hampe Atena,nihi udi narime isa pesen tekei Paulus mat Silas nihi Timotius mar hawi hinang,here tulak lei," Paulus ta kota Atena¹⁶Nelang Paulus ngandrei here ta Atena,roh e nginam na susahkan ta huang areb e gene aye nginni kota hio penu nihi patung-patung berhala. ¹⁷ulah gene hio,aye batukar pikiran ta Sinagoge nihi ulun-ulun Yahudi nihi ulun-ulun tekei bangsa lain sa takut nihi Allah,namput ta penah ulun ajoh,satiap andrau,nihi ulun-ulun sa tabarung naan ta hio.¹⁸papire ahli pikir tekei kalompok Epikuros nihi Stoa lei bapander-pander nihi e.Balalu,papire ngeau,"inon sa kakan na antuh aye panamposo iti?sa lain ngeau,"sameh e,aye iti aye lah erang kulun pemberita dewa-dewa asing," gene aye memberitakan Yesus nihi kebangkitan E.¹⁹Balalu,here nunda e gi Areopagus,nelang ngeau,"iuh lah kami karasa ajaran bio inon sa na beritakan Kayo iti? ²⁰Gene,kayo rahat nunda pepire hal sa maka waoh ta silu kami.kami kakan karasa inon aheng hal-hal hio." ²¹( wayah hio,kaluhan ulun Atena nihi ulun-ulun asing sa muneng patuh nangalis waktu here nihi bakoi nglauh inon-inon ekat ngantuh nihi ngarengei isa hal sa bio.)²²Balalu,Paulus mindri ta penah-penah Areopagus balalu ngeau,"ui ulun-ulun Atena,kuki nginni bahwa huang kaluhan hal kayo religius tuu. ²³Gene,katika kuki rahat bakaliling nihi memperhatikan banda-banda sa na sembah kayo,kuki lei kahalu isa altar nihi tulisan iti,`NAPOT ALLAH SA BAKOI NA NA KATARU,` gene hio,inon sa na sembah kayo bakoi ngataru e,hio lah sa beritakan ku napot kayo.²⁴Allah sa menciptakan dunia nihi kaluhan isa hal sa naan ta huang e,gene Aye ayelah Tuhan entu langit nihi bumi,bakoi muneng ta huang kuil-kuil sa na ulah nihi tangan murunsia, ²⁵bakoi lei Aye na layani ulah tangan-tangan murunsia, sameh - sameh aye memerlukan isa hal gene Aye kakreb sa ngami napot hie lei pamelum,nihi hewuk,nihi kaluahan isa hal e.²⁶Balalu,Aye ngulah,tekei erang kulun,kaluhan bangsa umat murunsia mat muneng ta kaluhan muka bumi iti,udi nantu musim-musim nihi batas-batas uneng welum here, ²⁷mat here nupui Allah,nihi amun mula kiuh here kiuh nyaput E balalu kahalu E biar lei Aye bakoi lawit tekei takam kakareb.²⁸Gene, tangar huang Aye,takam welum,bagarak,nihi naan.Ayub 12 : 10 sameh lei pujangga-pujangga nu kakareb sa ngeau,` gene takam iti lei aye hio katurunanE, ²⁹Jari,gene takam katurunan Allah,takam seharus e bakoi ngono aye hio kaadaan ilahi hio sameh amas,atawa perak,atawa watu,isa wujud sa na ciptakan tekei katau nihi aheng murunsia.³⁰Ulah gena hio,udi bakoi ngadiuh wayah-wayah ka bungul,wayah iti Allah mawara kaluhan ulun ta awe-awe mat batobat, ³¹gene Aye haot manantu kan isa andrau katika Aye sagar menghakimi dunia huang keadilan nangkah isa ulun sa haot na tentukan E,udi aye ngami bukti napot kaluhan ulun nihi nambuan ulun hio tekei helang ulun matei."³²Balalu,katika here ngarengei gene buan tekei helang ulun matei,papire kulun mulai ngasese,tapi sa lain ngeau,"kami kakan ngarengei tekei kayo lagi gene hal iti." ³³Balalu,Paulus tulak tekei penah-penah here. ³⁴Tapi,papire kulun bagabung nihi aye balalu jari harap,ta helang e lei naan Dionisius,anggota Damaris,namput papire kulun lain sa hayak here.

Chapter 18

Paulus tangar kota Korintus ¹Udi hio,Paulus nanan Atena balalu tulak gi Korintus. ²Balalu,Paulus kahalu ulun Yahudi bangaran Akwila,katurunan Pontus,bio bo hawi nekei Italia hayak harau e,Priskila,gene Klaudius haot memerintah kan kaluhan ulun Yahudi nanan Roma.Paulus hawi napot here, ³Balalu gene here naan gawian sa sameh,Paulus muneng hayak here palus bagawi gene gawian here aye hio pangulah tenda.⁴Balalu,Paulus batukar pikiran ta Sinagoge satiap andrau sabat nihi ba usaha mat meyakin kan ulun Yahudi nihi ulun Yunani. ⁵Tapi,katika Silas nihi Timotius minau tekei Makedonia,Paulus mulai mengabdikan tenga e sapenu e mat membritakan Firman,nelang bersaksi nihi bujur-bujur napot ulun-ulun Yahudi bahwa Yesus aye hio Kristus. ⁶Tapi,katika here nawan palus nyapa Paulus,aye ngebas kan pakaian e nihi ngeau napot here,"ira nu naan ta entu ulu nu kakareb! kuki barasih.mulai wayah iti palus kalalawah e,kuki sagar tulak napot bangsa-bangsa lain."⁷Udi hio,aye nanan uneng hio balalu tulak gi lewu erang kulun sa bangaran Titius Yustus,erang kulun bakoi Yahudi sa menyembah Allah,sa lewu e naan ta tuhi Sinagoge. ⁸Krispus,kepala Sinagoge,jari harap ta huang Tuhan nihi kaluhan ulun sa muneng ta lewu e,nihi ajoh ulun Korintus sa haot ngarengei Paulus jari harap palus na Baptis.⁹,Tuhan bapander napot Paulus ta isa malem huang isa pangini,"ada takut,tapi tarus bo bapander ada suni, ¹⁰gene Kuki hayak kayo nihi bakoi naan erang kulun lei sa sagar nyarang kayo mat menganiaya kayo gene ajoh umat Ku tangar kota iti." ¹¹Balalu,Paulus muneng ta aro salawah erang taun enem wulan,nelang ngajarkan Firman Allah ta penah here.Paulus na hadapakan napot Galio¹²Tapi,katika Galio jari prokonsul Akhaya,ulun-ulun Yahudi nihi sanag atei buan nawan Paulus balalu nunda e ta hadapan kursi pengadilan, ¹³nihi ngeau,"ulun iti rahat memperngaruhi ulun ajoh mat menyembah Allah sa balawanan nihi hukum Taurat."¹⁴Tapi,katika Paulus kakan nguka wawa e,Galio ngeau napot ulun-ulun Yahudi hio,"amun iti aye hio isa hal pelanggaran atawa kajahatan sa keji,ui ulun-ulun Yahudi,kuki patut ba tanggung jawab entu perkara nu. ¹⁵Tapi, amun iti aye hio hal gene paneran,nihi aran-aran,nihi hukum nu kakareb,urus bo kakareb.Kuki bakoi kakan jari hakim entu hal-hal hio."¹⁶Balalu,Galio nulak here tekei huang pengadilan. ¹⁷udi hio, here kaluhan nyaput Sostenes,kepala Sinagoge,nihi ngompak aye tangar hadap ruang pengadilan.tapi sagar,Galio bakoi memperhatikan hal-hal hio.Paulus waleng gi kota Antiokia¹⁸udi hio,Paulus muneng papire andrau lagi,balalu ba wara nihi pulaksanai-pulaksanai isa iman balalu berlayar gi Siria,hayak nihi Priskila nihi Akwila.Ta Krengkrea,Paulus haot netek wulu e gene aye haot ngulah isa nazar. ¹⁹Udi hio,here hampe ta Efesus nihi Paulus nanan Priskila nihi Akwila ta aro,tapi aye kakareb suluk Sinagoge nihi barunding nihi ulun-ulun Yahudi.²⁰Katika here lako Paulus mat muneng labih lawah lagi,Paulus bakoi nyatujui e, ²¹Tapi bawara nihi here balalu ngeau,"Kuki sagar waleng lagi napot kayo amun Allah ngaheng e."Balalu,aye berlayar tekei Efesus.²²Udi aye minau ta Kaiserea,aye mambai palus ngami tabe napot here jemaat,balalu minau gi Antiokia. ²³Balalu,udi nangalis papire waktu ta aro,aye nanan uneng hio palus ngaliling isa uneng napot uneng lain e ta wilayah Galatia nihi Frigia,nelang nampa kuat kaluhan murid.Apolos ta kota Efesus nihi kota Korintus²⁴Isa waktu,naan ulun Yahudi bangaran Apolos,katurunan Aleksandria,hawi gi Efesus.aye hio erang kulun sa terpelajar balalu mahir huang hal Kitab Suci. ²⁵ulun iti haot na ajarkan gene lalan Tuhan nihi basamangat ta huang Roh.aye bapander palus ngajarkan nihi teliti hal-hal gene Yesus,tapi aye ekat karasa Baptisan Yohanes. ²⁶Aye mulai bapander nihi ehei ta huang Sinagoge,tapi katika Priskila nihi Akwila ngarengei e,here nyujut e gi iring balalu ngajelas e napot aye lalan Allah nihi magin pas.²⁷Balalu,katika Apolos kakan nyabarang gi Akhaya,pulaksanai-pulaksanai isa iman nampa mape aye nihi nulis surat napot murid-murid mat nyambut kahawian e.katika aye hampe,aye ajoh ngawat here sa ulah gene anugrah haot jari harap, ²⁸gene aye nihi karas nawan ulun-ulun Yahudi ta hadap umum,nelang nutui Kitab Suci aye hio Kristus aye lah Yesus.

Chapter 19

Paulus ta kota Efesus ¹Hal iti jari,nelang Apolos naan ta Korintus,Paulus nangkah daerah huang balalu hampe ta Efesus.ta aro,aye kahalu papire murid. ²Paulus ngeau napot here,"inonkah kayo narime Roh Kudus katika kayo jari harap?"here nuing,"bakoi,bahkan kami mete piji ngarengei bahwa naan Roh Kudus."³Balalu,Paulus ngeau,"ta huang inon,udi hio,kayo na baptis?"tuing here,"ta huang baptisan Yohanes." ⁴Paulus ngeau,"Yohanes membaptis nihi baptisan pertobatan,nelang mawara ulun-ulun percaya napot erang kulun sa sagar hawi udi aye,aye hio Yesus."⁵Udi here ngarengei hal iti,here na baptis ta huang aran Tuhan Yesus. ⁶Udi hio,katika Paulus haot ngandak tangan e entu here,Roh Kudus hawi gi entu here,balalu here mulai bapander huang ajoh bahasa nihi bernubuat. ⁷here kaluhan bajumlah kira-kira rueh belas uln laki.⁸Balalu,Paulus suluk gi Sinagoge palus bapander nihi ehei sa lawah telu wulan,nelang mapakat palus nampa yakin here gene Kerajaan Allah. ⁹Tapi,katika papire kulun nampa mape atei e balalu manolak percaya,nelang ngantuh hal-hal jahat gene lalan hio ta hadap ulun ajoh,Paulus nanan here balalu nunda here murid tulak,nelang mupakat setiap andrau ta Sekolah Tiranus. ¹⁰Hal iti na ulah e salawah rueh taun hampe kaluhan ulun sa muneng tangar Asia ngarengei Firman Tuhan,maeh ulun-ulun Yahudi atawa ulun-ulun Yunani."Anak-anak Skewa¹¹Allah ngulah ajoh mukjizat sa luar biasa nangkah tangan Paulus, ¹²hampe sapu tangan atawa serbet sa piji wuah upak Paulus na tunda napot ulun-ulun maringin,balalu ringin here jawoh palus roh-roh jahat balua tekei here.¹³Tapi,papire panulak setan Yahudi sa takia bakaliling ba usaha ngantuh aran Tuhan Yesus entu ulun-ulun sa kasukan roh-roh jahat nelang ngeau,"kuki nyapa kayo huang aran Yesus sa Paulus beritakan!" ¹⁴Pitu anak laki Skewa,erang kulun Imam hante Yahudi,sa ngagawi e.¹⁵Tapi,roh jahat hio nuing palus ngeau napot here,"kuki kataru Yesus nihi kuki karasa gene Paulus,tapi hie kayo?" ¹⁶Balalu,ulun sa karasukan Roh jahat hio nampetu gi here,palus bakuasa entu here,palus nyantalau here kaluhan hampe here mahulu nekei lewu hio huang keadaan mapoloi nihi batan. ¹⁷Hal iti na karasa ulah kaluhan warga Efesus,maeh ulun-ulun Yahudi atawa ulun-ulun Yunani.Balalu,here kaluhan jari takut balalu aran Tuhan Yesus magin na muliakan.¹⁸Ajoh tekei penah here sa haot jari percaya tatap hawi,nelang mangaku nihi memberitakan gawian-gawian here. ¹⁹Balalu,ajoh tekei here sa piji ngulah sihir,ngumpul buku-buku here balalu nutung e ta hadap kaluhan ulun.balalu here ngareken uman buku-buku hio riet 50.000 keping perak. ²⁰Jari,firman Tuhan tarus welum nihi bakuasa." Paulus ngaheng kiaan e.²¹Udi hal-hal hio jari,huang Roh,Paulus ba aheng tulak gi Yerusalem udi aye haot nangkah Makedonia nihi Akhaya,nihi ngeau,"udi kuki naan ta aro,kuki lei harus ngini Roma." ²²Balalu,udi mangutus rueh ulun sa melayani e gi Makedonia,aye hio Timotius nihi Erastus,aye kakareb muneng papire waktu ta Asia.Demetrius ngulah kekacauan ta Kota Efesus²³Kira-kira waktu hio,ta aro jari kerusuhan sa bakoi halus gene lalan hio. ²⁴Gene,naan ulun bangaran Demetrius,erang kulun pengrajin perak,sa ngulah kuil-kuil perak Dewi Artemis,ngami penghasilan sa bakoi dohot gi tukang-tukang e. ²⁵here tukang e hio na kumpul e hayak nihi sa bagawi sameh bidang e nihi ngeau,"pulaksanai-pulaksanai,kayo karasa aye hio kemakmuran takam baasal tekei perusahaan iti.²⁶Balalu,kayo kakinni palus ngarengei bahwa,bakoi ekat ta Efesus tapi ta kaluhan Asia,Paulus haot nampa yakin nihi ngulah ajoh sa ba waleng nihi ngeau bahwa allah sa na ulah nihi tangan murunsia bakoi Allah. ²⁷Hal iti babahaya bakoi ekat bahwa usaha takam sagar lawu huang kahinaan,tapi lei kuil Dewi Artemis sa Agung hio bakoi sagar na reken,balalu aye,sa na sembah ta kaluhan Asia nihi Dunia,sagar jawoh ke agungan e."²⁸Katika here ngarengei hal iti,here jari sangit tuu palus kamiak kamakai,"hante lah Artemis,dewi ulun Efesus!" ²⁹Balalu,kota hio na tampenu nihi kekacauan balalu here bagagas hayak napot gedung kesenian nelang nyujut Gayus nihi Aristarkus,ulun Makedonia sa aye hio hengau isa kiaan nihi Paulus.³⁰Tapi,katika Paulus kakan tulaksuluk tangar penah ulun ajoh hio,here murid e bakoi kalewa. ³¹Balalu,papire ulun pajabat Asia sa bahengau nihi aye ngirim isa pesen napot aye baulang kali lako mat aye bakoi manyarah areb e gi gedung kesenian hio. ³²Balalu,mehe e kamiak isa hal balalu mehe tenga lain e,gene kumpulan hio naan huang kakacauan palus ajoh sa bakoi karasa inon aheng here haot hawi bakumpul.³³Mehe e tekei ulun ajoh hio ngalap kesimpulan Aleksander gene ulun-ulun Yahudi haot nyuun e gi hadapan,balalu udi Alexander ngami isyarat nihi tangan e,aye ba aheng ngulah pembelaan ta hadap ulun ajoh. ³⁴Tapi,katika here kataru bahwa Alexander aye hio ulun Yahudi,salawah kira-kira rueh jam,here kaluhan kamiak nihi isa lengan,"Hante lah Artemis,dewi ulun Efesus!"³⁵Udi panitra kota nampa ranai ulun ajoh hio,aye ngeau," Ui ulun-ulun Efesus,hie ulun sa bakoi karasa bahwa kota Efesus aye lah penjaga kuil dewi Artemis sa agung palus minau tekei langit? ³⁶Jari,gene hal-hal hio bakoi kiuh na lawan,kayo sa harus e tatap tanang balalu bakoi baulah babaran. ³⁷Gene,kayo haot nunda ulun-ulun iti gi iti,sa bakoi marampok kuil atawa menghujat dewi takam.³⁸Ulah gene hio,amun Demetrius nihi tukang-tukang sa hayak nihi aye naan bamamai nadap erang kulun,pengadilan na uka balalu naan prokunsul.elah bo here mengajukan tuntutan isa nadap sa lain e. ³⁹Tapi,amun kayo ngaheng isa hal sa lain,hal hio kiuh na sanyari huang sidang rakyat nutah hukum. ⁴⁰Gene,takam naan huang bahaya mat na tuduh entu keusuhan andrau iti gene bakoi naan alasan inon lei sa kiuh najelaskan takam gene pertemuan sa kacau iti." ⁴¹udi ngantuh hal-hal iti,aye membubarkan kumpulan hio.

Chapter 20

Paulus gi Negara Makedonia nihi Negara Yunani ¹Udi kerusuhan hio galis,Paulus ngundang here murid,nihi udi nampa kuat atei here,aye ba wara nihi here balalu tulak nuju gi Makedonia. ²udi aye ngaliling daerah-daerah ta aro balalu ngami napot here ajoh nasehat,aye hampe ta Yunani. ³Balalu,ta aro Paulus muneng ta aro salawah telu wulan.gene ulun-ulun Yahudi ngulah pakat mat nawan aye katika aye kakan berlayar gi Siria,aye mamutuskan mat waleng nangkah Makedonia.⁴

⁵Here tulak panga dahulu balalu rahat ngandrei kami ta Troas, ⁶tapi kami berlayar tekei Filipi udi andrau roti bakoi ba ragi,balalu hawi napot here ta Troas huang dime andrau,ta aro kami muneng salawah pitu andrau."kunjungan Paulus sa pangalis ta kota Troas⁷Ta andrau ka isa minggu hio,katika kami rahat bakumpul hahayak mat nampuhi roti,Paulus bapander napot here gene ba aheng mat tulak ta andrau narian e,balalu aye nampamau pesen ehampe penah malem. ⁸naan ajoh lampi ta ruang entu,uneng kami bakumpul.⁹Balalu,ta aro naan ulun bujang baaran Eutikhus rahat maharung tangar jendela palus sa andre e.balalu,rahat hio Paulus tarus bapander huang waktu sa lawah,aye magin renek andra e balalu lawu tekei lantai ka telu palus na enat huang keadaan matei. ¹⁰Tapi,Paulus minau balalu nampakading areb e ta entu e,nelang ngikup e,balalu ngeau,"ada abut gene nyawa e magun naan ta huang aye."¹¹Katika Paulus waleng mambai,balalu nampuhi-puhi roti palus kuman,aye bapander napot here huang waktu sa lawah,hampe subuh.udi hio,aye tulak. ¹²here nunda ulun bujang hio mudi huang keadaan welum nihi nginam tahibur tuu."kiaan tekei kota Troas gi kota Miletus¹³Tapi,udi tulak panga dahulu gi kapal,kami berlayar gi Asos nihi aheng ngalap Paulus ta aro gene aye haot ngaheng sameh hio,aye kakareb ba aheng tulak ga aro nihi takia pee bo. ¹⁴Balalu,katika aye panalu nihi kami ta Asos,kami ngalap e,balalu tulak gi Metilene.¹⁵Udi berlayar ta aro,kami hampe ta mat katuni andrau e ta khios.Andrau narian e,kami ngariet Samos,balalu isa andrau udi hio kami hampe ta Miletus. ¹⁶Gene,Paulus haot namputus mat berlayar nangkah Efesus mat aye bakoi nagalis waktu ta Asia gene aye badasak hampe ta Yerusalem,amun memungkinkan,ta andrau Pentakosta."Paulus bapander napot Penatua Efesus¹⁷Tekei Miletus,Paulus mengutus ulun Efesus balalu nuyu here penatua jemaat hawi napot aye. ¹⁸Balalu,katika here hawi napot aye,aye ngeau napot here,"kayo kakareb karasa,kalawe kuki welum ta penah kaon sa amau waktu,nekei andrau ka isa kuki narah pee ta Asia, ¹⁹nelang melayani Tuhan nihi karendahan atei,balau nihi ranu mate,palus nihi pencobaan-pencobaan sa nukun kuki nangkah pakat ulun-ulun Yahudi, ²⁰kalawe kuki bakoi ngaret areb ku mat membritakan napot kayo kaluhan hal sabaguna nihi ngajar kayo ta hadap ulun ajoh nihi tekei lewu gi lewu, ²¹Ba bujur-bujur ngami kesaksian,maeh napot ulun-ulun Yahudi atawa ulun-ulun Yunani,gene pertobatan napot Allah nihi baiman napot Tuhan takam,Yesus Kristus.²²Balalu wayah iti,inni bo,nihi nahuruk nihi Roh,kuki rahat huang kiaan ku gi Yerusalem,bakoi karasa inon sa sagar jari nihi kuki ta aro, ²³kecuali bahwa Roh Kudus bersaksi nihi bujur-bujur ta setiap kota napot kuki aye hio penjara nihi siksaan haot ngandrei kuki. ²⁴Tapi,kuki bakoi nangguh welum ku baharaga napot kuki kakareb hampe kuki kiuh nyanyari tugas ku nihi pelayanan sa na tarime ku tekei Tuhan Yesus,aye hio mat bersaksi nihi bujur-bujur gene injil anugrah Allah.²⁵Balalu wayah itit,inni bo,kuki karasa bahwa bakoi naan ta penah nu,sa napot kayo kuki bakaliling memberitakan kerajaan,sagar kakinni rai kuki lagi. ²⁶Gene hio,kuki bersaksi napot kayo andrau iti bahwa kuki bakoi bahala entu ira kaon kaluhan. ²⁷Gene,kuki bakoi ngaret areb ku mat memberitakan napot kayo kaluhan aheng Allah.²⁸Jaga lah tenga nu kakareb nihi kaluhan hengau,sa entu e Roh Kudus haot ngulah kayo pengawas mat menggembalakan Jemaat Allah,sa haot na iyuh E nihi ira E kakareb. ²⁹Kuki karasa bahwa udi panulak ku,serigala-serigala buas sagar hawi ta penah kayo,bakoi kaahi kumpulan hio. ³⁰Balalu,tekei penah kayo kakareb sagar buan ulun-ulun sa bapander gene hal-hal nyantawang mat nyujut murid-murid tekei here.³¹Ulah gene hio,ba awas-awas bo,nelang ngitung bahwa kaandrau kamalem,salawah telu taun,kuki bakoi ulep mangingatkan kayo masing-masing nihi ranu mate. ³²Balalu,wayah iti,kuki manyarah kayo napot Tuhan nihi Firman anugerah E sa kiuh nambuan kayo balalu ngami kayo warisan ta penah kaluhan ulun sa na kuduskan.³³Kuki bakoi ngakan perak,atawa amas,atawa pakaian hie lei. ³⁴kayo kakareb karasa bahwa tangan iti melayani keperluan ku nihi here sa sasameh nihi kuki. ³⁵huang segala hal,kuki haot nutui napot kayo bahwa nihi bagawi mehet sameh cara iti,takam harus ngawat sa maleme palus ngingat paneran Tuhan Yesus,bahwa Aye kakreb ngeau,`labih bahagia ngami tekei narime."³⁶Balalu,katika aye haot ngantuh hal-hal hio,aye balutut nihi badoa hayak here kaluhan. ³⁷Balalu,ajoh sa nangis ta penah here kaluhan balalu here ngikup diung Paulus,nelang nyiuk e, ³⁸here taharu tuu,panga isa e gene paneran e bahwa here bakoi sagar kakinni rai e lagi.balalu,here nengau Paulus gi kapal.

Chapter 21

Paulus tulak gi kota Yerusalem ¹Udi kami bapisah tekei here balalu tulak,kami palus balayar gi Kos,balalu andaru narian e gi Rodos,balalu tekei aro gi Patara, ²Balalu udi kami kahalu isa kapal sa nyabarang gi Fenisia,kami mambai kapal hio palus balayar.³katika kami haot mulai kakinni Siprus,kami nangkah e ta tuhi kawi balalu tatap berlayar gi Siria,balalu minau ta Tirus gene kapal sagar nampinau muatan e. ⁴Udi panalu nihi here murid,kami muneng ta aro salawah pitu andrau.Balalu,nangkah Roh,here tarus menasehatkan Paulus mat bakoi mambai gi Yerusalem.⁵katika waktu kami ta aro haot galis,kami tulak balalu ngalanjut kiaan kami.here kaluhan,hayak harau nihi anak e,ngatet kami hampe wading kota.balalu,udi berlutut ta pantai nelang berdoa, ⁶kami bawara isa nihi sa lain.udi hio,kami mambai gi kapal balalu here mudi gi lewu.⁷udi kami nangalis kiaan tekei Tirus,kami hampe ta Ptolemis,balalu kami mamander pulaksanai-pulaksanai isa iman,nelang munung hayak here salawah isa andrau. ⁸ta andrau narian e,kami tulak nihi tulak gi Kaisarea,balalu suluk gi lewu Penginjil Filifus,sa aye hio isa tekei pitu kulun hio,balalu muneng nihi aye. ⁹aye naan eapt kulun anak bujang wawei sa bernubuat.¹⁰Nelang kami muneng ta hio salawah papire andrau,erang kulun nabi bangaran Agabus minau tekei Yudea. ¹¹Balalu,udi nalu kami,aye ngalap ikat pinggang Paulus palus nuruk tangan nihi pee e kakareb,balalu ngeau,`nihi cara iti ulun-ulun Yahudi ta Yerusalem sagar nuruk ulun sa ampun ikat pinggang iti balalu manyarah e gi tangan bangsa-bangsa lain".¹²katika kami ngarengei hal hio,kami nihi ulun-ulun sa muneng ta aro ngalako Paulus mat bakoi mambai gi Yerusalem. ¹³udi hio,Paulus nuing,"inon sa ulah kayo,nangis nihi nampalenuh atei ku?gene kuki siap,bakoi ekat mat na huruk,tapi lei mat matei ta Yerusalem demi aran Tuhan Yesus." ¹⁴Balalu,gene Paulus bakoi kiuh na yakin kan,kami suni nihi ngeau,"elah bo kahandak Tuhan sa jari."¹⁵Udi andrau-andrau hio,kami basadia - sadia balalu tulak gi Yerusalem. ¹⁶papire murid tekei Kaisarea lei tulak hayak nihi kami,nelang nunda kami gi lewu Manason,ulun Siprus,erang kulun murid tekei lawah,sa nihi e kami muneng.Paulus ganta Yakobus¹⁷Udi kami hampe ta Yerusalem,pulaksanai-pulaksanai isa iman nyambut kami nihi sanang. ¹⁸Balalu,ta andrau narian e,Paulus tulak hayak kami ganta Yakobus,nihi kaluhan penatua hawi. ¹⁹Udi nampe salam napot here,Paulus mulai bakesah isa isa hal sa haot na ulah Allah ta penah bangsa-bangsa lain nangkah pelayanan e.²⁰Balalu,katika here ngarengei e,here memuji Allah.Balalu,here ngeau napot Paulus,"inni bo,pulaksanai,pire ribu ulun ta penah ulun-ulun Yahudi ta aro jari harap nihi here kaluhan sangkal nihi Hukum Taurat, ²¹Balalu here haot mawara gene kayo,aye hio bahwa kayo ngajar kaluhan ulun Yahudi ta penah bangsa-bangsa lain mat manyimpang tekei hukum Musa,nelang mawara here mat manyunat anak-anak here atawa takia turut adat istadat takam.²²Balalu,inon sa harus na ulah takam? here pasti sagar ngarengei bahwa kayo haot hawi. ²³ulah gene hio,gawi bo inon sa na antuh kami iti napot kayo.naan epat ulun tekei kami sa naan ta kapit nazar, ²⁴Tunda here palus sucikan tenga nu hayak nihi here,balalu bayar bo biaya-biaya here hampe here kiuh ngunting ulu here.nihi sameh hio,kaluhan ulun sagar karasa bahwa paneran kosong hal-hal sa haot na wara napot here gene kayo,tapi bahwa kayo kakareb lei welum manurut Hukum Taurat.²⁵Tapi,gene bangsa-bangsa lain sa jari percaya,kami haot nulis surat balalu memutuskan bahwa here harus mahindar tekei,`daging sa haot na persembahkan napot berhala-berhala,nihi tekei ira,nihi tekei inon sa haot na siek,nihi tekei dosa-dosa seksual.`"Paulus na japut ²⁶Udi hio,Paulus nunda ulun-ulun hio,balalu andrau narian e,udi aye haot menyucikan areb e hayak nihi here,aye suluk gi huang Bait Allah palus mawara waktu penyucian sagar galis katika kurban persembahan naami napot masing-masing here.²⁷Katika riet ganap pitu andrau,ulun-ulun Yahudi tekei Asia,udi ngini Paulus ta huang Bait Allah,nunda ulun ajoh balalu nyaput Paulus, ²⁸nelang kamiak," ui ulun-ulun Israel,awat! ulun iti lah sa ngajar setiap ulun ta awe-awe nawan bangsa takam,nihi Hukum Taurat,ta uneng iti.Balalu,labih lagi,aye bahkan nunda ulun-ulun Yunani gi huang Bait Allah nihi haot menajiskan uneng suci iti!" ²⁹Gene,samete e here haot nginni Trofimus,ulun Efesus,hayak nihi aye ta huang kota balalu here nanguh Paulus haot nunda e suluk gi huang Bait Allah.³⁰Udi hio,kaluhan kota jari abut nihi ulun-ulun hawi bakumpul.here nyaput Paulus nihi nyujut e gi wading balua tekei Bait Allah,balalu pintu-pintu Bait Allah hinang na tutup. ³¹nelang here bausaha mat munu aye,hampe lah laporan napot kepala pasukan Roma bahwa kaluhan Yerusalem rahat huang abut.³²Wayah hio lei,aye nunda here prajurit nihi here perwira,balalu nempat minau napot here.balalu katikaulun ajoh hio ngini kepala pasukan nihi prajurit,here tadoh ngompak Paulus. ³³Udi hio,kepala pasukan ngariet Paulus balalu nyaput aye,nelang memerintah kan mat Paulus na huruk nihi rueh rantai.balalu aye mulai nane hie Paulus nihi inon sa haot na gawi e.³⁴Tapi, mehe e tekei ulun ajoh hiokamiak isa hal nihi mehe sa lain e.Balalu,katika aye bakoi kiuh karasa nihi pasti gene kaabutan hio,aye mamarentahkan mat Paulus na tunda gi markas. ³⁵Katika aye hampe ta tukat,Paulus harus na aun ulah here prajurit gene amukan kumpulan ulun ajoh, ³⁶Gene,ulun ajoh hio tarus nutah here,nelang kamiak,"umpe bo aye!"³⁷Nelang Paulus sagar na tunda suluk gi markas,Paulus ngeau napot kepala pasukan,"iyuh lah kuki mawara isa hal napot kayo?"balalu,kapala pasukan hio nuing,"kayo tau bahasa Yunani? ³⁸amun sameh hio,kayo bakoi ulun Mesir sa papire wayah ari ni nimbul pembrontakan balalu mimpin epat ribu ulun tukang wunu gi padang gurun ?³⁹Tapi,Paulus ngeau,"kuki aye hio ulun Yahudi tekei Tarsus,Kilikia,erang kulun warga tekei kota sa penting.kuki lako,izinkan kuki bapander napot ulun-ulun hio." ⁴⁰Balalu,katika kepala pasukan ngami izin,Paulus mindri ta tukat balalu ngami isyarat napot ulun-ulun ajoh nihi tangan e.Balalu,katika kaadaan haot jari ranai tuu,aye bapander napot here huang bahasa Ibrani nigi ngeau.

Chapter 22

Paulus ngesah pertobatan e ¹"pulaksanai-pulaksanai nihi ambah-ambah,rengei bo pembelaan kuki wayah iti napot kayo." ²Balalu,katika here ngarengei bahwa Paulus nerau here huang bahasa Ibrani,here magin suni,balalu Paulus ngeau,³" Kuki aye hio ulun Yahudi ta Tarsus,Kilikia,tapi na besarkan ta kota iti,na didik ta kapit Gamaliel nihi ketat sesuai hukum itak uyut takam,nihi jari giat napot Allah,sameh nihi kayo kaluhan ta andrau iti. ⁴kuki nampahanang jalan itit hampe pampatei,nuruk palus nampasuk here,maeh laki atawa wawei,gi huang penjara, ⁵sameh sa lei Imam hante ta kaluhan majelis penatua kiuh bersaksi napot kuki.tekei here kuki narime surat-surat mat pulaksanai-pulaksanai ta Damsyik balalu tulak mat nuruk here sa naan ta aro gi Yerusalem jari tahanan sa sagar na hukum.⁶Balalu,jari lah,nelang kuki rahat huang kiaan balalu riet hampe Damsyik,kira-kira tangar entu andrau,salenga isa cahaya tarang tekei langit bacahaya ngaliling kuki. ⁷Kuki ta sungkur gi tane balalu ngarengei lengan ngeau napot kuki,`Saulus,Saulus,wuah inon kayo nampahanang Kuki?` ⁸Balalu,aye ngeau napot kuki,`Kukilah Yesus tekei Nazaret,sa rahat na aniaya kayo.`⁹Ulun-ulun sa hayak kuki ngini cahaya hio,tapi bakoi paham lengan ulun sa rahat bapander napot kuki. ¹⁰Balalu,kuki nane,`inon sa harus na ulah kuki,Tuhan ?`balalu Tuhan nuing kuki,`mindri balalu tulaklah gi Damsyik,balalu ta aro,kayo sagar na wara kaluhan sa haot na tetapkan mat na ulah kayo.` ¹¹Balalu,katika kuki bakoi kiuh ngini gene kemuliaan cahaya hio,kuki na tutui ulah ulun-ulun sa hayak kuki balalu suluk gi Damsyik."¹²Udi hio,naan ulun bangaran Ananias,ulun saleh manurut Hukum Taurat,balalu na kataru maeh ulah kaluhan ulun Yahudi sa muneng ta aro, ¹³hawi napot kuki,balalu udi mindra ta iring kuki,aye ngeau,`Pulaksanai Saulus,inni bo!`Balalu,kuki wayah hio lei,kuki kiuh nginni lagi balalu ngini aye.¹⁴Balalu,aye ngeau,`Allah itak uyut takam manantukan kayo mat ngarasa aheng E nihi ngini sa wuah,nihi ngarengei lengan tekei wawa E, ¹⁵gene kayo sagar jari saksi gi Aye napot kaluhan ulun gene inon sa haot na inni namput na rengei nu. ¹⁶Balalu,wayah iti,wuah inon kayo lamat-lamat?buan bo balalu ami bo areb nu na baptis,palus nabarasih dosa-dosa nu nelang nerau aran E."¹⁷"katika kuki waleng gi Yerusalem nihi rahat badoa ta Bait Allah,kuki nakuasai Roh, ¹⁸balalu kuki ngini Aye bapander napot kuki,` hinang bo balalu palus balua tekei Yerusalem gene here bakoi sagar narime kesaksian gene Kuki.`¹⁹Balalu,kuki ngeau,`Tuhan,here kakareb karasa bahwa kuki mamanjarakan balalu nuruk here sa harap napot kayo tekei isa Sinagoge gi sa laine. ²⁰udi hio,katika ira saksi Nu,Stefanus,na santundrak,kuki kakareb rahat mindri ta aro,menyetujui,balalu ngajaga pakaian-pakaian ulun-ulun sa munu e,` ²¹udi hio,Yesus ngeau napot kuki,`tulak bo!gene,kuki,sagar mengutus kayo lawit napot bangsa-bangsa lain."²²Ulun ajoh hio ngarengei Paulus hampe ta paneran iti.Udi hio,here kaluhan ngenat lengan here balalu ngeau," hulu bo ulun sameh hio tekei bumi gene aye bakoi susuk mat welum!" ²³Balalu,nelang here tarus kamiak,nihi nawut jubah here,balalu namur abu gi entu, ²⁴Kepala pasukan mamarintah kan mat Paulus na tuna gi markas,nelang nyatarang bahwa Paulus harus na periksa nihi na cambukan nampe aye kiuh kahalu alasan wuah inon here kamiak nawan aye sameh hio.²⁵Tapi,katika here haot ngansang e nihi tadi-tadi upak,Paulus ngeau napot perwira sa mindri riet aye,"inonkah sah gi kayo mat mencambuk erang kulun sa aye hio warga negara Roma nihi bakoi na adili?" ²⁶Katika perwira hio ngarengei e,aye tulak napot kepal pasukan balalu mawara e,eau e,"inon sa sagar na gawi kayo?gene, ulun iti aye hio erang kulun warga negara Roma."²⁷Balalu,kepala pasukan hio hawi palus ngeau napot Paulus,"wara napot kuki,inonkah kayo erang kulun warga Roma?" Balalu,Paulus ngeau,"oi". ²⁸Kepala pasukan hio nuing,"kuki kiuh kewarganegaraan iti nihi kangajoh duit."Balalu,Paulus ngeau,"tapi,kuki jari warga negara ulah kelahiran." ²⁹Balalu,ulun-ulun sa sagar memeriksa Paulus palus nanan aye nihi kepala pasukan jari bakoi heei katika aye karasa bahwa Paulus aye hio erang kulun warga negara Roma nihi bahwa aye haot nuruk e."Paulus bapander nihi pemimpin Yahudi.³⁰Tapi,ta andrau narian e,gene kepala pasukan kakan karasa alasan sa bujur e wuah inon Paulus na tuduh ulah ulun-ulun Yahudi hio,aye nyanapas Paulus nihi memerintahkan imam-imam kepala nihi kaluhan Sanhedrin mat bakumpul,balalu aye nunda Paulus minau palus ngahadap aye gi penah-penah here.

Chapter 23

¹Paulus ngadodor Sanhedrin nihi ngeau,"pulaksanai-pulaksanaiku,kuki haot menjalani welumku nihi sapenu atei nurani sa maeh ta hadap Allah hampe andrau iti." ²Balalu,Imam Hante Ananias memerintahkan ulun-ulun sa mindri ta riet Paulus mat nampar wawa Paulus. ³Udi hio,Paulus ngeau napot aye,"Allah sagar nampar kayo,ui kayo pipik sa na cet mahilak!inonkah kayo maharung mat menghakimi kuki manurut Hukum Taurat,tapi melanggar hukum hio nihi nuyu mat kuki na tampar?"⁴Ulun-ulun sa mindri ta riet e ngeau,"inonkah kayo menghina Imam Hante Allah?" ⁵Udi hio,Paulus ngeau,kuki bakoi karasa,pulaksanai-pulaksanai,bahwa aye hio Imam Hante.gene,tatulis,`adalah kayo bapander jahat gene erang kulun pemimpin bangsanu.`⁶Tapi,katika Paulus karasa bahwa mehe e aye hio ulun-ulun Saduki nihi sa laine aye hio ulun-ulun Farisi,Paulus kamiak ta huang Sanhedrin,"pulaksanai-pulaksanai,kuki aye hio ulun Farisi,anak ulun Farisi.kuki haot na adili ulah gene pengharapan nihi kebangkitan ulun matei!" ⁷katika Paulus mawara hal iti,timul sangketa ta penah ulun-ulun Farisi nihi Saduki,nihi kumpulan ulun-ulun hio ta bagi-bagi. ⁸Gene,ulun-ulun Saduki ngeau bahwa bakoi naan kebangkitan,bakoi naan malaikat,nihi lei bakoi naan roh,tapi ulun-ulun Farisi mangaku hio kaluhan.⁹Balalu,jarilah karidu sa hante nihi papire ahli Taurat tekei kelompok Farisi mindri nihi nawan nihi mehet,"kami bakoi kahalu isa hal lei sa hala gene ulun iti.kalawe amun roh atawa malaikat haot bapander napot aye?" ¹⁰Balalu,katika kalakat magin amau,kepala pasukan takut Paulus sagar na winsit-winsit ulun ajoh hio,balalu nuyu prajurit-prajurit mat minau nihi ngalap Paulus nekei penah-penah here nihi paksa,nelang nunda e gi markas.¹¹Ta malem narian e,Tuhan mindri ta iring Paulus nihi ngeau,"tampa kuat atei nu gene kayo haot basaksi nihi bujur-bujur gene Kuki ta Yerusalem,nihi sameh hio kayo lei harus bersaksi ta Roma." Aheng mat munu Paulus¹²Katika ka andrau,ulun-ulun Yahudi ngulah mamufakatan mat nuruk areb here kakareb nihi sumpah mat bakoi kuman atawa ngoot inon lei hampe here munu Paulus. ¹³naan labih tekei epat pulu ulun sa ngulah permufakatan iti.¹⁴Here hawi napot imam-imam kepala nihi tueh-tueh,balalu ngeau,"kami haot nuruk areb kami kakareb nihi sumpah mat bakoi nginam inon lei hampe kami munu Paulus. ¹⁵wayah iti,ulah gene hio,kayo,hayak nihi Sanhendrin,mawara Kepala pasukan mat nunda e minau napot kayo,sameh nihi kayo sagar namputus perkara e nihi magin teliti lagi nihi kami siap mat munu e samete aye ngarieet uneng iti."¹⁶Tapi,nakia laki tekei pulaksanai wawei Paulus ngarengei gene peyergapan hio,balalu aye tulak palus suluk gi markas,nihi mawara Paulus. ¹⁷Paulus nerau isa tekei perwira nihi ngeau,"tunda bo nakia bujang iti napot kepala pasukan gene aye naan isa hal mat na laporkan napot aye."¹⁸Balalu,perwira hio nunda aye napot kapala pasukan balalu ngeau,"Paulus,tahanan hio,nerau kuki palus ngalako kuki mat nunda nakia bujang hio napot here gene aye naan ampun isa hal mat na antuh napot kayo." ¹⁹Kepala pasukan negei tangan nakia bujang hio,nujut e gi pampang,balalu mulai nane nakia bujang hio nihi kakareb,"inon sa harus kayo laporkan napot kuki?"²⁰Balalu,aye nuing,"ulun-ulun Yahudi haot sapakat ngalako nu mat nunda Paulus minau gi Sanhedrin katuni,sameh here sagar nane e isa hal sa magin teliti gene aye. ²¹Jari,ada ngarengei e here gene naan labih tekei epat pulu ulun tekei here rahat nyaga Paulus,sa ba sumpah mat bakoi kuman atawa ngoot hampe here munu Paulus.Balalu wayah iti,here haot siap nihi rahat ngandrei persetujuannu."²²Balalu,Kepala pasukan nuyu nakia bujang hio tulak,nelang bapesen napot aye,"ada mawara hie lei gene hal-hal iti."Paulus nakirim gi kota Kaiserea ²³Udi hio,Kepala pasukan hio nerau rueh ulun perwira balalu ngeau,"siapkan bo rueh jatuh tentara,nihi pitu puluh panunggang kuda palus rueh jatuh prajurit bersenjata,mat tulak gi Kaisarea,ta jam ka telu malem iti. ²⁴na sadiakan lei satua mat na tunggang Paulus nihi na tunda aye nihi aman napot Feliks,gubernur hio."²⁵Balalu,aye manulis isa surat,sa sameh iti: ²⁶Tekei Klaudius Lisias.napot Gubernur Feliks sa mulia.Salam, ²⁷ulun iti na japut ulah ulun-ulun Yahudi balalu ane na wunu ulah here katika kuki hawi hayak nihi prajurit-prajurit balalu nyalamtkan e,udi karasa bahwa aye aye hio erang kulun warga negara Roma.²⁸Gene kuki kakan karasa inon alasan here nuduh e,kuki nunda e minau napot Sanhedrin here. ²⁹Kuki kahalu bahwa aye na tuduh entu persoalan-persoalan gene Hukum Taurat here,tapi bakoi naan alasan inon lei sa pas mat hukuman matei atawa penjara. ³⁰Katika na wara napot kuki bahwa sagar naan pamupakatan mat nawan ulun iti,kuki hinang nuyu here penuduh e mat nyatarang tuntutan here napot aye ta hadap kayo.³¹Maka,here prajurit,susuk nihi huyuan gi here,ngalap Paulus palus nunda e ta wayah malem gi Antipatris. ³²ta andrau narian e,here ngaret papire panunggang kuda hio tulak hayak aye,balalu here waleng gi markas. ³³Katika here haot hampe Kaisarea nihi nampe surat hio napot gubernur,here lei ngahadap Paulus napot aye.³⁴Udi gubernur ngabaca surat hio,aye nane tekei wilayah awe Paulus baasal.Balalu,katika aye karasa bahwa Paulus baasal tekei Kilikia, ³⁵Aye ngeau,"Kuki sagar ngarengei kan kayo udi here penuduh nu lei hawi."udi hio,aye nuyu mat nengau Paulus ta huang markas hante Herodes.

Chapter 24

Tuduhan ulun Yahudi nadap Paulus ¹dime andrau udi hio,Imam Hante Ananias minau hayak nihi papire tueh-tueh nihi erang kulun pengacara bangaran Tertulus.here nyurung tuntutan nadap Paulus napot Gubernur. ²Udi Paulus na terau,Tertulus mulai menuduh e nihi ngeau,"gene nangkah Tuan,kami tarus nginam kedamaian nihi perubahan-perubahan sa jari gi bangsa iti gene kebijaksanaan Tuan, ³kami nyambut e nihi kaluhan cara nihi ta kaluhan uneng nihi penu inam syukur,Sa Mulia Feliks.⁴Tapi,mat bakoi nangalis waktu nu lagi,kuki lako kemaehan atei nu mat ngarengei kami tawelek bo. ⁵Gene,kami haot kahalu bahwa ulun iti aye hio erang kulun pengacau,sa nampa lua kekacauan ta helang ulun-ulun Yahudi ta kaluhan dunia.Balalu,aye hio lah pemimpin sekte Nasrani. ⁶aye bahkan ba usaha menajiskan Bait Allah hampe kami nyaput e.[kami kakan mengadili e susuk nihi hukum kami].⁷Tapi,Lisias,Kepala pasukan hio hawi palus nyiau e tekei tangan kami nihi mehet, ⁸nelang nuyu ulun-ulun sa manuduh e mat hawi nadap kayo.nihi memeriksa e kakareb,kayo sagar kiuh karasa tekei aye gene kaluhan hal sa na tuduh kami napot aye." ⁹ulun-ulun Yahudi hio lei ba sapakat ta huang tuduhan hio nelang menegaskan bahwa kaluhan hal hio mula bujur.Pembelaan Paulus ta hadapan Feliks¹⁰Katika gubernur ngami isyarat napot Paulus mat bapander,Paulus nuing,"udi kuki karasa salawah ba taun-taun bahwa kayo haot jari hakim entu bangsa iti,kuki nihi sanang atei ngabela areb ku. ¹¹kayo kiuh karasa bahwa bakoi labih tekei dua belas andrau sa nangkah kuki mambai gi Yerusalem mat beribadah. ¹²here bakoi piji kahalu kuki rahat palakat nihi hie lei atawa ngasung ulun ajoh,maeh tangar Bait Allah,Sinagoge-Sinagoge,atawa ta huang kota. ¹³here lei bakoi tau ngabukti napot kayo inon sa natuduhkan here napot kayo wayah iti.¹⁴Tapi,kuki mangaku napot kayo,bahwa susuk nihi lalan Tuhan hio,sa na antuh here isa sekte,kuki beribadah napot Allah itak uyut takam,nihi harap napot kaluhan hal sa susuk nihi hukum balalu sa tatulis ta huang kitab here nabi, ¹⁵nelang ngandak pengharapan ta huang Allah,sa lei naandrei here,bahwa sagar naan kebangkitan,maeh napot ulun sa wuah atawa sa bakoi wuah. ¹⁶Huang hal iti,kuki bausaha mat memelihara atei nurani sa murni,maeh ta hadap Allah atawa murunsia.¹⁷Wayah iti,udi papire taun,kuki hawi mat nunda sadakah gi bangsaku palus ngami persembahan-persembahan. ¹⁸Rahat kuki nelang ngagawi e,here kahalu kuki,udi kuki na sucikan tangar Bait Allah,bakoi nihi ajoh ulun atawa kalakat.Tapi,ta aro papire ulun Yahudi tekei Asia. ¹⁹Seharus e,here lah sa naan ta hadapan nu balalu nyurung tuduhan,amun mula here ampun isa hal nawan kuki.²⁰Atawa,elah bo ulun-ulun hio kakareb sa mawara kasala inon sa na kahalu here katika kuki mindri tangar hadapan Sanhedrin, ²¹kecuali isa tane an sa na kamiak ku wayah kuki mindri tangar penah here,`gene kebangkitan ulun matei,kuki na hakimi ta hadap kayo andrau iti."²²Tapi Feliks,sa naan pangarasa magin pas gene lalan hio,ngaret kasus hio nihi ngeau,"Wayah Lisias,kapala pasukan hio,minau,kuki sagar mamutuskan kasus nu." ²³Udi hio,Feliks nuyu perwira hio mat Paulus tatap na tahan,tapi nihi karinganan palus bakoi nguring hengau-hengau e mat melayani aye.Paulus bapander gene Iman e huang Kristus²⁴Udi papire andrau,Feliks hawi namput harau e,Drusila,sa aye hio ulun Yahudi nihi nuyu Paulus hawi balalu ngarengei Paulus bapander gene iman e tahuang Yeus Kristus. ²⁵Balalu,rahat Paulus batukar pikiran gene sa wuah,pengendalian tenga,nihi penghakiman sa sagar hawi,Feliks jari koi heei nihi ngeau,"tulak bo wayah iti.katika kuki kiuh waktu,kuki sagar nerau kayo."²⁶Ta wayah sa sameh,Feliks ba harap bahwa Paulus ngami aye duit.gene hio,Feliks gaha nuyu Paulus hawi palus bapander nihi aye. ²⁷Tapi,udi rueh taun nangkah,Perkius Pestus nganti Feliks.balalu gene kakan nampasanang ulun-ulun Yahudi,Feliks ngaret Paulus huang penjara.

Chapter 25

Paulus ngalako mat nadap Kaisar ¹Telu andrau udi hio,Pestus hawi ta provinsi hio,udi aye tulak tekei Kaisarea gi Yerusalem. ²Imam-imam kepala nihi here pemimpin Yahudi nyurung tuduhan nawan Paulus,balalu here tarus manggasak Festus, ³nelang ngalako e ba maeh atei nadap here nihi nuyu ulun nunda Paulus gi Yerusalem,udi here ngarencana pakat mat munu Paulus ta penah lalan.⁴Festus nuing bahwa Paulus sagar tatap na tahan ta Kaisarea balalu bahwa aye kakareb sagar hawi gi aro sa hinang e. ⁵"Balalu,"eau e,"elah bo here pemimpin ta penah kaon minau gi aro hayak kuki,balalu amun naan isa hal sa hala gene ulun hio,elah bo here nyurung tuntutan e nadap here."⁶Udi Festus muneng ta penah here bakoi labih tekei walu atawa sapuluh andrau,aye waleng gi Kaisarea.Balalu mat gi katuni andrau e,aye maharung ta karusi pengadilan balalu nuyu mat Paulus na tunda gi hadap aye. ⁷Katika Paulus hampe,ulun-ulun Yahudi sa minau tekei Yerusalem mindri tangar kaliling e,nihi nyurung ajoh tuduhan sa maweat nawan Paulus,sa bakoi kiuh na buktikan. ⁸rahat hio,Paulus nyantarang pembelaan e,"kuki bakoi ngulah kahala inon lei sa nawan,maeh hukum Taurat Yahudi,Bait Allah,atawa Kaisar."⁹Tapi,gene aye nampasanang ulun-ulun Yahudi,Festus ngeau napot Paulus,"inonkah kayo basadia mambai gi Yerusalem balalu na adili tangar hadapan kuki entu tuduhan-tuduhan iti?" ¹⁰Tapi,Paulus ngeau,"kuki rahat mindri ta hadapan pengadilan Kaisar,uneng sa harus e kuki na adili.kuki bakoi bahala inon lei nadap ulun-ulun Yahudi sameh sa kayo kakareb karasa.¹¹Jari,amun kuki bahala nihi ngulah isa hal sa susuk na hukum matei,kuki bakoi sagar mansuba ngahulu areb ku tekei hukuman matei hio.Tapi,amun tuduhan here nadap kuki bakoi naan sa wuah,bakoi naan erang kulun lei sa kiuh nyarah kuki napot here.Balalu,kuki nyurung banding napot Kaisar." ¹²Udi hio,udi Festus ba mupakat nihi Sanhedrin,aye nuing,"kayo haot mambai banding napot Kaisar,balalu napot Kaisar kayo harus tulak."Festus nane napot Raja Agripa gene Paulus¹³Udi papire andrau nangkah,Raja Agripa nihi Bernike hampe ta Kaisarea mat ngami penghormatan gi Festus. ¹⁴Rahat here muneng ta aro salawah papire andrau,Festus ngajelaskan gene kasus Paulus napot Raja,eau e,"naan erang kulun sa na tanan jari tahan ulah Feliks. ¹⁵katika kuki muneng ta Yerusalem,imam-imam kepala nihi tueh-tueh Yahudi nampe tuduhan-tuduhan nawan e balalu ngalako mat aye na hukum. ¹⁶Kuki nuing here bahwa bakoilah isa kebiasaan gi ulun Roma mat manyarah erang kulun sa mete aye panalu nihi here panuduh e,rai nihi rai,balalu aye naami kesempatan mat ngulah pembelaan nadap tuduhan-tuduhan hio.¹⁷Balalu,katika here hawi bakumpul tangar iti,kuki bakoi ngaret kasus iti,tapi gi katuni andrau e,kuki maharung ta kursi pengadilan balalu memerihtahkan mat ulun hio na tunda nadap kuki. ¹⁸Katika here penuduh e hio mindri,here bakoi nampe tuduhan-tuduhan jahat sameh sa na kono ku. ¹⁹tapi,here ekat naan papire ka bakoi susuk an nihi ulun hio gene agama here kakareb nihi gene erang kulun sa bangaran Yesus,sa haot matei,sa na tegaskan ulah Paulus bahwa aye welum. ²⁰gene kuki bingung kalawe memeriksa kaluhan iti,kuki nane inonkah aye hakun tulak gi Yerusalem balalu na adili ta aro gene kasus iti.²¹Tapi,katika Paulus mambai banding mat na tahan balalu ngandrei kaputusan Kaisar,kuki nuyu mat aye tatap na tahan hampe kuki kiuh ngirim e napot Kaisar." ²²Balalu,Agripa ngeau napot Festus,"kuki lei kakan karengei kakareb ulun hio."katuni",Festus ngeau,"kayo sagar ngarengei e."²³Balalu,ta andrau narian e,Agripa nihi Bernike hawi nihi kaluhan kemegahan e balalu suluk gi ruang pengadilan hayak here pasukan militer nihi pemimpin-pemimpin kota hio.udi hio,susuk nihi perintah Festus,Paulus na tunda suluk. ²⁴Festus ngeau,"Raja Agripa nihi kaluhan sa hawi hayak kami tangar ina.inni bo ulun iti,sa na lako ulah kaluhan ulun Yahudi napot kuki,maeh sa naan ta Yerusalem atawa sa naan ta iti,nihi kamiak kamakai bahwa ulun iti bakoi iyuh welum magin lawah lagi.²⁵Tapi,kuki kahalu bahwa aye bakoi naan ngulah inon lei sa pas nihi hukuman matei.Balalu,katika aye mambai banding napot Sa Mulia,kuki mamutuskan mat ngirim aye napot Kaisar. ²⁶Tapi,kuki bakoi naan isa hal sa pasti mat na tulis napot tuan ku.Gene hio,kuki haot nunda uln iti gi hadapan kayo kaluhan,nihi khusus e tangar hadapan kayo,Raja Agripa.nihi sameh hio,udi pemeriksaan iti na gawi,kuki naan isa hal mat natulis. ²⁷Gene,sameh e bakoi suluk akal napot kuki mat mengirim erang kulun tahanan bakoi nyurung tuduhan-tuduhan sa tena nadap aye."

Chapter 26

Paulus tangar hadap Raja Agripa ¹Balalu,Agripa ngeau napot Paulus,"kayo na ijinkan bapander mat ngabela areb."udi hio,Paulus ngansang tangan e balalu nyantena pembelaan e. ²"sahubungan nihi kaluhan hal sa na tuduhkan napot kuki ulah ulun-ulun Yahudi,kuki ngono areb ku bauntung,Raja Agripa,gene kuki sagar nyantena pembelaan ku tangar hadap kayo andrau iti, ³khusus e gene kuki aye hio ulun sa bujur-bujur karasa kaluhan kebiasaan nihi persoalan ta penah ulun-ulun Yahudi.gene hio,kuki lako napot kayo mat ngarengei kuki nihi sabar.⁴Kaluhan ulun Yahudi karasa cara welum ku nekei wayah nakia ku,sa nekei asal nangalis welumku ta penah bangsaku kakreb nihi ta Yerusalem. ⁵gene haot lawah here karasa hal areb ku,amun here kakan,here kiuh bersaksi bahwa kuki welum susuk nihi ajaran kalompok sa panga mape tekei agama takam,kuki welum jari ulun Farisi.⁶Balalu wayah iti,kuki mindri ta iti mat na adili gene pengharapan ku sagar janji sa na jarikan Allah napot itak uyut takam. ⁷janji hiolah sa na harapkan ulah ka rueh belas suku bangsa takam kiuh ta hampe,nelang here menyembah Allah nihi bujur-bujur kaandrau namput kamalem.Balalu,gena pengharapan iti lah kuki na tuduh ulah ulun-ulun Yahudi,ui Raja. ⁸wuah inon kayo ngono mustahil bahwa Allah nambuan ulun matei? ⁹Gene hio lah,kuki kakareb ngono bahwa kuki harus ngulah ajoh hal sa manentang aran Yesus tekei Nazaret. ¹⁰Balalu,hio lah sa na ulah kuki ta Yerusalem.kuki bakoi ekat nampasuluk ulun-ulun kudus gi huang penjara,udi narime wewenang tekei imam-imam kepala,tapi lei katika here nahukum matei,kuki satuju e. ¹¹Balalu,kuki gaha nukum here ta Sinagoge-Sinagoge nihi bausaha maksa here mat menghujat.balalu,nihi ka sangit sa hante nadap here,kuki nampahanang here,bahkan hampe gi kota-kota asing."Paulus ba kesah gene Pamanalu e nihi Yesus¹²"mat aheng hio lei,kuki rahat huang kiaan gi Damsyik,nihi wewenang palus penugasan tekei imam-imam kepala. ¹³wayah penah andrau,ui Raja,ta penah lalan ku,kuki kakinni isa cahaya tekei langit,labih tarang tekei mate andrau,sa basinar ta sakaliling ku nihi ulun sa takia hayak kuki. ¹⁴Balalu,katika kami kaluhan tasungkur ta entu tane,kuki ngarengei isa lengan ngeau napot kuki huang bahasa Ibrani,`Saulus,Saulus,wuah inon kayo nampahanang Kuki?mahadin gi kayo mat nyepak galah rangsang.`¹⁵Balalu kuki nane,`Hie kah Kayo,Tuhan?`udi hio,Tuhan nuing,`Kuki Yesus,sa rahat kayo tampahanang. ¹⁶Tapi,buan palus mindri bo nihi pee nu.gene kuki haot nyantarang areb napot kayo mat aheng iti,aye hio menetapkan kayo jari pelayan nihi saksi,bakoi ekat mat hal-hal sa haot na inni kayo,tapi lei mat hal-hal sa sagar na tuti Ku napot kayo. ¹⁷Kuki sagar nyalamatkan kayo tekei bangsa nu iti nihi tekei bangsa-bangsa lain,sa napot here kuki mangutus kayo, ¹⁸mat nguka mate here hampe here ba waleng tekei sa mieng napot tarang nihi tekei kuasa iblis napot Allah mat here narime pengampunan entu dosa-dosa namput narime bagian ta penah ulun-ulun sa haot na kuduskan ulah iman ta huang Kuki."Paulus ngajelaskan gene Gawian e¹⁹"Balalu,Raja Agripa,kuki bakoi piji bakoi nuu nadap panginni surgawi hio, ²⁰Tapi,sa kaisa,kuki membritakan e napot here sa naan ta Damsyik,balalu ta Yerusalem nihi ta kaluhan Yudea,lei napot bangsa-bangsa lain,bahwa here harus bertobatpalus ba waleng napot Allah,nihi ngulah gawian-gawian sa susuk nihi pertobatan here. ²¹hio lah gene e,ulun-ulun Yahudi nyaput kuki ta Bait Allah palus ba usaha munu kuki.²²Hampe andrau iti,kuki haot narime pangawat tekei Allah hampe kuki mindri ta iti mat bersaksi,maeh napot ulun-ulun halus atawa ulun-ulun hante nihi bakoi ngantuh hal lain,kecuali inon sa na antuh ulah here nabi nihi Musa gene sa sagar jari, ²³bahwa Kristus harus rara nihi bahwa,palus alasan jari sa panga dahulu buan tekei penah ulun matei,Aye sagar membritakan maraai,maeh napot ulun-ulun Yahudi atawa napot bangsa-bangsa lain."Paulus ba usaha nampa yakin Agripa²⁴Rahat Paulus magun nampe hal-hal huang pembelaan e,Festus ngeau nihi lengan sa mehet,"Paulus,kayo haot rapui!pangarasa nu da ajoh tuu hio ngulah kayo bakoi waras." ²⁵Tapi,Paulus nuing,"Sa Mulia Festus,kuki bakoi rapui,tapi kuki nampe sa wuah nihi paneran-paneran sa suluk akal. ²⁶Gene,Raja karasa hal-hal iti nihi napot aye kuki lei bapander nihi ehei.Gene kuki yakin bahwa bakoi naan isa lei tekei hal-hal iti sa lepah tekei perhatian e gene iti bakoi jari ta uneng sa suni.²⁷Raja Agripa,inon kah kayo percaya nabi?kuki karasa kayo percaya." ²⁸Raja Agripa ngeau napot Paulus,"huang wayah sa tawelek,kayo haot nampa yakin kuki mat jari ulun Kristen." ²⁹Balalu, Paulus nuing,"kuki ngalako napot Allah mat hinang atawa lambat,bakoi ekat kayo,tapi lei kaluhan ulun sa ngarengei kuki andrau iti,tau jari sameh kuki,kecuali rantai-rantai iti."³⁰Udi hio,raja mindri.sameh hio lei Gubernur,Bernike,balalu kaluhan ulun sa maharung hayak here. ³¹Balalu,rahat here nanan ruangan hio,here bapander isa nihi sa lain,"ulun iti bakoi ngulah inon lei sa pas nabanding nihi hukuman matei atawa penjara." ³²Balalu,Agripa ngeau napot Festus,"ulun iti haot kiuh na bebaskan amun aye bakoi mambai banding napot Kaisar."

Chapter 27

Paulus ba layar gi kota Roma ¹Udi na putuskan bahwa kami sagar balayar gi Italia,here manyarahkan Paulus nihi papire tahanan lain e napot erang kulun perwira pasukan Agustan,sa bangaran Yulius. ²kami mambai isa kua kapal tekei Adramitium sa sagar balayar gi ajoh pelabuhan ta sa ka ngamau pantai Asia.kami balayar na hengau ulah Aristarkus,ulun Makedonia tekei Tesalonika.³Ta andrau narian e,kami hampe ta Sidon.Yulius ngulah Paulus nihi penu perhatian palus ngami ijin Paulus ganta hengau-hengau e mat ngurus keperluan Paulus. ⁴Tekei aro,kami tilak nihi belayar malupui Siprus gene angin nyiwu balawanan arah. ⁵Udi kami balayar nangkah pantai ta saka ngamau pantai Kilikia nihi Famfilia,kami hampe ta Mira ta Likia. ⁶Ta aro,perwira hio kahalu isa ka wua kapal tekei Aleksandria sa rahat balayar gi Italia,balalu aye nampindah kami gi kapal hio.⁷kami balayar nihi lamat salawah papire andrau,balalu nihi uyuh tuu kami hampe ta Knidus.gene angin bakoi memungkinkan kami mat tulak magin lawit ,kami balayar nutah pantai Kreta gi arah tanjung Salmone. ⁸kami balayar nangkah tanjung hio nihi uyuh tuu balalu hampe ta isa kua uneng bangaran Pelabuhan Indah,sa naan ta riet kota Lasea.⁹Gene kami menyadari haot ajoh kajawoh waktu,balalu wayah iti,kiaan nangkah laut hio babahaya gene wayah puasa ulun Yahudi haot nangkah,Paulus menasehati here, ¹⁰balalu ngeau napot here,"pulaksanai-pulaksanai,kuki ngini bahwa pelayaran iti sagar namput karusakan nihi karugian sa hante,bakoi ekat muatan nihi kapal e,tapi lei nyawa takam." ¹¹Tapi,perwira hio labih harap napot nakhoda nihi sa ampun kapal tekei paneran Paulus.¹²gene bakoi maeh muneng tangar pelabuhan hio salawah musim marisak,ajoh tekei ulun satuju mat tulak balayar tekei aro balalu amun-amun here tau hampe Feniks,isa kua pelabuhan ta Kreta,sa nadap gi arah barat daya nihi barat laut,balalu muneng ta aro salawah musim marisak.Angin mehet tuu nukun kapal Paulus ¹³Katika angin sepoi-sepoi nyiwui tekei selatan,here bapikir bahwa here haot hampe tujuan here.gene hio,here nyujut jangkar balalu balayar ta saka ngamau pantai Kreta.¹⁴Tapi,bakoi lawah udi hio,angin sameh topan,sa na antuh Euroklidon,nyiwui tekei pulau hio. ¹⁵Katika kapal kami na tukun ulah angin hio balalu bakoi sanggup lagi nadap halauanya,kami manyarah balalu ngaret kapal kami terombang ambing. ¹⁶rahat kami bagarak nutah pulau halus sa bangaran Kauda,nihi uyuh tuu kami bahasil mengendalikan sekoci kapal kami.¹⁷Udi awak kapal nujut sekoci gi entu kapal,here makai tadi-tadi pangawat mat nampakuat kapal hio. gene here bakoi heei ta panggang ta Sirtis,here nampinau alat-alat kapal hampe ngaret kapal here terombang ambing. ¹⁸Ta andrau narian e,gene kami terombang ambingkan nihi terjangan badai sa kalahio mehet,ulun-ulun mulai ngumpe muatan kapal.¹⁹Balalu,ta andrau sa katelu,here ngumpe alat-alat kapal nihi tangan here kakareb. ²⁰gene maeh mate andrau atawa bintang-bintang bakoi balua salawah papire andrau balalu badai sa bakoi halus nukun kami,jawoh lah haot harapan kami mat salamat.²¹gene ajoh ulun haot tulak kalawah iti bakoi naan panguta,Paulus mindri ta penah-penah here palus ngeau,"pulaksanai-pulaksanai,seharus e kayo nuu nasehat kuki balalu bakoi berlayar tekei Kreta hampe nginam karusakan nihi karugian sameh iti. ²²Tapi wayah iti,kuki nyuun kayo mat tatap tabah gene tangar penah kayo bakoi naan sa sagar jawoh nyawa e,kecuali ekat ka jawoh kapal.²³Gene, malem huni,naan malaikat Allah,sa ampun kuki balalu sa na sembah kuki,mindri tangar hadapan kuki, ²⁴nelang ngeau,`ada takut Paulus.kayo harus mindri ta hadapan Kaisar.Balalu,inni,Allah haot ba maeh atei napot kayo nihi kaluhan ulun sa balayar hayak kayo.` ²⁵gene hio,pulaksanai-pulaksanai,tabahkan bo atei nu gene kuki harap ta huang Allah bahwa kaluhan sagar jari sameh sa haot na wara e napot kuki. ²⁶Tapi takam harus ta dampar tangar isa pulau."²⁷Tapi,ta malem ka epat belas,rahat kami terombang ambing ta sa ka ngamau laut Adria,kira-kira penah malem,here awak kapal ngono bahwa here rahat ngarieet entuan. ²⁸here nyansolor watu duga balalu kahalu bahwa kalalem ranu e ruam pulu repe.katika,here maju dohot lagi,here waleng nawut watu duga palus karasa kalalem ranu e dime belas repe. ²⁹gene kami takut sagar ta pangang ta watu karang,here nampinau epat jangkar tekei para nihi lako doa mat hinang kaandrau.³⁰Tapi,rehet papire awak kapal bausaha mat mahulu areb e tekei kapal balalu haot nampinau sekoci gi laut nihi papaura nampinau jangkar-jangkar nekei haluan, ³¹Paulus ngeau napot perwira hio namput here prajurit e,"amun ulun-ulun hio bakoi muneng ta huang kapal,kayo bakoi kiuh na selamatkan." ³²Udi hio,here prajurit netek tadi sekoci hio balalu ngaret e taping.³³Katika kiat kakan hampe,Paulus ngalako here kaluhan mat ngalap papire panguta,nihi ngeau,"andrau iti aye hio andrau ka epat belas kayo tarus manarus huang kanakut balalu ngaret kaluan gene bakoi nguta inon-inon. ³⁴Gene hio,kuki ngalao kayo mat ngalap papire panguta mat keselamatan kayo.gene bakoi naan isa hijir wulu lei sa sagar jawoh tekei penah kaon." ³⁵Udi ngantuh sameh hio,Paulus ngalap roti nihi mengucap syukur napot Allah ta hadapan here kaluhan,nuhi-nuhi roti hio,balalu mulai kuman.³⁶Balalu,here kaluhan na tampa kuat atei e palus here kuman lei. ³⁷jumlah kami kaluhan sa naan huang kapal hio naan 276 ulun. ³⁸Udi kuman hampe wising,here nampa nean kapal nihi ngumpe gandum gi laut.Kapal hancur balalu kaluhan ulun selamat³⁹Katika mulai kaandrau,here bakoi karasa naan entuan,tapi here memperhatikan isa kawua teluk sa bapantai,uneng here mamutuskan mat malabuhkan kapal ta aro mun memungkinkan. ⁴⁰Balalu,udi nawut jangkar-jangkar,here nanan e ta huang laut,balalu ta wayah sa hayak,napas tadi-tadi kemudi balalu nampambai layar ta bagian muka kapal mat angin nunda here hampe gi pantai. ⁴¹Tapi,kapal nampuh karang uneng panalu e rueh laut hampe kapal ta pangang.Haluan kapal ta sangkut palus bakoi tau bagarak,balalu para kapal lenuh gene hantaman gelombang.⁴²Here prajurit naan aheng mat munu here tahanan mat bakoi erang kulun lei sa katambah mahulu areb e. ⁴³Tapi,perwira hio,ba aheng kiuh nyalamat Paulus,nahalang aheng here.aye nuyu mat ulun-ulun sa tau katambah mat nampetu panga dahulu tekei kapal napot entuan. ⁴⁴Balalu,tisai e naan sa ta entu papan,naan lei sa makai banda-banda lain e tekei kapal.Nihi sameh hio,kaluhan ulun hampe gi entuan nihi selamat.

Chapter 28

Paulus ta pulau Malta ¹Udi kami nagkah e nihi selamat,kami japo karasa bahwa pulau hio na antuh Malta. ²Penduduk asli pulau hio nyatena kamaehan atei sa luar biasa.gene here nyamelum apui nahalu kami kaluhan gene wayah hio mulai uran nelang andrau marisak.³Katika Paulus mengumpul jangkeng-jangkeng balalu ngandak e ta entu apui,erang kikui nipe haket balua gene malaing balalu ngabalit tangan Paulus. ⁴Katika ulun asli kakinni satua babisa hio salagonteng tangar tangan Paulus,here bapander isa nihi sa lain e,"bakoi na ragu lagi,ulun iti aye hio erang kulun pa munu.biar lei aye haot salamat tekei laut,Keadilan bakoi sagar ngaret aye welum."⁵Tapi,Paulus ngibas kan satua hio gi huang apui balalu aye bakoi kakinam batan inon lei. ⁶ulun-ulun hio nanguh Paulus sagar bakah atawa lawu palus matei wayah hio lei.tapi,udi herelawah nganrei palus bakoi naan nginni isa inon lei sa hala jari napot aye,here baubah pikiran balalu ngantuh Paulus aye hio dewa.⁷Ta isa wayah,ta sekitar unenghio,naan tane ampun pemimpin ta pulau hio bangaran Publius,sa nahalu kami balalu nyuruwungan kami nihi maeh e salawah telu andrau. ⁸wayah hio,amah Publius mangkading ta uneng mandre maringin disentri.Paulus rahat nyuwuk aye palus lako doa,balalu ngandak tangan e gi entu ulun hio palus nyamare e. ⁹udi hal hio jari,ulun-ulun lain tekei pulau hio sa rahat sakit hawi lei napot Paulus balalu na samare. ¹⁰Here lei magin menghormati kami balalu katika kami siap balayar,here nyadia kaluhan hal sa na perlu kami.Paulus nuju gi kota Roma¹¹Udi telu wulan nangkah,kami balayar ta huang kapal tekei Aleksandria,sa balabuh ta pulau hio salawah musim marisak nihi makai Dioskuri jari lambang e. ¹²hayak hampe tangar Sirakusa,kami muneng ta aro salawah telu andrau.¹³Tekei aro,kami balayar nutah pantai balalu hampe tangar Regium.Katuni e,angin selatan nyiwui,balalu ta andrau narian e,kami hampe Putioli. ¹⁴T aro,kami panalu papire kulun pulaksanai isa iman palus na undang mat muneng hayak here salawah pitu andaru.balalu kami tulak gi Roma. ¹⁵Balalu,pulaksanai-pulaksanai isa iman ta aro,katika ngarengei gene kami,hawi tekei aro hampe gi Forum Apius nihi Tres Taberne mat manalu kami.Waktu Paulus kakinni here,aye basyukur napot Allah balalu atei e natampa kuat."Paulus ta kota Roma¹⁶Katika kami hampe ta Roma,Paulus na sanewa mat muneng kakareb,nihi erang kulun prajurit sa mangawal e. ¹⁷telu andrau udi hio,Paulus ngumpul pemimpin-pemimpin Yahudi ta hio,balalu udi here bakumpul,aye ngeau napot here,"pulaksanai-pulaksanai,biar lei kuki bakoi ngulah inon lei sa nawan bangsa takam atawa adat istiadat itak uyut takam,tapi kui na sarah lei jari erang kulun tahanan tekei Yerusalem napot tangan ulun-ulun Roma. ¹⁸katika here haot mamariksa kuki,here ngaheng ngabebaskan kuki gene bakoi naan alasan mat hukuman matei napot kuki.¹⁹Tapi,gene ulun-ulun Yahudi ma weat,kuki tapaksa mambai banding napot Kaisar,bakoi ba arti kuki naan tuduhan mat nawan bangsa ku. ²⁰Jari,hio lah gene e,kuki haot ngalako mat nginni kayo balalu bapander nihi kayo gene kuki na huruk palus na rantai iti mat pengharapan Israel."²¹Balalu,here ngeau napot Paulus," kami bakoi narime surat gene kayo tekei Yudea nihi bakoi isa lei tekei pulaksanai-pulaksanai isa iman sa hawi gi ina mat ngami kabar atawa mawara isa hal raat gene kayo. ²²Tapi,kami hamen ngarengei tekei kayo inon pendapat nu gene sekte iti,kami karasa bahwa ta awe-awe ulun-ulun nawan e."²³Katika here haot manentukan isa andrau mat gi Paulis,here hawi napot Paulus tangar uneng e muneng,hayak nihi rombongan ulun ajoh.tekei kiat hampe malem,Paulus ngajelaskan napot here nihi bersaksi gene Kerajaan Allah palus bausaha ngayakinkan here gene Yesus,maeh tekei hukum Taurat Musa,atawa kitab here nabi. ²⁴paire ulun jari yakin nangkah inon sa napander Paulus,tapi sa lain e nulak mat percaya.²⁵Katika here bakoi setuju isa nihi sa lain,here lei tulak udi Paulus mawara pernytaan iti,"mula bujur inon sa naantuh Roh Kudus napot itak uyut nu nangkah nabi Yesaya, ²⁶tulak bo napot bangsa iti balalu antuh bo:kayo sagar ngarengei,tapi bakoi sagar paham,balalu kayo sagar nginni,tapi bakoi sagar paham.²⁷Gene,atei bangsa iti haot makapan balalu silu e haot weat pakai ngarengei.here haot nutup mate e.mat,ada here kakinni nihi mate e,ngarengei nihi silu e,paham nihi atei here balalu ba waleng.udi hio kuki nyamare here.`Yesaya 6 : 9-10²⁸Gene hio,elah bo hal iti na karasa bahwa keselamatan sa tekei Allah iti haot nakamampe napot bangsa-bangsa lain balalu here sagar ngarengei e." ²⁹[udi Paulus nampe paneran-paneran hio,ulun-ulun Yahudi tulak nihi ajoh bakoi sameh pendapat tangar here]³⁰Paulus muneng salawah rueh taun penu ta lewu sa nasewa e kakareb balalu nahalu kaluhan ulun sa hawi napot aye, ³¹nelang membritakan Kerajaan Allah palus ngajar gene Tuhan Yesus Kristus nihi penu ka ehei balalu bakoi naan rintangan inon lei.[[ayt.co/Kis]]

Romans

Chapter 1

¹Paulus,hamba Yesus Kristus,sa na herau rasul nihi na khusus lei mat gi Injil Allah; ²sa haot na janji Allah samete e nangkah Nabi-Nabi E huang kitab Suci ³hal anak E, sa sameh daging lahir tekei keturunan Daud,⁴Balalu sa na santarang sebagai Anak Allah sa bakuasa nangkah kebangkitan tekei antara ulun matei menurut Roh Kekudusan,aye hio Kristus Yesus,Tuhan takam. ⁵Nangkah Aye,kami narime anugrah nihi jabatan kerasulan mat nunda ketaatan iman ta antara kaluhan bangsa bakoi Yahudi demi aran E, ⁶tamasuk kaon sa na terau mat jari ampun Kristus Yesus.⁷Pakai kaon kaluhan sa naan ta Roma,sa na sayang Allah,nihi sa na terau mat jari ulun-ulun Kudus:Anugrah nihi damai sejahtera gi kayo tekei Allah,Ammah takam,nihi tekei Tuhan Yesus Kristus! " Paulus kakan ganta Jemaat ta Roma⁸Sa ka isa,kuki basyukur gi Allah kuki nangkah Yesus Kristus entu kayo kaluhan gene iman nu haot na santarang gi kaluhan dunia. ⁹gene,Allah,sa nalayani kuki nihi roh kuki huang injil Anak E,jari saksi kuki bahwa kuki bakoi tadoh-tadoh e ka ingat kaon kaluhan; ¹⁰ta huang doa kuki,kukitarus ngalako mat sakira e wayah ina,gene aheng Allah,akhir e kuki kiuh ganta kayo.¹¹Kuki kakan tuu panalu nihi kaon mat kuki kiuh ngami isa karunia rohani mat nampa kuat kaon, ¹²yaitu mat takam kiuh na teguhkan sasameh gene iman kakareb,maeh iman nu nihi iman kuki.¹³pulaksanai-pulaksanai,kuki kakan kayo karasa aye hio kuki haot gaha ba aheng mat ganta kaon,tapi masih ta halang hampe wayah ina,mat kuki lei kiuh masi tekei penah kaon kala awe tekei antara bangsa-bangsa bakoi Yahudi lain e. ¹⁴Kuki ba utang gi ulun Yunani nihi gi ulun barbar,gi sa ba hikmat maupun gi sa bungul. ¹⁵Gene hio lah,kuki kakan tuu mangabar Injil gi kayo sa naan ta Roma.¹⁶Kuki bakoi mangan sagar Injil,gene Injil aye hio kuasa Allah pakai keselamatan setiap ulun sa harap;sa ka isa mat gi ulun Yahudi,udi hio lei gi ulun Yunani. ¹⁷gene ta huang e,sa wuah tekei Allah na santarang tekei Iman gi Iman,sameh naan tatulis:"ulun wuah sagar welum ulah Iman." Kasangit Allah nadap gawian dosa¹⁸Gene,maruka Allah na santarang tekei surga nadap kaluhan kefasikan nihi kejahatan murunsia sa miok sa bujur nihi kejahatan here. ¹⁹gene hio,inon sa kiuh nakarasa hal Allah haot tena gi here gene Allah haot nutui gi here.²⁰Mula e,nekei dunia na ulah e,sifat-sifat Allah sa bakoi kiuh na innni,aye hio kuasa E sa balajur nihi sifat keilahian E,haot ka tena mat na pahami nangkah hal-hal ciptaan E hampe here bakoi kiuh ba kilah. ²¹Tapi, biar pun here kataru Allah,here bakoi menghormati E sebagai Allah atawa bersyukur gi Aye; sabalik e,pikir akal here jari bakoi baguna nihi atei here sa bungul jari maieng.²²Here nganggap kakareb e bijaksana,tapi jari bungul, ²³balalu nurup kemuliaan Allah sa bakoi banoda nihi gambaran-gambaran murunsia sa fana,wurung-wurung,satua ba pee epat,ataw satua-satua malansar.²⁴gene hio,Allah manyarah here pakai aheng atei here sa kakan karaat hampe here saling ngaraat tenga here kakareb. ²⁵Gene,here nga hurup sa wuah tekei Allah nihi oso,balalu sujud palus nyembah makhluk naulah murunsia,bakoi sang pencipta sa na tawat kalalawah e. Amin!²⁶Gene hio, Allah manyarah here gi nafsu-nafsu sa hina,gene wawei-wawei here nurup hubungan sa wajar nihi hubungan sa bakoi wajar. ²⁷sameh hio lei laki,here nanan hubungan sa wajar nihi wawei,tapi bahimat huang nafsu nadap sa lain;laki nihi laki ngulah gawian sa ngamangan;balalu ta huang tenga e kakareb,here narime hukuman gene dosa-dosa here.²⁸Balalu,gene here bakoi kakan mangaku Allah huang panga rasa here,balalu Allah manyarah here gi pikiran-pikiran sa raat hampe here ngulah hal-hal sa harus e bakoi na ulah here.²⁹Here na sampenu nihi kaluhan sa bakoi bujur,kejahatan,keserakahan,palus kamurkaan;penu nihi atei bahiri,pamunu an,palakat,tipu muslihat,nihi karikang;here aye hio pangeau, ³⁰pemfitnah,marikang Allah,kasar,sakah,hante wawa,pa nupui kajahat,bakoi taat ulun matueh, ³¹Bungul,bakoi setia,bakoi pa maahi,balalu kejam.³²Balalu,sekali pun here karasa peraturan Allah ngeau bahwa ulun-ulun sa ngagawi hal-hal sameh hio susuk matei,here bakoi ekat tatap ngulah e,tapi lei ngadukung ulun-ulun sa ngulah hio.

Chapter 2

Elah bo Allah sa jari Hakim ¹gene hio,kayo bakoi kiuh ba kilah lagi,ui merunsia,hie bo sa menghakimi ulun lain,gene katika kayo menghakimi here,kayo lei menghukum tenga nu;gene,kayo sa menghakimi lei ngulah hal-hal sa sameh. ²takam karasa bahwa penghakiman Allah na sanawu nihi adil entu kaluhan ulun sa ngulah hal-hal sameh hio.³Tapi,inon kah kayo ngono kiuh lapas tekei penghakiman Allah,ui murunsia,aye hio kayo sa menghakimi here sa ngulah hal-hal sameh hio,tapi lei ngulah hal sa sameh? ⁴Atawa,inon kah kayo nganggap remeh katatu kamurahan E,nihi kalapangan atei E nihi bakoi karasa bahwa kamaehan Allah ba aheng mat mimpin kayo gi pertobatan?⁵Tapi,gene sikap karas atei nu sa bakoi kakan bertobat,kayo rahat nyimoh muruka entu tenga nu kakareb mat gi andrau kemurkaan katika penghakiman sa wuah tekei Allah na santarang. ⁶Aye sagar ngabalas kaluhan ulun sameh nihi ulah gawi here masing-masing: ⁷aye hio pamelum kekal gi here sa nihi ketekunan huang gawian maeh nupui kemuliaan nihi kehormatan,⁸Tapi muruka nihi kasangit gi here sa mementingkan tenga kakareb balalu bakoi nuu sa wuah,tapi ngummma sa bakoi maeh. ⁹sagar naan ka rara an nihi ka susah enti kaluhan jiwa ulun sa ngulah jahat, sa ka isa gi ulun Yahudi nihi lei ulun Yunani.¹⁰Tapi,kemuliaan,kehormatan nihi damai sejahtera sagar naan gi kaluhan ulun sa ngulah maeh, sa kaisa gi ulun Yahudi balalu udi hio gi ulun Yunani. ¹¹gene,Allah bakoi ngabeda-beda kan ulun. ¹²mat gi ulun-ulun sangulah dosa bakoi kataru hukum Taurat,here sagar binasa bakoi naan kataru hukum Taurat.tapi,ulun-ulun sa ngulah dosa tangar kapit hukum Taurat sagar na hakimi berdasarkan hukum Taurat.¹³gene,bakoi ngarengei hukum Taurat sa na samuah ta hadap Allah,tapi ulun sa ngagawi e sa sagar na santarang wuah. ¹⁴gene,katika ulun bakoi Yahudi sa bakoi naan hukum Taurat ngajalankan secara alami inon sa na lako ulah hukum Taurat,maka here,sa bakoi naan Hukum Taurat,aye hio hukum Taurat gi tenga here kakareb.¹⁵Hal iti nyantarang bahwa Hukum Taurat hio tertulis tangar huang atei here,nurani here ngami kesaksian,nihi pikiran here sagar saling nawa nihi ngabela here, ¹⁶Tangar andrau katika Allah sagar menghakimi pikiran-pikiran murunsia sa na siok nangkah Yesus Kristus sesuai nihi Injil Ku. "Ulun Yahudi nihi Hukum Taurat¹⁷Tapi,amun kayo ngantuh tenga nu ulun Yahudi balalu bagantung nihi Hukum Taurat,nihi bermegah huang Allah, ¹⁸ngataru aheng E,menyetujui inon sa maeh,haot na ajar hal Hukum Taurat, ¹⁹balalu yakin bahwa tenga nu aye hio panutui gi here sa pehe,tarawa gi here sa huang mieng, ²⁰pengajar gi ulun-ulun sa bungul,guru gi ulun-ulun sa mete dewasa,balalu gene naan perwujudan kataru nihi kawuah ta huang Hukum Taurat,²¹maka ui kaon sa ngajar ulun lain,wuah inon kayo bakoi ngajar tenga nu kakareb? kayo sa ngajar here mat bakoi ngalat,bakoi lah kayo kakareb ngalat? ²²kayo sa nguring ulun bazina,bakoi kah kayo kakareb bazina? kayo sa sakerang nihi berhala-berhala,bakoi lah kayo kakareb marampok lewu berhala?²³kayo sa bangga nihi Hukum Taurat malah nampamangan Allah nihi ngalanggar Hukum E! ²⁴Gene,sameh naan tertulis: "Ngaran Allah na hujat ta antara bangsa-bangsa lain gene kayo."²⁵Sunat mula naan nilai e amun kayo nuu Hukum Taurat,tapi amun kayo erang kulun ngalanggar Hukum Taurat,maka sunat nu jari bakoi basunat. ²⁶Jari,amun sa bakoi basunat ngagawi hutuan-huyuan huang Hukum Taurat,bakoi lah sa bakoi basunat hio na hitung gi basunat? ²⁷Balalu,bakoi lah ulun sa bakoi basunat secara lahiriah,amun aye ngagawi Hukum Taurat,sagar menghakimi kayo,ulun sa biarpun naan Hukum Taurat balalu basunat,tapi lei pelanggar hukum?²⁸Gene,sa na antuh Yahudi sejati bakoi lah ulun sa kakinni tekei luar e bo,balalu sunat sa sabujur e bakoi lah sunat ta tenga bo. ²⁹Erang kulun Yahudi sejati aye hio ulun sa batin e bujur-bujur Yahudi,balalu sunat sa sabujur e aye hio sunat sa na ulah ta atei,sa na jalankan ulah Roh,bakoi ulah hukum tatulis.Pujian nadap ulun sameh iti bakoi hawi tekei murunsia,tapi tekei Allah raerai.

Chapter 3

¹Amun kalahio,inonkah kalabihan ulun Yahudi?atawa,inon kah kauntungan e basunat? ²Ajoh tuu,huang kaluhan hal;tautama,gi here lah na harapkan Firman Allah.³Balalu,amun papire ulun bakoi harap,inonkah ka bakoi harap here ngabatal kesetiaan Allah? ⁴sama sekali bakoi! Allah aye hio wuah hindra lei setiap ulun aye hio panamposo.sameh sa naan tatulis: "Kayo terbukti wuah huang pander Nu,balalu Kayo sagar manang amun murunsia menghakimi Mu." Mazmur 51 : 6⁵Tapi,amun sa bakoi bujur takam justru nyantarang sa wuah tekei Allah,inon sa harus na antuh takam ? tau lah takam ngeau bahwa Allah nihi bakoi adil haot nukum takam? (kukingeau sameh hio sameh erang kulun murunsia) ⁶hindra lei bakoi! amun sameh hio,kalawe Allah kiuh menghakimi dunia?⁷Tapi,amun nangkah osoan kuki,sa wuah tekei Allah magin memuliakan E,wuah inon kuki masih na hakimi sameh erang kulun pendosa? ⁸Balalu,(sameh sa na fitnahkan papire ulun nadap kami) wuah inon bakoi ngeau,"ayu,takam ngulah sa jahat mat sa maeh balua tekei kajahat hio."here sa ngeau sameh hio susuk na hukum! "kaluhan ulun na kuasai dosa⁹Balalu inon? inonkah takam labih maeh tekei ulun lain?hindra lei bakoi! gene,kami haot ngeau samete e bahwa maeh ulun-ulun Yahudi maupun ulun bakoi Yahudi,naan tangar kapit dosa. ¹⁰sameh naan tatulis,"bakoi naan erang kulun lei sa ngulah sa wuah,erang kuln lei bakoi.¹¹Bakoi naan erang kulun lei sa baakal budi.bakoi erang kulun lei sa nupui Allah. ¹²Kaluhan ulun haot waleng nekei Aye,here sameh-sameh jari bakoi baguna.bakoi naan erang kulun lei sa ngulah sa maeh,erang kulun lei."Mazmur 14 : 1- 3¹³" gagurungan here sameh ogang sa lalanga,lela here marayu-rayu,racun nipe babisa naan ta kapit wiwi here."Mazmur 5 : 10;140 : 3 ¹⁴"wawa here penu kutukan nihi papait."Mazmur 10 : 7¹⁵" Pee here hinang nyantundrak ira. ¹⁶Kasusah nihi kalenuh naan ta lalan here. ¹⁷Balalu,here bakoi karasa kalawe welum huang damai."Yesaya 57 : 7 - 8 ¹⁸"Takut nihi Allah bakoi naan ta hadap mate here." Mazmur 36 : 2¹⁹wayah ina takam karasa bahwa inon lei sa naantuh ulah Hukum Taurat,naami gi here sa ta kapit Hukum Taurat hampe takatub lah tiap wawa,balalu dunia ta kapit penghakiman Allah. ²⁰bakoi naan murunsia sa kiuh sa samuah ta hadap Allah nihi ngulah Hukum Taurat gene justru nangkah hukum Taurat hio hawi pangantaru dosa."Allah nyamuah murunsia nangkah Iman gi Yesus Kristus²¹Tapi wayah iti,bakoi naan Hukum Taurat,sa wuah tekei Allah haot na santarang,balalu na saksikan nangkah Kitab Taurat nihi here Nabi. ²²Bahkan,sa wuah nekei Allah nangkah Iman nadap Kristus Yesus na ami gi kaluhan sa harap,gene naan perbedaan;²³Gene kaluhan ulun haot badosa balalu ka jawoh kemuliaan Allah, ²⁴balalu na samuah ulah kasih karunia E secara cuma-cuma nangkah penebusan ta huang Yesus Kristus;²⁵sa haot na santarang Allah secara ta uka sameh lalan pendamaian huang ira E nangkah iman.Hal iti nya nutui keadilan E,gene huang kesabaran E,Allah haot maladar dosa-dosa sa dahulu jari. ²⁶hal hio lei na aheng mat nya nutui keadilan E tangar wayah iti mat Aye terbukti wuah nihi nyamuah ulun sa baiman gi Yesus.²⁷Jari,ta awe kah kemegahan tenga takam? haot na umpe! ualh hukum inon?ulah hukum gawian takam?bakoi,tapi ulah hukum iman. ²⁸gene hio,iti lah sa na harap takam,aye hio manusia na samuah ta hadap Allah nangkah iman,bakoi tekei gawian-gawian berdasarkan Hukum Taurat.²⁹Atawa,inon kah Allah ekat e Allah bangsa Yahudi bo ? bakoi lah Aye lei aye hio Allah gi bangsa bakoi Yahudi? oi! gi bangsa bakoi Yahudi lei, ³⁰gene Allah hio isa balalu Aye sagar nyamuah ulun-ulun sa basunat ulah iman,balalu sa bakoi basunat nangkah iman.³¹Jari,inon kah kami ngumpe Hukum Taurat nangkah iman?sa hindra-hindra bakoi! sa waleng lei,kami justru meneguhkan Hukum Taurat.

Chapter 4

Teladan Abraham ¹Jari,inon kah sa sagar na eau takam hal Abraham,ammah leluhur takam manurut daging? ²Gene amun Abraham na samuah nangkah gawian e,aye naan alasan mat bermegah,tapi bakoi ta hadapan Allah. ³gene,inon sa naantuh ulah Kitab Suci?"Abraham herap nihi Tuhan balalu Tuhan ngahitung hal hio gi aye sameh sa wuah."⁴Gi ulun sa bagawi,upa sa naami gi here bakoi lah isa hadiah,tapi hak here. ⁵balalu,gi sa bakoi bagawi,tapi harap gi Allah sa nyamuah ulun fasik,iman here na hitung sameh sa wuah.⁶Bahkan Daud lei ngeau kalawe na berkati e erang kulun katika Allah ngahitung sa wuah gi aye bakoi nginni hal-hal sa haot na ulah e: ⁷" berbahagialah ulun sa naampuni pelanggaran-pelanggaran e,balalu sa na tutup dosa-dosa e. ⁸berbahagialah ulun-ulun sa dosa e bakoi na perhitung kan ulah Tuhan! "Mazmur 32 : 1-2⁹inon kah berkat iti ekat gi ulun sa basunat? atawa kah lei gi ulun sa bakoi basunat? gene kami haot ngeau bahwa " iman Abraham terhitung sameh sa wuah." ¹⁰Balalu,kalawe sa hio na perhitung lei gi aye? samete atawa sa haot aye na sunat?bakoi udi aye na sunat,tapi sa mete aye nasunat.¹¹Abraham narime sunat sameh tanda meterai sa wuah iman sa mete aye basunat mat aye kiuh jari ammah gi kaluhan ulun sa harap koi basunat hampe sa wuah hio lei na perhitung lei gi here; ¹²isa kali gus jari ammah gi ulun-ulun basunat sa bakoi ekat basunat tapi lei takia huang lalan iman sa piji na langkah ulah ammah takam,Abraham, sa mete aye na sunat.Abraham narime janji Allah nangkah Iman e¹³janji gi Abraham nihi katurunan e bahwa here sagar ampun kaluhan bumi bakoi sagar na penuhi nangkah Hukum Taurat,tapi nangkah iman sa wuah. ¹⁴gene,amun here ba asal tekei Hukum Taurat kiuh jari ahli waris,balalu iman jari sia-sia nihi janji Allah na batal; ¹⁵Gene Hukum Taurat nanpahawi murka,tapi amun bakoi naan Hukum Taurat,maka ta hio lei bakoi naan pelanggaran.¹⁶iti lah wuah inon janji hio ba asal tekei iman,mat janji hio berdasarkan kasih karunia hampe janji hio lei hampe gi kaluhan katurunan Abraham;bakoi ekat sa baasal tekei Hukum Taurat,tapi lei sa baasal tekei iman Abraham,sa aye hio Ammah takam kaluhan, ¹⁷(sameh sa tertulis,"Kuki haot ngajari kan kayo ammah gi ajoh bangsa")ta hadapan Allah,sa aye percayai,aye hio Allah sa ngami pamelum gi ulun matei balalu sa ngantuh isa banda sa mete naan jari naan.¹⁸huang pengharapan ta entu pengharapan aye harap,hampe aye tau jari ammah tekei ajoh bangsa sameh nihi sa haot na antuh,"sagar jari kala hio lah katurunan nu." ¹⁹Balalu,nihi bakoi jari maleme huang iman,biar pun aye karasa tenga e kakareb kakan matei gene umur e kira-kira 100 taun balalu paranakan Sara lei haot matei;²⁰Aye bakoi na bimbang kan nadap janji Allah gene ka bakoi ka harap.Sawaleng e,iman e na kuat kan hampe aye ngami kemuliaan gi Allah, ²¹Balalu nginam yakin bahwa Allah berkuasa ngulah inon sa haot na janji kan E. ²²gene hio lah,iman e "na perhitungkan gi sa wuah."²³Tapi,hal hio bakoi ekat na tulis demi kepentingan Abraham bo, ²⁴tapi lei gi takam.hal hio sagar na perhitungkan gi here sa harap gi Aye sa na tamuan gi Yesus,Tuhan takam,tekei antara ulun matei. ²⁵aye hio,Yesus sa haot na sarah mat matei gene dosa takam,balalu sa haot na tamuan demi nyamuah takam.

Chapter 5

Manusia na samuah Allah ulah pengurbanan Yesus Kristus ¹ulah gene hio,gene takam haot na samuah ulah iman,maka takam haot badamai nihi Allah nangkah Tuhan takam,Kristus Yesus; ²nangkah Aye,takam kiuh lalan suluk gi iman gi anugrah Allah sa wayah ina jari dasar takam mindri,balalu takam bersuka cita huang pengharapan kemuliaan Allah.³Bakoi ekat hio,takam lei bersuka cita ta huang penderitaan sa na inam takam gene takam karasa bahwa karara iti bahasil ketekunan, ⁴ketekunan ngahasil karakter sa tahan uji,balalu karakter sa tahan uji ngahasil kan pengharapan, ⁵balalu pengharapan bakoi mengecewakan,gene kasih Allah haot na curah kan gi huang atei takam nangkah Roh Kudus sa na karuniakan gi takam.⁶katika takam masih maleme,Kristus matei mat gi ulun-ulun durhaka tangar waktu sa pas. ⁷gene,jarang naan ulun sa kakan matei gi ulun wuah,biar pun tau naan lei ulun sa kakan matei gi ulun maeh.⁸Tapi,Allah nyantarang kaahi E gi takam,bahwa katika takam masih jari pendosa,Kristus matei gi takam. ⁹labih tekei hio,udi na samuah nihi ira E,takam sagar na salamat kan tekei muruka Allah nangkah Aye.¹⁰Gene,katika takam masih jari musuh Allah,takam haot na perdamaikan nihi Allah nangkah kapateian Anak E,labih-labih lei wayah ina gene takam haot na perdamaikan nihi Aye.balalu kenyataan bahwa wayah ina takam haot na perdamaikan nihi Allah,maka takam lei pasti na salamatkan nangkah welum E. ¹¹bakoi ekat hio,takam lei bermegah ta huang Allah nangkah Tuhan takam Yesus Kristus,sa nangkah Aye takam wayah ina narime perdamaian Allah.matei nangkah Adam,welum nangkah Kristus¹²gene hio,sameh dosa haot masuk gi huang dunia iti nangkah erang kulun nihi maut suluk nangkah dosa,sameh hio lei maut haot menyebar gi ulun gene kaluhan e haot badosa. ¹³Gene,dosa haot naan ta dunia sa mete Hukum Taurat Musa naan,tapi dosa bakoi na reken Allah salawah bakoi naan Taurat.¹⁴Biar lei sameh hio,maut berkuasa nekei zaman Adam hampe Musa,bahkan entu ulun-ulun sa bakoi ngulah dosa sameh sa naulah Adam,sa aye hio bayang-bayang tekei Aye sa sagar hawi. ¹⁵Tapi,pangamian tekei Allah hio bakoi sabanding nihi dosa.Gene,amun ulah dosa erang kulun,ajoh ulun haot matei,maka labih lei karunia tekei Allah nihi pangamiaan nangkah karunia erang kulun hio, aye hio Kristus Yesus.¹⁶Balalu,anugrah bakoi sameh akibat tekei dosa erang kulun hio. gene penghakiman entu isa pelanggaran sagar nunda hukuman,tapi anugrah entu ajoh pelanggaran nunda pembenaran. ¹⁷amun gene dosa erang kulun,maut bakuasa entu erang kulun hio,labih lagi ulun-ulun sa narime kelimpahan anugrah nihi karunia sa wuah sagar memerintah ta huang pamelum nangkah erang kulun hio, yaitu Kristus Yesus!¹⁸Jari,sameh nihi nangkah isa pelanggaran kaluhan ulun narime hukuman,kala hio lei ualah gawian sa wuah erang kulun lei kaluhan murunsia narime welum balalu na samuah. ¹⁹Gene ka bakoi taatan erang kulun,ajoh ulun jari pendosa.Tapi,gene kataatan erang kulun,ajoh ulun sagar nasamuah.²⁰Hukum Taurat na tambah mat dosa batambah ajoh.tapi ta uneng dosa batambah,anugrah Allah sagar magin berlimpah-limpah, ²¹Mat sameh nihi dosa bakuasa ta huang maut,kaahi karunia lei bakuasa nangkah sa wuah sa mamimpin gi welum kekal ta huang Kristus Yesus Tuhan takam.

Chapter 6

Matei nadap dosa balalu welum huang Kristus ¹Jari inon kah sa harus na antuh takam? inon kah takam sagar tarus ngulah dosa mat anugrah Allah magin ajoh? ²tentu bakoi lei! kalawe tau takam sa haot matei gi dosa masih welum tangar huang e? ³atawa bakoi kah kayo karasa bahwa takam kaluhan sa haot na baptis ta huang Yesus Kristus haot na baptiskan lei ta huang kapateian E ?⁴Gene hio,takam haot na ogang lei sasameh nihi Aye ta waktu takam na baptis gi huang kapateian E; mat sameh nihi Yesus sa na tambuan tekei helang ulun matei nangkah kemuliaan Ammah,takam lei kiuh takia huang welum sa bio. ⁵Gene,amun takam haot na pakisa sasameh Aye ta huang ka samehan kapateian E,takam pasti lei sagar na pakisa huang kasamehan kebangkitan E.⁶takam karasa aye hio murunsia lawah takam haot na salib kan hayak Kristus nihi tenga dosa takam bakoi na sanawoh hampe takam bakoi sagar menghamba diri lagi gi dosa. ⁷Gene,tiap ulun sa haot matei,aye haot na bebas kan tekei dosa.⁸Wayah ina,amun takam haot matei hayak Kristus,takam harap bahwa takam lei sagar welum hayak nihi Aye. ⁹Takam karasa bahwa Kristus sa haot na bangkitkan tekei helang ulun matei bakoi sagar matei lagi;maut bakoi lagi bakuasa entu Aye.¹⁰Gene,sagar ha matei E,Aye matei nadap dosa hindra mat gi kalalawah e,tapi sagar hal welum E hio, Aye welum mat gi Allah. ¹¹Sameh hio lei kayo,kayo harus menyadari bahwa kayo haot matei nadap dosa,balalu welum mat gi Allah ta huang Kristus Yesus.¹²Gene hio,ada bo ngabiarkan dosa menguasai tenga nu sa fana hampe kayo nuu nadap ka aheng e. ¹³Balalu,ada lei manyarah anggota-anggota tenga nu gi dosa mat alat kejahatan.Tapi,sarah bo tenga nu gi Allah sebagai sa welum tekei helang ulun matei,balalu anggota-anggota tenga nu sebagai alat sa wuah tekei Allah. ¹⁴Gene,dosa bakoi sagar bakuasa entu nu gene kayo bakoi lagi welum ta kapit Hukum Taurat tapi ta kapit anugrah. Hamba Kebenaran¹⁵Jari, inon sa harus na ulah takam?inonkah takam ngulah dosa gene takam bakoi welum ta kapit Hukum Taurat,tapi tangar kapit Anugrah ? tentu e bakoi ! ¹⁶Kayo pasti karasa bahwa katika kayo manyarah kan welum nu sebagai walah sa nuu gi isa banda atawa erang kulun,kayo jari walah gi pihak sa kayo nuu hio;maeh gi dosa sa memimpin nuju matei,atawa gi ketaatan sa sagar memimpin nu nuju sa wuah.¹⁷Tapi,syukur gi Allah bahwa kayo sa dahulu aye hio walah dosa,wayah ina haot jari nuu sa penu atei gi pokok-pokok pengajaran sa haot na ajarkan gi kayo, ¹⁸Balalu,gene kayo haot na bebas kan tekei dosa,kayo jari walah sa wuah.¹⁹Kuki bapander makai istilah sa murunsia gene kamalemean daging nu. Gene,sameh nihi hio kayo manyarah anggota-anggota nu sebagai walah kenajisan nihi kejahatan sa baakibat gi kejahatan sa labih lawit,wayah ina sarah bo anggota-anggota nu jari walah sa wuah sa baujung gi pengudusan. ²⁰Gene,katika kayo masih jari walah dosa,kayo bebas tekei kebenaran. ²¹Tapi,keuntungan inon sa kayo haba tekei hal-hal sa wayah ina ngulah kayo mangan hio? gene,akhir tekei kaluhan hal hio aye hio maut.²²Tapi wayah ina,udi na bebaskan tekei dosa balalu haot na perhamba ulah Allah,kayo kahaba wua entu kesucian nihi akhir e aye hio welum sa kekal. ²³gene upa dosa aye hio maut,tapi karunia Allah aye hio welum sa kekal huang Yesus Kristus,Tuhan takam.

Chapter 7

Na sanapas tekei Hukum Taurat nangkah tenga Kristus ¹Inon kah kaon karasa,ui pulaksanai-pulaksanai kuki (gene kuki bapander gi kaon sa karasa Hukum Taurat),aye hio Hukum Taurat ba kuasa entu tenga erang kulun salawah ulun hio welum?²Gene hio lei,erang kulun wawei sata huruk secara hukum nihi wane e salawah aye welum; tapi amun wane e matei,aye sagar na sanapas tekei hukum perkawinan e. ³jari,amun wawei hio jari harau laki lain sa masih wane e welum,aye naantuh pezina,tapi amun wane e matei,aye bebas tekei hukum hampe aye bakoi tau na antuh pezina amun aye kawin nihi laki lain.⁴Gene hio,pulaksanai-pulaksanai kuki,kayo haot lei matei gi hukum Taurat nangkah tenga Kristus mat kayo jari ampun sa lain,aye hio Aye sa haot na tambuan tekei kapateian hampe takam kiuh menghasilkan wua gi Allah. ⁵Gene,katika takam masih welum huang kedagingan,hawa nafsu dosa sa na rangsang ulah Hukum Taurat bagawi huang anggota-anggota tenga takam mat menghasilkan wua maut.⁶Tapi,wayah ina takam haot na sanapas tekei Hukum Taurat,haot matei nadap inon sa dahulu membelegggu takam hampe takam wayah ina melayani huang keadaan bio manurut Roh,bakoi manurut hukum lawah sa tertulis."Dosa nihi Hukum Taurat⁷Amun sameh hio,inon lah sa sagar naantuh takam?inonkah Hukum Taurat hio dosa?sa hindra-hindra bakoi! sa waleng e,kuki bakoi sagar kataru dosa kecuali nangkah Hukum Taurat,gene kuki bakoi sagar paham arti tekei kakan ampun ulun lain amun Hukum Taurat bakoi ngantuh"ada ngakan." ⁸Tapi,dosa ngalap kesempatan nangkah perintah hio mat ngahasilkan ajoh masam kangakan huang tenga kuki; genebakoi nangkah Hukum Taurat dosa sagar matei.⁹wayah hio kuki welum bakoi naan Hukum Taurat,tapi katika hukum hio hawi,dosa jari welum balalu kuki matei; ¹⁰nihi perintah iti,sa seharus e nunda gi pamelum,justru nunda kuki gi maut.¹¹Gene,dosa ngalap kesempatan nangkah Hukum Taurat hio mat manipu balalu munu kuki. ¹²Jari Hukum Taurat hio aye hio kudus,balalu hukum hio kudus,bujur nihi maeh.¹³Amun sameh hio,inon kah sa maeh hio nampahawi ka patei mat gi kuki? sa hindra-hindra bakoi!dosa lah sa ngahasil kan maut ta huang kuki nangkah inon sa maeh mat nyata bahwa dosa aye hio dosa,balalu nagkah hukum hio dosa magin katena keberdosaan e.Pertentangan ta huang tenga takam ¹⁴Gene takam karasa bahwa Hukum Taurat basifat Rohani,tapi kuki basifat jasmani,ta batang ta kapit dosa.¹⁵Gene,kuki bakoi paham inon sa na ulah gene kuki bakoi ngulah hal sa kana kakan kuki,tapi kuki ngulah hal sa na karikang kuki. ¹⁶Tapi; amun kuki ngulah isa hal sa kanakakan kuki ng gawi e,kuki setuju aye hio Hukum Taurat hio maeh.¹⁷jari wayah ina,bakoi lagi kuki sa ngagawi e,tapi dosa sa welum huang kuki. ¹⁸Gene,kuki karasa bahwa bakoi naan hal maeh sa welum tangar huang kuki,aye hio ta huang kedagingan kuki,gene ka ngakan hio naan ta huang tenga kuki,tapi mat ngagawi sa maeh hio bakoi.¹⁹Gene,kuki bakoi ngulah gawian maeh sa na aheng kuki,tapi kuki ngulah sa jahat,sa bakoi na aheng kuki! ²⁰jari,amun kuki ngulah hal sa bakoi na aheng kuki,hio bakoi lagi kuki sa ngulah e,tapi dosa sa welum ta huang kuki. ²¹Jari,kuki kahalu hukum iti;aye hio : katika kuki kakan ngagawi hal sa maeh,kejahatan lei naan hayak kuki.²²Gene,kuki sanang sagar hukum Allah ta huang batin kuki, ²³tapi kuki ngini hukum lain huang anggota-anggota tenga kuki sa bajuang nawan hukum akal budi kuki balalu nangkeng kuki huang hukum dosa sa naan huang anggota-anggota tenga kuki.²⁴Kuki murunsia salaka! hie lah sa sagar manyalamatkan kuki tekei tenga maut iti? ²⁵sykur gi Allah nangkah Tuhan takam, Kristus Yesus! ²⁶Jari,nihi akal budi kuki,kuki melayani hukum Allah,tapi nihi tenga jasmani kuki,kuki melayani hukum dosa.

Chapter 8

Welum ulah Roh Allah ¹ulah gene hio,wayah ina bakoi naan lagi penghukuman gi ulun sa naan tangar huang Yesus Kristus. ²Gene, hukum Roh pamelum ta huang Yesus Kristus haot memerdekakan kayo tekei hukum dosa nihi maut.³Gene,inon sa bakoi kiuh na gawi ulah Hukum Taurat gene na tampaleme ulah daging,haot na gawi Allah nihi cara mengutus Anak E kakareb mat jari sameh nihi murunsia sa badosa balalu bakaitan nihi dosa,aye nukum dosa tangar huang daging, ⁴mat tuntutan Hukum Taurat na genapi huang takam sa bakoi welum umma daging,tapi umma Roh. ⁵gene here sa welum umma daging,mamikir lei hal-hal sa basifat daging,tapi here sa welum umma Roh,mamikir hal-hal sa basifat Roh.⁶Gene pikiran sa naarahkan gi daging aye hio maut,tetapi pikiran sa na arahkan gi Roh aye hio welum nihi damai sejahtera. ⁷gene pikiran sa na arahkan gi daging nawan Alla;gene aye bakoi nuu gi Hukum Allah,bahkan bakoi kiuh ngulah e. ⁸Balalu,here sa welum huang daging bakoi kiuh nampasanang Allah.⁹Amun sameh hio,kayo bakoi welum huang daging,tapi huang Roh amun Roh Allah memang muneng tangar huang kayo.gene,amun erang kulun bakoi naan Roh Kristus,aye bakoi lei ampun E. ¹⁰Tapi,amun Kristus naan tangar huang kayo,biar lei tenga nu matei gene dosa,tapi roh welum ulah sa wuah.¹¹Tapi,amun Roh Aye sa nam buan Yesus tekei matei muneng tangar huang kayo,Aye sa nambuan Yesus Kristus tekei matei lei sagar ngami welum gi tenganu sa fana nangkah Roh E sa muneng ta huang kayo.¹²Jari,pulaksanai-pulaksanai ku,takam aye hio ulun-ulun sa bauntung,tapi bakoi gi daging,mat welum umma daging, ¹³gene,amun kayo welum umma daging,kayo sagar matei,tapi amun ulah Roh kayo nampatei gawian-gawian tenganu,kayo sagar welum.¹⁴Gene,kaluhan ulun sa napimpin ulah Roh Allah aye hio anak-anak Allah. ¹⁵Gene,kayo bakoi narime roh perbudakan lagi sa ngulah kanakut,tapi kayo haot narime Roh sa haot ngenat kayo jari anak-anak Allah,sa nangkah Roh hio takam kamiak,"Abba,Bapa!"¹⁶Roh hio kakareb bersaksi hayak roh takam bahwa takam aye hio anak-anak Allah, ¹⁷Balalu amun takam aye hio anak,takam lei aye hio pewaris,pewaris Allah,nihi sasameh pewaris nihi Kristus;amun takam wawitu umma rara hayak Aye,takam lei sagar na muliakan hayak nihi Aye. "anak-anak Allah sagar narime Kemuliaan¹⁸Gene,kuki nangguh bahwa karara-karara tangar saat wayah iti bakoi kiuh na banding nihi kemuliaan sa sagar na nyatakan gi takam. ¹⁹gene,kaluhan ciptaan ngandrei-ngandrei tuu nihi kasongo tuu waktu anak-anak Allah na santarang.²⁰Gene,kaluhan ciptaan haot na tundukan gi ka sia-sia an,bakoi manurut aheng e kakareb,tapi manurut aheng Aye sa haot menaklukan e,entu dasar ka harapan, ²¹Mat kaluhan ciptaan hio kakareb lei sagar na merdekakan tekei perbudakan kebinasaan nadap kemerdekaan anak-anak Allah sa penu kemuliaan. ²²gene hio takam karasa bahwa kaluhan cipitaan sasameh kamiak nihi rara mahanang nganak hampe andrau iti.²³Balalu bakoi ekat hio,tapi takam kakareb lei sa narime wua panga tueh Roh lei kamiak huamg tenga takam kakareb,nelang ngandrei na enat sebagai anak,aye hio panewuhan tenga takam. ²⁴Gene,takam na salamatkan ta huang kaharapan.Tapi,kaharapan sa ta inni bakoi lagi kaharapan,gene hie lah sa baharap ta entu isa hal sa haot na inni e? ²⁵Tapi,amun takam ngaharap kan isa hal sa bakoi takam kakinni e,takam ngandrei e nihi wawitu.²⁶Kala hio lei,Roh ngawat takam huang kamalemean takam;gene takam bakoi karasa kalawe sa harus e takam berdoa,tapi Roh kakareb sa ba syafaat gi takam nihi erangan-erangan sa bakoi na antuh ulah wusi paner. ²⁷Balalu,Aye sa nyalidik atei karasa inon aheng Roh hio,gene Aye basyafaat gi ulun-ulun kudus susuk nihi aheng Allah.²⁸Balalu,takam karasa bahwa kaluhan hal bagawi sasameh gi kamaehan ulun-ulun sa kaahi Allah,aye hio here sa na herau sameh nihi rencana Allah. ²⁹Gene,here sa haot na kataru E nekei asal,haot lei na tentukan e tekei asal mat gi jari sameh nihi gambar Anak E,mat aye jari sa panga tueh tekei antara ajoh pulaksanai. ³⁰here sa haot na tentukan E tekei asal,na terau E lei;balalu here sa na terau E lei,hio lei sa na sa muah E;palus here sa na samuah E;hio lei sa na muliakan E. "kaahi Allah huang Kristus Yesus³¹Jari,inon sa sagar naantuh takam gene kaluhan iti? amun Allah tangar pihak takam,hie lah sa nawan takam? ³²Aye sa bakoi nyayang Anak E kakareb,tapi nyarah E gi takam kaluhan,kalawe tau aye sasameh nihi Aye bakoi mengaruniakan kaluhan hal gi takam?³³Hie lah sa sagar nawa ulun-ulun pidian Allah? Allah sagar nyamuah here. ³⁴Hie lah sa sagar ngami hukuman? Yesus Kristus sa haot matei,bahkan sa haot na tambuan tekei matei,maharung tangar tuhi kawan Allah mat bersyafaat gi takam.³⁵Hie lah sa sagar nampisah takam tekei kaahi Kristus? inonkah penindasan,atawa ka hadin an,atawa penganiyayaan,ataw kaluan,atawa mapoloi,atawa bahaya,atawa pedang? ³⁶sameh naan tatulis,"Demi Kayo,kami huang bahaya maut sepanjang waktu;kami naanggap sameh domba-domba sa sagar na samalis."Mazmur 44:22³⁷Tapi,huang kaluhan iti,takam labih tekei here sa manang ulah Aye sa kaahi gi takam. ³⁸Gene,kuki na yakin kan bahwa bakoi matei maupun welum,bakoi lei malaikat-malaikat atau lei pemerintah-pemerintah,bakoi lei hal-hal wayah iti ataupun hal-hal sagar hawi,kekuasaan, ³⁹bakoi lei sa naan ta entu ataupun sa ta leba,atau leiisa ciptaan lain e,kiuh nampisah takam tekei kaahi Allah,sa naan huang Yesus Kristus,Tuhan takam.

Chapter 9

Umat pidian Allah ¹Kuki mawara sa wuah huang Kristus,kuki bakoi namposo,nihi lengan atei kuki umma bersaksi hayak nihi Roh Kudus, ²bahwa duka cita kuki hante tuu nihi batang balajur mahanang ta huang atei kuki.³Gene,kuki ba aheng mat tenga kuki terkutuk,tapisah tekei Kristus mat gi pulaksanai-pulaksanai kuki,utus sa bangsa kuki secara jasmani ⁴aye hio ulun-ulun Israel;sa ampun hak mat na enat jari anak-anak Allah,narime kemuliaan,perjanjian-perjanjian,narime panga mian Hukum Taurat,ibadah nihi janji-janji. ⁵here lah katurunan ammah-ammah leluhur,balalu tekei antara here lah Kristus na lahir manurut daging,Aye sa aye hio Tuhan entu isa kaluhan nihi sa na puji kalalah e.Amin!⁶Tapi,Firman Allah bakoi gagal.Gene,bakoi kaluhan ulun sa baasal Israel aye hio ulun Israel, ⁷balalu bakoi kaluhan katurunan Abraham aye hio anak-anak e,tapi "sa na antuh katurunan nu aye hio sa baasal tekei Ishak."⁸Hal iti baarti bahwa bakoi anak-anak secara daging sa ta reken jari anak-anak Allah,tapi anak-anak perjanjian bo sa ta reken jari keturunan. ⁹Gene,iti lah eau wusi janji hio."ta waktu iti lah kuki sagar hawi,balalu Sara sagar naan erang kukun anak laki."¹⁰Bakoi ekat iti bo,tapi katika Ribka lei sawuntung anak-anak tekei erang kulun,aye hio Ishak,nenek moyang takam. ¹¹Gene,sa mete anak-anak hio na lahir nihi mete ngulah inon lei sa maeh atawa sa jahat,mat aheng Allah hal pidian E na teguh kan bakoi gene gawian tapi gene Aye sa nerau, ¹²na eau lah gi Ribka,"anak sa panga tueh sagar jari walah andi e." ¹³Gene naan tatulis," Kuki sayang Yakub,tapi marikang Esau."¹⁴Jari,inon sa kakan na eau takam?inonkah Allah bakoi adil?sa hindra-hindra bakoi! ¹⁵Gene Aye ngeau gi Musa,"Kuki kaahi gi hie Kuki kakan kaahi,balalu kuki bermurah atei gi hie Kuki bamurah atei." ¹⁶Jari,hal hio bakoi bagantung gi aheng atawa gawian mehet murunsia,tapi gi Allah sa nutui kemurahan E.¹⁷Gene,Kitab suci ngeau gi Firaun:"gene pakai alasan iti lah Kuki ngenat kayo mat Kuki nutui kuasa Kuki ta huang kayo,balalu mat ngaran Kuki na wara gi kaluhan bumi." ¹⁸Jari,Allah ba kaahi gi hie bo sa na aheng E,balalu nampa mape atei hie bo sa na aheng E.¹⁹Jari,kayo sagar ngeau gi kuki: "wuah inon Aye magun nampahala?gene hie kah sa kiuh manantang aheng E? ²⁰sa waleng e,hie kah kayo,ui murunsia,hampe kayo nawan nihi Allah?sagar kah isa lei sa na ulah ngeau nihi sa na ulah,"wuah inon kayo ngulah kuki sameh iti?" ²¹inon kah tukang tembikar bakoi ba hak entu tane liat; mat ngulah tekei gumpalan tane sa sameh isa bejana sa na pakai mat gi hal sa mulia,balalu bejana lain sa na pakai mat gi hal sa hina?²²Kalawe mun Allah,biar pun ngaheng mat nutui muruka E nihi nyantarang kuasa E,haot nanggung kasabaran sa hante nadap bejana-bejana kamurukaan E sa haot na persiap lei mat gi kebinasaan? ²³Aye ngulah mat nyantarang katatau kemuliaan E entu bejana-bejana ka ahi E,sa haot na persiapkan E mat gi kemuliaan, ²⁴aye hio takam,sa na terau E,bakoi ekat tekei helang ulun Yahudi,tapi lei tekei helang bangsa-bangsa lain.²⁵sameh lei sa na Firman kan E huang kitab Hosea:"here sa bakoi umat Kuki,sagar na antuh Kuki umat Kuki.balalu sa bakoi na kaahi Kuki,sagar naantuh Kuki `sa na kaahi`."Hosea 2 : 23 ²⁶Balalu,"tangar uneng Allah ngeau ta wayah sadi: `kayo bakoi umat Kuki,`ta uneng hio here sagar na naantuh`anak-anak Allah sa welum."Hosea 1 : 10²⁷Balalu Yesaya manangisi Israel:"biar pun jumlah anak Israel sameh pasir ta laut,tapi ekat sisa -sisa here bo sa sagar na selamatkan, ²⁸Gene Tuhan sagar ngagawi Firman E ta entu bumi,sempurna nihi palus."Yesaya 10 : 22-23 ²⁹sameh nihi sa na nabuatkan ulah Yesaya: "amun Tuhan semesta alam bakoi nanan nihi takam katurunan,takam haot jari sameh nihi Sodom balalu sameh Gomora."Yesaya 1 : 9³⁰Jari,inon sa sagar na eau takam? aye hio bangsa-bangsa bakoi Yahudi sa bakoi umma sa wuah,haot kahaba sa wuah,aye hio sa wuah baasal tekei iman; ³¹Tapi,bangsa Israel sa bausaha nuu sa wuah Hukum Taurat justru bakoi hampe gi hukum hio?³²Wuah inon? gene here bakoi nutah nihi iman,tapi nihi gawian.here ta santuk ta watu santukan. ³³sameh naantatulis:"inni bo,Kuki ngandak ta Sion isa watu santukan nihi isa watu karang,nihi hie bo sa harap gi Aye bakoi naan sagar na tampa manga."Yesaya 8 : 14;28 : 16

Chapter 10

Keselamatan ekat huang Iman gi Yesus Kristus ¹pulakasanai-pulaksanai,aheng atei ku nihi doa ku gi Allah mat gi here aye hio mat here na selamatkan. ²gene,kuki kiuh basaksi hal here bahwa here naan semangat gi Allah,tapi bakoi berdasarkan pangataru sa wuah. ³gene,here bakoi karasa sa wuah tekei Allah nihi bausaha na pindri sa wuah nekei here kakareb,here bakoi tunduk nihi sa wuah tekei Allah.⁴Gene,Kristus aye hio ka ganapan Hukum Taurat sa jari ka wuahan gi tiap ulun sa harap. ⁵Musa manulis hal sa wuah sa baasal tekei Hukum Taurat,bahwa erang kulun sa ngulah wuah berdasarkan hukum sagar welum ulah e.⁶Tapi,sa wuah baasal tekei iman ngeau kala ina,"ada ngeau huang atei nu,hie kah sa mamai gi surga?`arti e,mat nunda Kristus minau. ⁷atawa `hie sa sagar minau gi jurang maut?`arti e,mat nunda Kristus mamai tekei helang ulun matei.⁸Tapi,inon sa na antuh e?"Firman naan ta riet kayo,aye hio ta huang wawanu nihi ta huang atei nu."hio lah wusi lengan iman sa na wara kami. ⁹amun nihi wawa nu kayo mengaku bahwa Yesus aye hio Tuhan,balalu harap ta huang ateinu bahwa Allah na buan Aye tekei helang ulun matei,kayo sagar na selamatkan. ¹⁰gene nihi atei,ulun jari harap hampe kiuh sa wuah;balalu nihi wawa,ulun mangaku hampe kiuh keselamatan.¹¹Gene Kitab Suci ngeau,"hie bo sa harap gi Aye bakoi sagar suah na tampamangan." ¹²Gene,bakoi naan perbedaan antara ulun-ulun Yahudi nihi ulun-ulun Yunani;Tuhan sa isa aye hio Tuhan entu kaluhan,sa berlimpah katatau gi kaluhan ulun sa kamiak gi Aye. ¹³Gene,"kaluhan ulun sa kamiak huang aran Tuhan sagar na selamatkan."¹⁴Tapi,kalawe sagar kamiak nadap Aye sa mete here harap?balalu,kalawe here kiuh harap nihi Aye sa mete piji here karengei?balalu kalawe here kiuh karengei,amun bakoi naan sa mawara E? ¹⁵Balalu,kalawe herekiuh mawara E,amun here bakoi na utus?sameh naan tatulis:"kala hio segah e pee-pee here sa hawi nunda kabar maeh!"¹⁶Tapi bakoi kaluhan ulun nuu kabar maeh hio gene Nabi Yesaya ngeau,"Tuhan,hie lah sa haot harap nadap kabar sa haot na rengei tekei kami?" ¹⁷Jari,iman timbul tekei pangarengei,balalu pangarengei ulah Firman Kristus.¹⁸Tapi kuki nane,"inon lah ulun-ulun hio bakoi karengei?"tentu here karengei e gene,"lengan here hampe gi kaluhan dunia,balalu wusi lengan here hampe gi ujung-ujung bumi." Mazmur 19 : 5¹⁹Tapi,kuki ngeau," inon lah bangsa Israel bakoi mamaham e?" ka isa,Musa ngeau,kuki sagar na buan kawuyu nu nadap here sa bakoi isa bangsa,balalu nam buan ka sangit nu nadap bangsa sa bungul."ulangan 32 : 21²⁰balalu nihi heei,Yesaya ngeau."kuki na kahalu ulah here sa bakoi nupui Kuki;Kuki nyantarang tenga gi here sa bakoi nyantane gene Kuki,Yesaya 65 : 1 ²¹Tapi,gene bangsa Israel Aye ngeau,"sa amaau andrau Kuki haot nyolor tanga Kuki gi bangsa sa bakoi nuu nihi nawan."

Chapter 11

²Allah bakoi ngalupa lei umat E ¹maka kuki nane,"inonkah Allah haot nolak umat E? sa hindra-hindra bakoi! gene,Kuki kakareb lei erang kulun Israel,keturunan Abraham,tekei suku Benyamin. Allah bakoi nulak umat E,sa haot na pidi E tekei asal.inonkah kayo bakoi karasa inon sa na eau Kitab Suci gene Elia,waktu Aye mangadu Israel nadap Allah? ³" Tuhan,here haot munu Nabi-Nabi Nu,here haot nyanruntun mezbah-mezbah Nu,balalu ekat kuki erang kulun sa masih welum,palus here kakan munu kuki."⁴Tapi, inon tanggapan Ilahi sa na ami gi aye?"Kuki masih ngaret 7000 ulun gi Kuki,sa bakoi piji sujud menyembah nihi Baal." ⁵sameh hio lei wayah iti,naan isa tisai sa na pidi berdasarkan anugrah.⁶Tapi,amun berdasarkan anugrah,maka bakoi lagi berdasarkan gawian,gene amun sameh hio anugrah bakoi lagi jari anugrah. ⁷Balalu kalawe?bangsa Israel gagal kiuh inon sa nalupui e,tapi here sa napidi justru kiuh e,sementara sa lain haot nampa mape atei e, ⁸sameh naan ta tulis:"Allah ngami here roh saruru,mate sa bakoi kiuh nginni,balalu silu sa bakoi kiuh ngarengei,hampe andrau iti."Ulangan 29 : 4;Yesaya 29 : 10⁹Balalu Daud ngeau;"elah bo meja perjamuan here jari jarat nihi perangkap,jari watu santukan,palus pembalasan gi here. ¹⁰elah bo mate here na san mieng mat here bakoi kiuh nginni,balalu punggung here na bungkuk kan balajur."Mazmur 69 : 23-24¹¹Jari,Kuki nane,inonkah here ta santuk mat lawu?sa hindra-hindra bakoi!tapi,ulah kahala here,keselamatan haot hawi gi bangsa-bangsa bakoi Yahudi,mat ngulah here ngawuyu. ¹²gene,amun pelanggaran here jari katatau mat gi dunia,nihi kegagal here jari katatau bangsa-bangsa bakoi Yahudi,maka labih-labih lei kasampurnaan here!¹³Wayah iti Kuki bapander nihi kayo,ui bangsa-bangsa bakoi Yahudi,justru gene kuki aye hio rasul mat gi bangsa-bangsa bakoi Yahudi,kuki memuliakan walah ku, ¹⁴mat kuki kiuh ngulah pulaksanai isa bangsa ku ngawuyu,balalu manyalamtkan paprire ulun tekei here.¹⁵Gene,amun penolakan here baarti pendamaian entu dunia,inonkah arti e penerimaan here sa lain tekei welum tekei helang sa matei? ¹⁶amun roti sa ka isa aye hio kudus.balalu amun wakat aye hio kudus,maka cabang-cabang e lei kudus.¹⁷Tapi,amun papire cabang haot na santepu,balalu kayo,sa secara alami posok liar sa na cangkokkan ta helang here balalu umma kiuh bagian huang wakat nihi dite kakau zaitun, ¹⁸ada bo jari sakah nadap cabang-cabang hio.Tapi amun kayo sakah,ingat bo bahwa bakaoi kayo sa mananggung wakat,tapi wakat sa mananggung kayo.¹⁹Tau kayo sagar ngeau,"cabang-cabang hio na santepu mat kuki kiuh na cangkok kan." ²⁰hio bujur! here na santepu gene ka bakoi harap here,tapi kayo mindri tegep gene iman. ada bo sakah,tapi takut bo ²¹Gene mun Allah bakoi kaahi cabang-cabang asal,Aye lei bakoi sagar kaahi kayo.²²ulah gene hio,perhatikan bo kamaehan nihi kakarasan Allah;kakarasan gi here sa haot lawu,tapi ka maehan E gi kayo mun kayotatap muneng ta huang sa maeh E.amun bakoi,kayo lei sagar na tetek.²³Balalu here lei,amun here bakoi tarus tarusan huang bakoi harap e,here sagar na cangkokan gene Allah bakuasa mat mancangkokkan here waleng. ²⁴Gene,amun kayo haot na tetek tekei inon sa secara alamiah aye hio kakau zaitun sa na bule,sa balawanan nihi sifat kayo,bakoilah labih lei here sa aye hio cabang asli sagar na cangkokkan gi kakau zaitun here kakareb?²⁵Gene,pulaksanai-pulaksanai,kuki bakoi hakun kayo bakoi karasa rahasia ina mat kayo ada nangguah arep nu bijaksana,bahwa sikap mape ulu haot nukun mehe bangsa Israel hampe ta panggenepan bangsa-bangsa lain hawi.²⁶Nihi sameh hio,kaluhan ulun Israel sagar na salamatkan.sameh naan tatulis,"panewuh sagar hawi tekei Sion,balalu Aye sagar manyingkirkan kefasikan tekei Yakub. ²⁷balalu iti lah perjanjian Kuki nihi here,katika Kuki ngenat dosa-dosa here." Yesaya 59 : 20-21;27:9²⁸Manurut Injil,here aye hio musuh gene kaon,tapi manurut pidian,here aye hio ulun-ulun sa nakaahi gene iatak moyang here. ²⁹Gene Anugrah nihi terau an Allah bakoi kiuh na batalkan.³⁰Gene,sameh nihi kayo sa ari ni bakoi nuu nihi Allah,tapi sa wayah iti haot narime kaahi gene bakoi ka taat here; ³¹Kala hio lei here wayah ina bakoi taat mat ulah kaahi Allah sa haot na santarang gi kayo here lei sagar kiuh kaahi. ³²Gene, Allah haot ngandak here kaluhan huang ka bakoi taatan mat Aye kiuh nutui kaahi E gi kaluhan ulun. "tawat gi Allah³³Oh, sameh hio lalem e katatau nihi kebijaksanaan palus pengetahuan Allah! kala hio bakoi taselidiki keputusankeputusan E nihi jalan-jalan E! ³⁴" Gene,hie kah sa karasa pikiran Tuhan?atawa,hie kah sa kiuh ngami Aye nasehat?" Yesaya 40 : 13³⁵"atawa,hie kah sa piji ngami inon lei gi Aye sa mete e,balalu harus na waleh ulah E?"Ayub 41 : 11 ³⁶Gene kaluhan hal aye hio tekei Aye,nihi ulah Aye,balalu gi Aye. Gi Aye lah kemuliaan hampe kalalawah e ! Amin.

Chapter 12

Ami lah welum nu gi Allah ¹Gene hio,ulah kemurahan Allah,kuki nuyu kayo,pulaksanai-pulaksanai,mat kayo mempersembahkan tenga nu sebagai persembahan sa welum,sa kudus nihi sa berkenan gi Allah;hio lah ibadah nu sa sejati. ²ad a bo jadi sameh nihi dunia iti,tapi berubah bo ulah pembaharuan akal aheng nu,hampe kayo kiuh nampalain inon sa jari aheng³Gene,nangkah anugrah sa haot na ami gi kuki,kuki ngeau gi tiap ulun ta helang kayo mat ada mamikir hal-hal sa labih entu tekei sa harus napikir aye,tapi mat bapikir barasih susuk ukuran iman sa haot naami Allah gi masing-masing.⁴Gene,sameh isa tenga,takam naan ajoh anggota,tapi masing-masing bakoi naan tugas sa sameh. ⁵kala hio lei takam,biar pun ajoh,tapi aye hio isa tenga huang Kristus.balalu,masing-masing takam aye hio anggota gi sa lain."karunia-karunia Rohani⁶Takam naan ampun anugrah sa ba beda-beda manurut kaahi karunia sa na ami gi takam.amun mat banubuat,maeh bo takam ngagawie sesuai nihi bagian iman takam. ⁷Amun gi melayani,maeh bo aye melayani,atawa amun pakai ngajar,maeh bo aye ngajar. ⁸atawa amun mat menghibur,maeh bo aye ngami penghiburan,amun mat ngami,maeh bo aye ngami nihi murah atei,amun pakai memimpin,maeh bo aye memimpin nihi tuu-tuu,amun nihi nyantarang belas kasih,maeh bo ngagawi e nihi kasanang atei "Nasihat hal welum huang Kasih⁹Aheng yo kasih ada pura-pura.rikang lah sa jahat,balalu ba tegei bo ta inon sa maeh. ¹⁰Aheng yo kayo saling ba kaahi nihi kasih sameh pulaksanai balalu saawe dahulu huang ngami hormat,¹¹Ada bo kerajinan nu maleme,aheng yo kayo menyala-nyala huang Roh palus layani bo Tuhan. ¹²Basanang-sanang bo huang pengharapan, tabah bo huang ka susah,palus ba tekun bo huang doa! ¹³umma bo ngalap bagian huang nampa sukup keperluan ulun-ulun kudus,ba usaha lah huang nyantarang keramahan.¹⁴Berkati bo here sa nampahanang kayo,berkati bo ada ma nyapa! ¹⁵ba sanang bo nihi here sa sanang,balalu nangis bo nihi here sa nangis. ¹⁶pikir kan bo hal sa sameh isa nihi sa lain.ada mamikir hal sa entu,tapi na tuju bo gi ulun-ulun sa nanggap imme. "Ada nganggap tenga nu bijaksana!¹⁷ada ngabalas gi erang kulun lei kejahatan nihi kejahatan.gawi bo sa maeh ta hadapan kaluhan ulun. ¹⁸Amun tau,sakira e hal hio ba gantung nihi kayo,welum bo huang perdamaian nihi kaluhan ulun.¹⁹pulaksanai-pulaksanai ku sa na kaahi,ada bo kayo kakareb manuntut pembalasan,tetapi ami bo uneng gi muruka Allah.Gene naan ta tulis,"pembalasan hio hak Ku,Kuki lah sa sagar ngabalas e,"Firman Tuhan. ²⁰" Tapi,amun musuh nu kaluan,ami bo aye kuman,balalu amun musuh nu kakan ngoot,ami bo aye ngoot.nihi ulah ngagawi hio,kayo nuyuk waye apui ta entu ulu e." ²¹Ada kayo talau nadap kejahatan,tapi na santalau bo kejahatan nihi kemaehan.

Chapter 13

Ketaatan nihi peraturan Pemerintah ¹Aheng yo kaluhan ulun tunduk nihi pemerintah sa bakuasa entu e gene bakoi naan pemerintah sa bakoi baasal tekei Allah,balalu here na tetapkan ulah Allah. ²Ulah gene hio,hie lei sa manantang pemerintah,aye manentang ketetapan Allah,balalu here sa menentang sagar nampahawi hukuman entu tenga e.³Gene,Pemerintah bakoi ngulah katakut nihi sa ngulah maeh,tapi gi sa ngulah jahat.Hakun lah kayo welum bakoi naan katakut nadap Pemerintah?gawi bo sa maeh,balalu kayo sagar kahaba pujian tekei e ⁴Gene here aye hio pelayan Allah demi ka maehannu.Tapi,amun kayo ngulah sa jahat,takut bo gene bakoi koi naan alasan pemerintah menyandang pedang.here aye hio pelayan Allah,penuntut balas sa ngajalan murka Allah gi ulun sa ngulah jahat. ⁵gene hio,kayo harus tunduk,bakoi ekat gene muruka Allah, tapi lei gene atei nurani.⁶Hio lah sabab e kayo lei ngabayar pajak,gene here aye hio pelayan Allah sa mengabdikan tenga e mat gi hal hio. ⁷ammi bo gi kaluhan inon sa harus na ami kayo;pajak gi sa ba hak narime pajak,cukai gi sa berhak narime cukai,nanam takut gi ulun sa berhak narime nanam takut,balalu hormat gi sa berhak narime hormat."maahi ulun lain aye hio Hukum sa utama⁸ada bo ba utang inon bo nihi hie lei,tapi kaahi bo isa nihi lain gene ulun sa maahi nihi sasameh e haot nampenu Hukum Taurat. ⁹Gene,"ada berzina,ada munu,ada ngalat,ada bahiri,"balalu amun naan huyuan lain,kaluhan e haot ta kumpul huang wusi panner iti," maahi bo nihi sasamehnu sameh tenganu kakareb." ¹⁰ka ahi bakoi ngulah sa jahat nihi sasameh murunsia.gene hio,kaahi aye hio ka genepan Hukum Taurat.¹¹Kala hio lei,kayo karasa waktu e gi kayo wayah iti mat buan tekei andre;gene wayah iti keselamatan haot lebih rieet gi takam tekei waktu hindra takam harap. ¹²Kamalem haot nangkah balalu kaandrau haot riet,gene hio ayu bo takam ngumpe gawian-gawian ta mieng palus makai parabut senjata mara ai.¹³ayu bo takam welum nihi sopan sameh ta waktu kaandrau,bakoi huang pesta pora nihi mahamui,bakoi huang percabulan nihi hawa nafsu,balalu bakoi huang palakat nihi atei bahiri. ¹⁴Tapi,pakai bo Tuhan Yesus Kristus,palus ada merawat tenga nu mat gi mamuas aheng nu.

Chapter 14

Ada nangguh tenga arep diwi maeh tekei pulaksanai nu ¹Tarime bo ulun sa maleme iman e,tapi bakoi mat nawan pendapat e. ²naan ulun sa yakin bahwa aye kiuh kuman kaluhan masam nakuta,tapi ulun sa maleme iman e ekat kuman sayuran.³Ulun sa kuman ada lei ngahina ulun sa bakoi kuman,balalu ulun sa bakoi kuman ada lei menghakimi ulun sa kuman,gene Allah haot narime aye. ⁴Hie kah kayo hampe kayo menghakimi walah ulun lain? maeh aye mindri atawa lawu,hio urusan tuan ne kakareb.Balalu,aye sagar mindri gene Tuhan sanggup ngulah aye mindri.⁵naan ulun sa nginam isa andrau labih penting tekei sa lain,padahal sa lain nginam kaluhan andrau sameh bo.Tiap ulun harus bujur-bujur yakin huang atei e kakareb. ⁶here sa mementingkan andrau tertentu, mementingkan e gi Tuhan.balalu here sa kuman,kuman gi Tuhan gene aye ngucap syukur gi Allah.kala hio lei here sa bakoi kuman,here bakoi kuman gi Tuhan nihi mengucap syukur gi Allah.⁷Gene,bakoi erang kulun lei tekei takam sa welum mat gi tenga e kakareb. ⁸Gene,amun takam welum,takam welum gi Tuhan,atawa amun takam matei,takam matei gi Tuhan.Jari,maeh takam welum atawa takam matei,takam aye hio ampun Tuhan. ⁹Gene mat hio lah Kristus matei nihi buan,mat Aye jari Tuhan,maeh mat gi ulun-ulun matei atau lei mat gi ulun-ulun welum.¹⁰Tapi,wuah inon kayo menghakimi pulaksanai nu?atawa, wuah inon kayo nganggap imme pulaksanai nu nihi menghina e? gene takam kaluhan sagar mindri nadap takhta pengadilan Allah. ¹¹Gene naan tatulis,"ulah gene Kuki welum,Firman Tuhan,tiap ulu alep sagar menyembah gi Kuki,balalu tiap lela sagar mengaku gi Allah."Yesaya 45 : 23¹²Jari,tiap takam sagar ngami pertanggung jawab ban hal tenga e kakareb nihi Allah.Ada ngulah ulun lain badosa ¹³Gene hio,ada bo takam saling menghakimi,tapi labih maeh ba tekad mat bakoi ngandak penghalang atawa isa watu hantukan gi pulaksanai takam.¹⁴Kuki karasa balalu haot na yakin kan huang Tuhan Yesus bahwa bakoi naan isa lei sa najis tekei hal hio kakareb,tapi bagi ulun sa nganggap bahwa kaluhan hio aye hio najis,balalu hal hio najis gi tenga e. ¹⁵Gene,amun atei pulaksanai nu batan gene isa lei sa na kuta kayo,kayo bakoi lagi welum susuk nihi kaahi.Ada bo kayo ngabinasa kan aye nihi panguta hio,gene Kristus lei haot matei gi aye.¹⁶Gene hio,ada na aret inon sa na anggap kayo maeh na fitnah sameh isa sa jahat. ¹⁷Gene Kerajaan Allah bakoi lah hal kuman nihi ngoot,tapi hal sa wuah,damai sejahtra,nihi kasanang huang Roh Kudus.¹⁸Gene hie lei sa melayani Kristus nihi cara iti berkenan gi Allah,balalu nahormati murunsia. ¹⁹Jari,ayu lah takam nutah hal-hal sa nampahawi damai sejahtra nihi nambuan isa nihi sa lain.²⁰Ada nyanrusak gawian Allah ekat gene nakuta!kaluhan sesuatu halal,tapi jahat lei gi erang kulun sa kuman balalu ngulah ulun berdosa. ²¹labih maeh bakoi kuman daging atawa ngoot anggur,atawa ngulah hal lain sa kiuh ngulah pulaksanai nu tasantuk.²²Tegei bo kaharap sa ampun kayo mat gi tenga nu kakareb tangar hadap Allah. kasanag bo ulun sa bakoi menghakimi tenga e kakareb nadap inon sa naanggap e maeh. ²³Tapi,ulun ragu-ragu sagar na hukum amun aye kuman,gene aye kuman bakoi berdasar kan Iman;balalu segala hal sa bakoi ba asal nekei Iman aye hio dosa.

Chapter 15

Awat bo pulaksanai nu mat jari magin gagah huang Iman ¹Jari,takam sa gagah harus nanggung kamalemean ulun sa bakoi gagah,nihi bakoi nampasanang tenga kakareb. ²aheng lei tiap ulun nekei helang takam nampa sanang sasameh e demi kemaehan e,mat pakai nambuan rohani e.³Gene,Kristus bakoi nampasanang tenga E kakareb,tapi sameh naan tatulis,"wusi paner hinaan here,sa menghina Nu,haot nukun Kuki," ⁴Gene,inon bo sa natulis sadi haot natulis lei pakai ngajar takam mat nangkah ketekunan nihi penghiburan sa na amin Kitab Suci,takam kiuh naan kaharab lei.⁵Mudahan Allah,asal kasabaran nihi penghiburan ngami anugrah mat kiuh welum huang kesetiaan isa nihi sa lain sesuai nihi Yesus Kristus, ⁶hampe nihi isa atei palus isa lengan kayo memuliakan Allah Bapa Tuhan takam Yesus Kristus. ⁷Gene hio,tarime bo isa nihi sa lain,sameh nihi Kristus lei narime takam demi kemuliaan Allah.⁸Kuki mawara gi kayo aye hio Kristus haot jari walah gi ulun-ulun sa basunat demi ka wuahan Allah,aye hio pakai meneguhkan janji sa naami gi itak uyut takam, ⁹Balalu gi bangsa-bangsa bakoi Yahudi mat here memuliakan Allah entu belas kaahi E.Sameh naan tatulis,"Gene hio,kuki sagar nyanawat Nu tangar helang bangsa-bangsa bakoi Yahudi; balalu kuki sagar menyanyikan Mazmur gi aran Nu,"Mazmur 18 : 50¹⁰Balalu lagi eau e,"ba kasanang lah ui bangsa-bangsa,hayak nihi umat Allah!" Ulangan 32 : 43 ¹¹Balalu lagi,"Twat lah Tuhan ui kaluhan Bangsa! ealah bo kaluhan umat nyanawat Tuhan." Mazmur 117 : 1¹²Balalu,Yesaya ngeau lagi," sagar hawi tekei keturunan Isai,balalu Aye sagar buan pakai memerintah bangsa-bangsa,balalu tangar huang Aye,bangsa-bangsa sagar baharap."Yesaya 11 : 10¹³Kira e Allah asal kaharap nampenu nu nihi kaluhan kasanang balalu damai sejahtera huang Iman nu hampe kayo sagar balabihan ta huang kaharapan ulah kuasa Roh Kudus."Pelayanan Paulus gi ulun-ulun bakoi Yahudi¹⁴Pulaksanai-pulaksanai ku,kuki kakareb na yakin lei gene kayo,aye hio kayo penu nihi kakaeh,balabih nihi kaluhan pangataru,balalu sanggup manesehati isa nihi sa lain,¹⁵Tapi,kuki haot manulis nihi ehei tuu gi kayo mengenai papire hal mat nampa kingat nu waleng, gene Anugrah sa haot na ami Allah gi kuki, ¹⁶kuki jari pelayan Yesus Kristus gi bangsa-bangsa bakoi Yahudi jari Imam mat gi Injil Allah,hampe bangsa-bangsa bakoi Yahudi kiuh jari persembahan sa berkenan,sa na kuduskan ulah Roh Kudus.¹⁷Hio lah ngulah e,huang Yesus Kristus,kuki kiuh ba bangga mengenai hal sa na ulah demi Allah. ¹⁸Gene,kuki bakoi sagar ehei bapander gene sesuatu sa lain,kecuali sa haot na ulah Kristus nangkah kuki,mat ngulah bangsa-bangsa Yahudi nuu nihi pander palus ulah gawi, ¹⁹nangkah kuasa tanda-tanda ajaib nihi mujizat-mujizat,nangkah kuasa Roh hampe tekei kota Yerusalem nihi sa kaliling e hampe gi Ilirikum, kuki haot nampe sa penu e injil Kristus.²⁰Kalahio lah kuki batekad ma mangabar Injil ta uneng Kristus mete na kataru mat kuki ada nambuan ta entu dasar sa haot na andak ulun lain. ²¹sameh naan tatulis," here sa mete piji narime kabar tentang Aye sagar ngini,balalu here sa bakoi piji karengei sagar paham." Yesaya 52 : 15 Rencana Paulus hawi gi kota Roma²²iti lah gene e kuki gaha ta halang mat ganta kayo. ²³Tapi wayah ina,gene bakoi naan lagi uneng ta daerah iti,balalu gene kuki haot bataun-taun lawah e kakan ganta kayo,²⁴Balalu katika kuki tulak gi Spanyol,kuki baharap kiuh tunduk palus panalu nihi kayo mat kayo kiuh ngawat kuki gi aro,udi ta labih dahulu kuki basanang atei nihi kayo tawelek. ²⁵Tapi wayah iti,kuki tulak gi kota Yerusalem mat melayani ulun-ulun Kudus,²⁶Gene Makedonia nihi Akhaya nihi sanang atei ngami sumbangan gi ulun susah ta helang ulun-lun Kudus ta Yerusalem. ²⁷here sanang tuu ngagawi e,gene hio memang kewajiban here.Gene amun bangsa-bangsa bakoi Yahudi haot narime bagiang huang hal-hal rohani ampun ulun Yahudi,maka here lei harus melayani ulun Yahudi huang keperluan jasmani here.²⁸Gene hio,katika kuki haot nyanyari tugas iti balalu mamateraikan hasil iti gi here,kuki sagar tulak gi Spanyol nangkah kota nu. ²⁹Kuki karasa bahwa katika kuki ganta kayo,kuki sagar hawi huang kapenuan berkat Kristus.³⁰Wayah iti,kuki lako nihi kayo,pulaksanai-pulaksanai,demi Tuhan takam Yesus Kristus balalu demi kasih Roh,mat bergumul sasameh nihi kuki huang doa gi Allah mat gi kuki, ³¹Mat kuki na sanapas tekei ulun-ulun sa bakoi taat tangar Yudea,balalu mat pelayanan kuki demi Yerusalem berkenan gi ulun-ulun Kudus. ³²Balalu,mat ulah ka aheng Allah kuki kiuh hawi gi kayo nihi kasanang,nihi kiuh kesegaran ta penah kayo.³³Kira e damai sejahtra Allah ngahayak kaon kaluhan. Amin.

Chapter 16

Salam nihi pesen tekei Paulus ¹Kuki manyarah lei gi kayo Febe,pulaksanai takam sa aye pelayan jemaat ta Kengkrea. ²Tarime bo aye ta huang Tuhan sa sameh ulun-ulun Kudus,balalu awat bo aye huang kaluhan hal sa na perlukan e tekei kayo gene aye kakareb haot ngami bantuan gi ajoh ulun nihi lei gi kuki.³Tahampe bo tabe kuki gi Priskila nihi Akwila,hengau-hengau isa pelayanan kuki huang Kristus Yesus, ⁴sa haot nyandra welum e gi here mat gi welum ku.entu here,bakoi ekat kuki bo sa ngantuh syukur tapi lei kaluhan Jemaat sa bakoi Yahudi. ⁵Ta hampe lei tabe kuki gi Jemaat tangar lewu here.Ta hampe lei tabe Epenetus sa na kaahi kuki,aye hio ulun sa ka isa ta Asia sa narime Kristus.⁶Tabe gi Maria sa haot bagawi bahimat mat gi kayo. ⁷Tabe gi Andronikus nihi Yunias,pulaksanai-pulaksanai si bangsa ku hindra gus sasameh tahanan sa sameh kanapatuh tangar helang here Rasul,sa sameh lei sa haot naan tangar huang Kristus sa mete kuki. ⁸Tabe gi Ampliatus,sa naka ahi kuki ta huang Tuhan.⁹Tabe gi Urbanus,hengau sepelayanan takam ta huang Kristus,nihi gi Stakhis sa na kaahi ku. ¹⁰Tabe gi Apeles,sa tabukti haot tahan uji huang Kristus.Tahampe lei tabe kuki gi here anggota keluarga Aristobulus. ¹¹Ta hampe lei tabe kuki gi here Herodion,pulaksanai isa bangsa ku.Tabe gi here anggota keluarga Narkisus,sa naan huang Tuhan.¹²Ta hampe lei tabe kuki gi Trifena nihi trifosa,sa uyuh tuu ta huang Tuhan.Balalu gi here Persis sa na kaahi ku,sa haot lei bagawi bahimat ta huang Tuhan. ¹³Tabe lei gi Rufus,ulun pidian ta huang Tuhan,balalu lei gi ine e sa jari ine lei gi kuki. ¹⁴Tabe lei gi Asinkritus,Flegon,Hermes,Patrobas,Hermas nihi pulaksanai-pulaksanai sa hayak nihi here.¹⁵Tabe gi Filologus nihi Yulia,Nereus nihi pulaksanai e,nihi gi Olimpas,nihi kaluhan ulun Kudus sa hayak nihi here. ¹⁶Ami bo tabe isa nihi sa lain nihi siuk Kudus.kaluhan Jemaat Kristus nampe lei tabe here gi kaon.¹⁷Wayah iti kuki nyuun kayo,pulaksanai-pulaksanai,awasi bo here sa ngulah perpecahan nihi peyantawanagan,nihi sa batentangan nihi ajaran sa haot na tarime kayo; balawit bo tekei here. ¹⁸Gene,ulun-ulun sameh hio bakoi melayani Tuhan takam Yesus Kristus,tapi melayani kaaheng here kakareb;balalu nihi paner sa halus namput wusi paner nyanawat,here manipu atei ulun-ulun sa bakoi curiga.¹⁹Gene,ketaatannnu haot na karasa kaluhan ulun,gene hio kuki sanang gene kayo.Tapi,kuki kakan mat kayo bijaksana nadap inon sa maeh nihi barasih tekei hal sa jahat. ²⁰Allah asal damai sejahtera sagar hinang namparamuk iblis ta kapit pee nu."Anugrah Yesus,Tuhan takam,nampahayak kayo.²¹Timotius,hengau kuki,isa pelayanan nihi kuki,nampe tabe gi kayo,nihi lei tekei Lukius,Yason,nihi Sosipater,pulaksanai-pulaksanai isa bangsa ku. ²²Kuki Tertius,sa manulis surat iti,nampe lei tabe kuki gi kayo huang Tuhan.²³Gayus,sa ngami tumpangan gi kuki nihi gi kaluhan Jemaat,nampe lei tabe gi kayo.Erastus,bendahara kota,nihi Kwartus pulaksanai takam,nampe tabe lei gi kayo. ²⁴(Anugrah Yesus Kristus,Tuhan takam,nampayahak kaon kaluhan!Amin.)²⁵Gi Aye sa sanggup meneguhkan kayo sesuai Injil sa na tunda kuki nihi pawaraan ku hal Yesus Kristus,balalu sa sesuai nihi penyingkapan rahasia sa haot na siok lei sa lawah ba abat-abat, ²⁶Tapi sa wayah ina haot na santarang nangkah Kitab-kitab here Nabi,sesuai nihi huyuan Allah sa kekal sa haot nawara lei gi kaluhan Bangsa mat memimpin nadap ketaatan Iman,²⁷Gi isa-isa e Allah sa penu hikmat nangkah Kristus Yesus; kemuliaan hampe sa lawah-lawah e ! Amin.[[ ayt.co/Rom]]

1 Corinthians

Chapter 1

¹Teke Paulus, sa awi kangakan Allah na herau jari rasul Kristus Yesus, nihi teke Sostenes, puloksanai takam, ²gi jemaat Allah te Korintus, aye hio hire sa naparasih huang Kristus Yesus nihi sa naherau jari ulun-ulun sa barasih, nihi kaluhan ulun ta uras uneng, sa nerau gi aran Tuhan takam Yesus Kristus, ayelah Tuhan hire nihi Tuhan takam. ³Kasih pangamian nihi damai sejahtera teke Allah, Ambah takam, nihi teke Tuhan Yesus Kristus ngumba kayo." Ucapan syukur"⁴kuki senantiasa mengucap syukur gi Allah ki awi hanyu entu kasih karunia Allah sa na ami-Aye gi hanyu huang Kristus Yesus. ⁵sebab tahuang Aye kayo haot jari sugih tahuang segala hal: huang uras macam pamanderan nihi uras macam pengahuan. ⁶sesuai nihi kesaksian tentang Kristus, sa halt nateguhkan ta penah kayo.⁷demikian kayo bakoi kekurangan huang suatu karunia pun sementara kayo ngandrei penyataan Tuhan takam Yesus Kristus. ⁸Aye gin sagar meneguhkan kayo hampe gi kesudahan e, sehingga kayo bakot cacat pas andrau Tuhan takam Yesus Kristus ⁹Allah, sa nerau kayo gi persekutuan nihi Anak-Aye Yesus Kristus, Tuhan takam, adalah setia" Perpecahan huang jemaat"¹⁰Tetapi kuki nagur kayo, puloksanai-puloksanai, demi aran Tuhan takam Yesus Kristus, supaya kayo seia sekata nihi ada naan perpecahan ta penah kaon, tapi sebalik e supaya kayo rakat jari isa nihi sehati sapikir. ¹¹sebab, puloksanai-puloksanaiki, kuki haot nawara awi ulun-ulun teke keluarga Kloë tentang kayo, bahwa naan perselisihan ta penah kayo.¹²Sa namaksud ki ayelah: bahwa kayo masing-masing ngantuh: kuki teke golongon Paulus. atau kuki teke golongan Apolos. atau kuki teke golongan kefas. atau kuki teke golongan Kristus. ¹³naan bakoi Kristus tabagi-bagi? naankah Paulus nasalibkan awi kayo? atau naan bakoi hayu nabatis huang aran Paulus?¹⁴kuki bersyukur bahwa bakoi naan isa pun ta penah kayo sa nabaptis ki selain Krispus nihi Gayus, ¹⁵sehingga bakoi naan sa tau ngantuh, bahwa kayo nabaptis huang aran ki. ¹⁶nihi keluarga Stefanus kuki sa ngabaptis e. kecuali hire kuki bakoi karasa, entahkah naan lagi ulun sa nabaptis ki.¹⁷sebab Kristus mengutus kuki bakoi de ngabaptis, tetapi de nampe Injil; Dan hio pun bakoi nihi hikmat panderan, supaya salib Kristus ada jari sia-sia" Hikmat Allah nihi hikmat marasia"¹⁸sebab pemberitaan tentang salib mula hiolah kabungulan bagi hire sa sagar binasa, tetapi bagi takam sa na selamatkan pemberitaan hio ayelah kekuatan Allah. ¹⁹Awi naan tatulis: " Kuki sagar membinasakan hikmat ulun-ulun bahikmatnihi kearifan ulun-ulun bijak sagar napajaoh Ki.²⁰Te awekah ulun sa bahikmat? Ta awekah ahli Taurat? te awekah panawan teke dunia iti? Bukankah Allah halt ngulah hikmat dunia it I jari kabungulan? ²¹oleh awi dunia, huang hikmat Allah, bakoi kataru Allah awi hikmat e, maka Allah berkenaan menyelamatkan hire sa percaya awi kabungulan pemberitaan Injil.²²Ulun-ulun Yahudi ngakan tanda nihi ulun-ulun Yunani nupui hikmat, ²³tapi kami mamberitakan Kristus sa nasalibkan: gi ulun Yahudi hio sebagai batu sandungan Dan gi ulun-ulun lain Yahudi suatu kabungulan,²⁴Tapi gi hire sa naherau, baik ulun Yahudi, maupun lain Yahudi, Kristus ayelah kekuatan Allah nihi hikmat Allah. ²⁵sebab sa bungul teke Allah lebih hante hikmat e dari pada marasia nihi sa leme teke Allah lebih kuat dari pads marasia.²⁶ingat boh, puloksanai-puloksanai, meh awe keadaan kaon, pas kayo naherau: menurut ukuran marasia bakoi ajoh ulun sa bijak, bakoi ajoh ulun sa berpengaruh, bakoi ajoh ulun sa terpandang. ²⁷tetapi inon sa bungul bagi dunia, na pidi Allah de nampamangan ulun-ulun sa bahikmat, nihi inon sa maleme bagi dunia, napidi Allah de nampamangan inon sa kuat,²⁸nihi inon sa bakoi taindi nihi sa hina gi dunia, na pidi Allah de nampajaoh inon sa baarti, ²⁹supaya bakoi naan isa pun ulun sa nampakentu diri ta hadapan Allah³⁰tapi awi Aye hanyu muneng huang Kristus Yesus, sa awi Allah haot jari hikmat gi takam. Aye nampabujur nihi namparasih nihi newuh takam. ³¹awi hio sameh naan tatulis: " Baranghie sa bamegah, kakanlah aye bamegah ta huang Tuhan."

Chapter 2

¹Demikian lei, pas kuki hawi gi kayo, pulaksanai-pulaksanai, kuki bakoi hawi nihi panderan-panderan sa segah atau nihi hikmat de nampe kesaksian Allah gi kayo. ²awi kuki halt mamutuskan de bakoi ngarasa inon-inon the penah kayo selain Yesus Kristus, yehio Aye sa nasalibkan.³Kuki gin haot hawi gi kayo huang kalemean, nihi sameh tamam takut nihi gentar. ⁴Baik panderan kuki maupun pemberitaan ki bakoi na tampe ki nihi panderan-panderan hikmat sa meyakinkan, tetapi nihi keyakinan akan kekuatan Roh. ⁵supaya iman kayo ada bagantung nihi hikmat marasia, tapi nihi kekuatan Allah."Hikmat sa bujur"⁶Bujurpun sameh hio kami nampe hikmat te kalangan hire sa haot mihak, ayehio hikmat sa lain teke dunia iti, nihi sa lain teke penguasa-penguasa dunia iti, ayehio penguasa-penguasa sa sagar napajaoh. ⁷tetapi sa nabaritakan kami ayelah hikmat Allah sa tasambunyi nihi rahasia, sa semete dunia naulah, haot nasediakan Allah bagi kemuliaan takam.⁸bakoi naan teke penguasa dunia iti sa kataru aye, awi amun sakira e hire kataru aye, hire bakoi menyalibkan Tuhan sa mulia. ⁹tetapi sameh naan tatulis:" inon sa bakoi piji na indi mate, nihi narengei awi silu, nihi sa bakoi piji timbul huang atei marasia : uras sa na sediakan Allah gi hire sa mengasihi Aye."¹⁰Awi gi takam Allah haot menyatakan e awi Roh, sebab Roh manyalidiki uras e, bahkan hal-hal sa tasambunyi huang diri Allah. ¹¹hiye gerangan ta penah marasia sa karasa, inon sa naan huang diri marasia selain roh marasia kakerai sa naan te huang aye? demikian lei bakoi naan ulun sa karasa, inon sa tadapat huang diri Allah selain Roh Allah.¹²Takam bakoi nerime roh dunia, tetapi roh sa berasal teke Allah, supaya takam karasa, inon sa nakaruniakan Allah gi takam. ¹³awi kami menafsirkan hal-hal rohani gi hire sa naan ampun Roh, kami bapander-pander tentang karunia Allah nihi perkataan sa bakoi naajarkan gi kami oleh hikmat marasia, tetapi oleh Roh.¹⁴tetapi marasia duniawi bakoi nerime inon sa berasal teke Roh Allah, awi hal hio bagi e ayelah suatu kabungulan; nihi aye bakoi iyuh memahami e, sebab hal hio ekat tau nanilai secara rohani. ¹⁵tetapi marasia rohani menilai uras sesuatu, tetapi aye kakerai bakoi denilai oleh ulun lain. ¹⁶sebab: " hiye sa karasa pikiran Tuhan, sehingga aye tau menasehati Aye?" Tapi kami basimoh pikiran Kristus.

Chapter 3"Perselisihan"

¹Nihi kuki, pulaksanai-pulaksanai, pas waktu hio bakoi iyut bapander nihi kayo sameh nihi marasia rohani, tapi ekat nihi marasia duniawi, sa mete dewasa huang Kristus. ²susulah sa na ami ki gi kayo, lain panguta mape, awi kayo mete iyuh nerime e. Dan saat ina pun kayo mete tau nerime e.³Awi kayo masih marasia duniawi. sebab, jika ta penah kayo naan atei sa iri nihi perselisihan bukankah hal hio mawara, bahwa kayo marasia duniawi dan bahwa kayo welum secara manusiawi? ⁴awi jika erang kulun bapander: " kuki teke golongan Paulus," Dan sa lain bapander " kuki teke golongan Apolos," bukankah hal hio nunjuk, bahwa kayo marasia duniawi sa lain rohani? ⁵jari, inonkah Apolos? Inonkah Paulus? Pelayan-pelayan Tuhan sa awi aye kayo jari percaya, masing-masing menurut lalan sa na ami Tuhan gi aye.⁶Kuki ngule, Apolos nyiram, tetapi Allah sa ngami pamelum. ⁷awi hio sa penting lainlah sa ngule atau sa nyiram, melainkan Allah sa ngami pamelum.⁸Maeh sa ngule nihi sa nyiram adalah sameh; Dan masing-masing sagar naan upa e sesuai nihi gawian e kakerai. ⁹awi kami hengau sepanggawi Allah; kayo ayelah alah Allah, bangunan Allah." Dasar nihi bangunan "¹⁰sesuai nihi kasih pangamian Allah, sa na anugrahkan Allah gi kuki, kuki sebagai ahli bangunan sa cakap haot ngandak dasar, nihi ulun lain ngabangun tarus ta entu e. tetapi tiap-tiap ulun harus mamparhatikan, sameh awe aye harus ngabangun ta entu e.¹¹Awi bakoi naan isa ulun pun sa tau ngandak dasar lain teke dasar sa haot na andak, ayehio Yesus Kristus.¹²entahkah ulun ngabangun ta entu dasar iti nihi emas,Perak, watu permata, kayu, rikut meang, atau jerami, ¹³hindra kelak gawian masing-masing ulun sagar kaindian. Awi andrau Tuhan sagar nampakindi, awi aye sagar nampak nihi apui Dan sameh awe gawian masing-masing ulun sagar na uji awi apui hio.¹⁴jika gawian sa ngabangun erang ulun tahan uji, aye sagar haba upa. ¹⁵jika gawian e mahe, aye sagar menderita kerugian, tetapi aye raerai sagar naselamatkan, tetapi sameh huang apui.¹⁶bakoi karasakah kayo, bahwa kayo ayelah bait Allah dan bahwa Roh Allah benyem huang kayo? ¹⁷jika naan ulun sa mambinasakan bait Allah, maka Allah sagar mambinasakan aye. awi bait Allah ayelah kudus nihi bait Allah hio ayelah kayo.¹⁸Ada naan ulun sa nipu tenga e kakerai. Amun naan ta penah hanyu naan sa ngira tenga e bahikmat menurut dunia ina, biarboh aye jari bungul, supaya aye bahikmat. ¹⁹Awi hikmat dunia ina ayelah kabungulan bagi Allah. Sebab naan tatulis: " Aye sa nyaput ulun bahikmat huang kacerdikan e." ²⁰Dan ta uneng lain: " Tuhan karasa rancangan-rancangan ulun bahikmat; sabujur e uras sia-sia belaka."²¹Awi hio ada boh naan ulun sa ngenat diri e entu marasia, awi uras sesuatu ampun hanyu: ²²maeh Paulus, Apolos, maupun Kefas, maeh dunia, welum, maupun matei, maeh waktu saat ina, maupun waktu sa sagar hawi. uras e hanyu ampun. ²³Tetapi kayo ayelah ampun Kristus dan Kristus ayelah ampun Allah.

Chapter 4" Tuhan ayelah isa-isa e hakim"

¹demikianlah kahandak e ulun ngindi kami: sebagai hamba-hamba Kristus, sa gi aye na percayakan rahasia Allah. ²Sa akhir e na tuntut teke jongos-jongos sa demikian ayelah, bahwa hire ternyata tau depercaya³Gi kuki doho hindra arti e entah kuki nahakimi awi kayo atau awi suatu pengadilan marasia. Malahan tenga ki kakerai gin bakoi nahakimi ki. ⁴Ulah memang kuki bakoi sadar akan sesuatu, tapi bakoi awi hiolah kuki na bujurkan. Aye, sa ngahakimi kuki, ayelah Tuhan.⁵Awi hio, ada boh menghakimi samete waktu e, ye hio samete Tuhan hawi. Aye sagar nampatarang, sameh inon sa tersembunyi huang mieng, nihi Aye sagar nampakindi inon sa narencanakan ta huang atei. maka tiap-tiap ulun sagar nerime pujian teke Allah." Naparandahlah dirinyu"⁶Puloksanai-puloksanai, kata-kata ina napakai ki gi diri ki raerai dan nihi Apolos, awi kayo, supaya teke teladan kami kayo belajar inon arti e ungkapan: " ada tapalangkah sa naan tatulis", de ada naan te penah hanyu sa menyombongkan diri nihi lalan mengutamakan sa isa teke sa lain. ⁷sebab hie sa menganggap hanyu penting tuu? Dan inonkah sa hanyu naan, sa bakoi hanyu terime? Dan amun hanyu memang nerime e, uah inonkah hanyu nampakentu diri, seolah-olah hanyu bakoi nerime e?⁸Hanyu haot wising, hanyu haot jari sugih, Tanpa kami hanyu haot jari raja. Ah, alangkah maeh e amun bujur sameh hio, bahwa hanyu telah jari raja, sehingga kami lei umba jari raja nihi hanyu. ⁹Awi, menurut pendapat kuki, Allah ngami gi kami, uras rasul uneng sa paling leba, sameh meh ulun-ulun sa haot na sanau hukuman matei, awi kami haot jari tontonan gi dunia, gi malaikat-malaikat dan gi marasia.¹⁰Kami bungul awi ulah Kristus, tapi hanyu arif huang Kristus. kami leme, tetapi hanyu kuat. Hanyu mulia, tetapi kami hina. ¹¹Hampe saat ina kami kaluan, haus, mampoloi, na ompak, dan welum mengembara,¹²Kami ngagawi gawian tangan sa weat. Amun kami na maki, kami memberkati; amun kami na aniaya kami sabar, ¹³amun kami nafitnah, kami tatap ngajawab nihi maeh; kami haot jari sameh nihi sampah dunia, sameh nihi kotoran teke uras banda, hampe saat ina.¹⁴Hal ina natulis ki bakoi de nampamangan hanyu, tetapi de nagur hanyu sebagai anak-anak ki sa nakasihi ki. ¹⁵awi hindra boh hanyu naan beribu-ribu pendidik huang Kristus, hanyu bakoi naan baisi ajoh ambah. Awi kukilah sa huang Kristus Yesus haot jari ambahnyu awi Injil sa naberitakan ki gi hanyu.¹⁶Awi hio kuki menasehatkan hanyu: naumbalah teladanki!¹⁷Justru hiolah sebab e kuki ngirim gi hanyu Timotius, sa ayelah anak ki sa kekasih dan sa setia huang Tuhan. Aye sagar nampaingatkan hanyu akan welum sa naumba ki huang Kristus Yesus, sameh sa naajarki ta awe-awe huang setiap jemaat.¹⁸Tetapi naan papire ulun sa jari sombong, awi hire menyangka, bahwa kuki bakoi sagar hawi lagi gi hanyu.¹⁹Tetapi kuki sagar hinang hawi gi hanyu amun Tuhan menghendaki e. Maka kuki sagar karasa, lain tentang panderan ulun-ulun sa sombong hio, tetapi tentang kekuatan hire. ²⁰Sebab kerajaan Allah lain terdiri teke panderan, tapi teke kuasa. ²¹Inonkah sa nakangakan hanyu? haruskah kuki hawi gi hanyu nihi cambuk atau nihi kasih dan nihi atei sa leme lembut?

Chapter 5" Dosa huang jemaat "

¹Mula ulun ngarengei bahwa naan percabulan ta penah hanyu, dan percabulan sa sameh hio rupa, sameh sa bakoi naan sekalipun te penah bangsa-bangsa sa bakoi kataru Allah, ayehio bahwa naan ulun sa welum nihi harau ambah e. ²Sekalipun sameh hio hanyu sombong. Bakoikah lebih patut hanyu badukacita dan nampalawit ulun sa ngagawi hal hio teke penah-penah hanyu?³Awi kuki, hindrapun secara badani bakoi hadir, tetapi secara rohani hadir, kuki - sameh nihi kuki hadir - haot nampalau hukuman entu aye, sa haot ngagawi hal semacam hio. ⁴Bila meh awe takam bakumpul huang roh, hanyu sasameh nihi kuki, nihi kuasa Yesus, Tuhan takam. ⁵Ulun hio harus takam serahkan huang aran Tuhan Yesus gi Iblis, sehingga binasa tenga e, de roh e naselamatkan pas andrau Tuhan.⁶kesombongan kayo hio bakoi maeh. Bakoi karasakah kayo bahwa doho ragi boh sagar ta campur ragi ta uras adonan? ⁷naparasilah uras ragi sa lawah biar kayo jari adonan biyo, sameh awe seharus e memang kayo bakoi baragi. awi, Kristus, Domba Paskah takam, haot na sambalih. ⁸Awi hio, ayu takam ngarayakan pesta hio, bakoi nihi ragi sa lawah, bakoi teke ragi kabotoan nihi kejahatan, melainkan nihi roti bakoi baragi teke kemurnian nihi kabujuran.⁹Kuki nulis gi kayo huang surat ki: ada pahengau nihi ulun-ulun cabul. ¹⁰maksud ki, bakoilah nihi ulun-ulun cabul ta dunia ina, ulun-ulun serakah, hire penipu, atau nihi hire penyembah berhala. Jika sameh hio, kayo seharus e balua teke dunia ina.¹¹Tapi, iti lei kuki nulis gi kayo, ada pahengau nihi ulun-ulun sa na eyau pulaksanai jika aye ulun cabul, serakah, penyembah berhala, pemfitnah, pangoot, atau panamposo. Bahkan, ada kuman nihi ulun sameh hio. ¹²Awi, inonkah urusan ki ngahakimi ulun-ulun wading? bukankah kayo ngahakimi hire sa naan ta huang jemaat? ¹³Namun, Allah sa sagar ngahakimi hire sa ta wading jemaat. Awi hio, usirlah hire sa ngagawi kejahatan teke penah kayo.

Chapter 6" Mengenai Perkara hukum te penah ulun percaya "

¹ketika erang kaulun teke kayo naan perselisihan nihi sa lain, inonkah aye maleh tulak de nupui keadilan te hadapan ulun-ulun sa bakoi bujur dan bakoi tahadapan ulun-ulun kudus? ²inonkah kayo bakoi karasa bahwa ulun-ulun kudus sagar menghakimi dunia? jika dunia na hakimi awi kayo, inonkah kayo bakoi kayak de mengadili perkara-perkara sa tamam kahalus ? ³inonkah kayo bakoi karasa bahwa takam sagar menghakimi hire malaikat? apalagi ekat perkara-perkara biasa serial andrau!⁴jadi, jika kayo nadap perkara-perkara biasa sameh hio, uwah inon kayo nunda e gi hire sa bakoi naperhitungkan huang jemaat ⁵Kuki ngeyau ina supaya kayo mangan. inonkah bakoi naan isa tapenah kayo sa bijaksana, sa sanggup ngurus perkara-perkara ta penah pulaksanai-pulaksanai e? ⁶malahan, antara pulaksanai nihi pulaksanai tulak nupui keadilan ta hadapan ulun-ulun sa bakoi percaya!⁷sebujur e, haot jari kegagalan gi kayo awi kayo naan perkara-perkara hukum ta penah kayo. uah inon kayo bakoi lebih rajin napahala? uah inon kayo bakoi lebih rajin na rugikan? ⁸sebalik e, kayo kakerai hala dan merugikan. Bahkan, kayo ngagawi e terhadap pulaksanai-pulaksanai.⁹Inonkah kayo bakoi karasa bahwa ulun sa bakoi bujur bakoi sagar mewarisi kerajaan Allah? Ada sesat! ulun-ulun cabul, hire penyembah berhala, ulun-ulun sa bajinah, bencong, hire homoseksual, ¹⁰hire maling, ulun-ulun sa serakah, hire pamabuk, hire pemfitnah, nihi penipu-penipu, hire uras bakoi sagar mewarisi kerajaan Allah. ¹¹Papire teke kayo lei sameh hio. Tapi, kayo haot naparasih, haot nakuduskan, nihi haot na bujurkan huang aran Tuhan Yesus Kristus dan huang Roh Allah takam." Hindarilah perzinaan"¹²Uras hal na perbolehkan gi Kuki, Tapi bakoi uras e baguna. memang uras hal naperbolehkan gi Kuki, tetapi Kuki bakoi kakan naperhamba awi inon gin. ¹³panguta gi untung, nihi untung gi panguta, tetapi Allah sagar ngabinasa karueh-rueh e. Tenga bakoi lah pakai perzinaan, melainkan gi Tuhan, dan Tuhan gi tenga.¹⁴Allah mambangkitkan Tuhan nihi sagar mambangkitkan takam nihi kuasa E. ¹⁵inonkah kayo bakoi karasa bahwa tenga nyu ayelah anggota-anggota Kristus? inonkah Kuki sagar ngalap anggota-anggota Kristus dan nampajari hire anggota-anggota pelacur? sama sekali bakoi!¹⁶Inonkah kayo bakoi karasa bahwa ulun sa nampahuruk tenga e gi pelacur jari isa tenga nihi aye? sebab, Aye bapander, " karueh e jari isa daging." ¹⁷akan tetapi, ulun sa nampahuruk tenga gi Tuhan jari isa roh nihi Aye.¹⁸hindarilah perzinaan! setiap dosa lain sa ulun ulah ta wading tenga e, Tapi ulun sa bazinah, badosa terhadap tenga e kakerai.¹⁹inonkah kayo bakoi karasa bahwa tenganyu ayelah bait Roh Kudus, sa naan ta huang kayo, sa kayo terime teke Allah, dan bahwa diri kayo lainlah ampun diri kayo kakerai? ²⁰sebab, kayo haot na tebus nihi uman lunas. Awi hio, muliakanlah Allah nihi tenganyu!

Chapter 7" Nasihat mengenai pernikahan "

¹Wayah ina, mengenai hal-hal sa natulisnyu gi kuki: ayelah maeh gi kawan laki de bakoi ngagatuk wawei. ²Namun, awi naan e perzinaan, setiap kawan laki maeh e naan harau e kakerai dan setiap wawei naan wane e kakerai.³Wane harus nampapenu kewajiban e tahadap harau e, sameh hio lei harau tahadap wane e. ⁴Harau bakoi berkuasa at as tenga e kakerai, melainkan wane e. Sameh hio lei wane bakoi berkuasa atas tenga e kakerai, malainkan harau e.⁵Adalah kayo saling nampalawit, kecuali nihi persetujuan sasameh pakai sementara waktu de kayo leluasa ngami waktunyu pakai berdoa. Udi hio, welumlah sasameh lagi supaya iblis bakoi mencobai kayo awi bakoi mampuan kayo huang pengendalian tenga. ⁶Namun, kuki ngeyau ina sebagai kelonggaran, bakoi sebagai perintah.⁷Kuki berharap uras ulun sameh diri kuki. Akan tetapi, setiap ulun naan karunia e teke Allah, sa erang kaulun huang hal ina, dan sa main huang half hio.⁸Gi sa mete kawin nihi gi hire walu, kuki ngeyau bahwa lebih maeh gi hire jika tetap huang keadaan sameh kuki. ⁹Akan tetapi, jika hire bakoi tau mengendalikan diri, maeh e hire kawin. awi, lebih maeh kawin teke tabakar awi hawa nafsu.¹⁰Gi sa kawin, kuki ngami perintah-perintah ina ( lain teke kuki, melainkan tekeTuhan ), aye hio harau bakoi tau nanan wane e, ¹¹( tetapi jika aye haot talanjur nanan wane e, aye harus tetapi bakoi kawin, atau waleng na damaikan nihi wane e ), Dan wane bakoi tau nampasarak harau e.¹²Gi sa selebih e, kuki ngeyau ( kuki, main Tuhan ) bahwa amun naan pulaksanai naan harau sa bakoi percaya, Dan wawei hiyo kakan welum sasameh nihi aye, adalah aye nampasarak harau e hio. ¹³Sameh hio lei jika erang kulun wawei naan baisi wane sa bakoi percaya, dan laki hio kakan welum nihi aye, adalah aye nanan wane e hio. ¹⁴Awi wane sa bakoi percaya hio na kuduskan awi harau e, dan harau sa bakoi percaya na kuduskan awi wane e. Jika bakoi meh hio, anak-anak kayo ayelah anak-anak najis tapi wayah ina hire kudus.¹⁵Namun, jika sa bakoi percaya hio kakan pisah, biarboh aye pisah. Huang hal sameh ina, pulaksanai atau pulaksanai bakoi lagi ta ikat. Akan tapi, Allah haot nerau takam de welum huang damai sejahtera. ¹⁶Awi hai harau, sameh awe kayo karasa kalau-kalau kayo sagar nyelamat wane nyu? atau, sameh awekah kayo karasa, hai wane, kalau-kalau kayo sagar menyelamatkan harau nyu?" Tetap huang keadaan pas na herau Allah "¹⁷Namun, sameh sa haot Tuhan tetapkan, gi setiap ulun, sameh awe Allah haot nerau hire masing-masing, tetaplah welum huang keadaan sameh hio. demikian lei kuki perintahkan gi uras jemaat. ¹⁸Inonkah naan ulun sa naherau pas aye haot na sunat? adalah aye nampajawoh tanda-tanda sunat e. Naankah ulun sa pas na herau aye mete basunat? adalah aye basunat. ¹⁹Sebab, basunat maupun bakoi basunat, bakoilah penting. Namun, sa penting ayelah ketaatan tahadap perintah-perintah Allah.²⁰Satiap ulun muneng sameh nihi katika aye na terau. ²¹inon kah kayo erang kulun walah katika na terau? ada kayo ng gaer hal hio.tapi,amun kayo lei kiuh jari ulun merdeka,magin maeh pakai bo kesempatan hio. ²²Gene,aye sa katika na terau huang Tuhan aye hio walah,aye hio ulun merdeka ampun Tuhan. sameh hio lei,katika ulun merdeka na terau,aye hio walah Kristus. ²³kayo haot na tewuh nihi uman punah,gene hio ada bo kayo jari walah murunsia. ²⁴pulaksanai-pulaksanai, maeh bo tiap ulun tatap muneng hayak Allah,huang keadaan katika aye na terau."nasihat mat gi sa mete naharau²⁵Wayah iti,hal ulun-ulun sa mete naharau,kuki bakoi naan huyuan tekei Tuhan.Tapi,kuki ngami pendapat ku jari ulun sa ulah ka ahi Tuhan,kiuh na percaya. ²⁶kuki nganggap hal iti maeh huang ka hadin wayah iti,aye hio magin maeh gi erang kulun mat tatap muneng sameh inon naan e.²⁷Inonkah kayo pahuruk nihi erang kulun harau?ada bo ngakan sarak.inonkah kayo mete pahuruk nihi harau?ada bo kayo nupui harau. ²⁸Tapi ,amun kayo naharau,kayo bakoi badosa.tapi here sa naharau sagar nginam kahadin-kahadin welum huang dunia,balalu kuki ngaheng kayolawit tekei hal-hal hio.²⁹pulaksanai-pulaksanai,aheng ku aye hio waktu e tawelek.jari mulai wayah iti,elah bo here sa naan harau,welum bo sameh here sa bakoi naan harau, ³⁰here sa nangis sameh here sa bakoi nagis,here sa sanang sameh here sa bakoi sanang,here sa midi sameh nihi sa bakoi naan, ³¹balalu here sa makai hal-hal dunia iti,sameh bakoi makai e.gene keadaan dunia iti rahat jawoh.³²Kuki ngaheng kayo bebas tekei ka gaer an.ulun sa bakoi naharau mamikir hal-hal gene Tuhan,kalawe aye kiuh nampasanang Tuhan. ³³Tapi,ulun sa naharau mamikir hal-hal duniawi,kalawe aye kiuh nampasanang harau e, ³⁴balalu perhatian e ta bagi-bagi.wawei sa bakoi namane nihi here bujang ngagaer hal-hal gene Tuhan mat aye jari kudus,maeh tenga ataw roh e.tapi,wawei sa haot namane ngagaer hal-hal dunia iti,kalawe aye kiuh nampasanang wane e.³⁵Kuki mawara hal iti mat ka untunga nu kakareb,bakoi mat ngandak jarat entu kayo,tapi hal sa maeh mat pelayanan nu napot Tuhan bakoi ta ganggu.³⁶Amun naan ulun nangguh bahwa aye haot ngulah hal-hal sa pas nadap bujang wawei e gene wawei hio haot hamang balalu sameh hio lei sa harus e,elah bo aye ngulah inon sa kanakakan e,aye bakoi badosa;elah bo here naharau. ³⁷Tapi,aye sa haot maeh huang atei e,bakoi ta kapit paksaan,naan kuasa entu kanakakan e kakareb,balalu haot mamutuskan huang atei e mat bakoi ngawin wawei bujang e hio,maka aye lei ngulah sa maeh. ³⁸Jari,amun aye naharau wawei hio aye ngulah sa wuah,tapi amun aye bakoi ngawin e,tapi amun aye bakoi naharau wawei hio,gawian ne hio maeh lei.⁴⁰³⁹Harau pahuruk nihi wane e salawah masih welum.tapi,amun wane e matei,aye bebas mat namane lagi nihi hie lei sa kanakakan e,asalkan ulun hio huang Tuhan. Tapi,manurut pendapat ku,aye sagar labih bahagia amun aye tatap huang keadaan e,balalu manurut ku,kuki lei naan Roh Allah.

Chapter 8

¹Wayah iti,gene hal-hal daging sa na ami napot berhala-berhala.takam karasa bahwa takam kaluhan naan pangarasa.pangarasa hio ngulah sombong,tapi kaahi nambuan. ²Amun naan ulun nanguh bahwa aye karasa isa hal,aye mete karasa sa seharus e nakarasa e. ³Tapi,amun erang kulun ngasayang Allah,aye na kataru Allah.⁴Gene hio,hal-hal panguta daging-daging sa na ami napot berhala,takam karasa aye hio bakoi naan berhala ta dunia iti,balalu bakoi naan Allah kecuali Aye,isa-isa e. ⁵Tapi,amun lei naan sa na antuh allah-allah,maeh ta surga atawa ta bumi,(sa kala awe ajoh "allah" nihi ajoh "Tuhan"), ⁶tetapi mat gi takam ekat naan isa Allah,aye hio Ambah.tekei Aye lah kaluhan hal nihi takam naan mat gi Aye.balalu,ekat naan isa Tuhan,aye hio Kristus Yesus,sa ulah E kaluhan ne naan nihi takam naan nangkah Aye.⁷biar lei sameh hio,bakoi kaluhan murunsia naan pangarasa iti,tapi, papire ulun,sa haot patuh nihi berhala hampe wayah ina,nguta panguta hio jari nakuta sa napersembahkan napot berhala.gene hio,atei nurani here sa maleme jari tercemar.⁸Panguta bakoi sagar nampariet takam napot Allah.takam lei bakoi sagar magin raat amun bakoi kuman,atawa bakoi lei magin maeh amun takam kuman. ⁹Tapi,itung bo bahwa kebebasan nu iti ada magin jari watu santukan napot here sa maleme. ¹⁰Gene,amun naan ulun sa nginni kayo,sa naan panga tau,kuman huang kuil berhala,bakoi kah atei nurani e,amun aye maleme,sagar na teguhkan mat nguta daging-daging sa na persembahkan napot berhala?¹¹Jadi,nangkah panga rasa nu,ulun sa maleme hio,aye hio pulaksanai nu,sa mat gi aye Kristus haot matei,jari binasa. ¹²Jari,nihi badosa napot pulaksanai-pulaksanai isa imannu balalu nyamatan atei nurani sa maleme,balalu kayo badosa napot Kristus. ¹³Gene hio,amun panguta ngulah pulaksanai isa imanku ta santuk,kuki bakoi sagar piji nguta daging hampe kalawah-lawah e mat kuki bakoi ngulah pulaksanaiku ta santuk.

Chapter 9

¹bakoi lah kuki ulun bebas?bakoi kah kuki aye hio Rasul?bakoi kah kuki haot ngini Yesus,Tuhan takam?bakoi kah kayo aye hio hasil gawian ku huang Tuhan? ²amun napot ulun lain kuki bakoi rasul,panga bakoi kuki aye hio rasul napot kayo.Gene,kayo aye hio meteraikerasulan ku huang Tuhan.³itilah pembelaan ku napot here sa sagar memeriksa kuki. ⁴inonkah kami bakoi naan hak mat kuman nihi ngoot? ⁵inonkah kami bakoi naan hak mat nunda hayak erang kulun harau sa isa iman,sameh nihi rasul-rasul sa lain,pulaksanai-pulaksanai Tuhan,nihi lei Kefas? ⁶atawa,inon kah ekat Barnabas nihi kuki sa bakoi naan hak mat bakoi bagawi?⁷hie kah sa piji mengabdi jari tentara nihi biaya e kakareb? hie kah sa ngamule kabun anggur balalu bakoi nguta wua e?atawa,hiekah sa menggembalakan pamelum e balalu bakoi ngoot susu e? ⁸inonkah kuki mawara hal-hal ina manurut murunsia? bakoi lah hukum Taurat lei ngantuh hal-hal sa sameh?⁹Gene,naan tatulis huang hukum Taurat Musa,"ada bo kayo ngaromos karewau sa rahat mengirik gandum!"inonkah karewau rahat na perhatikan Allah? ¹⁰Atawa,inonkah aye ngeau e demi takam?oi,demi takamlah hal hio na tulis gene sa mambajak harus mambajak huang pengharapan nihi sa mengirik harus mengirik huang pengharapan mat kiuh bagian e. ¹¹amun kami ngamule umang rohani ta helang kaon,inonkah balabihan amun kami lei masi hal-hal materi tekei kayo?¹²Amun ulun lain naan hak iti entu kayo,bakoi kah kami labih berhak lagi? biar lei sameh hio,kami bakoi makai hak hio.sebalik e,kami menanggung kaluhan hal mat kami bakoi ngami isa halangan napot injil Kristus. ¹³inonkah kayo bakoi karasa bahwa here sa ngulah hal-hal kudus hio,nguta panguta tekei Bait Allah lei?Balalu,here sa melayani ta Altar kiuh bagian tekei kurban persembahan hio? ¹⁴sameh hio lei,Tuhan nuyu here sa memberitakan Injil mat welum tekei Injil lei.¹⁵Tapi,kuki bakoi piji makai isa lei tekei hak-hak iti.balalu,kuki bakoi manuliskan hal-hal iti mat na ulah sameh hio napot kuki.gene,magin maeh kuki matei tekei erang kulun nambakoi kebanggaan kuki. ¹⁶Gene,amun kuki memberitakan Injil,kuki bakoi naan alasan mat bermegah gene kewajiban hio naan entu kuki.salakalah kuki,amun kuki bakoi memberitakan Injil.¹⁷Amun kuki memberitakan Injil gene aheng kuki kakareb,kuki naan upa.tapi,amun iti bakoi aheng kuki,iti aye hio tugas sa na percayakan napot kuki. ¹⁸Amun sameh hio,inon kah upa ku?upa ku aye hio katika kuki memberitakan Injil,kuki tau memberitakan Injil bakoi na upa nihi bakoi nampahala pakai hak kuki huang Injil.¹⁹Tapi,biar lei kuki bebas entu kaluhan ulun,kuki ngulah tenga ku kakareb walah mat gi kaluhan ulun mat kuki tau memenangkan magin ajoh lagi. ²⁰Gi ulun Yahudi,kuki jari sameh ulun Yahudi mat kuki kiuh nampa manang ulun Yahudi.Gi ulun sa welum ta leba Hukum Taurat,kuki jari sameh ulun sa welum ta leba Hukum Taurat(biar kuki kakareb bakoi ta leba Hukum Taurat)mat kuki kiuh nampa manang here sa ta leba Hukum Taurat.²¹Napot here sa bakoi ta Hukum Taurat,kuki jari sameh bakoi ta Hukum Taurat (bakoi e koi naan hukum Allah,tapi ta leba hukum Kristus)mat kuki kiuh nampa manang here sa bakoi naan hukum Taurat. ²²gi ulun sa maleme,kuki jari maleme mat kuki kiuh nampa manang here sa maleme.Kuki haot jari kaluhan hal gi kaluhan ulun mat nihi kaluhan cara kuki kiuh meneyelamatkan papire kulun. ²³kuki ngulah kaluhan iti demi Injil mat kuki tau kiuh bagian ta huang e.²⁴Bakoi karasa lah kayo bahwa here sa nempat huang isa pertandingan kaluhan e nempat,tapi ekat isa sa narime hadiah?jari,nempat bo sameh hio mat kayo kahalu e! ²⁵satiap ulun sa batanding ba latih menguasai areb e huang kaluhan hal.here ngulah e mat narime mahkota sa fana,tapi takam mat kiuh sa abadi. ²⁶Gene hio,kuki bakoi nempat sameh hio bakoi naan tujuan.kuki bakoi nampar sameh ulun nampar angin. ²⁷Tapi,kuki malatih tenga ku nihi mehet balalu menguasai e mat udi kuki memberitakan injl napot ulun lain,kuki kakareb bakoi na tulak.

Chapter 10

¹Gene,kuki bakoi hamen kayo bakoi karasa e,pulaksanai-pulaksanai,aye hio here itak uyut takam,kaluhan e naan ta kapit awan nihi kaluhan e nangkah laut ²here kaluhan na baptis huang Musa,ta huang awan nihi ta huang laut. ³Here kaluhan kuman panguta rohani sa sameh. ⁴Gene,here ngoot tekei watu rohani sa umba hayak here,nihi Watu hio aye lah Kristus.⁵biar lei sameh hio,Allah bakoi katuju nihi here ajoh.gene hio,here na wunu tangar pulau haket. ⁶wayah iti hal-hal ina na jarikan contoh napot takam mat takam bakoi jari ulun sa ba aheng jahat kala awe na aheng here.⁷ada jari penyembah berhala sameh papire tekei here,sameh sa naan tatulis,"bangsa hio maharung mat kuman nihi ngoot,balalu buan mat bangang." ⁸ada takam ngagawi perzinahan sameh sa na ulah papire tekei here hampe 23 ribu ulun matei huang erang andrau.⁹Takam lei bakoi iuh mencobai Tuhan,sameh nihi papire tekei here lei mencobai balalu na tampatei ulah nipe-nipe. ¹⁰ada lei kayo mangomel sameh here lei mangomel balalu na tampatei ulah malaikat maut.¹¹Hal-hal iti jari entu here mat jari contoh balalu na tulis mat jari pangingat napot takam,sa napot hie pangalis zaman haot hawi. ¹²gene hio,elah bo ulun sa nanguh amun areb e tagap mindri waspada bo mat aye bakoi tumang! ¹³bakoi naan pencobaan sa piji nukun kayo kecuali pencobaab sa biasa gi murunsia.Balalu,Allah aye hio setia,aye bakoi sagar ngaret kayo na cobai ba labih tekei ka iyuh kayo.tapi,hayak nihi pencobaan hio,Aye lei sagar nyadia lalan balua mat kayo kiuh nanggung e.¹⁴Gene hio,pulaksanai-pulaksanai ku sa na ahi, sa nawit bo areb nu tekei penyembahan berhala. ¹⁵Kuki bapander sameh napot ulun-ulun sa bijaksana,pikir bo inon sa na antuh ku. ¹⁶bakoi lah cawan berkat sa na sukuri takam hio aye lah perkumpulan huang ira Kristus?Balalu,bakoi kah roti sa na tuhi takam hio aye lah perkumpulan huang tenga Kristus? ¹⁷Gene naan isa roti,balalu takam sa ajoh iti aye hio isa tenga; gene takam kaluhan jari bagian tekei isa roti hio.¹⁸na perhati bo ulun-ulun Israel,bakoi kah here sa nguta persembahan ngalap bagian huang altar? ¹⁹Jari,inon kah maksud ku?inonkah panguta sa na persembahkan napot berhala aye hio isa hal?atawa,inonkah berhala aye lah isa hal?²⁰Bakoi.kuki ngantuh napot kayo bahwa hal-hal sa bangsa lain kurban kan,here ma ngurbankan e napot roh-roh jahat,bakoi mat gi Allah.Balalu,bakoi hakun kayo bersekutu nihi roh-roh jahat. ²¹Kayo bakoi iyuh ngoot cawan Tuhan nihi cawan roh-roh jahat.kayo bakoi tau jari bagian tekei jamuan Tuhan nihi jamuan roh-roh jahat. ²²Atawa,inonkah takam nambuan kawuyu Tuhan?inonkah takam labih gagah tekei Aye? "welum mat Memuliakan Allah²³" kaluhan isa hal na huyu bo,"tapi bakoi kaluhan e baguna."kaluhan isa hal nahuyu bo,"tapi bakoi kaluhan e nambuan. ²⁴ada naan isa lei sa ngalupui ka maeh mat gi kakareb e,tapi kamaeh ulun lain.²⁵kuta bo inon sa na batang tangar pasar daging bakoi mamariksa e,gene atei nurani. ²⁶Gene,bumi nihi kaluhan isis e aye hio ampun Tuhan. ²⁷amun erang kulun sa mete percaya ngundang kayo hakun tulak,kuta bo inon sa na sadia tangar hadap kayo bakoi mamariksa e,gene atei nurani.²⁸Tapi,amun naan ulun ngeau napot kayo,"panguta iti haot na persembahkan napot berhala,"ada kayo nguta e,demi ulun sa mawara e gi kayo,demi atei nurani nu. ²⁹Aheng ku,bakoi demi atei nuraninu kakareb,tapi atei nurani ulun lain,wuah inon kebebasan ku na tantu ulah atei nurani ulun lain? ³⁰amun kuki ngalap bagian ku nihi ucapan syukur,wuah inon kuki na tampa hala gene panguta sa entu e kuki mengucapkan syukur?³¹Jari,kasa kayo kuman atawa ngoot,atawa inon lei sa na gawi kayo,gawi bo kaluhan e hio mat gi kemuliaan Allah. ³²ada ngulah ulun ta santuk,maeh ulun Yahudi,atawa ulun Yunani,atawa Jemaat Allah, ³³sameh kuki lei huang kaluhan hal nampasanang kaluhan ulun,bakoi nihi ngalupui kauntungan ku kakareb ,tapi kauntungan mat gi ulun ajoh mat here kiuh naselamatkan.

Chapter 11

¹Jari lah ulun-ulun sa umma teladanku,sameh kuki lei napot Kristus.Tanda Kekuasaan ²wayah iti,kuki nyanawat kayo gene kayo kaingat kuki huang kaluhan hal balalu bategei tangar tradisi-tradisi sameh sa na hampe kuki napot kayo. ³Tapi,aheng kuki kayo kataru aye hio kapala kaluhan laki aye lah Kristus,kapala wawei aye lah laki,balalu Kapala Kristus aye lah Allah. ⁴Setiap laki sa berdoa nelang banubuat nihi ulu batudung bakoi nga hormat ulu e.⁵Tapi,satiap wawei sa badoa atawa banubuat nihi ulu sa bakoi batudung,menghina ulu e,hal hio sameh nihi amun ulu e na cukur. ⁶Gene,amun erang kulun wawei bakoi manudungi ulu e,elah bo aye netek kaluhan wulu e.Tapi,amun nampamangan gi kaluhan wawei netek wulu e atawa mencukur ulu e,elah bo aye manudungi ulu e.⁷Laki bakoi iyuh manudungi ulu e gene aye ayelah gambaran Allah.tapi,wawei aye hio kemuliaan laki. ⁸Laki bakoi baasal tekei wawei,tapi wawei baasal teki laki.⁹Balalu,laki bakoi na ciptakan mat gi wawei,tapi wawei mat gi laki. ¹⁰hio lah sabab e,wawei harus naan tanda kekuasaan tangar ulu e gene here Malaikat.¹¹Tapi biar sameh hio,huang Tuhan,bakoi naan wawei bakoi naan laki,atawa bakoi naan laki bakoi naan wawei. ¹²Gene,wawei baasal nekei laki,sameh hio lei laki lahir nangkah wawei.Balalu,kaluhan hal baasal tekei Allah.¹³Pertimbangkan bo kakareb,inonkah pas gi erang kulun wawei mat berdoa napot Allah nihi ulu sa bakoi batudung? ¹⁴bakoi kah alam kakareb ngajar napot kayo bahwa amun laki ba wulu amau,hal hio aye lah kahinaan gi aye? ¹⁵Tapi,amun wawei ba wulu amau,hal hio aye lah kemuliaan napot aye: Gene,wulu e hio na ami napot aye jari penudung. ¹⁶amun naan ulun sa magun kakan nawan,kami bakoi naan kapatuhan hio,sameh hio lei Jemaat Tuhan."hal-hal sa hala huang Perjamuan Kudus¹⁷Ta huang ngami perintah iti,kuki bakoi nawat kayo gene kayo bakumpul bakoi mat gi hal sa magin maeh,tapi mat hal sa magin raat. ¹⁸Ka isa,katika kayo bakumpul jari jemaat,kuki ngarengei bahwa naan perpecahan ta penah kaon.Balalu,kuki hapa mehe e. ¹⁹Gene,harus naan perpecahan ta penah kaon mat here sa ta bukti tahan uji jari tena ta penah kaon.²⁰Katika kaon bakumpul ta isa uneng sa sameh,hal hio bakoilah mat kuman perjamuan Tuhan. ²¹gene katika kuman,setiap ulun ngalap dahulu panguta e kakareb hampe naan sa kaluan balalu sa lain e mahamui. ²²inon kayo bakoi naan lewu uneng kayo kuman nihi ngoot?atawa,inonkah kayo menghina Jemaat Allah balalu nampa mangan here sa bakoi naan inon-inon?inon sa harus na antuh kuki napot kayo?haruskah kuki nawat kayo?tantu e bakoi!²³Gene,kuki narime tekei Tuhan inon sa lei na sarah lei napot kayo,bahwa Tuhan Yesus,ta malem katika Aye na khianati,ngalap roti, ²⁴balalu udi mengucap syukur,Aye nampuhi e lei balalu ngeau,"iti lah tenga Ku,sa aye hio mat gi kayo;ulah bo mat jari pangingat sagar kuki."²⁵Sameh hio lei,Aye ngalap cawan udi kuman balalu ngeau,"cawan ina aye hio perjanjian sa bio sa huang ira Ku.ulah bo iti,sa tiap kali kayo ngoot e,jari pangingat gi Kuki." ²⁶Gene,satiap kali kayo kuman roti ina balalu ngoot cawan ina,kayo mawara kapateian Tuhan hampe Aye hawi.²⁷Gene hio,hie sa nguta roti atawa ngoot cawan Tuhan nihi cara sa bakoi pas,aye ba hala nadap tenga nihi ira Tuhan. ²⁸Murunsia harus menguji areb e kakareb,nihi sameh hio elah aye nguta roti nihi ngoot tekei cawan hio. ²⁹Gene,ulun sa kuman nihi ngoot bakoi mangaku tenga Tuhan,aye nampa hawi hukuman entu areb e. ³⁰hio lah gene e,wuah inon ajoh ta helang kayo sa maleme nihi maringin,hampe sukup ajoh sa matei.³¹Tapi,amun takam manilai tenga areb kakareb nihi babujur,takam bakoi sagar na hukum. ³²Tapi,katika takam na hukum,takam na didik ulah Tuhan mat takam bakoi na hukum ha hayak nihi dunia.³³Jari,pulaksanai-pulaksanai ku,katika kayo ba kumpul mat kuman,pa kakandrei bo. ³⁴amun naan ulun sa kaluan,maeh lei aye kuman dahulu tangar lewu e mat ada kayo bakumpul gi penghakiman.Balalu,hal-hal lain sagar na atur kuki katika kuki hawi.

Chapter 12

¹Wayah iti,gene karunia-karunia Rohani,pulaksanai-pulaksanai,kukui bakoi hamen kayo bakoi ngarasa e. ²Kayo karasa aye hio katika kayo masih jari ulun-ulun sa mete ngataru Allah,kayo na santawang napot berhala muna,sameh awe kayo na tunda. ³Gene hio,kuki mawara napot kayo bahwa bakoi isa lei,sa bapander ulah Roh Allah,sa ngeau,"Yesus terkutuk,"balalu bakoi naan isa lei sa kiuh ngeau,"Yesus aye hio Tuhan,"sa lain ulah Roh Kudus.⁴Naan ajoh karunia Rohani,tapi Roh e sameh. ⁵Balalu,naan ajoh karunia pelayanan,tapi Tuhan e sameh. ⁶naan ajoh gawian,tapi Allah sa sameh sa ngagawi kaluhan hal e huang kaluhan ulun.⁷Napot tiap-tiap ulun na karuniakan penyantena Roh mata kamaeh sasameh. ⁸napot sa isa na ami antuhan-antuhan hikmat nangkah Roh balalu napot sa lain antuhan-antuhan pangarasa ulah Roh sa sameh.⁹Napot sa lain na ami Iman ulah Roh sa sameh,napot sa lain karunia-karunia panyamare ulah Roh sa isa hio. ¹⁰napot sa lain na ami gawian-gawian mukjizat,napot sa lain nubuatan.Napot sa lain na ami ka tau mat mambeda roh-roh,napot sa lain ajoh masam bahasa lela,nihi sa lain ma artikan bahasa-bahasa lela hio. ¹¹Kaluhan e iti na ulah Roh sa isa nihi sa sameh,sa mambagi napot masing-masing ulun,sameh sa na aheng E.Setiap ulun percaya aye hio Bagian tekei tenga Kristus¹²Sameh nihi tenga aye hio isa,tapi naan ajoh anggota tenga,biar lei ajoh,aye isa tenga,sameh hio lei Kristus. ¹³Gene,ulah isa Roh,takam kaluhan haot na baptis gi huang isa tenga,maeh ulun Yahudi atawa ulun Yunani,maeh hio walah atawa ulun merdeka,balau takam kaluhan na ami ngoot tekei isa Roh.¹⁴Gene tenga bakoi ekat tekei isa anggota tapi ajoh anggota. ¹⁵amun pee ngeau,"gene kuki bakoi tangan,jari kukibakoi bagian tekei tenga,"bakoi baarti aye bakoi bagian tekei tenga. ¹⁶Balalu,amun silu ngeau,"gene kuki bakoi mate,kuki bakoi anggota tenga,"bakoi baarti aye bakoi bagian tenga. ¹⁷amun kaluhan tenga aye lah mate,ta awe kah pangarengei?amun kaluhan silu,ta awe kah pangenguh?¹⁸Tapi,wayah iti Allah haot ngandak anggota-anggota hio,satiap ulun tekei here,ta huang tenga,sameh awe sa naaheng E. ¹⁹Amun kaluhan e aye hio isa anggota,ta awekah tenga? ²⁰Jari,mula ajoh anggota,tapi ekat isa tenga.²¹Gene hio,mate bakoi tau ngeau napot tangan,"kuki bakoi perlu nihi kayo!"atawa lagi,ulu napot pee,"kuki bakoi perlu nihi kayo!" ²²Sa waleng e,anggota-anggota tenga sa katena e labih maleme sabujur e sa panga na perlukan. ²³Balalu,anggota-anggota tenga sa na kono bakoi terhormat,justru ami bo penghormatan sa labih.balalu anggota-anggota tenga,sa na kono takam bakoi susuk balua,harus na ulah magin susuk balua, ²⁴gene bagian-bagian sa haot susuk balua bakoi memerlukan e.Tapi,Allah haot ngatur tenga hio nihi ngami penghormatan labih hante napot anggota-anggota sa kurang,²⁵Mat bakoi naan perpecahan huang tenga,tapi mat anggota-anggota hio kiuh memperhatikan isa nihi sa lain. ²⁶amun isa anggota rara,kaluhan anggota rara hayak aye.amun isa anggota na muliakan,kaluhan anggota ba sanang hayak aye. ²⁷wayah iti kayo aye hio tenga Kristus balalu kayo masing-masing aye hio anggota-anggota e.²⁸Allah haot manetapkan huang Jemaat,ka isa aye hio here Rasul,karueh aye hio here Nabi,ka telu aye hio here Guru,udi mukjizat-mukjizat,karunia-karunia pa nyamare,pangawatan,kepemimpinan,nihi ba bagai-bagai bahasa. ²⁹Inonkah kaluhan e Rasul?inonkah kaluhan e guru?inonkah kaluhan e pangulah mukjizat?³⁰Inonkah kaluhan e naan karunia pa nyamare?inonkah kaluhan e ba pander nihi bahasa-bahasa?inonkah kaluhan e mengartikan? ³¹Tapi,hamen bo nihi bujur-bujur karunia-karunia sa panga hante.Balalu,kuki sagar nutui napot kayo lalan sa lawit labih maeh.

Chapter 13

¹Amun kuki kiuh bapander huang bahasa-bahasa murunsia nihi here malaikat,tapi bakoi naan kasih,kuki sameh agung sa malengan nihi canang sa gemerincing. ²amun kuki naan karunia ba nubuat nihi karasa kaluhan rahasia nihi pangarasa,nihi amun kuki naan kaluhan iman mat na pindah gunung-gunung,tapi bakoi naan kasih,kuki bakoi lah inon-inon. ³amun kuki ngami kaluhan harta kuki mat ngami kuman napot ulun susah,nihi manyarah tenga ku mat na tutung,tapi bakoi naan kasih,duting lei bakoi naan guna e napot kuki.⁴Kasih hio basabar nihi ba murah atei,kasih hi bakoi pangawuyu,bakoi ungah,balalu bakoi sakah, ⁵bakoi ngulah sa bakoi pas,bakoi ngalupui kapentingan areb kakareb,bakoi murah sangit,bakoi nagreken kahala ulun lain, ⁶bakoi sanang entu sa bakoi wuah,tapi ba sanang hayak sa wuah, ⁷kasih hio kula nanggung kaluhan hal,harap nihi kaluhan hal,maharap kaluhan hal,nihi sabar nanggung kaluhan hal.⁸Kasih bakoi sagar galis,tapi,amun naan nubuatan-nubuatan,sagar na sanyawoh;amun naan bahasa-bahasa,sagar na pakulep;balalu amun naan pangarasa,sagar na sanyawoh. ⁹Gene,takam karasa sa bagian bo balalu takam banubuat sa bagian bo. ¹⁰Tapi,katika sa sampurna hawi,sa sabagian hio sagar na sanyawoh.¹¹Katika kuki nakia,kuki bapander sameh nakia,kuki bapikir sameh nakia,balalu ngareken-reken sameh nakia.katika kuki jari matueh,kuki nanan nanan hal-hal sa nakia-nakia hio. ¹²gene wayah iti takam ngini huang saramin nihi bayang-bayang,tapi udi hio rai nihi rai.wayah iti,kuki ekat ngataru sebagian,tapi udi hio kuki ngataru sa penu e,sameh kuki lei sa haot na kataru sa penu e. ¹³Jari,wayah ina katelu hal iti sa tatap muneng,aye hio Iman,pengharapan nihi kasih;tapi sa paling hante tekei kata telu e aye hio kasih.

Chapter 14

¹Tutah bo kasih palus na kangakan bo nihi witu-witu karunia-karunia rohani,terutama mat kayo kiuh banubuat. ²Gene,hie sa bapander huang bahasa lela,bakoi bapander nadap murunsia,tapi napot Allah;gene bakoi naan ulun sa paham,tapi aye ngantuh hal-hal sa rahasia huang roh. ³Tapi,ulun sa banubuat bapander napot murunsia mat nambuan,nasihat,nihi penghiburan. ⁴ulun-ulun sa bapander huang bahasa lela nambuan tenga e kakareb,tapi ulun sa banubuat nambuan jemaat.⁵Kuki baharap kayo kaluhan bapander huang bahasa-bahasa lela,tapi labih lei mat kayo banubuat.ulun sa banubuat labih hante tekei ulun sa bapander huang bahasa lela,kecuali amun aye lei mengartikan e balalu jemaat kiuh narime peneguhan. ⁶pulaksanai-pulaksanai,amun kuki hawi napot kayo balalu bapander huang bahasa-bahasa roh,inon untung e napot kayo,kecuali amun kuki bapander napot kayo nihi panyatena,pangarasa,nubuatan,atawa pangajaran?⁷Hampe,banda-banda sa bakoi banyawa,sameh suling atawa kecapi sa nampalua lengan,amun bakoi nampalua beda huang lengan e,kala awe ulun kiuh karasa alat inon sa rahat na tampa lengan,suling atawa kecapi? ⁸atawa,amun trompet nampalua lengan sa bakoi jelas,hie kah sa sagar mempersiap tenga e mat berperang? ⁹Sameh hio lei kayo.amun nihi lela nu,kayo ngantuh paneran-paneran sa bakoi kiuh na pahami,kalawe ulun karasa inon sa na antuh?sameh kayo bapander napot angin.¹⁰Tau,naan kalahio ajoh jenis bahasa ta dunia balalu bakoi isa lei tekei aye sa bakoi ba aheng. ¹¹Tapi,amun kuki bakoi karasa arti bahasa hio,kuki sagar jari ulun asing napot aye sa bapander,nihi ulun sa bapander hio jari ulun asing napot kuki.¹²Sameh hio lei kayo,gene kayo bujur-bujur ba usaha mat karunia-karunia rohani,ba usaha lah mat ba kalabihan pakai nambuan jemaat. ¹³Gene hio,maeh bo ulun sa bapander huang bahasa lela badoa mat aye kiuh mengartikan e. ¹⁴Gene,amun kuki badoa huang bahasa lela,roh ku badoa,tapi pikiran ku bakoi ba wua.¹⁵Jari,inonkah sa harus na ulahku?Kuki sagar lako doa nihi roh ku balalu kuki lei sagar lako doa nihi pikiran ku.kuki sagar menyanyi nihi roh ku balalu kuki lei sagar manyanyi nihi pikiran ku. ¹⁶Amun kayo ekat mengucap syukur nihi roh nu,kalawe nihi ulun,sa naan huang unengan bakoi naan karunia hio,kiuh ngeau,"Amin,"entu antuhan syukur nu hio gene aye bakoi paham inon sa na antuh kayo?¹⁷Biar lei kayo ngantuh syukur nihi maeh,tapi ulun lain bakoi na tambuan. ¹⁸Kuki basyukur napot Allah bahwa kuki bapander huang bahasa-bahasa lela labih tekei kayo kaluhan e. ¹⁹Tapi,huang jemaat,kuki labih maeh bapander dime wusi huang pikiran ku mat kuki lei kiuh ngajar ulun lain,tekei sapuluh ribu wusi huang bahasa lela.²⁰Pulaksanai-pulaksanai,ada jari nakia huang pamikiran nu.jari bo awau-awau huang kajahatan,tapi huang pemikirannu jarilah matueh! ²¹Sameh tatulis huang hukum Taurat,"ulah ulun-ulun sa naan bahasa asing balalu ulah wawa ulun-ulun asing,Kuki sagar bapander napot bangsa iti,tapi here bakoi ngarengei Kuki,firman Tuhan."²²Jari,bahasa-bahasa lela aye hio tanda,bakoi mat gi ulun sa percaya,tapi mat gi ulun sa bakoi percaya,tapi banubuat aye hio tanda,bakoi gi ulun sa bakoi percaya,tapi gi ulun sa percaya. ²³amun kaluhan jemaat ba kumpul hayak huang isa uneng,balalu kaluhan e bapander nihi bahasa-bahasa lela,balalu naan ulun-ulun sa bakoi paham atawa ulun-ulun sa bakoi percaya suluk,bakoi kah here sagar ngantuh bahwa kayo haot rapui?²⁴Tapi,amun kaluhan e banubuat,udi hio naan ulun sa bakoi percaya atawa ulun sa bakoi paham suluk,aye sagar na sadarkan ulah kaluhan e balalu na nilai ulah kaluhan e. ²⁵rahasia huang atei e sagar nyata,aye sagar suntup,balalu menyembah Allah,mangaku bahwa satuu e Allah naan ta helang kayo. "Aturan-aturan huang pertemuaan Jemaat²⁶Jari,panampalus e kalawe,pulaksanai-pulaksanai?katika kayo bakumpul,asing-asing naan mazmur,pengajaran,penyataan,bahasa lela,atawa isa penafsiran.elah bo kaluhan iti na gawi mat nambuan. ²⁷Amun naan sa babahasa lela,elah bo ekat rueh atawa panga ajoh telu ulun.balalu asing-asing nihi baganti bagilir,balalu harus naan ulun lain sa mengartikan e. ²⁸Tapi,amun bakoi naan ulun sa mengartikan e,aye harus suni huang jemaat nihi elah bo aye bapander napot tenga e kakareb balalu napot Allah.²⁹Elah bo ekat rueh atawa telu nabi sa bapander nihi sa lain mempertimbangkan e. ³⁰Tapi, amun pernyataan na ulah gi ulun lain sa maharung ta hio,ulun sa ka isa harus suni.³¹Gene,kayo kaluhan kiuh banubuatisa mangisa,mat kaluhan e kiuh balajar nihi kaluhan e kiuh na kuatkan. ³²Roh-roh here nabi tunduk napot here nabi. ³³Gene,Allah bakoi lah Allah tekei kekacauan,tapi damai sejahtera,sameh nihi huang kaluhan jemaat ulun-ulun kudus.³⁴Wawei tatap harus suni huang jemaat gene here bakoi na ijinkan mat bapander,tapi harus tunduk sameh awe Hukum Taurat lei ngantuh e. ³⁵amun naan isa hal sa kakan na pelajari here,elah bo here nane tekei wane e ta lewu gene aye lah hal sa nampa mangan gi wawei mat bapander huang jemaat. ³⁶Inonkah Firman Allah ba asal tekei kayo?atawa,inonkah ekat napot kayo bo Firman hio na hampe?³⁷Amun naan sa bapikir bahwa aye hio erang kulun nabi atawa ulun sa rohani,elah bo aye ngataru bahwa hal-hal sa na tulis kuki napot kayo aye hio perintah Tuhan. ³⁸Amun naan ulun sa bakoi kataru iti,aye bakoi nakataru.³⁹Jari,pulaksanai-pulaksanai,usaha bo nihi witu-witu mat banubuat,balalu ada nguring ulun bapander huang bahasa-bahasa lela. ⁴⁰Tapi,kaluhan e harus na ulah nihi sopan balalu teratur.

Chapter 15

¹Wayah iti,pulaksanai-pulaksanai,kuki mawara napot kayo Injil,sa na kahampe kuki napot kayo,sa haot na tarime kayo,sa tahuang e kayo mindri nahap. ²ulah Injil hio lei kayo na selamatkan,asala kayo nahap bategei tangar Firman sa haot na wara kuki napot kayo,kecuali kayo harap nihi sia-sia.³Kuki haot nampe napot kayo,panga dahulu e sa panga penting,sa lei natarime ku bahwa Kristus matei mat gi dosa-dosa takam susuk nihi Kitab Suci, ⁴Aye haot na kuburkan,Aye na bangkitkan tangar andrau ka telu susuk nihi Kitab Suci,⁵Balalu Aye haot nyantarang areb E napot Kefas,udi hio napot sa ka dua belas hio. ⁶Udi hio,Aye nyantarang areb E napot labih tekei dime jatuh pulaksanai-pulaksanai kaluhan.Ajoh tekei here masih welum hampe wayah iti,tapi papire e haot matei. ⁷Balalu,Aye nyantarang areb E napot Yakobus,udi hio napot kaluhan rasul.⁸Pangalis e,sameh napot nakia sa lahir mete waktu e,Aye lei nyantarang areb E napot kuki. ⁹Gene,kuki lah sa panga halus ta helang rasul-rasul E balalu bakoi pas na antuh jari rasul gene kuki nampahanang jemaat Allah.¹⁰Tapi,gene anugrah Allah,kuki aye hio kuki wayah iti.Balalu,anugrah E napot kuki bakoi lah sia-sia.Kuki bagawi magin gagah tekei here kaluhan,tapi bakoi e kuki,tapi anugrah Allah sa nampahayak kuki. ¹¹Ulah gene hio,maeh ulah kuki atawa ulah here,sameh hio lah kami ngajar balalu sameh hiolah kayo harap."Kebangkitan nihi Kapateian¹²Amun Kristus na tambuan tekei pampatei,wuah inon papire tekei helang kaon ngeau aye hio bakoi naan kebangkitan tekei pampatei? ¹³Amun bakoi naan kebangkitan tekei pampatei,Kristus lei bakoi piji na tambuan. ¹⁴Balalu,amun Kristus bakoi na tambuan,sia-sia lah pemberitaan kami nihi sia-sia lah lei imanmu.¹⁵Ta labih lagi,kami lei na kahalu jari saksi oso Allah gene kami ngami kesaksian bahwa Allah haot nambuan Kristus,sa bakoi sagar natambuan E,amun mula bujur ulun matei tau na tambuan. ¹⁶Gene,amun ulun matei bakoi na tambuan,Kristus lei bakoi na tambuan. ¹⁷Balalu,amun Kristus bakoi natambuan,sia-sialah iman nu,balalu kayo magun muneng huang dosa-dosanu.¹⁸Sameh hio lei,here sa haot matei huang Kristus lei haot matei. ¹⁹Amun pengharapan takam ta huang Kristus ekat mat welum iti lei,takam aye hio ulun-ulun sa panga kihal tekei kaluhan murunsia.²⁰Tapi wayah iti,Kristus haot na tambuan tekei helang ulun matei,jari wua panga tueh tekei kaluhan ulun percaya sa haot matei. ²¹Gene,sameh nihi pampatei jari nangkah isa kulun,balalu nangkah isa kulun lei na tambuan tekei helang ulun matei jari.²²Gene huang Adam kaluhan e matei,sameh hio lei huang Kristus kaluhan e sagar na samelum. ²³Tapi,tiap-tiap ulun manurut urutan e: Kristus jari sa panga tueh,udi hio here sa aye lah ampun Kristus, ta hawi E waleng,²⁴udi hio hampe pangalis e,aye hio katika Aye manyarah Kerajaan Allah Amah,katika Aye haot nangalis kaluhan pemerintahan,kaluhan kekuasaan,nihi kekuatan. ²⁵Gene,Aye harus memerintah hampe Allah ngandak kaluhan musuh E ta kapit pee E. ²⁶Musuh pangalis sa sagar na tangalis e aye hio pampatei.²⁷Gene,Allah haot ngandak kaluhan hal ta kapit pee E.Tapi,katika na antuh bahwa kaluhan hal haot na andak ta kapit pee E,jelas bo bahwa iti bakoi tamasuk Allah kakareb,sa ngandak kaluhan hal ta kapit Kristus. ²⁸Katika kaluhan hal na andak ta kapit Kristus,udi hio Anak kakareb lei sagar menaklukkan areb e napot Aye,sa menanklukan kaluhan e ta kapit Kristus hampe Allah sagar jari kaluhan e ta huang kaluhan.²⁹Amun sameh hio,inonkah sa sagar na gawi ulah here sa na baptis mat gi ulun matei?amun ulun matei bakoi na tambuan hindra lei,balalu wuah inon ulun-ulun membaptis gi here? ³⁰Balalu,wuah inon kami muneng huang bahaya satiap waktu?³¹Pulaksanai-pulaksanai,satiap andrau kuki nadap pampatei,mat gi ka bangga ku huang kayo,sa ampun kuki huang Yesus Kristus,Tuhan takam. ³²Secara murunsia,inonkah untung kuki palakat nihi satua-satua buasa tangar Efesus?amun ulun matei bakoi na tambuan,"ayu bo takam kuman nihi ngoot gene katuni takam matei."³³Ada bo na akal: "pergaulan sa raat nampa hancur kabiasaan-kabiasaan sa maeh." ³⁴Sadar bo waleng nihi maeh balalu ada ngulah dosa.gene,papire ulun bakoi naan pangataru nihi Allah.Kuki mawara iti mat kayo mangan."Kebangkitan tenga Rohani³⁵Tapi,erang kulun sagar nane,"Kala awe ulun matei tau na tambuan?nihi tenga inonkah here sagar hawi lagi?" ³⁶Ui ulun bungul! inon sa kayo bule bakoi sagar tumbu welum,kecuali aye matei dulu e.³⁷Balalu,inon sa kayo bule bakoi lah tenga tanaman sa sagar tumbu hio,tapi insoi sa bakoi ba upak sameh insoi gandum atawa insoi-insoi lain e. ³⁸Tapi,Allah ngami tenga sameh awe sa na aheng E balalu asing-asing insoi na ami tenga e kakareb. ³⁹Bakoi kaluhan daging aye hio daging sa sameh,tapi ekat isa daging murunsia,balalu lain e daging satua-satua,nihi lain e daging wurung-wurung,nihi lain e daging kenah.⁴⁰Naan lei tenga surgawi nihi tenga duniawi,tapi kemuliaan sa surgawi hio babeda balalu kemuliaan sa duniawi hio babeda lei. ⁴¹Kemuliaan mate andrau babeda,Kemuliaan wulan babeda,kemuliaan bintang-bintang lei babeda gene isa bintang nihi bintang sa lain e huang kemuliaan.⁴²Sameh hio lei nihi kebangkitan ulun matei.Na bule kan huang kebinasaan,na tambuan huang ka bakoi binasaan. ⁴³Na bule huang kehinaan,na tambuan huang kemuliaan.na bule huang ka maleme,na tambuan huang ka mape. ⁴⁴Na bule jari tenga jasmani,na tambuan jari tenga rohani.amun naan tenga jasmani,naan lei tenga rohani.⁴⁵Sameh sa tatulis,"murunsia panga dahulu,Adam,jari jiwa sa welum."Adam sa pangalis e jari roh sa ngami welum. ⁴⁶Tapi sameh hio,sa rohani bakoi lah sa panga dahulu.sa panga dahulu aye hio sa jasmani,udi hio japo lah sa rohani.⁴⁷Murunsia panga dahulu ba asa tekei bumi,aye hio debu tane.Murunsia sa karueh ba asal etkei Surga. ⁴⁸Sameh nihi sa baasal tekei debu tane,sameh hio lei here sa ba asal tekei debu tane.Balalu,sameh nihi sa surgawi,sameh hio lei here sa surgawi. ⁴⁹Sameh awe takam na ciptakan huang rupa murunsia baasal tekei debu tane,takam lei sagar makai rupa murunsia sa surgawi.⁵⁰Kuki mawara iti napot kayo,pulaksanai-pulaksanai,bahwa daging nihi ira bakoi kiuh mawaris Kerajaan Allah.sameh hio lei sa tau binasa,bakoi kiuh mawaris sa kiuh binasa. ⁵¹Rengei bo! Kuki mawara napot kayo isa rahasia,takam bakoi sagar matei kaluhan e,tapi takam sagar na ubah,⁵²Sakatika hio,huang isa kitub mate bo,wayah trompet malengan: gene trompet sagar malengan,balalu ulun matei sagar na tambuan bakoi namput kebinasaan,balalu takam sagar na ubahkan. ⁵³Gene,sa kiuh binasa iti harus makai sa bakoi kiuh binasa.Balalu,sa kiuh matei iti,harus makai sa bakoi kiuh matei.⁵⁴Katika sa tau binasa itit makai sa bakoi tau binasa,nihi sa tau matei iti makai sa bakoi tau matei,maka ganap lah firman sa tatulis:"kapateian haot na telen huang kemenangan." ⁵⁵"Ui pampatei,ta awe kah kemenangan nu?Ui maut,ta awe kah henget nu?⁵⁶Henget maut aye hio dosa,nihi kuasa dosa aye hio Hukum Taurat. ⁵⁷Tapi,takam bersyukur napot Allah sa ngami takam kemenangan nangkah Tuhan takam,Yesus Kristus.⁵⁸Jari,pulaksanai-pulaksanai isa iman sa na kasihi,mindri bo tagap,ada goyang,penu bo tarus huang gawian Tuhan.gene,kayo karasa bahwa ka uyuh nu bakoi sia-sia huang Tuhan.

Chapter 16

¹Wayah iti hal pengumpulan duit mat gi ulun-ulun kudus,ulah bo sameh nihi panutui-panutui sa naami kuki napot jemaat ta Galatia. ²Ta andrau ka isa satiap minggu,asing-asing kayo nanan isa hal balalu nyimoh e sameh nihi sa na kahalu kayo mat ada katika kuki hawi japo na ulah pengumpulan.³Katika kuki hawi,kuki sagar mangutus here,hie lei sa kayo satujui,napahayak namput surat-surat mat nunda pangamiannu gi Yerusalem. ⁴Balalu,amun sa maeh e kuki tulak lei,here sagar tulak hayak kuki."Rencana pangiaan Paulus⁵Tapi,kuki sagar hawi napot kayo udi kuki nangkah Makedonia gene kuki ba aheng mat nangkah Makedonia. ⁶Balalu,tau kuki muneng hayak kayo atawa nangalis waktu salawah wayah marisak mat kayo kiuh ngawat kuki huang kiaan ku,gi awe lei kuki tulak.⁷Gene,kuki bakoi hakun ngini kayo wayah iti ekat sapintas nangkah.kuki ba aheng muneng papire waktu nihi kayo,amun Tuhan nuyu e. ⁸Tapi,kuki sagar muneng ta Efesus hampe andrau Pentakosta, ⁹Gene pintu sa hante mat ngagawi gawian sa penting haot na uka gi kuki hindra bo naan ajoh sa bakoi sameh.¹⁰Wayah iti,amun Timotius hawi,na perhati bo mat aye bakoi nginam takut katika hayak kayo gene aye ngulah ulahan Tuhan,sameh nihi kuki lei. ¹¹Jari,ada naan ulun sa ngini e imme.awat bo aye huang kiaan e nihi damai mat aye kiuh waleng napot kuki.kuki ngandrei aye hayak nihi pulaksanai-pulaksanai ta iti. ¹²Wayah iti,gene pulaksanai takam Apolos,kuki nuyu tuu mat aye nyuwuk kaon nihi pulaksanai-pulaksanai sa lain,tapi aye hindra bo bakoi hakun hawi wayah iti.aye sagar hawi amun naan katika e."Tabe pangalis¹³Ba hati-hati bo,mindri bo tagap huang iman.bagawi bo sameh laki nihi jari lah gagah. ¹⁴Elah bo kaluhan sa na ulah kayo,na ulah huang kasih.¹⁵Kuki ngdasak kayo,pulaksanai-pulaksanai (kayo karasa bahwa kaluhan isi lewu Stefanus aye lah wua-wua panga dahulu ta Akhaya,balalu here haot menghamba areb e gi pelayanan ulun-ulun kudus), ¹⁶mat kayo lei suntup nadap ulun-ulun sameh iti balalu nadap setiap ulun sa bagawihayak nihi ka uyuh e.¹⁷Kuki sanang tuu ulah Stefanus hawi,Fortunatus,balalu Akhaikus gene here haot nyansukup inon sa kurang tekei kayo. ¹⁸Gene,here nampa segar roh ku nihi roh nu.ulah gene hio,na hargai bo ulun-ulun sameh hio.¹⁹Jemaat-jemaat ta Asia nampe tabe mat gi kayo.Akwila nihi Priskila nampe tabe hangat huang Tuhan napot kayo,hayak nihi jemaat ta lewu here. ²⁰kaluhan pulaksanai ta iti ngirim tabe mat gi kayo.antuh tabe isa nihi sa lain nihi siuk kudus.²¹Kuki,Paulus,nulis tabe nihi tangan ku kakareb. ²²Amun naan ulun sa bakoi mengasihi Tuhan,kuta sumpah lah aye.Oh Tuhan,hawi lah! ²³Anugrah Tuhan Yesus ngahayak kayo. ²⁴Kasih ku ngahayak kayo kaluhan huang Yeus Kristus.Amin.

2 Corinthians

Chapter 1

¹Paulus,erang kulun rasul Kristus Yesus ulah aheng Allah nihi Timotius,pulaksanai takam,napot Jemaat Allah sa naan ta Korintus hayak kaluhan ulun kudus sa naan ta kaluhan Akhaya. ²Anugerah mat gi kayo nihi damai sejahtra tekei Allah Bapa takam nihi Tuhan Yesus Kristus."Antuhan Syukur gene penghiburan Allah³Naberkati lah Allah nihi Amah Tuhan takam,Yesus Kristus,Amah sa penu kaahi lelu nihi Allah kaluhan penghiburan, ⁴sa menghibur kami huang kaluhan ka rara kami hampe kami lei kiuh menghibur here sa muneng huang ajoh ka rara nihi penghiburan,sa kami kakareb na hibur ulah Allah.⁵Gene,sameh nihi ka rara-karara Kristus balabih huang kami,sameh hio lei penghiburan kami balabih nangkah Kristus. ⁶amun kami rara,hal hio mat gi penghiburan nihi keselamatan nu.Atawa,amun kami na hibur,hal hio aye lah mat penghiburan nu,sa bagawi huang kasabaran gene karara-karara sa sameh,sa na inam kami lei. ⁷ka harap kami entu kayo hio tagap gene kami karasa bahwa sameh awe kayo ngalap bagian huang karara-karara kami,sameh hio lei kami ngalap bagian huang penghiburan kami.⁸Pulaksanai-pulaksanai,kami bakoi hakun kayo bakoi karasa gene ka rara sa na inam kami ta Asia.Kami nanggung ma weat tuu labih tekei kagagah kami hampe kami putus asa mat tatap welum. ⁹labih pudi,kami naan hukuman matei huang tenga kami kakareb mat kami bakoi yakin nihi tenga kami kakareb,tapi napot Allah sa nambuan ulun matei. ¹⁰Aye haot ngalibas kami tekei pampatei sa maka tatakut hio balalu sagar ngalibas kami lagi.napot Aye kami baharap aye hio Aye sagar menyelamatkan kami lagi.¹¹Kayo lei uma ngawat kami nangkah doa-doanu hampe ajoh sa sagar bersyukur entu aran kami gene kasih karunia sa na ami napot kami nagkah doa-doa ulun ajoh."Perubahan aheng Paulus¹²Ititlah kebangga kami,aye hio kesaksian atei nurani kami aye hio kami welum tangar dunia iti,panga dahulu e nadap kayo,nihi katulusan palus kamurnian tekei Allah,bakoi huang hikmat dunia,tapi huang anugrah Allah. ¹³Gene,kami bakoi manuliskan hal-hal lain napot kayo sa lain sa kiuh na baca nihi na kataru.kuki baharap kayo paham kaluhan e, ¹⁴sameh lei kayo haot mamaham mehe e hal kami,aye hio bahwa kami lah kabangga nu,sameh awe kayo lei aye lah kabangga kami,ta andrau Tuhan Yesus.¹⁵Huang keyakinan iti,kuki ba aheng mat labih dahulu hawi gi uneng nu mat kayo tau kakiuh anugrah mat karueh kali e. ¹⁶kuki hamen ganta kayo huang kiaan ku gi Makedonia,balalu waleng lagi napot kayo udi tekei Makedonia mat kayo tau ngawat kuki huang kiaanku gi Yudea.¹⁷Ulah gene hio,inonkah nihi ka bingung kuki ngarencana kan hal iti?atawa,inonkah sa kuki rencanakan,kuki marencanakan e secara duniawi hampe napot kuki secara hayak naan "oi,oi" balalu "bakoi,bakoi"? ¹⁸sameh nihi Allah aye hio setia,paneran kami napot kayo bakoilah "oi" nihi "bakoi".¹⁹Gene,Anak Allah,Yesus Kristus,sa na hampe tangar helang kaon ulah kami,aye hio ulah aku,Silas,nihi Timotius,bakoilah"oi" nihi "bakoi",tapi "oi" ta huang Aye. ²⁰. gene , kaluahn janji Allah aye hio "oi" ta huang Kristus.hiolah gene e,nangkah Aye,kami ngantuh "Amin" kami mat gi kemuliaan Allah.²¹Balalu,Allah sa meneguhkan kami sasamah nihi kayo ta huang Kristus,balalu sa haot mengurapi takam, ²²nihi ngami Roh E huang atei takam jari jaminan.²³Tapi,kuki nerau Allah jari saksi napot jiwa ku bahwa mat ngaret areb ku gene kayo kuki mete hawi lagi gi Korintus. ²⁴bakoi gene kami nuyu bagawi hayak kayo mat kasanang nu gene huang iman nu,kayo mindri tagap.

Chapter 2

¹Jari,kuki haot namputus gi areb ku kakareb bahwa kuki bakoi sagar hawi lagi napot kayo huang ka susah. ²amun kuki ngulah kayo susah,hie kah sa sagar ngulah kuki sanang,kecuali aye sa haot ulah ku susah hio?³Kuki manulis,sameh awe sa na gawi ku,mat katika kuki hawi,kuki bakoi sagar kahalu kasusah tekei here sa sa harus e ngulah sanang.gene,kuki nginam yakin napot kayo kaluhan bahwa kasanang ku sagar jari kasanang kayo kaluhan. ⁴tekei ajoh e karara nihi kapaitan atei,kuki manulis napot kayo nihi ajoh petak ranu mate,bakoi mat ngulah kayo susah,tapi mat kayo kiuh karasa kasih sa naan tangar kuki,khusus e nadap kayo."mengampuni sa bahala⁵Tapi,amun naan sa ngulah kasusah,aye bakoi ngulah ka susah mat gi kuki,tapi tangar batas-batas tertentu mat kuki bakoi nyanabih-labih kan mat gi kayo kaluhan. ⁶napot ulun sameh hio,sompo an ulah ajoh tekei kayo sukup napot aye. ⁷Gene hio,kayo sa waleng e,magin maeh mengampuni nihi menghibur e mat ulun sa sameh hio bakoi leteng ulah ka susah sa balabihan.⁸Jari,kuki nuyu kayo mat nampa tegas kasih nu napot aye. ⁹Gene,mat iti lei kuki manulis napot kayo,aye hio mat kuki kiuh ngarasa bukti e,inonkah kayo nuu huang kaluhan hal¹⁰erang kulun sa kayo ampuni,kuki mengampuni e lei.gene,inon sa haot kuki ampuni,amun naan sa harus kuki ampuni,kuki ngulah e demi kayo ta hadap Kristus. ¹¹Nihi sameh hio,Iblis bakoi sagar na untungkan tekei takam gene takam karasa aheng-aheng e,"kegelisahan nihi kelegaan Paulus¹²Katika kuki hampe gi Troas mat mambritakan Injil Kristus balalu katika pintu ta uka mat gi kuki huang Tuhan, ¹³mete naan kelegaan napot rohku gene bakoi panalu Titus,pulaksanaiku.Jari,kuki bapamitan napot here balalu tulak gi Makedonia.¹⁴Tapi,syukur napot Allah,sa tarus mimpin kami napot kemenangan ta huang Kristus balalu nyantarang kaharuman pangarasa sagar Aye ta setiap unengan,nangkah kami. ¹⁵Gene,kami aye hio enguh harum Kristus napot Allah ta helang here sa na selamatkan balalu ta helang here sa rahat binasa.¹⁶napot sa isa,kami aye hio enguh pampatei mat matei,balalu napot sa lain,enguh pamelum mat welum.Tapi,hie kah sa sanggup mat hal-hal iti? ¹⁷Gene,kami bakoi sameh ajoh ulun lain,sa matang Firman Allah.sa waleng e,huang Kristus kami bapander ta hadapan Allah nihi ketulusan,sameh awe utusan-utusan Allah.

Chapter 3

¹inonkah kami mulai memuji tenga kami kakareb lagi?atawa sameh papire ulun,inonkah kami memerlukan surat pujian mat gi kayo atawa tekei kayo? ²kayo lah surat kami,sa tatulis huang atei kami,sa na karasa,palus na baca ulah kaluhan ulun. ³kayo nutui bahwa kayo aye hio surat Kristus sa na layani ulah kami,sa na tulis bakoi nihi tinta,tapi nihi Roh Allah sa welum,bakoi ta entu loh=loh watu,tapi ta loh-loh atei murunsia.⁴Keyakinan sameh iti sa naan tangar kami nadap Allah nangkah Kristus. ⁵bakoi baarti kami,nihi tenga kami kakareb,kiuh nganggap isa hal baasal tekei tenga kami kakareb,tapi kakiuh kami baasal tekei Allah, ⁶sa haot ngulah kami kiuh jari pelayan-pelayan Perjanjian Bio,bakoi manurut huruf,tapi tekei Roh.gene,huruf hio nampatei,tapi Roh nyamelum."Kemuliaan hante tekei pelayanan Roh⁷Tapi,amun pelayanan sa nunda napot pampatei,sa nihi huruf-huruf na tulis tangar loh watu hio hawi nihi kemuliaan,hampe-hampe bangsa Israel bakoi tau ngini rai Musa gene kemuliaan hio,padahal waktu hio kemuliaan e haot memudar, ⁸bakoikah pelayanan Roh naan ampun kemuliaan sa bahkan labih hante lagi?⁹Gene,amun pelayanan sa nunda hukuman naan kemuliaan,ta labih lagi pelayanan sa wuah hio penuhuang kemuliaan. ¹⁰Sabujue e,inon sa ari ni na kono mulia,huang hal iti bakoi lagi na muliakan gene kemuliaan sa ba labih hio. ¹¹Gene,amun sa memudar hio hawi nihi kemuliaan,ta labih lagi sa kekal hio huang kemuliaan.¹²Gene naan panga harap sa sameh iti,kami makai kaheei hante, ¹³Balalu bakoi sameh Musa,sa ngandak salubung tangaw rai e mat nakia-nakia Israel bakoi kiuh ngini pangalis tekei inon sa mamudar hio.¹⁴Tapi,pikiran here haot na tampa mape.Hampe andrau iti,huang pembacaan perjanjian lawah,salubung sa samehtatap bakoi na enat gene ekat ta huang Kristus salubung hio kiuh na enat. ¹⁵Bahkan hampe andrau iti,katika kitab Musa na baca,isa ka wua salubung nutup atei here. ¹⁶Tapi,waktu erang kulun ba waleng napot Tuhan,selubung hio sagar na enat.¹⁷Tuhan aye hio Roh nihi ta uneng Roh Tuhan hawi,ta aro naan kemerdekaan. ¹⁸Balalu,takam kaluhan,sa nihi rai bakoi ta selubung mancaramin kan kemuliaan Tuhan,nelang na ubah napot gambar sa sameh tekei kemuliaan napot kemuliaan,sameh Tuhan,sa aye hio Roh hio.

Chapter 4

¹Ulah gene hio,nekei kami kiuh pelayanan iti,kalawe kami narime kaahi Allah,kami bakoi bahalus atei. ²Tapi,kami manolak hal-hal sa nasiok sa nampamangan,bakoi nakia huang kelicikan,atawa mamalsukan Firman Allah,tapi nihi penyantarangan sa wuah,kami nutui tenga kami kakareb napot atei nurani setiap ulun tangar hadap Allah.³Bahkan,amun Injil kami masih ta tutup lei,Injil hio ta tutup mat gi here,sa sagar matei, ⁴sa ta helang e,ilah dunia iti haot nampehe pikiran here sa bakoi harap hampe here bakoi ngini tarang kemuliaan Injil Kristus,sa aye hio gambaran Allah.⁵Gene,kami bakoi mangabar gene tenga kami kakreb,tapi Kristus Yesus jari Tuhan nihi kami kakareb jari pelayan-pelayan nu gene Yesus. ⁶Gene Allah,sa ba Firman,"elah bo tarang ba cahaya tekei kamieng,"haot bacahaya huang atei takam mat ngami tarang panag rasa gene kemuliaan Allah sa naan rai Kristus Yesus.⁷Tapi harta ina ampun kami huang bejana tane liat,mat kalabihan kuasa hio ba asal tekei Allah bakoi tekei tenga kami kakareb. ⁸kami na tindas tekei kaluhan sisi,tapi bakoi hapit.kami bingung,tapi bakoi putus asa. ⁹kami na aniaya,tapi bakoi na tanan.kami na umpe,tapi bakoi na sampatei. ¹⁰kami nunda pampatei Yesus huang tenga kami mat welum Yesus nyata lei huang tenga kami.¹¹Gene kami,sa welum iti,aur na sarah kan napot pampatei gene Yesus mat welum Yesus na santarang lei huang tenga kami sa fana iti. ¹²Sameh hio lei pampatei bagawi ta huang kami,tapi pamelum bagawi ta huang nu.¹³Tapi,nihi naan roh iman sa sameh,susuk sa haot tatulis,"kuki percaya,gene hio kuki bapander,"kami lei harap balalu gene hio,kami lei bapander. ¹⁴Gene,kami karasa bahwa Aye,sa haot nambuan Tuhan Yesus,sagar nambuan kami lei hayak nihi Yesus balalu sagar nunda kami hayak kayo tangar hadapan E. ¹⁵Gene,kaluhan hal iti jari mat kepentingan nu mat anugrah,sa magin menjangkau ulun ajoh,kiuh ajoh labih antuhan syukur gi kemuliaan Allah."welum ulah Iman¹⁶hio lah ngulah e,kamibakoi piji halus atei.biar lei tenga lahiriah kami magin ba kurang keadaan e,tapi murunsia batiniah kami na perbaharui tarus andrau magin andrau. ¹⁷Gene,karara nean sa wayah iti,ngulah gi kami isa kalabihan kekal kemuliaan sa labih tekei kaluhan e. ¹⁸kami bakoi memperhatikan hal-hal sa tena,gene,hal-hal sa tena aye hio sementara tagal hal-hal sa bakoi tena aye hio kekal.

Chapter 5

¹Gene kami karasa bahwa amun kemah,uneng kami muneng ta bumi iti na sanruntun,takam naan isa bangunan tekei Allah,isa ka wua lewu sa na ulah nihi tangan,sa kekal ta surga. ²salawah takam naan huang kemah iti,takam mangomel gene kasungu makai unengan surgawi takam. ³Gene,katika takam makai e,takam bakoi lagi na kahalu mapoloi.⁴Salawah takam muneng huang kemah iti,takam mangomel nihi ma weat gene takam bakoi kakan mapoloi tapi bapakaian mat sa fana hio natelen ulah welum. ⁵wayah iti,Aye sa mempersiapkan takam mat tujuan iti aye hio Allah,sa ngami Roh napot takam jari jaminan.⁶Gene hio,kami sabar tarus nihi menyadari aye hio katika kami naan ta lewu huang tanga iti,kami muneng ta wading Tuhan. ⁷Gene, kami welum ulah iman,bakoi ulah pangini. ⁸tapi,kami sabar nihi magin sanang muneng tangar wading tenga iti balalu muneng hayak Tuhan.⁹Ulah gene hio,kami ba usaha mat kami susk nihi aheng E,kasa kami muneng huang tenga iti atawa tangar wading. ¹⁰Gene,takam kaluhan harus na hadapkan ta hadap kursi pengadilan Kristus mat satiap ulun kiuh narime waleng hal-hal sa na ulah huang tanga e,susuk nihi inon sa haot na gawi e,inon hio maeh atawa raat."Pelayanan pendamaian tekei Allah¹¹Gene kami karasa arti e takut nihi Tuhan,balalu kami ngayakinkan ulun lain.tapi,kami haot nyata napot Allah balalu kuki baharap tena lei napot atei nurani nu. ¹²kami bakoi ba usaha lagi nyanawat areb kami kakareb napot kayo,tapi kami ngami kayo waktu mat bangga nihi kami.nihi sameh hio,kayo sagar naan tuing an mat here sa bangga entu hal-hal lahiriah balalu bakoi entu inon sa naan huang atei.¹³Amun kami bakoi jari areb kami kakareb,hal hio aye lah mat gi Allah.amun kami jari areb kami kakareb hio mat kepentingan nu. ¹⁴Gene kasih Kristus menguasai kami katika kami manyimpul e bahwa amun erang kulun matei mat gi kaluhan,maka here kaluhan hio matei. ¹⁵Balalu,Aye matei mat gi kaluhan mat here sa welum bakoi lagi welum mat gi tenga here kakareb,tapi mat gi Aye,sa haot matei palus buan demi here.¹⁶Gene hio,nekei wayah ina kami bakoi ngataru erang kulun lei manurut keadaan lahiriah e.biar lei kami piji ngataru Kristus secara lahiriah,tapi wayah iti kami bakoi lagi manilai E sameh hio. ¹⁷Jari,hie sa naan ta huang Kristus,aye aye hio ciptaan bio.hal-hal sa lawah haot nangkah,inni bo,hal-hal sa bio haot hawi.¹⁸Kaluhan hal iti aye hio tekei Allah,sa memperdamaikan takam nihi areb E nangkah Kristus balalu ngami takam pelayanan perdamaian hio, ¹⁹aye hio huang Kristus Allah mendamaikan dunia nihi areb E kakareb,nihi bakoi ngareken kahala-kahala here balalu haot mempercayakan kabar pendamaian napot takam.²⁰Jari,kami aye hio duta-duta Kristus.Allah nutui panerauan E nangkah kami.kami bapander napot kayo demi Kristus,ami bo tenga nu na perdamaikan nihi Allah. ²¹Aye sa bakoi ngataru dosa haot na ulah E jari dosa gene takam mat takam na san wuah Allah ta huang Aye.

Chapter 6

¹Balalu,bagawi sasameh nihi Aye,kami lei nuyu kayo mat bakoi narime anugrah Allah nihi sia-sia. ²Gene,Aye ba Firman: "tangar waktu Kuki berkenan,Kuki ngarengei kayo,balalu tangar andrau keselamatan,Kuki ngawat kayo." ³kami bakoi ngami santukan napot hie lei mat pelayanan kami bakoi na karaat,⁴Tapi huang kaluhan cara kami nutui areb kami kakareb jari pelayan-pelayan Allah,nihi penu ketabahan huang kaluhan ka rara,kesesakan,kasusah, ⁵ompakan,pemenjaraan,karusuhan,ka uyuh,bakoi mandre,kaluan, ⁶Nihi penu kemurnian,pangarasa,kasabaran,kemurahan,Roh Kudus,kasih sa tulus, ⁷Paneran sa wuah,kuasa Allah,sanjata sa wuah tangar tangan kawan nihi kawi,⁸kemuliaan nihi kehinaan,sapa an nihi pujian,na anggap jari penipu-penipu padahal kami wuah. ⁹kami sameh bakoi na kataru,tapi terkenal;sameh sa kakan matei,tapi inni bo,kami welum;sameh ulun sa na tampahanang,tapi bakoi matei; ¹⁰Sameh sa berduka cita, tapi basuka cita tarus,kami susah,tapi ngulah ulun lain tatau,bakoi naan inon-inon,tapi naan kaluhan hal.¹¹kami haot nguka wawa kami napot kayo,ui ulun Korintus,atei kami ta uka hante. ¹²kayo bakoi na batasi ulah kami,tapi kayo na batasi ulah atei kayo kakareb. ¹³Wayah iti,mat nyamaleng sa sameh kuki bapander sameh napot anak-anakku-uka bo wanawang atei nu hante-hante."Pasangan sa bakoi saimbang¹⁴ada jari pasangan sa bakoi saimbang nihi ulun-ulun sa bakoi percaya.gene,ka sameh inonkah sa naan tangar helang sa wuah nihi karaat?atawa,kasameh inonkah sa naan helang tarang nihi mieng? ¹⁵kesepakatan inonkah sa na naan tangar Kristus nihi Belial?atawa,bagian inonkah sa naan antara ulun percaya nihi ulun sa bakoi percaya? ¹⁶Balalu,kesepakatan inonkah sa naan tangar Bait Allah nihi berhala-berhala?gene,takam aye hio Bait Allah sa welum,sameh Firman Allah,"Kuki sagar muneng ta huang here nihi takia ta helang here,balalu Kuki sagar jari Allah here,nihi here sagar jari umatKu."¹⁷"Gene hio,balua bo kayo tekei penah-penah here,balalu ba pisah bo,"eau Tuhan."Balalu,ada bo negei inon sa najis,balalu Kuki sagar narime kayo." ¹⁸"Balalu,Kuki sagar jari Ambah napot kayo,balalu kayo sagar jari anak-anakKu laki nihi anak-anakKu wawei,"sameh hio lah Firman Tuhan,sa Maha Kuasa.

Chapter 7

¹Gene takam naan janji-janji iti,ui sa terkasih,ayu lah takam ngabarasih tenga takam tekei kaluhan karaat tenga nihi roh nelang manyampurnakan kekudusan huang takut nihi Allah.Kasanang Paulus²Ami lah uneng gi kami ta ateinu.kami bakoi bahala napot hie lei,bakoi nyanrusak hie lei,balalu bakoi ngalap untung tekei hie lei. ³kuki bakoi ngantuh iti mat nampahala kayo,gene sa mete e,kuki haot ngantuh napot kayo bahwa kayo naan huang atei kami,mat matei hayak nihi welum hayak. ⁴Keyakinan ku hante entu kayo,kabanggan ku hante napot kayo,kuki na tampenu nihi kasanang,kuki balabih nihi ka suka huang kaluhan kasusah kami.⁵Bahkan,katika kami hampe ta Makedonia,tenga kami bakoi kiuh baranai,tapi ta aniaya tekei kaluhan pampang,aye hio kalakat tekei wading nihi kanakut tekei huang. ⁶tapi,Allah,sa ngahibur ulun sa putus asa,ngahibur kami nihi ka hawian Titus. ⁷bakoi ekat nihi kawian e bo,tapi lei gene penghiburan sa ngulah e terhibur ta huang kayo,sameh sa na kesah e napot kami gene kasongo nu,ka susah nu,semangatnu mat gi kuki hampe kuki magin ba sanang.⁸Jari,biar pun kuki haot ngulah kayo mahanang atei gene surat ku hio,kuki bakoi manyasal,amun lei kuki piji manyasal e,hio gene kuki nginni bahwa surat hio nampahanang atei nu biar lei ekat tawelek. ⁹wayah iti kuki basanang,bakoi gene kayo mahanang atei,tapi gene kayo mahanang atei gi pertobatan,gene kayo mahanang atei susuk nihi aheng Allah hampe kayo bakoi na rugikan huang hal inon lei ulah kami. ¹⁰Gene,hanang atei sa susuk nihi aheng Allah ngahasil pertobatan sa bakoi kana sasal nihi mimpin napot keselamatan.Tapi kahanang atei duniawi ngahasil pampatei.¹¹Gene,perhatikan bo kalawe ka ngajoh kahanang atei sa susuk nihi aheng Allah hio ngagawi napot kayo sa tatuu sa hante,bukti bahwa kayo bakoi bahala,kasangit,katakut,kasongo,semangat nihi pembalasan.Ta huang kaluhan hal,kayo haot nga bukti bahwa kayo bakoi bahala huang hal iti. ¹²Jari,biar lei kuki manulis surat napot kayo,hal hio bakoi mat kepentingan ulun sa ngulah hala balalu bakoi lei mat kepentingan ulun sa na tampa hala,tapi mat kayo tatuu napot kami na santarang napot kayo tangar hadap Allah.¹³Hiolah gene e,kami ta hibur.Tangar helang penghiburan kami hio,kami magin basanang lagi entu kasanang Titus gene roh e haot na segarkan ulah kaon kaluhan. ¹⁴Gene,amunkuki piji nga bangga-banggakan kayo napot Titus,kuki bakoi na pamangan.tapi,sameh kami ngeau kaluhan hal napot kayo huang sa wuah,sameh hio lei kabanggan kami ta hadap Titus ta bukti bujur.¹⁵Balalu,kasih sayang e nadap kayo batambah hante,apa bila aye ngingat kataatan nu kaluhan e,kala awe kayo nyambut kahawian e nihi takut balalu saketek. ¹⁶Kuki basanang gene huang kaluhan hal kuki naan keyakinan ta huang kayo.

Chapter 8

¹Wayah iti,pulaksanai-pulaksanai,kami kakan kayo karasa anugrah Allah sa haot na ami napot jemaat-jemaat ta Makedonia, ²bahwa huang ajoh e ujian ka rara,ka labihan kasuka nihi ka hante e kasusah here haot bakalabih huang katatau atei here.³Kuki basaksi bahwa here ngami susuk nihi kamampu here,bahkan labih tekei kemampuan e entu kerelaan here kakareb. ⁴Here lako tuu napot kami mat anugerah mat umma ngalap bagian huang pelayanan ulun-ulun kudus. ⁵Balalu,itilah sa naulah here,bakoi sameh sa na harap kami,ka isa-isa,here ngami tekei here kakareb napot Allah,udi hio napot kami ulah aheng Allah.⁶Jari,kami nggasak Titus,sameh awe aye haot mamulai e,sameh hio lei aye sagar nyanyari gawian anugrah iti ta helang kaon. ⁷Tapi,sameh nihi kayo ba kalabihan huang kaluhan hal,huang iman,paneran,pangarasa,kaluhan usaha,balalu huang kasih nu nadap kami,aheng e kayo lei balabihan huang anugrah iti.⁸kuki bakoi ngantuh hal iti jari perintah,tapi mat menguji nangkah katuu an ulun lain gene ka iklasan kasih nu. ⁹Gene,kayo karasa anugrah Tuhan takam Yesus Kristus,bahwa biar pun Aye tatau,Aye rela jari susah demi kayo mat nangkah ka susah E,kayo jari tatau.¹⁰Balalu,huang hal iti kuki ngami pendapatku,hal iti aye hio mat ka untungan nu,sa nekei taun ari,kayo bakoi ekat ngulah e,tapi lei ba aheng mat ngulah e. ¹¹Jari,wayah iti,sanyari bo lei gawian hio mat sepadan nihi kerelaan nu mat nyanyari inon sa naan tangar kayo. ¹²Gene,amun naan kasiapan ngami,pangamian hio na tarime,berdasarkan inon sa naan ampun erang kulun,balalu bakoi berdasarkan inon sa bakoi naan ampun aye.¹³Hal iti bakoi mat nampa nean ulun lain balalu ngabeban gi kayo,tapi mat naan keseimbangan. ¹⁴elah bo kalabihan nu wayah iti nyansukup kakurangan here mat kalabihan here udi hio nyansukup kakurangan kayo.nihi sameh hio naan keseimbangan. ¹⁵sameh sa tatulis huang kitab suci,"ulun sa ngumpul ajoh,bakoi balabihan balalu ulun sa ngumpul doho,bakoi kakurangan."Pangutusan Titus¹⁶Tapi,sukur napot Allah sa nagndak atei Titus babujur sa sameh nihi sa ta kuki napot kayo. ¹⁷Gene,aye bakoi ekat narime anjuran kami,tapi nihi sabujur-bujur e sa hante,aye hawi napot kayo nihi aheng e kakareb.¹⁸Hayak Titus,kami mangutus pulaksanai sa na puji-puji ta helang kaluhan jemaat huang hal pemberitaan Injil. ¹⁹Bakoi ekat hio lei,aye lei na tutui ulah jemaat-jemaat mat tulak hayak kami huang pelayanan anugerah iti,sa na ulah kami mat nunda kemuliaan napot Tuhan nihi mat nutui kerelaan kami.²⁰kami ba hati-hati tuu mat bakoi naan ulun sa mawarah kami huang hal huang pangamian hante sa na atur kami iti. ²¹kami bausaha ngulah inon sa wuah,bakoi ekat huang pangini Tuhan,tapi lei huang pangini murunsia.²²Balalu,hayak here,kami mangutus pulaksanai kami sa haot gaha na uji kami balalu tabukti rajin huang ajoh hal,labih lagi wayah iti aye magin rajin gene aye naan keyakinan sa hante napot kayo. ²³wayah iti gene Titus,aye aye hio pasangan palus hengau gawi ku sa sagar ba manfaat napot kayo.balalu gene pulaksanai-pulaksanai takam sa lain,here utusan jemaat-jemaat,isa kemuliaan napot Kristus. ²⁴Jari,tutui bo napot here,ta hadap jemaat-jemaat,bukti kasih nu nihi kebanggan kami entu kayo.

Chapter 9

¹Napot kuki,aye hio balabihan mat nulis napot kayo gene pelayanan napot ulun-ulun kudus iti. ²Gene,kuki karasa kerelaan nu,sa kuki bangga-banggakan gene kayo napot ulun-ulun Makedonia,aye hio bahwa Akhaya haot siap nekei taun ari ni nihi semangat nu lah sa haot menggerakan sabagian hante tekei here.³Tapi,kuki mengutus pulaksanai-pulaksanai iti mat kebanggan kami gene kayo bakoi jari sia-sia huang hal iti.nihi sameh hio,kayo siap sadia sameh sa haot na eau ku. ⁴Gene,amun papire ulun Make donia hawi hayak-hayak nihi kuki balalu here kahalu kayo mete siap,kami (bakoi perlu kami ngantuh kayo)sagar na tampa mangan gene keyakinan iti. ⁵Gene hio,kuki bapikir perlu mat ngadasak pulaksanai-pulaksanai iti tulak dahulu napot kayo palus mempersiapkan pangamian sa haot na janji kayo samete e.Nihi sameh hio,pangamian hio siap mat jari pangamian.⁶kuki mawara hal iti:hie sa ngamule dohot sagar masi dohot lei,balalu ulun sa ngamule ajoh sagar masi ajoh lei. ⁷satiap ulun harus ngami sameh sa haot na putus e huang atei e,bakoi nihi hanang atei atawa tangar kapit paksaan gene Allah kaahi ulun sa ngami nihi kasanang.⁸Balalu,Allah kiuh ngalimpa kaluhan anugrah napot kayo mat kayo naan tarus menarus kaluhan kasukupan huang kaluhan hal balalu bakalabihan huang satiap gawian sa maeh. ⁹Sameh sa tatulis:"aye haot ngabagi-bagikan,Aye haot ngami napot ulun susah,sa wuah E tatap mat gi kalalawah e."¹⁰Wayah iti,Aye sa nyadia umang napot penabur nihi roti jari panguta,sagar nyadia nihi malipat gandakan umang nu mat na bule nihi sagar nampa ajoh hasil-hasil wuah nu. ¹¹Kayo sagar na ka tatau huang kaluhan hal entu kaluhan kemurahan atei nu,sa nangkah kami nambuan antuhan syukur napot Allah.¹²Gene,awat an pelayanan iti bakoi ekat nyansukup keperluan-keperluan ulun-ulun kudus,tapi lei nyanabih antuhan syukur napot Allah nangkah ajoh ulun. ¹³Nangkah bukti pelayanan iti,here sagar memuliakan Allah gene ketaatan nu napot pengakuannu sagar Injil Kristus,balalu mat kaluhan kamurahan atei nu huang babagi napot here nihi kaluhan ulun. ¹⁴Balalu,huang doa-doa here mat gi kayo,here kasongo kayo gene kasih karunia Allah sa balabih entu kayo. ¹⁵Syukur napot Allah entu pangamian E sa bakoi kiuh ngantuh!

Chapter 10

¹Kuki,Paulus,tenga ku kakareb ngalako napot kayo nihi maleme nihi kemurahan Kristus--kuki,sa bakoi ehei katika bahadapan rai nihi kayo,tapi ehei katika lawit tekei kayo! ²Kuki ngalako napot kayo mat katika kuki hawi,kuki bakoi perlu jari ehei nihi keyakinan sa nihi aye kuki ngahitung mat ehei nawan papire ulun sa nanguh kami welum secara daging.³Mula,kami magun welum huang kedagingan,tapi kami bakoi bajuang secara daging. ⁴Gene,senjata-senjata peperangan kami bakoi tekei daging,tapi tekei kekuatan ilahi mat kehancuran benteng-benteng.⁵Kami nyanruntun pemikiran-pemikiran nihi setiap hal entu sa na tambuan ulah ka sakah murunsia mat manantang pangataru sagar Allah.kami nawan kaluhan pikiran nihi menaklukkan e napot Kristus, ⁶Balalu kami siap nukum kaluhan ka bakoi taatan katika ketaatan nu na sempurnakan.⁷Inni bo napot inon sa naan tangar hadap kayo.amun naan ulun sa ngaharap areb e aye hio ampun Kristus,elah bo aye mamikir waleng hal iti,aye hio sameh awe aye hio lah ampun Kristus,kami lei sameh hio. ⁸Bahkan,amun lei kuki bangat balabihan membanggakan otoritas,sa naami Allah napot kami mat nambuan kayo nihi bakoi mat nampalenuh kayo,kuki bakoi sagar mangan.⁹Kuki bakoi kakan kaininan sameh kuki sagar nyantakut kayo nihi surat-surat ku. ¹⁰Gene,here ngeau,"surat-surat e mula tegas nihi mehet,tapi secara ka hawian tenga,aye maleme nihi paneran e bakoi baarti."¹¹Elah bo ulun sameh hio mamikir kan hal iti,aye hio inon sa na antuh kami nihi surat katika kami bakoi hayak kayo. ¹²Gene,kami bakoi ehei mat mengelompokan atawa membandingkan tenga kami nihi papire ulun sa memuji-muji areb e kakareb.tapi,katika here ngukur tenga e kakareb nihi tennga e kakareb balalu membandingkan tenga e kakareb nihi tenga e kakareb,here hio bakoi kiuh mamaham e.¹³Sagar tapi,kami bakoi sagar babangga entu hal-hal sa nangkah tekei batasan kami,tapi manurut batasan tekei ketetapan sa haot na bagi Allah napot kami,aye hio batasan mat kiuh manjangkau hampe napot kayo lei. ¹⁴Gene,kami bakoi nang kah batasan kami,sameh kami bakoi menjangkau hampe napot kayo.Kami lah sa panga dahulu e hampe napot kayo nihi Injil Kristus.¹⁵Kami lei bakoi berbangga nangkah tekei batasan kami nihi berbangga entu kauyuh kasusah ulun lain,tapi nihi pengharapan aye hio sameh awe iman nu welum,daerah gawian kami tangar helang kayo sagar magin na perluas lagi, ¹⁶mat kami kiuh mangabar Injil napot daerah-daerah ta wading kayo,balalu bakoi babangga entu inon sa haot na sanyari ta wilayah gawian ulun lain.¹⁷"Hie sa kakan babangga,elah e aye babangga ta huang Tuhan." ¹⁸Gene,bakoi ulun sa memuji areb e kakareb sa terbukti tahan uji,tapi ulun sa na puji Tuhan.

Chapter 11

¹Kuki baharap kayo sabar napot kuki huang dohot ka bungulan ku,balalu kayo mula sabar napot kuki. ²Gene,kuki nginam bahiri napot kayo nihi ka bahirian ilahi gene kuki haot menunangkan kayo nihi isa wane,aye hio mempersembahkan kayo jari perawan suci napot Kristus.³Tapi,kuki takut,ada-ada,sameh nihi nipe sa nihi kelicikan e ngakal Hawa,sameh hio lei pikiran nu sagar na santawang tekei katulusan nihi kemurnian pengabdian huang Kristus. ⁴Gene,kayo sabar bo katika erang kulun hawi balalu mawara gene Yesus sa lain,sa ba beda nihi sa na wara kami,atawa katika kayo narime roh sa babeda,sa mete piji na tarime kayo,atawa injil lain sa mete piji na tarime kayo.⁵manurut kuki,kuki bakoi lah kurang tekei here rasul luar biasa hio. ⁶biar pun kuki bakoi paseh huang hal paneran,tapi bakoi sameh hio huang hal pengarasa,gene nihi ajoh cara,kami haot nutui e napot kayo huang kaluhan hal.⁷Atawa,inonkah kuki ngulah dosa katika nampa imme areb ku kakareb mat kayo kiuh na tampamai gene kuki membritakan Injil Allah napot kayo nihi cuma-cuma? ⁸Kuki merampok jemaat-jemaat lain nihi narime upa tekei here mat melayani kayo. ⁹Balalu,katika kuki hayak kayo palus susah,kuki bakoi ngabebani erang kulun lei gene pulaksanai-pulaksanai sa hawi tekei Makedonia nampenu kebutuhan ku.Balalu,huang kaluhan hal,kuki ngajaga areb ku kakareb mat bakoi jari beban napot kayo nihi kuki sagar tarus ngulah e.¹⁰Sameh awe sa wuah nekei Kristus ta huang ku,kebanggan ku iti bakoi sagar na halangi ta wilayah-wilayah Akhaya. ¹¹Wuah inon?inonkah gene kuki bakoi nga sayang kayo ? Allah sa karasa e!¹²Tapi,kuki sagar tarus ngulah inon sa na ulah kuki hampe kuki kiuh netek kesempatan tekei here sa ngakan kesempatan mat na kahalu sameh nihi kami huang hal-hal sa na bangga here. ¹³Gene,ulun-ulun sameh hio aye lah rasul-rasul palsu,panggawi-panggawi sa sulas,sa menyamar jari rasul-rasul Kristus.¹⁴Hal hio bakoi nyangkemah gene iblis lei menyamar jari malaikat tarang. ¹⁵Gene hio,bakoi lah nyangkemah amun here pelayan e lei menyamar sameh here pelayan sa wuah,sa pangalis e here hio sagar sameh nihi gawiaan e kakareb."ka rara Paulus napot Kristus¹⁶Hindra lagi,kuki mawara ada naan isa lei sa ngono kuki ti bungul.amun lei sameh hio,tarime bo kuki jari ulun sa bungul mat kuki lei kiuh babangga dohot. ¹⁷inon sa na antuh kuki huang hal keyakinan sagar kebanggan iti,kuki bakoi ngantuh e sameh aheng Tuhan,tapi sameh huang kabungulan. ¹⁸ajoh ulun sa babangga secara daging.jari,kuki lei sagar babangga.¹⁹Gene,kayo sameh hio bijaksana hampe nihi sanang atei kayo basabar nadap ulun bungul! ²⁰kayo basabar,amun naan ulun sa memperhamba kayo,nelen kayo,ngalap kauntungan entu kayo,nampamau tenga e kakareb,atawa nampar rai nu. ²¹Nihi mangan tuu kuki harus ngeau bahwa kami bangat maleme mat gi hal hio!tapi,inon lei sa ulun lain heei mat babangga,--kuki bapander sameh ulun bungul--kuki lei heei.²²inonkah here ulun Ibrani?kuki lei.inonkah here ulun Israel?kuki lei.inonkah here keturunan Abraham?kuki lei. ²³inonkah here melayani Kristus?kuki labih-labih lagi--kuki ba pander-pander sameh ulun rapui.ka uyuyh ku magin ajoh,magin gaha huang penjara,ompakan-ompakan sa bakoi ta reken,nihi magin gaha muneng huang bahaya pampatei.²⁴Tekei ulun-ulun Yahudi,kangajoh dime kali kuki haot narime epat pulu kurang isa cambukan. ²⁵telu kali kuki na ompak nihi uei,hindra kali na pedak nihi watu,telu kali kuki tangar kapal kayem,erang malem nihi erang andrau kuki na taping ombak ta laut. ²⁶gaha kali huang jalanan kuki,kuki ta ancam bahaya tekei hungei,tekei here parampok,pihak ulun-ulun Yahudi,nihi ulun-ulun bakoi Yahudi.kuki na ancam bahaya tangar kota,ta padang haket,ta laut,balalu lei bahaya tekei pulaksanai-pulaksanai palsu.²⁷kuki haot ba uyuh nihi bagawi maweat,tatap ta mele,kaluan nihi kalalah,gaha bakoi naan panguta,huang karisak,nihi mapoloi. ²⁸Balalu,sa lain nekei hal-hal iti,naan lei masalah andrau-andrau sa jari tanggung jawab kuki mat pemeliharaan entu kaluhan jemaat. ²⁹hie sa maleme,balalu kuki bakoi maleme?hie sa lawu,balalu kuki bakoi mahanang atei?³⁰Amun kuki harus babangga,kuki babangga entu hal-hal sa nyantarang kamalemeean ku. ³¹Allah nihi Amah Tuhan Yesus,sa harus na tawat kalalawah e,karasa bahwa kuki bakoi namposo.³²Ta Damaskus,gubernur ta kapit Raja Aretas mengawasi kota Damaskus mat nyaput kuki. ³³Tapi,kuki na tampinau huang isa karanjang tekei isa jendela ta tembok,hampe kuki lepah tekei tangan e.

Chapter 12

¹Kuki harus berbangga biar lei hio bakoi nampa untung.kuki sagar nampalus pangini-pangini nihi panyantarang-payantarang tekei Tuhan. ²kuki karasa erang kulun huang Kristus,sa epat belas taun nangkah haot na tuna gi surga tingkat telu--kasa tangar huang tenga e,kuki koi karasa;atawa ta wading tanga e,kuki lei bakoi karasa,Allah sa karasa.³Balalu,kuki karasa ka awe ulun iti--kasa ta huang atawa ta wading tenga e,kuki koi karasa,Tuahn bo sa karasa-- ⁴aye na enat gi Firdaus balalu ngarengei paneran-paneran sa bakoi ta antuh,sa bakoi iyuh na antuh ulah murunsia. ⁵mat gi ulun iti kuki sagar babangga,tapi mat gi tenga ku kakareb,kuki bakoi sagar babangga kecuali entu kamalemean-kamalemean ku.⁶Tapi,amun kuki kakan babangga,kuki bakoi sagar jari bungul gene kuki sagar mawara sa wuah e.Tapi,kuki ngaret e mat bakoi naan ulun ngini kuki labih tekei inon sa na inni here atawa sa narengei here gene kuki. ⁷mat ngajaga mat kuki bakoi bangat babangga entu panyantena-panyantena sa luar biasa hio,balalu isa runrui na ami huang lunak ku,aye hio utusan iblis mat nyasusah kuki mat kuki bakoi nampa entu areb ku.⁸Gene hal iti,kuki lako napot Tuhan sakangajoh telu kali mat hal iti nanan kuki. ⁹tapi,Aye ngeau napot kuki,"anugrah Kuki sukup napot kayo gene kuasaKu na sempurnakan huang ka malemeean."gene hio,kuki magin sanang babangga entu kamalemeanku mat kuasa Kristus muneng huang kuki. ¹⁰hiolah gene e,kuki nginam sanang huang kamelemean,huang kahanang,huang kasusah,huang penganiayaan,balalu huang kahadin nihi Kristus.gene katika kuki maleme,balalu kuki mape."Kasih Kristus mat gi Jemaat ta Korintus¹¹Kuki ahot jari bungul gene kayo mamaksa kuki mat iti,padahal sa harus e kuki na puji ulah nu.Gene,kuki bakoi kurang inon-inon na banding kan here rasul sa luar biasa hio,biar lei kuki bakoi naan inon-inon e. ¹²Tanda-tanda sa membuktikan erang kulun Rasul haot na tampa inni ta helang kaon huang kaluhan katabahan,huang tanda-tanda,mukjizat-mukjizat,nihi keajaiban-keajaiban. ¹³Gene,hunag hal inonkah kayo na tampime tekei jemaat-jemaat lain,kecuali bahwa kuki bakoi jari beban napot kayo?lako maaf bo lah ka bakoi adilan ku iti!¹⁴Wayah iti,kuki siap ganta kayo mat katelu kali e balalu kuki sagar jari beban napot kayo gene kuki bakoi nupui inon sa naan tangar kayo,tapi kayo e.gene nakia-nakia bakoi wajib ngumpul harta mat gi ulun matueh e,tapi ulun matueh napot anak-anak e. ¹⁵Balalu,kuki sagar nihi sanang atei mengorbankan ampun kuki nihi tenga ku mat gi kayo.amun kuki labih ngasayang kayo,inonkah kayo sagar kurang ngasayang kuki?¹⁶Tapi,biar lei kuki bakoi beban napot kayo,kayo ngantuh kuki licik balalu ngajarat kayo nihi aheng ngakal. ¹⁷Inonkah kuki ngalap ka untungan tekei kayo nangkah ulun-ulun sa na utus kuki napot kayo? ¹⁸Kuki ngadasak Titus mat tulak balalu mengutus pulaksanai kami mat tulak hayak aye.inonkah Titus ngalap kauntungan tekei kayo?inonkah kami bakoi takia huang roh sa sameh nihi takia huang tapak-tapak sa sameh?¹⁹Balalu,inonkah kayo lawah mamikir bahwa kami mambela areb kami nadap kayo?kami bapander tangar hadap Allah huang Kristus,tapi hal-hal iti,ui sa na sayang,aye lah mat nambuan kayo.²⁰Gene,kuki takut,amun-amun katika kuki hawi,kuki sagar nalu kayo bakoi sameh sa na aheng kuki,balalu kayo bakoi sagar nalu kuki sameh sa na aheng kayo.ada-ada naan hual,bahiri atei,kasangit,kepentingan kakareb,fitnah,pamaneran-pamaneran,kesombongan,nihi kekacauan.²¹Kuki gaer katika kuki hawi lagi,Allah ku sagar nampime kuki tangar hadap kayo nihi kuki sagar ba susah atei entu ajoh ulun sa dahulu haot badosa samete e balalu tatap bakoi ba tobat nekei kenajisan,percabulan,nihi hawa nafsu sa haot na ulah here.

Chapter 13

¹Itit aye hio ka telu kali e kuki nyuwuk kayo.harus naan keterangan nekei rueh atawa telu saksi,balalu isa perkara na antuh sah. ²Samete e,kuki haot nampa ingat here sa badosa nihi kaluhan lain e.wayah iti,biar e kuki bakoi naan hayak kaon,kuki nampa ingat here sameh sa na ulah kuki huang ganta an ku sa karueh,aye hio amun kuki hawi lagi,kuki bakoi sagar ngasayang here,³Gene kayo nuntut bukti hal Kristus,sa na paner tangar huang kuki balalu sa bakoi maleme nadap kayo,tapi ba kuasa ta huang kayo. ⁴sa bujur e,Kristus na salib huang kalemean,tapi Aye welum ulah kuasa Allah.Gene,kami lei maleme ta huang Aye,tapi kami sagar welum hayak-hayak nihi Aye gene kuasa Allah napot kayo.⁵Uji bo areb nu kakareb mat ngini,inonkah kayo tatap ta huang iman nu.periksa lah areb nu kakareb! atawa,inonkah kayo bakoi ngataru areb nu kakareb bahwa Kristus Yesus naan ta huang kayo,kecuali amun kayo gagal ta huang ujian. ⁶kuki baharap kayo sagar karasa bahwa kami bakoilah ulun sa bakoi tahan uji.⁷Tapi,kami lako doa napot Allah mat kayo bakoi ngulah kahala ,bakoi mat kami na tena tahan uji,tapi mat kayo ngulah inon sa wuah,biar lei na tena e kami haot gagal ujian. ⁸kami bakoi kiuh ngulah hal-hal sa bertentangan nihi sa wuah,tapi ekat napot sa wuah.⁹kami sanang katika kami kaleme kayo jari kuat.Doa kami aye hio mat kayo jari sempurna. ¹⁰Hio lah ngulah e,kuki manulis hal-hal iti katika kuki lawit tekei kayo mat katika kuki hawi,kuki bakoi perlu makai nihi mehet,kuasa sa na ami Tuhan napot kuki mat nambuan kayo,nihi bakoi mat pakai nyaruntun kayo.¹¹Pangalis e,pulaksanai-pulaksanai,bersuka cita bo.bausaha bo jari sempurna,hibur lah isa nihi sa lain,isa atei isa pikir lah,balalu welum huang damai.balalu,Allah asal kasih nihi damai sejahtera sagar ngahayak kayo. ¹²ami lah tabe isa nihi sa lain nihi siuk kudus.¹³Kaluhan ulun-ulun kudus ngirim tabe napot kayo.(13-14)Anugerah Tuhan Yesus Kristus,nihi kasih Allah nihi persekutuan tekei Roh Kudus ngahayak kaon kaluhan.

Galatians

Chapter 1

¹Teke Paulus, sa jari rasul bakoi ulah marasia atawa melalui marasia, melainkan melalu Kristus Yesus nihi Allah Bapa sa mampabangkit Aye teke helang ulun matei.²juga, teke kaluhan puloknai semiman sa sasama nihi kuki, pakai jemaat-jemaat ta galatia.³Anugrah nihi damai sejahahtra bagi kayo Allah Bapa taka nihi Tuhan Yesus Kristus,⁴sa haot ngami tenga-Aye gi dosa-dosa taka de manyalamatkan taka teke zaman sa raat wayahti sesuai nihi kehendaki Allah nihi Ambah taka.⁵Gi Ayelah kemuliaan de salawah-lawah'e. Amen. (Ekat Naan Isa Injil)⁶Kuki kawauh, betapa hinang'e kayo naan Aye, sa nerau kayo melalu anugrah Kristus, nihi berbalik gi injil sa lain.⁷Padahal, bakoi naan injil sa lain. Tapi, naan papire ulun sa haot pakaur kayo nihi kakan madik Injil Kristus.⁸Bahkan,amun kami atawa erangkulun malaikat teke surga ngami gi kayo injil sa bertentangan nihi inon sa haot kami pander gi kayo, terkutuklah aye!⁹Sameh sa haot kami pander samete aye dan wayahti kuki pander lagi, amun naan ulun sa mara gi kayo, injil sa bertentangan nihi inon sa haot kayo terima, biarlah aye terkutuk.¹⁰Inonkah wayahti kuki rahat nupui persetujuan marasia atawa persetujuan Allah? Atawa, Inonkah kuki masih mencoba mamparami marasia, kuki lainlah hamba Kristen. (Pembelaan Paulus atas Kerasulan'e)¹¹Puloknai-puloknai, kuki kakan kayo karasa bahwa Injil sa haot kuki ami lainlah Injil ulahan marasia.¹²Kuki bakoi menerima aye teke marasia, atawa kuki mempelajari'e teke marasia, tapi kuki menerima'e melalui penyataan teke Kristus Yesus.¹³Ulah, Kayo haot ngarengei tentang cara welum ki sa lawah teke agama Yahudi, kuki nganiaya jemaat Allah nihi jahat dan berusaha de ngapahancur'e.¹⁴Kuki tamam berkembang huang hal agama Yahudi, lawit labih berkembang debandingkan nihi ulun-ulun sebaya de helang bangsa ki. Kuki tamam rajin huang memilihara adat istiadat datu moyang ki.¹⁵Tapi, waktu Allah, sa haot mamisahkan kuki teke huang untung ine ki nihi haot nerau kuki melalui anugrah-Aye, berkenan¹⁶menyatakan Anak-Aye huang kuki supaya kuki ta'u ngami Aye de helang ulun-ulun bakoi Yahudi, kuki bakoi hinang lako nasehat gi erangkulun lei.¹⁷Kuki lei bakoi tulak gi kota Yerusalem de panalu nihi ire sa haot ngajari rasul samete kuki, melainkan kuki hinang tulak gi daerah Arab nihi sampudi lagi gi kota Damaskus.¹⁸ Telu taun udihio, kuki tulak gi Yerusalem de berkenan nihi Kefas Dan muneng sasama aye salawa aye dime galas andrau.¹⁹Tapi, kuki bakoi ngindi isa pun teke rasul-rasul main, kecuali Yakobus, puloknai Tuhan.²⁰Kuki meyakinkan kayo ta hadapan Allah bahwa inon sa kuki tulis gi kayo iti main dusta.²¹Udi hio, kuki tulak gi daerah Siria nihi Kilikia.²²Kuki mete kataru secara pribadi ulah jemaat-jemaat Huang Kristus sa naan ta daerah Yudea.²³Ire ekat gaha ngarengei, "Aye, as dahulu menganiaya taka, wayahti mara iman sa dahulu aye piji nyoba ngahancurkan."²⁴Ire memuliakan Allah ulah kuki.GalatiaPasal 1(Tabe teke Paulus)

Chapter 2

¹(Pengakuan Para Rasul atas Paulus) Ampat balas tahun udi hio, kuki waleug gi kota Yerusalem nihi Barnabas dan nunda Titus nihi kuki.²Kuki tulak gene suatu pernyataan dan untuk menjelaskan gi ire tentang Injil sakuki beritakan di antara ulun-ulun bakoi Yahudi. Namun, kuki melakukan e ta huang pertemuan pribadi, aye hio nihi ire sa berpengaruh untuk memastikan bahwa inon sa na gawi dan sa haot ki gawi bakoi sia-sia.³Bahkan, Titus, sa nihi ki, bakoi harus de sunat biarpun aye adalah ulun Yunani.⁴Hal ina terjadi karena naan puloknai-puloknai sa palsu. Sa benyem-benyem suluk dan menyusup untuk memata-matai kebebasan sa taka miliki ta huang Yesus Kristus supaya taka na tuna waleng gi perbudakan.⁵Akan tetapi, kami bakoi kakan tunduk gi ire sesaat pun supaya kebenaran Injil tatap muneng ta huang kayo.⁶Namun, teke ulun-ulun sa berpengaruh hio, sa kedudukan e bakoi lah bagi ki ulah Allah bakoi membeda-bedakan, ire bakoi menambahkan inon-inon bagi kuki.⁷Sebalik e, ire ngini bahwa gi kuki haot na percaya Injil untuk ulun-ulun sa bakoi ba sunat, sama nihi Petrus sa na percayakan Injil untuk ulun-ulun sa ba sunat.⁸Sebab, aye sa haot bagawi mintah kuki untuk menjadi rasul bagi ulun-ulun sa bakoi Yahudi.⁹Setelah Yakobus, Petrus, dan Yohanes sa de pandang sebagai saka guru, bagi jemaat menyadari Anugerah sa na ami gi kuki ire ngami tangan persekutuan gi Barnabas dan gi kuki supaya taka tulak gi ulun-ulun bakoi Yahudi, sedang ire tulak gi ulun-ulun ba sunat.¹⁰Ire hanya lako kami untuk ngingat gi ulun-ulun susah, isa hal sa kuki sendiri sangat bersemangat untuk melakukan e. (Paulus Menunjukkan Kesalehan Petrus)¹¹Akan tetapi, katika Kefas hawi gi kota Antiokhia, kuki terang-terangan menentang e jelas sakali ire ba hala.¹²Karena sa mete hio ulun-ulun tertentu teke kalangan Yakobus hawi, Kefas haot ta biasa kuman nihi ulun-ulun sa bakoi Yahudi. Namun, katika ire hawi, aye mulai undur dan mamisahkan diri karena akut gi kumpulan ulun sa basunat.¹³Ulun-ulun Yahudi sa lain umba-umba bertindak munafik sa sama e, bahkan Barnabas gin ta seret ulah kemunafikan ire.¹⁴Katika kuki ngini bahwa ire bertindak bakoi sejalan nihi kebenaran Injil, maka kuki nganteh gi Kefas, ta muka kaluhan ulun, amun kayo ulun Yahudi sama ulun sa bakoi Yahudi melum sama ulun sa bakoi Yahudi, klawe mungkin kayo maksa ulun sa bakoi Yahudi untuk welum sameh nihin ulun Yahudi?¹⁵Takam aye lah ulun-ulun sa na lahir sebagai bagsa Yahudi dan bakoi ulun-ulun sa badosa teke bangsa bakoi Yahudi.¹⁶Namun, taka karasa bahwa bakoi erang ka ulun pun na benarkan karena melakukan hukum Taurat, melainkan nangkah iman ta huang Yesus Kristus, bahkan taka jua haot na percaya gi Yesus Kristus supaya taka na benarkan ulah iman ta huang Kristus, bakoi gene melakukan hukum Taurat. Sebab, bakoi ka ulun pun na benarkan gene melakukan Hukum Taurat.¹⁷Akan tetapi, sementara taka ba usaha untuk na benarkan ta huang Kristus, taka kaba diri taka Pendosa, inonkah berarti Kristus ayelah pelayan dosa? tentu lei bakoi!¹⁸Jaka kuki ngabangun waleng inon sa haot kuki tumang, kuki membuktikan bahwa kuki aye lah erang kaulun pelanggar hukum.¹⁹Sebab, nangkah hukum taurat, kuki haot matei bagi hukum taurat supaya kuki haot welum gi Allah.²⁰Kuki haot na Salibkan nihi Kristus, bakoi lagi kuki sa welum, melainkan Kristus sa welum huang kuki. Welum sa saat ina na sa melum ta huang tenga aye lah welum ulah Iman ta huang Anak Allah, sa mengasihi kuki dan sa haot ngami tenga e gi kuki.²¹Kuki bakoi ngabatal kan Anugerah Allah karena jaka kebenaran hawi melalui hukum taurat, sia-sialah pampatei Kristus!Galatia 2

Chapter 3

¹Hai kayo, ulun-ulun Galatia sa buntat! Hie sa haot memesona kayo? Bakoi kah ta hadapan mate ko Yesus Kristus de indi de salibkan ta hadapan umum?²Isa hal sa kakan kuki tane nihi kayo, inon kayo narima Roh gana umba HukumTaurat, atau ngarengei nihi iman?³Kalah hio bingung kah kayo? Kayo haot mulai nihi Roh, inon kayo saat ti kakan ma akhiri e nihi daging?⁴Sia-sia bo kayo mandarita penderitaan sa kalah hio ajoh e -- jaka bujur hio kasia-siaan?⁵Jari, inon Aye mengaruniakan Roh ge kayo dan ngagawi mukjizatta antara kayo gana kayo manjalankan Hukum Taurat, atau kayo ngarengey nihi iman?⁶Sama kalah Abraham sa percaya nihi Allah sengga hal hio de kana perhitungkan ge aye sebagai sa sabujur e.⁷Gana hio, ketahuilah gana ulun-ulun sa baimanlah sa de aantuh anak Abraham.⁸Kitab Suci, sa haot karasa sa mete e bahwa Allah tau ngabujur ulun-ulun bakoi Yahudi gana iman, haot dahulu mara Injil nihi Abraham lahui bapander," Kaluhan bangsa akan deberkati nangkah kayo."⁹Jari, ire sa baiman tau de berkati sahayak Abraham, ulun sa perecaya hio.¹⁰Kaluhan ulun sa bagantung nihi gawiyan Hukum Taurat naan tangar leba kutuk, gana naan tatulis: "Takutuklah satiap ulun sa bakoi tunduk nihi inon sagala sa tatulis huang kitab Hukum Taurat dan ngalah e."¹¹Jari, jeles bo iti koi naan ulun pun sa de kanabujur ta hadapan Allah gana Hukum Taurat, gana "Ulun bujur tatap welum huang iman".¹²Akan tetapi, Hukum Taurat bakoi dedasarkan nahi iman. sabalik e, "ulun sa ngulah Hukum Taurat tau welum gana aye".¹³Kristus newuh taka neke kutuk Hukum Taurat nihi jari kutuk bagi taka, gana naan tatulis, "Takutuklah ulun sa gantung tangar kayu salib!"¹⁴Ingkeng naan huang Yesus Kristus, barkat Abraham iyuh hampe nihi ulun bakoi Yahudi sahinga nihi iman taka talu narima Roh sa haot dejanjikan hio. ( Janji Allah dan Hukum Taurat )¹⁵Puloknai, kuki kakan ngami contoh neke welum sa andrau-andrau: Kalau parjanjian haot desahkan, walaupun nihi kontrak antarmarasia, bakoi naan ulun sa iyuh ngabatalkan nihi nambah inon pun huamng perjanjian hio.¹⁶Saat iti, tentang perjanjian sa de kanahampe Allah nihi Abraham dan nihi katurunan e. "...nihi katurunan-kuturunan e," sa nutui nihi ajoh katurunan. "...dan nihi katurunan ko." baarti nganutui nihi isa ulun, aye hio Kristus.¹⁷Maksut ki, Hukum Taurat sa galampong 430 taun sa haot e bakoi tau de batalkan perjanjian sa haot de sahkan oleh Allah. Jari, perjanjian hio bakoi tau de batalkan.¹⁸Apabila warisan de dasarkan nihi Hukum Taurat,maka warisan hio bakoi lagi de dasarkan nihi perjanjian. Akan tatapi, Allah ngami anugerah e nihi Abraham nangkah lakun perjanjian.¹⁹Jari, wah inon naan Hukum Taurat? Hukum Taurat de ami gana palangaran-palangaran, hampe katurunan hio hawikalawe sa harus e ta perjanjian hio de ulah. Hukum Taurat hio de kana ulah nangkah malaikat nihi parantara.²⁰Namun, parantara bakoi de mawakili isa ulun, padahal Allah hio isa. ( Tujuan Hukum Tuarat )²¹Amun kalah hio, inonkah Hukum Taurat balawanan nihi perjanjian Allah? Tentu bo bakoi! Gana, jaka Hukum Taurat deami de tau ngami welum, kabujuran yo ba asal neke Hukum Taurat.²²Akan tatapi, Kitab Suci haot memenjarakan sagala sesuatu dan kaluhan ulun ta leba dosa supaya perjanjian nihi iman huang Kristus Yesus tau de ami gi ire sa percaya.²³Samete iman hawi, taka de sandra ta leba Hukum Taurat, de tahan sabagai sandraan hampe iman sa kakan hawi de nyatakan.²⁴Gana nihi hio, Hukum Taurat adalah pangawas bagi taka hampeKristus de taka iyuh de kana bujur nihi iman.²⁵Sekarang, iman hio haot hawi. taka bokoi lagi mamerlu Hukum Taurat sebagai pangawas taka.²⁶Huang Yesus Kristus, kaon kaluhan ne anak-anakAllah nangkah iman.²⁷Kaon kaluhan sa debaptis huang Kristus haot makai Kristus.²⁸Bakoi naan lagi ulun Yahudi atau ulun Yunani, budak atau ulun merdeka, laki atau wawei gana kayo kaluhan isa huwang Yesus Kristus.²⁹Jaka kayo hio ampun Kristus, kayo hio katurunan-katurunan Abraham dan ahli-ahli waris sasuai nihi perjanjian.Pasal 3( Ulun Percaya De kanabujur Nangkah Iman )

Chapter 4

¹Maksud kuki, salawah ahli waris hio masih halus, aye bakoi naan beda nihi walah hio, biarpun aye ampun kaluhan sanaan.²Aye naan tahapit kuasa pengawas dan pengurus leublai hampe waktu sadewara ulah ambahe.³Udihio taka, waktu taka masih halus, taka jari walah ulah roh-roh dunia ti.⁴Akan tetapi, taandrau penggenapan hawi, Allah nunyu anak-E, sa lahir neke erangkulun wawei sa tahapit Hukum Taurat,⁵denewuh ire sanaan tahapit Hukum Taurat supaya taka tau narima pengakanan ngalut anak-anak-E.⁶

⁷Jari, kayo bakoi walah lagi, tapi anak. Jaka kayo ayelah anak, Allah ngajari kayo ahli waris nangkah Kristus.( Ada Jari walah Lagi ulah Roh-Roh Dunia )⁸Hindra'e, waktu kayo bakoi kataru Allah, kayo ayelah walah neke hal-hal sapada dasare bakoi Allah.⁹Namun, saat iti, kayo haot taru Allah atau lebih tepat'e haot nataru ulah Allah, kalawe mungkin kayo berbalik lagi ge roh-roh dunia saleme dan bakoi bagunai? inonkah kayo kakan jari walah lagi?¹⁰Kayo ngajalan perayaan atas andrau-andrau, ulan-ulan, musim-musim, dan taun-taun!¹¹ Kuki takut katika sadeulah ki ge kayo hio sia-sia.¹²Kuki lako ge kayo, puloknai, jarilah ngalut kuki gana kuki ari kalah kaon sa bakoi bakasal lawan kuki.¹³Kayo karasa neke asale kuki ngabar Injil ge kayo gana kahang tenga sa de inamki.¹⁴Walaupun leon tengaki merupakan ujian ge kayo, kayo bakoi ngahina atawa nulak kuki. Malahan, kayo nyambut kuki kalah nyambut malekat Allah, ngalut de Yesus Krisus bo!¹⁵Kalawe berkat sasalama iti inam ko? sebab, kuki tau bersaksi tentang kayohurapo, inon mungkin, biar desungkit mate ko dan ngami ge kukipun kayo rela.¹⁶Inonkah kuki waktu iti jari musuh kayo gana nutui sabujure ge kayo?¹⁷Ulun-ulun hio b ausaha ngelo kayo, sabakoi bamaksud maeh. Pangakan ire kakan nyiok kayo pangono ire dekayo ngelo ire lagi.¹⁸Karna tujuan'e maeh taka basamangat ngagawi'e, bakoi ekat waktu kuki hayak kayo.¹⁹Kaon sa anak kuki, demi kaon, kuki rela hindra lagi ngaret hanange nganak hampe Kristus denyatakan huang kayo.²⁰Kuki maharap, kuki tau hayak kayo tanggar saat iti dengubah nada suara ki gana kuki haot galis akal nihi kayo. (Hagar dan Sara sebagai Contoh)²¹Antuh ge kuki, haw kayo sa kakan welum tahapit Hukum Taurat, inon kayo bakoi ngarengei Hukum Taurat?²²Gana naan tatulis, Abraham naan rueh anak'e laki; anak saisa lahir neke wawei walah,dan saisa lagi neke wawei merdeka.²³Tapi, anak neke wawei walah hio nurut lunek, sedangkan anak sa neke wawei merdeka nganak nangkah perjanjian.²⁴Kisah iti sebagai lambang gana wawei rueh hio melamb angkan rueh perjanjian. Isa perjanjian neke gunung sinai dan nganak anak-anak perbudakan, Ayelah Hagar.²⁵Saat iti, Hagar melambangkan Gunung Sinai ngar tane Arab, sama ngalut Yerusalem saat iti gana aye welum huang walah hayak lawan anak-anak'e.²⁶Akan tetapi, Yerusalem sa taentu ayelah ayelah wawei sa merdeka, dan aye hio ine taka.²⁷Gana naan detulis,"Barami-rami bo, he wawei sa manul, sa bakoi nganak. Berseru dan bakasoraklah, bagi kaon sa bakoi piji nginam mahanang sabalolos nganak. Sebab, lebih ajoh anak neke wawei sakarepe neke wawei sanaan wane," Yesaya 54:1²⁸Puloknai, kayo ayelah nakia sanajanji ngalut Ishak.²⁹Tawaktu hio, anak sa lahir manurut lunek dekana sia-sia anak sa lahir manurut Roh, ngalut sa terjadi waktu iti.³⁰Gana, inon sa deantuh ulah Kitab Suci? "Usir bo wawei walah hio ingkeng anak uwa'e ulah ire anak walah wawei hio bakoi jari ahli waris sama lawan anak wawei merdeka."³¹Gana hio, puloknai, taka lain neke anak walah wawei, tapi neke wawei merdeka.Pasal 4

Chapter 5

¹Demi kemerdekaan, Kristus haot mambebaskan taka. Ulah hio mindrilah kuat nihi ada lagi kakan de bebani nihi kuk perwalah.²rengeilah! Kuki, Paulus mara gi kayo bahwa amun kayo narima sunat, Kristus bakoi naan guna'e gi kayo.³Isa lagi, kuki mara gi setiap ulun sa narima sunat bahwa aye wajib menaati kaluhan Hukum Taurat.⁴Amun kayo berusaha pakai debenarkan nihi ngajalan Hukum Taurat, welum kayo haot depisahkan teke Kristus nihi kayo haot nanan anugrah.⁵Teke Roh, nihi iman, taka ngandrei-ngandrei pengharapan sagar kebenaran.⁶Ulah, huang Yesus Kristus, basunat atawa bakoi bakoi basunat bakoi naan arti'e. Ekat iman sa bagawi teke kasih sa naan arti'e.⁷Kayo haot manempat nihi maeh. Hie sa ngahalangi kayo teke menaati kebenaran?⁸Tundaan hio bakoi teke Aye sa haot nerau kayo.⁹"Dohot sagi haot ngulah kaluhan adonan mengembang."¹⁰Kuki memiliki keyakinan tahadap kayo huang Tuhan bahwa kayo bakoi sagar narima pemikiran sa lain. Tapi, hie bo sa ngancam kayo sagar nanggung hukuman'e.¹¹Jari puloknai-puloknai, amun kuki masih mara sunat, uwahinon kuki masih deaniaya? Amun demikian, waktu sandungan tahadap salib haot desingkirkan.¹²Kuki baharap ire sa mahasut kayo hio sagar mengebiri tenga'e kakarep.¹³Puloknai-puloknai, kayo haot deterau pakai ngajari ire. Sagar tapi, ada pergunakan kemerdekaan kayo hio sebagai kesempatan de welum huang daging, melainkan layakanlah erangkulun tahadap sa lain nihi kasih.¹⁴Ulah, kaluhan Hukum Taurat haot degenapi huang isa Firman iti, "Kasihilah sasama kayo marasia sameh tenga kayo kakarep."¹⁵Amun kayo saling bakakikit nihi nelen, maeh-maehlah agar kayo ada saling membinasakan. (Kanangakan Roh Balawanan nihi Nafsu Kedagingan)¹⁶Jari, kuki mara, welumlah huang Roh, maka kayo bakoi sagar ngulah hal-hal sa de kanangakan ulah nafsu lunak.¹⁷Kanangakan nafsu lunek nihi kanangkan Roh, dan kenangkan Roh balawanan nihi kenangakan nafsu lunek, ulah karueh'e saling balawanan, supaya kayo bakoi ngulah hal-hal sa kayo kakan.¹⁸Tapi, amun kayo de pimpin ulah Roh, kayo bakoi naan ta leba Hukum Taurat.¹⁹Gawian teke nafsu lunek haot jelas, ayehio dosa seksual, kecemaran, hawa nafsu,²⁰penyembahan patung, kuasa gelap, karikang, perbantahan, iri atei, kasangit sa bakoi dekendali, kepentingan tenga kakarep, perselisihan, perpecahan,²¹kawoyu, mabuk-mabukan, pesta pora, nihi sejenis'e. Kuki pakingat kayo wayahti, sameh sa haot kuki mara samete'e, hie sa ngulah hal-hal hio bakoi sagar mewaris Kerajaan Allah.²²Tapi, buah Roh ayehio kasih, sukacita, damai sejahtra, kesabaran, keramahan, kemaehan, kesetiaan,²³kelemahlembutan, nihi penguasaan diri. Bakoi naan hukum sa ngalawan hal-hal iti.²⁴Ire sa ngajari ampun Yesus Kristus haot menyalibkan nafsu lunek nihi segala nafsu dan kanakaan aye.²⁵Amun taka welum ulah Roh, maehlah taka berjalan sesuai nihi Roh.²⁶Ada'lah taka jari cakah, saling menghasut, atawa saling iri atei.Pasal 5(Kristus Haot Memerdekakan Ulun Percaya)

Chapter 6

¹Oi Pulaknai-pulaknai, amun naan ulun kadapatan ngawi palanggaran, kayo sa rohani harus nyampudi ulun hio sameh nihi roh samaleme. Bajaga-jaga lei supaya kayo kakarep ada uma tagoda.²Saling bakakawat leh huang nanggung beban, supaya kayo taat hukum Kristus.³Amun naan ulun sa nganggap tenga, e penting, pada hal bakoi kaliho, aye nipu tenga e, kakarep.⁴Ayu lei tiap ulun nguji kalakuan, e kakarep. Udi hio aye, tau bangga ngini keadaan aye kakarep nilai bakoi ngabanding hange nihi ulun lain.⁵Sabab tiap ulun harus nanggung beban, e kakarep. (Tataplei ngulah Hal sa Madi)⁶Hiye sa kahalu pangajaran tehe Firman Allah haruslah aye ngabagi e kaluhan hal sa maeh hio nihi ulun sa ngajar e.⁷Ada tatipu, Allah bakoi tau depermain kan, gene ulun kakan manuai inun sa aye tabur.⁸Ulun sa nabur nihi napsu kedagingan e, akan tetapi ulun sa nabur teke roh sagar manuai welum sa kekal teke roh.⁹Ada taka jari uyuh ngulah maeh, amun musim, e hawi, taka sagar manuai asalkan taka bakoi manyarah.¹⁰Sabab hio, amun taka halu kesempatan, ayu lei taka ngulah maeh nihi ulun khusus e gi kaluarga huang iman. (Paulus Mangakhiri Surat e)¹¹Inilah batapa hante, hurup-hurup sa kuki tulis gi kayu nihi tangan ki kakarep.¹²Tre ire sa kakan mamamerkan kabaikan teke hal-hal sa lahiriah sagar mamaksa kayu de sunat ire ngalah hal hio supaya bakoi de aniaya demi Salib Kristus.¹³Ire sa de sunat pun bakoi taat Hukum Taurat, tapi ire kakan kayu de sunat agar ire tau mamegah tenga atas sunat kayu.¹⁴Samoga kuki bakoi piji mamegahkan tenga, luendi huang Salib Tuhan taka, Yesus Kristus nangkah Salib e, dunia haut desalib kan ge kuki, dan kuki ge dunia.¹⁵Desunat nihi bakoi desunat inun leh arti e, sa penting adalah ngajari ciptaan bio.¹⁶Bagi kuluhan ulun sa ngajalankan aturan isi, biar bo damai sejahtera nihi rahmat minau atas ire nihi atas israel milik Allah.¹⁷Akhir e, ada naan ulun sa napersulit kuki gene kuki nuha tanda-tanda Yesus huang tenga lei.¹⁸Pulaknai-pulaknai, kira e Anugerah Tuhan Yesus Kristus naan sasama nihi roh kayu. Amin.Pasal 6(Saling Kakewat)

Ephesians

Chapter 1

¹Neke Paulus, rasul Yesus Kristus ulah pangakan Allah. Ge ulun -ulun ta Efesus, ulun-ulun baiman huang Yesus Kristus.²Anugerah dan damai sejahtera ge kayo neke Allah, Amah taka, dan Tuhan Yesus Kristus.( Berkat-Berkat Rohani huang Kristus )³Detango Allah dan Ambah neke Tuhan taka Kristus Yesus, sahaot ngabarkat taka huang Kristus nihi setiap berkat rohani ta surgawi.⁴Ulah, Aye midi taka huang Kristus sa mete awal dunia supaya taka jari kudus dan bakoi cacat tahadapan Aye. Huang kasih,⁵Aye menetapkan taka neke tukue jari anak angkat nangkah Kristus Yesus sasuai pangakan Aye.⁶Aye ngulah hio de kepujian kemuliaan anugerah-E, sahaot dekaruniakan-E nihi cuma-cuma ge taka huang Anak-E sa terkasih.⁷Huang Aye, taka halu panewuh nangkah ira-E, Aye ngampun taka hambau pelanggaran-pelanggaran taka sasuai lawan kasugihan anugerah-E,⁸sa nasarah Allah ge taka huang kaluhan hikmat dan pengertian.⁹Aye mara ge taka rahasia kahandak-E sasuai lawan pangono sa maeh sa haot Aye rencanakan huang Kristus,¹⁰Sakakan dekanajalan ketika waktu kapenue hampe de pahayak kaluhan sanaan huang Kristus, sa naan ta surga dan sa naan ta bumi.¹¹Huang Kristus, taka haot jari bagian neke warisan sahaot ditetapkan neke asal sesuai lawan rencana Aye, sangulah kaluhan sa naan huang kaputusan pangono Aye.¹²Supaya taka sapangatuku nondok harapan ta Kristus de jari puji-pujian ge kemuliaan Aye.¹³Huang Aye, kayo haot ngarengein firman kebenaran, aye hio Injil keselamatanko, dan percaya ge Aye, dimateraikan nihi Roh Kudus sa dijanjikan.¹⁴Roh Barasih adalah jaminan hambau warisan taka, hampe panewuh terjadi hambau ire sajari hak ampun Allah kakarep bagi pujian kemuliaan-E.( Doa Paulus )¹⁵Ulah gana hio, kuki ngarengei tentang iman kayo huang Tuhan Yesus dan kasih ko ge kaluhan ulun kudus,¹⁶kuki bakoi ulep-ulep ngantuh sukur ge kayo waktu kuki ngingat kayo huang doa-doa ki.¹⁷Kuki badoa agar Allah neke Tuhan taka, Kristus Yesus, amah neke kemuliaan, ngami kayo roh hikmat dan pernyataan huang pangarasa Aye.¹⁸kuki badoa supaya mate ateiko tarawa de kayo ta'u mengerti pengharapan sa takandung huang panerau-E, kasugih satakandung huang warisan samulia bagi ulun-ulun kudus.¹⁹Dan kakuatan sahante sabakoi taukur bagi taka sapercaya, kalahawepun sa detutui huang kahante kakuatan-E.²⁰Kahante kekuatan-E iti Aye nutui waktu Aye pakambai Kristus neke antara ulun matei dan paharung Aye tatuhi kawan-E ta uneng surgawi,²¹sa lawit labih entu neke kaluhan aturan, kekuasaan, kekuatan, pemerintahan, dan lebih entu neke kaluhan aran sa naan, bakoi ekat naan tamasa iti, tapi tawaktu sa kakan de hadap.²²Aye ngulah segala sesuatu sa takapit pe'e-E dan Aye ngami tenga-E de jari kepala atas segala sesuatu bagi jemaat,²³sa adalah tenga-E, ta awe kepenuhan-E nampenu kaluhane dan sagalanya.EFESUSPasal 1( Tabe Neke Paulus )

Chapter 2

¹Dahulu, kayo matei huang pelanggaran-pelanggaran dan dosa-dosa ko,²sa awe kayo ta waktu hio takia umba lalan dunia, umba panguasa kerajaan udara, roh sa saat iti bagawi diantara hadi nakia sa bakoi taat.³Diantara ire, taka kaluhane hurap a welum huang nafsu lunek taka, demamuaskan pangakan lunek dan pangono taka. Taka sabujure anak-anak sadurhaka, sama ngalut marasia sa lain.⁴Tapi, Allah, sa sugih nihi belas kasih dan gana kasih-E sahante hio mengasihi taka,⁵bahkan waktu taka matei huang pelanggaran taka, Aye nyamelum taka sasama nihi Kristus ulah anugerahkayo haot diselamatkan,⁶dan Aye pakamai taka lawan Aye dan paharung taka sama lawan Aye ta uneng surgawi huang Yesus Kristus,⁷supaya ta waktu sa kakan hawi, Aye ta'u nutui kasugih anugerah-E sa bakoi ta ukur huang kamaeh-E ge taka huang Yesus Kristus.⁸Gana, oleh anugerah kayo de kanasalamat nangkah iman dan iti bakoi neke kayo kakarep, tapi neke kariunia Allah,⁹hio lain hasil gawian kayo, supaya bakoi naan erangkulun sa sombonge.¹⁰Taka iti ulahan Allah, sa deciptakan huang Yesus Kristus pakai ngulah gawian sa maeh sa dekasiap oleh Allah sametee supaya taka ta'u welum huang Aye.( Panahayak huang Kristus )¹¹Gana hio, ingatlah kayo lahir hurap ngalut ulun kafir, sa deantuh "ulun bakoi basunat", sa delakukan tangar tenga pakai tangan marasia.¹²Ingatlah waktu hio kayo welum tanpa Kristus, tapisah neke kewargaan Israel dan ulun-ulun asing bagi ikatan pejanjian sa dejanji, bakoi naan harapan dan bakoi naan Allah ta huang dunia ti.¹³Kude, wayah iti huang Yesus Kristus, kayo hurap ho lawit lahui de tunda jari rite ulah ira Kristus.¹⁴Sebab, Aye kakarep adalah damai sejahtera taka sa haot ngulah karueh pihak jari isa dan sa haot ngahan cur pipik permusuhan sa mamisahkan,¹⁵nihi ngahapus permusuhan huang lunek-E, yaitu Hukum Taurat sa baisi parintah-parintah dan ketetapan-ketetapan sehin gga ta huang tenga-E Aye ngulah ¹⁶karuehe jari erangkulun marasia sa bio, lahui terjadilah perdamaian, de ngadamai ire rueh huang Allah huang isa tenga nangkah salib, sehingga depakatei permusuhan.¹⁷Aye hawi de mara damai sejahtera ge kayo sa lawit dan damai sejahtera ge ire sa rite. 18¹⁸ Sebab, nangkah Aye, taka rueh ta'u suluk ge Ambah huang isa Roh.¹⁹Jari, kayo bakoi lagi ulun-ulun asing dan pandatang, tapi kayo sesama warga nihi ulun-ulun Barasih dan anggota keluarga Allah,²⁰sa deulah ta hambau ire rasul dan ire nabi, nihi Yesus Kristus kakarepe ngalut watu penjurunya.²¹Huang Kristus, kaluha bangunan rahat panaisa hayak dan bertumbuh jari Bait Suci huang Tuhan.²²Huang Aye, kayo rahat de ulah sasama jari uneng muneng Allah huang Roh.Pasal 2( Dekanaselamat ulah Anugerah )

Chapter 3

¹De alasan iti lah, kuki, Paulus, de hukum gana Yesus Kristus demi kaon, ulun-ulun kafir.²Kayo pasti haot ngarengey tahuang tugas panatalayanan anugerah Allah sa de ami ge kuki de gi kayo,³bahwa nihi panyataan, rahasia hio de wara nihi ge kuki sama sa haot ki tulis sacara singkat samete e.⁴Saat ngabaca ti, kayo iyuh mamahami pengertian ki mengeni rahasia Kristus,⁵sa bakoi de wara nihi ulun neke generasi lain, tatapi sa wayah ti de sarah nihi ire rasul dan ire nabi-E sa kudus ulah Roh kudus.⁶Rahasia hio naan nangkah e nangkah Injil ulun-ulun kafir jari sasama ahli waris, sasama hengau e teke isa tenga, dan sama-sama nugo bagian neke injil ta huang Yesus Kristus.⁷kuki jari pelayan Injil cucuk nihi karunia neke anugerah Allah, sa de ami ge kuki manurut gawiyan kuasa-E.⁸Gekuki, sa paling hina ta antara kaluhan ulun Kudus, anugerah iti de ami de nampe kabar giulun kafir kasugihan Kristus sa bakoi terselami,⁹dan nunda tarawa gi kaluhan ulun tentang rahasia sa tersembunyi salama ba abad-abad huang Allah, sa ngcipta sagala sasuatu.¹⁰Nihi kaalah hio, nangkah jemaat, bamacam hikmat Allah iti de wara nihi ire pamarintah dan panguasa ta uneng surgawi.¹¹Iti cucuk nihi rancana tuhan sa de wara huang Yesus Kristus, Tuhan taka,¹²Sa tahuang Aye, taka kahalu kakaleh dan lalan suluk gi Allah nihi percaya gana kasetiaan Kristus.¹³Gana hio, kuki lako nihi de ada putus asa ngindi penderitaan sa kuki nginak demi kayo penderitaan iti aye lah kamuliaan. ( Doa Paulus gi Jemaat Efesus )¹⁴Gana alasan iti, kuki suntup ta hadap Ambah.¹⁵Teke aye lah, satiap babuhan ta surga dan ta bumi narima aran e.¹⁶Kuki ba doa de sasuai nihi kanatau kamulian-E, Aye bakenan ngaruniakan ge kayo kagagah ta huang batin ko, nihi kuasa nangkah Roh-E,¹⁷

¹⁸dan agar kayo sahayak kaluhan ulun kudus iyuh mamahami kalah awe lebar, dan ambau, dan entu, dan lalem e kasih Kristus.¹⁹Nihi hio ley, kayo tau karasa kasih Kristus sa melampaui pangarasa sahinga kayo de penu ingkeng kaluhan kapenuan Allah.²⁰Bagi Aye, sa sangup ngulah lawit labih malimpah neke kaluhan sa taka lako atau pikirkan, sasuai nihi kuasa sa bagawi ta huang taka.²¹Bagi Ayelah kamuliaan huang jamaat dan huang Yesus Kristus bagi kaluhan generasi hampe salawah-lawah e Amin.Pasal 3( Palayanan Paulus gi Bangsa Lain Yahudi )

Chapter 4

¹Oleh gana hio, kuki, ulun sa depenjara gana Tuhan, nyuju kayo de welum sapadan nihi pangaherau sa haot kayo tarima.²Nihi sagala kamurahan aheng dan kalembutan, nihi kasabaran, saling nanggung beban huang kasih,³ba usaha sa kuat tanaga de malihara kasatuan Roh huang hurukan damai sejahtera.⁴Ekat naan isa tenga dan isa Roh, sama hal e katika kayo de herau nihi isa harapan neke herauwan ko,⁵isa Tuhan , isa iman, dan isa baptisan,⁶isa Allah dan Ambah neke kaluhan, sa ta entu kaluhan e, nangkah kaluhan e, dan nihi kaluhan e.⁷Gana hio, nihi taka masing-masing de ami anugerah sasuai nihi ukuran karunia Kristus.⁸Hio lah gana e, de pander, "Katika Aye mambai gi uneng sa entu, Aye nyaput ulun-ulun sa de tahan, dan ngami e karunia gi marasia ."Mazmur 68:19⁹Katika de pander, "Aye mambai," bakoi kah hio baarti Aye lei haot minau ge bagian leba bumi?¹⁰Aye, sa minau, Aye lei sa mambai lebih entu neke kaluhan langit supaya Aye memenuhi sagala sesuatu.¹¹Aye yo sa ngami, maeh rasul-rasul, nabi-nabi, pahampe-pahampe Injil, gembala-gembala, maupun pengajar-pengajar,¹²da ngalengkap ulun-ulun kudus huang gawian pelayanan de ngabangun tenga Kristus,¹³hampe taka kaluhan mencapai ka isa iman dan pangarasa nihi Anak Allah, aye yo marasia bewasa, manurut ukuran tingkat panumbu sa sesuai nihi kepenuhan Kristus.¹⁴Dengan demikian, taka bakoi lagi nakia-nakia sa deombang-ambing awi galumbang dan de tunda giti garo oleh ba macam riwut pangajaran, gana tipu daya marasia, gana kacerdik nihi panipu sa ka licik.¹⁵Sabalik e, mamander kabujur huang kasih, taka tau tumbu huang kaluhan hal gi Aye, sa ayelah ulu, aye hio Kristus.¹⁶Neke aye-E kaluhan tenga ta susun dan de huruk basama-sama jari isa nangkah ganjalan satiap uku. Jaka masing-masing ngagawi bagian e, tenga tau bahante sahinga pasele tenga e kakarep huang kasih. ( Cara Welim sa Bujur huang Kristus )¹⁷Gana hio, kuki bapander dan tegaskan huang Tuhan, ada lagi kayowelum kalah ulun -ulun sa bakoi percaya, sa welum nihi pikiran sa sia-sia.¹⁸pengertian ire jari mieng dan tapisah neke pamelum Allah gana ka bingung sa naan huang tenga ire sa de ulah gunen kakaras aheng.¹⁹Prasaan ire haot batur dan ire nyarah tenga nihi hawa nafsu de ngulah sagala macam kecemaran nihi kasarakah e.²⁰Akan tatapi, lain nihi cara kayo balajar tentang Kristus.²¹Saumpama kayo memang haot ngarengey tentang Aye dan de ajar huang Aye, sa kalah awe kabujuran sa naan huang Yesus,²²umpelah marasia lawah ko sa kayo halu neke cara welum ko sa lawah, sa rahat de rusak gana hawa nafsu sa manipu.²³Panabio roh pikiran ko.²⁴Pakailah marasia sa bio, sa kana cipta huang rupa Allah huang kaadilan dan ka kudusan sa sejati.²⁵Oleh gana hio, nihi ngumpe kapalsuan, ayu satiap taka bapander nihi kabujuran gi sasama ko gana taka sama-sama anggota neke isa tenga.²⁶Sangit bo dan ada ngulah dosa. ada ngulah mate andrau leteng huang kanyangit ko.²⁷Ada ngami kasempatan gi setan.²⁸Ulun sa haot ngalat, ada ngalat lagi. Labih maeh amun kayo bagawi dan ngulah ngawiyan sa maeh nihi tangan e kakarep de aye ngampun e sesuatu de payak gi ulun sa mamerlu e.²⁹Ada ngulah panderan sa raat balua neke wawa ko, tatpi ekat panderan maeh sa ngele ulun sa mamerlu e sahingga panderan ko hio ngami berkat bagi ire sa ngarengey e.³⁰Ada ngaharung Roh Kudus Allah, sebab gana Aye kayo de materaikan de andrau penebusan.³¹Umpe sagala macam kapaitan, kagaragiten, kasangit, pertikaian, dan panderan fitnah, nihi kaluhan kajahat, panalawit hio neke kayo.³²Basikap bo maeh isa nihi sa lain, kanaampun aheng sa maeh, dan saling bakakampun, sa kalawe Allah huang Kristus ley ngampuni kuki.Pasal 4( Ka isaan Tenga Kristus )

Chapter 5

¹Ulah hio, jarilah paniru-paniru Allah sa kalahawe anak-anak sa na kasih.² Welum lah huang kasih, sameh nihi Kristus sa mengasahi taka dan ngami tenga-e gi taka sebagai persembahan dan kurban sa harum bagi Allah.³Akan tetapi, ada naan pencabulan atau sagala macam kecemaran atau keserakahan, bahkan na antuhpun ada ulah hal hio bakoi layak naan ta helang ulun-ulun kudus.⁴Ada naan kata-kata sa ra'at, pangatuh sa bingung, atawa balamia sa kasar sa bakoi pantas sabujur-e, antuhlah syukur.⁵Sebab, kayo karasa nihi pasti ulun panyareke, ulun bakoi suci, atau ulun sarakah sa mayembah berhala hio bakoi , Arawak ulun sarakah sa mayambah barhala bakoi halu warisan huang Karajaan Kristus dan Allah.⁶Ada naan ulun sa ngakal kayo nihi kata-kata lawang ulah hal-hal hio lah sa tau ngulah kasangit Allah atas anak-anak durhaka.⁷jari ada bahengau nihi ire.⁸hindra -o kayo huang mieng, iti kayo tarawa huang Tuhan. Welumlah ngalut nakia huang tarawa⁹gana uwa take tarawa adalah kaluhan kebaikan,keadilan,dan kabujuran.¹⁰Dan nyuba ngelo inon sa mayenangkan Tuhan.¹¹Ada umba nuga bagian huang perbuatan sa mieng bakoi ngahasilkan uwa,udi hio umpe bo gawian-gawian sa ra'at¹²sebab, antuh hal-hal sa ire lakukan secara benyem-benyem ngulah napamangan.¹³Akan tapi,kaluhan sa na umpe ulah tarawa jari kakindi.¹⁴Ulah kaluhan sa jari nyata adalah tarawa,hio sebab e de antuh, Sele, oi kayo sa tukang mandre! Mambailah take helang ulun matei,dan kristus kakan narawa hambai kayo.¹⁵Jari, perhatikanlah nihi babujur kalawe kayo welum, ada sameh ulun bebal, jarilah bijak.¹⁶Kanagunai lah waktu sa naan mamaeh gana andrau ti naanlah ra,at.¹⁷Ulah hio ada hampe bingung, tapi pahamilah inun sa dekana,ngakan Tuhan.¹⁸Ada mahamui ulah anggur ulah hal hio bakoi pantas, sa maeh-e penulah nihi Roh¹⁹Bapanerlah isa nihi sa lain huang masmur,kidung pujian, dan nyanyian rohani, nyanyilah dan ulah lah lagu pujian gi Tuhan nihi sanang atei²⁰Antuhlah syukur satiap sagala sesuatu gi Allah Bapa huang aran Tuhan taka Kristus Yesus.( Nasehat gi Panawane Panaharau )²¹Patuhlah isa kulun nihi sa lain huang takut akan Kristus²²Harau-harau patuhlah nihi wane ko, sameh nihi Tuhan.²³sebab, wane adalah kepala take harau, sameh nihi Kristus kepala take jemaat, aye hio tenga-e²⁴Akan tetapi, kalawe jemaat tunduk nihi Kristus,sameh hio lei harau patuh nihi wane huang segala hal.²⁵Wane-wane, kasihilah harau ko sames nihi Kristus mengasihi jemaat dan ngami tenga-e bagi jemaat,²⁶supaya menguduskan ire nihi ngabarasikan-e nangkah manau ranu nihi Firman²⁷ amun sameh hio, Kristus tau menpersembahan jemaat gi tenga-E huang kemuliaan, tanpa noda, atau tanpa kerut, atau semacam-e hingga jemaat tau jari kudus dan bakoi bercela.²⁸Sameh hio lei, wane-wane harus mengasihi harau-e sameh tenga-e kakarep, aye sa mengasahi harau-e, mengasahi tenga-e kakarep.²⁹Sebab bakoi naan ulun sa piji marikang tenga-e kakarep, malah aye nga jaga dan nga rawat-e, sameh hio lei kristus nga gawi gi jemaat³⁰ulah taka adalah anggota-anggota tenga-e.³¹hiolah sebab-e, isa kulun laki kakan nanan ambah nihi ine-e dan isa nihi harau-e lahui karueh-e jari isa tenga,³²Rahasia iti hante, dan kuki antuh iti huang hubungan antara Kristus nihi jemaat.³³ Namun biarbo masing-masing kayo mengasihi harauko sameh seperti tenga ko kakarep dan harau harus menghormati wane-ePasal 5

Chapter 6

¹Kawan nakia, rengeilah ulun matueh kayo huang Tuhan ulah iti ayehio hal sa bujur.²"Hormatilah ambah nihi one kayo," iti ayehio perintah pertama sa desertai nihi janji³"supaya welum kayo maeh nihi kayo sagar baumur ambau ta dunia"⁴Ambah-ambah, ada'lah memicu kawan nakia kayo de ngajari sangit, tapi hantelah ire huang disiplin nihi nasihat Tuhan. (Nasihat pakai Hamba nihi Tuan)⁵Walah-walah, taatilah tuan kayo sa naan ta dunia iti nihi hormati Dan gentar, Dan nihi ketulusan atei sama pakai Kristus.⁶Ada'lah sameh ulun-ulun sa manggawi gawian ekat pakai de India ulun -- pakai mampasanang marasia, tapi sebagai hamba-hamba Kristus sa melakukan kehendaki Allah teke atei.⁷Melayani nihi sapenu atei sameh pakai Tuhan nihi main de marasia.⁸Ulah, kayo karasa, entah aye Walah atawa ulun merdeka, amun aye melakukan hal sa maeh Tuhan sagar ngami upah gi aye.⁹Tuan-tuan, lakukan lei gi hamba-hamba kayo. uleplah ngancam ulah ketahuilah maeh Tuan kayo atawa Tuan ire sama-sama naan ta surga, nihi aye bakoi pilih kasih.(Pakailah Kaluhan Senjata Allah)¹⁰Akhir'e, jarilah kuat huang Tuhan nihi huang kuat kuasa Aye.¹¹pakailah kaluhan perlengkapan senjata Allah supaya kayo ta'u mindri ngalawan tipu daya Iblis.¹²Ulah, perjuangan taka bakoi ngalawan daging nihi ira, tapi ngalawan pemerintah-pemerintah, penguasa-penguasa, kekuata-kekuatan dunia kegelapaniti nihi ngalawan kekuatan roh teke si raat sa naan ta langit.¹³Ulah hio, pakailah kaluhan perlengkapansenjata Allah supaya kayo ta'u tatap bertahan saat andrau sa raat hio hawi, nihi setelah kaluan aye selesai kayo tatap mindri.¹⁴Jari, mindrilah kuat, nihi nganggam huruk pahiwu kebenaran ta seputar pahiwu kayo nihi pakailah lamba zirah keadilan,¹⁵nihi pasanglah alas pe'e kayo nihi kesiapan Injil damai sejahtera.¹⁶ Huang segala hal, alaplah perisai iman pakai kayo ta'u mare kaluhan panah apui teke si raat.¹⁷Alablah ketopong kelesamatan nihi pedang Roh, ayehio Firman Allah,¹⁸sambil badoa tiap waktu huang Roh nihi kaluhan doa dan permohonan. Huang doa kayo hio, bajaga-jagalah nihi segala ketekunan sambil menaikan kaluhan permohonan gi kaluhan ulun kudus.¹⁹Badoa lei pakai kuki supaya waktu kuki ngabuka wawa ki, panderan de ami gi kuki sehingga kuki nihi maleh mara rahasia Injil.²⁰Ulah Injil hiolah, kuki ngajari utusan sa terbelenggu. Doakanlah gi kuki ta'u mara'e nihi maleh sekalawe seharus'e kuki bapander. (Tabe Terakhir)²¹Tikhikus, puloknai seiman ki sa terkasih nihi pelayan sa setia huang Tuhan, sagar mara segala sesuatu gi kayo supaya kayo lei karasa kalawe keadaan ki nihi inon sa kuki ulah.²²Kuki memang nuyu aye gi kayo pakai tujuan iti, ayehio supaya kayo karasa kabar kami nihi supaya aye ta'u mahibur atei kayo.²³Damai sejahtera gi puloknai-puloknai seiman, dan kasih nihi iman teke Allah Bapa nihi Tuhan Yesus Kristus.²⁴Anugrah menyertai kaluhan ulun sa mengasihi Tuhan taka, Kristus Yesus, nihi kasih sa bakoi sagar binasa.Pasal 6(Nasihat pakai Nakia-nakia nihi Ulun matueh)

Philippians

Chapter 1

¹Teke Paulus dan timotius, hamba Yesus Kristus, gi kaluhan ulun maeh huang Kristus Yesus sa naan ta Filipi dan kepeda panilik jemaat nelang majelis jemaat:²Anugerah dan damai sejahtera neke Allah, Ambah taka, dan Tuhan Yesus Kristus mangiring kayo! ( Gantuh Tarima kasih dan Doa Paulus ge Jemaat ta Kota Filipi )³Kuki terimakasih gi Allah ki setiap kuki pakingat kayo.⁴ Huang doa ko gi kayo kaluhan, kuki talahui badoanihi aheng sa begoh⁵kerna ba gawi sama nihi kayo ami huang pemberitaan Injil teke andrau mulai teke andrau wayah iti.⁶Kuki bujur harap bahwa aye sa haot mulai pegawian e maeh ta antara kayo, Aye lain sa akan pamaeh e hampe andrau Yesus Kristus.⁷Haot sa wajar e kuki nginam sama kalah iti ta hadap kayo kaluhan naan ta huang aheng ki. Waktu kuki de hukum maupun waktu kuki ngami e penolong dan peneguhan akan Ijil, kayo haot jari kawal hayak kuki ta huang anugarah Allah.⁸Allah naan e saksi ki, kalah awe kuki ngono kayo ta huang kasih Yesus Kristus.⁹Iti lah doa ki: Kira e sayang ko makin ba tambah-tambah, nihi pangatahuan dan kaluhan hikmat;¹⁰sehinga kayo kahalu inon sa maeh; supaya diri ko tulus dan bakoi barcacat ta andrau Kristus;¹¹dan de kona penu nihi uwa-uwa kebeneran sa hawi nangkah Kristus Yesus de kemuliaan dan pujian bagi Allah. ( Penderitaan Paulus Memajukan Penyebaran Injil )¹²Puloknai-puloknai ki, kuki kakan kayo karasa bahwa inon sa haot ba panjari nihi kuki haot nunda kemajuan bagi Injil,¹³sehinga kaluhan pengawal istana dan kaluhan ulun lain karasa bahwa kuki de hukum bagi Kristus.¹⁴sebagian hante puloknai sa iman samakin harat nihi Tuhan gana penghukuman kuki ti, jari samakin maleh ngabar firman Allah bakoi nginam takut.¹⁵Memang, naan ulun-ulun sa ngami Kristus gana siwa dan pasiau, tetapi naan ley sa gana kakan maeh sifat e.¹⁶Ire sa kakan maeh ngulah e gana kasih sebap ire karasa bahwa kuki de panakuneng tangar iti bagi pembelaan Ijil.¹⁷sadang sa karasa bakoi maeh, ire ngulah gene ambisi egois, bakoi bujur ngono ire namboh paweat gi kuki salawah ta hukum.¹⁸lahui inon gunai? Sa perlu nihi cara apapun, maeh nihi pangakan sa pura-pura kahandak sa bujur, Kristus da kabar, dannihi hiyo ley kuki bersuka cita. Oy, dan kuki begoh bersuka cita,¹⁹gana kuki karasa sa bahwa nangkah doa-doa ko dan pangawatan roh Kristus Yesus, inon sa haot jari nihi kuki justru akan jari pembebasan ki.²⁰Harapan sa kuki yakini aye hio kuki sama sekali bakoi halu mangan. Sebalik e, kuki halu kakalehpenu de Kristus, kalah awe wayah iti dan lahui, tahuang tenga e, meah ta huang kaadaan welum atau matei.²¹gene bagi kuki, welum yo Kristus dan matei adalah keuntungan.²²Akan tetapi, jaka kuki harus welum ta huang tenga iti, baarti kuki bagawi menghasilkan uwa, lahui tawe sa harus e kuki pidi, kuki bakoi karasa.²³kuki apes ta helang ruweh pidian hio. Pangakan kuki aye hio nanan lelum ti dan umba Kristus,²⁴Gana hio, gi kayo, kuki labih bagunai tatap welum huwang tenga iti.²⁵Nihi harapan iti, kuki karasa kuki akan muneng hayak kayo kaluhan demi kamajuan dan kabegoh ko tahuang iman.²⁶Amun kuki waleng lagi nihi kayo, maka kebangaan ko akan ba tamboh ta huang Yesus Kristus gana kuki. ( Bersatulah dan tetaplah Berjuang )²⁷Namun kalah hio, welumlah nihi cara sa maeh bagi Injil Kristus de umum kuki hawi dan panalu nihi kayo, atawa amun bakoi hawi, kuki tau ngarengei bahwa kayo tatap mindri kuat ta huang isa roh, nihi isa pikiran, de bajuang kaluhan sama-sama bagi iman take Injil.²⁸Ada ngabiarkan kayo na takuti ulah lawan ko, gana hio naan lah siri jelas kahancuran bagi ire, kasalamatan bagi kayo, dan siri hio pun teke Tuhan.²⁹Gana demi Kristus kayo haot de karunia bakoi ekat de harap nihi Aye, tagal ley de sengsara bagi Aye.³⁰Hio lah gana e kayo nadap pergumulan-pergumulan sa sama kakalah sa kayo kindi kuki hadapi, dan sa wayah iti kayo rengey kuki masih rahat ngalami.FILIPIAyat 1( Salam neke Paulus dan Timotius )

Chapter 2

¹Jari, amun huang Kristus naan dorongan semangat, penghiburan kasih, persekutuan Roh, kasih sayang, nihi balas kasih,²sempurnakanlah sukacitaki nihi se'atei sepikir, memiliki kasih sa sama, depenahayak huang roh, nihi memiliki isa tujuan.³Ada ngulah inon bo teke ambisi sa egois atawa cakah sa sia-sia; tapi nihi kerendahan atei, anggaplah ulun lain labih penting teke tenga kayo kakareb.⁴Adalah asing-asing kayo ekat ngindi gi kapentinga kayo kakareb, tapi lei gi kapentingan ulun sain.⁵Biarlah pikiran iti naan ta helang kayo, sakalawe lei demikian ulah Yesus Kristus,⁶sa walaupun memiliki rupa Allah, Aye bakoi nganggap kasamaan-Aye nihi Allah hio sebagai isa sa harus depertahankan.⁷Sabalik'e, Aye ngulah tenga-Aye bakoi memiliki inon-inon nihi menghambakan diri sebagai walah sakai de jari sama nihi rupa marasia.⁸Huang keadaan-Aye sebagai marasia, Aye ngarendahkan tenga-E nihi taat hampe matei, bahkan matei ta entu kayu salib.⁹De alasan itilah, Allah tamam kakan Aye de menganugrahkan gi-Aye aran ta entu segala aran.¹⁰supaya huang aran Yesus, setiap takalou dadukut-- maeh sa naan ta langit, sa naan ta bumi, maupun sa naan ta leba bumi--¹¹nihi setiap lela ngaku bahwa Kristus Yesus ayehio Tuhan, gi kemuliaan Allah, Sang Bapa! (Allah Bagawi Ta Huang Taka)¹²Ulah hio, puloksanai-puloksanaiki sa terkasih, sakalawe kayo selalu taat-- bakoi ekat waktu kuki naan sasama kayo labih-labih wayahti kuki bakoi sasama kayo-- gawi kasalamatan kayo nihi takut dan gentar.¹³Ulah, Allahlah sa bagawi ta huang kayo, maeh de kakan atawa de ngagawi'e inon sa tau pasanang-Aye.¹⁴Ulahlah kaluhan'e hio bakoi babunum atawa mambantah.¹⁵supaya kayo bakoi bercacat nihi bakoi sala, sebagai nakia-nakia Allah sa bakoi tercela ta penah-penah generasi sa balengkong nihi sasat iti, sehingga kayo bersinar ta helang ire sebagai tarawa ta dunia.¹⁶Saputlah pisit nihi Firman kawelum supaya pada andrau Kristus, kuki memiliki alasan de bamegah bahwa kuki bakoi malempat nihi sia-sia dan bagawi weat nihi sia-sia.¹⁷Sekalipun kuki harus decurahkan sameh cawan pangamian ta entu korban nihi walah imam kayo, kuki bararami nihi basukacitalah, nihi kayo kaluhan.¹⁸Demikian lei kayo, nihi alasansa sama, bararami nihi basukacitalah sasama nihi ki. (Paulus Nuyu Timotius nihi Epafroditus)¹⁹Huang Tuhan Yesus, kuki baharap haba hinang nuyu Timotius gi kayo supaya kuki dehiburkan waktu ngarengei kabar tentang kayo.²⁰Ulah, kuki bakoi memiliki ulun lain sameh aye, sa nihi tulus mempedulikan kesejahteraan kayo.²¹Ulah, sa lain ekat sibuk mempedulikan kepentingan'e kakarap, bakoi kepentingan Kristus Yesus.²²Sameh kayo karasa, Timotius haot ngabuktikan diri'e baharga, aye ngalayani sasama ki demi kemajuan kabar Injil sameh erangkulun nakia gi ambah'e.²³Ulah hio, kuki baharap gi Tuhan ta'u nuyu aye hinang udi kuki karasa inon sa sagar terjadi nihi ki,²⁴balalu kuki percaya gi Tuhan bahwa kuki kakarep lei sagar hinang hawi hi kayo.²⁵Tapi, kuki bapikir perlu lei nuyu Epafroditus gi kayo. Aye ayehio puloknai ki, kawal sepelayanan ki, kawal seperjuangan ki, dan lagi ulun sa nunda pesen gi kayo sa melayani kebutuhuan ki.²⁶Ulah, aye tamam kahe'u kayo kaluhan nihi tamam atei'e ulah kayo ngarengi bahwa aye sakit.²⁷Bujur, dahulu aye tamam sakit hampe kakan matei tapi Allah napai balas kasih gi aye-- nihi bakoi ekat gi aye, melainkan lei gi kuki-- supaya dukacita ki bakoi batuyuk.²⁸Ualah hio, kuki jari tamam kakan nuytu aye waleng gi kayo supaya kayo ta'u bersukacita waktu ngindi aye lagi, balalu bakuranglah kagaer ki.²⁹Nasambutlah Epafroditus huang Tuhan nihi penu sukacita nihi hormatilah ulun-ulun sameh aye³⁰ulah aye kakan matei demi gawian Kristus; aye mempertaruhkan nyawa'e de nganti ngawat sa bakoi ta'u kayo ami gi kuki.Pasal 2(Pangono Sameh Kristus)

Chapter 3

¹(Kristus sa Ka isa)Nariane, puloknai-puloknai kuki, basananglah huang Tuhan. Kuki bakoi keberatan nulis lagi hal-hal sa sameh ge kayo gene hal iti ngajaga kayo.²mamaeh bo nihi tahu-tahu, mamaeh boh nihi ulun sa ngulah karaat, nihi mamaeh bo nihi ire sa menyunat tenga.³gene takamlah ulun-ulun sa basunat sejari sa menyembah huang Roh Allah, memuliakan Yesus Kristus, nihi sa bakoi nonok harap ge hal-hal sa lahiriah.⁴bele kuki, sabujure naan alasan de baagak gi hal-hal lahiriah. amun naan ulun lain sa bapikir bahwa aye naan alasan de baagak gi hal-hal sa lahiriah, lebih lei kuki:⁵Kuki de sunat tangar andrau ka walu,ulun Israel asli,tekei suhu Benyamin,ulun Ibrani sa babasa Ibrani. menurut hukum Taurat, kuki aye hio ulun Farisi.⁶Huang hal semangat, kuki ti penganiaya umat, nihi huang hal sabujure tangar kapit Hukum Taurat,aku bakoi naan kurange.⁷Tapi,kaluhan sesuatu sa sadi nampa untung ge kuki,andrau ina anggap kuki rugi gene Kristus.⁸Bujur, kaluhan sesuatu kuki anggap rugi nabandinglei nihi pangataru sagar Yesus Kristus, Tuhan kuki,sa lawit labih bauman tekei inon bo.gene Kristus, kuki haot ka jawoh kaluhane hio sabab kaluhan hio andrau ina anggap kuki ratek! mat kuki tau kiut Kristus.⁹kuki nakahalu huang Kristus bakoi huang sabujure sa tekei tenga kuki kakareb sa na iyut kuki tekei Hukum Taurat, tapi sa hawi nangkah Iman huang Kristus, aye hio sabujure tekei Allah berdasarkan Iman.¹⁰Kirae kuki tau kataru Aye, nihi kuasa kebangkitan-Aye, lahui hayak huang kasusah-Aye de jari ngalut aye huang pampatei-Aye.¹¹Lahui nariane kuki halu kebangkitan tekei helang ulun matei. (Bagarak maju ge terauan Surgawi)¹²Tapi,bakoi baarti kuki haot kahalue atawa haot maeh, tapi kuki nutahe ge kuki nyapute sameh nihi Kristus Yesus haot nyaput kuki.¹³puloknai-puloknai, kuki bakoi ngantuh bahwa kuki haot nyapute.Tapi, isa hal sa na ulah kuki : kuki bakoi ngingat sa tangar lutuk kuki nihi mengarahkan tenga ge inon sa tangar muka kuki.¹⁴kuki tarus basurung ge sa natuju ge kahalu hadiah, aye hio terauan surgawi tekei Allah huang Yesus Kristus.¹⁵Ayu lei takam isa maeh bapikir sameh hio, Allah sagar pakinie nihi jelas ge kayo.¹⁶Tapi kalahio, ayo lei taka tarus welum cocok nihi sabujure sa haot ampun taka.¹⁷Puloknai-puloknai, uma lei sontoh kuki nihi mamparhati lei nihi saksama ulun-ulun sa welum lei sa cocok nihi sontoh sa na ini kaon tekei kami.¹⁸Gene, naan ajoh ulun sa welum jari musuh-musuh salib Kristus. Masalah hal iti, kuki ringket nyurahe ge kayo lahui andrau ti kuki nyurahe lagi nihi ranu mate.¹⁹Narian welum ire aye hio pampatei, gene allah ire aye hio wuntung ire. nihi pujian ire aye hio hal-hal sa nampangan. Pikiran ire ekat lei ge hal-hal duniawi.²⁰Tetapi, kapandudukan taka aye hio tangar Surga, tangar awe taka nihi penu samangat ngandrei-ngandrei lei juru salamat, aye hio Tuhan Yesus Kristus.²¹Aye sagar ngubah tenga sa hina taka jari sameh nihi tenga kemuliaan E. Nihi kuasa E hio, Kristus tau nuna kaluhane suntup ge Aye.Pasal 3

Chapter 4

¹Ulah hio, puloknai-puloknai ki sa kukasihi nihi ki kahe'u, sa jari sukacita nihi kebangga ki, mindrilah nihi kuat huang Tuhan.²Kuki tamam lako gi Euodia dan juga gi Sintikhe de welum damai huang Tuahan.³Ya, kuki ngalako gi kayo, kawal-kawal saakrap ki, awatlah wawei-wawei ti ulah ire haot bagawi hante sasama kuki demi pelayanan Injil, juga sasama Klemens nihi rekan-rekan gawian ki sa lain, sa aran-aran'e tatulis huang buku kehidupan.⁴Basanang-sanang lei tarus huang Tuhan. Hindra lagi kuki ngeau,basanang lei!⁵Elah bo kelembutan atei kayo na karasa ulah kaluhan ulun.Tuhan haot riet.⁶Bakoi usah gaer hal inon lei. Tapi huang kaluhane wara kangakan kayo gi Allah huang doa nihi pangalako lahui antuhan syukur.⁷Damai sejahtra Allah sa labih tekei kaluhan sa pangatau sagar ngajaga atei nihi aheng kayo huang Yesus Kristus.⁸Nariane, puloknai-puloknai, kaluhan sa wuah, kaluhan sa mulia, kaluhan sa adil, kaluhan sa barasih, kaluhan sa maeh, kaluhan sa terpuji, kaluhan sa sampurna, kaluhan sa maeh na puji, pikir bo kaluhane.⁹Inon sa haot kayo pelajari, tarime, rengei, nihi ini tekei kuki, nagawi bo kaluhan hio, lahui Allah sumber damai sejahtra sagar ngahayak kayo. (Paulus batarima kasih ge ulun-ulun percaya tangar Filipi)¹⁰Kuki sanang tuu huang Tuhan gene andrau iti,nariane kayo ngami waleng perhatian kayo gi kuki, tapi kayo bakoi memiliki kesempatan.¹¹Kuki ngantuh hal iti bakoi gene kuki rahat ka bakoi, gene kuki haot balajar nampasukup tenga huan kaadaan inon boh.¹²Kuki karasa inon artie kabakoi, nihi kuki gin karasa inon artie kalabihan. Huang kaluhan nihi setiap keadaan, kuki haot balajar rahasia welum bakacukupan, inonkah nihi wising atawa kaluan, inonkah welum ajoh duit atawa bakoi baduit.¹³Kuki tau ngagawi kaluhan-e gene Aye sa ngami kakuatan ge kuki.¹⁴Tapi, kayo haot ngulah maeh kakan babagi ka we'at nihi kuki.¹⁵Kayo karasa kakareb, jemaat Filipi, bahwa pas awal pertama pelayanan Injil, udi kuki nanan daerah Makedonia, bakoi naan jemaat sa kakan babagi ka susah nihi kuki huang hal ngami nihi narime, ekat kayo.¹⁶Bahkan, waktu kota Tesalonika, kayo ngirim bantuan ge kebutuhan kuki labih teke hindra.¹⁷ Tapi, bakoi bantuan hio sa na lupui kuki, tapi kuki ngalupui uwa sa sagar nampahante kauntungan kayo.¹⁸Kuki haot narime pembayaran penu, bahkan labih, kuki naan kaluhan sa kuki perlukan gene pangamian sa kayo kirim gi kuki nangkah Epafroditus. pangamian kayo hio jari persembahan sa harum , kurban sa na tarime, nihi kasanang Allah.¹⁹Allah kuki sagar nampenu kaluhan kaperluan kayo menurut ka kayaan-Aye sa mulia huang Yesus Kristus.²⁰Kemuliaan ge Allah lahui Amah takam ge salawah-lawah'e. Amin²¹Nahampe tabe kami gi uras ulun barasih* huang Yesus Kristus. Tabe ge kayo teke puloknai-puloknai isa iman sa naan nihi kuki ta iti.²²uras ulun barasih ngirim salam gi kayo, khusus e ire sa bagawi malayani te istana Kaisar.²³Anugrah teke Tuhan Yesus Kristus ngahayak roh kayo. Amin.Pasal 4(Nasehat pakai Seatei nihi Sepikir)

Colossians

Chapter 1

¹Salam teke Paulus Teke Paulus, sa menjadi rasul Yesus Kristus ulah ka ugakan Allah, dan teke Timotius anak rohani Paulus, sa melayani sameh-sameh nihi Paulus saat Paulus nulis surat gi jemaat ta kolose pulok nai seiman taka.²Gi ulun-ulun kudus dan puloknai-puloknai seiman sa setia. Huang Kristus ta kolose napindri hasil teke telu taun pelayanan Paulus.³Katika berdoa gi kayo, taka slalu ngantuh syukur gi Allah, amah take Tuhan taka Kristus Yesus.⁴Gana taka ngarengei tentang iman ko huang Yesus Kristus dan kasih ampun gi kaluhan ulun kudus.⁵Iman dan kasih hio galampong ulah pengharapan sa na sadia gi kayo ta surga, pengharapan akan welum kekal sa udi kayo ngarengei ta huang Firman kebenaran, aye hio injil kabar keselamatan huang Yesus Kristus.⁶Injil hio haot hampe gi kayo bahkan gikaluhan dunia dan Injil iti tarus ma hasil kan uwa dan ba ajoh, sama sa terjadi ta antara kayo, sejak andrau kayo ngarengei dan ma lako Anugerah Allah huang sa bujur e.⁷Kayo lahui balajar hal ina teke Epafras aran e baarti maeh atau menarik aye adalah hengau pelayanan Rasul Paulus sa setia, sa na penjara ulah Kristus, kengau se pelayanan taka sa sa na kasih, sa lahui jari ladi pelayan Kristus sa setia bagi kayo.⁸Aye lah sa mara gi kami tentang kasih ko huang Roh⁹Udi hio, sejak andrau kami ngarengei, kami bakoi pijiungkem berdoa bagi kayo dan lako supaya Tuhan na penuh kayo nihi pengetahuan akan pangakan huang segala hikmat dan pengertian rohani.¹⁰Udi hio, kayo iyut welum nihi cara sa layak ta hadapai Tuhan, menyehangkan-Nya ta huang segala hal, menghasilkan uwa huang setiap pekerjaan maeh, dan tumbuh huang pengetahuan akan Allah.¹¹Semoga kayo na kuat kan nihi segala kekuatan sesuai nihi kemuliaan kuasa E supaya kayo mendapatkan segala ketekunan dan kesabaran nihi sukacita.¹²Bersukurlah gi amah sa haot ngulah kayo memenuhi syarat untuk narima bagian teke warisan ulun-ulun kudus huang tarawa.¹³Aye haot napas taka teke kuasa kegelapan dan memindahkan taka gi kerajaan Anak-e sa terkasih.¹⁴Huang aye, taka memiliki penebusan aye hio pengampunan atas dosa-dosa taka. (Kristus sa terutama huang segala hal.)¹⁵Aye lah gambaran teke Allah sa bakoi indi, sa Tuhasa pertama dan utama atas kaluhan ciptaan.¹⁶Sebab, ulah aye, segala sesuatu sa naan ta surga tabumi, na ciptakan, sa ludi dan sa bakoi indi, maeh tahta, kekuatan saan, pemerintah, maupun penguasa, segala sesuatu sa haot na ciptakan melalui aye dan untuk aye.¹⁷Aye haot naan sa mete segala sesuatu, dan segala sesuatu na tanggung sama-sama huang aye.¹⁸Aye lah ulu teke tenga, aye hio jemaat, aye lei sa awal, sa tuha teke antara ulun matei sa pertama mawai teke antara ulun matei dan welum untuk sa lawah-lawah e, supaya aye jari sa utma teke segala sesuatu.¹⁹Sebab Allah berkenan agar kaluhan-e muneng huang aye.²⁰Melalui aye, segala sesuatu na damai kan nihi tenga-e maen sa naan ta tane maupun ta surga, aye hio perdamaian melalui ira-e sa ha curah ta amau kayu Salib.²¹Kayo dahulu na asing, mamusihi Allah huang pikiran nu, dan ngulah tindakan-tindakan jahat.²²Sekarang kayo haot na damai nihi tenga jasmani Kristus melalui pampatei-e de mempersembah kan kayo sebagai persembahan sa kudus, bakoi bercacat, dan bakoi bakal bercela ta hadapan Allah.²³Lahui, tetaplah kayo muneng ta huang Iman, kokoh dan teguh, bakoi na goyahkan teke pengharapan Injil sa kayo rengei, sa haot na beritakan gi seluruh ciptaan ta kapit langit, sa ulah e aku, Paulus, jari pelayan. (Pelayanan Paulus gi jemaat)²⁴Sa wayah ti, kuki bersukacita huang penderitaan ki demi kayo ulah ta huang tenga ko kuki melengkapi inin saya kurang ta huang penderitaan Kristus, demi tenga-e, aye hio jemaat.²⁵Kuki menjadi pelayan jemaat sesuai sa na tugas pelayanan teke Allah sa na sarah gi ki bagi kayo supaya kuki iyut memberitakan Firman Allah nihi sa penuh e.²⁶Iti lah rahasia sa tersembunyi teke zaman ke zaman dan generasi ga generasi, tetapi sa saat ti telah dinyatakan gi ulun-ulun sa kudus-e.²⁷Allah akan menyatakan gi ire betapa tatau rahasia sa mulia ina gi antara bangsa-bangsa, lain bangsa-bangsa sa bakoi bangsa Israel, bahwa Kristus naan ta huang kayo aye hio Pengharapan teke Kemuliaan.²⁸Kami memberitakan tentang aye nihi nyompo dan ngajar satiap ulun nihi segala hikmat sa hingga kami iyut nunda setiap ulun jari dewasa ta huang Kristus.²⁹Udi hio, kuki lei bersusah payah, bajuang sesuai nihi kuasa-E sa bagawi nihi kuat ta huang kuki.KolosePasal 1

Chapter 2

¹Sebab, kuki kakan kayo karasa kalawe weat perjuangan sa telah kuki lakukan gi kayo, dan ge ire sa haan ta Laodikia uneng e ta raet nihi kalose, jemat Leodikia nadap masalah ajaran sesat huang jemat, dan gi kaluhan ulun sa bakoi piji panalu rai nihi kuki.²Tujuan kuki adalah supaya atei ire ta hibur lalu pakisah huang kasih, de ire memiliki kade kasugihan sa da asal take jaminan nihi pengertian dan pengetahuan take rahasia Allah, ya hio Kristus kakarep.³Huang aye, harta sa ta ingkah taki himat dan pengetahuan.⁴Kuki antuh hal iti supaya bakoi naan sa ulun ngakal nihi badebat sa na rengei suruk akal.⁵Sebab, biar tenga jasmani ki bakoi naan hayak kayo, tapi kuki hayak huang roh, dan sukacita ngindi kebijakan kayo, sa maeh dan keteguhan iman ko huang Tuhan. Tarus umba Kristus Yesus⁶Jari ulah kayo narima Yesus Kristus sebagai Tuhan, welun tarus lah huang aye.⁷Ba wakatlah dan sele huang aye, tataplah huang iman ko same awe sa na ajar gi kayo, dan malimpah huang ucapan syukur.⁸Berjaga-jagalah supaya ada naan isa kulunpun sa ma jepak kayo nihi filsafat sa hawang dan menyesatkan, sa ba asal take tradisi marasia dan nusun-nusun Roh dunia, ajaran-ajaran dunia sa bakoi sasuai nihi Firman Tuhan, dan bakoi prinsip-prinsip Kristus.⁹Sebab, haung aye muneng kaluhan bapenuhan keilahian sipat-sipat Allah sa wehum ta huang bentuk jasmani.¹⁰Kayo jari penuh huang aye, sa naan kepala atas kaluhan pemerintah nihi penguasa.¹¹Huang aye kayo na sunat, bakoi sunat sa na gawi ulah tangan marasia tapi nihi sunat sa na gawi Kristus, bakai sunat jasmani, tapi pengertian rohani, aye hio parangai tenga sa na tanan (welum). Sa lawah, sa na gawi ulah Yesus, aye hio netek tenga daging sa ha dosa.¹²Muang batisan kayo na ogang sasameh nihi Kristus, dan na bangkit sasameh nihi aye, nangkah iman ko huang kuasa Allah sa mebangkitkan aye take antara ulun matei.¹³Walaupun dahulu kayo matei huang pelangaran-pelangaran ko, dan huang kedagingan ko sa bakoi ba sunat, Allah ngurah kayo welum sasameh nihi aye sa haot aye mengampuni kaluhan pelangaran taka.¹⁴Aye ngabatal surat utang dan aturan-aturan tuntutan e sa nga halang hubungan Allah. nihi taka, aye hat nugo e lalui maku e ta hambau kayu Salib.¹⁵Aye meluluti ire pemerintah nihi pengusa, lahui ulah ire jari tontonan. Sa ha pamangan ulah kamangan e ta hambau kayu Salib. Ada umba aturan-aturan sa na ulah Marasia¹⁶Ulah hio, ada de biar isa kulun menghakimi kayo nihi masalah kuman nihi koot atau andrau hari raya keagamaan, perayaan ulun bio atau hari sabat, perayaan andara-andrau barasih huang tanggal agama Yahudi, sa wajib na gawi.¹⁷Kaluhan hio ekat perkiraan tentang hal-hal sa akan hawi, tapi wujud sa asli e adalah Kristus.¹⁸Ada nga biar ulun sa sanang nahi kerendahan atei sa palsu dan menyembah gi malekat-malekat, papire tafsiran nga artikan bahwa ire nyembah Allah nihi perantara malekat menghakimi kayo, ire adalah ulun-ulun sa sanang nihi pangindi hal-hal sa detail hingga ulah pikiran ire cakah ulah ide-ide duniawi .¹⁹Ulun sa same hio bakoi bajaput pepisit gi, kepala aye hio Kristus kapala adalah sa nahan kaluhan tenga dan sa na pakisah oleh sendi-sendi dan otot-otat-otat kaluhan e tumbu nihi pertumbuhan sa ba asal take Allah.²⁰Jaka sasameh nihi Kristus kayo matei ta hadap unsur-unsur dunia, mahinon kayo sa olah-olah milik jari dunia, tunduk pada aturan-aturan semeh hio.²¹Ada nyaput, ada nginam, ada nya ntuk?²²Unsur-unsur iti akan sasat hayak na umba ulah aturan-aturan hio na buat ba dasar pada perintah dan ajaran marasia.²³Aturan-aturan sameh hio amun na indi bijaksana dan menonjolkan ibadah sa ba pusat pada diri dan kerendahan atei sa palsu dan nyiksa tenga namun, kaluhan hio bakoi naan nilai-e pakai mamuaskan kedagingan ka handak hawa napsu duniawi.Pasal 2

Chapter 3

¹( Welum sa Bio tahuang Kristus ) Jaka kayo sa haot de bangkit nihi Kristus, elo bo hal-hal sa ta entu, uneng Kistus berada, maharung tangar tuhi kawan Allah uneng partama de memerintah hayak nihi Allah.² Pikir bo hal-hal sa ta entu Hal-hal rohani sa basipat kekal, lain hal-hal sa naan ta bumi.³Sabab, kayo haot matei dan welum mansiok hayak aye Kristus huang Allah.⁴ Katika Kristus, sa welum ta kayo, mara arep-E, kayo ley kakan de nyatakan huang kamuliyaan hayak-hayak nihi Aye.⁵Karena hio, panakatei inon bo pangakan sa ta berasal neke duaniawi ko, aye hio pancabulan, kecemaran, hawa nafsu, pangakan sa raat, dan kasarakahan, sa naan manyambah barhala.⁶ Hal-hal itilah sa kanyangit Allah rahat hawi Murka Allah pas andrau penghakiman.⁷Sadi, gin kayo ngulahe pas waktu kayo welum ta huang aye.⁸ Namun, saat iti, de umpe kaluhane: kanyangit, karikang, ngadawa, dan panderan raat sa balua neke wawa ko.⁹Ada saling pakoso gana kayo haot ngumpe marasia lawah ko hayak aye ulahan-ulahan e.¹⁰Pakailah marasia bio marasia sa haot de tebus oleh Kristus dan welum tangar anugerah kasalamatan, sa tarus-manarus de panabio huang pengetahuan sasui nihi gambar dan pencipta e.¹¹Huang hal hio, bakoi naan lagi ulun Yunani bakoi naan lagi perbedaan kebangsaan atau ulun Yahudi , ulun sa de sunat dan nihi ulun sa bakoi de sunat, ulun Barbar bangsa sa bakoi ba adat ( kasar dan bakoi babudaya ) atau ulun Skit bangsa-bangsa ohang sa bakoi ba adat dan panyangit, budak lawan ulun ire, tatapi Kristus hio sagala e dan huang kaluhan e. ( Welum sa Bio nihi Hayak )¹²Jari, sabagian-sabagian pilihan Allah, sa kudus dan sa de kasihi, de pakailah tangar kayo belas kasih, keramahan, kanean aheng, kalembutan, dan kasabar e.¹³Sabarlah ulun nihi sa lain, dan saling menganpuni jaka naan ulun sa bersalah nihi sa lain. Sema kalah Tuhan mangampuni, maka kayo harus saling mangampuni.¹⁴Ta entu kaluhan hio, pakailah kasih, sa jari panuruk sa sempurna. Biarlah damai sejahtra Kristus ngandali aheng ko gana hiolah kayo de herau de jari isa tenga. Tenga Kristus, arti e kaisa jemaat ulun-ulun percaya, dan basukurlah.¹⁵Biarlah damai sejahtera Kristus ngandali aheng ko karna hiolah kayo de heraw jari isa tenga tenga Kristus, dan basukur.¹⁶Biarlah muneng nihi kayo de melimpah, nihi sagala hikmat ko ngajar dan manasehat ulun nihi sa lain , manyanyi bo mazmur, lugu-lagu pujian, dan nyanyian-nyanyian rohani, kaluhan e nihi penupanderan syukur te aheng ko gi Allah.¹⁷Inon bo sa de ulah ko, huang panderan nihi perbuatan, gawilah kaluhan hio tangar huang aran Tuhan Yesus, sambil bapander syukur nihi Allah Ambah, nangkah Aye. ( Welum sa Bio tangar huang Rumah Tangga )¹⁸ Harau-harau, tunduklah nihi wane ko sa kalahawe saharus e nihi Tuhan.¹⁹Wane-wane, kasihilah harau ko dan ada ngulah kasar tangar hadap ire.²⁰Anak-anak, taatlah nihi ulun matueh ko huang sagala hal gana hal ti pasanang Tuhan.²¹Ambah-ambah, ada mamicu kasangit anak-anak ko de ire bakoi jari tepu samangat.²²Budak-budak, taatilahtuan-tuan ko sa naan tangar dunia ti huang sagala hal. Deulah bo hio bakoi tangar ire kakindi dan de pa sanang ire melainkan nihi tulus aheng gana takut lakun Tuhan.²³Inon bo sa de ulah kayo,ulah bo nihi segenap aheng ko seperti ge Tuhan dan lain ge marasia,²⁴gana kayo karasa bahwa neke Tuhan kayo tau narima warisan sabagai upako. Kristus Tuhanlah sa rahat kayo layani.²⁵Satiap, ulun sa ngulah kasalahan tatap narima balasan e tahambau kasalahan sa de ulah aye dan bakoi naan kacuali e lagi.Pasal 3

Chapter 4

¹Tuan-tuan, perlakukanlah walah-walah kayo nihi bujur dan adil ulah kayo karasa bahwa kayo lei naan Tuan ta surga. ( Hal-hal sa Harus Deulah)²Tekunlah huang doa, nihi bajaga-jaga dan maucap syukur.³Badoalah lei pakai kami supaya Allah mauka banawang bagi Firman sehingga kami ta'u memproklamasikan rahasia Kristus, sa ulah'e kuki de penjara.⁴Badoalah agar kuki ta'u mara nihi jelas sakalawe seharus'e kuki pander.⁵Basikaplah bijaksana tahadap ulun-ulun luar nihi ngagunna kesempatan samaeh-maeh'e.⁶biarlah panderan kayo selalu penu kasih, de bumbu nihi sira, supaya kayo karasa sakalawe sabujure ngajawab setiap ulun. ( Tabe teke Paulus nihi ulun-ulun sa sasama nihi aye)⁷Tikhikus sagar mara kaluhan kabar tentang kuki. Aye ayehio puloknai seiman taka sa terkasih, walah sa setia, nihi kawal isa gawian huang Tuhan.⁸Kuki nuyu aye gi kayo nihi tujuan supaya kayo karasa keadaan kami nihi supaya aye ta'u manguatkan atei kayo.⁹Aye sagar hawi nihiOnesimus, puloknai seiman taka sa setia nihi terkasih, erangkulun teke helang kayo. Ire sagar mara gi kayo segala sesuatu sa terjadi ta iti.¹⁰Kawal kuki isa penjara, Aristarkhus, ngirim tabe de kayo, kalahio lei Markus, aken Barnabas, sa tentang aye kayo haot tareme petunjuk; sambutlah aye waktu aye hawi gi kayo.¹¹juga tabe teke Yesus, sa de herau Yustus. Ta helang rekan sepelayanan ki de Kerajaan Allah, ekat ire itilah sa baasal teke kalangan ulun basunat, nihi ire haot jari penghibur bagi kuki.¹²Epafras, puloknai seiman kayo, hamba Kristus Yesus, lei ngirim tabe pakai kayo. Aye selalu bagumul huang doa demi kayo supaya kayo ta'u mindri kuat nihi berkeyakinan penu huang segala kehendak Allah.¹³Kuki ta'u ngami kesaksian sakalawe aye haot ajoh kasusah bagi kayo nihi bagi ire sa naan ta Laodikia nihi Hierapolis.¹⁴Lukas, dokter sa terkasih, nihi Demas ngirim tabe pakai kayo.¹⁵Pahampe tabe ki gi puloknai-puloknai seiman ta Laodikia, nihi gi Nimfa dan jemaat sa naan ta le'u aye.¹⁶Udi surat iti debacakan gi kayo. bacakanlah lei gi jemaat Laodikia. Sebalik'e, bacalah lei surat pakai jemaat Laodikia.¹⁷Panderlah gi Arkhipus, "Perhatikanlah supaya kayo manyelesaikan tugas pelayanan sa haot kayo terima teke Tuhan."¹⁸Kuki, Paulus, nulis tabe iti nihi tangan kuki kakarep. Ingatlah belenggu kuki. Anugrah Allah menyertai kayo.Pasal 4

1 Thessalonians

Chapter 1( Tabe nihi Antuhan Syukur Paulus )

²Taka salalu ngantuh syukur gi Allah dan ngantuh kayo huang doa kami,³salalu ingat gawian iman, usaha kasih, dan rajin huang pengharapanko ta huang Tuhan taka, Yesus Kristus, ta hadap Allah dan Bapa taka.⁴Puloknai sa nakasihi Allah, karasalah bahwa Aye haot midi kayo.⁵Ulah, Injil* kami bakoi hawi gi kayo huang pangantuh, tapi huang Kuasa, huang Roh Kudus*, dan nihi keyakinan penu; ngalut sa kayo karasa ulun sa ngalut inon kami iti ta helang kayo, pakai kepentingan kayo.⁶Kayo haot jari ulun-ulun sa ngalut welum kami dan Tuhan ulah kayo narima firman huang ajoh penderitaan nihi sukacita teke Roh Kudus,⁷supaya kayo jari teladan gi kaluhan ulun parcaya ta Makedonia dan Akhaya.⁸Ulah, teke kayo firman Tuhan sampengong bakoi ekat ta Makedonia dan Akhaya, melainkan ta satiap uneng, imanko gi Allah ta kabar hampe kami bakoi perlu ngantuh inon-inon lagi.⁹Sebab, ire kakarep bakesah tentang kami, kalawe kayo nyambut kami, dan kalawe kayo bapaling nihi Allah teke berhala-berhala* de ngalayani Allah sa welum dan bujur,¹⁰dan pakai ngandrei hawi Anak-E teke surga, sa haot Aye bangkitkan teke helang ulun matei, ayehio Yesus sa nyalamat taka teke murka sa kakan hawi.1 TESALONIKAPasal 1

Chapter 2

¹puloknai-puloknai, kayo kakarep karasa bahwa kunjungan kami ge kayo bakoi sia-sia.²Walupun kami mandarita sametee, kalah sa kayo karasa, deaniaya dan dehina ta filipi, kami ngampun kabujuran ta huang Allah de ngabarkan Injil* Allah gi kayo ta penah ajohe parlawanan.³Gana, sompo kami bakoi berasal neke kasasatan, kabakoimurnian, atau neke kapalsuaan,⁴tatapi sabagaimana kami haot satujui Allah nihi depercaya Injil, demikian kami bapander, bakoi de pasanang marasia melainkan de pasanangkan Allah sa nguji aheng kami.⁵Kami bakoi piji hawi nihi pander-pander sa marayu, sakalawe sa kayo karasa, atawa nihi dalih demi kasarakahan -- Allah ayelah saksi kami.⁶Kami gi bakoi ngelo pujian neke marasia, maeh neke kayo ataupun neke ulun lain, meskipun sabagai rasul-rasul Kristus, kami iyuh nuntute neke kayo.⁷Sabalike, kami basikap leme lembut ta antara kaon, seperti saulun ine sa ngajaga dan ngarawat anak-anake kakarep.⁸Jari, huang kasih sayang sa hante gi kayo, kami kakan ngami gi kayo bakoi ekat Inji* Allah, melainkan lei welum kami kakarep gana kaon haot tamam kami kasihi.⁹Gana, kayo ingat, puloknai-puloknai, usaha dan gawian weat kami, kalahawe kami bagawi kandrau dan kamalem sapuya kami bakoi jari beban gekayo samantara kami ngabarkan Injil* Allah ge kayo.¹⁰Kayo ayelah saksi-saksi, dan lei Allah, batapa suci, bujur, dan koinaan helang kami welum ta antara kaon sa percaya.¹¹Kalah kayo karasa, kami nyompo, ngahibur, nunyu kami masing-masing, kalah saulun ambah nihi anak-anake kakarep,¹²supaya kayo welum sasuai nihi pangakan Allah, sa nerauko gi huang karajaan dan kamuliaan-E kakarep.¹³Kami lei salalu ngucap syukur nihi Allah de hal iti, bahwa katika kayo narima firman Allah, sa kayo rengey neke kami, kaon narimae bakoi sabagai panderan marasia, malainkan sakalahawe sa haruse, ayehio panderan Allah, sa rahat bagawi ta antara kayo, ulun-ulun percaya.¹⁴puloknai-puloknai, kami haot jari ulun-ulun sa mandalami jemaat-jemaat Allah huang Yesus Kristus sa naan ta Yudea gana kayo haot ngalami penderitaan sa sama, sa baasal neke ulun-ulun sabangsako kakarep, sakalawe sa ire alami neke ulun-ulun Yahudi¹⁵sa haot ngunu Tuhan Yesus dan lei para nabi,* sarta ngusir kami. Ire bakoi pasanang Allah dan ngamusuh kaluhan ulun.¹⁶Ire ngahalangi kami de bapander nihi ulun-ulun lain Yahudi supaya ire iyut de salamatkan. Kalahiolah ire tarus papenu dosa ire, tatapi kasangit haot minawentu neke ire kaluhane. ( Pangakan Paulus de Nganta Waleng Jamaat Tesalonika )¹⁷puloknai-puloknai, sahaot de samantara waktu kami de pisahkan neke kayo -- sacara fisik, bakoi sacara roh -- kami samakin rindu dan kakan bakaka kindi ra'i nihi kayo.¹⁸Gana, kami kakan hawi gikayo, bahkan kuki, Paulus, haot papire kali, tatapi Iblis ngahalangi kami.¹⁹Gana hiekah harapan, sukacita, atawa mahkota kabangaan kami ta hadapan TuhanYesus nihi kahawi-E? ayelah kayo²⁰kayolah kamuliaan dan sukacita kami.Pasal 2( Palayanan Paulus nihi Jemaat ta Tesalonika )

Chapter 3

¹Ulah hio, waktu kami haot bakoi kuat lagi, kami memutuskan pakai muneng erangkulun tenga ta Atena,²nihi ngirim Timotius, puloknai kami nihi pelayanan Allah, nihi hengau isa gawian kami huang Injil Kristus, gi kayo de nanguatkan nihi menasehati kayo berkaitan nihi iman kayo,³supaya bakoi naan erangkulun bo sa de goyahkan ulah kasusah-kasusah iti. Ulah, kayo kakareb karasa bahwa taka memang de tentukan pakai hio.⁴Bahkan, waktu kami hayak kayo, kami palus-mamalus mara gi kayo bahwa taka sagar ngalami kasusahan, nihi hio haot terjadi sameh sa kayo karasa.⁵Ulah hio, waktu kuki bakoi kuat lagi, kuki nunyu de ngarasa iman kayo. Kuki takut, amun-amun si penggoda haot menggoda kayo nihi jerih kauyuh kami jari sia-sia.⁶Tapi, wayahti, Timotius haot waleng gi kami teke uneng kayo, nihi haot nunda kabar maeh tentang iman nihi kasih kayo pakai kami, bahwa kayo selalu nyiok kenangan sa maeh sagar kami nihi rindu pakai panalu kami, sameh kami lei rindu panalu nihi kayo.⁷Ulah hio, puloknai-puloknai, huang kaluhan kasusahan nihi kasusah iti, tahibur ulah kayo mitah iman kayo.⁸Wayahti, kami welum amun kayo mindri kuat hung Tuhan.⁹Ulah, ucap syukur inonkah sa ta'u kami ami gi Allah ulah kayo, sebagai ganti kaluhan sukacita sa kami inam ta hadapan Allah ulah kayo?¹⁰Kandrau kamalem kami badoa nihi bujur-bujur de kami ta'u panalu lagi nihi kayo, nihi ta'u melengkapi inon sa masih kurang ta iman kayo.¹¹Wayahti, biar bo Allah nihi Ambah kakareb, nihi Yesus, Tuhan taka, sa nunda lalan kami gi kayo.¹²Kira'e Tuhan ngulah kayo batumbu nihi balimpah huang kasih sagar erangkulun gi sa lain, nihi sagar kaluhanulun, sameh sa kami ulah gi kayo.¹³Kira'e Aye mampakuatkan atei kayo bakoi bacacat huang kabarasihan ta hadapan Allah nihi Ambah taka ta kahawian Tuhan taka, Yesus, hayak ulun-ulun barasi-Aye.Pasal 3(Kabar Maeh teke Timotius tentang Jemaat ta Tesalonika)

Chapter 4

¹(Pamelum sa menyenangkan Allah) Akhire, puloknai-puloknai kami lako nasehat kayo huang Tuhan Yesus supaya sa haot tarima teke kami masalah kalawe kayo harus welum dan menyenangkan Allah, gawilah hio labih ajah lagi.²Ulah, kayo karasa parintah-parintah inon sa kami hampe gi kayo nangkah kuasa Tuhan Yesus.³Itilah pangakatan Allah : Pengudusan, bahwa kayo harus palawit tenga teke pencabulan;⁴bahwa kayo asing-asing karasa, kalawe menguasai tenga kayo kakarep huang kekudusan dan keharmatan.⁵Bakoi huang gairah sa penu napsu ngakut ulun-ulun bakoi katuru awah.⁶Ulah ada naan isa kulun pun sa nga hangar dan ngakal puloknai huang hal iti, ulah Tuhan tau ngabalas teke kaluhan iti, sameh sa kami wara sa mete-e dan kami peringatkan nihi bujur-bujur gi kayo.⁷Allah nerau taka bakoi pakai kekudusan, malainkan untuk kekudusan.⁸Ulah sebab hio, hiyepun nulak ajaran iti, bakoi nulak marasia, melainkan nulak Allah, ngami Roh Kudus-E gi kayo.⁹Nanun, tentang kasih puloknai kayo bakoi memerlukan ulun nulis gi kayo ulah kayo kakarep haot na ajar Allah untuk saling mengasihi.¹⁰Bahkan kayo haot ngagawi-E gi kaluhan puloknai sa naan ta Makedonia, ulah, puloknai-puloknai, kami lako nihi sangat de kayo nga gawi-e lobih lagi,¹¹dan bausahalah supaya welum nihi tenang, uruslah urusan-urusan kayo kakarep, dan bagawi bo nihi tangan kayo kakarep, ngakut sa haot kami parintahkan gi kayo.¹²Supaya kayo tau majalani welum nihi sa bujur e tahadap ulun-ulun luar nihi bakoi kakurangan inon-inon. (Panawi Tuhan)¹³Puloknai-puloknai, kami bakoi nakun kayo bakoi karasa tentang ulun-ulun sa haot matei.¹⁴Ulah, jaka taka parcaya bahwa Yesus matei dan bangkit wadeng, taka harus parcaya bahwa Allah akan ngumpul ire sa matei supaya kayo bakoi badukacita ngarut ulun-ulun sa bakoi ampun pengharapan.¹⁵Kami mara hal isi gi kayo nihi Firman Tuhan, bahwa taka sa masih welum, sa masih naan hampe panawi Tuhan, bakoi kakan nga dahulu ire sa haot matei.¹⁶Tuhan kakarep kakan minau take surga nihi aturan, suara teke pangulu malekat, dan nihi lengan terompet Allah, dan ulun-ulun sa haot matei huang Kristus akan mamboi labih dahulu.¹⁷Udihio, taka sa masih werum, sa masih muneng, akan na enat sasameh huang awan-awan nihi ire de tau panalu nihi Tuhan ta riwut, ngalut hiolah taka akan hayak Tuhan.¹⁸Ulah hio, hiburlah isa nihi sa lain ngalut antuhan-antuhan iti.Pasal 4

Chapter 5

¹Wayah iti puloknai-puloknai, manganai wayah dan zamane, bakoi perlu de tuliskan nihiko.²Gana, kayo kakarep bujur-bujur karasa bahwa andraw Tuhan kakan hawi kalah maling sa kalah andrew kamalem.³waktu ulun-ulun bapander, "Damai dan aman,'' karusakan kakan hawi entu ire sacara nyangkembah, kalah naan tahuang wawewi sa kakan nganak, dan ire bakoi tau indut meloloskan tenga.⁴Namun, puloknai-puloknai, kaon bakoi welum tahuang kamiyeng sahinga andrau hiyo akan ngahawi kayo kalah saulun pangalat.⁵kaon kaluhan ayelah anak-anak tarawa. dan anak-anak kandraw. taka bakoi baasal neke kamalem atau kamiyeng.⁶Gana hio, adalah taka mandre kalah ulun-ulun lain, tatapi ayolah taka tatap terjaga dan waspada.⁷Ulun sa mandre, mandre nihi kamalem dan ulun sa mabuk, lei mabuk nihi kamalem.⁸Namun, gana taka ayelah anak-anak kandrau, ayulah taka sadar, mamakai lamba zirah iman dan kasih, dan mamakai ketopong pengharapan kakan kasalamatan.⁹Allah bakoi manatapkan taka de nginam karikang, tatapi de kahalu kasalamatan nangkah Tuhan taka, Yesus Kristus,¹⁰sa haot matei gi taka de taka, entah terjaga ataupun tapaandre, induh muneng sahayak aye-E.¹¹Gana hio, kuatkanlah isa nihi salaine dan saling membamgunlah, kalah sa rahat kayo ulah wayah ti.(Nasehat Terakhir dan Tabe)¹²Pulokai-puloknai, kami ngalako kayo de ngahormati ire sa bagawi tamam ta antara, dan sa mamimpinko huang Tuhan, dan sa nagurko.¹³Hormatilah ire bujur-bujur huang kasih gana gawian ire.Welumlah huang damai saulun nihi sa lain.¹⁴kami nyujuko, puloknai-puloknai, tagurlah ire sa welum bamalas-malasan, kuatkanlah ire sa halus aheng, awatlah ire sa leme, dan basabarlah nihi kaluhan ulun.¹⁵Perhatikanlah supaya ada naan ulun sa ngabalas kajahatan nihi kajahatan, lainkan lahui bausahalah ngulah samaeh ta antarako dan de kaluhan ulun.¹⁶Begoh beoh lah talahui!¹⁷Taruslah boa!¹⁸Ngantuh syukurlah huang sagala hal. Gana, hiolah kahandak Allah bagiko ta huang Kristus Yesus.¹⁹Ada mamarekan Roh!*²⁰Ada ngindi rendah nubuat-nubuat!*²¹ Namun, ujilah sagala sasuatu! Japutlah inon sa maeh!²²gilawitlah teke kaluhan bentuk kajahatan!²³Samoga, Allah damai sejahtera kakarep menguduskan kayo kaluhane. kirae roh, jiwa, dan tengako tapalihara kaluhane, bakoi cacat nihi panawi Tuhan taka, Kristus Yesus.²⁴Aye sa nerau kayo ayelah satia, Aye pasti tau ngulahe.²⁵Puloknai-puloknai, badoalah lei ge kami!²⁶Amilah tabe nihi kaluhan puloknai nihi siuk kudus.²⁷Kuki lako kayo nihi sangat demi aran Tuhan, de ngabacakan surat ti nihi kaluhan babuhan ta aro.²⁸Anugerah Tuhan taka, Kristus Yesus, manyertaiko.Pasal 5( Basiaplah de Kahawi Tuhan )

2 Thessalonians

Chapter 1

¹(Salam gi Jemaat ta kota Tesalonika) Salam teke Paulus, Silwanus, dan Timotius, ge jemaat ta Tesalonika ta huang Allah, amah taka, dan Tuhan Yesus Kristus.²Anugerah dan Damai Sejahtera bagi kayo teke Allah, amah taka, dan Tuhan Yesus Kristus.³Kami harus selalu sejahtera bagi kayo teke Allah, amah taka, dan Tuhan Yesus Kristus. Kami harus selalu bersyukur gi Allah untuk kayo, puloknai-pulaknai, dan memang sepatut gi e lah demikian. Sebab, Iman kayo bertumbuh nihi melimpah dan kasih sa kayo ampuh masing-masing nadap sasama kayo semakin hante.⁴Ulah sebab hio, kami sendiri ngantuh nihi bangga mengenai kayo ta hadapan jemaat-jemaat Allah karena kesabaran dan Iman kayo ta tengah kaluhan penganiayaan dan penderitaan sa kayo alami. (Tentang Penghakiman Allah)⁵Ina adalah bukti penghakiman sa adil teke Allah, bahwa kayo na anggap layak bagi kerajaan Allah karena kayo lei haot menderita.⁶Lagi pula, adil bagi Allah untuk membalas nihi penindasan gi ire sa ngulah kayo menderita.⁷Tetapi ngami kelegaan gi kayo sa na tindas, dan jua gi kami, saat Tuhan Yesus na nyatakan teke surga sa sama para malaikat e sa dahsyat.⁸Huang apui sa manyala, untuk malakukan pembalasan gi ire sa bakoi mengenal Allah dan bakoi taat Injil, Yesus, Tuhan taka.⁹Ire akan mengalami hukuman kebinasaan sa kekal, lawit teke hadirat Tuhan dan teke kemuliaan kekuasaan E.¹⁰Katika aye untuk memuliakan di antara ulun-ulun sakudus e dan untuk de kagumi de antara kaluhan ulun sa haot percaya sebab kesaksian kami gi kayo na percaya.¹¹Udi hio, kami selalu Berdoa gi kayo, kire e Allah taka menganggap kayo layak akan panggilan ko dan memenuhi satiap ka ngakan untuk berbuat maeh dan pekerjaan Iman nihi kuasa-E.¹²Supaya aran Tuhan Yesus ta na muliakan ta huang kayo, dan kayo ta huang aye, sesuai nihi Anugerah Allah taka dan Tuhan Yesus Kristus.2 TeasalonikaPasal 1

Chapter 2

¹Waktu iti, hal panawi Tuhan taka, Yesus Kristus, nihi waktu pakisa'e taka hayak nihi Aye, kami lako kayo, piloknai-puloknai,²de kayo ada hinang bingung huang pikran kayo atawa gelisah waktu ngarengei andrau Tuhan haot hawi, maeh teke roh* atawa pesen atawa surat sa seolah-olah teke kami.³Ada na biar erng kulun lei nampatarang kayo nihi cara inon lei sabab andrau hio bakoi sagar hawi sa mete ka murtadan hawi nihi marasia raat na tampai, ayehio ha nakia kebinasaan,⁴sa nawan nihi nampasakah areb'e ge kaluhan sa antuh allah atawa sa na sembah ulun; nihi aye sagar ngalap uneng maharung ta Bait Allah nihi mara areb'e ebagai Allah.⁵Bakoi ka kingatkah kayo bahwa waktu kuki hayak kayo, kuki mara hal iti ge kayo?⁶Waktu iti, kayo karasa inon sa mamangkung aye sehingga bio tangar saat'e uni, aye sagar na tampai.⁷Sabab, rasia kedurhakaan haot rahat bagawi, ekat aye sa wayah iti nahan e akan tatap nahan e hampe aye de umpe.⁸Udi hio, marasia raat hio sagar na tampai. Tapi, Tuhan sagar munu e nihi hewuk wawa-Aye nihi na sanawoh e nihi panawi Aye.⁹Panawi sa marasia raat hio sagar sasuai nihi gawian Iblis*, na pahayak nihi sagala masam kuasa, siri-siri wa'oh nihi mujizad-mujizad palsu;¹⁰lahui nihi kaluhan akal raat ge ire sa sagar matei sabab ire nulak de mengasihi kabujur'e balalu na selamatkan.¹¹Oleh sabab hio, Allah ngirim satawang sa harat entu ire supaya ire percaya nihi kana oso,¹²jari ire uras tau na hakimi, ayehio ire sa bakoi percaya nihi kabujuran nihi sanang nihi karaat. (Kayo Napidi de Naselamatkan)¹³Puloknai-puloknai sa na sayang Tuhan, kami harus tarus basyukur nihi Allah gi kayo. sabab, Allah haot midi kayo teke samula de naselamatkan nangkah pengudusan teke Roh nihi iman huang kebenaran.¹⁴De hiolah Allah nerau kayo nangkah Injil* sa kami beritakan supaya kayo kahaba kemuliaan Tuhan taka, Yesus Kristus.¹⁵Jari, puloknai-puloknai, mindrilah kuat nihi japutlah ajaran-ajaran sa haot na ajarkan gi kayo, maeh nangkah panderan-panderan atau nangkah surat kami.¹⁶saat iti, kira'e Tuhan taka, Yesus Kristus, kakarep nihi Allah Bapa taka, sa haot mengasihi taka nihi ngami taka penghiburan kekal nihi pengharapan sa maeh nangkah anugerah,¹⁷menghibur nihi mampakuat atei kayo huang satiap gawian nihi panderan sa maeh.Pasal 2(Panawi Marasia Jahat)

Chapter 3

¹akhire, puloknai-puloknai, badoalah gi kami, supaya firman Tuhan tau tersebar nihi hinang nihi namuliakan, sameh sa terjadi ta helang kayo,² nihi supaya kami ta lapas teke ulun-ulun sa kejam nihi jahat gana bakoi uras ulun naan iman.³Tapi, Tuhan hio setia. Aye sagar manguatkan nihi ngalindungi kayo teke sa raat.⁴Kami naan keyakinan huang Tuhan tentang kayo bahwa kayo, rahat ngagawi nihi sagar tarus ngagawi inon sa kami perintahkan.⁵kira e Tuhan mengarahkan atei kayo gi kasih Allah nihi gi ketabahan kristus. (Kewajiban pakai Bagawi)⁶Puloknai-puloknai, saat iti lei kami perintahkan gi kayo, huang aran Tuhan taka, Yesus Kristus, supaya kayo nampalawit tenga teke puloknai-puloknai sa welum pangoler nihi bakoi sesuai nihi ajaran sa kayo terime teke kami.⁷kayo kakarep karasa kalawe kayo harus meneladani kami gene kami bakoi pangoler waktu kami hayak kayo.⁸kami gin bakoi kuman panguta ulun lain tanpa ngabayare. Sebalik e, kami bausaha nihi bagawi mehet kandrau nihi kamalem supaya kami bakoi jari beban gi hie pun te helang kayo.⁹Bakoi gana kami bakoi naan hak ge hio, melainkan de ngami tenga kami kakarep sebagai sontoh gi kayo de kayo uma.¹⁰Waktu kami masih hayak kayo pun, kami ngami perintah gi kayo: "amun ulun bakoi kakan bagawi, ada boh aye kuman."¹¹Sabab, kami ngarengei naan papire ta helang kayo sa welum pangoler, bakoi kakan bagawi, tapi sibuk nihi hal-hal sa bakoi baguna.¹²Ulun sameh hio kami perintahkan nihi kami nasihati huang aran Tuhan Yesus Kristus de bagawi dengan tanang nihi kuman roti kakarep.¹³Sedangkan kayo, puloknai-puloknai ki, ada uyuh ngulah maeh.¹⁴Amun naan ulun sa bakoi mentaati inon sa kami antuh huang surat iti, tandailah ulun hio nihi ada bagaul nihi aye supaya aye jari mangan.¹⁵Tapi, ada perlakukan aye sameh musuh, tapi tagur sameh erangkulun puloknai. (Panderan-panderan Pangalis)¹⁶Tuhan damai sejahtera kira e ngami kayo kedamaian setiap waktu nihi huang uras keadaan. Tuhan ngahayak kayo kaluhan.¹⁷Kuki, Paulus, nulis tabe iti nihi tangan ki kakarep sebagai tanda keaslian surat ki. kaliholah kuki nulis e.¹⁸Anugrah teke Tuhan taka, Yesus Kristus, ngahayak kayo uras.Pasal 3(Pangalako Doa teke Paulus)

1 Timothy

Chapter 1( Tabe gi Timotius )

¹Neke Paulus, sa jari rasul Yesus Kristus gana neke parintah Allah, juru Salamat taka, dan Yesus Kristus, uneng harapan taka. ²Gi Timotius, anak sa sah huang iman. Anugrah, belas kasih, dan damai sejahtera neke Allah Ambah taka dan Yesus Kristus, Tuhan taka.( Parangitan Ngalawan Ajaran sa Sasat )³Sa kalah awe kuki mamohon ge kayo katika kuki tulak ge Mekodina, tatap bo muneng ta Efesus supaya kayo tau manasehati ulun de ire bakoi ngajar ajaran lain, ⁴atau mamusatkan perhatian ire nihi kesah-kesah nihi silsilah-silsilah sa bakoio naan ahir e. Hio malah ngulah perdebatan, aye bakoi manjalankan tugas palayanan Allah sa de gawi oleh iman.⁵Namun, tujuan neke parintah hio adalah kasih sa baasal neke atei sa murni, nurani sa maeh, sarta iman sa tulus. ⁶babapire ulun sa balengkong neke tujuan iti dan tawang huang panderan sa sia-sia. ⁷Ire kakan jari ahli Hukum Tairat, tetapi bakoi mamahami inon sa ire pander atau hal-hal sa ire yakini. ⁸Akan tatapi, taka karasa Hukum Taurat hio maeh jaka ulun ngagunai e sa kalawe mesti e,⁹nihi kasadaran bahwa Hukum Taurat bakoi de ulah ge ulun bujur, melainkan de palangaran hukum dan pemberontakan, ulun fasik dan ulun ba dosa, ulun sa bakoi kudus dan duniawi, ire sa ngunu ine dan ambah e kakarep, pangunu, ¹⁰ulun asusila sa ngulah dosa seksual, homoseksual, penculik, pangoso, saksi dusta, dan hie bo sa ngalawan ajaran sa sesat, ¹¹eye ajaran Injilsa mulai neke Allah Sumber Berkat, sa haot de percaya gi kuki. ( Ucapan Syukur Paulus atas Rahmat Allah )¹²Kuku basukur ge Aye sa haot manguat kan kuki, aye hio Yesus Kirstus, Tuhan taka, gana Aye ngangap kuki ta huang pakuneng kuki huang palayanan iti. ¹³Walau pun dahulu kuki ulun penjahat, penganiaya, dan ulun sa kejam, tatapi kuki narima belas kasih gana dahulu ngulah e tanpa pangertian dan huang kabakoi percayaaan. ¹⁴Tuhan ngami ge kuki anugerahsa balimpah, sahayak-hayak nihi iman dan kasih huang Yesus Kristus.¹⁵Panderan iti iyut de percaya dan layak de tarima sapenuh e bahwa Yesus Kristus hawi gi dunia de nyalamat kan ulun-ulun badosa; ta antara ire, kukilah sa paling badosa. ¹⁶De alasan iti lah, kuki halu belas kasih, aye hio supaya ta huang kuki, ulun sa paling badosa iti, Yesus Kristus nyantarang kahante-E sa sempurna sabagai contoh bagi ire sa akan percaya nihi-E de kahalu welum sa kekal. ¹⁷Bagi Raja ta sagala zaman, sa kekal, dan sa bakoi de indi, isa-isa e Allah, hormat dan kamuliaan hampe sa lawah-lawah e Amin.¹⁸Parintah iti de ami ki ge kayo, Timotius, anak ki, sasuai nihi nubuatan sa piji de ami tentang kayo, dan nihi nubuatan hio bajuanglah huang perjuangan sa maeh, ¹⁹sambil bajaput nihi iman dan atei nurani sa maeh. Bapire ulun sa haot manolak ngulah e sahinga joot iman ire. ²⁰Ta antara e adalah Himeneus dan Aleksander, sa haot de sarah ki nihi Setan supaya ire balajar de bakoi ngahujat.

Chapter 2( Badoalah ge Kaluhan Ulun )

¹Pertama-tama, kuki nyompo gi kayo de pakambai pangakan, doa, doa syafaat, dan ngantuh syukur gi kaluhan ulun, ²bagi raja-raja, dan kaluhan ulun sa maharung ta pamarintahan de taka induh ngajalan welum sa rukun dan damai tahuang sagala kasala dan kehormtan. ³Hal iti maeh dan sa tau hadap Allah, Juru Salamat taka, ⁴sa ngakan kaluhan ulun de selamatkan dan hampe nihi pangarasa nihi kabujuran.⁵Gana, ekat naan isa Allah dan isa parantara neke Allah dan marasia, aye hio marasia Yesus Kristus, ⁶sa haot ngami tenga-E kakarep de panewuh gi kaluhan ulun. Kasaksian iti deantuh nihi waktu sa de tetapkan-E. ⁷De hiolah, kuki de tetapkan sabagai pengkhotbah dan rasul -- kuki ngantuh bujur, kuki bakoi pakoso -- dan kalah guru ta huang iman dan kabujur gi suku-suku lain. ( Sikap Laki-Laki dan Wawei huang Ibadah Jemaat )⁸Gene hoi, kuki kakan laki-laki ta kaluhan uneng badoa nelang ngenat tangan e sa maeh bakoi sangit dan basual. ⁹Tekas hoi lei, kuki kakan wawei bapakaian mae penu kasopanandan pangandalian tenga. perhiasan ne bakoi lah ulu sa de kepang, amas, mutiara, nihi pakaian larang, ¹⁰melainkan gawian-gawian sa maeh sa kalahawe sa harus e wawei sa ampun kasalehan.¹¹Erang kulun wawei harualah balajar huang katanangan dan huang sagala kataatan. ¹²Akan tatapi, kuki bakoi nunyu wawei ngalajar atau nunyu laki-laki. Namaun, wawei harus tatap tanang¹³Gana Adam de ulah pertama, japo udihio Hawa, ¹⁴dan lain Adam sa de tipu, melainkan wawei hio de tipu dan ratu ta huang pelangaran. ¹⁵Namun, wawei gin akan de selamatk an nangkah balolos anak jaka ire talahui welum tahuang iman, kasih, dan kakudusan nihi pangadilan tenga

Chapter 3(Syarat-Syarat Penilik Jemaat )

¹Antuhan iti bujur"Jaka isa kulun kakan jabatan penilik jemaat, aye kakan gawiaan sa maeh." ²Ulah hio, panilik jemaat haruslah ulun sa bakoi tercela, wane take isa harau, bijaksana, ngusai tenga, na hormati, suka ngami tumpangan dan rajin ngajar, ³bakoi pamabuk, bakoi ulun sa kasar melainkan lemah lembut, bakoi rajin palakat, dan bakoi ulun sa cinta duit.⁴Aye harus tau ngurus leu rean-e kakarep nihi maeh dan ngajaga anak-anak-e supaya taat nihi rasa hormat. ⁵Sebab, jaka aye bakoi tau kalawe ngurus leu rean-e kakarep, kalawe aye tau ngurus jemaat Allah?⁶Adalah aye ulun sa batobat bio supaya aye ada jari sombong dan ratu huang hukuman iblis. ⁷Na tambah lagi, aye harus isa ulun sa naan reputasi sa maeh ta helang ulun-ulun luar hingga aye bakoi ratu huang hinaan dan jebakan iblis.( Syarat-Syarat Majelis Jemaat )⁸Sames hio lei diaken, aye haruslah ulun sa na hormati, bakoi bacabang lela, bakoi kacanduan minuman anggur, dan bakoi ngelo ka untungan sa bakoi jujur. ⁹Ire harus tau nyaput rahasia kabujuran iman nihi atei nurani sa barasih ¹⁰Ire gin harus na uji labih dahulu dan jaka ta bukti bakoi tercela, ire tau malayani sebagai diaken.¹¹Sameh hio lei harau-harau diaken, ire haruslah ulun sa na hormati, bakoi mapitnah, tapi tau menguasai tenga dan tau na percaya huang segala hal. ¹²Diaken harus wane take isa harau, tau ngurus anak-anak-e leu rean-e nihi maeh. ¹³Seb ab, ire sa telah melayani sebagai diaken nihi maeh akan halu kahormatan gi tenga ire kakarep dan keyakinan sa hante akan iman-e huang Yesus Kristus.( Rahasia Kesalehan Taka )¹⁴Kuki baharap kuki tau hinang hawi gi kayo, tapi kuki nulis hal-hal iti gi kayo supaya ¹⁵seandai-e kuki talambat, kayo haot tau kalawe ire harus welum huang leu Allah, aye hio gareja take Allah sa welum, ari penyokong dan dasar take kebenaran.¹⁶ Taka ngaku kalawe ka hante-e rahasia kesalehan hio :"Aye, de nyatakan huang lunek, sa bujur ulah Roh, deindi ulah malekat-malekat, diberitakan di antara bangsa-bangsa, na parcaya huang huang dunia, de enat gi kemuliaan"

Chapter 4( Peringatan tentang Ulun Sasesat )

¹Roh bapander nihi jelas bahwa pas waktu-waktu terahir, samehe e akan nanan iman e nihi nyarah tenga nihi roh-roh sasesat dan ajaran setan-setan. ²Ire de pengaruhi nangkah kamunafikan ulun sa pangoso sa atei nurani e sa haot de cap nihi besi malaing.³Ire nguring ulun kawin dan nguring ulun kuman panguta sa deciptakan Alllah, sa saharus e de tarima nihi ucapan syukur gana ire sa percaya dan karasa kabujuran. ⁴Gana, sagala sesuatu sa de ciptakan oleh Allah hio maeh dan bakoi naan sa haram amun de tarima nihi panderan syukur, ⁵gana kaluhan hio de kuduskan nihi farman Allah dan doa. ( Palayanan Kristus Yesus sa Maeh )⁶Nihi ngajarkan hal-hal iti ge puloknai-puloknai saiman, kayo jari pelayan Yesus Kristus sa maeh, sa kalahawe kayo de didik huang panderan-panderan iman dan ajaran sehatsa haot kayo umba. ⁷Kana lawit kisah-kisah oso dan sanuhuy-sanuhuy itak tuha, tatapi latihlah tenga ko de welum huang kasalehan. ⁸Latihan jasmani tabatas gunai ye, tatapi kasalehan bagunai huang sagala hal gana ngingkeh janji gi pamelum sa saati dan ley pamelum sa akan hawi.⁹panderan iti tau de percaya dan layak de tarima kaluhan e. ¹⁰De hiolah, taka bagawi weat dan bajuang. Gana, taka ngondok pangharapan taka gi Allah sa welum, sa aye Juru Salamat kaluhan marasia, taistimewa ire sa percaya.¹¹parintah dan ajakanlah hal-hal iti. ¹²Ada naan ulun sa ngarendahkan kayo gana kayo bujang, tapi jarilah teladan gi ulun-ulun sa percaya huang panderan, tingkah laku, kasih, iman, dan kasucian. ¹³hampe kuki hawi, batekunlah huang pambacaan hayak Kitab suci, huwang ngami nasehat, dan huang mangajar.¹⁴Ada manyia-nyiakan karunia rohani sa naan tangar kayo, sa de ami gi kayonangkah nubuatan katika dewan penatua menumpangkan tangan entu kayo. ¹⁵Lakukanlah hal-hal iti nihi rajin, amilah tenga ko sa utuh e de ngulah hal-hal iti supaya kaluhan ulun induh kindi kamajuan ko. ¹⁶Perhatikan nihi bujur-bujur kalawe kayo welum dan inon sa kayo ajarkan. Bertekunlah tangar huang e gana ngulah kalah hoi kayo akan nyalamat, maeh tenga ko kakarep maupun ire sa ngarengey ajaran ko.

Chapter 5( Sikap huang Nagur Sasama )

¹Ada kasar nagur ulun sa labih tuha neke arep, tapi perlakukanlah aye ngalut ambahko, dan perlakukanlah laki sa labih nakia ngalut puloksanaiko. ²Perlakukanlah wawei sa labih muda jari puloksanaiko nihi penu kesucian. ( Mengenai Ire sa Walu )

⁴Amun aye walu naan anak atawa opo-e, ire sapertama tau balajar menunjukan bakti ge sanaan huang leu ire. Gana ngulah hio, ire haot nyamaleh budi ge ulun tuha ire, awi hio sapasanang Allah.⁵Sadangkan walu sa bujur-bujur walu sa welum kakarepe, aye harus nondok harapan ge Allah serta harus pakambai permohonan dan doa ka andrau kamalem. ⁶Namun , walu sa welum-e bapoya-poya aye haot matei walaupun aye masih welum.⁷Perintahkanlah bo hal-hal iti ge jemaat de ire bakoi ba cela. ⁸Akan tetapi, jaka erangkulun bakoi mamalihara sanak keluarga aye, khusus keluarga sa rite, baarti aye haot manyangkal iman-e dan aye labih boto neke ulun sa bakoi percaya.⁹Walu sa antuh huang daftar ekat wawei sa baumur paling doho enempulu taun, jari harau neke eragkulun wane, dan dekamara sa ulahgawi-e sa maeh, aye pahante anak-e, ngami tumpangan, manau pee ulun barasih, ngawat ulun sa huang kasusahan, dan giat huang gawian sa maeh.¹¹Tapi, walu-walu sa paling nakia ada depanasuluk ge huang daftar, sebab takut pongono seksual-e tau ngulah ire awit neke Kristus, ire masih tau namane lagi. ¹²Hal iti nerau hukuman gana ire haot mengingkari janji pertama sadaulah ire samete-e. ¹³Udi hio, ire mulai malas, ngaliling neke blai isa ge blai lain. Bakoi ekat hio, ire ngamaner ulun dan nyampur urusan ulun lain, mamander hal sa bakoi tau depaner ulah ire.¹⁴Jari, menurut kuki ire sa walu masih muda namane waleng, nganak, dengurus rumah tangga-e debakoi naan kesempatan ge musuh de mencela ire. ¹⁵Sebab, papire kulun sa haot babalik umba setan. ¹⁶JIka naan erangkulun wawei sa percaya naan keluarga-e sa walu, biarbo ire mamalihara walu-walu hio sehingga gereja bakoi dibebani, dan gereja tau ngawat walu-walu salain sabujur-bujur perlu de awat.( Tentang Penatua dan Hal-Hal lain-e )¹⁷Ire penatua sa ngurus jemaat sapaling maeh patut narime penghormatan rueh kali lipat, terutama ire sabagwi karas huang khotbah dan ngajar. ¹⁸Gana Kitab Suci ngantuh, "Ada nuruk wawa lembu sa rahat ngagiling gandum, "dan "erangkulun sabagawi berhak halu upa-e."¹⁹Ada narima tuduhan sa gi penatua kecuali naan bukti neke rueh atau telu ulun saksi. ²⁰Ire sangulah dosa harus detagur tahadap ulun ajoh de ire tau takut ngulah dosa.²¹Ta hadapan Allah, Yesus Kristus, dan ire malaikat sa haot tapidi, kuki pakingat kayo sa bujur-bujur supaya umba sa detutui iti bakoi baprasangka atawa pilih kasih. ²²Ada lahui hinang nondok tangan tangar entu hie-hie bo atawa ada umba huang dosa ulun lain. Jaga tengako tatap suci.²³Ada ekat koot ranu mahilak, tapi kanagunai dadohot anggur demi untung kayo dan tenga saringket maringin. ²⁴Dosa neke mehe tenga haot jelas deindi sehingga dengatet ire ge pengadilan. Namun dosa neke mehe tenga japo akan deindi udihio. ²⁵Udihio lagi naan gawian sa maeh sa haot jalas diindi. Tapi gawian sa maeh sa bakoi indi pun, bakoi hakun disiok tarus.

Chapter 6( Petunjuk Khusus gi ire Walah)

¹Kaluhan ulun sa managung beban sebagai walah haruslah menganggap tuan-e sameh ulun sa pantas kahalu segala hormat supaya aran Allah dan pengajaran taka bakoi ta cela.²Sedangkan ire sa walah sa tuan-e adalah ulun percaya, ada ngurang rasa hormat gi ire ulah ire adalah puloknai-puloknai sa seiman. sebalik-e ire walah harus melayani tuan-e nihi labih maeh lagi ulah narime berkat pelayanan adalah ulun-ulun percaya dan sa na kasihi Ajarkan dan nasehatkan hal-hal iti gi ire.( Tentang Ajaran Lain dan Cinta Duit)³Jaka naan ulun sa ngajar ajaran lain sa bakoi sesuai nihi pangantuh sa bujur take Tuhan taka Kristus Yesus dan bakoi sasuai nihi ajaran kesalehan, ⁴Aye adalah pembual dan bakoi mangarti ekat tatarik nihi penolakan sa bakoi maeh,sa ekat memperdebatkan kata-kata sa malah ngulah iri atei, perpecahan,Fitnah, dan, maduga sa bakoi maeh ⁵serta terus-manerus ngulah perselisihan ta helang ulun-ulun sa pikiran-e telah rusak dan nolak kabujuran, sa bahwa kesalehan adalah cara pakai kahaba keuntungan.⁶Akan tetapi, kesalehan sa nasertai rasa cukup akan ngami manfaat sa hante. ⁷Sebab, taka bakoi nunda inon-inon katika suluk gi dunia dan taka bakoi tau nunda inon-inon waktu kaluar take dunia iti. ⁸Jika haot naan pangunta dan pakaian, taka marasa haot cukup.⁹Ulun sa kakan jari sugih ratu gi huang pen cobaan dan jebakan, nihi berbagai nafsu sa bingung dan membahayakan akan paleteng ulun-ulun ge huang kehancuran dan kebinasaan. ¹⁰Sebab, cinta nihi duit adalah wakat take sagala macam kejahatan. Ulun sa maburu duit telah mayimpang take iman dan nyiksa tenga-e kakarep nihi berbagai dukacita.( Papire Hal sa Harus de ingat)¹¹Akan tetapi, kayo sa ngalut marasia neke Allah, lawitlah tengako neke kaluhan hio. Tutahlah kabujuran, kesalehan, iman , kasih, ketabahan, dan kelembutan. ¹²Bajuanglah huang perjuangan iman sa maeh dan bajaputlah nihi welum kekal sa gi aye kayo na herau katika kayo ngami pengakuan sa maeh ta hadapan ajoh saksi.¹³Ta hadapan Allah sa ngami welum hambau kaluhan sanaan dan ta hadapan Yesus Kristus sa ngami pengakuan sa maeh katika bahadapan nihi Pontius Pilatus, kuki marintah kayo, ¹⁴kira-e kayo majalankan perintah iti bakoi bacacat dan bakoi bacela hampe panawi Tuhan taka Kristus Yesus.¹⁵Tangar waktu sa haot de wara-E, Aye kakan nyantarang tenga-E ngalut isa Penguasa, Raja ta ham bau kaluhan Raja, dan Tuan ta hambau kaluhan tuan. ¹⁶Ayelah isa sa kekal, dan Muneng huang tarawa sa bakoi tau kanarite, bakoi naan erang kulunpun sa tau ngindi-E. Bagi Aye, kaluahan hormat dan kuasa sa kekal! Amin.¹⁷Sementara hio, huyulah ulun-ulun sugih ta zaman iti supaya bakoi sombong atau nondok harapan ta kasugihan sa bakoi pasti, tapi hondoklah harapan gi Allah, sa nihi malimpah nyadia kaluhan sanaan gi taka pakai dinikmati. ¹⁸Huyu bo ire supaya ngulah maeh, jari sugih huang gawian sa maeh, jari ulun sa murah atei, dan siap babagi.¹⁹Namun sameh hio, ire kakan ngumpul harta gi tenga ire kakarep sabagai dasar maeh gi masa sa akan hawi sahingga ire tau bajaput ge welum sa bujur-e.²⁰Timotius, jagalah inon sa deparcaya gikayo. Hindarilah paneran sa dun iawi dan pander lawang sa bertentangan sasala de antuh "pengetahuan", ²¹sa mengaku-e, iman papire kulun jari manyimpang. Anugerah menyertai kayo.

2 Timothy

Chapter 1

¹(Teke Paulus) Dari Paulus, rasul Yesus Kristus sa na pidi ulah kangakan Allah sesuai nihi janji sa welum sa naan ta huang Yesus Kristus.²Ga Timotius, anak sa na Kasih, Anugerah, Belas Kasih, dan Damai Sejahtera teke Allah, Bapa, dan Yesus Krsitus, Tuhan taka. (Nasihat untuk tarus Memberitakan Injil)³Aku senantiasa bersyukur gi Allah, sa kulayani nihi atei nurani sa barasih sama sa na lakukan ulah itak moyang ki, saat kuki mengingat ko huang Doa-doa ki ka andrau dan malem.⁴Katika kuki mengingat ranu mate nu, kuki kakan ngini ko supaya penu suka cita ki.⁵Kuki na ingat kan nihi Iman ko sa tulus, sa pertama-tama welum ta huang itak nu Lois, dan ine nu Eunike, dan kuki yakin saat na welum ta huang kayo lei.⁶Untuk alasan inalah, kuki mengingatkan ko agar terus mengorbankan Karunia Allah sa naan tangar tenga ko mintah penumpangan tangan ki.⁷Sebab Allah bakoi ngami gi taka roh ketakutan, melainkan roh kekuatan, kasih, dan penguasaan tenga.⁸Jadi, ada mangan bersaksi tentang Tuhan taka atau tentang kuki, tahanan e, akan tetapi ulah kuasa Allah umalah menderita demi Injil.⁹Ayelah sa haot menyelamatkan taka dan nerau taka nihi panggilan sa kudus, bakoi gene perbuatan taka, melainkan gene tujuan dan Anugerah e sendiri sa haot na amigi huang Yesus Kristus sa mete dunia naan.¹⁰Sekarang, hal ina haot menjadi nyata melalui panawi Juru selamat taka Yesus Kristus sa haot ma hapus pampatei dan nuna pamelum dan kekuatan melalui Injil.¹¹Ulah Injil inilah, kuki na tutui menjadi Pengkhotbah, rasul dan guru.¹²Aye hio lah sebab e, kuki menderita sameh saat ina, namun kuki bakoi mangan karena kuki karasa gi hie kuki percaya dan kuki yakin bahwa aye sanggup menjaga inon sa haot na percayakan gi kuki hampe andrau sa haot na tentukan.¹³Tegei lah pokok-pokok ajaran sehat sa haot kayo rengei teke kuki huang iman, dan kasih sa naan huang Yesus Kristus.¹⁴Nihi Roh Kudus sa muneng ta huang taka, jagalah nihi maeh harta berharga sa haot na percayakan gi kayo.¹⁵Kayo haot karasa teke fakta bahwa kaluhan sa naan ta Asia sa haot berpaling teke kuki, diantara ire aye hio Figelus dan Hermogenes.¹⁶Kira e Tuhan mengaruniakan belas kasih gi seisi leu Onesiforus ulah aye gana menyegarkan kuki dan bakoi mangan ulah pemenjaraan kuki.¹⁷Sebalik e, katika hampe ta Roma, aye nihi semangat ngelo kuki dan panalu kuki.¹⁸Kira e Tuhan menuntun agar aye panalu belas kasih teke Tuhan pada andrau iti, sebagaimana kayo raerai karasa pire ajoh pelayanan sa haot na ami gi kuki ta Efesus.2 TimotiusPasal 1

Chapter 2

¹Gana hio, anakki, jarilah kuat huang anugrah sa naan huang Yesus Kristus.²Inon boh sa haot kayo rengei teke kuki ta muka saksi ajoh, percayakan hio gi ulun-ulun sa setia, sa sameh mampu ngajar ulun lain.³Umalah mandarita sebagai prajurit Yesus Kristus sa maeh.⁴bakoi naan prajurit sa menyibukkan tengae nihi urusan welum sahari-hari bahara aye tau nampasangan komandan e.⁵Sameh hio lei erangkulun olahragawan sa batanding, aye bakoi sagar kahaba mahkota kamanangan kacuali aye batanding ngumba aturan sa naan.⁶Erangkulun petani sa bagawi babujur haot selayak e jari ulun pertama sa nerime hasil wasi e.⁷pikirkan boh inon sa kuki antuh sabab Tuhan sagar ngami kayo pengertian huang uras hal.⁸Ingatleh Kristus Yesus, sa haot mambai teke helang ulun matei, utus Daud, sameh sa nakahampe kuki huang Injilki,⁹sa ulah aye kuki andrau ina menderita hampe napanjara sebagai erangkulun kriminal, tapi firman Allah bakoi tapanjara!¹⁰ulah hio, kuki batahan huang uras sasuatu gi ulun-ulun pilihan Allah de ire gin kahaba keselamatan sa naan huang Yesus Kristus nihi kemuliaan e sa kekal.¹¹Panderan itu bujur:"Amun taka matei hayak Aye, takam gin sagar welum hayak Aye.¹²Amun taka rajin, takam gin sagar memerintah hayak Aye. Amun taka manyangkal Aye, Aye gin sagar manyangkali takam.¹³Amun taka bakoi setia, Aye tatap setia, sabab Aye bakoi induh manyangkal diri-Aye kakarep."(Panggawi sa nampasanang Allah)¹⁴Na ingat ire akan hal-hal iti. Nasihatilah ire ta hadapan Tuhan de ada bahual masalah panderan-panderan, sabab bakoi naan guna ni nihi ekat sagar ngahancur ulun-ulunsa ngarengei ni.¹⁵Nagawi sa pangamaeh de mempersembahkan tenga kayo nihi layak ta hadapan Allah sebagai gawian sa bakoi perlu mangan, nihi sa haot ngajarkan panderan kabujur nihi pas.¹⁶Tapi, hindari panderan sa lawang sia-sia ulah hal hio sagar nunda gi kebakoisalehan sa labih parah.¹⁷Panderan ire sagar menyebar ngalut reten gangren. Ta helang ire naan Himeneus nihi Filetus,¹⁸sa haot manyimpang teke kabujuran, lawan ngantuh bahwa kebangkitan haot jari. Ire merusak iman sa mehe tenga e.¹⁹Tapi, dasar Allah sa kuat tatap mindri nihi meterai iti: "Tuhan kataru hiye sa jari ampun-Aye," nihi "Setiap ulun sa mangaku aran Tuhan harus nana karaat."²⁰Ta huang lewu sa megah, bakoi ekat naan parabut teke emas nihi perak, melainkan lei teke kayu nihi tane liat. Samehe na pakai de tujuan sa terhormat, tapi samehe de tujuan sa hina.²¹ulah hio, jika erangkulun mamparasih tenga teke hal-hal sa hina, aye sagar jari parabut de tujuan sa terhormat, nakhususkan, baguna gi tuan e, nihi napersiapkan de setiap gawian sa maeh.²²napalawitlah hawa nafsu ulun muda nihi tutahlah kabujuran, iman, kasih, nihi damai sejahtera hahayak nihi ire sa nerau Tuhan nihi atei ya murni.²³Nahindar hual sa kabingung nihi bakoi bapangatahuan ulah kayo karasa bahwa hal hio sagar ngulah lakat.²⁴Walah Tuhan haruslah bakoi palakat, tapi ramah dini uras ulun, terampil ngajar, nihi sabar,²⁵nihi maleme mangoreksi musuh e. Semoga Allah ngaanugrahi ire patobatan sa nunda gi pangatahuan akan kabujuran²⁶bahara ire jari sadar nihi malapas tenga teke jabakan Iblis sa haot nyaput ire de manjalan kangakanaye.Pasal 2(Tataplah Setia Meskipun Kasusah)

Chapter 3

¹(Sifat-sifat Maransia Pas Zaman Akhir)Perhatikanlah bahwa pas andrau-andrau pangalis, waktu-waktu kasusah sagar hawi.²Sabab, ulun sagar jari pencinta tenga kakarep, pencinta duit, panamposo, sombong, panyumpah, bakoi taat nihi ulun matueh, bakoi karasa batarima kasih, bakoi barasih,³bakoi karasa mengasihi, bakoi rajin badamai, rajin mamfitnah, bakoi tau mangandali tenga, kejam, bakoi rajin inon sa maeh,⁴Pengkhianat, ceroboh, angkuh, labih cinta hawa nafsu teke cinta Allah,⁵Kaindian saleh tapi manyangkali kuasa e. Palawit lei ulun-ulun sameh iti.⁶Sabab, ta penah ire naan ulun-ulun sa manyusup gi huang jemaat nihi nyaput wawei-wawei leme sa na paweat nihi ajoh dosa nihi nunda ire dengan bamasam hawa nafsu.⁷Wawei-wawei sameh hio tarus balajar, taou bakoi piji tau hampe gi pangataru akan kabujuran.⁸Sameh nihi Yanes nihi Yambres sa ngalawan Musa, sameh hio lei ulun-ulun iti sa ngalawan kabujuran. pikiran ire haot rusak nihi iman ire bakoi tahan uji.⁹Tapi, ire bakoi tau labih lawit lagi gene kabingungan ire sagar jelas gi satiap ulun, sameh nihi karueh ulun hio. (Nasehat Paulus gi Timotius)¹⁰Tapi kayo haot uma ajaran kuki, cara hidup kuki, tujuan welum kuki, iman kuki, kasabaran kuki, kasih kuki, nihi ketekunan kuki,¹¹sameh nihi penganiayaan nihi penderitaan sa kuki alami tangar Antiokhia, Ikonium, nihi Listra. Kuki batahan huang penganiayaan, nihi Tuhan manyalamat kuki teke uras hio.¹²sabujur e, uras ulun sa kakan welum saleh huang Yesus Kristus sagar na aniaya,¹³sedangkan ulun-ulun raat nihi hire penipu sagar jari labih raat lagi, ire nampasasat nihi na sesatkan.¹⁴Sedangkan gi kayo, nalanjut nihi inon sa haot kayo pelajari nihi sa kayo yakini sabab kayo karasa teke hiye kayo mampalajari e,¹⁵Sameh awe teke halus kayo haot kataru Kitab Suci sa mampu ngami kayo hikmat gi keselamatan nangkah iman huang Yesus Kristus.¹⁶Kaluhan Kitab Suci napahewuk oleh Allah nihi bamanfaat de ngajar, de manyatakan kesalahan, de mampakaeh kalakuan, nihi de mendidik huang kabujuran.¹⁷Udi hio, maransia ampun Allah akan cakap nihi na perlengkapi de satiap parbuatan maeh.Pasal 3

Chapter 4

¹Demi kahawian-Aye nihi demi Kerajaan-Aye, nihi bujur-bujur, kuki bapesen gi kayo ta hadapan Allah nihi Yesus Kristus sa sagar menghakimi ulun sa welum nihi sa matei:²Maralah firman, siap sedialah maeh atawa bakoi waktu e; desompo, nasihatilah, nihi jujulah ire nihi penu kasabaran nihi pangajaran.³Ulah, sagar hawi saat'e waktu ulun-ulun bakoi kakan lagi narime ajaran sa maeh. Sabalik'e pakai memuaskan silu, ire sagar ngumpul guru-guru gi diri ire kakerai sa sasuai nihi kangakan ire.⁴ire sagar nyawaleng pangarengei ire teke kebenaran nihi babalik gi dongeng-dongeng.⁵Sedangkan kayo, mamaeh huang segala hal, batahanlah huang kasusahan, gawilah tugas mara Injil, nihi kanajari pelayanan kayo.⁶Ulah, kuki haot nacurahkan sameh cawan pangamian, nihi saat panulak kuki haot hawi.⁷Kuki haot palakat huang pertarungan sa maeh; kuki haot nampagalis pertandingan; kuki haot memelihara iman.⁸wayah ti, mahkota kebenaran haot nasedia gi kuki. pada andrau hio, Tuhan, Hakim sa adil, sagar ngahadiahkan e gi kuki, nihi bakoi ekat gi kuki, melainkan lei gi kaluhan ulun sa ngono kahawian-Aye. (Pesen Pribadi Paulus Pakai Timotius)⁹Berusahalah pakai hinang hawi gi kuki¹⁰ulah Demas nanan kuki, ulah aye mencintai dunia iti nihi tulak ge Tesalonika. Kreskes haot tulak ge Galatia nihi Titus gi Dalmatia.¹¹Ekat Lukas sa hayak kuki. Alaplah Markus nihi tundalah aye hayak kayo ulah aye tamam baguna gi kuki pakai pelayanan.¹²Kuki haot nuyu Tikhikus gi Efesus.¹³Amun kayo hawi, tundalah jubah sa kuki tanan tangar Karpus ta Troas nihi lei buku-buku kuki, tarutama uras perkamen hio.¹⁴Aleksander, tukang besi hio, haot tamam ngarugikan kuki. Tuhan sagar mambalas sasuai nihi perbuatan'e.¹⁵Kayo maeh-maeh lei tahadapan aye ulah aye tamam menentang ajaran taka.¹⁶Pada pembelaan kuki sa pertama, bakoi naan erangkulun pun sa mendukung kuki ulah uras haot nanan kuki. Bahara hal iti bakoi nabalaskan gi entu ire.¹⁷Tapi, Tuhan mindri ta lepeh kuki nihi menguatkan kuki sehingga kabar hio tau de ami sapenu'e nangkah kuki, nihi kaluhan ulun bakoi Yahudi tau ngarengei aye. nihi demikian, kuki nalapas teke wawa singa.¹⁸Tuhan sagar manyalamatkan kuki teke uras ulahan jahat nihi sagar nunda kuki ge kerajaan surgawi-Aye nihi selamat. Gi Ayelah kemuliaan hampe salawah'e. Amin. (Tabe Terakhir)¹⁹Nakahampe tabe ki gi Priskila nihi Akwila, nihi gi erang kalewu Onesiforus.²⁰Erastus tatap muneng ta Korintus, nihi Trofimus de tanan ki huang keadaan bareten te Miletus.²¹Bausahalah hawi gi iti samete musim karisak. Ebulus, Pudes, Linus, Klaudia, nihi kaluhan puloknai seiman ngirim salam ge kayo.²²Tuhan pahayak roh kayo. Anugrah pahayak kayo.Pasal 4

Titus

Chapter 1

¹Teke Paulus, hamba Allah nihi rasul Kristus Yesus, sa na utus ge imam ulun-ulun pilihan Allah nihi pangataru akan kebenaran sa mamimpin gi kesalehan²ngabahara ire kahaba pengharapan welum kekal, sa najanjikan teke samete awal zaman gene Allah sa bakoi piji namposo.³Pas waktu-Aye, Aye haot menyatakan firman-Aye nangkah pemberitaan sa haot na percaya gi kuki sasuai nihi perintah Allah, Juru Selamat taka.⁴Ge Titus, nakia sa sah huang iman taka sasameh. Anugerah nihi damai sejahtera teke Allah, Bapa, nihi Yesus Kristus, Juru Selamat taka. (Tugas-Tugas Titus de Midi Penatua ta Kreta)⁵Gana alasan itilah kuki nanan kayo ta Kreta, ayehio ngabahara kayo tau menyelesaikan inon sa masih perlu naatur nihi ngangkat penatua-penatua ta setiap tumpuk, sameh sa napesen kuki gi kayo.⁶Aye haruslah ulun sa bakoi naan kasala, wane teke isa harau, naan nakia-nakia sa percaya, nihi bakoi natuduh gana welum sa bakoi bamoral atau memberontak.⁷Sabab, erangkulun penilik jemaat haruslah ulun sa bakoi naan kahala sebagai penatalayan Allah, bakoi sombong, bakoi hinang sangit, lain pamabuk, bakoi rajin palakat, nihi bakoi sarakah huang nupui keuntungan.⁸Sebalik e, rajin ngawat, mencintai inon sa maeh, bijaksana, adil, saleh, nihi tau manguasai tenga.⁹Aye bajaput babujur nihi panderan sa tau napercaya, sesuai nihi sa haot naajarkan, sehingga aye tau ngami nasihat menurut pangajaran sa sehat nihi nagur ire sa nawan e.¹⁰Sabab, naan ajoh ulun sa memberontak, rajin panamposo, nihi manipu, khusus e ire sa baasal teke kelompok ulun basunat.¹¹ire cocok na tutup wawa e gana ire nampasusah uras keluarga nihi ngajar hal-hal sa seharus e bakoi ire ajar, sa nampahawi hal sa nampamangan.¹²Salah satu teke ire,ayehio nabi ire kakerai, ngantuh, "Dasar ulun-ulun Kreta pakoso, ngalut satua ganas sa raat, dan rakus sa pangoler."¹³Kesaksian iti bujur. gana hio, tagurlah ire lawan keras supaya ire jari sehat huang iman.¹⁴Ada naperhati dongeng-dongeng ulun Yahudi nihi perintah ulun-ulun sa nulak kebenaran.¹⁵Bagi sa murni, uras hiolah murni. Tapi, gi ire sa najis nihi bakoi percaya, bakoi naan isa pun sa murni gana maeh pikiran maupun atei nurani ire ayehio najis.¹⁶Ire mangaku kataru Allah, Tapi nihi perbuatan e ire manyangkal Allah. Ire hio mararaat, bakoi taat, nihi bakoi sanggup ngulah inon pun sa maeh.TITUSPasal 1(Salam ge Titus)

Chapter 2

¹Akan tatapi, kayo, ajarkanlah hal-hal sa sama nihi pengajaran sa maeh.²laki-laki sa labih tuha harus induh nahan diri, terehormat, nguasai diri, sata sehat huang iman, huang kasih, dan huang katekunan.³Juga, wawei-wawei sa labih tuha harus nutui tingkah laku sa maeh, bakoi pamfitnah nihi hamba anggur, tatapi harus ngajarkan inon sa maeh.⁴Nihi kalahio, ire induh nyompo wawei-wawei bujang de mancintai wanee, mangasihi anak-anake,⁵nguasai diri, maeh, ngurus urusan leu tanggae, leu, dan tunduk nihi wanee, supaya firman Allah bakoi de lecehkan.⁶Kalahhio lei, kasompo ulun-ulun bujang agar induh manguasai tenga.⁷Huang sagala hal, jarikan tengako contoh huang ulahan-ulahan maeh. Huang pangajaran, tutuilahintegritas, kahormatan,⁸ pangantuh bujur sa bakoi tercela sahinga ire lawan tau jari mangan gana bakoi indut ngantuh e hal sa boto tentang taka.⁹Hamba-hamba harus nyembah nihi tuan-tuan ire tahuangsagala hal, usahakanlah de pasanang ire, dan bakoi mambantah.¹⁰Ada ngalat, tapi tutuilah bahwa kayo induh de percaya supaya huang sagala hal ire pamaeh ajaran Allah, Juru Salamat Taka.¹¹Gana, anugrah Allah sanunda kasalamatan haot nyata bagi kaluhan ulun,¹²de ngamampukan taka ngbakoi hal-hal sa bakoi maeh atawa hawa nafsu duniawisahinga taka induh manguasai tenga, adil, dan maeh ta zaman wayah ti,¹³samantara taka ngandrei pangharapan sa penu barkat, ayehio panawi sa penu kamuliaan neke Allah sa Mahahante, dan juru salamat taka, Kristus Yesus¹⁴Aye haot ngami tenga -E gi taka de menebus taka nihi kaluhan gawian jahat dan de menyukacita bagi tenga-E, nihi umat pilihane sa jahat ngagawi gawian maeh.¹⁵Ajarkanlah kaluhane iti, Nasehat dan nyompo nihi sagala kewibawaan. Ada naan ulun sa marendahkan kayo.Pasal 2( Ajaran sa Bujur )

Chapter 3

¹Ingatkan ire agar suntik gi pemerintahan nihi penguasa, taat nihi siap ngulah setiap gawian maeh,²bakoi memfitnah hio bo, bakoi palakat, ramah, nihi bujur-bujur bersikap lemah lembut tahadap kaluhan ulun.³Ulah, taka dahulu lei bingung, bakoi taat, tersesat, de walah, ulah ajoh nafsu nihi kesenangan, welum huang karaat nihi iri atei, de rikang, nihi saling bakarikang.⁴Tapi, waktu kemurahan nihi kasih Allah, Juru Selamat taka, de mara,⁵Aye nyalamat taka, bakoi ulah gawian maeh sa taka ulah, melainkan ulah balas ka'ahi-Aye nangkah manau kelahiran waleng nihi pembaharuan Roh Barasih.⁶Sa Aye curahkan entu taka nihi penu mitah Kristus Yesus, Juru Selamat taka.⁷Jari, ulah de bujurkan ulah anugrah-Aye, taka ngajari ahli waris sesuai nihi pengharapan sagar welum sa kekal.⁸Panderan iti bujur tu'u. Tentang hal iti kuki kakan kayo bujur-bujur yakin supaya ire sa haot percaya gi Allah ta'u tekun ngulah gawian maeh. Hal-hal iti maeh nihi bermanfaat gi kaluhan ulun.⁹Tapi, buyo teke soal jawab, silsilah-silsilah, perselisihan, nihi palakat sa bingung tentang Hukum Taurat ulah hal hio bakoi naan guna'e nihi sia-sia.¹⁰De ulun sa menyebabkan perpecahan, pakingat aye isa atawa rueh kali, udi hio lawitlah aye.¹¹Ulah kayo karasa ulun sameh nihi penu dosa, aye mampahawi aturan entu tenga aye kakarep. (Tutuian Pangalis nihi Tabe)¹²Udi kuki nuyu Artemas atawa Tikhikus gi kayo, berusahalah de hawi gi kuki ta Nikopolis ulah kuki haot nuyu de muneng ta anai salawah musim maringin uni.¹³Nihi sekuat tenaga kayo, awatlah Zenas, si ahli hukum hio, nihi Apolos sa naan huang takiaan supaya ire bakoi kekuarangan suatu inon bo.¹⁴Haruslah ulun-ulun taka belajar bertekun huang ngulah gawian sa maeh supaya ire ta'u memenuhi kebutuhan welum tiap andrau nihi bakoi welum nihi bakoi mua.¹⁵Kaluhan ulun sa naan hayak kuki de pahampe tabe pakai kayo. hampe tabe kuki gi ire sa mengasihi kami huang iman. Anugerah menyertai kayo kaluhan.Pasal 3(Cara Welum sa Bujur)

Philemon

Chapter 1

¹Tabe teke Paulus, ulun sa na panjara gene Yesus Kristus, nihi teke Timotius, puloknai isa iman taka, gi Filemon, kawal nihi hengau pelayanan sa kami sayangi,²nihi gi Apfia, puloknai taka, lahui gi arkhipus, hengau sa perjuangan taka, nihi ge umat sa bakumpul tangar lewu kayo.³Anugrah nihi damai sejahtera ge kayo teke Allah, Ambah taka, nihi teke Tuhan Yesus Kristus. (Ngantuh Syukur gene Iman nihi Kasih Filemon)⁴Kuki tarus basyukur ge Allahki waktu kaingat kayo huang doa-doa kuki,⁵sabab kuki ngarengei hal iman nihi kasih sa naan ta kayo huang Tuhan Yesus nihi gi kaluhan ulun barasih.⁶Kuki badoa ge perkumpulan iman kayo jari efektif gi pengetahuan sa penu setiap hal maeh sa naan tangar takam ge Kristus.⁷Kuki tu'u sanang nihi tahibur gene kasih kayo gene nangkah kayo, puloknai, atei ulun-ulun barasih nasegarkan waleng. (Pangalako Paulus Masalah Onesimus)⁸Gene hio, biarpun kuki naan keyakinan hante huang Kristus nihi tau nunyu kayo ngawani inon sa jari keyakinan kayo,⁹Tapi gene kasih, lebih maeh amun kuki lako'e gi kayo. Kuki, Paulus sa haot matueh, nihi rahat ii jari ulun sa na penjara gene Kristus Yesus.¹⁰Ngalako ge kayo gi anakki, Onesimus, sa kuki haba selama kuki naan ta penjara,¹¹sa hindra bakoi baguna gi kayo, tapi andrau ina baguna tu'u, maeh ge kayo ataupun ge kuki.¹²kuki nunyu aye, wua atei kuki, waleng gi kayo,¹³sa sabujur e kakan kuki tahan de muneng hayak kuki sagar aye tau nganti kayo melayani kuki salawah kuki na penjara gene Injil.*¹⁴Tapi amun kayo bakoi setuju, kuki bakoi kakan ngagawi inon lei ge kamaehan hio nagawi kayo bakoi gene keharusan, tapi gene kasanangan.¹⁵Mungkin alasasn Onesimus na tamoisah teke kayo ge tawelek waktu hiolah supaya kayo tau nerime waleng de salalawah e,¹⁶tapi bakoi lagi jari walah, tapi teke hio, aye hio jari puloknai sa na sayang, bakoi ekat khusus ge kuki, lebih lagi ge kayo, maeh huang tenga ataupun huang Tuhan.¹⁷Jari, amun kayo nganggap kuki jari hengau isa gawian kayo tarime bo Onesimus sameh kayo narime kuki.¹⁸Amun aye haot bahala nihi kayo atawa bautang inon-inon ge kayo, kuki bo nanggung'e.¹⁹Kuki, Paulus, nulis iti nihi tangan kuki kakarep: Kuki sagar ngalunas'e tanpa ngantuh inon lei hal utang kayo gi kuki, ayehio welum kayo kakarep.²⁰Oi, puloknai kuki, elah bo tangar huang Tuhan kuki kahalu kamaeh teke kayo. Segarkanlah atei kuki tangar huang Kristus.²¹Gene keyakinan kuki akan ketaatan kayo, kuki nulis surat iti gi kayo, sabab kuki karasa kayo sagar ngulah labih teke sa kuki lako.²²Sa mete hio, awat na siap kamar ge kuki gene kuki baharap nangkah doa-doa kayo, kuki sagar naperkenankan waleng gi kayo. (Tabe sa Pangalis)²³Epafras, hengau kuki sepenjara huang Yesus Kristus, ngirim tabe ge kayo,²⁴kala hio lei Markus, Aristarkhus, Demas, nihi Lukas, hengau-hengau sepelayanan kuki.²⁵Anugerah teke Tuhan taka, Yesus Kristus, kira e mampahayak roh kayo.FILEMONPasal 1(Tabe gi Filemon)

Hebrews

Chapter 1

Allah haot bapander nangkah Anak E ¹Udi ta wayah sadi,Allah baulang kali bapander nihi itak uyut takam nangkah here Nabi, ²te andrau-andrau pangalis ina,Allah bapander gi takam nangkah Anak E sa haot na pidi E mat jari pewaris ta entu kaluhan e,sa nangkah E lei Allah ngajari alam 3semesta. ³Ayelah cahaya kemuliaan Allah nihi gambaran sa sempurna nike sifat-E, Aye lei sa nahan kaluhan e nangkah firman kuasa E.Udi melakukan penyucian dosa,Aye maharung te lepeh kawan sa paling hante te uneng sa paling entu,⁴Mat Aye jari paling entu nike para malaikat sebab Aye mewarisi aran sa paling entu neke aran here. ⁵Ulah pijikah Allah baeau gi malaikat,"Hanyu lah Anak-ku.anrau ina,Aku haot jari Ambah-Nyu"? Mazmur 2 : 7 atawa,pijikah Aye ngeau gene here,"Kuki sagar jari Ambah napot E,balalu aye sagar jari AnakKu." ? 2 Samuel 7 : 14"Aku akan jari Ambah bagi Aye,nihi Aye akan jari Anak-ku."?⁶Akan tetapi, katika Allah ngapataru Anak sa pangatueh-E gi dunia aye baeau,"Biarbo kaluhan malaikat Allah menyembah Aye." Ulangan 32:43 ⁷.Mengenai here malaikat,Allah baeau,"Aye ngulah malaikat-malaikat-E jari riwut,pelayan-pelayan-E jari apui."Mazmur 104:4⁸.Sedangkan tentang Anak-E,Aye baeau,"Tahta-Nyu,ya Allah akan naan hampe sa kalalawah e.Tungkot kebenaran hiolah tungkot kerajaan-Nyu. ⁹.Hanyu mencintai kebenaran nihi ngarikang kejahatan.Ulah hio,Allah,yehioAllah-Nyu,haot mengurapi Hanyu nihi ilau sukacita ngalabihi sahabat-sahabat-Nyu."Mazmur 45:6-7¹⁰.Nihi lagi,"Hanyu Tuhan,nike mula e Hanyu haot ngopet dasar bumi,nihi langit hiolah ulahan tangan-Nyu. ¹¹.Bumi nihi langit sagar lenyap,tetapi Hanyu sagar tetap naan. Bumi nihi langit tau rebuk sameh pakaian. ¹².Sameh jubah Hanyu sagar ngalepet e,nihi mayu pakaian,here sagar de ganti. Akan tetapi Hanyu bakoi sagar baubah nihi taun-taun-Nyu bakoi sagar piji berakhir."Mazmur 102 : 25-27¹³.Nihi,gi malaikat sa awe,Allah piji baeau mayu ina,"Maharung bo te lepeh kawan-Ku hampe Aku ngopet musuh-musuh-Nyu te leba kuasa-Nyu"? Mazmur 110 : 1 ¹⁴.Bakoikah malaikat hiolah roh-roh sa melayani,sa de huyu pakai ngawat ulun-ulun sa akan narime keselamatan?

Chapter 2

Keselamatan hante ¹Ulah hio,takam harus lebih tena memperhatikan inon sa haot takam rengei mat takam bakoi de tunda kareh.².Sebab,bila ajaran sa de tahampe atawa de wara here malaikat tabukti bakoi tau de ubah,nihi setiap kahala atawa kabakoitaatan tau narime hukuman sa adil,³.kalawe mungkin takam iuh lapas jika takam ngabiarkan keselamatan sa hante hio? Yehio,keselamatan sa pertama-tama de wara ulah Tuhan,nihi de buktikan kebujuran e gi takam ulah ulun-ulun sa ngarengei-E⁴.Salain hio,Allah gin ngami kesaksian nangkah tanda-tanda nihi hal-hal ajaib,bamasam mukjizat nihi pangamian-pangamian Roh Barasih sa de bagikan manurut kangakan-E.Yesus jari sameh mayu Marasia pakai nyalamat Marasia⁵.Allah bakoi nampatunduk dunia sa hanrian, ayehio dunia sarahat de pander takam,gi here malaikat⁶.Namun,naan isa kaulun sa haot ngami kesaksian huang erangkua nas: "Hiekahmarasia hampe Hanyu mamikir e? Hiekah anak marasia hampe Hanyu memedulikan e?⁷.Pakai sa tawelek,Hanyu ngulah e labih leba nike here malaikat; Hanyumemahkotai e nangkah kemuliaan nihi hormat. ⁸.Hanyunampatundukkaluhan e te leba pe,e E."Mazmur 8 : 5-7 Gene,nihi menaklukan kaluhan hal tangar kapit pee E.sagar tapi,wayah iti takam mete nginni kaluhan hal takluk nihi Aye.⁹Namun,takam haot ngindi Yesus sa pakai tawelek de ulah labih leba nike here malaikat,yehio Yesus sa de mahkotai nangkah kemuliaan nihi hormat ulah haot menderita kapateian de supaya ulah anugerah Allah,Aye tau nginam kapateian bagi kaluhan ulun. ¹⁰.Haot sepatut e Aye --sa gi Aye nihi nangkah Aye kaluhan e naan--menyempurnakan perintis keselamatan anak-anak-E nangkah kauyuh de nunda here gi kemuliaan.¹¹.Sebab, maeh Aye sa ngabarasih atawa here sa de barasih,kaluhan e berasal nike isa Ambah;hiolah sebab e Yesus bakoi mangan ngeau here pulaksanai-E ¹².Nelangbaeau: "Aku akan mawara aran-Nyu gi here pulaksanai-pulaksanai-Ku. Te penah-penah kaluhan umat-Nyu, Aku akan menyanyikanpujian gi-Hanyu."Mazmur 22 : 23¹³.Nihi lagi: "Aku akanngopet keyakinan-Ku gi Allah."Yesaya 8 : 17 Balalu lei, "Inalah Aku,bahayak kawannakia sa haot de ami Allah de gi-Aku."Yesaya 8 : 18 ¹⁴.Ulah kawannakia hio ayelah marasia sa naan ira nihi lunek,maka Yesus gin ngalap bagian huang kadaan here de supaya nangkah kapateian-E,Aye tau ngunu aye sa naan kuasa atas kapateian,yehio Iblis. ¹⁵.Nihi ngalapas here sa saumur welum e de perbudak ulah katakut akan kapateian.¹⁶.jari,jelaslahbahwa Aye bakoi ngami pertolongan gi here malaikat, tetapi gi katurunan Abraham. ¹⁷.Ulah hio, huang kaluhan hal Yesus harus jari sameh pulaksana'i-pulaksana'i-E,supaya Aye tau jari Imam Hante*sa penu ahi lelu nihi setia huang pelayanan gi Allah.Nangkah mayu hio,Aye tau nunda panewuh entu dosa-dosa umat. ¹⁸.Ulah,Yesus kakerai menderita katika de cobai,maka Aye tau ngawat here sa rahat de cobai.

Chapter 3

Yesus hante tekei Musa ¹.Ulah hio, pulaksana'i-pulaksana'i sa kudus,hanyu sa ampun bagian huang herauan surgawi,indilah Yesus, sang Rasul,nihi imam Hante pengakuan takam, ².sa setia gi Aye sa haot menetapkan-E,sameh mayu Musa sa setia huang kaluhan lewu-E. ³Ulah, Yesus de anggap layak mat kahaba kemuliaan sa labih hante nike Musa sameh hal'eerang kulun pembangun lewu sa kahaba kehormatan labih hante nike lewu hio kerai. ⁴.(Ulah satiap lewu de pakinri ulah erang kulun,tetapi pembangun nike kaluhan'e ayelah Allah).⁵.Musa setia huang kaluhan lewu Allah jari erang kulun pelayan,pakai ngami kesaksian gi hal-hal.sa akan de wara te lain anrau.⁶.Tapi Kristus satia jari anak huang lewu Allah,yehio takam,amun takam tatap bajaput kuat te keyakinan nihi pengharapan sa takam banggakan hampe akhir.Tarus bongumba Allah⁷.Ulah hio, sameh sa Roh Barasih ba eau, "Te anrau ina,bila hanyu karengei suara-E,⁸.ada bo pakape aheng ateinyu sameh huang pemberontakan sa hanyu lakukan te anrau pencobaan te penah gurun,⁹.yehio katika nenek moyang nyu mencobai Aku nihi ngindigawian-gawian-Ku salawah epat pulu taun. ¹⁰.Ulah hiolah Aku sangit gi generasi hio nihi baeau, 'Atei here salalu sasat nihi here bakoi paham lalan-lalan-Ku.' ¹¹.Jari, aku basumpah huang kasangit-Ku:'Here bakoi akan huluk gi uneng panawire an-Ku." Mazmur 95 : 7-11¹².Bahati-hatilah pulaksana'i ada bo naan te antara kaon sa naan atei sa jahat nihi sa bakoi percaya,sa ngulah hany bapaling nike Allah sa welum.¹³.Sama'eh e,sompolah isa nihi sa lain satiap anrau, salma masih naan sa de eau "anrau ina" mat bakoi naan te antara nyu sa de pamape ulah tipu daya dosa.¹⁴.Takam haot ngalap bagian te huang Kristus,jika takam bajaput te keyakinan takam sa asal hampe pangalis'e. ¹⁵.Sameh naan tertulis, "Te anrau ina,jika hanyu karengei suara-E, ada bo pamape ateinyu sameh huang pemberontakan." Mazmur 95 : 7b-9¹⁶.Hiekah ulun-ulun sahaot karengei suara Allah,tapi memberontak?Bakoikah here kaluhan sa balua nike Mesir?¹⁷.Nihi gi hiekah Allah sangit salama epat pulu taun?Bakoikah gi here sa ngulah dosahampe bangkai here sabak te penah gurun?¹⁸.Nihi, gi hiekah Allah basumpah bahwa here bakoi akan tau huluk gi uneng panawirean-E bakoi kah gi here sabakoi taat?¹⁹.Jari, takam kakindi bahwa here bakoi tau huluk ulah kabakoi percayaan here.

Chapter 4

Janji mat suluk gi uneng panunuk Allah ¹Ulah hio,salama janji mat huluk gi uneng panawirean-E masih berlaku,elah bo takam marasa takut,hie karasa naan te antara takam sa bakoi jari kahaba janji hio. ².Memang bujur, kabar ma,eh haot de wara gi takam,sameh lei haot de wara gi here,tetapi kabar sa de rengei here hio bakoi naan menguntungkan here ulah bakoi de pakisa nihi iman ulun-ulun sa ngarengei-e.³.Ulah takam sa percaya,akan huluk gi uneng panawirean hio,sameh sa de eau-E, "Aku basumpah huang kasangit-Ku: 'Here bakoi akan piji hulukgi uneng panawirean-Ku,"'Mazmur 95 :11 biar lei gawian Allah haot jari tekei penciptaan asal dunia iti. ⁴.Sebab, huang isa nas,Allah bapander mayu inamengenai anrau kapitu," Te anrau kapitu,Allah tawire nike kaluhan gawian-E." ⁵.Akan tetapi,sameh sa de eau Allah,"Here bakoi akan huluk gi uneng panawirean-Ku⁶.Jari,masih naan kemungkinan gi sa mehe ulun huluk gi uneng panawirean,nihi naan samehe ulun sa samete,e haot karengei kabar maeh,tapi gagal huluk ulah kabakoitaatan hhere. ⁷.Jari,hinra kali lagi Allah menetapkan isa anrau, sa de eau"anrau ina", sa haot de eau Daudlawit anrau samete,e," Te anrau ina,bila hanyu ngarengei lengan E, ada bo pamape ateinyu sameh huang pemberontakan."Mazmur 95 : 7-8⁸.Sebab,jika yosua haot ngami here uneng panawirean,maka Allah bakoi lagi bapander tentang suatu anrau lain te anrau hanrian.⁹.Jika mayu hio,maka masih naan panawirean te anrau sabat gi umat Allah.¹⁰.Bagi here sa haot huluk gi uneng panawirean Allah,here lei haot tawire nike gawian,e,sameh sa Allah lakukan nike gawian-E.¹¹.Ulah hio ayolah takam berjuang mat huluk gi uneng panawirean hio,mat bakoi naan erang kulun pun lawu ulah umba contoh kabakoitaatan sa sameh.¹².Sebab,firman Allah hio welum nihi bakuasa, nihi labih kumat nike pedang bamate rueh awe pun.Firman hio nyuduk lawit hampe nampisah jiwa nihi roh,helang sendi nihi tulang sum-sum,hampe sanggup manilai kangakan atei takam.¹³.Bakoi naan isa makhluk pun sa masiok nike pangindi-E.Sebalik,e,kaluhan balawoi nihi bakoi tau desiok nike mate-E.Gi Ayelah takam harus ngami pertanggungjawaban huang kaluhan sa takam lakukan.Yesus Kristus ayelah Imam Hante¹⁴.Ulah takam naan Imam Hante Agung sa haot mambai gi surga,yehio Yesus, Anak Allah,ayolah takam tarus bajaput pisit te pengakuan takam ¹⁵Sebab,takam bakoi naan ampun Imam Hante sa bakoi iyuh memahami kaleme-kalemean takam,tetapi ampun takam naan Imam Hante sa haot de cobai huang kaluhan hal,sameh mayu takam, tetapi Aye bakoi berdosa. ¹⁶.Ulah hio, nihi keyakinan,ayolah takam hawi ngari'et takhta anugerah supaya takam narime ahi lelu nihi kahaba anugerah mat ngawat takam,katika takam memerlukan,e.

Chapter 5

¹.Sebab, satiap imam hante sa de pidi nike penah marasia de pidi mat jari wakil marasia huang hal-hal sa berkenaan nihi Allah,supaya aye tau mempersembahkan pangamian-pangamian nihi kurban-kurban ulah dosa-dosa. ².Sebab imam hante gin penu nihi kaleme,an, maka aye lei tau bersikap leme terhadap ulun-ulun sa bakoi naan pangarasa nihi murah tawang. ³.Hio sebab'e,aye wajib mempersembahkan kurban pangumpe dosa,bakoi ekat gi umat, tetapi bagi tenga e kerai.⁴.Bakoi naan imam hante sa tau ngalap kehormatan iti gi diri,e kakerai, aye ekat narime,e katika aye deherau ulah Allah,sameh hal,e Harun. ⁵.Kalio lei Kristus bakoi memuliakan diri-E kakerai mat jari erang kulun Imam Hante,tetapi ulah Aye sa baeau gi Aye, "Hanyulah Anak-Ku. Te anrau ina Aku haot jari Ambah Nyu."Mazmur 2 : 7⁶.Te bagian sa lain Aye gin baeau, "Hanyu lah Imam hampe salawah-lawah,e manurut peraturan Melkisedek."Mazmur 110 : 4⁷.Huang welum,e sebagai marasia,Yesus mempersembahkan doa maupun pangalako nangkah ratapan nihi ranu mate,gi Aye sa tau menyelamatkan-E nike kapateian.nihi,Aye na rengei ulah kesalehan-E.⁸.WalaupunYesus ayelah Anak,tetapi Aye belajar mat taat nangkah penderitaan sa dealami-E.⁹.nelang udi desempurnakan,Aye jari sumber keselamatan kekal bagi kaluhan ulun sa taat gi Aye,¹⁰.Nihi Aye haot de herau ulah Allah sa jari Imam Hante sesuai peraturan Melkisedek.Takia menuju kedewasaan Rohani.¹¹.Naan ajoh sa tau de eau tentang hal iti.Akan tetapi maheka mat menjelaskan,e ulah hanyu lambat mat ngarengei.¹².Ulah, sekalipun saat ina hanyu seharus,e haot jari pengajar, tetapi nyata,e hanyu masih memerlukan erangkulun mat ngalajarnyu lagi tentang prinsip-prinsip dasar mengenai firman Allah.Hanyu masih memerlukan susu,bakoi pangutu mape. ¹³.Ulah, ulun sa welum nike susu hiolah ulun sa mete naan pengalaman huang mamaham ajaran tentang kabujuran,aye masih awau. ¹⁴.Akan tetapi,panguta mape hiolah mat gi ulun-ulun sa matu'eh, yehio here sa haot nagalatih indera here mat tau ngabedakan inon sa maeh nihi sa bakoi maeh.

Chapter 6

¹.Ulah hio, ayo takam nanan pangajaran awal tentang Kristus nihi ngalingkang gi kedewasaan, bakoi lagi mengulang-ulang ajaran awal tentang pertobatan nikeperbuatan sa matei nihi iman gi Allah;².ajaran tentang pangui nihi penumpangan tangan; ajaran tentangkebangkitan ulun matei nihi hukuman kekal.³.Nihi, hiolah sa akan takam lakukan,jika Allah mengijinkan,e.⁴.Ulah, bakoi mungkin mempertobatkan waleng ulun-ulun sa samete,e kahaba pencerahan, haot nginam karunia surgawi, haot ngalap bagian hayak Roh Kudus,⁵.nginam kamaeh firman Allah,nihi nginam kuasa nike dunia sa akan hawi.⁶.Jika here nanan lalan Kristus,maka mustahil mat memperbaharui waleng pertobatan here ulah here rahmat nyalin Anak Allah mat sakarueh kali,e hihi na pa mangan-E secara terbuka.⁷.Sebab,tane sa ngisap ajoh ranuuran sa lau te entu,e,serta menghasilkan panenan sa bamanfat bagi here sa nga ga wi,e,akan marine berkat nike Allah.⁸.Namun,jika tane hio ekat nampatumbu runrui nihi rikut-rikut,maka tane hio bakoi baguna nihi riet nihi kutuk,nihi akhir'e de papui.⁹.Akan tetapi,pulaksana,i-pulaksana,i sa kukasihi,sakalipun kami berkata-kata mayu hio, kami meyakini hal-hal sa lebih maeh tentang hanyu,yehio hal-hal sa bahubungan nihi keselamatan. ¹⁰.Sebab,Allah bakoi,e bakoi adil.Aye bakoi koi ingat kaluhan gawian nihi kasihnyu sa hanyu tunjukkan demi aran-E nelang melayani ulun-ulun kudus sameh sa masih na gawi kayo.¹¹.Kami kasongo masing-masing kaon pakindi ketekunan sa sameh mat ampun jaminan pengharapan sa sempurna hampe hanrian.¹²Supaya hanyu ada jari panguler,tetapi ngumba teladan ulun-ulun sa haot mewarisi janji-janji Allah nangkah iman nihi katekunan.Janji Allah bakoi piji Baubah.¹³.Katika Allah bajanji gi Abraham,Aye bajanji nihi diri-E kakerai ulah bakoi naan labih hante nike diri-E.¹⁴.Allah baeau, "Aku pasti akan memberkatinyu," nihi "Aku pasti akan melipatgandakan keturunannyu."¹⁵.Nihi,udi ngarei nelang sabar,Abraham narime janji hio.¹⁶.Marasia basumpah demi eranh kulun sa lebih hante nike tenga,e kerai,nihi sumpah de ami sebagai penegasan mat nangalis kaluhan perbantahan.¹⁷.jari,katika Allah kakan menunjukan nelang lebih meyakinkan gi ahli waris Janji-E bahwa tujuan-E bakoi akan baubah,Aye ngajamin nelang ngulah sumpah¹⁸.sehingga nihi rueh hal sa koi tau baubah hio,sa mengenai,e Allah mustahil namposo,takam sa hawi nupui perlindungan akan kahaba dorongan sa hante mat bajaput kuat te pengharapan sa deami gi takam¹⁹.pengharapan sa de miliki takam ina ayelah jangkar bagi jiwa takam, kuat nihi pasti, sa nyantebos huluk hampe gi lepeh tirai,²⁰gi uneng sa haot de huluk Yesus sebagaipembuka lalan bagi takam mat jari Imam Hante mat salawah-lawah,e,sesuai peraturan Melkisedek.

Chapter 7

Imam Melkisedek ¹Sebab, Melkisedek,Raja Salem nihi imam Allah sa paling entu,manalu Abraham udi Abraham waleng nike ngabantai raja-raja,nihi ngaberkati,e. ².Gi,Melkisedek,Abraham gin ngami sepersepuluh nike kaluhan harta rampasan sa dehaba,e.Pertama-tama, aran Melkisedek ba,arti "Raja kebenaran", selanjut,e " Raja salem" sa ba,arti "raja damai". ³.Aye bakoi ba,ambah atawa ba,ine,bakoi bakaturunan,nihi welum,e bakoi ba,awal atawa ba,ahir.Akan tetapi, sameh Anak Allah,aye akan jari imam hampe sakalalawah-e.⁴.Perhatikanlah,mula agung,e ulun iti,bahkan Abraham leluhur takam pun manyarah gi Aye sepersepuluh nike pakulih rampasan perang,e. ⁵. Manurut Hukum Taurat, anak-anak Lewi sanarime jabatan imam berhak ngumpul persepuluhan nike umat sa hiolah pulaksana,i-pulaksana,i here,biargin here sameh-sameh keturunan Abraham. ⁶Tapi,Melkisedek sa bakoi nike keturunan Lewi,narime persepuluhan nike Abraham nihi ngaberkati aye sa nyaput janji-janji Allah.⁷.Nihi,bakoi tau se sangkal, sa labih leba de berkati ulah sa labih entu. ⁸Huang isa hal persepuluhan na tarime ulah marasia fana sa tau matei.Namun huang hal ina, na tarime ulah aye,sa depastikan welum. ⁹.Ulah hio, tau de eau bahwa bahkan kaum lewi sa berhak narime persepuluhan gin ngabayar persepuluhan here nangkah Abraham, ¹⁰.ulah saat Melkisedek manalu'e, Lewi masih naan huang tenga itak muyang'e.¹¹saat ina, seandai'e kesempurnaan tau de haba nangkah keimaman Lewi ( sa ulah'e umat Israel kahaba Hukum Taurat),mat inon naan imam lain sa harus de bangkitkan menurut aturan Melkisedek,nihi bakoi imam nike garis keturunan Harun? ¹².Ulah jika aturan keimaman baubah,maka Hukum Taurat pun harus deubah.¹³.Ulun sa rahat depander takam iti berasal nike suku sa lain, nihi koi naan erangkulun pun nike suku-E sa piji batugas jari pelayan altar.¹⁴.Ulah, haot jelas bahwa Tuhan takam berasal nike suku Yehuda,suku sa tentang'e Musa bakoi piji ngeau hal inon pun sa bakaitan nihi para imam.Yesus hiolah Imam mayu Melkisedek.¹⁵.Kaluhan hal ina jari samakin jelas katika takam ngindi muncul'e erang kulun Imam lain, sa samehnihi Melkisedek, ¹⁶.sa jari imam bakoi berdasarkan persyaratan keturunan jasmani,tetapi berdasarkan kuasa welum sa bakoi tau rusak/binasa.¹⁷.Ulah,kitab suci basaksi tentang Aye: "Hanyu hiolah Imam hampe sakalalawah'e,manurut peraturan Melkisedek."¹⁸.Te isa sisi, peraturan sa lawah haot berakhir ulah ajoh kelemahan nihi bakoi berguna,¹⁹.nihi ulah hukum hio bakoi menyempurnakan inon pun.Namun, te sisi sa lain,naan pengharapan sa lebih maeh sa deperkenalkan gi takam,nihi pengharapan hio narik takam mat bariet gi Allah.²⁰.Nihi pengharapan hio de tunda gi takam nangkah isa sumpah--imam sa lain jari imam tanpa de sertai sumpah. ²¹.Namun, aye jari Imam nihi sumpah sa de ulah ulah Aye sa baeau gi Aye,"Tuhan telah bersumpah nihi Aye bakoi akan berubah pikiran:'Hanyu hiolah Imam mat sakalalawah,e."Mazmur 110 : 4²².Ulah sumpah ina,Yesus haot jari jaminan nike perjanjian sa lebih maeh.²³.Samete,e naan ajoh imam sehingga ketika naan imam sa matei,naan sa iuh ngaganti,e.²⁴.Namun,Yesus nyaput keimaman secara tetap selama,e ulah Aye akan tarus welum salama,e.²⁵.Nangkah mayu hio,Yesus iuh menyelamatkan dengan sempurna here sa hawi gi Allah nangkah-E, ulah Aye selalu welum mat berdoa bagi here.²⁶.Imam Hante mayu hiolah sa takam perlukan, yehio Imam Hante sa kudus, bakoi bercela, murni, depisahkan nike ulun-ulun berdosa, nihi de pakentu ngalabihi tingkat-tingkat surgawi.²⁷.Yesus bakoi mayu here imam hante sa lain.Here harus mempersembahkan kurban satiap anrau,pertama bagi dosa here sendiri, udihio bagi dosa-dosa umat.Namun,Yesus bakoi perlu melakukan,e. Aye ekat mempersembahkan kurban hinra kali mat selama,e,yehio diri-E kakerai.²⁸.Hukum Musa menetapkan marasia sa penu kaleme,an mat jari imam-imam hante.Akan tetapi,sumpah sa berasal neke Allah,sa hawi udi Hukum Musa, menetapkan Anak-E, sa haot dejadikan sempurna hampe sa kalalawah,e.

Chapter 8

Yesus aye hio Imam Hante Perjanjian Bio ¹Itilah pokok utama pamaneran takam:takam naan Imam Hante sa maharung te lepeh kawan takhta sa palingentu te surga. ².Aye melayani te Ruang Mahakudus nihi te kemah suci sejati sa depakinri ulah Allah kakerai,bakoi ulah marasia.³.Ulah satiap imam hante sadetunjuk mat mempersembahkan pangamian nihi kurban,maka Imam Hante iti lei harus nunda sesuatu mat depersembahkan.⁴.Jika Imam Hante iti welum te bumi,Aye bakoi akan jari imam sama sekali sebab te bumi haot naan imam-imam sa mempersembahkan pangamian sesuai Hukum Taurat,⁵.yehio here sa beribadah manurut tiruan nihi bayang-bayang nike hal-hal surgawi sameh katika Allah memperingatkan Musa saat aye kakan pakinri Kemah Suci:"pastikanlahhanyu ngulah segala sesuatu,e sesuai dengan rancangan sa haot de tunjukkanku gi hanyu te hambau gunung."⁶.Namun,wayah ina,Yesus narime tugas pelayanan sa lawit labih mulia ulah perjanjian bio sa de perantarai ulah-E hio lei lawit labih entu nihi se tetapkan berdasarkan te janji-janji sa lebih maeh.⁷.Sebab, jika perjanjian sa pertama bakoi mengandung kahal, bakoi akan naan sa membutuhkan perjanjian sa karueh.⁸.Ulah Allah kahaba kahala marasia,Aye baeau, "'Indibo,saat,e akan hampe,'eau Tuhan , 'katika Aku akan mengadakan erangkua perjanjian sa bio nihi kaum Israel dan kaum Yehuda.⁹.Bakoi sameh perjanjian sa telah kuadakan nihi nenek moyang here, yehio katika aku menuntun here nihi tangan-Ku mat memimpin here balua nike tane Mesir.Ulah here bakoi setia te perjanjian sa de amiku maka Aku bakoi memerdulikan here,'eau Tuhan.¹⁰.Inalah perjanjian sa akan kuadakan nihi kaum Israel udi masa hio,'eau Tuhan: 'Aku akan ngopet hukum-hukum-Ku huang pikiran here, nihiAku akan menuliskan,e te ateihere. Aku akan jari Allah here, nihi here akan jari umat-Ku.¹¹.Here gin bakoi akan lagi ngalajar sesama bangsa,e atawa pulaksanai,e nelang baeau,'katarulah Tuhan' ulah kaluhan ulun akan kataru Aku, nike sa halus hampe sa paling hante. ¹².Sebab,Aku akan kaahi atas pelanggaran nihi dosa-dosa here. Nihi,Aku pun bakoi akan lagi ngingat kahala-kahala here."Yeremia 31 : 31-34¹³.katika Allah mengucapkan perjanjian bio,Aye ngulah perjanjian sa lawah bakoi berlaku lagi.Nihi, inon sa haot lawah akan segera jawoh.

Chapter 9

Ibadah huang Perjanjian Lawah ¹.Bahkan,perjanjian sa lawah pun baisi tentang peraturan ibadah nihi uneng kudus sa naan te bumi. ².Ulah mayuhiolah kemah Allah de persiapkan:bagian luar,sa naan terdapat pelita,meja,nihi roti sajian, deeauUneng Kudus.³.Te belakang tirai karueh hiolah bagian kemah sa de eau Ruang Mahakudus, ⁴.te uneng hio terdapat altar pedupaan sa deulah nike amas nihi Tabut perjanjian sa kaluhan sisi,e delapisi amas.Te huang tabut hio,naan erangkua kandi amas sa baisi tungkot Harun sa piji nyuli,serta rueh lempeng watu perjanjian.⁵.Te entu,e, naan rueh kerub kemuliaan samenaungi Tutup pendamaian,tetapi saat ina bakoilah waktu tepat mat mamaner,e secara terperinci.⁶.Udi kaluhan,e de persiapkan sedemikian rupa, para imam huluk gi bagian pertama nike kemah hio secara rutin, mat melakukan pelayanan ibadah gi Allah.⁷.Akan tetapi, ekat imam hante bo sa de perbolehkan huluk gi bagian karueh nike kemah hio, hio gin ekat erang taun hinra,nihi nunda ira mat depersembahkan gi Allah demi diri,e kakerai nihi demi dosa-dosa umat sa delakukan tanpa sengaja.⁸Roh Barasih menyatakan gi takam bahwa lalan nuju Ruang Mahakudus mete ta uka salama RuangKudus masih naan, ⁹.hal hio adalah kiasan mengenai zaman ina. Kaliho lei berbagai pangamian nihi kurban-kurban sa de persembaahkan bakoi tau menyempurnakan nurani ulun-ulun sa beribadah,¹⁰.Sebab ekat berkaitan nihi panguta,pango,ot,nihi ritual pembasuhan gi tenga daging sa berlaku hampe hawi,e waktu pembaharuan.Ibadah huang perjanjian sa Bio.¹¹.Namun, katika Kristus hawi sebagai Imam Hante atas hal-hal maeh sa akan hawi,Aye huluk nangkah Uneng Kudus sa labih hante nihi labih sempurna;sa bakoi deulah tangan marasia nihi bakoilah ciptaan.¹².Aye huluk gi Ruang Mahakudus hinrakali hampe salama,e, bakoi nelang nunda ira kambing laki nihi anak sapi, tetapi nunda ira-E kakerai sehingga kahaba panewuhan sa kekal.¹³.Sebab,jika ira kambing laki nihi sapi laki, nihi lei abu anak sapi wawei gi ulun sa najis tau menyucikan tenga jasmani here,¹⁴.labih-labih lagi ira Kristus,yehio Aye sa nangkah Roh sa kekal mempersembahkan diri-E sebagai kurban sa bakoi bercacat gi Allah mat menyucikan atei nuraninyu nike perbuatan sia-sia supaya hanyu tau melayani Allah sa welum.¹⁵.Mat alasan inalah Kristus jari perantara nike perjanjian sa bio supaya here sade herau Allah tau narime warisan kekal sa haot de janjikan-E;sebab erangkua kapateian haot terjadi mat newuh here nike pelanggaran-pelanggaran sa here lakukan te leba perjanjian sa pertama.¹⁶.Jika naan surat wasiat, maka harus naan kapateian nikeulun sa ngulah,e.¹⁷.Sebab,surat wasiat ekat berlaku jika ulun sa ngulah,e haot matei;surat hio bakoi naan kuasa salama ulun sa ngulah,e masih welum.¹⁸.Hiolah sebab,e,uah inon perjanjian pertama pun bakoi berlaku mun koi kurban ira.¹⁹.Sebab, udi Musa mawara satiap perintah Hukum Taurat gi umat Israel,aye ngalap ira anak sapi nihi kambing lalu nyampur,e nihi ranu.Nihi makai kain wol mariang balalu erang kawila hisop,aye memercik,e te Kitab Taurat nihi te kaluhan umat²⁰.Sambil baeau,"Inalah ira nike perjanjian sa haot Allah perintahkan mat kaon taati."²¹.Nangkah cara sa sameh,Musa memerciki Kemah Suci nihi kaluhan perlengkapan sa degunakan huang ibadah nihi ira. ²². Menurut Hukum Taurat,inonpun kaluhan,e harus de sucikan nangkah ira, nihi munkoi patunrak ira,bakoi akan naan pengampunan.Yesus Kristus hiolah kurban penghapus dosa.²³.Ulah hio, kaluhan sa melambangkan hal-hal surgawi sangat perlu desucikan nangkah hal iti, tetapi kaluhan sa te surga de sucikan nangkah kurban sa paling maeh.²⁴.Sebab,Kristus bakoi huluk gi huang Ruang Mahakudus sa deulah tangan marasia, sa ekat tiruan nike sa sabujur,e, tetapi Aye huluk gi huang surga hio kakerai nihi wayah ina naan te hadapan Allah demi takam.²⁵. Kristus bakoi mempersembahkan diri,e berkali-kali,mayu imam hante sa harus huluk gi Ruang Mahakudus nike taun gi taun nelang nunda ira sa bakoi ira,e kakerai.²⁶.Jika mayuhio,Kristus harus menderita berulangkali sejak dunia deciptakan.Akan tetapi,Kristus ekat menyatakan diri-E hinrakali mat sa kalalawah,e te zaman akhir iti demi menghapus dosa, nangkah cara mempersembahkan diri-E kakerai.²⁷.Sameh marasia,sa detentukan mat matei hinra kali bo nihi udi hio menghadap penghakiman,²⁸.kaliho lei Kristus;Aye napersembahkan ekat hinra kali mat menanggung dosa ajoh ulun,nihi akan hawi mat sa karueh kali,e, bakoi mat menaggung dosa, tetapi mat nunda keselamatan bagi here sa nganrei Aye.

Chapter 10

Pengurbanan Yesus Kristus hindra mat gi kalalawah e ¹Ulah Hukum Taurat ekat memiliki bayangan tentang hal-hal maeh sa akan hawi nihi bakoi gambaran sasabujur,e nike hal-hal hio, maka nangkah kurban-kurban sa sameh,sa here persembahkan tarus-manarus satiap taun,hukum hio bakoi akan piji tau menyempurnakan here sa hawi ngari'et. ².jika sabalik'e, bakoikah pangamian persembahan seharus'e haot bakoi lagi de ulah ulah hinra kali de sucikan,ulun-ulun sa beribadah hio bakoi lagi kakinam naan'e kesadaran akan dosa? ³.Akan tetapi, huang persembahan kurbanhio, here justru deingatkan akan dosa-dosa here nike taun gi taun. ⁴.Sebab,ira lembu jantan nihi kambing jantan bakoi mungkin tau ngahapus dosa.⁵.Ulah hio, katika Kristus hawi gi huang dunia,Aye baeau, "Kurban nihi persembahan bakoi de kangakan Nyu, tetapierangkua tenga haot Nyu siapkan bagi-Ku; ⁶.Hanyu bakoi berkenan gi kurban bakaran nihi kurban penghapus dosa. ⁷.Lalu Aku baeau,'inalah Aku: Naan tertulis tentang Aku huang gulungan kitab, Aku hawi mat ngalaksanakan kangakan-Nyu,ya Allah."Mazmur 40 : 7-9⁸.Udi Kristus ngeau, "kurban nihi pesembahan, serta kurban bakaran nihi kurban penghapus dosa bakoi Hanyu kakan,nihi bakoi berkenan gi Hanyu," (sa depersembahkan sesuai nihi Hukum Taurat)⁹.Aye namboh'e, "Itilah Aku.Aku hawi mat ngalaksanakan kangakan-Nyu," Jari,Yesus ngumpe sa pertama mat menetapkan sa karueh. ¹⁰.Ulah kangakan-E,takam de kuduskan nangkah pengurbanan tenga Yesus Kristus,hinrakali mat sa kalalawah'e.¹¹.Setiap imam melakukan pelayanan harian'e nike waktu gi waktu mat mempersembahkan kurban sa sameh,sa bakoi piji tau ngahapus dosa; ¹².tetapi Kristus,udi mempersembahkan kurban ulah dosa,hinrakali boh mat sa kalalawah'e,Aye maharung te lepeh kawan Allah¹³.nihi nganrei saat musuh-musuh-E de ulah jari lapik pe'e-E.¹⁴.Nangkah isa kurban, Kristus menyempurnakan here sa haot de sucikan-E mat sa kalalawah'e.¹⁵.Roh Barasih gin jari saksi gi takam tentang hal iti sebab udi baeau, ¹⁶"Inalah perjanjian sa akan kuadakan nihi umat-Ku udi waktu hio,eau Tuhan: 'Aku akan ngopet hukum-hukum-Ku huang atei here,nihi Aku akan menuliskan'e huang pikiranhere."Yeremia 31 : 33¹⁷Udi hio,Aye manaruskan, "Aku koi ngingat lagi dosa-dosa here nihi bakoi akan lagi ngingat kejahatan here."Yeremia 31 : 34 ¹⁸.Saat ina,ketika pengampunan bagi kaluhan'e hio haot tersedia,maka bakoi de perlukan lagi kurban mat panewuh dosa.Barietlah gi Allah¹⁹.Sebab hio,pulaksana'iku,ulah wayah ina takam naan kamaleh mat huluk gi huang Ruang mahakudus ulah pengorbanan ira Yesus,²⁰.Nangkah lalan sa bio nihi welum,sa haot de uka ulah Yesus bagi takam nangkah tirai,yehio tenga-E,²¹.nihi ulah takam haot naan erangkulun Imam Hante sa mengepalai lewu Allah,²².maka ayolah takam ngariet Allah nangkah atei sa tulus huang keyakinan iman sa penu,nelang atei takam sa haot debarasih nike nurani sa jahat,nihi tenga sa haot de uwi nihi ranu barasih.²³.Ayo takam bajaput pisit te pengakuan pengharapan takam ulah Allah sa menjanjikan'e adalah setia,²⁴.ayo takam nupui cara mat tau saling bakakawat huang mengasihi nihi mengerjakan perbuatan-perbuatan maeh,²⁵.nihi ada nampalawit tenga nike pertemuan ibadah takam bersama,sameh sa debiasakan ulah papire kulun.Akan tetapi,ayulah takam saling menguatkan,terlebih lagi ulah hanyu karasa bahwa Anrau Tuhan haot semakin riet.ada Ngalawan Allah²⁶.Sebab, jika nelang de sengaja takam tatap ngulah dosa udi kahaba pengetahuan tentang kebenaran,maka bakoi naan lagi kurban mat ngahapus dosa-dosa hio.²⁷.Sa naan ekat'e penantian sa menakutkan akan penghakiman nihi lelap apui sa akan ngabinasakan musuh-musuh Allah.²⁸.Berdasarkan kesaksian nike rueh atawa telu saksi, hiepun sa bakoi menaati Hukum Musa akan dehukum matei tanpa kahaba nanam ka ahi.²⁹.jika mayu hio,kalawe tamam we'at,e penghukuman sa layak de tarime ulah ulun sa ngararah Anak Allah, nihi sa menganggap najis ira perjanjian sa haot menguduskan'e,nihi sa ngahina Roh*anugerah Allah?³⁰.Sebab,takam kataru Aye sa baeau, "Pembalasan hiolah hak-Ku;Aku akan menuntut pembalasan."Aye gin baeau,"Tuhan akan menghakimi umat-E."³¹.Mula mengerikan jika takam lawu gi huang tangan Allah sa welum.peliharalah kamaleh nihi kasabar³².Akan tetapi,ingat bo anrau-anrau sa dahulu,udi hanyu kahaba pencerahan, hanyu bertahan huang perjuangannyu menanggung penderitaan sa weat.³³.Kadang-kadang, hanyu de hina nihi deaniaya te penah ulun ajoh,nuhi kadang-kadang hanyu uma te huang penderitaan ulun-ulun sa deperlakukan mayu hio.³⁴.Hanyu gin ka'ahi gi here sa depenjara,bahkan narime nelang sukacita katika harta ampunnyu de alap ulah hanyu karasa bahwa hanyu naan harta sa lebih maeh nihi kekal.³⁵.Ulah hio,ada bo hanyu ngumpe keyakinannyu ulah keyakinannyu nampahawi pahala sa hante.³⁶.Sebab hanyu membutuhkan ketekunan mat melakukan kangakan Allah sehingga hanyu kahaba inon sa dejanjikan-E.³⁷.Sebab,"Bakoi lawah lagi, Aye sa rahat hawi, akan hampe,nihi bakoi akan menunda.³⁸.Tapi, ulun-Ku sa bujur akan welum ulah iman. Nihi,jika aye mundur ulah takut, makajiwa-Ku bakoi berkenan giaye." Habakuk 2 : 3-4 ³⁹.Takam bakoilah ulun-ulun sa undur gi kebinasaan,melainkan ulun-ulun sa beriman gi pemeliharaan jiwa.

Chapter 11

Iman ¹Iman hiolah jaminan teke kaluhan sa takam harapkan,nihi bukti nike kaluhan sa bakoi taindi. ².Sebab,ulah iman herelah ulun-ulun te zaman sadi kahaba pujian. ³.Ulah iman,takam mengerti bahwa alam semesta de ciptakan nangkah firman Allah.jari, inon sa taindi bakoi taulah ulah inon sa taindi⁴.Ulah Iman, Habel mempersembahkan gi Allah kurban sa lebih maeh nike sa depersembahkan Kain.Nangkah persembahan'e hio,Habel kahaba kesaksian sa maeh nike Allah sajari ulun benar;Allah ngami kesaksian hio nelang narime kurban persembahan'e.Nihi,ulah iman'e,meskipun aye matei,Habel masih tau bapander.⁵.Ulah iman, Henokh de enat supaya aye bakoi mengalami kamateian nihi aye bakoi de kahalu ulah Tuhan haot ngenat'e;ulah samete de enat,aye kahaba kesaksian sebagai ulun sa menyenangkan Allah.⁶.Bakoi mungkin menyenangkan Allah mun koi naan iman,sebab hiepun sa ngariet gi Allah harus percaya bahwa Allah naan, nihi bahwa Allah ngami pahala gi here sa nupui Aye.⁷.Ulah iman, udi depakingat ulah Allah tentang peristiwa sa mete de indi,Nuh nelang gentar nihi taat ngabangun erangkua bahtera mat menyelamatkan keluarga'e.Nangkah ina,Nuh ngahukum dunia nihi jari pewaris sa sesuai nangkah iman'e.⁸.Ulah iman,Abraham katika de herau Tuhan,taat mat tulak gi uneng sa akan de ami sa jari milik pusaka'e.Nihi, aye berangkat,walaupun bakoi karasa gi awe aye akan tulak ⁹.Ulah iman,aye tulak nihi muneng te tane sa dejanjikan sameh muneng te tane asing,yehio te huang kemah bahayak Ishak nihi Yakub;para pewaris janji sa sameh,¹⁰.Sebab Abraham rahat nganrei erangkua kota sa naan fondasi,sa ngarancang nihi ngabangun'e ayelah Allah.¹¹.Ulah iman,Sara narime kemampuan mat nyahuntung nihi ngalahir anak,meskipun aye mandul nihi haot tamam katu'eh mat ngalahirkan,sebab Sara menganggap Aye sa haot bajanji gi aye hiolah setia.¹².Ulah hiolah, nike isa kaulun sa haot matu'eh nihi kakan matei,lahirlah keturunan sa ajoh'e mayu bintang te langit nihi sa jumlah'e koi tahitung mayu usi pasir te pantai.¹³.Here kaluhan ina mula matei huang iman nelang bakoi kahaba inon sa de janjikan,tetapi here memandang nihi nyambut janji-janji hio nike lawit,nelang karasa bahwa here hiolah pendatang nihi ulun asing te bumi.¹⁴.Pangeau here sa mayuhio menunjukkan nelang bahwa here rahat nupui erangkua tane ranu bagi here.¹⁵.Ulah,jika sa here pikirkan hiolah negeri sa de uneng here dahulu,maka here tau bo waleng lagi gi anui.¹⁶.Namun, here kasongo suatu negeri sa labih maeh,yehio negeri surgawi.Ulah hiolah, Allah bakoi mangan de eau sebagai Allah here sebab Aye haot menyediakan erangkua kota bagi here.¹⁷.Ulah iman, katika Tuhan menguji'e,Abraham natu Ishak sebagai kurban;aye sa haot narime janji-janji hio rela mempersembahkan anak tunggal'e.¹⁸.Tentang anak hio,Allah piji baeau,"Nangkah aran Ishaklah keturunannyu akan de eau."¹⁹.Abraham ngopet percaya'e gi Allah,bahkan aye percaya bahwa Allah sanggup membangkitkan ulun matei,Abraham haot kahaba Ishak waleng nike kapateian.²⁰Ulah iman,Ishak memberkati masa depan Yakub nihi Esau. ²¹.Ulah iman,Yakub, ri'et matei'e,memberkati anak -anak Yusuf.Aye menyembah gi Allah nelang basandar te ulu tungkot'e. ²²ulah iman,Yusuf te akhir welum'e. bapander tentang balua'e bangsa Israel nike Mesir nihi ngami perintah sehubungan nihi tulang-tulang'e.²³.Ulah iman, Musa, katika aye lahir, desiok selama telu ulan ulah ine ambah'e.Here ngindi bahwa Musa, hiolah awau sa mula ma'eh,nihi here bakoi takut terhadap perintah raja.²⁴.Ulah iman,katika aye hante,bakoi hakun de eau anak nike putri Firaun. ²⁵.Aye lebih midi menderita hayak umat Allah nike nginam kasanangan dosa sa ekat sementara, ²⁶.Aye mengangap bahwa kehinaan Kristus labih ba uman nike kaluhan kasugih Mesir sebab Musa memendang gi pahala sa hanrian.²⁷.Ulah iman,Musa nanan Mesir ngelang bakoi naan nanam takut terhadap murka Raja Firaun seolah-olah aye tau ngindi Aye sa bakoi taindi hio.²⁸.Ulah iman,Musa ngalaksanakan paskah nihi pemercikan ira sehingga malaikat kematian ada menyentuh bangsa Israel.²⁹.Ulah iman,bangsa Israel takia nyabarang Laut Mariang,seakan-akan takia te tane meang.Namun,ketika ulun-ulun Mesir mencoba ngulah hal sa sameh,here de paleteng.³⁰.Ulah iman, tembok Yerikho runtun udi de kaliling salama pitu anrau.³¹.Ulah iman,Rahab,pelacur hio, bakoi de unu hayak nihi ulun-ulun sa bakoi taat ulah aye narime mata-mata Israel nangkah damai.³².Nihi, inon lagi sa harus de eauku?Aku bakoi naan cukup waktu mat magesah'e gi hanyu tentang Gideon, Barak,Simson,Yefta,Daud,Samuel, nihi here nabi,³³.sa ulah iman haot menaklukkan kerajaan-kerajaan,melakukan kebenaran, kahaba janji-janji,nihi ngantop wawa singa-singa,³⁴.nampare lelap apui,lapas nike mate pedang,dekuatkan nike kaleme'an here,gagah perkasa huang pertempuran,nihi menghalau bala tentara asing.³⁵.Here wawei narime waleng ulun-ulun matei here nangkah kebangkitan, tetapi naan lei sa de aniaya nihi manolak narime pembebasan supaya here kahaba kebangkitan huang pamelum sa labih maeh.³⁶.Sementara hio, naan lei sa de hina nihi de cambuk, bahkan de huruk nihi de penjarakan.³⁷.Here de rajam, de garagaji jari rueh, nihi de unu pakai pedang.Naan lei sa mengembara nelang pakai pakaian nike upak domba atawa upak kambing;here mula susah,detindas, nihi deperlakukan semena-mena.³⁸.Dunia ina bakoi pantas bagi here,here mengembara te padang gurun nihi gunung-gunung,te lepeh-lepeh gunung,nihi gua-gua te kapit tane.³⁹.Walaupun kahaba kesaksian sa maeh ulah iman sa demiliki here here bakoi narime inon sa dejanjikan.⁴⁰.Sebab,Allah nyadia sesuatu sa labih maeh gi takam,sehingga munkoi naan takam here bakoi akan jari sempurna.

Chapter 12

¹.Ulah takam naan ajoh saksi sa ngaliling takam sameh awan, ayolah takam nanan kaluhan beban nihi dosa sa nuruk takam nihi malempat nelang tekun te perlombaan sa desadiakan te hadapan takam.².Biarlah mate takam tertuju gi Yesus, sang pencipta nihi penyempurna iman takam,sa demi sukacita sa haot de tetapkan bagi-E,rela menanggung salib nihi ngabiarkan kehinaan salib hio.Nihi saat iti,Aye maharung te lepeh kawan takhta Allah.³.Ingatlah akan Yesus, sa tabah nadap permusuhan nike ulun-ulun berdosa sehingga jiwanyu bakoi jari uyuh nihi putus asa.Allah hio sameh mayu erang kulu Ambah.⁴.Huang perjuangan nyu nawan dosa,hanyu mete hampe patunrak iranyu. ⁵.Nihi, inonkah hanyu haot koi ngingat nasihat sa de ami gi hanyu sebagai anak-anak? "Hai anakku, ada deanggap enteng didikan Tuhan, nihi ada merasa halus atei ketika hanyu de tagur-E. ⁶.Sebab,Tuhan ngahajar ulun sa de ka ahi-E,nihi mencambuk ulun sa detarime-E sebagai anak."Amsal 3 : 11-12⁷.Hanyu harus bertahan demi didikan hio ulah hio berarti Allah rahat memperlakukannyu sebagai erangkulun anak; nelang'e,anak macam inonkah sa bakoi piji de didik ulah ambah'e?⁸.Jika hanyu bakoi piji narime didikan sa seharus'e detarime ulah kaluhan anak,hanyu hiolah anak haram,bakoi anak sa sah.⁹.Selain hio,takam naan ambah-ambah te dunia iti sa ngadidik takam,nihi sa takam hormati;jika mayuhio,bakoikah takam harus labih lagi menundukkan diri gi Ambah kaluhan roh nihi huang welum?¹⁰.Sebab,jika ambah takam sa naan te dunia iti menghajar takam mat waktu sa singkat berdasarkan cara sa here anggap paling maeh,Ambah sa naan te surga menghajar takam demi kebaikkan takam kakerai sehingga takam kahaba bagian huang kekudusan-E.¹¹.Kaluhan didikan, te saat de ami,mula bakoi menyenangkan nihi mahanang.Akan tetapi, udihio akan menghasilkan ua kebenaran sa ngami damai sejahtera gi here sa de latih ulah didikan hio.Perhatikanlah Cara Welum nyu.¹².Sebab hio,kuatkanlah tangan nyu sa leme nihi ulu alepnyu sa goyah,¹³.ulah lah lalan sa lurus gi pe'e nyu sehingga tungkai pe'e sa leme bakoi jari lumpuh,tetapi de paranai.¹⁴.Apunglah perdamaian nihi kaluhan ulun, nihi apunglah kekudusan sebab mun koi naan kekudusan,bakoi nyerangkulun pun tau kakindi Tuhan.¹⁵.Pastikan supaya ada erangkulun pun sa ka jawoh anugerah Allah;pastikan jaga supaya ada naan wakat pait sa tumbu nihi ngulah masalah sehingga mencemari ulun ajoh.¹⁶.Nihi ,pastikanlah supaya ada naan ulun sa ngulah cabul atawa bakoi suci sameh Esau sa matang hak kesulungan'e demi samangkuk panguta.¹⁷.Sebab hanyu karasa bahwa te hanrian anrau,katika Esau ngakan warisan berkat hio,aye de tolak nihi bakoi naan lagi kesempatan mat bertobat sekalipun aye nupui'e nangkah mencucurkan ranu mate.¹⁸.Sebab hanyu bakoi hawi gi gunung sa tau desentuh,gi apui sa malelap,atawa gi mieng,kekelaman,nihi badai.¹⁹.Hanyu gin bakoi hawi gi suara trompet,nihi gi suara sa pangea'u e ngulah here sa ngarengei'e memohon nelang sangat supaya pangeau hio bakoi de eau lagi gi here.²⁰.Sebab here bakoi tahan ngarengei perintah sa deami,"Bahkan jika erang kikui binatang sekalipun sa menyentuh gunung hio,maka binatang hio harus de panting watu hampe matei."²¹.Nihi,mayuhio mengerikan'e pemandangan hio hampe-hampe Musa pun baeau,"Aku saketek katakut."²².Namun, hanyu haot hawi gi Gunung Sion,nihi gi kota Allah sa welum,Yerusalem surgawi,nihi gi malaikat sa bakoi terhitung jumlah'e,²³.Hanyu haot hawi giperkumpulan jemaat sa terdiri nike anak-anak sulung Allah sa haot terdaftar te surga,gi Allah,Hakim atas kaluhan ulun,nihi gi roh ulun bujur sa haot de sempurnakan.²⁴.Hanyu haot hawi gi Yesus,perantara perjanjian sa bio,nihi gi ira sa depercikkan, sa bapander labih maeh nike ira Habel.²⁵.Pastikanlah supaya ada hanyu menolak Aye sa bapander.Ulah jika here sa menolak Aye sa ngami peringatan nike bumi bo bakoi tau ngalapas diri, maka takam pun bakoi akan tau ngalapas diri nike Aye sa ngami peringatan nike surga.²⁶.Sadi,suara-E mengguncang bumi,tetapi wayah ina Aye bajanji,"Namun,hinra kali lagi Aku bakoi ekat akan mengguncangkan bumi,tetapi juga surga."²⁷.Ungkapan "hinrakali lagi" menunjukkan tentang pemusnahan hal-hal sa tau degoyahkan,ayehio kaluhan sahaot deciptakan,supaya hal-hal sa bakoi degoyahkan tau muneng tetep.²⁸.Ulah hio, udi takam narime kerajaan sa bakoi tergoyahkan, ayo takam mawara rasa syukur nelang mempersembahkan ibadah sa layak gi Allah,sa depahayak rasa hormat nihi penu kekaguman,²⁹.sebab Allah takam hiolah apui sa nampamahe.

Chapter 13

Nasihat-nasihat napot ulun percaya ¹Nasihateruslah ngajaga kasih persaudaraan! ².Ingatbo selalu ngami tumpangan gi ulun-ulun asing ulah nangkah hal hio papire kulun haot menjamu malaikat-malaikat sa bakoi here sadari.³.Ingatlah ulun-ulun sa depenjarakan seolah-olah hanyu depenjarakan hayak here,ingatlah ulun-ulun sa deaniaya sebab hanyu gin naan tehuang tenga.⁴.Prkawinan harus de junjung nelang penu hormat ulah kaluhan ulun,nihi jagalah ranjang perkawinan supaya tetap murni,sebab Allah akan ngahukum ulun-ulun sa cabul nihi para pezina.⁵.Palawit welumnyu nike cinta duit,nihi cukupkanlah dirinyu nihi inon sa naan sebab Aye kerai baeau: "Aku bakoi akan nanan hanyu, nihi bakoiakan piji mengabaikannyu." ⁶.Jari,takam tau baeau nelang penu keyakinan:"Tuhan hiolah penolongku,nihi aku bakoi akan takut. Inon sa tau deulah ulun terhadapku?"Mazmur 118 : 7⁷.Ingatlah here pemimpinnyu,here sa haot ngalajar firman Tuhan gi hanyu.Perhatikanlah hasil nike cara welum here,nihi contohlah iman here.⁸.Yesus Kristus tetap sameh,anrau dahulu,anrau ina,nihi hampe sa kalalawah'e.⁹.Ada bo hanyu desesatkan ulah pengajaran sa bamacam-macam nihi bakoi de kataru hanyu;ulah hal sa maeh bahwa atei dekuatkan ulah anugerah, bakoi ulah aturan tentang panguta sa bakoi ngami manfaat bagi here sa ngajalani'e.¹⁰.Takam naan altar sa nike'e ulun-ulun sa melayani te Kemah Suci bakoi berhak mat kuman.¹¹.Nihi,ulah tenga nike hewan-hewan sa ira'e detunda ulah imam hante gi Ruang Mahakudus sebagai peprsembahan panewuh dosa de papui te wading perkemahan,¹².maka Yesus gin menderita te wading gerbang kota demi menguduskan umat-E nangkah ira-E kakerai.¹³.Ulah hio,ayolah takam manalu Yesus te wading perkemahan,nihi ngoson kahinaan sa sameh nangkah kahinaan sa de oson-E.¹⁴.Sebab,te bumi ina takam bakoi naan kota sa akan naan mat sa kalalawah'e,tetapi takam rahat nganrei kota sa akan hawi.¹⁵.Ulah hio, nangkah Kristus ayolah takam tarus-manarus mempersembahkan pujian gi Allah,ayehio eauwan wiwi sa memuliakan aran-E. ¹⁶.Adabo hanyu koi ingat ngulah sa maeh nihi ngabagi inon sa hanyu miliki ulah kurban sameh hiolah sa nampasanang Allah. ¹⁷.Taatlah gi here pemimpinnyu nihi tunduklah gi here ulah herelah sa ngajaga jiwanyu nihi sa harus ngami pertanggungjawaban atas e.Nangkah mayuhio here akan melakukan e nelang sukacita, bakoi nangkah berkeluh kesah ulah hal hio bakoi akan ngami keuntungan gi hanyu.Permohonan Doa¹⁸.Berdoalah gi kami ulah kami yakin bahwa kami naan atei nurani sa maeh,sa selalu berusaha melakukan kaluhan hal nangkah cara sa terhormat.¹⁹.Aku ngadesaknyu mat berdoa lebih bersungguh-sungguh lagi supaya aku hinang de samaleng gi hanyu.²⁰.Saat ina Allah sumber damai sejahtera sa haot membangkitkan waleng Yesus,Tuhan takam,sang gembala Agung atas domba-domba-E, nangkah ira perjanjian sa kekal ²¹.kira'e nampalengkap hanyu huang setiap hal sa maeh mat melakukan kangakan-E.Nihi biarlah Aye bagawi te huang takam mat nampasanang atei-E nangkah Kristus Yesus,sa gi Ayelah kemuliaan hampe sakalalawah'e.Amin.Salam penutup²².Pulaksana'i-pulaksana'iku,aku nyuju hanyu mat ngarengei nasihatku nelang sabar sebab kata-kata nasihatku ina haot de tulisku gi hanyu nelang singkat.²³.Aku kakan mawara gihanyu bahwa pulaksana'i takam,Timotius,haot de bebaskan nike penjara.Nihi,jika aye hinang hawi gi aku,maka aku akan hawi hayak aye saat manalu hanyu.²⁴.Tahampe salam kami gi para pemimpinnyu nihi gi kaluhan ulun-ulun kudus.pulaksana'i-pulaksana'i takam nike Italia nampe salam gi hanyu. ²⁵.Anugerah Allah menyertai kaon kaluhan.[[ayt.co/lbr]]

James

Chapter 1

¹Tabe teke Yakobus, pelayan Allah nihi Tuhan Yesus Kristus, gi karueh belas suku sa terhante ta kaluhan dunia. (Ujian Iman Mahilkan Ketabahan) ²Puloknai-puloknai kuki, anggaplah sebagai suatu sukacita amun kayo la'u gi huang babagai pencobaan*. ³Ulah, kayo karasa bahwa ujian tahadap iman kayo mahasilkan ketabahan.⁴Biar boh ketabahan ngami kayo sa penu suapaya kayo jari sempurna nihi utuh, bakoi kakurangan inon-inon. ⁵Tapi, amun ta helang kayo naan sa kakurangan hikmat, hendaklah aye lako'e gi Allah, sa nihi murah atei ngami gi kaluhan ulun tanpa mencela, nihi hio sagar de ami gi aye.⁶Tapi, aye harus lako'e nihi iman nihi bakoi ragu ulah ulun sa ragu ayehio sama gelombang laut, de siwui riwut gi anai kariwe. ⁷Ulun sama hio ada'lah nangguh sagar narima sesuatu teke Tuhan. ⁸Ulun sa marueh atei bakoi sagar tenang huang kaluhan lalan welum'e. (Kasugih sa Sabujur'e)⁹Biar boh puloknai sa welum sederhana bangga saat aye de pa entu, ¹⁰nihi ulun sugih saat aye de pa muneng tangar keadaan sa leba ulah sama unge rikut, aye sagar jawoh. ¹¹Ulah, rai mate andaru tarawa nihi malaing'e sa tamam malaing, nihi malau rikut, unge'e la'u, nihi keindahan'e pun jawoh. Demikian lei, ulun sugih sagar jawoh ta helang-helang usaha aye. (Pencobaan Bakoi Hawi teke Allah)¹²De berkatilah ulun sa sabar huang pencobaan ulah udi aye ta bukti kuat uji, aye sagar narima mahkota welum sa de janjikan gi sa mengasihi Aye. ¹³Amun erangkulun de cobai, ada'lah aye bapander, "Kuki rahat de cobai Allah." Ulah, Allah bakoi ta'u de cobai ulah si raat nihi Aye kakareb bakoi mancobai hie bo.¹⁴Tapi, tiap ulun de cobai waktu aye de tarik nihi de pikat ulah kangakan aye kakareb. ¹⁵Waktu kangakan de buahi, aye sagar nganak dosa nihi waktu dosa jari mihak, aye sagar nganak maut. ¹⁶Puloknai-puloknai sa kuki kasihi, ada sasat.¹⁷Tiap pangamian sa maeh nihi tiap pangamian sa sempurna hawi teke entu, de pakinaukan teke Ambah kaluhan tarawa, pada-Aye bakoi naan perubahan atawa pasilisan Amba. ¹⁸Entu kahandak-Aye kakareb, Aye ngajarikan taka nihi Firman* kabujur supaya taka jari u'a pangatueh teke kaluhan ciptaan-Aye. (Ngarengi nihi Ngulah Firman Tuhan)¹⁹Puloknai-puloknai sa kuki kasihi, perhatikanlah iti: hendaklah tiap-tiap ulun hinang de ngarengei, tapi lambat de bapander, nihi lambat de sangit. ²⁰Ulah, pangasangit marasia bakoi ngagawi kabujur Allah. ²¹Ulah hio, umpe bo kaluhan ka bakoi barasihan nihi ajoh'e karaatan, nihi tarimalah nihi kelemahlembutan Firman Allah sa haot tertanam ta huang kayo, sa sanggup nyalamatkan jiwa kayo.²²Jarilah pelaku Firman nihi bakoi ekat ngarengei bo; amun bakoi, kayo nipu tenga kakareb. ²³Ulah, amun ulun ngarengei firman, tapi bakoi ngagawi'e, aye sama ulun sa rahat mamparhati rai'e ta caramin. ²⁴Udi mamparhati tenga'e nihi tulak, aye hinang bakoi ingat sama inon rai'e huni. ²⁵Tapi, ulun sa meneliti aturan sa sempurna, ayehio aturan sa memerdekakan, nihi rajin ta huang'e, aye bakoi jari parengei sa bakoi ingat, tapi jari pelaku firman. Aye sagar de berkati entu inon sa de ulah'e. (Ibadah sa Bujur gi Allah)²⁶Amun erangkulun nangguh bahwa aye ayehio ulun sa taat beribadah, tapi aye bakoi ta'u mengendalikan lela'e, aye nipu atei'e kakareb. Ketaatan'e hio sia-sia. ²⁷Ibadah sa murni nihi bakoi tercela ta hadapan Allah nihi Ambah taka ayehio ganta nakia-nakia yatim piatu nihi walu-walu huang kasusahan ire, nihi ngajaga tenga'e kakareb supaya bakoi de cemari ulah dunia.

Chapter 2(Kasihilah Kaluhan Ulun)

¹Puloknai-puloknai ki, ada ngampakindi iman kayo huang Tuhan taka sa mulia, Yesus Kristus, nihi ngabeda-bedakan ulun. ²Amun naan ulun sa hawi gi sinagoge kayo nihi makai cicin amas nihi lamba sa larang, pada saat sa sama, hawi lei ulun susah sa balamba raat, ³nihi kayo ngami perhatian khusus gi ulun sa balamba larang hio nihi bapander gi aye, "Silahkan maharung ta uneng sa maeh iti," tapi gi ulun susah hio kayo bapander, "Mindilah ta anai!" atawa "Maharunglah ta riet pe'e kuki!" ⁴Bakoikah kayo haot ngabeda-bedakan ta helang kayo nihi jari hakim nihi pikiran-pikiran sa raat?⁵Puloknai-puloknai sa kuki kasihi, rengeikanlah! Bakoikah Allah haot midi ulun sa susah ta mate dunia de jari sugih huang iman nihi mewariskan Kerajaan Allah sa haot Aye janji gi ire sa mengasihi Aye? ⁶Tapi, kayo haot ngahina ulun susah bakoikah ulun sugih sa nindas nihi narik kayo gi pengadilan? ⁷Bakoikah irelah sa ngahujat Aran maeh, sa ulah'e kayo de terau?⁸Amun kayo ngajalankan hukum utama sesuai nihi Kitab Barasih*, ayehio "Kasihilah sasama kayo marasia sama tenga kayo kakareb," kayo haot ngulah sa bujur. ⁹Tapi, amun kayo ngabeda-bedakan ulun, kayo ngulah dosa nihi de antuh sebagai pelanggar aturan ulah aturan.¹⁰Hie bo sa menaati kaluhan aturan, tapi gagal menaati isa bagian'e bo, aye basala tahadap kaluhan aturan hio. ¹¹Ulah, Aye sa bapander, Ada bazinah*," lei bapander, "Ada ngunu." Jari, amun kayo bakoi ngulah perzinahan, tapi kayo ngunu, kayo haot jari pelanggar aturan hio.¹²Bapander nihi batindak sebagai ulun-ulun sa sagar de hakimi nihi hukum sa ngalapas. ¹³Ulah, penghakiman bakoi sagar berbelaskasihan gi ulun sa bakoi ngampakindi belas kaahi; belas kaahi sagar manang entu penghakiman. (Iman Tanpa Bagawi ayehio Matei)¹⁴Puloknai-puloknai ki, inon guna'e erangkulun mara bahwa aye naan iman, tapi aye bakoi naan bagawi? Ta'ukah iman hio nyalamatkan aye? ¹⁵Amun erangkulun puloknai atawa puloknai bakoi naan lamba nihi membutuhkan panguta tiap andrau, ¹⁶nihi erangkulun ta helang kayo bapander gi aye, "Tulaklah huang damai, semoga tenga kayo de palaing nihi de pawising," tapi kayo bakoi ngami gi aye inon sa de perlukan tenga'e, inon guna'e hio? ¹⁷Demikian lei iman, amun iman bakoi de sertai gawian-gawian, pada dasar'e iman hio matei.¹⁸Tapi, mungkin naan ulun sa bapander, "Kayo naan iman nihi kuki naan gawi." Kuki sagar nuwing, "Pakindi iman kayo tanpa gawi, nihi kuki sagar mampakindi iman kuki nihi gawi." ¹⁹Kayo percaya bahwa Allah hio isa. Hio bujur. Roh-roh raat bo percaya nihi ire saketek. ²⁰Oi ulun bingung! Kakankah kayo menyadari bahwa iman tanpa gawi ayehio sia-sia?²¹Bakoikah Abraham*, ambah taka, de bujur ulah gawian-gawian waktu aye ngogang Ishak*, anak'e, ta entu altar*? ²²Indilah bahwa iman bagawi sama nihi gawian-gawian'e, nihi ulah gawian-gawian, iman de sempurnakan. ²³De genapilah inon sa de pander Kitab Barasih*, "Abraham percaya gi Allah, nihi hio de perhitungkan gi aye sebagai kebenaran," nihi aye de antuh "Sahabat Allah." ²⁴Jari, kayo ngindi bahwa teke gawianlah ulun de bujur, bakoi teke iman bo.²⁵Demikian lei, bakoikah Rahab, si lahung hio, de bujur ulah gawian waktu aye narima mate-mate Israel nihi ngawat tenga nangkah lalan sa lain? ²⁶Jari, sama nihi tenga tanpa roh ayehio matei, demikian lei iman tanpa gawian ayehio matei.

Chapter 3(Jagalah Kata-kata sa Taka Pander)

¹Puloknai-puloknai ki, ada naan ajoh ta helang kayo jari guru ulah kayo karasa bahwa taka sa ngajar sagar de hakimi nihi ukuran sa labih weat. ²Taka kaluhan basala huang ajoh hal. Amun naan ulun sa bakoi piji basala huang panderan'e, aye ayehio ulun sa sempurna, sa lei mampu mengendalikan kaluhan tenga.³Taka masang kekang ta wawa kuda gi ire menaati taka, nihi taka lei mengendalikan kaluhan tenga kuda. ⁴Indi lei kapal-kapal, meskipun ire tamam hante nihi de pagarak ulah riwut sa tamam, kapal hio de kendalikan ulah kamudi sa tamam halus, nihi sagar tulak gi awe bo juru mudi de kakan'e.⁵Demikian lei, lela ayehio bagian sa halus teke tenga, tapi lela ta'u sakah hal-hal hante. Indilah pire luas'e haket sa mahe ulah apui sa kalahio halus. ⁶Lela hio sama apui, sebuah dunia ka raat, sa de uneng ta helang bagian-bagian tenga nihi sa ta'u maraat kaluhan tenga. Aye nutung kaluhan arah welum taka sementara aye kakareb mahe ulah apui neraka.⁷Ulah, kaluhan jenis satua liar nihi papulu, reptil nihi satua sa welum ta laut hio jinak nihi haot de jinakkan ulah marasia, ⁸tapi bakoi erangkulun bo ta'u nampajinak lela. Lela ayehio sa raat sa bakoi ta'u tenang, penu nihi racun sa nampakatei.⁹Nihi lela taka memberkati Tuhan nihi Ambah taka, tapi nihi hio lei teke nyapa ulun, sa de ciptakan serupa nihi Allah. ¹⁰Teke wawa sa sama balua pujian nihi nyapa. Puloknai-puloknai ki, seharus'e bakoilah sama hio.¹¹Inonkah isa mate ranu ta'u nampalua ranu manis nihi ranu pait pada saat sa hayak? ¹²Puloknai-puloknai ki, ta'ukah kakau ara menghasilkan u'a zaitun; atawa kakau anggur menghasikan u'a ara? demikian lei, mate ranu maerang bakoi ta'u menghasilkan ranu sa segar. (Rueh Macam Hikmat)¹³Hiekah ta helang kayo sa ba hikmat nihi paham? Biarlah nihi sikap'e sa maeh, aye mampakindi gawian-gawian'e huang kelembutan nihi hikmat. ¹⁴Tapi, amun kayo naan bahiri sa penu kapait nihi ambisi sa egois ta huang atei kayo, ada'lah bangga nihi ada badusta ngalawan kabujur.¹⁵Hikmat sama hio bakoi minau teke entu, tapi teke dunia, bakoi rohani, nihi raat. ¹⁶Amun naan bahiri nihi ambisi sa egois, tangar hio naan kekacauan nihi segala macam gawian raat. ¹⁷Hikmat sa hawi teke entu, udihio kakan damai, lemah lembut, ta uka, penu belas kasih nihi u'a-u'a sa maeh, bakoi ngabeda-bedakan, nihi bakoi munafik. ¹⁸U'a kabujur de ule huang damai ulah ire pendamai.

Chapter 4(Amilah Tenga kayo gi Allah)

¹Teke awekah hawi'e bakajamba nihi palakat sa terjadi ta helang kayo? Bakoikah hio baasal teke perang ta huang anggota-anggota tenga kayo? ²Kayo kakan sesuatu, tapi bakoi kahaba'e, maka kayo ngunu. Kayo bahiri nihi bakoi ta'u haba'e, maka kayo bakajamba nihi palakat. Kayo bakoi haba ulah kayo bakoi lako. ³Atawa, kayo lako, tapi bakoi lako nihi alasan sa hala, ayehio de memuaskan hawa nafsu kayo.⁴Oi, kayo ire pezinah, bakoi karasakah kayo bahwa persahabatan nihi dunia berarti permusuhan nihi Allah? Ulah hio, hie bo sa kakan bersahabat nihi dunia, aye ngajari tenga'e musuh Allah. ⁵Inonkah kayo pikir Kitab Barasih* tanpa alasan bapander, " Roh* sa de uneng Allahta huang tenga taka de kangakan-Aye nihi ngawoyu."?⁶Tapi, Allah ngami anugrah sa labih lagi. Ulah hio, Kitab Barasih bapander, "Allah menentang ulun sa sakah, tapi ngami anugrah gi ulah sa rendah hati." ⁷Ulah hio, amilah tenga kayo gi Allah. Lawanlah setan, maka aye sagar nempat teke kayo.⁸Marietlah gi Allah, nihi Aye sagar mariet gi kayo. barasihlah tangan kayo, oi ulun-ulun badosa, nihi murnikanlah atei kayo, oi ulun-ulun sa marueh atei. ⁹Prihatin, berduka, nihi merataplah; biar bo kihi kayo baubah jari ratapan nihi sukacita kayo jari dukacita. ¹⁰Rendahkanlah atei kayo ta hadapan Tuhan, maka Aye sagar mampaentu kayo. (Ada Mencela nihi Menghakimi Sasama Kayo)¹¹Puloknai-puloknai, ada saling bakapander hal sa raat ta helang kayo. Ulun sa bakapander sa raat tentang puloknai'e, atawa menghakimi puloknai'e, bapander ngalawan aturan nihi menghakimi aturan. Amun kayo menghakimi aturan, kayo bakoilah pelaku aturan, melainkan hakim'e. ¹²Ekat naan isa Pangami Aturan nihi Hakim, ayehio Aye sa ta'u nyalamat nihi membinasakan; tapi hiekah kayo sehingga kayo menghakimi sasama kayo? (Kehendak Allah huang segala Pakat Marasia)¹³Wayahti, rengeilah oi kayo sa bapander, "Andrau iti atawa katuni kami sagar tulak gi kota iti nihi hio, muneng ta anai salawah erang taun, babatang, nihi kahaba keuntungan," ¹⁴padahal kayo bakoi karasa inon sa sagar terjadi katuni. Inonkah arti welum kayo? Welum kayo hio sama uap sa muncul tawelek, nihi udihio jawoh.¹⁵Jari, kayo seharus'e bapander, "Amun Tuhan menghendaki, kami sagar welum nihi ngulah iti atawa hio." ¹⁶Tapi wayahti, kayo bangga huang ka sakah kayo; kebanggaan sama hio ayehio raat. ¹⁷Jari, amun erangkulun karasa kalawe ngulah maeh, tapi bakoi ngulah'e, aye badosa.

Chapter 5(Pakingat de Ulun-ulun Sugih)

¹Oi ulah-ulah sugi, rengeilah! nangis nihi merataplah de kasusah sa sagar menimpa kayo. ²Kasugih kayo haot membusuk nihi lamba kayo de kuman ngenget. ³Amas nihi perak kayo haot berkarat, nihi karat hiosagar manguta lunek kayo sama apui. Kayo haot nimbun harta pada andrau-andrau pangalis.⁴Rengeilah, upa ire panggawi sa ngelola ume kayo, sa kayo tahan nihi kecurangan, kamiak ngalawan kayo. Nihi, kamiak ire masi'e haot hampe gi silu Tuhan semesta alam. ⁵Kayo haot welum ta bumi huang kasugih nihi kesenangan tenga kakareb, kayo haot mara atei kayo tangar andaru penyembalih. ⁶Kayo haot ngahukum nihi ngunu ulun bujur, nihi aye bakoi ngalawan kayo. (Sabar huang Kasusah)⁷Ulah hio, Puloknai-puloknai ki, ba sabarlah hampe pada Andrau Kahawian Tuhan. Indilah kalawe petani ngandrei u'a sa maeh sa de hasilkan tane, ngandrei;e nihi sabar hampe hawi'e uran pertama nihi uran pangalis. ⁸Kayo lei harus basabar, kuatkan atei kayo ulah kahawian Tuhan haot riet.⁹Puloknai-puloknai ki, ada'lah kayo sedih isa nihi sa lain supaya kayo bakoi de hukum. Indilah, Sang Hakil haot mindri ta muka manawang. ¹⁰Puloknai-puloknai ki, sebagai teladan kasusah nihi ka sabaran, indilah ire nabi sa bapander huang aran Tuhan. ¹¹Kami nganggap barami ire sa sabar. Kayo haot ngarengei ka sabar Ayub nihi ngindi maksud Tuhan pada pangalis'e, bahwa Tuhan hio penu belas kasih nihi murah atei. (Ada Basumpah)¹²Tapi, puloknai-puloknai ki, ta entu kaluhan'e hio, ada'lah kayo ba sumpah, maeh demi langit, bumi, atawa demi inon bo. Bapander "Ya" amun ya nihi "Bakoi" amun bakoi supaya kayo bakoi de la'au aturan. (Kuasa Doa huang Iman)¹³Inonkah ta helang kayo naan sa nelang susah? Biar bo aye ba doa. Inonkah naan sa nelang ba sukacita? Biar bo aye manyanyikan mazmur. ¹⁴Inonkah ta helang kayo naan sa nelang sakit? Biar bo aye nerau tuha-tuha* jemaat nihi ire harus mandoakan'e, mengurapi'e nihi ilau huang aran Tuhan. ¹⁵Doa sa de pakentu huang iman sagar nyalamat ulun sa sakit hio nihi Tuhan sagar ngampabuan'e. Nihi, amun aye haot ngulah dosa-dosa, aye sagar de ampuni.¹⁶Ulah hio, hendaklah kayo saling ngaku dosa kayo nihi saling mendoakan supaya kayo ranai. Doa ulun bujur sa de pakentu nihi bujur-bujur, tamam hante kuasa'e. ¹⁷Elia* ayehio marasia biasa sama taka. Aye badoa nihi bujur-bujur supaya bakoi minau uran, nihi uran bakoi minau gi negeri hio salawah telu taun enem bulan. ¹⁸Udihio, aye badoa lagi, maka langit mencurahkan uran nihi bumi mampatumbu u'a'e. (Ngawat Ulun Waleng gi Allah)¹⁹Puloknai-puloknai ki, seandai'e naan ta helang kayo sa nyiok teke kabujur, lahui naan ulun sa ngawat'e waleng, ²⁰karasalah bahwa ulun sa nunda ulun ba dosa waleng gi lalan sa bujur sagar nyalamat jiwa uylun hio teke kapatean nihi nutup ajoh dosa.

1 Peter

Chapter 1

¹Neke Petrus, saulun rasul Yesus Kristus, nihi ulun-ulun sa muneng sabagai ulun asing, sa ta sebar ta saluruh wilayah Pontus, Galatia, Kapadokia, Asia, dan Bitinia; sa de pilih²sa neke awal gana Allah Ambah ngangkah pengkudusan nihi Roh de indut welum huang kataatan nihi Kristus Yesus dan kahalu pitikan ira-E: Kirae anugrah dan damai sejahtra balimpah entuko! ( Pengharapan sa Welum )³Tapujilah Allah dan Ambah neke Tuhan taka Yesus Kristus, sa sasuai nihi anugrah-E sa sangat hante, haot nganak taka waleng gi huang pangharapan sa welum nangkah kabangkitan Kristus Yesus nihi antara ulun matei,⁴dan de ngawaris harta pusaka sa bakoi tau binasa, bakoi tau rusak, dan bakoi tau layu; sa taingkeh ta surga gi kayo,⁵ayehio kayo sa delindungi nihi kuasa Allah nangkah iman kasalamatan sa siap depander pas ahir zaman.⁶ Huang itilah kayo sangat basukacita, sakalipun gi samantara waktu, jaka deperlikan, kayo harus mandarita bamacam pancobaan⁷sahinga iman ko salabih bauman neke pada amas sa fana, sakalipun haot deuji nihi apuy, tabukti murni dan ngahasilkan pujian, kamuliaan, dan kahormatan nihi saat penyataan Yesus Kristus.⁸Kaon mete piji kindi Aye, tatapi kayo mengasihi-E, dan meskipun saati kayo bakoi kindi-E, tatapi kayo percaya gi ay-E. Kayo barami nihi sukacita sa bakoi tapander dan sa depenu kamuliaan,⁹gana ikhir neke tujuan imanko rahat tacapai, ayehio kasalamatan jiwako.¹⁰tatantang kasalamatan iti, ire nabi sa menubuatkan anugerah sa tau jari ampunko hio sa menyelidiki dan mempelajari nihi sangat taliti.¹¹Ire ngelo gana hie dan kapan waktu sa demaksut oleh Roh Kristus sa naan huang tenga ire katika Aye menubuatkan pandaritaan Kristus dan kamuliaan sa kakan hawi sahaote.¹²Nihi ire nabi hio denyatakan bahwa ire bakoi malayani tenga ire kakarep, tatapi malayani kayo huang hal-hal sa iti haot de kanahampe gikayo nangkah ulun-ulun sa ngabar Injil ge kayo nihi Roh Kudus sa de utus neke surga; hal-hal hiolah sa tamam kakan desaksikan nihi para malaikat. ( Herawan gi Welum Kudus )¹³Gana hio, siapkanlah akal budiko dan waspadalah, hondoklah pangharapanko sapenue nihi anugerah sa tau de ami gi kayo saat Kristus Yesus denyatakan.¹⁴Sabagai anak-anak sa taat, adalah tunduk nihi nafsu jahatko sama kalah kayo masih welum huang kabuntatko,¹⁵tatapi kuduslah huang sagala tingkah lakuko, kalah Allah sa nerauko ayelah kudus.¹⁶Gana naan tatulis, ''Kuduslah kayo gana Kuki Kudus."¹⁷Dan, jaka kaon neraw-E sabagai Ambah, ayehio Aye sa gahakimi saytiap ulun sassuai perbuatan ire tanpa ngabedakan, welumlah tahuang nanam takut salawah kayo masih muneng sebagai ulun asing;¹⁸nihi pangarasa bahwa kayo haot detewuh neke cara welum sa sia-sia, sa kayo warisi neke itak moyangko, lain nihi barang sa fana sakalah amas nihi perak,¹⁹melainkan nihi ira Kristus sa mulia, ira Anak Domba sa bakoi bacacat dan sa sempurna.²⁰Gana, Kristus haot de pilih samete dunia deciptakan, tatapi Aye bio denyatakan nihi zaman pangalis iti demi kayo.²¹Nangkah Aye, kayo jari percaya nihi Allah; aayehio Allah sa ngabangkitkan-E neke antara ulun matei dan Allah sa ngami kamuliaan giaye-E, supaya iman dan pengharapanko ayelah ta huang Allah.²²Gana kayo haot ngamurnikan jiwako huang kataatan nihi kabujur sahinga naan kasih puloknai sa tulus, maka ayo saling mangasihi nihi sabujur-bujur neke aheng sa murni,²³gana kayo haot deanak waleng, lain neke insoi sa tau matei, melainkan neke insoi sa bakoi tau matei, ayehio nangkah firman Allah sa welum dan muneng tatap.²⁴Kitab Suci bapander, "Sagala sa welum ayelah kalah rikut, dan sagala kamuliaane kalah unge rikut; Rikut malau dan ungee gugur,²⁵tatapi, firman Tuhan tatap salawah-lawahe."Yesaya 40:6-8Dan, Firman hio ayelah Injil sa dewara nihi kayo.PETRUSPasal 1( Salam neke Petrus )

Chapter 2

¹Ulah hio, umpelah kaluhan karikang, kaluhan tipu daya, kaluhan kemunafikan, kaluhan bahiri, nihi segala macam fitnah.²Ngalut nakia sa japo lahir, hendaklah kayo kakan susu rohani sa murni supaya kayo bertumbuh ta huang keselamatan kayo,³amun kayo haot bujjur-bujur nginam bahwa Tuhan hio maeh.⁴Saat kayo hawi gi Kristus, watu welum sa de tolak ulah marasia, tapi sa de pidi ulah Allah nihi de anggap ba uman tu'u gi-Aye,⁵kayo lei sama watu-watu welum, sa de bangun suatu le'u rohani, imamat sa barasih de mangami korban-korban rohan sa berkenan gi Allah nangkah Yesus Kristus.⁶Ulah Kitab Barasih bapander, "Indilah, Kuki ngondok erangka watu ta Sion, erangka watu penjuru sa de pidi nihi sa mulia, nihi hie bo sa percaya gi-Aye bakoi sagar de pamangan." Yesaya 28:16⁷Jari, watu hio mulia gi kayo sa percaya, tapi gi sa bakoi percaya, "Watu sa de tolak ulah tukang-tukang bangunan, haot jari watu penjuru," Mazmur 118:22⁸nihi jari, "Erang ka watu sandungan, nihi karang sa ngulah ulun lawu." Yesaya 8:14 Ire ta sandung ulah bakoi taat nihi Firman. Hiolah lalan sa haot de tentukan gi ire.⁹Tapi, kayo ayehio bangsa sa de pidi, imamat sa rajani, bangsa sa barasih, umat ampun Allah kakareb supaya kayo ta'u mara kemaehan-kemaehan-Aye, sa haot nerau kayo balua teke kegelapan nuju gi tarawa-Aye sa wa'oh tu'u.¹⁰"Dahulu, kayo bakoilah umat Allah, tapi wayahti kayo ayehio umat Allah. Dahulu, kayo bakoi narime belas kaahi, tapi wayahti kayo haot narime belas kaahi Allah." Hosea 2:23 (Ngajalan Welum sa Maeh gi Kemuliaan Allah)¹¹Puloknai-puloknai sa kuki kasihi, kuki kakan nagur kayo sebagai pendatang nihi ulun asing ta dunia iti de ngalawit tenga kayo teke kengakan hawa nafsu duniawi sa berperang ngalawan jiwa kayo.¹²Jagalah tingkah laku kayo sa maeh ta helang ulun-ulun sa mete percaya supaya apabila ire memfitnah kayo sebagai pelaku karaat, ire ta'u ngindi gawian kayo sa maeh, nihi sagar memuliakan Allah ta andrau pelawatan. (Patuhlah gi Penguasa)¹³Demi aran Tuhan, suntuklah gi tiap lembaga pemerintahan sa de tetapkan ulah marasia, maeh gi raja sebagai penguasa panga entu,¹⁴atawa gi ire gubernur de utus ulah raja de menghukum ire pelaku karaat nihi ngami pujian gi ulun-ulun sa ngulah maeh.¹⁵Ulah, kalahiolah kahndak Allah: nihi ngulah maeh, kayo ngabungkam kabakoi karasa ulun-ulun bingung.¹⁶Welumlah sebagai ulun-ulun sa merdeka, tapi ada ngagunakan kemerdekaan kayo hio sebagai kedok gi karaat. Sebalik'e, welumlah sebagai hamba-hamba Allah.¹⁷Hormatilah kaluhan ulun. Kasihilah puloknai-puloknai seiman, takutlah sagar Allah, nihi hormatilah raja. (Kasusahan Kristus sebagai Teladan Welum)¹⁸Hamba-hamba, suntuklah gi tuan kayo nihi segala hormat. Bakoi ekat gi ire sa maeh nihi lemah lembut, tapi lei gi ire sa bakoi adil.¹⁹Ulah merupakan suatu kasih karunia, amun demi kesadaran'e sagar Allah, erangkulun kakan batahan huang kasusahan ulah kabakoi adil.²⁰Ulah, inonkah upa kayo amun nihi sabar kayo narima pukulan ulah gawian kayo sa badosa? Tapi, amun kayo susah ulah gawian maeh nihi kayo narima'e nihi sabar, tindakan kayo hio berkenan ta hadapan Allah.²¹Ulah, pakai hiolah kayo de herau, ulah Kristus lei haot susah gi kayo nihi nanan teladan gi kayo supaya kayo ngalut jejak-Aye.²²Aye bakoi ngulah dosa, nihi tipu daya bakoi naan ta wawa-Aye. Yesaya 53:9²³Waktu Aye de hina, Aye bakoi ngabalas nihi hinaan; waktu Aye susah, Aye bakoi ngancam, tapi nyerahkan tenga-Aye gi Allah sa sagar mengkahimi nihi adil²⁴Aye kakareb haot nanggung dosa taka ta tenga-Aye de kayu salib suapaya taka matei tahadap dosa, nihi welum gi kebenaran. Ulah bilur-bilur-Aye, kayo de samare.²⁵Dahulu, kayo sama ngalut domba-domba sa terus-menerus tersesat, tapi wayahti kayo haot waleng gi Sang Gembala nihi sa ngalindung jiwa kayo.Pasal 2(Watu sa Welum nihi Bangsa sa Barasih)

Chapter 3

¹Kala hio lei kayo, ui harau-harau, patuhlah nihi wane kayo. Sabab, apabila te helang ire naan sa bakoi taat nihi Firman, ire haba na menangkan ulah tingkah laku harau-e tanpa kata-kata,²Ulah ire ngindi kalawe murni nihi ta hormat-e tingkah laku kayo.³Adalah kabungas kayo ba asal teke hiasan luar, misal'e teke nuruk ulu, makai perhiasan amas, atau makai pakaian sa larang-larang.⁴Sabalik-e kakanlah kabungas kayo ba asal teke huang batin kayo, ayehio kabungasan sa bakoi tau malau, sa ba asal teke roh sa lemah lembut nihi tanang. hiolah sa baharga te mate Allah.⁵Ulah, sameh hio lei wawei-wawei kudus waktu zaman sadi, sa ngondok pengharapan ire gi Allah, mampabungas tenga ire; ayehio nihi suntup gi wane ire.⁶Kalahio lei Sara taat nihi wane'e, Abraham, nihi nerau'e 'tuan'. Kayo ayelah anak-anak Sara amun kayo ngulah maeh nihi bakoi na kuasai ulah nanam takut waktu ngagawi'e.⁷Sameh hio lei kayo, ui wane-wane, welum leh nihi harau kayo nihi penu pengertian sabab ire kaum sa labih maleme. Hormati leh ire sebagai sasameh ahli waris huang nerime anugerah welum supaya doa-doa kayo bakoi tahalang. (Menderita Gene Gawian Sa maeh)⁸Pangalis'e, kakanlah kayo uras naan kesatuan pikiran, panga ahi, kasih puloknai, atei sa maleme, nihi randah atei.⁹Adalei ngabalas sa raat nihi saraat, atau sumpah nihi sumpah. Sebalik e, hendak lei kayo memberkati gene pakai hiolah kayo na herau, ayehio supaya kayo mewarisi berkat.¹⁰Sabab Kitab Barasih ngantuh, "Hiye mencintai welum, nihi kakan ngindi andrau-andrau sa maeh, aye harus ngajaga lela e teke sa raat, nihi wiwi e teke ngantuh tipu muslihat.¹¹Aye gin harus nampalawit tenga teke sa raat nihi ngagawi sa maeh. Kakan lei aye nupui perdamaian, nihi bausaha nutah e.¹²Ulah, mate Tuhan mamparhati ulun-ulun bujur, nihi silu-Aye ngarengei doa-doa ire. Tapi, rai-Aye nantang ulun-ulun sa ngulah karaat." Mazmur 34: 13-17¹³Hiye sa sagar ngacalakai kayo amun kayo rajin ngagawi hal sa maeh?¹⁴Tapi, seandai'e kayo harus menderita demi kebenaran, maka kayo sagar na berkati. "Ada takut nihi ada gentar tahadap ire sa ngulah kayo menderita."¹⁵Tapi, Kuduslah Kristus sebagai Tuhan ta huang atei kayo! Siap sadialeh de ngami jawaban gi hiye boh sa nuntut kayo hal pengharapan sa ampun kayo,¹⁶tapi gawilah hio nihi lemah lembut nihi hormat, serta ampunlah atei nurani sa jernih supaya waktukayo na fitnah, ulun sa nyumpah welum kayo sa maeh te huang Kristus sagar jari mangan.¹⁷Sabab, lebih maeh menderita gene ngagawi maeh, jika hio memang kangakan Allah, teke menderita gene ngagawi raat.¹⁸Ulah Kristus gin haot menderita gene dosa-dosa, hindra gi kaluhan ulun, sa bujur matei gi sa bakoi bujur, sehingga Aye tau nunda taka ge Allah. Naunu secara jasmani, tapi nasamelum ta huang Roh.¹⁹Huang Roh, Aye lei tulak nihi ngagawi mara gi roh-roh te penjara,²⁰ayehio ire sa sadi bakoi taat waktu Allah nihi sabar ngandre ire pas zaman Nuh, rahat Nuh ngabangun bahtera'e. nangkah bahtera hio, ekat dohot, ayehio walu ulun boh, sa na salamatkan ulah ranu bah.²¹Ranu bah hio malambangkan baptisan sa wayah ina menyelamatkan kayo. Baptisan bakoi de namparasih karaat teke tenga, tapi merupakan pangalako gi Allah pakai atei nurani sa murni nangkah kebangkitan Yesus Kristus,²²ayehio Aye sa wayah iti haot mambai gi surga nihi muneng tangar tuhi kawan Allah; udi kaluhan malaikat,ire pemerintah, nihi ire penguasa na suntupkan gi-Aye.Pasal 3(Sikap Ire Harau Nihi Ire Wane)

Chapter 4

¹Jari, gene Kristus haot susah secara jasmani, hendaklah kayo mempersenjatai tenga kayo nihi pikiran sa sama, ulah ulun sa haot nginam kasusah jasmani, haot ulep ngulah dosa²sehingga huang ngajalani sisa welum ta dunia iti, aye bakoi lagi ngumba kangakan marasia, tapi kangakan Allah.³Ulah sukuplah waktu ta waktu sa haot kayo nangkah de ngulah kebiasaan ulun-ulun sa bakoi kataru Allah; welum huang hawa nafsu, kemahamuian, pesta pora, ngoot-ngoot, nihi nyembah bahala sa penu keraat.⁴Wayahti, ire tamam wa'oh waktu kahalu bahwa kayo bakoi lagi umba huang kebejatan liar sa ire gawi. Ulah hio, ire memfitnah kayo.⁵Tapi, ire sagar ngami pertanggung jawaban gi Aye sa sagar menghakimi ulah sa welum nihi sa matei.⁶Gene alasan itilah, Injil de mara gi ulun-ulun sa wayahti haot matei, sehingga biar ire haot de hakimi ta dunia iti sesuai nihi standar marasia, tapi ire welum secara roh menurut ukuran Allah. (Pakailah Karunia kayo gi Ngelayani)⁷Pangalis teke kaluhan sesuatu haot riet. Ulah hio, bajaga-jagalah supaya ta'u badoa.⁸Ta entu kaluhan'e hio, taruslah saling mengasihi nihi bujur-bujur ulah kasih nutup ajoh tu'u dosa.⁹De tampailah keramahan isa nihi lain'e bakoi baramuham.¹⁰Ulah tiap ulun haot narime karunia, gunakanlah hio pakai melayani isa nihi lain'e sebagai pelayan sa maeh entu ajoh karunia teke Allah:¹¹Hie sa bapander, maehlah aye bapander sebagai ulun sa mara Firman Allah; nihi hie sa melayani nihi kekuatan sa Allah ami sehingga huang kaluhan hal, Allah de muliakan nangkah Yesus Kristus. Gi Ayelah kemuliaan nihi kuasa hampe selawah-lawah'e. Amin. (Rara sebagai sa umba Kristus)¹²Puloknai-puloknai sa kuki kasihi, ada'lah embah nihi apui pencobaan sa hawi de nguji kayo, seolah-olah sesuatu sa aneh terjadi entu kayo.¹³Tapi, bersukacitalah ulah kayo umba ngalap bagian huang kasusah Kristus sehingga kayo lei ta'u bersukacita nihi barami ta saat kemuliaan-Aye de nyatakan.¹⁴Berbahagialah amun kayo de hina ulah aran Kristus, ulah Roh kemuliaan nihi Roh Allah benyem ta huang kayo.¹⁵Tapi, ada naan ta helang kayo sa susah sebagai pa'ngunu, maling, ngulah karaat, atawa sebagai ulun sa rajin umba sampur hal ulun lain.¹⁶Tapi, hie bo sa susah sebagai ulun Kristus, ada'lah aye mangan, sebalik'e hendaklah aye memuji Allah ulah menanggung antuhan hio.¹⁷Haot saat'e penghakiman na mulai teke pulokni Allah. nihi, amun penghakiman Allah de mulai teke taka, kalawekah nasib ulun-ulun sa bakoi taat gi Injil Allah?¹⁸Amun ulun saleh bo mahadin de selamatkan, kalawe nihi ulun raat nihi ulun badosa? Amsal 11:31¹⁹Ulah hio, biar bo ire sa susah ulah kehendak Allah, mempercayakan nyawa'e gi Sang Pencipta sa setia, nelang tarus ngagawi sa maeh.Pasal 4(Welum Sa Bio Metah Roh)

Chapter 5

¹Sabab hio, sebagai sasama panatua nihi saksi mate penderitaan Kristus, nihi sebagai ulun sa sagar uma ngalap bagian huang kemuliaan sa sagar na nyatakan, kuki nyuju ire penatua sa naan ta helang ire:²Gembalakan leh domba-domba Allah sa naan te kayo! Ada gene paksaan, tapi nihi rela, sameh sa Allah kakan; ada ngulah e de kahaba untung sa hina, tapi gene kesediaan kayo.³Ada lei batindak sebagai pangusaha nihi ire sa napercaya ge huang tanggung jawab kayo, tapi jarilah teladan gi kawanan hiyo.⁴nihi sameh hio waktu uni Sang Gembala Agung hawi, kayo sagar nerime mahkota kemuliaan sa bakoi sagar malau.⁵Udi hio lei kayo, sa lebih muda, hormat leh nihi tuha-tuha kayo; nihi handak leh kayo uras naan kerendahan atei, sa erangkulun gi sa lain gana: Allah nantang ulun sa sombong, tapi Aye ngami anugerah gi ulun sa leme atei. Amsal 3:34⁶Sabab hio, lemekanlah tenga kayo ta leba tanganAllah sa penu kuasa. Balalu, Aye sagar nampaentu kayo pada waktu e.⁷Ami leh uras kekhawatiran kayo gi Allah gana Aye sa memelihara kayo.⁸Mamaeh lei nihi bajaga-jagalah! musuh kayo, si Iblis takia sur-ser sameh singa sa mengaum, nupui mangsa pakai natelen e.⁹Lawan lei Iblis! Mindri leh teguh huang iman kayo gene kayo karasa bahwa ta uras dunia, puloknai-puloknai seiman kayo gin menanggung penderitaan sa kayo alami.¹⁰Nihi, udi kayo menderita ge sementara waktu, Allah sumber segala anugerah sa haot nerau kayo de uma ngalap bagian huang kemuliaan-Aye sa kekal ta huang Kristus sagar memulihkan, meneguhkan, nampakuat, nihi ngabangun kayo.¹¹Bagi Ayelah, kuasa ge salawah-lawah e. Amin! (Tabe Penutup)¹²Kuki nulis surat singkat iti gi kayo nangkah Silwanus, sa kuki kataru sebagai puloknai seiman sa setia. kuki kakan ngami semangat nihi kesaksian gi kayo, bahwa iti ayelah anugerah sa sejati teke Allah. Mindrilah teguh ta huang anugerah hio.¹³Jemaat sa naan ta Babilonia, sa umat pilihan Allah lei, nampe tabe gi kayo. Markus, anakki huang Kristus, nampe lei tabe ge kayo.¹⁴Ami leh tabe isa nihi lain nihi siukan kasih. Damai sejahtera gi uras sa naan huang Kristus. Amin.Pasal 5(Gembalakan leh Domba-Domba Allah)

2 Peter

Chapter 1

¹Neke Simon Petrus, hamba dan rasul Yesus Kristus, nihi ire sa haot narima iman sa sama nihi sa kami ampun nangkah kabujuran Allah dan Juru Salamat taka, Yesus Kristus.²Kirae anugerah dan damai sajahtera penu bagiko ta huang pangalaman akan Allah dan Yesus, Tuhan taka. ( Ulun sa Deherau dan Depilih nihi Allah )³Kuasa-E sa ilahi haot ngaanugerahkan nihi taka kaluhan inon bo sa berkenaan nihi welum dan kasalehan, nangkah pangarasa akan Aye sa haot nerau taka nganuju nihi kamuliyaan dan kamaehan-E⁴Nangkahe, Aye haot manganugerahkan nihi taka janji-janji-E sa tamam hante dan bauman supaya nihi janji-janji hio kayo iyut nugo bagian huang kailahian-E, dan tahindar neke karusakan sa terjadi ta dunia, sa deulah neke bamacam hawa nafsu.⁵De tujuan hio bausahalah nihi bujur-bujur de manambahkan imanko nihi kebajikan, kebajikan nihi pangarasa,⁶dan pangarasa nihi panguasaan tenga, dan panguasaan tenga nihi katabahan, katabahan nihi kasalehan,⁷kasalehan nihi kasih perpulosanai, kasih perpuloksanai nihi kasih sa bakoi mementingkan tengae kakarep.⁸Gana, jika kaluhan iti naan tahuang tengako dan tarus batambah-tambah, maka kayo bakoi mungkin manjari sia-sia atau bakoi bauwa huang pangarasa akan Tuhan taka, Yesus Kristus.⁹Akan tatapi, ulun sa bakoi iyut kakindi nihi jelas dan buta gana aye koi ingat bahwa aye haot derasihkan neke dosa-dosae sa lalu.¹⁰Oleh gana hio, puloknai-puloknaiki, bausahalah labih giat lagi de mamastikan bahwa kayo bujur-bujur deherau dan depilih; gana jaka kayo ngulahe, kayo bakoi akan lau.¹¹Gene sataruse, pintu gi huang karajaan kekal Tuhan dan Juru Salamat taka, Yesus Kristus, akan tabuka hante gikayo.¹²Hiolah ganae, kuki bamaksud de satarus mangingatkanko akan kaluhan hal iti, sakalipun kayo haot karasae dan haot kanasele nihi tagap huang kabujur sa rahati kayo ampun.¹³Salama kuki masih welum huang kasugih duniawi iti, kuki mengangap perlu de ngajuju kayo nihi cara pakingatko,¹⁴gana kuki karasa bahwa kuki akan haot detutui gikuki nihi jelas oleh Tuhan taka, Kristus Yesus.¹⁵Dan, kuki akan bausaha nihi sagenap usahaki de ngulahko tatap mangingat kaluhane iti sahaot katilakanki. ( Saksi Mate Kamuliaan Kristus )¹⁶Gana kami bakoi umba kisah-kisah sa dekarang nihi cerdik katika memperkenalkan gikayo kuasa dan kahawian Tuhan taka, Yesus Kristus, tatapi gana kami ayelah saksi-saksi mate akan kamuliaan-E.¹⁷Gana katika Yesus narima hormat dan kamuliaan neke Allah Ambah, saperti saat depander gieya-E neke Sa Mahamulia, "Itilah Anak-Ki sa Kikasihi, giaye-Elah Kuki bakenan,"¹⁸kami pun ngarengei suara hio hawi neke surga katika kami sahayak-hayak nihi-E ta entu gunung suci.¹⁹Kami lei samakin deyakinkan nihi panderan nubuat, sa samaehe lei parhatikan nihi cermat, kalah mamparhatikan palita sa bacahaya ta uneng sa mieng, hampe kiat hawi dan bintang fajar terbit huang ahengko.²⁰Akan tatapi, hal tarutama sa harus kami pahami ayelah bahwa bakoi naan nubuat huang Kitab Suci sa baasal neke kiraan saulun marasia,²¹gana bakoi naan isa pun nubuat sa galampong neke pangakan marasia; sabalike, ulun-ulun bapander atas aran Allah badasarkan pimpinan Roh Kudus.PETRUSPasal 1( Tabe neke Simon Petrus )

Chapter 2

¹Ta zaman hurap, naan nabi ta helang umat Allah, ngalut saat iti ayehio guru- guru palsu ta antara kayo naan sa kana raga,e ngajar ajaran sa ngarusak, bahkan menyangkal Tuhan sa haot newuh ire sehingga pahawi sa de hinang ngahancur hambau tenga ire kakarep,e.²Dan, ajoh tenga sa kakan umba cara welum ire sa bakoi maeh, dan gana irelei, lalan kabujuran kakan dihujat.³Nihi bakuhu ire kakan nugo kauntungan nekekayo nihi pangantuh sa de nipu; hukuman ge ire sa haot dekana siap neke hurap,o bakoi hakun de kana tempo lagi, dan kahancur ire bakoi akan terlelap.⁴Sebab, jika Allah bo bakoi nahan tenga waktu ire malekat badosa, malainkan manting ire ge huang naraka dan nyarah ire ge huang rantai kegelapan supaya de tahan hampe penghakiman,⁵dan jaka Allah lei bakoi sayang dunia purba kacawali Nuh, erang kulun pemberita kabujur sasama pitu ulun lain, tapi pahawi ranu bah ge hambau dunia sa bakoi kataru Allah;⁶dan jaka Allah ngahukum kota sodom dan gamora nihi cara ngahancur kararuieh kota hio hingga jari abu, dan ire lahui jari contoh tentang inon sa kakan terjadi ta ulun-ulun raat sa welum ta masa udihio,e;⁷dan jika Allah nyalamat Lot, ulun bujur hio, sa menderita gana cara welum sa najis neke ulun-ulun sa bakoi mengenal hukum,⁸(untuk samantara waktu, Lot welum ta penah-penah ire sa- tiap andrau, dan tenga,e sabujur mandarita gana ngindi dan ngarengei gawian-gawian raat sa deindi ulah aye dan ngarengei;)⁹maka Allah pasti karasa kalawe napas ulun-ulun bujur neke pancobaan dan nahan ulun-ulun raat de kanahukum ta andrau penghakiman,¹⁰hususe ire sa papuas tenga,e huang pangakan cemarnya, dan sa paremeh pamarintah. Dengan sangat lancang dan cakah, guru-guru palsu hio bakoi takut ngahina satua-satua sa mulia.¹¹padahal ire malekat, sa meskipun lawit labih kuat dan labih bakuasa neke ire, bakoi ngantuh tuduhan sa mangandung hujatan ta hadap eri ta hadap Tuhan.¹²Guru-guru palsu iti ngalut satua sa bakoi baakal, sa dekana lahir detangkaP dan de unu; ire ngahujat inon sabakoi ire mengerti kakan de kana rusak huang kahancuran ire kakarep;¹³ire kakan de tukun karaat de upa hambau gawian ire sa raat. Ire nganggap bermabuk-mabukan ta penah andrau ngalut kasanangan. Ire naanlah muing dan cala, barami huang muslihat ire waktu kuman hahayak lawan kayo.¹⁴Ire naan ba mate sa penu nafsu perzinahan dan sa bakoi ulep ngulah dosa, ire ngagoda ulun-ulun sa leme jiwanya, dan atei ire haot talatih huang kabakuhu. nakia-nakia sa terkutuk¹⁵Ire nanan lalan sa bujur dan umba lalan sa sasat, ayehio lalan Bileam bin Beor, sa rajin narima upa gawian sa raat.¹⁶Namun,aye halu taguran sa kasar hambau pelanggaran neke erang kaikui kelewdai sa bisu, tapi sa bapaner pakai suara marasia sehingga pakulep gawian nabi sa gila hio.¹⁷Ulun-ulun iti ngalut mate ranu sa meang dan ngalut kabus sa de sapu ulah badai. Kegelapan sa paling peka haot de Kana sanadia ge ire.¹⁸Nihi pangantuh sa cakah, tapi lawang ire ngajabak ulun-ulun sa haot lapas neke ire sa welum huang kasusah lawan pangakan-pangakan lunek dan nihi pancabulan.¹⁹Guru-guru palsu hio ngajanji kabebasan, padahal irekakarep naanlah walah neke karusakan sabab inon pun sa haot halu ire ge ayehiolah ulun sa dewalah.;²⁰Sebab jaka ire haot delapas neke pencemaran dunia sa raat nangkah pengenalan akan Tuhan dan juruslamat taka, Yesus Kristus, tapi udihio waleng lagi ge dunia sa raat iti dan dekuasa ulahaye, maka ire kakan labih jari sa labih boto neke samete,e.²¹Akan lebih maeh jaka bakoi piji karasa lalan kabujuran hio, nekhio sa haot mengenal aye ire babalik nake hukum suci sa haot deami ge ire.²²Ire naanlah gambaran neke paribahas sa bujur: "Tahu waleng ge lua,e kakarep dan "Babi sa haot dekanarasih, waleng lagi nyamuan ta maluya"Pasal 2(Hukuman ge Guru-Guru Oso)

Chapter 3

¹Puloknai-puloknai sa kikasihi, iti ayelah surat sakaruweh sa kuki tulis gikayo. Huang karuweh surat hio, kuki bausaha nyamelum pikiranko sa murni nihi cara ngingatkan ko,²supaya kayo ngingat panderan-panderan sa dahulu haot pander nihi nabi-nabi kidus dan parintah-parintah Tuhan dan Juru Salamat nangkah ire rasul.³Pertama-tama, kanarasalah bahwa andrau-andrau terahir nereh, ire pangeya kakan hawi de umba hawa nafsu ire sa badosa.⁴Ire kakan bapander, "Tawe janji tentang kahawi-E? Gana sejak itak datu taka matei, kaluhane masih tatap takia kalah sa awalan penciptaan."⁵Gana ire sangaja koingat kanyataan bahwa nihi firman-E, langit haot naan neke sadi, dan bumi deulah neke ranu dan nangkah ranu.⁶Nihi ranu hio lei, dunia sa naan saat hio dekanahancur nihi ranu bajir.⁷Namun, nihi firman sa sama, langit dan bumi sa naan rahat ti deingkeh de tutung nihi apui nihi andrau panghakiman dan kahancuran ulun-ulun jahat.⁸Puloknai-puloknai sa kikasihi, ada detanan kanyataan sa isa iti: Bagi Tuhan, isa andrau kalah saribu taun dan saribu taun kalah isa andrau.⁹Tuhan bakoi piji balambat-lambat mamenuhi janji-E kalah sa de angap papire ulun sabagai katalambatan. sabalike, Aye sabar tahadapko gana Aye bakoi kakan isaulun pun galis, tatapi de kaluhan ulun indut hawi nihi pertobatan.¹⁰Andrau kahawi Tuhan akan hawi kalah saulun pangalat, dan langit kakan lenyap nihi suara sa tamam mehet. Benda-benda langit akan tatutung galis dan maleleh gana apui sa tamam malaing, dan dunia baserta sagala huange lei akan tatutung galis.¹¹Jaka sagala sasuatu aka dehancurkan, nihi cara iti, kalahawekah saharuse kayo welum? Bakoikah kayo harus welum barasih dan mangapdi nihi Allah,¹²sambil ngandrei-ngandrei dan palaju andrau kahawi allah? Pada andrau Tuhan, langit kakan hancur gana apui, dan kaluhan banda-banda langit maleleh gana malaing.¹³Namun, sasuai nihi janji Allah, taka ngandrei-ngandrei langit dan bumi sa bio, uneng ulun-ulun bujur tau muneng.¹⁴Puloknai-puloknai sa kikasihi, gana taka ngandrei hal iti, maka bausahalah gagiat supaya Allah kahalu kayo bakoi badosa, bakoi banoda, dan badamai nihi Allah.¹⁵anggapbo kasabaran Tuhan sabagai kasempatan de taka narima kasalamatan. Sama kalah sa Paulus, puloknai terkasih taka, tuliskan gi kayo nihi hikmat sa deami Allah geaye.¹⁶lei bapander hal-hal iti huang kaluhan surate sa lain. Bujur naan hal-hal sa heka demengerti satau de putarbalikkan nihi ulun-ulun sa buntat dan sa leme imane. Ire gin ngulahe nihi bagian-bagian lain neke Kitab Suci, sa ngakibatkan kagalisan atas tenga ire kakarep.¹⁷Puloknai-puloknai sa kikasihi, gana kayo haot karasa hal iti, bahati-hatilah supaya kayo ada detunda sasat gene kasalahan neke ulun-ulun sa kenal hukum. Adalah kayo lau neke imanko sa tagap.¹⁸Namun, kahante Huang anugerah dan pangenalan akan Tuhan dan Juru Salamat taka, Yesus Kristus. Bagi Ayelah kamuliaan, saati dan hampe salawah-lawahe! Amin.Pasal 3( Yesus Kakan Waleng Lagi )

1 John

Chapter 1( Firman Pamelum )

¹Sasutu sa naan teke mulai, sa haot kami rengey, sa haot kami indi nihi mate kami, sa haot kami perhatikan dan japut nihi tangan kami, ayehio Firman pamelum, ²pamelum hio haot de nyatakan dan kami haot ngindi-E. Kami mara dan ngabarkan nihi kayo tahuang pamelum kekal hio, sa haot naan pahengau Ambah dan haot denyatakan nihi kami.³Hal sa haot kami indi dan rengei hio, kami ngabar lei gekayo supaya kayo lei ampune persekutuan kami. sabujure, persekutuan kami hio ayelah sahayak Allah Ambah dan Anak-E, Kristus Yesus. ⁴Kaluhan masalah iti kami tuliskan nihi kayo supaya kabegohko jari penu. ( Takia huang Tarawa )⁵

⁶Jaka kami ngantuh bahwa taka naan ngampune persekutuan nihi Aye, tatapi taka welum huang kamiyeng, taka pakoso dan bakoi ngagawi kabujuran. ⁷Namun, jaka taka takia huang tarawa, sama nihi Aye ta huang tarawa, taka naan persekutuan usa nihi sa lain, dan ira Yesus, Anak-E, ngarasih taka neke kaluhan dosa.⁸Jaka taka ngantuh bahwa taka bakoi badosa, taka ngakal tenga kakarep dan kajujuran bakoi naan ta huang taka. ⁹Jaka taka mangaku dosa-dosa taka, Aye naanlah satia dan adil de ngampune dosa-dosa taka dan de ngarasihkan taka neka kaluhan kajahatan. ¹⁰Jaka taka ngantuh bahwa taka mete piji ngulah dosa, taka ngulah Aye jari pangakal dan firman-E bakoi naan ta huang taka

Chapter 2( Yesus hio Pembela Taka )

¹Anak-anak ki, kuki nulis hal iti ge kayo supaya kayo ada ngulah dosa. Namun, jaka naan sa ngulah dosa, taka naan pembela ta hadapan Ambah, aye hio Kristus Yesus, Sa Bujur hio. ²Ayelah kurban pendamaian bagi dosa-dosa taka. Dan, bakoi ekat dosa-dosa taka bo, melainkan lei dosa-dosa kaluhan dunia. ³Demikianlah taka karasa bahwa taka karasa Alllah, aye yo jaka taka menaati parintah-parintah-E.⁴Ulun sa bapander, Kuki kenal Allah, tapi bakoi manaati parintah-parintah-E, aye aye hio ulun panipudan kabujuran bakoi naan huang aye. ⁵Akan tatapi, hie sa manaati firman-E, kasih Allah haot bujur-bujur sempurna ta huang tenga e. Demikian lei taka karasa bahwa taka ta huang Aye. ⁶Ulun sa bapander bahwa aye muneng ta huang Allah, aye harus welum sama kalah Yesus welum. ( Ngasayang Sasama dan Ngajalan Kangakan Allah )⁷Puloknai-puloknai sa ki kasihi, kuki bakoi manuliskan parintah bio gi kayo, melainkan parintah lawah sa haot kayo ngampun neke pertama. Parintah lawah hio ayelah Firman sa haot kaon rengei nake pertama. ⁸Namun, kuki rahat nulis parintah bio gi kayo, sa ayelah bujur huang Aye dan ta huang kayo gana kamieng rahat nangkah dan tarawa sa bujur saat ti batarawa.⁹Ulun sa bapander bahwa aye naan ta huang tarawa, tatapi marikang puloknaie, maka aye masih naan ta huang mieng hampe saati. ¹⁰Ulun sa ngasayang puloknaie muneng ta huang tarawa, dan bakoi naan isapun sa ngulahe jari tasandung. ¹¹Akan tatapi, aye sa ngarikang puloknai muneng huang mieng dan takia huanmg kamieng. Aye bakoi karasa gi awe aye tulak gana mieng haot ngabutakan matee.¹²Kuki nulis gi kayo, hai anak-anak, gana dosa-dosako haot deampuni demi aran-E. ¹³Kuki nulis gi kayo, hai ambah, gana kayo haot mangenal Aye haot neke awal. Kuki nulis gi kayo, hai ulun-ulun bujang, gana kayo haot ngalahkan sa Jahat. Kuki nulia gi kayo, hai anak-anak, gana kayo haot karasa Ambah. ¹⁴Kuki nulis gi kayo, hai ambah-ambah, gana kayo haot kenal Aye haot neke awal. Kuki nulis gi kayo, hai ulun-ulun bujang, gana kayo kuat, dan firman Allah muneng ta huang kayo, dan kayo haot pakalah sa jahat.¹⁵Ada mancintai dunia itinihi hal-hal sa naan ta huang dunia. Jaka saulun mancintai dunia, kasih Ambah bakoi naan ta huang aye. ¹⁶Gana, kaluhan sa naan ta huang dunia, aye hio pangakan lunek, pangakan mate, dan kasombongan welum bakoi baasal neke Ambah, malainkan neke dunia. ¹⁷Dunia iti rahat leteng hayak nihi pangakane, tatapi ulun sa ngulah kahandak Allah tau welum salawah-lawahe. ( Ada Ngumba Anti-Kristus )¹⁸Anak-anaki, saati ayelah zaman akhir; dan kalah sa haot kayo rengey bahwa anti-Kristus kakan hawi, bahkan saati ajoh anti-Kristus haot hawi. Demikianlah taka karasa bahwa saati ayelah zaman akhir. ¹⁹Ire hawi neke antara taka, tatapi ire lain bagian neke taka. Gana, jaka ire bagian neke taka, ire akan tatap sahayak taka. Namun, ire nanan taka jari nyata gana ire bakoi bagian neke taka.²⁰Akan tatapi, kayo haot ngampun pangurapan neke Sa Kudus, dan kayo karasa kaluhane. ²¹Kuki manulis gi kayo lain gana kayo mete karasa kabujuran, malainkan gana kayo karasae dan gana bakoi naan saoso sa baasal neke kabujuran.²²Hiye sa pakoso hio amun bakoi aye sa manyangkal bahwa Yesuslah Sang Kristus? Hiolah anti-Kristus, ulun sa nyangkal Ambah nihi Anak, aye gin naan Ambah. ²³Hie bo sa manyangkal Anak bakoi naan Ambah. Akan tatapi, satiap ulun sa mangakue Anak, aye gin naan Ambah.²⁴Biarbo inon sa haut kayo rengey neke awal tatap muneng ta huangko. jaka inon sa haot kayo rengey neke awal tatap muneng ta huangko, kayo gin akan tatap muneng ta huang Anak dan Ambah. ²⁵Dan, itilah janji sa Aye ami ge taka, ayeyo welum sa kekal. ²⁶Kaluhan hal sa haot kituliskan gikayo iti, bakaitan nihi ire sa bausaha patawangko.²⁷Namun, urapan sa haot kayo tarima neke Aye tatap muneng ta huangko, dan kayo bakoi mamerlukan ulun lain de mangajarko. Akan tatapi, gana pangurapan-E hio ngajar kayo tantang sagala sasuatu -- dan hal hio ayelah bujur, lain dusta -- sakalawe Aye haot ngajar kayo, tataplah muneng ta huang Aye. ²⁸Saati anak-anaki, munenglah ta huang Aye supaya katika Aye manyatakan arep, taka naan kayakinan tenga dan bakoi mangan ta hadapan Aye neke saat kahawi-E. ²⁹Jaka kayo taru bahwa Aye hio bujur, kayo gin karasa bahwa satiap ulun sa ngulah kabujuran, nganak neke Aye.

Chapter 3(Taka Ayehio Anak-anak Allah)

¹Na perhati lei tamam hante kasih sa Bapa karuniakan gi taka ngulah taka na antuh anak-anak Allah, nihi mula teke aye hio anak-anak Allah. Gana hio, dunia bakoi kataru taka gana dunia bakoi kataru Aye. ²puloknai-puloknai sa ki kasihi wayah ina taka ayelah anak-anak Allah, tapi sameh inon keadaan taka uni metelah nyata. Tapi, taka karasa bahwa waktu Aye hawi, taka sagar jari sameh Aye gana taka sagar ngindi Aye huang keadaan-Aye sa sabujur e. ³Satiap ulun sa naan pengharapan iti ta huang Kristus, aye namparasih tenga aye, sameh nihi Kristus ayelah barasih.⁴Setiap ulun sa ngula dosa lei nawan hukum gene dosa hiolah pelanggaran tahadap hukum. ⁵Kayo karasa bahwa Kristus na nyatakan de ngahapus dosa, nihi ta huang Aye bakoi naan dosa. ⁶Setiap ulun sa muneng ta huang Aye bakoi ngulah dosa; bakoi isa pun sa berdosa haot ngindi atawa kataru Aye⁷Nakia-nakia ki, ada boh nabiar erangkulun pun menyesatkan kayo. Ulun sa ngulah kebenaran hiolah ulun bujur, sameh nihi Kristus hiolah bujur. ⁸Ulun sa ngulah dosa berasal teke setan gene setan haot badosa teke asal. Anak Allah hawi de tujuan iti: nampalawu gawian-gawian setan.⁹Bakoi erangkulun lei sa lahir teke Allah ngulah dosa gana umang Allah muneng ta huang tenga e; nihi aye bakoi tau ngulah dosa gana aye haot na lahirkan teke Allah. ¹⁰Lahui kaliho, hiyekah anak-anak Allah nihi hiyekah anak-anak Iblis jari nyata. Ulun sa bakoi ngulah kebenaran bakoi baasal teke Allah, sameh hio lei ulun sa bakoi mengasihi puloknai-puloknai e. (Sasameh Bakasayang)¹¹Sabab itilah kabar sa haot na rengei kayo teke asal, aye hio taka harus sasameh bakasayang. ¹²ada jari sameh kain, sa berasal teke sa maraat nihi sa nguni andi e. nihi, uah inon Kain nguni andi e? sabab, gawian kain raat nihi gawian andi e bujur.¹³puloknai-puloknai ki, ada em'ah amun dunia iti marikang kayo. ¹⁴taka karasa bahwa taka haot balua teke pampatei nuju welum gana taka mengasihi puloknai-puloknai. ulun sa bakoi mengasihi puloknai e muneng ta huang pampatei. ¹⁵setiap ulun sa marikang puloknai e hiolah erangkulun tukang wunu, nihi kami karasa bahwa bakoi naan tukang wunu sa naan welum kekal ta huang tenga e.¹⁶kala ina lei taka ngataru kasih: Yesus kristus haot manyarah welum-Aye ge taka. Jari, taka gin harus manyarah welum taka gi puloknai-puloknai taka. ¹⁷Tapi, bila ulun naan harta dunia nihi ngindi puloknai e rahat perlu, tapi nutuo atei e nihi puloknai e hio, kalawe tau kasih Allah naan tangar huang atei e? ¹⁸Anak-anak ki, ayo lei taka bakasayang bakoi nihi panderang-panderan atau lela, melainkan nihi perbuatan nihi kebenaran.¹⁹Nihi iti, taka sagar karasa bahwa taka berasal teke kebenaran nihi taka akan meneguhkan atei taka ta hadapan Allah. ²⁰Sabab, amun atei taka nampahala taka, Allah labih hante tekei atei taka, nihi aye karasa kaluhane. ²¹Puloknai-puloknai sa ki kasihi, jika atei taka bakoi nampahala taka, taka naan keyakinan tenga ta hadapan Allah. ²²Inon boh sa taka lako, taka narime teke Allah gana taka ngumba perintah-perintah-Aye nihi ngulah inon sa berkenan gi-Aye.²³nihi, iti lei huyuan Allah, aye hio de taka percaya huang aran Anak-Aye, Yesus Kristus, nihi taka saling mengasihi sameh sa haot Aye perintahkan gi taka. ²⁴Ulun sa mentaati perintah-perintah Allah muneng ta huang Aye, nihi Allah muneng ta huang aye. Nihi iti taka karasa bahwa Allah muneng ta huang tenga taka, gana Roh sa Allah karuniakan ge taka.

Chapter 4(Naru Roh sa Baasal teke Allah)

¹Puloknai-puloknai sa ki kasihi, ada percaya tiap roh, melainkan uji leh roh-roh hio de karasa inonkah ire baasal teke Allah ulah ajoh nabi palsu haot hawi gi dunia. ²kalitilah kayo ngataru Roh Allah: setiap roh sa mangaku bahwa Yesus Kristus haot hawi huang wujud marasia baasal teke Allah. ³Satiap roh sa bakoi mengaku Yesus , bakoi berasal teke Allah. hio lah roh anti-Kristus, sa kayo rengei sagar hawi nihi wayah iti haot naan ta dunia iti.⁴Nakia-nakia ki, kayo berasal teke Allah nihi haot mangalahkan nabi-nabi palsu hio gana Aye sa naan ta huang tenga kayo labih hante teke aye sa naan ta dunia. ⁵Nabi-nabi palsu hio baasal teke dunia. Sabab hio, ire bapaner teke dunia nihi dunia ngarengei ire. ⁶taka berasal teke Allah.Ulun sa kataru Allah ngarengei taka, tapi ulun sa bakoi berasaal teke Allah bakoi ngarengei taka. Nihi iti, taka kataru Roh kebenaran nihi roh penyesat. (Ayu lei taka saling mengasihi)⁷puloknai-puloknai sa ki kasihi, ayuleh taka saling mengasihi gana kasih berasal teke Allah, nihi setiap ulun sa mengasihi lahir teke Allah nihi kataru Allah. ⁸Ulun sa bakoi mengasihi bakoi kataru Allah gana Allah hiolah kasih.⁹Kalati lei kasih Allah sa nyata ta helang taka: Allah ngutus Anak-Aye Sa Tunggal gi huang dunia bahara taka tau welum nangkah Aye. ¹⁰Ta huang iti lei kasih hio: bakoi taka sa haot mengasihi Allah, tapi Allah leh sa mengasihi taka nihi ngirim Anak-Aye pakai kurban pendamaian pakai dosa-dosa taka.¹¹Puloknai-puloknai sa ki kasihi, amun Allah kaliho mangasihi taka, taka gin harus saling mengasihi. ¹²Mete naan ulun sa piji ngindi Allah. Amun taka saling mengasihi, Allah muneng ta huang taka nihi kasih-Aye hio na sempurnakan ta huang taka. ¹³Nihi hal iti taka karasa bahwa taka muneng ta huang Allah nihi Allah ta huang taka gana Allah haot ngami ge taka teke Roh-Aye. ¹⁴Nihi, kami haot ngindi nihi basaksi bahwa Amah haot ngutus Anak-Aye jari Juru Selamat dunia.¹⁵satiap ulun sa mangaku bahwa Yesus hiolah Anak Allah, Allah muneng ta huang aye nihi aye ta huang Allah. ¹⁶jari, taka haot karasa nihi haot memercaya kasih ampun Allah gi taka. Allah hiolah kasih, nihi ulun sa muneng ta huang kasih, muneng ta huang Allah nihi Allah ta huang aye.¹⁷Nihi iti, kasih na sempurnakan nihi taka bahara taka tau haba keyakinan tenga pas andrau penghakiman gana sameh nihi Aye, kaliho lei taka ta dunia iti. ¹⁸Bakoi naan katakutan ta huang kasih, tapi kasih sa sempurna ngusir katakutan gana ketakutan bahubungan nihi hukuman. Ulun sa takut, mete na sempurnakan huang kasih.¹⁹Taka mengasihi gana Aye labih dahulu mengasihi taka. ²⁰Amun naan ulun sa bapander, "Kuki mengasihi Allah", ulun hiolah penipu. sabab, ulun sa bakoi haba mengasihi saudara e sa kaindian, bakoi haba mengasihi Allah sa bakoi kaindian. ²¹Nihi, perintah ina taka terime teke Allah: Satiap ulun sa mengasihi Allah, harus mengasihi puloknai e lei.

Chapter 5( Anak-anak Allah Mengalahkan Dunia )

¹Satiap ulun sa percaya bahwa Yesus ayelah Kristus lahir teke Allah; dan satiap ulun sa mengasihi Ambah, lalu mengasihi anak sa lahir teke Ambah. ²Nihi ititaka karasa bahwa taka mengasihi anak-anak Allah, aye hio katika taka mangasihi Allah dan ngandrei parintah-parintah-E. ³Gana itilah kasih Allah,bahwa taka mantaati parintah-parintah-E; dan parintah parintah-parintah-E bakoilah weat.⁴sebab, inon pun sa lahir teke Allah mangalahkan dunia; dan itilah kamanangan sa haot ngalahkan dunia: iman taka. ⁵Hie sa ngalahkan dunia aye sa percaya bahwa Yesus ayelah Anak Allah? ( Welum Kekal Naan ta Huang Yesus )⁶Aye itilah sa hawi nihi ranu dan ira: Yesus Kristus; bakoi ekat nihi ranu, melainkan nihi ranu dan ira. Rohlah sa basaksi ulah Roh hiolah kabujuran. ⁷Gana, naan telu sa bersaksi ta surga: ⁸Roh, ranu, dan ira; dan katelue hio ayelah isa.⁹Jaka taka narima kesaksian marasia, kasaksian Allah labih kuat. Gana, kasaksian sa Allah ami ayelah kasaksian tentang Anak-E. ¹⁰Ulun sa percayagi Anak Allah ampun kasaksian hio ta tengae. Ulun sa bakoi percaya nihi aye Allah haot ngulah-E jari saulun penu gana ulun hio bakoi parcaya nihi kesaksian sa Allah ami tentang Anak-E.¹¹Dan, itilah kasaksian hio: Allah haot ngami gi taka welum sa kekal, dan welum hio naan ta huang Anak-E. ¹²Satiap ulun sa ampun Sang Anak ampun welum; satiap ulun sa bakoi ampun Anak Allah bakoi ampun welum. ( Ulun sa Lahir neke Allah Bakoi Berbuat Dosa )¹³Kuki haot nilis hal-hal iti gi kayo sa percaya tahuang aran Anak Allah supaya kayo karasa bahwa kayo ampun welum sa kekal. ¹⁴Dan, itilah kayakinan sa taka , miliki ta hadapan Aye, ayehio jaka taka lako inon pun sa sasuai nihi kahandak-E, Aye ngarengei taka. ¹⁵Dan, jaka taka karasa Aye ngerengei taka, inon pun sa taka lako, taka karasa bahwa taka haot ampun permohonan sa haot taka lako teke-E.¹⁶Jaka nan ulun sa ngindi puloknaie derbuat dosa sa bakoi ngarah gi kapateian, maehlah ulun hio lako, dan Allah tau ngami welum gi ulun sa ngulah dosa sa bakoi ngarah gi kapateian hio. Namun, naan isa dosa sa ngarah gi kapateian; kuki bakoi ngantuh bahwa aye harus batane gi dosa hio. ¹⁷Kaluhan kabakoibujuran ayelah dosa, tatapi naan dosa sa bakoi ngarah gi kapateian.¹⁸Taka karasa bahwa satiap ulun sa lahir teke Allah bakoi ngulah dosa, tatapi aye sa lahir teke Allah ngalindungie dan sa jahat bakoi nyaput-e. ¹⁹Taka karasa bahwa taka baasal teke Allah, dan keluhan dunia naan kuasa sa jahat.²⁰Dan, teke karasa bahwa Anak Allah haot hawi dan haot ngami pengertian nihi taka supaya taka iyut karasa Aye sa bujur; dan taka naan ta huang Aye sa bujur, huang Anak-E, Yesus Kristus. Ayelah Allah sa bujur dan welum sa kekal. ²¹Anak-anaki, lawitlah tengako neke berhala-berhala.

2 John

Chapter 1

¹Teke penatua, gi Ine sa depidi dan ge nakia yang kukasihi huang kabujuran, dan bakoi ekat kuki, tapi kaluhan ulun sa karasa kabujuran,²gana kabujuran sa de tanan huang taka sa kakan umba taka salawah-lawahe.³Anugerah, belas kasih, nihi damai sejahtera teke Allah Bapa dan teke Tuhan Yesus Kristus,Sang Anak, sa umba taka huang kabujuran dan kasih.( Welumlah Sesuai Parintah Allah)⁴Kuki basukacita gana karasa bahwa nakia ko welum huang kabujuran, kalawe parintah sa haot taka tarime teke Ambah.⁵Wayah iti, kuki lako ge kayo, bakoi ulah kuki nulis isa perintah bio,melainkan perintah sa haot jari ampun taka teke dahulu, de taka saling mengasihi.⁶Dan itilah kasih, bahwa taka welum manurut parintah-E.Itilah perintah hio, sameh sa haot kayo rengei teke dahulu de kayo welum ta huang-e.⁷Ulah,ajoh penyesat japo hawi gi dunia, ire bakoi ngaku Yesus sebagai Kristus sa hawi huang wujud marasia. ire adalah penyesat dan anti-Kristus.⁸Ba ingatlah supaya kayo bakoi kajawoh inon sa haot taka usahakan, malah narima upa sa utuh-e.⁹Satiap ulun sa takia baluwa dan bakoi muneng huang Kristus, aye bakoi ba Allah. Akan tapi, hiyepun sa muneng huang ajaran hio ampun Bapa maupun Anak.¹⁰Jaka naan ulun sa hawi gi kayo dan bakoi nunda ajaran iti, ada narima aye gi huang leu ko atau ngami salam inon bo.¹¹Sebab ,hiyepun nyambut aye nugo bagian huang gawian sa raat ulun hio.( Salam penutup )¹²Ajoh hal sa kakan kuki tulis ge kayo, tapi kuki bakoi hakun ngulah-e nihi kertas dan tinta. Namun, kuki baharap tau hawi gi kayo dan bapander secara bahadapan supaya sukacita taka dipenuhkan.¹³Nakia take puloknai kayo sa depidi nampe salam gi kayo.2 YOHANESPasal 1( Salam)

3 John

Chapter 1(Tabe nihi Pujian Pakai Guyus)

¹Teke penetua gi Guyus terkasih, sa kuki kasihi huang kebujur. ²Puloknai kuki sa kuki kasihi, kuki badoa semoha kayo maeh-maeh bo huang segala hal, semoga tenga kayo sigar, sama ngulah tenga kayo lei sigar. ³Ulah, kuki tamam basukacita wakttu puloknai-puloknai hawi nihi basaksi tentang kabujur kayo, sakalawe saat iti kayo welum huang kabujur. ⁴Kuki bakoi memiliki sukacita sa labih hante teke pada ngarengei bahwa nakia-nakia kuki takia huang kabujur.⁵Puloknai sa kekasih, kayo gawi nihi setia huang kaluhan usaha kayo gi puloknai-puloknai, meskipun ire ulun asing. ⁶Ire haot basaksi tentang kasih kayo ta hadapan jemaat. Kayo sagar ngulah sa maeh inon bo ngawat ire narus takiaan nihi cara sa berkenan gi Allah. ⁷Ulah, ire haot tulak demi Aran hio, bakoi narime inon bo teke ulun-ulun sa bakoi percaya. ⁸Ulah hio, taka harus ngawat ulun-ulun sameh ire sehingga taka ngajari kawal sepelayanan gi kabujur. (Diotrefes nihi Demetrius)⁹Kuki haot nulis surat gi jemaat, tapi Diotrefes, sa kakan sakah ta helang ire, bakoi kakan narime kami. ¹⁰Ulah hio, amun kuki hawi, kuki sagar pakingat aye gana tindakan aye, sa memfitnah kami nihi panderan-panderan sa raat! Bakoi ekat hio bo, aye lei bakoi kakan narime puloknai-puloknai sa hawi nihi nguring ire sa kakan narime puloknai-puloknai hio nihi nyiok ire teke jemaat.¹¹Puloknai kuki wq kuki kasihi, ada ngalut sa raat, melainkan sa maeh. Ulah sa ngulah maeh berasal teke Allah, tapi ulahan sa ngulah raat, mete ngindi Allah. ¹²Kaluhan ulun haot basaksi sa maeh tentang Demetrius, bahkan kabuju basaksi demikian. Kami lei basaksi, nihi kayo karasa bahwa kasaksian kami bujur. ( Tabe Pangalis)¹³Naan ajoh hal sa kakan kuki tuliskan gi kayo, tapi kuki bakoi kakan nulis'e gi kayo nihi pena nihi tinta. ¹⁴Kuki berharap de nutah kayo hinang nihi taka sagar bapander secara bahadapan. ¹⁵Damai sejahtera gi kayo. Hengau-hengau ta iti ngirim tabe gi kayo. Hampe lei tabe kami gi setiap puloknai ta anai.3 YohanesPasal 1(Tabe nihi Pujian Pakai Guyus)

Jude

Chapter 1(Tabe neke Yudas)

¹Neke Yudas, peleyan Yessus Kristus* dan puloknai Yakobus, geire sa depidi dan dikasihi Alah Bapa, serta sadepelihar bagi Yesus Kristus. ²Kiranya belaskasih, damai sejahtra, dan kasih penu hambau kayo.( Allah Kakan ngahukum Ire sa ngulah sala )³Puloknai sa terkasih, samantara kuki bausaha keras, nulis gekayo tentang kesalamatan taka sasama, kuki perlu nulis gekayo dan lako dekayo tau babujur. berjuang untuk iman sadewara hindra de salawah-lawahe ge ulun-ulun barasih*. ⁴Gana ulun-ulun tatantu sa haot manyusup bakoi desadari ayehio ire saneke hindra'o haot detantukan untuk dihukum, ulun-ulun sabakoi baiman sa menyalahkangunakan anugrah Allah taka de mamuaskan nafsu sabakoi narima isa panguasa dan Tuhan taka Yesus Kristus.⁵Kuki kakan pakingat kayo biarkayo haot karasakaluhan,e- bahwa Tuhan haot nyalamat umat lawan palua ire neke tane Mesir, tapi udihio ire ngarusak ire sabakoi parcaya. ⁶Dan malekat-malekat sa bakoi taat tangar batas-batas kekuasaan ire, melainkan nanan uneng antai ire haot dehuruk pakai rantai abadi huang mieng sapanga mienge de penghakiman ta andrau hante nareh.⁷Udihio Sodom* ire rueh Gamora* serta kota-kota tangar kaliling aye memuaskan tenga,e- huang dosa seksual dan nutah nafsu sa bakoi wajar, haot nanggung hukuman apui kekal jari contoh. ⁸ngalut hio ulun-ulun iti maharap nupi-nupi ire, paraat tenga bakoinarima kekuasaan sa ngahina kaluhan sa mulia.⁹Mikael saja sang penghulu malekat, waktu palakat nawan setan* tentang bangkai Musa*. bakoi maleh ngantuh kata-kata hujatan geaye melainkan ekat ngantuh kiraki Tuhan nyangit kayo!" ¹⁰Akan tetapi, ire panyasat iti menghujat hal-hal sa bakoi kanarasa, ire saekat sakanarasa ire berdasarkan naluri, ngalut satua sabakoi baakal.Oleh hal-hal itilah irekakan dekanahancur. ¹¹Celakalah irehaot umba lalan sa detampuh kain,denutah nihi bakuhu kasala sadeulah Bileam, sa binasa gana pembrontakan ngalut Korah.¹²Ire ti ngalut muing huang perjamuan kasihko, sakuman panguta hayak kayo bakoi nginam takut,peduli ekat ngar diri ayekakarepe ire ngalut jaun sabakoi nunda uran sade siwui riwut giti ganai. ire ngalut kakau kayu sabakoi ba uwa tangar musim,e-matei rueh kali, dan debubut kaluhan wakat-wakat,e-. ¹³Ire ngalut galumbang laut sa ganas,sa membuihkan kehinaan ire kakarep.Ire ngalut bintang-bintang sa mengembara, sa bagiaye panga mieng,e-sahaot sadia ge salawah lawah,e.¹⁴juga tentang ulun itilah Henokh, katurunan kapitu neke Adam,bernubuat,"Indilah,Tuhan hawi sasama baribu-ribu ulun kudus-E, ¹⁵de ngajalan penghakiman hambau kaluhan ulun;ngahukum kaluhan ulun fasik hambau kaluhan perbuaatan fasik ,sa deulah ire denga cara sa fasik, dan hambau pangantuh kasar sa haot de antuh ulah ulun-ulun badosa sa fasik tamuka Allah." ¹⁶Ire naanlah ulun-ulun sa rajin mengeluh, ngelo kasala, dan umba hawa nafsu ire kakarep; ire bawawa hante dan nelap ulun samehe de halu kauntungan.( Paringatan nihi Nasehat )¹⁷puloknai- puloknai sa kukasihi, kayo tau ngingat inon sa haot de antuh rasul-rasul* Tuhan taka, Yesus Kristus. ¹⁸Ire haot ngatuh ge kayo."ta zasmasn ahir, kakan naan ire pencemoh sa ekat umba nafsu ire sa fasik."¹⁹ Ire naanlah ulun-ulun sa ngulah perpecahan, umba nafsu duniawi, sa bakoi ba Roh*.²⁰Akan tetapi, kayo, puloknai- puloknai sa kukasihi, selelah tengako kakarep ta hambau imanko sa panga suci dan bado,alah huang Roh Kudus*. ²¹peliharalah tenga ko huang kasih Allah samil nganrei rahmat Tuhan taka Yesus Kristus sa nunda ge welum kekal.²²Taka naan kanean atei bagi ire sa ragu-ragu, ²³Sanalamatlah ulun lain dengan nyi,au ire neke apui. ge sa lain, sanantaranglah belas kasihan sa hayak panginam bakoi maleh, lahui marikang lamba pakaian ire sa dicemari hawa nafsu duniawi. (Nyanyian ge Allah)²⁴Manurut aye, sa bakuasa ngajaga kayo bakoi ratu pahawikayo bakoi cacat ta hadap tahta kemuliaan-Aye nihi suka cita sahante. ²⁵Bagi isa-isa Allah, juru salamat taka, nangkah Kristus Yesus, Tuhan taka, kemulian,keagungan,kekuatan, kuasa saambau waktu,e: hindra,o-, sat iti, hampe salawah-lawah,e. Amin*.

Revelation

Chapter 1

Yohanes ngajelas gene Kitab iti ¹penyantarangan tekei Yesus Kristus,sa naami Allah ge Aye mat na tutui napot hamba-hamba E gene hal-hal sa hinang harus jari.Yesus Kristus ngami penyantarangan iti nangkah malaikat E mat na tahampe gi Yohanes,hamba E. ²Yohanes haot jari saksi Firman Allah balalu Yesus Kristus lei,entu kaluhan e sa haot na inni e. ³Naberkati lah ulun sa nihi lengan mehet ngabaca Firman nubuatan iti balalu naberkati lah here lei sa ngarengei e palus ngagawi inon sa tatulis ta huang e,gene waktu e haot riet.Tabe Yohanes gi pitu Jemaat ta Asia⁴Tekei Yohanes,napot ka pitu Jemaat sa naan ta Asia.Anugrah nihi damai sejahtera mat gi kayo tekei Aye sa naan,sa haot naan,balalu sa sagar hawi;namput tekei ka pitu roh sa naan tangar hadapan tahkta E, ⁵nihi tekei Yesus Kristus,saksi sa setia,sa panga mulai buan tekei helang ulun matei nihi penguasa entu raja-raja ta bumi.mat gi Aye,sa kaahi takam balalu nyanapas kan takam tekei dosa-dosa takam nihi ira E, ⁶balalu haot ngajari takam jari isa kerajaan,imam-imam mat gi Allah nihi Bapa E,mat gi Aye lah kemuliaan nihi kuasa hampe kalawah e! Amin.⁷Inni bo,Yesus hawi nihi awan-awan,balalu tiap mate sagar kakinni Aye,bahkan heresa haot nyodok E;balalu kaluhan bangsa ta bumi sagar mahanang atei gene Aye.Oi,iti sagar jari! Amin. ⁸"Kuki lah Alfa nihi Omega,Firman Tuhan Allah,sa naan,sa haot naan,balalu sa sagar hawi,sa maha kuasa."Pangini Yohanes gene Anak Murunsia⁹Kuki,Yohanes,pulaksanai nihi sameh kaon sa ngalap bagian huang kasusah,huang Kerajaan,nihi huang ketekunan ta huang Yesus,muneng tangar pulau sa na antuh Patmos gene Firman Allah nihi kesaksian Yesus. ¹⁰Kuki nakuasai Roh*ta andrau Tuhan,balalu kuki ngarengei lengan mehet tangar wadingku sameh lengan terompet, ¹¹sa ngeau,"tuliskan lah kaluhan sa na inni kayo gi huang isa buku balalu kirim bo hio gi pitu jemaat:Efesus,Smirna,Pergamus,Tiatira,Sardis,Filadelfia,nihi Laodika."¹²Balalu,kuki ngulik mat ngini lengan sa bapander gi kuki.Katika kuki ngulik,kuki ngini pitu pee dian amas, ¹³tangar penah-penah pee dian hio,kuki ngini erang kulun sameh Anak Murunsia,*makai jubah hampe gi pee balalu salempang amas tangar dada E.¹⁴Ulu nihi wulu E mahilak sameh wulu domba,sa mahilak salju;balalu mate E sameh lelap apui. ¹⁵Pee E matalak sameh tembaga sa malelap huang padapuran palus lengan E sameh gemuruh ranu baah. ¹⁶Tangar tangan kawan E,Aye negei pitu bintang balalu wawa E balua isa pedang kumat ba mate rueh,balalu rai E bacahaya sameh mate andrau sa malaing.¹⁷Katika kuki ngini Aye,kuki lawu ta pee E sameh ulun matei.Tapi,Aye ngandak tangan kawan E gi entu ku balalu ngeau,"Ada takut;Kuki lah sa awal nihi sa pangalis e, ¹⁸balalu sa welum.Kuki haot matei,tapi inni bo Kuki welum hampe kalalawah e,balalu Kuki negei kunci maut nihi kunci Hades.¹⁹Gene hio,tulis kan lah hal-hal sa haot na inni kayo,balalu hal-hal sa jari wayah iti balalu hal-hal sa sagar jari udi hio. ²⁰itilah rahasia gene pitu bintang sa na inni kayo ta tangan kawan Ku nihi pitu pee dian amas hio.pitu bintang hio aye hio malaikat tekei pitu Jemaat;balalu pitu pee dian hio aye hio pitu jemaat."

Chapter 2

Surat napot Jemaat ta Efesus ¹"napot malaikat jemaat ta Efesus na tulis bo lah : itilah lengan Aye sa negei pitu bintang ta tangan kawan E balalu sa takia ta helang pitu pee dian amas hio: ²Kuki karasa kaluhan gawian nu balalu kauyuh nu balalu ketekunan nu,kalawe kayo bakoi tahan nadap sa jahat,balalu kayo manguji ulun-ulun sa ngantuh tenga e rasul,*tapi sa bujur e here bakoi lah rasul,balalu kahaba here palsu.³Kayo naan ketekunan balalu batahan demi aran Ku palus bakoi kataru uyuh. ⁴Tapi,Kuki nagur kayo gene kayo haot nanan kaahi nu sa asal. ⁵Gene hio,ingat bo tekei awe kayo lawu balalu batobat nihi ngulah inon sa haot na ulah kayo asal e.amun bakoi,Kuki sagar hawi napot kayo balalu ngalap pee dian nu tekei uneng e,kecuali kayo batobat.⁶Tapi,iti sa ampun kayo :kayo marikang gawian-gawian here pa nutah Nikolaus,sa na rikang Ku lei. ⁷Aye sa naan silu oboh lei ngarengei inon sa naantuh Roh*napot jemaat-jemaat.gi aye sa manang,Kuki sagar ngami panguta tekei kakau pamelum sa naan ta Taman Allah."Surat napot Jemaat tangar Smirna⁸" Balalu,napot malaikat Jemaat Smirna tulis kan bo:ititlah lengan tekei sa awal nihi sa akhir,sa haot matei balalu welum waleng: ⁹Kuki karasa kahadin namput kasusah nu,tapi sa bujur e kayo tatau ! Kuki karasa fitnah sa na tuju nadap kayo ulah here sa ngantuh tenga e ulun Yahudi,tapi sa bujur e bakoi,tapi Sinagoge iblis¹⁰Ada takut nadap inon sa sagar na ka rara kayo.inni lah,setan sagar nawut papire tekei kaon gi penjara mat kaon na uji,balalu kayo sagar nginam penganiayaan salawah 10 andrau.Setia bo hampe matei,balalu Kuki sagar ngami gi kayo mahkota pamelum. ¹¹aye sa naan basilu elah e ngarengei inon sa naantuh Roh napot jemaat-jemaat.ulun sa manang bakoi sagar rara gene pampatei sa karueh."Surat napot Jemaat ta Pergamus¹²"Balalu,napot Malaikat ta Pergamus tuliskan bo : itilah paneran Aye sa ampun pedang kumat ba mate rueh : ¹³Kuki karasa ta awe kayo muneng,ta uneng takhta iblis muneng;tapi kayo bategei ta aran Ku nihi bakoi manyangkal iman Ku bahkan ta zaman Antipas,saksi Ku sa setia sa na wunu ta sameh kaon,uneng iblis muneng.¹⁴Tapi,kuki nyompo kayo gene naan papire ta sameh kaon sa nutah ajaran Bileam,sa ngajar Balak mat ngandak santukan ta hadap anak-anak Israel*,mat kuman panguta sa na persembahkan napot berhala*balalu ngagawi dosa-dosa seksual. ¹⁵Sameh hio lei,naan papire ta sasameh kaon sa negei ta ajran Nikolaus¹⁶Gene hio,bertobat lah!amun bakoi,Kuki sagar hawi hinang napot kayo balalu ngalakat here nihi pedang ta wawa Ku. ¹⁷hie sa naan silu oboh lei ngarengei inon sa naantuh Roh napot jemaat-jemaat.gi aye sa manang,Kuki sagar ngami manna*sa ta siok;balalu Kuki sagar ngami gi aye isa wua watu mahilak,balalu isa ngaran bio tatulis tangar watu hio,sa bakoi erang kulun lei karasa kecuali ulun sa narime e." Surat gi jemaat di Tiatira¹⁸"Balalu,napot malaikat jemaat ta Tiatira tuliskan lei: iti lah paneran Anak Allah,sa mate E sameh lelap apui nihi pee E malelap sameh tembaga huang padapuran: ¹⁹Kuki karasa gawian-gawian nu,ka ahi nihi imannu,pelayanan nu nihi kesabarannu,balalu bahwa gawian-gawian nu sa pangalis palangkah nekei sa ka isa.²⁰Tapi,Kuki nyompo kayo gene kayo ngabiar wawei Izebel hio,sa mangaku sebagai erang kulun nabiah,mangajar nihi nyantawang pelayan-pelayan Ku mat berzina nihi kuman panguta sa haot na persembahkan gi berhala. ²¹Kuki haot ngami e waktu mat bertobat,tapi aye bakoi hakun bertobat tekei zina e.²²Inni bo,Kuki sagar nawut aye gi entu uneng mandre ka rara balalu here sa berzina*nihi e sagar na tawud ku gi huang karara hante,kecuali here bertobat tekei gawian-gawian wawei hio. ²³Balalu,Kuki sagar munu anak-anak e nihi kapateian;balalu kaluhan jemaat sagar karasa bahwa Kuki lah sa manguji pikiran nihi atei ulun,balalu Kuki sagar ngami gi kayo masing-masing ngalut gawian nu.²⁴Tapi,napot kayo sa lain ta Tiatira,sa bakoi nutah ajaran iti,sa mete karasa rahasia-rahasia iblis,Kuki ngeau : Kuki bakoi sagar ngandak beban lain napot kayo. ²⁵Tapi,bategei lah tarus tangar inon sa haot ampun kayo hampe Kuki hawi.²⁶Balalu,napot ulun sa manang balalu ngagawi ulahan-ulahan Ku hampe pangalis,Kuki sagar ngami kuasa entu bangsa-bangsa, ²⁷balalu here sagar memerihtah bangsa-bangsa hio nihi tongkat wasi,na palenuh ba tamurai sameh tembikar tukang periuk,gene Kuki lei haot narime kuasa tekei Ambah Ku. ²⁸Balalu,Kuki sagar ngami gi aye bintang timur. ²⁹aye sa naan silu elah bo ngarengei inon sa na antuh Roh nihi jemaat-jemaat."

Chapter 3

Surat napot Jemaat ta Sardis ¹"Balalu,gi malaikat jemaat ta Sardis tuliskan bo : iti lah antuhan Aye sa ampun pitu Roh* Allah nihi pitu bintang hio:Kuki karasa gawian-gawian nu.ulun ngantuh bahwa kayo welum,tapi sabujur e kayo matei. ²Waspada bo,nihi perkuat lah hal-hal sa masih naan,sa ane matei,gene Kuki mete kahalu gawiannu sampurna huang panginni Allah.³Gene hio,ingat bo inon sa haot na tarime kayo nihi na rengei,nutah bo hio balalu bertobat bo!amun kayo bakoi waspada,Kuki sagar hawi sameh nihi maling balalu kayo bakoi sagar karasa jam pire Kuki sagar hawi napot kayo. ⁴Tapi,kayo naan papire kulun ta Sardis sa mete nampa raat pakaian here;balalu here sagar takia hayak Kuki nihi makai pakaian mahilak gene here layak.⁵Ulun sa manang sagar na pakaian mahilak balalu Kukibakoi sagar ngahapus arane tekei hadapan Ambah Ku balalu ta hadapan malaikat-malaikat E. ⁶aye sa naan silu oboh lei ngarengei inon sa naantuh Roh napot jemaat-jemaat."Surat napot Jemaat ta Filadelfia⁷" Balalu,napot malaikat jemaat ta Filadelfia tuliskan bo:iti lah antuhan tekei sa Kudus nihi Sa Bujur,sa negei kunci Daud,*sa nguka balalu bakoi erang kulun lei kiuh nutup e;sa nutup bakoi erang kulun lei kiuh nguka e: ⁸Kuki karasa gawian-gawiannu.Inni bo,Kuki haot nguka wanawang gi kayo,sa bakoi erang kulun lei kiuh nutup e gene kakuatan nu halus,tapi kayo nuu Firman Ku balalu bakoi nulak aran Ku.⁹Inni bo,Kuki sagar ngulah here Sinagoge iblis hio,sa mangaku ulun Yahudi,tapi sabujur e bakoi,tapi namposo,Kuki sagar ngulah here hawi balalu suntup ta pee nu,balalu ngulah here karasa bahawa Kuki sayang nihi kayo. ¹⁰gene kayo haot ngajaga Firman ketekunan Ku,Kuki sagar nyamelum kayo ta wayah kasusahan sa sagar hawi napot dunia,mat nguji here sa muneng tangar bumi. ¹¹Kuki hawi hinang.tegei bo inon sa naan ta kayo mat bakoi erang kulun lei sagar ngalap mahkota nu.¹²Hie sa manang,Kuki sagar ngajari e tungket payangga Bait Suci Allah Ku,balalu aye bakoi sagar tulak lagi tekei hio;balalu Kuki sagar manulis kan ta aye ngaran Allah Ku nihi ngaran kota AllahKu,aye hio Yerusalem bio,sa hio minau tekei surga,tekei Allah Ku,balalu aran Ku sa bio. ¹³Aye sa naan silu elah bo ngarengei inon sa na antuh Roh napot jemaat-jemaat."Surat napot Jemaat ta Laodikia¹⁴" Balalu,napot malaikat jemaat Laodikia na tuliskan bo:iti lah antuhan sang Amin,saksi sa setia nihi wuah,awal tekei kaluhan ciptaan Allah: ¹⁵Kuki karasa perbuatan-perbuatan nu,bahwa kayo bakoi marisak atawa malaing.Labih maeh e amun kayo marisak atawa malaing. ¹⁶Jari,gene kayo rasu kuku ,bakoi malaing atawa marisak,Kuki sagar nyanua nu tekei wawa Ku.¹⁷Gene kayo ngeau,`Kuki tatau,balabihan,balalu bakoi naan kakurangan inon-inon,`palus bakoi karasa bahwa sabujur e kayo sengsara,kihal,susah,pehe nihi mapoloi. ¹⁸Kuki manasehat kayo mat midi tekei Ku amas,sa na murni kan nihi apui mat kayo jari tatau,balau pakaian-pakaian mahilak mat kayo kiuh makai e sehingga nanam mangan gene mapoloi nu bakoi sagar ta inni,balalu ngusuk salab ta mate nu mat kayo kiuh nginni.¹⁹Here sa na sayang Ku,na sompo Ku nihi na hajar Ku;gene hio,rela kan bo atei nu balalu ba tobat lah! ²⁰inni lah!Kuki mindri ta muka pintu balalu ngatok.amun naan ulun ngarengei lengan Ku balalu nguka pintu,Kuki sagar suluk gi aye palus kuman hayak aye,balalu aye hayak Kuki.²¹Aye manang,Kuki sagar mengijinkan e maharung hayak Kuki ta tahkta Ku,sameh nihi Kuki haot manang balalu maharung hayak Ambah Ku tangar tahta E. ²²Aye sa naan silu elah bo ngarengei inon sa na antuh Roh napot jemaat-jemaat."

Chapter 4

Yohanes kakinni Surga ¹Udi hio,kuki kakinni isa pintu ta uka tangar surga,balalu lengan huni,sa narengei ku sameh lengan terompet bapander nihi kuki,ngeau," ambai bo gi iti balalu kuki sagar nampa inni gi kayo inon sa harus jari udi iti." ²Wayah hio lei,kuki na kuasai Roh* balalu inni bo,isa tahta naan ta surga balalu erang kulun maharung ta entu tahta hio. ³Balalu,Aye sa maharung ta entu tahta hio, ta inni sameh watu permata Yaspis nihi Sardis;balalu naan isa pelangi tangar kaliling tahta hio,sa ta inni sameh zamrut.⁴Tangar kaliling tahta hio naan ruam pulu epat tahta nihi ta entu tahkta-tahkta hio kuki kakinni ruam pulu epat matueh-matueh* maharung,makai jubah mahilak balalu mahkota-mahkota amas naan ta ulu here. ⁵Balalu,tekei tahkta hio balua kilatan petir nihi gamuruh lengan guntur.Balalu,naan pitu dian sa malelap ta hadap tahkta hio,sa aye hio pitu Roh Allah.⁶Balalu,ta hadap tahta hio lei naan isa hal sameh lautan kaca,sameh kristal.Tangar penah nihi ta sakaliling tahta hio naan epat satua sa penu nihi mate tangar intang muka nihi wading e.⁷Satua sa panga dahulu e sameh erang kikui Singa,balalu satua sa karueh sameh erang kikui lembu jantan,balalu satua sa katelu e rai mate e sameh rai murunsia,balalu satua sa ka epat e sameh erang kikui wurung mangamet sa rahat samiding. ⁸ka epat satua hio masing-masing naan enem kalekep sa penu nihi mate,tangar iring luar nihi iring huang e;kaandrau nihi kamalem,ka epat satua hio bakoi piji ulep ngeau,"Kudus,kudus,kudus lah Tuhan,Allah sa maha Kuasa,sa haot naan,sa naan,balalu sa sagar hawi."⁹Balalu,tiap kali satua-satua hio ngami kemuliaan,hormat,balalu antuhan syukur napot Aye sa maharung ta tahkta,sa welum kalalawah-lawah ni, ¹⁰ka ruampulu epat matueh-matueh hio sujud ta hadapan Aye sa maharung ta entu tahkta hio,balalu menyembah Aye sa welum hampe kalalawah e hio,balalu nawut mahkota here tangar hadapan tahkta hio nelang ngeau, ¹¹"Oi Tuhan nihi Allah kami,Kayo layak narime kemuliaan,hormat,nihi kuasa gene Kayo haot ngulah kaluhan hal nihi gene aheng Nu kaluhan hio naan na ciptakan."

Chapter 5

Puntalan Kitab nihi Anak Domba ¹Udi hio,kuki kakinni ta tangan kawan Aye sa maharung ta entu tahkta hio isa puntalan*kitab,sa naan tulisan ta iring huang nihi iring wading e,sa na segel nihi pitu segel. ²Balalu,kuki kakinni isa malaikat sa gagah kamiak nihi lengan mehet,"hie kah sa layak nguka puntalan kitab hio balalu nguka segel-segel e?"³Tapi,bakoi naan erang kulun lei,maeh sa ta surga,ta bumi,atau pun sa ta kapit bumi sa kiuh nguka atawa nginni bagian huang puntalan hio. ⁴Maka,kuki mulai nangis sasinguk gene bakoi naan erang kulun lei na haba layak mat nguka puntalan kitab hio atawa nginni bagian huang e. ⁵Tapi,isa tekei tueh-tueh*hio ngeau napot kuki,"tadoh bo nangis!inni,Singa tekei suku Yehuda,keturunan Daud*,haot manang hampe Aye kiuh nguka puntalan kitab hio nihi pitu segel e."⁶Balalu,kuki nginni ta penah-penah tahkta naan epat satua huni,balalu ta penah-penah here tueh-tueh hio erang hio erang kikui Anak Domba mindri,sameh haot na samalis,sa naan pitu tandruk nihi pitu matei,aye hio pitu Roh Allah sa na utus gi kaluhan bumi. ⁷Anak Domba hio hawi balalu ngalap kumpulan kitab hio tekei tangan kawan Aye sa maharung ta entu tahkta.⁸Balalu,wayah Anak Domba haot ngalap puntalan kitab hio,ka epat satua nihi karuam pulu epat tueh-tueh sujud ta hadapan Anak Domba hio,asing-asing negei isa kecapi nihi isa cawan amas sa penu nihi kemenyan,sa aye hio doa ulun-ulun kudus.⁹Balalu,here menyanyi kan isa nyanyian bio,eau e:"Kayo layak ngalap puntalan kitab hio palus nguka segel-segel e gene Kayo haot na samalis,balalu nihi ira Nu,Kayo haot newuh ulun-ulun tekei tiap suku,bahasa,kaum,nihi bangsa napot Allah. ¹⁰Balalu Kayo haot ngajari kan here jari isa kerajaan nihi imam-imam napot Allah takam,nihi here sagar memerintah entu bumi."¹¹Udi hio,kuki nginni,balalu kuki ngarengei lengan tekei ajoh malaikat sa ngaliling tahkta, 4 satua,nihi here tueh-tueh hio.nihi jumlah here beribu-ribu,bahkan ba puluh ribu, ¹²kamiak nihi lengan mehet,"layak lah Anak Domba,sa haot na samalis hio,narime kuasa,nihi ka tatau,nihi hikmat,nihi kekuatan,nihi hormat,nihi kemuliaan,nihi pujian."¹³Udi hio,kuki ngarengei setiap satua sa naan ta surga,nihi ta bumi,nihi ta kapit bumi,nihi ta laut,nihi kaluhan sa naan ta huang,kaluhan hio ngeau,"Napot aye,sa maharung ta tahkta,nihi napot Anak Domba,kaluhan pujian,hormat,kemuliaan,nihi kuasa hampe kalalawah e !" ¹⁴Balalu, 4 satua hio ngeau,"Amin!"* nihi here tueh-tueh sujud nihi menyembah.

Chapter 6

²Anak Domba nguka segel ka isa hampe kaenem ¹Udi hio,kuki memperhatikan katika Anak Domba nguka isa tekei pitu segel hio,balalu kuki ngarengei isa tekei epat satua hio bapander nihi lengan mehet," gi ina!" Maka,kuki nginni erang kikui kuda mahilak nihi aye sa maharung ta entu isa panah;balalu isa mahkota na ami napot aye,balalu aye maju mat nampakalah nihi nampa manang e.³,Balalu,katika Anak Domba nguka segel sa karueh,kuki ngarengei mahkluk karueh ngeau,"gi iti!" ⁴Balalu,maju bo erang kikui kuda lain ba warna mariang sameh lelap apui,balalu aye maharung tangar entu e na ami kuasa mat ngalap kedamaian tekei bumi hampe murunsia sagar ba ka wunu,palus isa ka wua pedang sa hante na ami napot aye.⁵Balalu,katika Anak Domba hio nguka segel sa katelu,kuki ngarengei satua ka telu ngeau,"gi iti!" balalu,kuki kakinni erang kikui kuda maintem nihi aye sa maharung tangar entu e negei isa timbangan tangar tangan e. ⁶Balalu,kuki ngarengei sameh naan lengan tekei penah-penah satua hio ngeau," isa supak gandum mat gi 1 dinar,balalu 3 supak jelai mat gi 1 dinar,tapi ada nyanrusak minyak tangar anggur e!"⁷Balalu,katika Anak Domba hio nguka segel sa ka epat,kuki ngarengei lengan satua sa ka epat hio ngeau,"gi iti!" ⁸Balalu,kuki nginni erang kikui kuda ba warna hijau pucat nihi aye sa maharung tangar entu e bangaran Maut nihi Hades nutah e.Balalu,kuasa na ami napot here entu 1

⁹Katika Anak Domba nguka segel sa ka dime,kuki nginni ta altar* jiwa-jiwa here sa haot na wunu gene Firman Allah nihi kesaksian sa haot na pertahankan here. ¹⁰Here kamiak nihi lengan sa mehet,"pire kalawah lagi lah,Tuhan sa kudus nihi wuah,Kayo sagar menahan diri tekei menghakimi nihi ngabalas ira kami napot here sa muneng ta bumi?" ¹¹Balalu,napot masing-masing jiwa hio na ami isa jubah mahilak balalu here na wara bahwa here harus baistirahat tawelek lagi,hampe jumlah hengau-hengau pelayan nihi pulaksanai-pulaksanai here sa sagar na wunu sameh here jari genep.¹²Balalu,kuki nginni katika Anak Domba hio nguka segel ka enem,jari lah gempa bumi sa dasyat;mate andrau jari maintem sameh kain karung sa na ulah tekei wulu palus kaluhan wulan jari sameh ira. ¹³Balalu,bintang-bintang tangar langit ba lawuan gi bumi sameh kakau ara nyanawu wua-wua e sa manta waktu na gunsang ulah angin sa mehet tuu. ¹⁴Balalu,patuhi lah* langit sameh nihi kitab sa na puntal,balalu satiap gunung nihi pulau na tampindahkan tekei uneng e.¹⁵Maka,raja-raja ta bumi,balalu here panga hante,nihi perwira-perwira,*balalu ulun-ulun tatau sa bakuasa,balalu kaluhan walau,nihi ulun bebas masiok tangar gua-gua nihi tangar helang watu-watu ta pegunungan. ¹⁶Here ngeau napot gunung-gunung nihi watu-watu karang hio,"runtuh bo nukun kami balalu siok bo kami tangar hadap Aye sa maharung ta entu tahkta,balalu tekei muruka Anak Domba! ¹⁷Gene,andrau hante gi muruka here haot hampe balalu hie kah sa kiuh batahan?"

Chapter 7

Segel ta rai 144.000 Ulun Israel ¹Udi hio,kuki kakinni epat malaikat mindri ta empat pusing bumi,rahat nahan ka epat angin bumi mat bakoi naan sa nyiwui ta entuan,ta laut,atau lei ta kakau-kakau. ²Udi hio,kuki kakinni malaikat lain muncul tekei uneng balua e mate andrau,nihi nunda segel tekei Allah sa welum.Aye kamiak nihi lengan mehet napot ka epat malaikat sa haot na ami kuasa mat nyanrusak bumi nihi laut huni, ³"Adalah nyanrusak bumi,laut,atawa kayu-kayu samete kami galis ngami tanda segel ta rai hamba-hamba Allah takam."⁴Kuki ngarengei jumlah here sa na segel sa kangajoh 144.000 ulun.Here kaluhan ba asal tekei setiap suku anak-anak Israel:* ⁵tekei suku Yehuda 12.000 tekei suku Ruben 12.000 tekei suku Gad 12.000 ⁶tekei suku Asyer 12.000 tekei suku Naftali 12.000 tekei suku Manasye 12.000⁷tekei suku Simeon 12.000 tekei suku Lewi 12.000 tekei suku Isakhar 12.000 ⁸tekei suku Zebulon 12.000 tekei suku Yusuf 12.000 tekei suku Benyamin 12.000 sa haot na meteraikan.Lautan murunsia⁹Udi hio kuki kakinni,sabujur ni sa jumlah hante murunsia sa bakoi kiuh na reken jumlah e,tekei kaluhan negara nihi suku nihi bangsa nihi bahasa,mindri ta hadap tahkta nihi ta hadapan Anak Domba,makai jubah mahilak nihi palapa-palapa palem ta tangan here; ¹⁰Balalu here kamiak nihi lengan mehet," Keselamatan mat gi Allah kami sa maharung ta entu tahkta, balalu mat gi Anak Domba."¹¹Balalu,kaluhan malaikat sa rahat mindri ta sakaliling takhta hio balalu tangar sakaliling tueh-tueh,* balalu ka epat satua hio,here sujud ta hadapan tahkta hio balalu menyembah Allah, ¹²nihi ngeau," Amin !* Pujian nihi kemuliaan nihi hikmat nihi ucapan syukur nihi kehormatan nihi kekuasaan,nihi keperkasaan napot Allah takam hampe kalalawah e.Amin!"¹³Udi hio,1 tekei tueh-tueh hio bapander nihi nane napot kuki,"hie kah here sa makai jubah mahilak iti balalu tekei awe here hawi?" ¹⁴Balalu,kuki ngeau napot aye,"Tuan ku,kayo karasa e."Balalu,aye negau napot kuki,"here hio ulun-ulun sa haot balua tekei kahanang hante nihi haot mui jubah here palus nampa hilak e ta huang ira Anak Domba.¹⁵Ulah gene hio,here mindri tangar hadapan tahkta Allah sa melayani Aye kaandrau nihi kamalem ta Bait E; balalu aye sa maharung ta entu tahkta hio sagar muneng ta helang here. ¹⁶here bakoi sagar kaluan atawa kalalah lagi;atawa lei mate andrau bakoi sagar nampahanang here ataupun malaing sa lain e. ¹⁷Gene,Anak Domba sa ta penah-penah tahkta hio sagar jari Gembala here balalu sagar ngagandeng here gi mate ranu pamelum; nihi Allah sagar ngahapus kaluhan ranu mate tekei mate here."

Chapter 8

Anak Domba nguak segel sa ka pitu ¹Balalu,katika Anak Domba nguka segel sa ka pitu,naan ka sunian ta surga kira-kira satengah jam lawah e. ²Balalu,kuki kakinni ka pitu malaikat sa mindri ta hadapan Allah,nihi pitu trompet na ami kan napot here.³Balalu,malaikat lain hawi palus mindri tangar Altar*,negei erang kua pedupaan amas;balalu napot e na amikan ajoh dupa mat na persembahkan hayak doa-doa ulun-ulun kudus ta entu Altar amas sa ta hadap tahkta hio. ⁴Balalu,atuk dupa hio,hayak nihi doa-doa ulun-ulun kudus,mambai gi hadapan Allah tekei tangan malaikat hio. ⁵Balalu,malaikat hio ngalap pedupaan palus ngisi e nihi apui sa na alap tekei altar palus nawut e gi bumi;maka ta rengei lah lengan guntur sa nga hayak kilat nihi gempa bumi.Trompet ka isa hampe trompet ka epat na siwui⁶Udi hio,pitu malaikat sa negei pitu trompet hio basiap-siap mat nyiwui trompet here. ⁷Malaikat ka isa nyiwui trompet e,maka jari lah uran es nihi apui ba sampur ira;balalu na santudrak kan gi bumi,maka rakit lah sepertiga bumi nihi sepertiga kakau kayu palus rakit lah kaluhan rikut hijau.⁸Malaikat ka rueh nyiwui trompet e,maka isa sameh gunung sa rakit apui na tawut kan gi huang laut;balalu sepertelu tekei laut jari ira, ⁹Maka sepertelu tekei satua sa naan ta laut balalu ampun welum jari matei,balalu sepertelu tekei kapal na san nenuh.¹⁰Malaikat ka telu nyiwui trompet e,maka lawu lah tekei langit isa wua bintang hante,malelap sameh obor,nihi bintang hio nukun sepertelu tekei hungei nihi mate ranu. ¹¹Ngaran bintang hio aye hio Apsintus.Maka,sepertelu tekei kaluhan ranu hio gene ranu hio haot na jari kan mapait.¹²Malaikat ka epat nyiwui trompet e,maka ta ompak lah sepertelu mate andrau,sepertelu wulan,balalu sepertelu bintang hampe sepertelu tekei here jari maieng, palus sepertelu ka andrau jari mieng palus sameh hio lei ta andrau kamalem.¹³Balalu,kuki nginni nihi ngarengei erang kikui wurung raja wali samiding ta penah-penah langit,ngeau nihi lengan mehet,"salaka,salaka,salaka lah here sa suni ta bumi gene lengan trompet ka telu malaikat lain sa masih sagar na siwui."

Chapter 9

Trompet ka dime memulai kanatakut sa ka isa ¹Balalu,malaikat ka dime nyiwui trompet e, balalu kuki nginni isa kua bintang lawu tekei langit gi entu bumi,balalu napot aye na ami kan kunci tolong jurang maut. ²Aye nguka tolong jurang maut,maka mambai lah atuk tekei tolong hio,sameh atuk tekei tungku sa hante,nihi mate andrau ta angkasa jari mieng gene atuk tolong hio.³Udi hio,tekei huang atuk hio balualah belalang-belalang gi entu bumi,nihi here na ami kuasa sameh kuasa kalajengking ta bumi. ⁴Balalu,napot here na pesenkan mat bakoi nyanrusak rikut-rikut bumi,pamelum-pamelum an,atawa kayu-kayu an,tapi ekat here sa bakoi ampun segel Allah tangar rai here.⁵Here bakoi na izinkan mat na wunu here,tapi mat nyansara here salawah 5 wulan;balalu ka rara hio sameh nihi siksa an kalajengking waktu aye nenget murunsia. ⁶Ta wayah hio,murunsia sagar nupui pampatei,tapi here bakoi kahalu e.here kakan matei,tapi pampatei ngalawit here.⁷Wujud belalang-belalang hio sameh kuda-kuda sa na siapkan mat perang;balalu tangar entu ulu here naan isa hal sameh mahkota amas,rai mate here sameh rai murunsia. ⁸Wulu here sameh wulu wawei nihi dipen here sameh dipen singa, ⁹balalu dada here sameh baju besi,balalu lengan kalekep here sameh lengan kereta-kereta nihi ajoh kuda sa berpacu tangar medan perang.¹⁰Balalu,ikui here sameh kalajengking nihi naan henget e,balalu ta huang ikui here lah naan kuasa mat nampahanang murunsia salawah 5 wulan. ¹¹Raja sa memerintah here aye hio malaikat jurang maut,sa huang bahasa Ibrani aran e aye hio "Abadon",sedangkan bahasa Yunani aran e aye hio "Apolin". ¹²Bencana sa kaisa haot nangkah,tapi masih naan 2 ka rara lain sa sagar hawi. Trompet ka enem malengan¹³Balalu, malaikat sa ka enem nyiwui trompet e,balalu kuki ngarengei lengan tekei ka epat tandruk altar*amas sa naan ta hadapan Allah, ¹⁴ngeau nihi malaikat ka enem sa negei trompet hio,"sa napas bo ka epat malaikat sa nahuruk ta hungei Efrat sa hante hio." ¹⁵Balalu,ka epat malaikat hio,sa haot na persiapkan mat jam nihi andrau,wulan nihi taun hio, na sanapas bo mat munu 1/3 umat murunsia.¹⁶Jumlah tentara ba kuda here aye hio 200 juta ajoh e; kuki ngarengei jumlah here. ¹⁷Balalu,kala hio lah kuki nginni huang panginni an * kuda-kuda hio nihi here sa maharung tangar entu e;here sa nunggang e makai lama besi ba warna mariang malelap,biru ma ieng,nihi madintang sameh balerang;nihi ulu kuda-kuda hio sameh ulu singa nihi tekei wawa here balua apui,atuk,nihi balerang.¹⁸Nihi ka telu e lah 1/3 murunsia na wunu;nihi apui,atuk nihi balerang sa balua tekei wawa here. ¹⁹Gene,kakuatan kuda-kuda hio naan ta wawa nihi ikui here.Gene,ikui here sameh nipe balalu naan ampun ulu,palus nihi hio lah here nampahanang.²⁰Tapi,murunsia sa selamat,sa bakoi matei ulah bencana hio,tatap bakoi batobat tekei perbuatan-perbuatan tangan here,bahwa here bakoi tau manyembah roh-roh raat nihi berhala-berhala*tekei amas,perak,tembaga,watu,atau kayu;sa bakoi kiuh nginni,ngarengei,atau lei takia, ²¹balalu here bakoi batobat tekei ba kawunu,sihir,*percabulan,nihi ngalat.

Chapter 10

Malaikat nihi puntalan kitab Halus ¹Balalu,kuki nginni isa malaikat gagah lain e minau tekei surga, ba pakaian awan nihi pelangi naan ta entu ulu e,balalu rai e sameh mate andrau,nihi pee e sameh tiang apui. ²Malaikat hio negei isa kua kitab halus ta uka.Balalu,aye narah pee kawan e ta laut palus pee kawi e ta entu,³Balalu kamiak nihi lengan sa mehet,sameh singa sa mengaum;balalu udi aye kamiak,pitu gemuruh guntur namparengei lengan here. ⁴Katika ka pitu guntur hio haot ba lengan,kuki kakan manulis kan e,tapi kuki karengei lengan tekei surga ngeau,"Segel bo inon sa haot na antuh ulah ka pitu guntur hio!ada manulis kan e!"⁵Udi hio,malaikat sa na inni kuki mindri ta laut palus ta entu ngenat tangan kawan e gi langit, ⁶balalu ba sumpah demi Aye sa welum sa lawah-lawah e,sa menciptakan langit nihi kaluhan isi e,nihi bumi palus kaluhan isi e,palus laut nihi kaluhan isi e,bahwa bakoi sagar naan penundaan lagi, ⁷tapi tangar wayah lengan malaikat ka pitu,katika aye kakan nyiwui trompet e,maka genep lah rahasia Allah,sameh sa na kahampe aye napot here hamba E: here nabi*."⁸Udi hio,lengan sa huni na rengei ku tekei surga ngeau lagi napot kuki,eau e," tulak palus alap lah puntalan kitab ta uka tekei tangan malaikat sa mindri ta entu laut nihi entu hio." ⁹Maka,kuki tulak napot malaikat hio palus ngalako e ngami puntalan kitab halus hio napot kuki.Balalu,malaikat hio ngeau napot kuki,"alap lah kitab iti palus kuta bo,hio sagar ngulah wuntung nu mapait,tapi ta wawa nu,hio sagar na inam mamis sameh madu."¹⁰Balalu,kuki ngalap kitab halus ta tangan malaikat hio palus nguta e,palus ta wawa ku hio ta inam mamis sameh madu;balalu katika kuki haot nguta e,wuntung ku jari mapait. ¹¹Balalu,aye ngeau napot kuki," kayo harus ba nubuat*lagi tangar hadapan ajoh bangsa nihi kaum nihi bahasa nihi raja-raja."

Chapter 11

Rueh saksi ¹Balalu,na ami napot kuki isa buluh,ujud e sameh tungkeh pangukur,nihi antuhan-antuhan,"tulak nihi ukurlah Bait Allah palus Altar e palus here sa beribadah ta huang e. ²Sagar tapi,elah bo pelataran Bait Allah sa ta tuhi wading,ada mengukur e gene hio haot na ami kan napot bangsa-bangsa; nihi here sagar narah-narah Kota Suci hio salawah 42 wulan.³Balalu,Kuki sagar ngami kuasa napot karueh saksiku nihi here sagar bernubuat*salawah 1260 andrau nihi makai kain kabung." ⁴Here iti aye hio 2 kakau zaitun nihi 2 pee dian sa mindri tangar hadapan Tuhan sa ampun bumi. ⁵Balalu,amun naan ulun sa kakan nampahanang here,apui balua tekei wawa here balalu nangalis musuh-musuh here.Amun hie bo sa kakan nampahanang here,aye sagar na wunu nihi cara sameh hio.⁶Karueh e itinaan ampun kuasa mat nutup langit mat uran bakoi minau tangar andrau-andrau nubuat here;balalu naan ampun kuasa entu ranu mat nguabh e jari ira palus ngompak bumi nihi tiap malapetaka,ka gaha aheng here. ⁷Balalu,katika here haot nyanyari kesaksian here,binatang sa timbul tekei huang jurang pampatei sagar ba perang nawan here palus nyantalau here,nihi munu here.⁸Balalu,bangkai karueh e sagar tajalapak ta lalan kota hante,sa secara simbolis na antuh Sodom* nihi Mesir,uneng Tuhan takam lei na salibkan. ⁹Balalu,tekei kaluhan bangsa nihi suku nihi bahasa nihi kaum sagar nginni bangkai karueh e salawah 3,5 andrau nihi bakoi sagar mengizinkan bangkai karueh e na tampakading tangar ogang.¹⁰Balalu,sa na tanan ta bumi sagar ba sanang entu here palus basanang; balalu here saling ngirimkan hadiah isa nihi sa lain gene karueh nabi iti manyiksa here sa muneng ta bumi. ¹¹Tapi,udi 3,5 andrau,roh pamelum tekei Allah suluk gi huang karueh bangkai hio,balalu here mindri ta entu pee here hampe sa mamperhatikan here jari bakoi heei. ¹²Balalu,here ngarengei lengan sa mehet tekei surga ngeau nihi here,"ambai bo gi iti!" balalu,here lei mambai gi surga huang awan,na saksikan ulah musuh-musuh here.¹³Balalu,tangar wayah hio,jarilah gempa bumi sa mehet hampe sepersepuluh kota hio runtun;balalu pitu ribu ulun matei gene gempa bumi hio,balalu sa bakoi matei jari takut tuu,balalu memuliakan Allah tangar surga. ¹⁴Bencana sa ka rueh haot lewat;inni bo bencana sa ka telu sagar hinang hawi.Trompet sa ka pitu malengan¹⁵Balalu,malaikat sa ka pitu nyiwui trompet e,balalu ta renegei lah lengan mehet tekei surga sa ngeau,"pemerintahan dunia haot jari pemerintahan Tuhan takam nihi Aye Sa Na urapi E*,balalu Aye sagar memerintah hampe kalalawah e".¹⁶Udi hio,ruam pulu epat tueh-tueh* sa maharung ta tahkta here,ta hadapan Allah,basujud palus menyembah Allah, ¹⁷nihi ngeau,"kami basyukur nihi Kayo,oh Tuhan,Allah Sa Maha kuasa,Sa naan nihi sa haot naan,gene Kayo haot ngalap kuasa Nu sa hante palus mulai memerintah.¹⁸Balalu,bangsa-bangsa haot sangit,tapi muruka Nu haot hawi,balalu waktu e haot hampe napot ulun-ulun matei mat nahakimi palus ngami upa hamba-hamba Nu,nabi-nabi* balalu ulun-ulun kudus nihi sa takut sagar ngaran Nu,palus mat ngahancurkan here penghancur bumi!"¹⁹Udi hio,ta ukalah Bait Allah ta surga palus ta inni lah Tabut perjanjian Allah huang Bait E,nihi balua lah kilat nihi lengan guntur nihi gempa bumi nihi uran es ya labat

Chapter 12

Wawei sa nganak nihi Naga ¹Udi hio,ka tena lah isa tanda sa hante ta langit: erang kulun wawei bapakaian mate andrau nihi wulan ta kapit pee e nihi mahkota tekei rueh belas bintang ta ulu e. ²Wawei hio rahat sa wuntung nihi huang ka rara kakan nganak,aye kamiak kahanang.³Udi hio,ka tena lah isa tanda lain tangar langit: erang kikui naga hante ba warna mariang sa naan ampun pitu ulu nihi sepuluh tandruk nihi pitu mahkota tangar ulu e. ⁴Ikui naga hio nyujut sepertelu bintang ta langit palus nawut e gi bumi.Naga hio mindri ta hadapan wawei sa kakan nganak hio mat katika wawei hio haot nganak,aye tau nelen Anak e.⁵Wawei hio nganak erang kulun nakia laki,sa sagar memerintah bangsa-bangsa nihi tungkeh besi;tapi nakia hio na siau balalu na tunda napot Allah nihi gi hadapan tahkta E. ⁶Wawei hio nempat nutah pulau haket,gi uneng sa nasadiakan Allah napot aye mat ta aro,aye na pelihara salawah saribu rueh jatuh enem pulu andrau.⁷Balalu,jari lah peperangan ta surga,Mikhael nihi here malaikat berperang nawan naga hio.Naga hio berperang hayak here malaikat e, ⁸tapi here bakoi sukup kuat hampe bakoi naan lagi uneng gi here ta surga. ⁹Naga hante hio na tawut gi kapit, aye nipe matueh hio sa na antuh iblis atawa setan, sa nyantawang kaluhan dunia,aye na tawut gi bumi,nihi here malaikat e na tawut gi kapit hayak e.¹⁰Balalu,kuki ngarengei lengan mehet ta surga ngeau,"wayah iti,haot hawi keselamatan,kuasa,nihi kerajaan Allah takam,nihi kekuasaan Kristus*E gene aye penuduh pulaksanai-pulaksanai takam,sa menuduh here ta hadapan Allah kaandrau nihi kamalem,haot na tawud kan gi kapit.¹¹Here nampa talau e nihi ira Anak Domba,nihi antuhan kesaksian here;gene here bakoi ngasayang nyawa here,bahkan wayah nadap pampatei. ¹²Gene hio,basanang lah,ui surga nihi kaluhan sa muneng ta huang e! Tapi,salaka lah bumi nihi laut gene iblis haot minau napot kayo huang kasangit e sa hante gene aye karasa bahwa wayah sa ampun aye tawelek."¹³Wayah naga hio kakinni bahwa aye haot na tawut gi bumi,aye nampahanang wawei sa haot nganak anak laki huni. ¹⁴Tapi,wawei hio na ami rueh kalekep wurung raja wali sa hante mat aye kiuh samiding gi pulau haket,gi uneng e,tangar awe aye na samelum salawa isa wayah,rueh wayah,balalu setengah wayah lawit tekei hadapan nipe.¹⁵Nipe hio nyamur ranu sa sameh hungei gi arah wawei hio,mat nampataping wawei hio ta huang e. ¹⁶Tapi,bumi ngawat wawei hio;bumi nguka wawa e balalu nelen ranu sa na sambur naga hio. ¹⁷balalu,naga jari sangit tuu nadap wawei hio palus tulak mat nam babur nakia-nakia sa lain tekei wawei hio,aye hio ulun-ulun sa memelihara perintah-perintah Allah nihi ba tegei tangar kesaksian Yesus. ¹⁸Naga hio mindri tangar iring laut.

Chapter 13

Satua sa balua tekei laut ¹Udi hio,kuki kakinni erang kikui satua buas balua tekei huang laut,naan ampun sapuluh tandruk nihi pitu ulu.Tangar tiap tandruk e naan isa mahkota nihi tangar setiap ulu e tatulis aran-aran hinaan. ²Satua buas sa na inni ku hio sameh nihi mcan tutul,pee e sameh pee wayuang,balalu wawa e sameh wawa singa.Naga hio ngami satua buas hio kanakut,tahkta,nihi kuasa sa hante.³Kuki nginni isa tekei ulu-ulue sameh wuah batan sa kiuh ngulah pampatei,tapi batan hio jari kaoh.kaluhan dunia nawat balalu nutah satua buas hio. ⁴Balalu,here menyembah naga hio gene haot ngami kekuatan e napot satua buas hio;balalu here menyembah satua buas hio palus ngeau,"hie kah sa sameh satua buas iti balalu hiekah sa sameh satua buas iti balalu hie kah sa kiuh palakat nawan aye?"⁵Balalu,napot aye naami isa wawa sa bapander sakah palaus nyapa,nihi kuasa mat ngagawi e salawah 42 wulan. ⁶Aye nguka wawa e huang sapa an nawan Allah,mat nyapa aran E,nihi kemah E,balalu here sa muneng ta surga.⁷Aye lei na huyu bo mat ngalakat ulun-ulun kudus palus nyatalau here;balalu napot aye na ami kuasa entu kaluhan suku,kaum,nihi bahasa,nihi bangsa. ⁸Kaluhan sa muneng tangar bumi sagar menyembah e,aye hio setiap ulun sa ngaran e tatulis nekei dunia na kajari huang kitab pamelum ampun Anak Domba,sa haot na samalis⁹Setiap ulun sa ba silu oboh aye ngarengei kan iti: ¹⁰"amun erang kulun na tentukan mat jari tawanan,aye sagar jari tawanan;amun erang kulun na wunu nihi pedang,nihi pedang lei aye harus na wunu."hio lah ketekunan nihi iman ulun-ulun kudus.Satua sa balua tekei Bumi¹¹Balalu,kuki kakinni erang kikui satua buaslain balua tekei huang bumi;balalu satua hio naan rueh tandruk sameh anak domba,tapi aye bapander sameh erang kikui naga. ¹²Aye ngajalankan kaluhan kuasa satua buas sa ka isa hio ta hadapan e,balalu ngulah bumi nihi here sa muneng tangar huang e menyembah satua buas ka isa,sa batan tamam e haot kaoh.¹³Aye ngulah tanda-tanda ajaib sa hante,bahkan nampinau apui tekei langit gi bumi,ta hadapan ulun-ulun. ¹⁴Balalu,aye nyantawang ulun-ulun sa muneng ta bumi nihi tanda-tanda ajaib sa na huyu napot aye mat ngulah tangar hadapan satua buas sa ka isa.Aye ngeau napot here sa muneng ta bumi mat ngulah patung satua buas sa ka isa,sa batan ulah pedang,tapi tatap welum hio.¹⁵Aye na huyu mat ngami hewuk napot patung satua buas hio hampe patung satua buas hio tau bapander balalu ngulah ulun-ulun sa menyembah patung hio na wunu. ¹⁶Balalu,aye ngulah kaluhan ulun,halus atawa hante,sugih atawa susah,walah atawa ulun bebas,na ami isa tanda tangar tangan kawan e atawa rai e, ¹⁷mat bakoi naan erang kulun lei kiuh midi atawa matang kecuali aye sa naan tanda hio,aye hio ngaran satua buas hio atawa bilangan aran e.¹⁸Hal iti memerlukan hikmat.Elah bo ulun sa bijaksana ngareken angka satua buas hio gene angka hio aye hio angka erang kulun murunsia;balalu angka e enem jatuh enem pulu enem.

Chapter 14

Umat Allah manyanyikan nyanyian bio ¹Udi hio,kuki nginni Anak Domba mindri tangar bukit Sion,balalu hayak aye naan 144 ribu ulun,sa naan aran Amabah E tangar rai here. ²Kuki ngarengei lengan tekei surga sameh gamuruh ranu sa ajoh nihi sameh lengan guntur sa mehet,tapi lengan sa na rengei kuki hio sameh lengan here pamain kecapi sa ngusik kecapi here.³Here menyanyikan isa nyanyian bio tangar hadapan tahkta ta muka ka epat makhluk,namput ta muka tueh-tueh*.bakoi erang kulun lei kiuh mempelajari nyanyian hio sa lain ka jatuh epat pulu ribu ulun sa haot na tewuh tekei bumi. ⁴Here aye hio ulun-ulun sa bakoi menajiskan tenga nihi wawei-wawei gene here bujang.here aye hio ulun-ulun sa nutah Anak Domba gi awe lei Aye tulak.here na tewuh tekei helang murunsia sameh wua-wua ka isa gi Allah nihi Anak Domba. ⁵Bakoi naan oso huang wawa here;here bakoi ba hala.Pesen tekei telu malaikat⁶Kuki ngini malaikat lain samiding ta penah-penah langit,nunda Injil* kekal mat na kabarkan napot here sa muneng tangar bumi palus napot kaluhan bangsa,suku,bahasa,nihi kaum ⁷balalu aye ngeau nihi lengan sa mehet,"Takutla napot Allah palus ami bo kemuliaan napot Aye gene wayah penghakiman E haot hampe;sembah lah Aye sa menciptakan langit,bumi,laut,palus kaluhan mate ranu."⁸Balalu,malaikat sa lain,sa karueh,nutah nihi ngeau,"Runtun,haot runtun Babel sa hante hio gene aye haot ngulah kaluhan bangsa ngoot anggur nafsu sekseual e sa raat."⁹Udi hio,malaikat sa lain,sa katelu,nutah karueh malaikat sa mete e,palus ngeau nihi lengan mehet,"amun hie bo sa menyembah binatang hio namput patung e,balalu narime isa tanda tangar rai atawa tangan e, ¹⁰ulun hio sagar ngoot anggur muruka Allah,sa na tuang lei nihi kekuatan penu gi huang cawan muruka E,balalu aye sagar na siksa nihi apui namput belerang tangar hadapan malaikat-malaikat kudus nihi ta hadapan Anak Domba¹¹Balalu,atuk siksaan here mambai salawah-lawah e.here bakoi naan waktu mat istirahat,maeh kaandrau atawa kamalem,aye hio here sa menyembah satua nihi patung e,atawa hie lei sa narime tanda aran e." ¹²itilah ketekunan ulun-ulun kudus sa nyaga perintah Allah nihi iman here ta huang Yesus.¹³Balalu,kuki ngarengei lengan tekei surga ngeau,"tuliskan bo iti:Mulai wayah iti,na berkati lah ulun matei,sa matei ta huang Tuhan."Roh* ngeau,"Wuah,mat here kiuh ba istirahat tekei kauyuh here gene gawian-gawian here nutah here."Bumi na wasi¹⁴Balalu,kuki ngini isa awan mahilak balalu maharung ta entu awan hio sameh Anak Murunsia*, makai mahkota amas tangar ulu E balalu arit* sa kumat tangar tangan E. ¹⁵Balalu,malaikat lain balua tekei Bait Allah,palus kamiak nihi lengan mehet napot Aye sa maharung tangar entu awan,"Guyang bo arit Nu balalu wasi bo gene wayah musim masi haot hampe balalu sa na wasi ta bumi haot mihak." ¹⁶Balalu,Aye sa maharung ta entu awan ngguyang arit E gi entu Bumi,palus bumi lei na wasi.¹⁷Udi hio,malaikat lain balua tekei Bait Allah sa ta surga,balalu aye lei naan arit sa kumat. ¹⁸Balalu,malaikat lain lagi,sa bakuasa entu apui,balua tekei altar*. Aye kamiak nihi lengan mehet napot malaikat sa negei arit hio,"guyang kan arit nu sa kumat hio palus kumpulkan lah dapung wua anggur tekei kakau anggur ta bumi."¹⁹Balalu,malaikat hio ngaguyang arit e gi bumi palus ngumpul dapung wua anggur tekei kakau anggur ta bumi palus nawut e napot huang watu kilangan hante muruka Allah. ²⁰Pamiek kan wua anggur hio na ulah ta wading kota,balalu ira mangalir tekei alat pamiek anggur hio kira-kira sa entu kekang kuda nihi sa ambau seribu enem jatuh stadia.

Chapter 15

Pitu malaikat sa nunda pitu bencana ¹Kuki nginni tanda tekei langit,sa hante nihi ajaib,pitu malaikat sa nunda pitu bencana,aye hio bencana sa pangalis,gene huang ka pitu bencana hio lah muruka Allah na tangalis²Balalu,kuki ngini isa hal sameh lautan kaca basampur apui nihi here sa haot nyantalau satua hio,patung e,nihi angka aran e,mindri ta iring lautan kaca hio nihi negei kecapi Allah.³Here menyanyikan nyanyian Musa,*hamba Allah,nihi nyanyian Anak Domba:"hante nihi ajaib kaluhan gawian Nu,oi Tuhan,Allah sa Maha kuasa.Adil nihi wuahkaluhan jalan Nu,oi Raja kaluhan bangsa. ⁴Hie kah sa takut nihi Kayo,oi Tuhan nihi bakoi memuliakan aran Nu?gene,ekat Kayo lah sa kudus.kaluhan bangsa sagar hawi nihi menyembah ta hadapan Nu gene keadilan Nu haot nasantarang."⁵Udi kaluhan hal iti,kuki ngini Bait Allah,kemah kesaksian Allah ta surga,ta uka. ⁶pitu malaikat sa nunda pitu bencana hio balua tekei Bait Allah,ba pakaian linen sa mahilak nihi bakilau,nihi makai salempang amas ta dada here.⁷Isa tekei ka epat makhluk ngami napot ka pitu malaikat hio pitu cawan amas,penu muruka Allah,sa welum salawah-lawah e. ⁸Bait Allah na tampenu nihi atuk tekei kemuliaan Allah nihi kuasa E;balau bakoi erang kulun lei kiuh suluk Bait Allah samete pitu bencana tekei ka pitu malaikat hio galis.

Chapter 16

Pitu cawan sa baisi muruka Allah ¹Balalu,kuki ngarengei lengan sa mehet tekei huang Bait Allah sa ngeau napot ka pitu malaikat,"tulak bo palus santundrak bo ka pitu cawan muruka Allah hio gi bumi."²Malaikat ka isa tulak palus nyantundrak cawan e gi bumi,balalu timbul lah bisul sa mararaat nihi mahanang tangar ulun-ulun sa makai tanda satua hio nihi mayembah patung e.³Malaikat ka rueh nyantundrak cawan e gi laut,balalu laut baubah jari ira,sameh ira ulun matei;palus kaluhan sa welum e lei matei.⁴Malaikat ka telu nyantundrak cawan e napot hungei-hungei nihi mate-mate ranu,balalu kaluhan e jari ira. ⁵Balalu,kkuki ngarengei malaikat sa bakuasa entu ranu ngeau,"Kayo adil,oi Sa Suci,sa naan balalu haot ada naan gene Kayo menghakimi kaluhan iti. ⁶Gene,here haot nyatundrak ira umat Nu sa kudus nihi ira nabi-nabi Nu*,tapi Kayo ngami here ira mat na o`ot.Here susuk narime e." ⁷Balalu,kuki ngarengei altar* ngeau,"oi Tuhan,Allah Sa Maha kuasa,wuah nihi adil lah penghakiman Nu."⁸Malaikat ka epat nyantundrak cawan e gi entu mate andrau,balalu mate andrau na ami kuasa mat nutung murunsia nihi apui. ⁹Murunsia na tutung ulah laing sa mehet tuu,tapi here menghujat ngaran Allah sa ampun kuasa entu kaluhan bencana iti. here bakoi hakun bertobat nihi memuliakan Allah.¹⁰Malaikat ka dime nyantundrak cawan e gi entu satua hio,balalu kerajaan e jari mieng;balalu here ngikit lela here gene kahanangan, ¹¹Balalu menghujat Allah sa ta surga gene kainam hanang nihi bisul-bisul here;tapi here bakoi bertobat tekei ulahan-ulahan here.¹²Malaikat ka enem nyantundrak cawan e gi hungei hante,aye hio Efrat,balalu ranu e jari meang mat nampasiapkan lalan napot raja-raja tekei timur. ¹³Balalu,kuki ngini wawa naga,tekei waw satua hio,balalu tekei wawa nabi palsu balua telu roh najis sa na inni sameh bekok, ¹⁴Gene here aye hio roh-roh raat,sa ngulah tanda-tanda ajaib,sa tulak napot raja-raja ta bumi mat nyimpun here mat nadap peperangan ta andrau hante,aye hio andrau Allah,Sa Maha kuasa.¹⁵("Inni bo!Kuki hawi sameh pangalat.na berkati lah ulun sa tatap kakelan nihi memelihara pakaian e nampe aye bakoi sagar takia nihi mapoloi nihi ulun-ulun bakoi nginni pakakas e.") ¹⁶Udi hio,roh-roh raat hio mengumpulkan here ta uneng,sa huang bahasa Ibrani na antuh Harmagedon.¹⁷Malaikat ka pitu nyantundrak cawan e gi udara,balalu ta rengei lah lengan sa mehet tekei Bait Allah,tekei tahkta hio,ngeau,"haot galis." ¹⁸Balalu,katena lah kelat sa nyambar-nyambar,lengan nihi gemuruh guntur,nihi gempa bumi sa hebat,sameh sa mete piji jari tekei murunsia naan ta entu bumi,mehet tuu gempa hio. ¹⁹Kota hante hio patuhi jari telu bagian,balalu kota-kota bangsa-bangsa runtun;balalu Babel sa hante hio bakoi na tanan Allah mat na ami napot cawan anggur muruka E sa newe-newe.²⁰Satiap pulau jawoh nihi gunung-gunung bakoi na haba. ²¹Uran es sa hante,na tanguh-tanguh sa weat 1 talenta,lawu tekei langit nukun murunsia;tapi murunsia menghujat Allah gene bencana uran es hio.gene,bencana hio kalahio mararawan.

Chapter 17

Wawei tangar entu bintang ¹Udi hio,isa tekei pitu malaikat sa negei pitu cawan hio ngarieet palus bapander napot kuki,eau e,"gi iti lah,kuki sagar nutui napot kayo hukuman mat lahung hante hio,sa maharung ta entu ajoh ranu, ²sa nihi e raja-raja ta bumi ba zina nihi here sa muneng ta bumi haot mahamui ulah anggur perzinaan e."³Malaikat hio nunda kuki huang roh gi padang haket,balalu kuki nginni erang kulun wawei maharung ta entu erang kikui satua ba warna mariang sa penu nihi ngaran-ngaran hujat,sa ampun pitu ulu nihi sapuluh tandruk. ⁴wawei hio makai pakaian ba warna ungu nihi mariang sa bahiaskan amas,watu-watu permata,nihi mutiara.aye negei isa kawua cawan amas sa penu nihi kekejian palus karaat perzinahan. ⁵Tangar rai e,ta tulis isa aran,isa rahasia: "BABEL SA HANTE,INE HERE LAHUNG NIHI KALUHAN KEKEJIAN TA BUMI."⁶Kuki nginni wawei hio mahamui ulah ira ulun-ulun kudus nihi ulah ira saksi-saksi Yesus.Wayah kuki nginni e,kuki waoh tuu. ⁷Balalu,malaikatngeau napot kuki,"wuah inon kayo waoh?Kuki sagar mawara napot kayo rahasia wawei hio nihi rahasia satua sa na ambai e,sa ba ulu pitu nihi batandruk sepuluh hio.⁸Satua sa na inni kayo hio piji naan,tapi wayah iti haot bakoi naan,balalu sagar hinang balua tekei jurang mateinapot pampatei.Balalu,here sa muneng ta bumi,sa arane bakoi ta catat huang kitab pamelum tekei dunia na ciptakan,sagar waoh katika nginni satua hio,sa piji naan,tapi wayah ina haot bakoi naan,balalu sagar balua lagi.⁹Hal iti perlu akal nihi hikmat.pitu ulu hio aye hio pitu gunung sa ta entu e wawei hio maharung. ¹⁰pitu ulu hio lei aye hio pitu raja,dime tekei antara e haot lawu,isa raja masih naan,balalu isa raja lagi mete hawi,tapi katika aye hawi,aye harus muneng tawelek bo.¹¹Satua sa sadi piji naan,tapi wayah iti bakoi naan lagi hio,aye hio raja ka walu tapi aye ta masuk huang pitu raja huni,balalu aye napot kapateian.¹²Ka sapuluh tandruk sa na inni kayo aye hio sapuluh raja sa mete narime pemerintahan,tapi here narime kuasa sebagai raja salawah erang jam hayak satua hio. ¹³Here naan ampun aheng sa sameh,nihi here ngami kuasa nihi wewenang here napot satua hio. ¹⁴Here sagar berperang nawan Anak Domba,tetapi Anak Domba sagar nampa talau here gene Aye hio Tuhan entu kaluhan tuhan nihi raja entu kaluhan raja balalu here sa hayak Aye hio lah sa naherau,na pilih,nihi sa setia."¹⁵Udi hio,malaikat hio ngeau napot kuki,"Ranu sa na inni kayo,sa ta entu e lahung maharung hio,aye hio ulun,ulun ajoh,bangsa,nihi bahasa.¹⁶Ka sapuluh tandruk sa na inni kayo nihi satua hio sagar marikang lahung hio.Here sagar ngulah e ta lantar nihi mapoloi,namput nguta lunek e nihi nutung aye nihi apui. ¹⁷Gene,Allah haot ngandak hal hio ta huang atei here mat kiuh nutah aheng E nihi satuju mat ngami kekuasaan here napot satua hio hampe Firman Allah na tampa genep.¹⁸Wawei sa na inni kayo hio aye lah kota hante sa memerintah entu raja-raja ta bumi."

Chapter 18

Babel na sa nenuh ¹Udi kaluhan iti,kuki nginni malaikat lain minau tekei surga,sa naan ampun kuasa sa hante,nihi bumi na santarang ulah kemuliaan e. ²Aye kamiak nihi lengan sa mehet,eau e,"runtun!haot runtun Babel sa hante hio!aye haot jari uneng muneng setan-setan nihi penjara gi setiap roh najis,sarang gi setiap jenis wurung sa najis nihi sa na rikang. ³Gene,kaluhan bangsa haot mahamui anggur nafsu zina e,raja-raja ta bumi haot ba zina nihi aye,balalu pedagang-pedagang ta bumi jari tatau gene hawa nafsu e sa hante."⁴Balalu,kuki ngarengei lengan lain tekei surga ngeau,"oi umat Ku,balua lah tekei e mat kayo bakoi umma huang dosa e balalu bakoi narime bencana sa sagar nukun e. ⁵Gene,dosa-dosa e haot batuyuk hampe gi langit nihi Allah haut ngitung kahala-kahala e. ⁶Ulah bo kota hio sameh aye haot ngulah e,waleh bo napot aye rueh kali lipat entu gawian-gawian e,balalu huang cawan sa na pakai aye mat nyampur,sampurkan bo rueh kali lipat.⁷Kangajoh aye haot memuliakan nihi ngami kemewahan ta tenga e kakareb,ami bo kahanang nihi ka susah napot aye kangajoh hio.Gene,aye ngeau huang atei e,`Kuki maharung sameh erang kulun ratu,kuki bakoilah walu nihi bakoi sagar piji nginni kasusah.` ⁸Ulah gene hio,huang isa andrau bo bencana-bencana e sagar hawi napot aye,aye hio kapateian,kasusah an,nihi kaluan.aye sagar na tutung nihi apui gene Tuhan Allah sa menghakimi aye hio bakuasa."⁹Raja-raja ta bumi,sa haot berzina palus welum huang kemewahan hayak e,sagar nangis nihi meratapi e wayah here nginni atuk apui pa nutung an e, ¹⁰mindri lawit-lawit gene takut nadap siksaan e,balalu nangis,"Salaka!salaka lah,kota sa hante,Babel,kota sa kuat hio! gene,huang isa malem bo penghakimannu haot hawi!"¹¹Pa matang-pamatang ta bumi sagar nangis nihi basusah mat gi kota hio gene bakoi erang kulun sagar midi batangan here lagi, ¹²aye hio amas,perak,permata,mutiara,kain linen halus,kain ungu,kain sutra,kain kirmizi,ajoh jenis barang tekei kayu sa harum enguh e,barang-barang sa na ulah tekei gading,tekei kayu sa larang,tekei tembaga,besi,marmer, ¹³Kayu mamis,rarampah,harum-haruman,mur,kemenyan,anggur,ilau,tepung halus,gandum,lembu sapi,domba,kuda,kereta,budak,hampe nyawa murunsia.¹⁴Here sagar ngeau,"wua sa kanakakan jiwa nu haot jawoh tekei kayo,kaluhan sa mewah nihi maeh haot jawoh tekei kayo,balalu bakoi sagar na kahalu lagi."¹⁵Here pambatang barang-barang iti,sa jari tatau gene kota hio,sagar mindri lawit-lawit gene takut nadap siksaan sa na inam kota hio,nelang nangis palus ba kabung. ¹⁶Here ngeau,"salaka!salakalah kota hante hio,sa bapakaian linen halus;sa makai kain ungu balalu kain kirmizi,nihi bahiaskan amas,watu-watu permata,nihi mutiara! ¹⁷Gene,huang isa jam bo,kaluhan katatau hio haot na sanjawoh!"kaluahn nakhoda,penumpang,awak kapal,nihi kaluhan ulun sa nupui kuta tekei laut sagar mindri lawit-lawit,¹⁸Balalu kamiak katika here nginni atuk tutungan kota hio,"kota awe kah sameh kota hante iti?" ¹⁹Here namur abu gi ulu here palus kamiak nihi nangis balalu bakabung,eau e,"salaka!salakalah kota hante hio,sa tekei e kaluhan ampun kapal ta laut haot jari tatau gene kalabihan e!gene,huang erang jam bo,kota hio haot na ulah jari suni!" ²⁰Ba sanang lah entu aye,oi surga,oi ulun-ulun kudus,rasul-rasul,*nihi nabi-nabi!*gene Allah haot nampa lawu hukuman entu kota hio napot kayo.²¹Balalu,isa malaikat sa kuat ngenat isa wua watu sa hante e sameh watu kilangan palus nawut e gi laut namput ngeau,"sameh hio lah Babel,kota hante hio,sagra na sanawu nihi bakoi sagar piji ta kahalu lagi. ²²Lengan here pangusik kecapi,pa nyiwui suling,panyiwui trompet,nihi alat musik lain e bakoi sagar tarengei lagi ta huang nu.bakoi naan pengrajin sa kiuh ngualah kaluhan kerajinan,sa sagar na kahalu ta huang nu.lengan panggilingan bakoi sagar terengei lagi ta huang nu.²³Cahaya lampu bakoi sagar bacahaya lagi ta huang nu.lengan pangantin laki nihi pengantin wawei bakoi sagar tarengei lagi ta huang nu,gene pedagang-pedagangnu aye hio panga hante-panga hante ta bumi.gene,kaluhan bangsa haot na santawang ulah sihir nu.* ²⁴Balalu,ta huang kota hio na kahalu ira nabi-nabi,ulun-ulun kudus,nihi ira kaluhan ulun sa haot na wunu ta bumi."

Chapter 19

Ulun ajoh ta surga nawat Allah ¹Udi hio,kuki karengei lengan sa mehet sameh sa kumpulan hante ulun ta surga ngeau,"Haleluya!Keselamatan,Kemuliaan,nihi Kekuasaan aye hio ampun Allah takam ²Gene penghakiman E sa wuah palus adil;gene Aye haot mengadili lahung hante hio,sa nyanrusak bumi nihi kebejatan e,balalu haot ngabalas ira hamba-hamba E napot lahung hio."³mat karueh kali e,here ngeau,"Haleluya!atuk lahung hio haot mambai hampe kalalawah e." ⁴Balalu,ka ruam pulu epat tueh-tueh* nihi ka epat satua hio sujud nihi menyembah Allah,sa maharung ta entu takhta,nihi ngeau,"Amin!* Haleluya!"⁵Udi hio,ta rengei lah lengan tekei takhta,"Pujilah Allah takam,hai kaon kaluhan sa melayani Aye,maeh sa halus atawa sa hante,sa menghormati Aye!" Pesta kakawinan Anak Domba⁶Balalu,kuki ngarengei lengan sameh sakumpulan ulun ajoh,sameh lengan ranu baah,nihi sameh lengan guntur sa hebat,ngeau,"Haleluya!gene,Tuhan Allah takam sa Maha Kuasa memerintah.⁷Oi ayu takam basanang palus basurak-surak,nihi ngami kemuliaan napot Aye gene andrau kakawinan Anak Domba haot hawi,nihi pengantin wawei E sa haot siap. ⁸napot e haot naami kain linen halus sa barasih nihi maraai,mat na pakai gene kain linen hio aye hio gawian wuah sa na ulah ulun-ulun kudus."⁹Udi hio,malaikat hio ngeau napot kuki,"Tulis kan lah iti: Naberkati lah ulun sa na undang gi jamuan kakawinan Anak Domba!" Balalu,aye ngeau lagi napot kuki," iti aye hio paneran-paneran sa wuah tekei Allah." ¹⁰Balalu,kuki sujud ta pee malaikat hio mat menyembah aye.tapi,aye ngeau napot kuki,"ada ngulah hio gene kuki lei walah sameh kayo nihi pulaksanai-pulaksanai nu sa bategei nihi kesaksian Yesus.Sembah lah Allah gene kesaksian Yesus aye roh nubuat.*"Panunggang kuda mahilak¹¹Udi hio,kuki nginni surga ta uka,balalu balua lah erang kikui kuda mahilak; sa maharung ta entu e ba ngaran Setia nihi wuah,balalu huang sa wuah aye menghakimi nihi ba perang. ¹²Mate E sameh lelap apui,ta entu ulu E naan ajoh mahkota,nihi aye naan ampun ngaran sa tatulis,sa bakoi na karasa erang kulun lei,kecuali tenga E kakareb. ¹³Aye makai jubah sa haot na solop gi huang ira,nihi aran E aye hio Firman Allah.¹⁴Kaluhan pasukan sa naan ta surga nutah Aye nihi nunggang kuda mahilak balalu bapakaian kain linen halus sa mahilak nihi barasih. ¹⁵Tekei wawa E,balua isa pedang makumat sa na pakai mat ngompak bangsa-bangsa.Aye sagar memerintah entu here nihi tungkeh besi.Aye sagar miek anggur huang watu kilangan,sa aye hio muruka Allah Sa Maha Kuasa. ¹⁶Tangar jubah nihi sapak E tatulis aran iti : RAJA ENTU KALUHAN RAJA NIHI TUAN ENTU KALUHAN TUAN.¹⁷Udi hio,kuki nginni erang kulun Malaikat mindri ta mate andrau.Aye kamiak nihi lengan mehet napot kaluhan wurung sa samiding ta langit,"ayu,bakumpullah mat umba huang jamuan kuman hante Allah, ¹⁸Mat kayo kiuh nguta daging here raja,daging here pangalima,daging ulun-ulun kuat,daging kuda-kuda balalu here sa maharung ta entu e,balalu daging kaluhan ulun,maeh hio ulun bebas atawa ulun merdeka,ulun halus atawa ulun hante."¹⁹Balalu,kuki kakinni satua hio nihi here raja ta bumi namput pasukan here bakumpul mat baperang nawan Aye sa maharung ta entu kuda mahilak hio balalu nawan pasukan E. ²⁰Balalu,satua hio na japut,hayak nihi Nabi palsu e sa haot ngagawi tanda-tanda ajaib ta hadapan satua hio,sa nihi e aye nyantawang here sa narime tanda satua hio balalu here sa menyembah patung e.here kaluhan na tawut welum-welum gi huang lautan apui sa malelap-lelap ulah belerang.²¹Balalu,tisai e na wunu nihi pedang sa balua tekei wawa Aye sa maharung ta entu kuda mahilak hio nihi kaluhan wurung na ta mising nihi daging here.

Chapter 20

Kerajaan seribu taun ¹Udi hio,kuki nginni malaikat minau tekei surga,nunda kunci jurang maut nihi isa kawua rantai hante ta tangan e. ²aye nyaput naga hio,sa Nipe Matueh,sa aye hio setan nihi Iblis,palus nuruk e salawah seribu taun, ³Nawut e gi huang jurang maut,nutup e,nihi manyegel e mat aye bakoi sagar nyantawang bangsa-bangsa lagi,hampe seribu taun hio galis.Udi hio,aye sagar nyanapas e tawelek.⁴Balalu,kuki nginni takhta-takhta nihi ta entu e maharung ulun-ulun sa na ami kuasa mat menghakimi.kuki ngini jiwa-jiwa ulun-ulun sa na tetek ulu e gene kesaksian Yesus nihi gene Firman Allah,balalu here sa bakoi menyembah satua hio atawa patung e nihi bakoi narime tanda bintang hio tangar rai atawa tangan here. here waleng welum balalu memerintah hayak Kristus salawah seribu taun.⁵Tapi,ulun-ulun matei sa lain e bakoi welum lagi samete wayah seribu taun hio galis.itilah kebangkitan sa ka isa. ⁶Na berkati balalu na kudus lah ulun-ulun sa kiuh bagian huang kebangkitan*ka isa hio.nadap ulun-ulun iti,kapateian karueh bakoi bakuasa,tapi here sagar jari imam-imam Allah nihi Kristus,balalu sagar memerintah hayak Aye salawah seribu taun.Katalau Iblis⁷Udi wayah seribu taun galis,iblis sagar na sanapas tekei penjara e. ⁸Aye sagar tulak mat nyantawang bangsa-bangsa tangar ka epat penjuru bumi,Gog nihi Magog,nihi ngumpul here mat pakai baperang.jumlah here sameh pasir ta laut.⁹Here mambai gi wungkur bumi balalu manyarang perkemahan ulun-ulun kudus ta kota sa na kaahi.tapi,apui minau tekei langit palus nampa galis here. ¹⁰Balalu,setan sa haot nyantawang here na tawut gi huang lautan apui nihi belerang,tangar aro lah satua nihi nabi palsu hio na tawut.here sagar na siksa kaandrau nihi kamalem salawah-lawah e. "Penghakiman tangar hadapan takhta mahilak¹¹Udi hio,kuki ngini takhta sa hante balalu Aye sa maharung ta entu e,sa tekei hadapan E bumi namput langit jawoh nihi bakoi na kahalu lagi mat uneng here. ¹²Balalu,kuki nginni ulun-ulun matei,hante nihi halus,mindri ta hadapan takhta hio.balalu,na uka lah kitab-kitab nihi isa kitab sa lain,aye hio kitab pamelum,sa ulun-ulun matei hio nahakimi gene inon sa tatulis huang kitab hio,susuk nihi gawian here.¹³Laut manyarah ulun-ulun matei sa naan ta huang e,maut nihi hades lei manyarah ulun-ulun matei sa ta huang e nihi here na hakimi,masing-masing nutah gawian e. ¹⁴Balalu,maut nihi hades na tawut gi huang lautan apui.iti lah kapateian sa karueh- lautan apui. ¹⁵Amun erang kulun aran e bakoi tatulis huang Kitab Pamelum,aye sagar na tawud gi huang lautan apui hio.

Chapter 21

Langit nihi Bumi sa bio ¹Udi hio,kuki nginni langit sa bio nihi bumi sa bio.Gene,langit sa asal nihi bumi sa asal haot jawoh;balalu laut lei haot bakoi naan lagi. ²Balalu,kuki nginni kota kudus,Yerusalem Bio,minau tekei langit,tekei Allah,balalu haot na siapkan sameh pangantin wawei ba his mat gi wane e.³Kuki ngarengei lengan sa mehet tekei takhta ngeau,"inni bo,kemah Allah ta penah-penah murunsia.aye sagar muneng ta helang here balalu here sagar jari umat E.Allah kakareb sagar naan ta helang here balalu jari Allah here. ⁴Aye sagar muhut sa tiap ranu mate tekei mate here balalu pampatei bakoi sagar naan lagi,bakoi sagar naan lagi kasusah,tangisan,atawa panginam mahanang gene haot lawah nangkah."⁵Aye sa maharung ta takhta hio ngeau,"Inni bo,kuki ngajari kaluhan e bio!"eau E lagi,"Tulis bo iti gene paneran-paneran iti kiuh na harap nihi wuah." ⁶Udi hio,aye ngeau napot kuki,"haot galis!Kuki aye hio Alfa nihi Omega,sa asal nihi sa pangalis e.Kuki sagar ngami ngoot napot setiap ulun sa kalalah tekei mate ranu pamelum nihi cuma-cuma.⁷Aye sa manang sagar mawaris kaluhan e iti;kuki sagar jari Allah e balalu aye sagar jari anak-anak Ku. ⁸Tapi,here sa takut,bakoi harap,nihi keji;pa munu,ulun-ulun lahung,tukang sihir,*here penyembah berhala,*nihi kaluhan panamposo,sagar kiuh bagian here huang lautan apui sa malelap-lelap ulah apui nihi balerang.itilah kapateian sa karueh."Yerusalem bio⁹Udi hio,isa tekei pitu malaikat sa negei pitu cawan sa penu nihi pitu bencana pangalis hio hawi balalu ngeau napot kuki,"ayu bo,kuki sagar nutui napot kayo pangantin wawei,harau Anak Domba hio." ¹⁰Balalu,aye nunda kuki huang roh napot isa gunung sa hante tuu nihi entu,namput nutui napot kuki kota suci hio,Yerusalem,sa minau tekei langit,tekei Allah,¹¹penu nihi kemuliaan Allah nihi cahaya e sameh permata sa larang tuu,sameh permata Yaspis,jernih sameh kristal. ¹²Kota hio naan ampun tembok sa hante nihi entu nihi rueh belas pintu gerbang.tanganr pintu-pintu gerbang hio naan rueh belas malaikat nihi aran-aran tatulis ta entu e,aye hio aran rueh belas suku Israel.* ¹³Naan telu pintu gerbang ta tuhi timur,telu pintu gerbang ta tuhi utara,telu pintu gerbang ta tuhi selatan,nihi telu pintu gerbang ta tuhi barat.¹⁴Tembok kota hio naan ampun rueh belas watu fondasi nihi ta entu watu - watu fondasi hio ta tulis aran ka rueh belas rasul* Anak Domba. ¹⁵Malaikat sa bapander napot kuki hio negei isa kawua tungkeh pangukur sa ta ulah tekei amas mat ngukur kota hio,pintu-pintu gerbang e,nihi tembok e.¹⁶Kota hio babentuk segi epat,amau e sameh nihi lebar e.aye mangukur kota hio nihi tungkeh e,rueh belas ribu stadia;amau,lebar,nihi amau e sameh. ¹⁷Balalu,aye ngukur tembok kota hio,jatuh epat pulu epat hasta,nutah ukuran murunsia,sa lei sameh ukuran malaikat¹⁸Tembok kota hio ta ulah tekei permata yaspis nihi kota hio ta ulah tekei amas murni,sa tarang kaca. ¹⁹Fondasi tembok kota hio tekei entu kaluhan masam permata sa larang.watu fondasi sa asal aye hio watu yaspis,sa karueh watu safir,sa katelu watu mirah,sa ka epat aye hio watu zamrud, ²⁰sa ka dime watu unam,sa kaenem watu sardis,sa kapitu watu ratna cempaka,sa ka walu watu beril,sa ka suei watu krisolit,sa kasapuluh watu krisopras,sa ka sebelas watu lazuardi,balalu sa ka rueh belas aye hio watu kecubung²¹Ke rueh belas pintu gerbang e aye hio rueh belas watu mutiara,masing-masing pintu gerbang ta ulah tekei isa mutiara.lalan kota hio ta ulah tekei amas murni,sa tarang kaca. ²²Kuki bakoi kakinni Bait Allah* ta huang kota hio gene Tuhan,Allah Sa Maha kuasa,nihi Anak Domba kakareb lah Bait Allah kota hio.²³Kota hio bakoi memerlukan mate andrau atawa bulan ma nyantarang e gene kemuliaan Allah nyantarang kota hio balalu Anak Domba aye hio lampu e. ²⁴Bangsa-bangsa sagar takia huang cahaya kota hio nihi raja-raja ta bumi sagar nunda kemuliaan here gi huang e. ²⁵Pintu-pintu gerbang e bakoi sagar piji na tutup ta ka andrau,balalu bakoi sagar naan kamalem ta aro.²⁶Here sagar nunda kemuliaan nihi hormat bangsa-bangsa gi huang kota hio. ²⁷Tapi,bakoi isa lei sa najis sagar suluk gi huang kota hio,lei ulun sa ngulah hal-hal keji atawa ngulah oso,tapi ekat sa ngarane tatulis huang Kitab Pamelum Anak Domba.

Chapter 22

¹Udi hio,malaikat hio nutui e napot kuki hungei ranu pamelum,sa tarang sameh kristal,mareh tekei takhta Allah nihi Anak Domba ²ta penah-penah lalan kota hio.Ta karueh iring hungei,tumbu kakau pamelum sa ngahasilkan rueh belas masam wua e satiap wulan.Rawen-rawen kayu hio na pakai mat nyamare bangsa-bangsa.³Bakoi sagar naan lagi sumpah,tapi takhta Allah nihi Anak Domba sagar naan tangar huang kota hio.Hamba-hamba E sagar menyembah Aye. ⁴here sagar nginni wajah E nihi aran E sagar tatulis ta rai here. ⁵malem bakai sagar naan lagi hampe here bakoi memerlukan cahaya lampu atawa mate andrau gene Tuhan Allah sagar nyantarang here,balalu here sagar memerintah salawah-lawah e. Kahawian Yesus Kristus⁶Malaikat hio ngeau napot kuki,"kaluhan pander iti kiuh na harap nihi wuah.Tuhan,Allah tekei roh here nabi,"nunyu malaikat E mat nutui napot hamba-hamba E inon sa harus hinang jari. ⁷Rengei lah,Kuki hinang hawi ! na berkati lah ulun sa nuu paneran-paneran nubuat*kitab injil."⁸Kuki Yohanes,sa haot ngarengei balalu nginni kaluhan hio.Katika kuki ngarengei nihi nginni kaluhan e,kuki ba sujud mat menyembah ta pee malaikat sa haot nutui kaluhan hio napot kuki. ⁹Tapi,aye ngeau napot kuki,"ada ngulah hio!Kuki aye hio walah sameh nihi kayo namput pulaksanai-pulaksanai nu,here nabi,namput sameh here sa nuu paneran-paneran huang kitab iti.Sembah lah Allah!"¹⁰Udi hio,malaikat hio ngeau napot kuki,"ada manyegel paneran-paneran nubuat huang kitab iti gene wayah e haot riet." ¹¹elah bo ulun sa ngulah sa jahat,ulun sa bakoi suci tatap bakoi suci,ulun sa ngulah wuah tatap ngulah wuah,balalu ulun sa kudus tatap manguduskan tenga e."¹²"Rengei bo,kuki hinang hawi! Kuki nunda upa Ku,mat nyamaleh setiap ulun nutah gawian e. ¹³Kuki Alfa nihi Omega,sa asal nihi sa pangalis,sa Asal nihi sa Pangalis.¹⁴Na berkati lah here sa mupuk jubah here hampe here naan ampun kakau pamelum hio balalu suluk napot kota hio nangkah pintu-pintu gerbang e. ¹⁵Sa ta wading kota hio aye hio tahu-tahu,ulun sa ngulah sihir,ulun-ulun cabul,here pamunu,here peyembah berhala,nihi ulun-ulun sa kagiri panamposo.¹⁶Kuki,Yesus,haot nunyu malaikat Ku mat bersaksi napot kayo gene kaluhan iti napot jemaat-jemaat.Kuki lah tunas palus keturunan Daud*, Sa Bintang Timur sa maraai."¹⁷Roh* balalu pangantin wawei hio ngeau,"ayu bo!"elah bo ulun sa ngarengei iti ngeau,"ayu bo!"elah bo ulun sa kalalah hawi;elah bo ulun sa basadia ngalap ranu pamelum nihi cuma-cuma."Pangalis¹⁸Kuki bersaksi napot kaluhan ulun sa ngarengei paneran nubuat kitab iti:"amun naan sa nambah isa lei ta paneran-paneran iti,Allah sagar nambah napot aye kaluhan bencana sa tatulis huang kitab iti. ¹⁹Balalu,amun naan sa nampakurang isa tekei paneran-paneran huang kitab nubuat iti,Allah sagar ngalap bagian ne tekei kakau pamelum,tekei kota kudus,nihi tekei hal-hal sa tatulis huang kitab iti."²⁰Aye bersaksi gene hal-hal iti ngeau,"oi,Kuki hinang hawi."Amin*!Hawi lah,Tuhan Yesus! ²¹Anugrah Tuhan Yesus menyertai kaon kaluhan.Amin.